
Cea mai periculoasă aventură a lui Dirk Pitt de până acum, din cele 
26 de romane care îl au ca erou. 

O revoluţionară inovaţie tehnologică militară americană - un 
submarin de atac capabil să atingă viteze subacvatice incredibile - 
întâmpină o problemă: o piesă esenţială a prototipului a dispărut, iar 
bărbatul care a inventat-o este mort. In acelaşi timp, mai multe vase 
dispar din mijlocul oceanului, iar când reapar sunt pline de cadavre 
carbonizate. 

Ce se petrece? Şi ce legătură are asta cu un submarin italian care a 
dispărut în 1943? Depinde de Dirk Pitt, directorul NUMA, şi de echipa 
lui să găsească un răspuns, ajutaţi de o frumoasă agentă NCIS şi de 
copiii lui Pitt, inginerul marin Dirk şi oceanografa Summer. Impreună 
ei descoperă o ameninţare cu mult mai gravă decât şi-ar fi putut 
imagina. 

Barbarigo 


Octombrie 1943 
Oceanul Indian 


Lumina jumătăţii de lună proiecta deasupra mării agitate o 
urmă strălucitoare ca o dâră de mercur strălucitor. Valurile 
luminoase îi aminteau locotenentului Alberto Conti de o pictură 
de Monet, un peisaj acvatic privit într-o cameră întunecată. 
Spuma argintie reflecta lumina lunii, luminând norii adunaţi 
departe înspre nord, urma unei furtuni care scălda coasta fertilă 
a Africii de Sud, undeva la patruzeci de mile marine depărtare. 

Ascunzându-şi faţa de briza umedă care-l lovea, Conti se 
întoarse către un matelot tânăr, care făcea de gardă lângă el, la 
chioşcul submarinului italian Barbarigo. 

— E o seară romantică, nu-i aşa, Catalano? 

Matelotul îi aruncă o privire întrebătoare. 

— Vremea e destul de plăcută, domnule, dacă la asta vă 
referiţi. Deşi obosit, la fel ca restul echipajului, matelotul îşi 
păstra încă o conduită rigidă în prezenţa ofiţerilor. O pietate 
tinerească, în viziunea lui Conti, una care, în cele din urmă, avea 
să dispară. 

— Nu, lumina lunii, spuse Conti. Pun pariu că străluceşte şi 
deasupra oraşului Napoli în seara asta, luminând caldarâmul 
străzilor. De fapt, nici n-ar fi de mirare ca logodnica ta să se 
plimbe chiar acum prin Piazza del Plebiscito însoţită de vreun 
ofiţer arătos al Wehrmachtului. 

Tânărul matelot scuipă într-o parte şi apoi îl privi pe ofiţer cu 
ochi scânteietori. 

— Lisetta mea ar prefera să sară de pe podul Gaiola decât să 
se înhăiteze cu vreun mişel de neamt. Nu-mi fac griji, când sunt 
plecat, are mereu în geantă un baston de cauciuc şi ştie să-l şi 
folosească. 

Conti izbucni în râs. 

— Poate că dacă ne-am înarma toate femeile, n-ar mai 
îndrăzni nici nemţii şi nici aliaţii să mai pună piciorul în ţara 
noastră. 

Fiind pe mare de săptămâni bune şi departe de ţinuturile 
natale de şi mai multe luni, Catalano nu găsi comentariul prea 
amuzant. Cercetă cu privirea orizontul, apoi dădu din cap către 
prora întunecată şi expusă a submarinului care spinteca valurile. 

— Domnule, de ce am fost trimişi să facem transport pentru 


nemți şi nu traficul comercial pentru care Barbarigo a fost 
construit? 

— Mi-e teamă că în vremurile astea suntem cu toţii 
marionetele fuhrerului, răspunse Conti dând din cap. Ca 
majoritatea conaţionalilor lui, nici el n-avea idee că anumite 
forţe conlucrau în Roma şi în doar câteva zile aveau să-l înlăture 
pe Mussolini de la putere şi să anunţe un armistițiu cu Aliaţii. 
Când te gândeşti că aveam o flotă de submarine mai mare 
decât a nemților în 1939, şi, cu toate astea, suntem acum sub 
comanda Kriegsmarine, adăugă el. Uneori e greu să-ţi explici 
cum merge lumea. 

— Nu pare corect. 

Conti privi puntea largă a submarinului. 

— Probabil că Barbarigo este prea mare şi prea încet în 
comparaţie cu convoaiele armate de ultimă generaţie, aşa că nu 
suntem decât un cargobot. Măcar ne putem lăuda că, înainte de 
conversie, Barbarigo şi-a asigurat o carieră de invidiat în război. 

Lansat la apă în 1938, Barbarigo a scufundat jumătate din 
navele Aliaților în Atlantic încă din primele zile ale războiului. 
Având peste o mie de tone, era mult mai temut decât 
submarinele U-boat Tip VII ale nemților. Dar cum a început să 
scadă numărul navelor nemţeşti, amiralul Donitz a sugerat 
convertirea câtorva dintre masivele sommergibili italiene în 
nave de transport. Uşurat de torpile, de arma de pe punte şi 
chiar şi de una dintre toalete, Barbarigo a fost trimis în 
Singapore ca navă transportoare, plină cu mercur, oţel şi arme 
de 20 mm pentru japonezi. 

— Incărcătura noastră de întoarcere este socotită extrem de 
importantă pentru război, aşa că presupun că trebuie să facă 
cineva pe traficantul, spuse Conti. Dar, undeva, în sufletul său, 
era înfuriat de sarcina asta. Ca orice marinar de submarin, avea 
în el ceva de vânător, o dorinţă arzătoare de a urmări inamicul. 
Dar, acum, o întâlnire cu inamicul ar fi însemnat sfârşitul pentru 
Barbarigo. Fără armament şi străbătând cu greu apele cu 
douăsprezece noduri, submarinul era mai degrabă o răţuşcă 
decât un atacator de temut. 

In timp ce creasta unui val lovi prora, Conti se uită la ceas. 

— E mai puţin de-o oră până la răsărit. 

Luând în seamă comanda nerostită, Catalano ridică un binoclu 
şi scană orizontul în căutare de alte vase. Locotenentul îi urmă 


exemplul, înconjurând chioşcul cu privirea şi cercetând marea şi 
cerul. Gândurile îi zburară la Casoria, un orăşel la nord de 
Napoli, unde soţia şi fiul lui îl aşteptau. In spatele căsuţei lor 
modeste de fermă, se întindea o vie şi deodată simţi cum 
tânjeşte după amiezile leneşe de vară când îşi fugărea băiatul 
printre lăstarii de vie. 

Apoi o auzi. 

Dincolo de zumzetul motoarelor diesel ale submarinului, 
detectă un sunet diferit, ceva ca un bâzâit înalt. Luă poziţia de 
drepţi, dar fără prea mare tragere de inimă. 

— Securizaţi tambuchiul! strigă el. 

Cobori imediat scara interioară. Alarma de scufundare de 
urgenţă se declanşă o secundă mai târziu, trimițând echipajul în 
grabă la posturi. In camera motoarelor, un ambreiaj uriaş fu 
acţionat, deconectând motoarele diesel şi transferând puterea 
de antrenare către un grup de motoare alimentate de 
acumulatoare. Apa începu să se reverse de-a lungul punţii în 
vreme ce Catalano etanşă chioşcul şi apoi cobori în camera de 
control. 

În mod normal, un echipaj bine instruit ar imersa un submarin 
în mai puţin de un minut. Dar, din moment ce acesta era plin 
ochi, transformat fiind în transportor, erau puţine lucrurile pe 
care submarinul italian le-ar fi putut face repede. Cu o 
încetineală agonizantă, reuşi, în cele din urmă, să se scufunde, 
la aproape două minute după ce Conti detectase aeronava. 

Zgomotul paşilor lui repezi se auzea pe scara de metal în timp 
ce cobora în camera de control. Catalano se întoarse şi se grăbi 
către pupitrul lui pentru scufundarea de urgenţă. Odată trecut 
pe propulsia cu acumulatori, huruitul motoarelor diesel dispăru, 
iar echipajul vorbea liniştit, în şoaptă. Căpitanul lui Barbarigo, un 
bărbat cu faţa rotundă pe nume De Julio, stătea în picioare 
frecându-se la ochi şi întrebându-l pe Conţi dacă fuseseră văzuţi. 

— N-aş putea spune. N-am văzut efectiv aeronava. Dar luna 
străluceşte puternic şi apele sunt relativ calme. Sunt convins că 
suntem vizibili. 

— Vom afla în curând. 

Căpitanul trecu la cârmă analizând aparatul de măsurat 
adâncimea. 

— Coboară-ne la douăzeci de metri, apoi bandează dreapta. 

Timonierul-şef dădu din cap aprobator în timp ce repetă 


comanda, urmărind mijloacele de măsurare din faţa lui şi 
strângând cu fermitate timona mare de metal. Tăcerea se 
aşternu în camera de control, în vreme ce bărbaţii îşi aşteptau 
soarta. 

La trei sute de metri deasupra lor, un hidroavion britanic PBY 
Catalina, care se mişca agale, lansă două bombe de adâncime 
care se îndreptau către mare răsucindu-se ca nişte titirezi. 
Aeronava nu era dotată cu radar, trăgătorul din spate al 
aeronavei RAF fusese cel care zărise siajul strălucitor al lui 
Barbarigo, care se balansa în valuri. Entuziasmat de ce găsise, 
îşi strivi nasul de fereastra acrilică, holbându-se în timp ce 
bombele gemene plonjară în apă. Câteva secunde mai târziu, 
două gheizere mici ţâşniră în aer. 

— Un pic cam târziu, aş zice, spuse copilotul. 

— Aşa zic şi eu. Pilotul, un londonez înalt, cu o mustață bine 
îngrijită, înclină aeronava într-o manevră de întoarcere strânsă 
cu aceeaşi nonşalanţă cu care şi-ar fi turnat o ceaşcă de ceai. 

Lansarea bombelor era cumva un joc de noroc din moment ce 
submarinul dispăruse deja din aria vizuală, deşi siajul se putea 
vedea destul de clar încă, iar avionul fusese nevoit să atace 
repede. Bombele purtate de aeronavă erau programate să fie 
activate la o adâncime de doar opt metri. Dacă ar fi avut 
suficient timp, submarinul s-ar fi scufundat cu uşurinţă dincolo 
de raza lor de acţiune. 

Pilotul se alinie pentru încă o încercare, urmărind o baliză pe 
care o lansaseră înaintea primului atac. Urmărind siajul care 
dispărea, se alinie cu calea nevăzută a vasului, apoi pilotă 
dolofana aeronavă Cătă/ină uşor dincolo de baliză. 

— Năvălim asupra ei, îi spuse bombardierului. Trage, dacă ai 
ţintă. 

Bombardierul echipajului format din opt persoane zări 
submarinul şi trase de o manetă, eliberând o a doua pereche de 
bombe de adâncime care erau depozitate sub aripile aeronavei 
Cătălină. 

— Am eliberat bombele. Aş zice că de data asta am nimerit, 
domnule căpitan. 

— Să mai încercăm o dată, ca să fim siguri, apoi să vedem 
dacă reuşim să dăm de vreo navă de suprafaţă prin apropiere, 
răspunse pilotul, înclinând deja avionul extrem de mult. 


înăuntrul submarinului Barbarigo, cele două explozii gemene 
zguduiră pereţii etanşi. Luminile pâlpâiră şi coca hurui, dar nici 
un fir de apă nu pătrunse. Pentru moment părea că mugetul 
asurzitor al exploziei fusese cea mai gravă problemă, ţiuind în 
urechile fiecărui membru al echipajului precum clopotele 
bazilicii San Pietro. Dar apoi ţiuitul fu întrecut de un zăngănit 
metalic ce reverberă dinspre etravă şi care fu urmat de un sunet 
strident şi ascuţit. 


Căpitanul simţi o uşoară schimbare în echilibrul vasului. 

— Raportaţi daunele de la pupa şi prora, strigă el. Care-i 
adâncimea? 

— Doisprezece metri, domnule, răspunse pilotul. 

Toţi cei din camera de control rămaseră tăcuţi. O cacofonie de 
şuierături şi scârţâituri penetra compartimentul în timp ce 
submarinul se scufunda şi mai mult. Dar sunetul pe care nu-l 
auzeau era cel care le chinuia urechile - pleoscăitul şi clinchetul 
unei perechi de bombe de adâncime care detonau de-a lungul 
vasului scufundat. 

Cătălină lansase ultima încărcătură într-o ultimă traversare, 
pilotul trăgând la nimereală către nord în vreme ce Barbarigo 
cârmea spre sud. Ultimele explozii surde abia dacă se resimţiră 
în submarinul care se scufunda departe de bombele de 
adâncime. Echipajul răsuflă uşurat când toţi, fără excepţie, 
realizară că, pentru moment, erau în siguranţă. Singura lor 
teamă acum era ca nu cumva să fie chemată vreo navă de 
suprafaţă a Aliaților care să reia atacul. 

Sentimentul de eliberare fu însă întrerupt de strigătul 
timonierului. 

— Domnule căpitan, pierdem viteză. 

De Julio se apropie şi examină un ansamblu de aparate de 
măsurat de lângă scaunul pilotului. 

— Motoarele electrice sunt în stare de funcţionare şi 
angrenate, spuse tânărul marinar strângând din sprâncene. Dar 
nu văd nici o mişcare a arborelui de propulsie. 

— Să se prezinte Sala la mine deîndată. 

— Da, domnule. Un marinar de lângă periscop se răsuci 
pentru a-l aduce pe inginerul-şef de pe Barbarigo. Făcu doar doi 
paşi că inginerul şi apăru în culoarul de trecere al pupei. 

Inginerul-şef Eduardo Sala se mişca asemenea unui buldozer 


cu trupul lui îndesat şi mersul apăsat şi hotărât. Se apropie de 
căpitan şi se holbă la el cu ochi negri şi aspri. 

— Sala, aici erai, spuse căpitanul. Cum e starea de 
funcţionare? 

— Coca este sigură, domnule. Pătrunde apă însă la etanşarea 
arborelui, dar încercăm să reparăm. Pot raporta totuşi un rănit, 
inginerul Parma, care a căzut şi şi-a rupt încheietura mâinii în 
timpul atacului. 

— Bine, dar cum rămâne cu propulsia? Sunt dezactivate 
motoarele electrice? 

— Nu, domnule. Am dezactivat motoarele principale de 
acţionare. 

— Ai înnebunit, Sala? Eram atacați şi tu ai dezactivat 
motoarele? 

Sala îl privi pe căpitan cu dispreţ. 

— Nu mai au nici o relevanţă acum, spuse el încet. 

— Ce tot spui? întrebă De Julio, întrebându-se de ce era atât 
de evaziv inginerul. 

— E elicea, spuse Sala. O pală a fost deformată de explozie. 
S-a atins de cocă şi s-a forfecat. 

— Una dintre pale? întrebă De Julio. 

— Nu... întreaga elice. 

Vorbele răsunară în aer ca sunetul clopotelor ce anunţă 
moartea. 

Fără singura elice de propulsare, Barbarigo avea să fie 
azvârlit încolo şi încoace prin apă asemenea unui dop de plută. 
Portul lui de origine din Bordeaux părea deodată la fel de 
îndepărtat ca şi luna. 

— Ce putem face? întrebă căpitanul. 

Inginerul aspru scutură din cap. 

— Doar să ne rugăm, spuse uşor. Să ne rugăm s-avem parte 
de mila mării. 

lunie 2014 
Deşertul Mojave, California 


Era un mit, hotărî bărbatul, doar nişte bazaconii. Adeseori 
auzise cum temperaturile arzătoare din timpul zilei făceau loc 
celor reci ca gheaţa noaptea. Dar în deşertul înalt al Californiei 
de Sud, în iulie, putea jura că nici pomeneală de aşa ceva. 
Sudoarea îi scălda subsuorile bluzei negre subţiri şi spatele. 
Temperatura era încă de cel puţin treizeci şi două de grade. Se 
uită la ceasul luminescent, să vadă dacă era într-adevăr două 
dimineaţa. 

Nu era tocmai copleşit de căldură. Se născuse în America 
Centrală, trăise şi luptase în campanii de gherilă în junglele din 
regiune mai toată viaţa lui. Dar deşertul era ceva nou, iar 
căldura pe timp de noapte fusese ceva total neaşteptat pentru 
el. 

Privi de-a lungul peisajului nisipos către felinarele stradale 
strălucitoare. Marcau intrarea într-un mare complex minier care 
se întindea de-a lungul dealurilor din faţa lui. 

— Eduardo trebuie să fi ajuns la locul potrivit de cealaltă parte 
a postului de gardă, îi spuse el unui bărbat cu barbă care stătea 
întins într-o groapă de nisip din apropiere. 

Şi el era îmbrăcat în negru, de la bocanci până la cagulă. 
Sudoarea îi lucea pe faţă în timp ce sorbea din sticla cu apă. 

— Tare-aş vrea să se grăbească. Sunt şerpi cu clopoței pe 
aici. 

— Juan, asta-i cea mai mică problemă pe care-o avem, spuse 
partenerul lui rânjind în întuneric. 

Un minut mai târziu, staţia radio de la curea scoase două 
ţârâituri hârâite. 

— El e. Să ne mişcăm. i 

Se ridicară fixându-şi în spate rucsacurile uşoare. In faţa lor, 
luminile clădirilor minei păreau presărate de-a lungul dealului, 
proiectând o strălucire palidă peste deşertul pustiu. O luară la 
picior, pe-o scurtă porţiune, până la un gard de sârmă care 
împrejmuia complexul. Bărbatul mai înalt îngenunche căutând 


prin rucsac o foarfecă de tăiat sârma. 

— Pablo, cred că putem trece fără să tăiem, şopti partenerul 
lui arătând apoi către o albie secată care trecea pe sub gard. 

Solul nisipos era moale în mijlocul albiei mici, aşa că putu să 
îndepărteze o parte din gard cu piciorul. Pablo îl ajută până când 
reuşiră să formeze o mică groapă sub gard. Îşi împinseră 
rucsacurile pe dedesubt şi apoi se strecurară şi ei. 

Un amestec de zgomote joase umplea aerul, balamucul 
mecanic al unei cariere miniere deschise, care funcţiona zi şi 
noapte. Cei doi bărbaţi evitară postul de gardă din dreapta lor 
şi-şi croiră drum pe o pantă nu prea abruptă chiar către mină. 
Un urcuş de zece minute îi aduse lângă un grup de clădiri vechi 
ce se încrucişau cu benzi rulante mari. Un încărcător frontal din 
celălalt capăt punea grămezi de rocă pe una dintre benzile 
rulante, care transporta totul către un rezervor fixat pe nişte 
piloni. 

Cei doi se îndreptau către un al doilea grup de clădiri, mai 
departe pe creasta dealului. Cariera le bloca drumul, forţându-i 
s-o ia prin zona de operaţiuni, unde roca era spartă şi măcinată. 
La adăpostul umbrelor, fugiră de-a lungul perimetrului, apoi îşi 
croiră cale prin spatele unei magazii mari. Ajungând într-o zonă 
expusă dintre clădiri, se mişcară repede, trecând cu paşi mari 
de un buncăr pe jumătate îngropat din stânga lor. Deodată, uşa 
clădirii din faţa lui se deschise. Cei doi se despărţiră, Juan 
îngrămădindu-se în spatele buncărului, în timp ce Pablo fugi în 
partea laterală a clădirii. 

Nu reuşi. 

O lumină galbenă şi puternică ţâşni, orbindu-l. 

— Rămâi pe loc ori ai să regreţi următorul pas, spuse o voce 
joasă şi gravă. 

Pablo se opri cu un picior în aer. Dar în timp ce îngheţă 
oarecum demonstrativ, scoase cu extremă abilitate un pistol 
automat mic de la şoldul stâng şi-l ascunse în palma mâinii 
acoperite de mănuşă. 

Paznicul supraponderal se îndreptă încet către el, ţinând 
lanterna aţintită către ochii lui Pablo. Paznicul observă că 
intrusul era un bărbat masiv şi bine proporţionat de peste un 
metru optzeci şi doi. Pielea lui de culoarea cafelei era netedă şi 
plăcută în comparaţie cu ochii negri, care ardeau c-o duşmănie 
intensă. O dungă mai deschisă la culoare îi traversa bărbia şi 


mandibula stângă, suvenirul unei vechi lupte cu cuțitul. 

Paznicul văzu suficient cât să ştie că nu era un intrus 
întâmplător şi se opri la o distanţă sănătoasă, strângând un 
Magnum 357. 

— Eu aş zice să duci mâinile deasupra capului şi apoi să-mi 
spui unde s-a ascuns prietenul tău. 

Hodorogeala unui transportor din apropiere înăbuşi zgomotul 
paşilor lui Juan în timp ce o luă la goană din spatele buncărului 
şi plasă un cuţit în rinichiul paznicului. O reacţie de şoc se văzu 
pe faţa paznicului pentru o clipă, înainte ca trupul să i se 
tensioneze. Un glonţ plecă din revolverul lui, şuierând pe 
deasupra capului lui Pablo. Apoi paznicul căzu şi un nor de praf 
se ridică atunci când trupul îi atinse pământul. 

Pablo scoase pistolul aşteptând ca alţi paznici să-şi facă 
apariţia, dar nu veni nimeni. Împuşcătura se pierdu prin 
hodorogeala benzilor transportoare şi ciocănitul concasorului de 
piatră. O scurtă transmisie radio către Eduardo confirmă că nu 
exista nici un fel de activitate la poarta principală. Nimeni 
altcineva nu mai ştia de prezenţa lor. 

Juan îşi şterse cuțitul de cămaşa mortului. 

— Cum de ne-a văzut? 

Pablo privi către buncăr. Pentru prima oară, observă un semn 
în alb şi roşu care avertiza PERICOL: MATERIALE EXPLOZIVE. 

— In buncărul ăla sunt explozibili. Cu siguranţă este 
supravegheat. 

Noroc chior, blestemă în sinea lui. Buncărul cu explozibili nu 
era trecut pe hartă. Acum, întreaga lor operaţiune era în pericol. 

— Să-l aruncăm în aer? întrebă Juan. 

Li se ordonase să întrerupă funcţionarea instalaţiilor, dar s-o 
facă astfel încât să pară un accident. Totul se transformase 
deodată într-o misiune greu de executat. Buncărul cu explozibili 
s-ar fi putut dovedi folositor, dar era mult prea departe de ţinta 
lor propriu-zisă. 

— Lasă-l aşa. 

— Lăsăm paznicul aici? întrebă Juan. 

Pablo scutură din cap. Desfăcu tocul paznicului şi apoi îi 
scoase pantofii. II căută prin buzunare şi scoase portmoneul şi 
un pachet de ţigări pe jumătate plin. Le îndesă pe toate, 
împreună cu Magnumul 357, în rucsac. O baltă de sânge care se 
tot mărea uda pământul de sub picioarele lui. Zvârli cu piciorul 


nişte nisip peste sânge, apoi îl apucă pe paznic de un braţ. Juan 
îl apucă de celălalt şi târâră cadavrul în întuneric. 

Treizeci de metri mai încolo, ajunseră la un transportor ridicat, 
pe care erau cărate bucăţi mari de minereu de mărimea unor 
pepeni. Cu mare efort, bărbaţii azvârnliră trupul bărbatului pe 
banda rulantă. Pablo privi cum paznicul se îndepărta pe banda 
transportoare şi cum ajunse într-un recipient mare din metal. 

Minereul, un amestec de fluoruro-carburi cunoscute ca 
bastnasite, trecuse deja printr-o concasare şi sortare iniţială. 
Cadavrul paznicului se alătură unei runde secundare de 
pulverizare, care spărgea roca în bucăţi de dimensiunea unei 
mingi de baseball. O a treia mărunţire repetă procesul, zdrobind 
rocile şi transformându-le în pietriş fin. Dacă ar fi examinat 
careva pudra maro zgrunţuroasă care se aduna pe ultima bandă 
rulantă, ar fi remarcat o nuanţă roşiatică ciudată care marca 
ultimele rămăşiţe ale paznicului. 

Deşi zdrobirea şi măcinarea erau stadii importante ale 
operaţiunilor minei, erau mai puţin importante decât cel de-al 
doilea complex din vârful dealului. Pablo urmări luminile câtorva 
clădiri de la distanţă, unde roca mărunţită era sortată şi 
separată într-o mână de componente minerale. Nevăzând nici 
un vehicul în zonă, el şi Juan o luară iute la picior. 

Fură nevoiţi să ocolească partea estică a minei deschise, 
sărind într-un canal de scurgere când trecu huruind o 
autobasculantă. La scurt timp după, Eduardo îi alertă că un 
paznic îşi făcea rondul într-o camionetă. Se ascunseră în spatele 
unui morman de deşeuri, apoi rămăseseră încremeniţi acolo 
aproape douăzeci de minute, până când camionul se întoarse la 
poarta principală. 

Se îndreptară către cele două clădiri mari din partea de sus a 
complexului, apoi cotiră la dreapta şi se apropiară de o baracă 
mică ce dădea spre un rezervor de propan. Juan luă cleştele de 
tăiat sârma şi făcu o deschizătură în gardul care împrejmuia. 
Pablo se furişă, dădu ocol rezervorului şi îngenunche în faţa 
vanei de umplere. Programă cronometrul digital pentru douăzeci 
de minute, îl activă şi alergă înapoi trecând prin gaura din gard. 

Pe pământ, la câţiva metri distanţă, Pablo împrăştie pantofii 
paznicului, arma şi tocul. Apoi urmară portofelul, cu bani încă, 
apoi pachetul de ţigări mototolit. Erau slabe şansele, dar o 
anchetă superficială ar fi putut stabili că paznicul ar fi aruncat în 


aer rezervorul defectuos - fiind vaporizat mai apoi de explozie. 

Cei doi bărbaţi alergară către următoarea clădire, o structură 
mare de metal, care conţinea zeci de cuve mecanizate, pline cu 
soluţii de filtrare. Un mic grup de muncitori din schimbul de 
noapte supraveghea cuvele. 

Cei doi intruşi nu încercară să intre în clădire, în schimb ţintiră 
un ţarc mare în care erau depozitaţi agenţi chimici şi care se 
întindea de-a lungul unui perete. În mai puţin de un minut, Pablo 
ataşă o a doua încărcătură cu cronometru de un paiet de 
bidoane pe care scria ACID SULFURIC, apoi fugi în întuneric. 

Îşi croiră cale pe îndelete către o a doua clădire de extracţie, 
cam la o sută de metri depărtare, în vreme ce cronometrele îşi 
continuau numărătoarea inversă. În partea din spate a clădirii, 
Pablo găsi vana unei linii principale de apă. Urmărindu-şi ceasul 
fix până în clipa detonărilor, roti vana oprind apa în clădire. 

Câteva secunde mai târziu, rezervorul de propan fu cuprins de 
flăcări cu un bum care se propagă până la dealurile din 
apropiere. Noaptea se transformă în zi, în timp ce o flacără 
albăstruie cuprinse peisajul. Partea de deasupra a rezervorului 
sări precum o rachetă Atlas, vuind în ceruri înainte de a se 
prăbuşi în mina deschisă din apropiere, ca o minge în flăcări. 
Şrapnele arzătoare zburau în toate direcţiile acoperind clădirile, 
maşinile şi echipamentele pe o rază de o sută de metri în jurul 
rezervorului. 

Dărâmăturile încă picau când o a doua detunătură lansă un 
munte de recipiente cu acid sulfuric în prima clădire de 
extracţie. Muncitorii părăseau interiorul urlând, iar proiectilele 
fărâmară cuvele de filtrare a rocilor, eliberând o supă oribilă de 
chimicale toxice. Fumul se ridica în vreme ce uşile erau izbite, 
iar cei de la posturi ieşeau împleticindu-se. 

Juan şi Pablo stăteau întinşi într-un şanţ de lângă a doua 
clădire, ferindu-se de bucăţile de sfărâmături care cădeau ca o 
ploaie deasupra lor, urmărind o uşă din apropiere. La sunetul 
exploziilor, câţiva muncitori curioşi scoaseră capul afară să 
investigheze. Văzând fumul şi flăcările din zona de extracţie, îşi 
sunară colegii din interior, apoi o luară la fugă către cealaltă 
clădire pentru a da ajutor. Pablo numără şase persoane care 
dădură năvală înainte să se ridice şi să se îndrepte către uşă. 

— Rămâi aici şi acoperă-mă. 

Întinse mâna către mânerul uşii, care fu învârtit de cealaltă 


parte. Sări înapoi şi o femeie într-un halat alb de laborator ieşi 
valvârtej. Privirea îi era aţintită asupra fumului din apropiere şi 
nu-l observă stând în spatele uşii, urmându-şi agitată colegii. 

Pablo se strecură înăuntru, păşind într-un bazin luminat 
puternic şi plin cu alte zeci de rezervoare de extracţie. Făcu 
stânga, îndreptându-se către capătul îndepărtat al clădirii, unde 
alte spaţii de depozitare erau aliniate de-a lungul peretelui. Le 
studie etichetele, apoi se apropie de unul dintre cele mai mari. 
KEROSEN. Smulse de la baza rezervorului furtunul de purjare 
care deschidea vana din alamă de scurgere. Un şuvoi de lichid 
se revărsă pe podea umplând bazinul cu mirosul de gaz. 

Pablo apucă o grămadă de halate de laborator dintr-un cuier 
şi o luă la goană prin clădire înfigându-le în toate găurile de 
scurgere. Lichidul subţire se întindea cu repeziciune, acoperind 
aproape în întregime podeaua din beton. Incendiatorul îşi croi 
cale înapoi către uşă, apoi scoase o brichetă din buzunar. In 
timp ce kerosenul îi trecu uşor de picioare, se aplecă şi-l 
aprinse, apoi ieşi din clădire. 

Cu o volatilitate scăzută şi punct de aprindere ridicat, 
kerosenul nu explodă, ci se transformă într-un râu de flăcări. In 
timp ce se declanşară alarmele de incendiu peste tot în clădire, 
porniră şi Instalaţiile împotriva incendiului montate în tavan - 
dar doar preţ de o secundă, din moment ce alimentarea cu apă 
fusese întreruptă. Nestingherit, focul se împrăştie. 

Pablo nici nu privi în urmă în timp ce alerga către şanţ, unde 
se afla şi partenerul lui. 

— Eduardo zice că santinela de la poarta principală se 
îndreaptă încoace, spuse Juan scuturând din cap. 

De-a lungul perimetrului sunau sirenele şi alarmele. Dar 
nimeni nu observase încă fumul care se ridica din clădirea 
adiacentă. La trei dimineaţa, nimeni din cei aflaţi acolo nu era 
pregătit să aibă de-a face cu incendii multiple, iar pompierii erau 
la cincizeci de kilometri depărtare. 

Pablo nu pierdu timpul privind incendiul. Îi făcu un semn din 
cap partenerului, apoi ţâşni către est. Juan trebui să se alerge ca 
să ţină pasul. Traversară drumul neasfaltat care ducea către 
poarta principală cu câteva clipe înainte ca un vehicul care se 
apropia să îi ajungă din urmă. Terenul de dincolo de drum dădea 
în deşertul deschis şi plin de dune şi se aruncară la pământ când 
primul vehicul de pază trecu huruind. Incă un gard de sârmă 


apăru la mică distanţă în faţă. Tăiară suficient cât să se 
strecoare câte unul pe dedesubt în vreme ce celălalt ridica 
plasa. 

In patruzeci de minute de mers susţinut, ajunseră la 
autostrada principală care se afla la trei kilometri depărtare, 
epuizându-şi rezerva de apă. Merseră o scurtă distanţă paralel 
cu autostrada, spre est, până când zăriră o camionetă neagră cu 
patru uşi lângă un apeduct, ascunsă cu dibăcie de privirile 
curioase. Eduardo, cel de-al treilea partener, stătea la volan în 
tricoul lui polo uzat şi fumând o ţigară. 

Cei doi bărbaţi lăsară jos rucsacurile şi-şi scoaseră cagulele şi 
puloverele negre, înlocuindu-le cu tricouri şi şepci de baseball. 

— Felicitări, spuse Eduardo. Se pare că aţi reuşit. 

Pablo privi în urma lui, către mină, pentru prima oară. Nori 
groşi de fum se ridicau deasupra complexului luminat de limbi 
portocalii de foc ce ţâşneau din mai multe surse. Echipamentul 
antiincendiu al minei era teribil de nepotrivit pentru a gestiona 
astfel de flăcări. După toate aparențele, infernul încă se 
răspândea. 

Pablo îşi îngădui un rânjet. Cu excepţia paznicului, totul 
decursese conform planului. Cele două puncte principale de 
extracţie, inima complexului, aveau curând să fie reduse la 
stadiul de deşeuri arse. Incapabilă să proceseze minereul, 
întreaga exploatare avea să stagneze cel puţin un an, chiar doi. 
Şi dacă erau norocoşi, întreg incidentul ar fi putut trece drept un 
accident nefericit. 

Juan îl urmă privind rugul cu satisfacţie. 

— Se pare că am pus pe jar tot statul în seara asta. 

Flăcările din depărtare scânteiau în ochii mari ai bărbatului 
când îşi întoarse faţa către Juan. 

— Nu, prietene, spuse el cu un rânjet crud. Am pus pe jar 
întreaga lume. 

Sudoarea se prelingea pe gâtul preşedintelui, umezind gulerul 
apretat al cămâăşii albe. Mercurul din termometre atinsese valori 
ridicate, ceea ce era neobişnuit pentru luna iulie în Connecticut. 
O briză uşoară dinspre Block Island Sound nu reuşi să reducă 
umiditatea, transformând şantierul naval de pe malul râului într- 
o seră înăbuşitoare. În interiorul unui bazin verde uriaş, 
cunoscut drept Clădirea 260, aerul condiţionat ducea o luptă 
inutilă împotriva căldurii după-amiezii. 

Corporaţia Electric Boat începuse construirea motoarelor 
navale diesel la punctul de lucru de pe malul râului Thames în 
1910, dar, în cele din urmă, construcţia de submarine devenise 
pâinea companiei. Şantierul Groton predase primul submarin 
marinei în 1934, şi de atunci construise fiecare clasă importantă 
de nave de război americane subacvatice. Aproape finalizată, în 
interiorul clădirii verzi stătea coca impunătoare a lui Worth 
Dakota, ultimul submarin de atac rapid al clasei Virginia. 

De pe o scară metalică ce venea de la chioşcul submarinului 
North Dakota, preşedintele păşi cu greutate pe pardoseală cu un 
mormăit - era un bărbat masiv care ura spaţiile înguste şi care 
era mulţumit că turul interiorului luase sfârşit. Măcar în interiorul 
submarinului fusese mai răcoare. Cu economia vraişte şi 
Congresul împotmolit într-un alt punct mort, vizitarea unui 
şantier naval părea să fie ultima prioritate din agenda lui, dar îi 
promisese secretarului marinei că avea să meargă să le ridice 
moralul marinarilor. In vreme ce un mic grup se grăbea să-l 
ajungă din urmă, îşi stăpâni iritarea minunându-se de 
dimensiunile submarinului. 

— O remarcabilă reuşită tehnologică. 

— Da, domnule, spuse un bărbat blond într-un costum făcut la 
comandă care atârna de cotul preşedintelui de parcă ar fi fost 
legat cu sfoară. Este un impresionant produs al tehnologiei. 
Şeful adjunct al personalului, Tom Cerny, se specializase în 
probleme de apărare la Capitol Hill, înainte să se alăture 
Administraţiei. 

— E un pic mai lungă decât navele de clasă Sea Wolf, dar de- 
a dreptul minusculă dacă o comparăm cu un Trident, spuse 
ghidul turului, care era inginerul-şef al companiei. Majoritatea 
oamenilor sunt obişnuiţi să le vadă în apă, când două treimi din 


volum nu este vizibil. 

Preşedintele dădu aprobator din cap. Aşa cum stătea pe nişte 
suporţi uriaşi, coca lungă de o sută cincisprezece metri se înălța 
deasupra lor. 

— Va fi o achiziţie minunată pentru arsenalul nostru. Vă 
mulţumesc pentru ocazia de a o vedea de aproape. 

Un amiral cu faţa ca de granit pe nume Winters păşi în faţă. 

— Domnule preşedinte, deşi ne bucurăm să vă avem aici 
pentru a vedea în avanpremieră nava Worth Dakota, nu acesta 
este motivul pentru care v-am rugat să veniţi aici. 

Preşedintele scoase o pălărie albă cu însemnele prezidenţiale, 
i-o înmână amiralului şi-şi şterse broboanele de transpiraţie de 
pe frunte. 

— Dacă tocmeala include şi o băutură rece, şi un pic mai mult 
aer condiţionat, atunci daţi-i bătaie. 

Fu escortat prin clădire până la o uşă mică păzită de un 
gardian în uniformă. Uşa era descuiată, iar grupul prezidenţial fu 
condus înăuntru, feţele fiindu-le surprinse de camera de 
supraveghere de i li-asupra tocului uşii. 

Amiralul aprinse un panou de lumini montate deasupra unui 
bazin îngust ce se întindea pe aproape o sută douăzeci de metri. 
Preşedintele văzu un alt submarin, aproape finalizat, dar acesta 
nu semăna cu nimic din ce mai văzuse până atunci. 

Avea cam jumătate din dimensiunea submarinului Worth 
Dakota şi un design complet diferit. Coca neobişnuit de îngustă 
şi de culoare negru cărbune se îngusta ascuţită către prora. Un 
chioşc jos, de forma unui ou, se ridica doar câţiva metri 
deasupra punţii superioare. Două capsule mari aerodinamice 
erau ataşate în apropierea pupei, care aducea cu coada unui 
delfin. Dar cea mai neobişnuită trăsătură era o pereche de 
stabilizatoare retractabile de forma unor aripi triunghiulare care 
se întindeau de-o parte şi de alta. Patru rezervoare tubulare 
erau prinse sub ele. 

Designul îi amintea preşedintelui de un diavol de mare uriaş 
pe are-l văzuse în timp ce pescuia în Baja, California. 

— Ce Dumnezeului e asta? întrebă el. Nu ştiam că mai 
producem şi altceva în afară de nave de clasă Virginia. 

— Domnule, acesta este Sea Arrow, spuse amiralul. Este o 
platformă prototip dezvoltată sub un program RD secret pentru 
a testarea tehnologiilor ultraavansate. 


Cerny se întoarse către amiral. 

— De ce n-a fost preşedintele informat despre acest program? 
Aş vrea să ştiu cum a fost finanţat. 

Amiralul se holbă la consilier ca un pitbull înfometat. 

— Sea Arrow a fost construit cu finanţare din partea Agenţiei 
de Proiecte de Cercetare Avansată pentru Apărare şi a Biroului 
de Cercetare Navală, iar preşedintele tocmai ce este informat 
despre existenţa acestuia. 

Preşedintele îi ignoră şi se plimbă de-a lungul navei, privind 
cu atenţie ciudatele apendice de la cocă. Studie nişte cercuri 
concentrice formate de mai multe tuburi micuţe care răsăreau 
de la proră, apoi se îndreptă către pupa, observând că 
submarinul nu avea elice, îi aruncă lui Winters o privire 
întrebătoare. 

— Bine, domnule amiral, mi-aţi stârnit curiozitatea. Spuneți- 
mi despre Sea Arrow. 

— Domnule preşedinte, îi voi lăsa această misiune lui Joe 
Eberson, care a condus acest proiect. L-aţi cunoscut pe Joe mai 
devreme. Este directorul departamentului Platforme 
Tehnologice Marine în cadrul APCAA. 

Un bărbat cu barbă şi ochi agili îşi croi drum în faţa grupului. 
Vorbi cu un ton măsurat şi cu o idee de accent de Tennessee. 

— Domnule, Sea Arrow a fost, sau este, construit ca un salt 
multigeneraţional în tehnologia submarină. Şuntăm procesul 
tradiţional de dezvoltare integrând o serie de tehnologii de 
ultimă generaţie şi teorii avansate direct în procesul de 
construcţie. Am început cu un număr planificat de caracteristici 
tehnice care au existat doar în stadiul conceptual. Prin eforturile 
susţinute ale numeroaselor echipe independente de ingineri din 
ţară, sunt mândru să vă raportez că ne aflăm foarte aproape de 
a lansa cel mai avansat submarin de atac din istorie. 

— Deci, spuneţi-mi despre anexele astea ciudate, spuse 
preşedintele dând din cap aprobator. Nava pare c-ar fi nu ştiu ce 
creatură zburătoare din Jurasic. 

— Să începem cu pupa, unde veţi observa că nu există elice. 
Eberson arătă către capsulele rotunjite. Pentru asta sunt cele 
două carcase externe. Sea Arrow este dotat cu un sistem de 
propulsie fără arbore. North Dakota, aşa cum aţi văzut, foloseşte 
un reactor nuclear care alimentează o turbină pe abur, care la 
rândul ei acţionează axul elicei. Pe Sea Arrow am ales un sistem 


de acţionare extern, care va fi alimentat direct de la reactor. 
Fiecare dintre aceste capsule va conţine un motor magnetic de 
mare intensitate care acţionează un sistem de propulsie cu jet. 
Eberson zâmbi. Dincolo de faptul că reduce drastic zgomotul, 
designul permite un interior teribil de spaţios, ceea ce ne-a 
ajutat să reducem dimensiunile navei pe de-a întregul. 

— Ce sunt aceste motoare magnetice? 

— Sunt următoarea fază evolutivă, dacă nu chiar 
revoluţionară, în dezvoltarea motorului electric, făcută posibilă 
de recentele descoperiri din domeniul ştiinţei materialelor. O 
combinaţie de elemente minerale rare se sintetizează pentru a 
crea magneţi extrem de puternici, care sunt mai apoi încorporaţi 
în motoare ultraperformante cu curent continuu. Am investit 
foarte mult în cercetare pentru perfectarea acestor motoare - şi 
credem că ele vor revoluţiona felul în care viitoarele noastre 
vase militare vor fi propulsate. 

Preşedintele privi prin deflectorul unei capsule şi văzu lumina 
i are venea de deasupra. 

— Pare gol pe dinăuntru. 

— N-am primit şi n-am instalat încă motoarele. Primul trebuie 
să vină săptămâna viitoare de la laboratorul de cercetare al 
marinei din Chesapeake, Maryland. 

— Sunteţi siguri că va funcţiona? 

— Chiar dacă n-am lansat motoare de dimensiunea aceasta, 
suntem încrezători, conform rezultatelor testelor de laborator, 
că vor oferi nivelurile prevăzute de performanţă. 

Preşedintele se strecură pe sub unul dintre stabilizatoarele 
extinse, apoi privi un fel de butoaie aflate la prora şi pupa 
chioşcului. 

Eberson îi urmă paşii, povestind în timp ce păşea. 

— Extensiile sub formă de aripi sunt stabilizatoare retractabile 
pentru operaţiuni de viteză mare. Se retrag automat în cocă 
atunci când viteza scade sub zece noduri. Cutia sub formă de 
tub este un compartiment rezervor, care poate ţine patru torpile 
pe fiecare stabilizator. Rezervoarele pot fi reîncărcate uşor când 
stabilizatoarele se retrag în cocă. 

Eberson arătă către cele două obiecte de forma unor butoaie 
de deasupra lor. 

— Acelea sunt arme Gatling subacvatice. Sunt asemănătoare 
celor folosite de navele de suprafaţă, care trag cu alice din 


uraniu sărăcit la tir rapid ca ultimă protecţie antirachetă. Ale 
noastre au fost create să tragă sub apă, folosind aer comprimat 
ca ultimă protecţie antitorpilă. Ne-am asigurat că torpile 
inamice, cele mai multe, nici nu vor ajunge în apropierea 
noastră. 

Îl urmă pe preşedinte când acesta păşi în cocă. 

— Chioşcul, veţi observa, este inspirat de suflul elicei de avion 
pentru a se adapta la viteze mari. 

— Dar nu văd unde este amplasat periscopul. 

— De fapt, Sea Arrow nu are periscop, cel puţin nu în sensul 
tradiţional, spuse Eberson. Foloseşte o cameră video ROV, care 
este dispusă pe cablu cu fibră optică. Poate fi eliberat de la o 
adâncime de două sute patruzeci de metri pentru a oferi 
echipajului o imagine de înaltă rezoluţie a ceea ce se întâmplă la 
suprafaţă. 

Preşedintele continuă către prora conică şi mângâie unul 
dintre micile tuburi care ţâşnea drept înainte ca o suliță subţire. 

— Şi asta? 

— Aceasta este legătura-cheie care o va face cu adevărat să 
funcţioneze, spuse Eberson. Este un upgrade secundar pe care 
sperăm să-l implementăm şi care se bazează pe o descoperire 
tehnologică a unuia dintre colaboratorii noştri din California... 

— Domnule preşedinte, îi tăie vorba amiralul Winters, ce-ar fi 
să facem un scurt tur la bordul navei, apoi vă vom face o 
prezentare care vă va răspunde la toate întrebările. 

— Prea bine, domnule amiral. Deşi încă îmi aştept băutura. 

Amiralul grăbi grupul într-un tur rapid al interiorului, unde 
descoperiră o simplitate care contrasta cu Worth Dakota tocmai 
prin finisajele moderne şi scara sistemelor automate. 
Comandantul suprem rămase tăcut în timp ce privea centrul de 
comandă de ultimă generaţie, numărul redus de cabine 
moderne ale echipajului şi asortimentul ciudat de scaune 
căptuşite cu echipamente complete de securitate care erau 
poziţionate peste tot în navă. 

După tur, preşedintele fu condus într-o sală de conferinţe 
securizată, unde fu servit, în cele din urmă, cu o băutură rece. 
Comportamentul lui jovial în mod obişnuit deveni dur, la fel ca al 
lui Cerny. 

— În regulă, domnilor, zbieră preşedintele. Mai exact, ce se 
petrece aici? Văd mai mult decât o platformă de testare pentru 


noi tehnologii. Asta-i o navă în bună stare de navigabilitate 
aproape pregătită de lansare. 

— Domnule, spuse amiralul dregându-şi vocea. Ce am realizat 
aici, cu Sea Arrow, este ceva complet revoluţionar. După cum 
ştiţi, recent, ameninţarea la adresa forţelor noastre navale a 
crescut. lranienii şi-au achiziţionat o armată de tehnologii 
subacvatice de la ruşi şi lucrează intens să-şi sporească flota de 
submarine clasa Kilo. Şi ruşii, la rândul lor, cu ajutorul veniturilor 
de pe urma petrolului, au intensificat construirea de nave ca să- 
şi reînnoiască flota îmbătrânită. Şi, desigur, mai sunt şi chinezii. 
În timp ce ei continuă să pretindă că expansiunea lor militară 
este în scopuri strict de apărare, nu e nici un secret că şi-au 
extins cu repeziciune flota militară de larg. lar submarinul lor 
nuclear Tipul 097 se aşteaptă să devină operaţional în orice 
moment. Toate acestea reprezintă ameninţări tot mai mari în 
Pacific, Atlantic şi Golful Persic. 

Amiralul îl privi pe preşedinte în ochi, zâmbind misterios. 

— Acum, dacă ne uităm în ograda noastră, avem o flotă care 
se micşorează continuu din moment ce costul fiecărui vas lansat 
este foarte ridicat. La un preţ de peste două miliarde fiecare, 
ştim cu toţii că există un număr limitat de submarine de clasă 
Virginia care pot fi construite dintr-un buget mereu limitat. 

— Datoria naţională este încă greu de controlat, spuse 
preşedintele, aşa că marina militară va trebui îndure la fel ca 
toţi ceilalţi. 

— Tocmai, domnule. Ceea ce ne aduce la Sea Arrow. 
Eliminând lungul ciclu de la cercetare la producţie şi punând 
deoparte din scăderea costului unitar al produselor care rezultă 
din unele operaţiuni în scară largă cu programul Virginia, ne-am 
permis să construim nava la un cost mult mai scăzut faţă de cel 
al lui North Dakota. După cum vă daţi seama, a fost construită 
în cea mai mare taină. Am construit-o intenţionat în acelaşi timp 
cu Dakota pentru a distrage atenţia şi pentru a permite livrarea 
componentelor fără nici o suspiciune. Sperăm s-o lansăm în 
secret pentru testele în larg când Worth Dakota va fi inaugurată 
public. 

Preşedintele se încruntă. 

— Aţi reuşit de minune s-o ţineţi ascunsă până acum. 

— Mulţumim, domnule. După cum a menţionat şi dr. Eberson, 
ce aveţi în faţa dumneavoastră este cel mai avansat submarin 


construit vreodată, din punct de vedere tehnic. Propulsia fără 
elice, tuburile externe lansatoare de torpile şi sistemul de 
respingere a torpilelor sunt toate tehnologii de ultimă oră. Dar 
mai există un element în designul navei care-o distanțează cu 
adevărat de toate celelalte. 

Eberson încărcase deja un disc în aparatul de proiecţie. 

Pe o tablă albă apărură imagini cu pupa deschisă a unei 
ambarcaţiuni mici, care plutea pe un lac de munte. Doi bărbaţi 
ridicară un aparat de forma unei torpile galbene de pe punte şi îl 
puseră într-o parte. Preşedintele îşi dădu seama după anexele 
ca nişte aripi că era o machetă a submarinului Sea Arrow, 
operată prin telecomandă. 

— Acela este un model la scară redusă, spuse Eberson. A fost 
construit după aceeaşi configuraţie şi foloseşte acelaşi sistem 
de propulsie. 

În timp ce modelul era lansat, imaginea se schimbă cu una 
care provenea de la o cameră aflată la bord. Un şir de 
instrumente de urmărire suprapuse în josul ecranului indicau 
viteza machetei, adâncimea, tangajul şi ruliul. 

Macheta se scufundă nu prea adânc în apele verzi-gri şi 
începu să accelereze. Sedimentele aflate pe fundul lacului 
trecură în viteză pe lângă cameră pe când micuțul submersibil 
prindea viteză. Deodată, un val mare de bule mici umplu 
ecranul, obturând imaginea. Transmisiunea video rămase doar o 
pată albă neclară în timp ce macheta continua să accelereze. 
Preşedintele rămase cu gura căscată privind cum indicatorul de 
viteză urca la valori cu trei cifre. În cele din urmă, modelul 
încetini şi se reîntoarse la suprafaţă, unde fu recuperat înainte 
ca filmuleţul să se încheie. 

Tăcerea umplu încăperea preţ de un moment înainte ca 
preşedintele să vorbească cu o voce stinsă. 

— Să înţeleg că macheta aceasta a atins o viteză subacvatică 
de două sute patruzeci de kilometri la oră? 

— Nu, domnule, răspunse Eberson zâmbind. A atins o viteză 
de o sută cincizeci de noduri, ceea ce înseamnă două sute 
optzeci de kilometri pe oră. 

— Este imposibil. Mi s-a spus că tehnologiile de propulsie 
navală nu pot trece de şaptezeci ori optzeci de noduri. Până şi 
North Dakota atinge abia treizeci şi cinci. 

— Nu dezvoltaseră ruşii un soi de torpilă care putea trece de o 


Milă de noduri? întrebă Cerny. 

— Ba da, modelul Shkva/, spuse Eberson, care este o torpilă 
de superviteză, cu propulsie nucleară. Un principiu similar este 
aplicat şi la Sea Arrow. Nu propulsia este cea care permite 
atingerea vitezei înalte, ci mai degrabă supracavitaţia. 


— Scuzaţi-mi lipsa de cunoştinţe inginereşti, spuse 
preşedintele, dar supracavitaţia nu are de-a face cu perturbările 
din apă? 


— Ba da. În cazul de faţă, implică crearea unei bule de gaz în 
jurul obiectului care călătoreşte sub apă. Bula înlătură rezistenţa 
apei, permiţând astfel atingerea unor viteze mult mai mari. 
Seria de tuburi de pe prora submarinului Sea Arrow va fi parte 
din sistemul de supracavitaţie pe care sperăm să-l lansăm. 
Impreună cu motoarele magnetice de mare putere, suntem 
siguri că o să atingă acele valori de viteză - fără limitările de 
distanţă pe care ruşii le au cu torpilele lor rachetă. 

— Poate, spuse Cerny, dar există o diferenţă substanţială 
între o torpilă şi un submarin de şaizeci de metri. 

— Diferenţele constau mai ales în maniera de control la viteze 
mari, spuse Eberson. Aripile în stil Jurasic ale submarinului Sea 
Arrow, aşa cum le-a descris preşedintele, vor oferi stabilitate. 
Sistemul de supracavitaţie în sine va fi controlat mult mai direct 
prin modelarea mărimii şi formei bulei de gaz. Este o teorie 
netestată pe o navă de mărimea aceasta, dar distribuitorul care 
ne-a livrat sistemul are încredere în capacitatea lui. Chiar voi 
monitoriza un test maritim final al modelului lor săptămâna 
viitoare. _ 

Preşedintele rămase aşezat, frecându-şi bărbia. In cele din 
urmă, îl fixă pe amiral cu o privire cu subînţelesuri. 

— Domnule amiral, dacă nava funcţionează aşa cum spuneţi, 
ce anume înseamnă asta? 

— Sea Arrow ne va poziţiona cu douăzeci de ani în faţa 
adversarilor noştri imediaţi. Toate realizările chinezilor, ruşilor şi 
iranienilor vor fi, practic, neutralizate. Vom avea la dispoziţie o 
armă aproape invulnerabilă. Şi cu doar câteva nave Sea Arrow, 
vom putea să apărăm fiecare colţ al globului aproape imediat ce 
suntem notificaţi. Ceea ce înseamnă cu adevărat, domnule, este 
că nu va trebui să ne mai facem griji vizavi de siguranţa mărilor 
pentru tot restul vieților noastre. 

Preşedintele făcu un gest de încuviinţare. Căldura şi 


umiditatea păreau să fi părăsit camera şi, pentru prima oară în 
întreaga zi, zâmbi. 

Întunericul obişnuit al dimineţilor timpurii din sudul Californiei 
trona deasupra portului, iar aerul era umed de la burniţa deasă 
ca o ceaţă. Joe Eberson cobori de la volanul unei maşini 
închiriate şi privi parcarea, apoi merse la portbagaj şi scoase o 
trusă de unelte şi o undiţă de pescuit. Amândouă fuseseră 
cumpărate cu o noapte în urmă, la scurt timp după ce zborul lui 
din Coasta de Est aterizase la Lindbergh Field, în San Diego. Îşi 
trase o pălărie de pescar ponosită şi o luă agale prin lungul port 
din Shelter Island. 

Eberson ignoră băzâitul unui avion de supraveghere E-2 
Hawkeye care decola de la baza aeriană a portului naval 
Coronado, pe deasupra bazinului portuar, în timp ce-şi croi drum 
pe lângă zeci de bărcuţe cu vele şi motor. Jucăriile unor marinari 
amatori de sfârşit de săptămână, după cum suspectă corect 
Eberson, majoritatea acestor ambarcaţiuni pentru plăcere 
rareori părăseau locul în care erau ancorate. Zări o navă de 
agrement de doisprezece metri cu puntea din spate mare şi 
deschisă şi se plimbă de-a lungul ei. Ambarcaţiunea se apropia 
de a cincizecea decadă, dar coca ei albă strălucitoare şi lustruită 
trăda un stăpân care a scăldat-o într-o lungă şi iubitoare grijă. 
Un clipocit care venea dinspre pupa indica faptul că motorul se 
încălzea deja la ralanti. 

— Joe, aici erai, spuse un bărbat care ieşi din cabină. Eram 
gata să plecăm fără tine. 

Cu silueta lui zveltă, ochelarii cu lentile groase şi părul alb 
retezat scurt pe frunte, dr. Carl Heiland era întruchiparea 
inginerului electrician. Ochii îi dansau şi zâmbea cu uşurinţă, 
dovedind o stare aproape constantă de energie ridicată chiar şi 
la şase dimineaţa. 

Nedormit şi epuizat după zbor, Eberson emana tocmai opusul. 
Urcă la bord încet şi-şi dădură mâna. 

— Imi cer scuze că am întârziat, domnule doctor, spuse 
Eberson reţinându-se să caşte. Am cotit pe unde nu trebuia 
când am plecat de la hotel şi mi-am dat seama abia când am 
ajuns la Sea World. Cred că până şi Shamu era adormit. 

— Am avut tocmai timp suficient să aduc totul la bord. 
Heiland schiţă un gest către un set de cutii legate de parapete. 
Uite, hai să-ţi punem echipamentul lângă al nostru. Se întinse 


după undiţa lui Eberson, apoi îi observă pălăria. Izbucni în râs. 

— Vrei să pescuieşti păstrăv fântânel azi? 

Eberson îşi scoase pălăria şi examină calota uzată. Avea în 
jurul ei o fâşie dezlânată de muşte de pescuit vesel colorate. 

— Păi, chiar aţi spus ţinută de pescuit. 

— Mă îndoiesc de faptul că a mai băgat careva de seamă, 
râse zgomotos Heiland, apoi strigă către cabină. Manny, dă-i 
bătaie şi scoate-ne în larg. 

Un bărbat cu pielea întunecată, în pantaloni scurţi, apăru şi 
dezlegă parâmele. Câteva momente mai târziu, se afla deja în 
spatele cârmei, pilotând nava în portul San Diego, care arăta ca 
o potcoavă. Evitară o navă amfibie a marinei înainte de a ieşi 
din canal în Pacific. Manny crescu viteza şi setă cursul către sud- 
vest, trecând printr-o hulă uşoară iscată de o briză ce bătea 
dinspre coastă. In scurt timp, Eberson începu să simtă greață şi 
se strecură pe lângă Manny ca să se aşeze pe un scaun din 
cabina principală. 

Heiland îi turnă o cană de cafea şi i se alătură la masa de 
bucătărie. 

— la spune-mi, Joe, cum merge treaba în Arlington? 


— După cum ştii, tocmai ce i-am spus şi preşedintelui. Şi chiar 
şi aşa, ne luptăm, ca de obicei, să realizăm cât mai mult cu 
resurse cât mai puţine. Mi-e teamă că evitarea reducerilor de 
buget în anul ce urmează e doar e chestiune de noroc. 

— M-am gândit eu că era doar e chestiune de timp până când 
să ne ajungă sabia deasupra capului. Mă bucur că mi-am 
asigurat cinci ani de muncă prin contract. 

— N-ai de ce să-ţi faci griji, Carl. Munca firmei tale este 
extrem de importantă. Ba chiar am primit aprobare să trecem la 
upgradarea retroactivă pentru Block Two! - dacă poţi dovedi 
capacitate operaţională. Presupun că acesta este motivul pentru 
care m-ai chemat aici, aşa din scurt? 

Heiland îi aruncă o privire circumspectă. 

— Te cam arunci. Nici măcar n-ai testat pe teren sistemul 
Block One. 

Eberson îşi şterse de pe faţă grimasa unui acces de greață ca 
să-i întoarcă lui Heiland zâmbetul. 


1 Sistem combinat de propulsie, motor pompă electromagnetică şi 


propulsor cu jet (n. tr.). 


— Carl, amândoi ştim c-o să meargă. 

— Ai făcut rost de componentele pentru propulsie? 

— Da, deşi sunt nişte probleme de ordin material care iau 
amploare. Îl privi pe Heiland cu un aer răbdător. Dar suntem 
mult mai interesaţi de modificările de la Block Two. 

— Şi noi am avut nişte probleme similare, dar cred că am 
făcut progresul pe care-l tot urmăream. 

— De-asta am sărit în primul avion de la Washington, spuse 
Eberson zâmbind larg. Ştiu că-ţi place să ţii lucrurile sub control. 

— Dată fiind natura secretă a proiectului, nu-mi place să atrag 
atenţia asupra testelor noastre. Se pare c-a funcţionat pentru 
Block One, aşa că de-asta am rezumat totul astăzi la o excursie 
de pescuit. Se uită iar la pălăria lui Eberson şi zâmbi. 

— Şi noi, la rândul nostru, ne-am străduit să ţinem oala 
acoperită. Desigur, nici nu ne-aţi lăsat prea liberi. 

— Cu cât sunt mai puţini ochi prin preajmă, cu atât mai bine. 

Eberson luă o înghiţitură de cafea apoi se aplecă peste masă. 

— Chiar crezi că putem atinge nivelurile teoretice 
previzionate? 

— Vom afla în curând, spuse Heiland cu ochi scânteietori şi 
schiţând un gest de aprobare. 

Câteva minute mai târziu, Manny opri motorul, ceea ce arăta 
că ajunseseră la locul testului. Trecură în apele mexicane, 
aproape treizeci şi doi de kilometri depărtare de mal, şi mult în 
afara razei unui vas de agrement din San Diego. Apa era mult 
prea adâncă pentru a arunca ancora, aşa că ambarcaţiunea 
plutea în derivă, iar Heiland se apucă de treabă. 

Ignorând o cutie lungă, dreptunghiulară, legată de parapet, 
deschise alte cutii mai mici, care conţineau câteva laptopuri, 
nişte cabluri şi conectori. Fixă computerele pe o bancă joasă, 
îngenunche şi începu să le configureze. 

— Doctore, se îndreaptă un cargobot către noi, spuse Manny 
scoțând capul din timonerie. 

— O să fie departe de noi până când vom fi noi gata, spuse 
Heiland privind peste umăr, apoi îşi întoarse atenţia asupra 
computerelor. 

Eberson se aşeză pe un container mare şi privi cum nava se 
apropia. Un cargobot de mărime medie, care, după proiectarea 
simplificată şi lipsa ruginii, părea să fie construit recent. Era de 
culoare gri închis şi amintea de marina militară. Ferestrele punţii 


de control îi atraseră atenţia lui Eberson. Vopsite în negru, nava 
avea un aspect ciudat, aproape ameninţător. 

Câţiva membri ai echipajului, în salopete, lucrau pe puntea 
principală, în spatele unui container mare. Când nava se 
apropie, văzu că ajustau un obiect mare în formă de disc pe o 
platformă în mijlocul navei. Discul era vopsit într-o nuanţă de 
verde murdar şi îndreptat către mare, ridicându-se câţiva metri 
în aer ca o velă ţeapănă. Bărbaţii de pe punte dispărură repede, 
iar Eberson observă că nava părea să încetinească. 

— Carl, nu ştiu ce să zic despre nava asta, spuse ridicându-se 
neliniştit în picioare. 

— N-au nimic de văzut la noi, spuse Heiland. Ce-ar fi să iei o 
undiţă şi să te faci că eşti aici la pescuit de ton? 

Eberson apucă una dintre undiţele dintr-un suport şi zvârli 
cârligul, fără să-şi mai bată capul cu momeala, de teamă să nu 
fie nevoit să se lupte cu vreo vietate a adâncurilor. In timp ce 
cargobotul opri la scurtă distanţă, schiţă un gest prietenesc din 
mână către coverta camuflată. 

O durere arzătoare îi străpunse mâna, străbătând iute braţul 
până la trunchi. Braţul îi căzu şi-l scutură, dar senzaţia se 
răspândea deja prin tot corpul. In doar câteva secunde, simţi de 
parcă o mie de furnici roşii îi străpungeau carnea. Arsura îi 
ajunse la cap, iar ochii păreau că-i clocoteau în orbite. 

— Carl - strigă. Vorbele ieşiră ca un bolborosit scârţâit. 

Heiland simţi aceeaşi senzaţie de arsură în spate. Când se 
răsuci, procesă două scene deodată. Una, Joe Eberson care-şi 
dădea duhul, încă strângând de undiţă în timp ce se prăbuşea 
pe punte cu pielea strălucitoare şi stacojie. Cealaltă fu 
dispozitivul ca un scut al cargobotului, îndreptat către el de la 
zece metri depărtare. 

Ignorând arsura care-i străbătea trupul, merse clătinându-se 
spre cabină. Manny era deja pe punte, dându-şi ultima suflare în 
timp ce sângele i se prelingea din nas şi urechi. Heiland trecu pe 
lângă vechiul lui prieten în timp ce propria-i durere se amplifica. 
Îşi simţea tot corpul mistuit de flăcări. Undeva într-un ungher al 
minţii se mira cum de nu-i cădea pielea bucăţi. Un singur impuls 
îl mâna înainte în timp ce se împleticea până la scaunul 
pilotului. Îşi simţea capul de parcă urma să explodeze când 
ajunse sub consolă, înhăţând cu degetele mistuite o pereche de 
cavile ascunse. Le acţionă pe amândouă, apoi îşi dădu ultima 


suflare. 

— Ai de gând să te uzi cu mine? 

Loren Smith se holba la soţul ei. Parcă cu doar câteva 
secunde în urmă, se ridicase de pe scaunul pilotului şi aruncase 
ancora peste bordul şalupei lor închiriate. Şi totuşi, acum stătea 
pe cadrul pupei, îmbrăcat în costumul de scufundări, cu 
rezervorul, nerăbdător să exploreze adâncimile de sub barcă. 
Loren nu putea decât să se minuneze de cum marea acţiona ca 
un magnet asupra bărbatului, atrăgându-l cu o forţă nevăzută. 

— Cred că voi rămâne aici să mă bucur de soare şi de cerul 
chilian limpede, spuse ea. Cum Congresul îşi reia activitatea 
luni, chiar mi-ar prinde bine o doză sănătoasă de aer curat. 

— Pentru Capitol Hill, dopurile de urechi ar fi o soluţie mai 
bună. 

Loren ignoră remarca sarcastică a soţului ei. Membră a 
Congresului din partea statului Colorado, Loren era mai mult 
decât bucuroasă să scape de ciorovăiala partizană din 
Washington, chiar şi pentru câteva zile. Eliberată de presiunile 
de la serviciu şi de presa intruzivă, se simţea mult mai relaxată 
într-o altă ţară. Purtând un costum de baie minuscul din două 
piese pe care nu l-ar fi purtat niciodată dacă ar fi fost acasă, îşi 
etala corpul voluptuos, dar ferm, bine lucrat datorită orelor de 
yoga şi a antrenamentelor zilnice de pe banda de alergat. 

Se întinse pe banca bărcii, îşi lăsă un picior să atârne peste 
cadrul pupei şi-şi înmuie degetele piciorului în apă. 

— Hopa! Apa asta e rece. Voi rămâne aici bine mersi, uscată 
şi la căldură. 

— N-o să stau mult. Soţul ei îşi vâri detentorul între dinţi, îşi 
privi admirativ soţia o clipă, apoi plonjă cu spatele în Pacificul 
albastru. 

Îşi stropi jucăuş nevasta folosindu-se de una dintre labele de 
înot şi dispăru în adâncul apei. 

În timp ce se ştergea cu prosopul, Loren urmări bulele care se 
i ridicau în urma soţului ei, apoi contemplă linia orizontului. 
Aerul după-amiezii era foarte curat, iar cerul albastru ca safirul 
aproape. A oglindea culoarea oceanului. Işi ancorară şalupa 
roşie la aproape un kilometru de coasta chiliană, de partea 
opusă a unei plaje numite Playa Caleta Abarca. 

Un hotel Sheraton se ridica impozant pe o stâncă din 


apropiere, cu piscina aglomerată de turişti adoratori ai soarelui. 
La sud, nu foarte departe, se întindea Valparaiso, oraşul maritim 
colorat şi istoric chilian, cunoscut din vremuri vechi drept „Perla 
Pacificului”. Clădiri străvechi se ridicau pe dealurile abrupte care 
împrejmuiau oraşul, amintindu-i lui Loren de San Francisco. 
Observă un vas mare de croazieră, Sea Splendour, ancorat în 
golf, care lăsa pasagerii la mal să viziteze plajele Viña del Mar 
sau să exploreze capitala chiliană, Santiago, care se afla la o 
sută de kilometri în partea de sud-est. 

Un val uşor mişcă şalupa în timp ce Loren îşi mută privirea 
către apă. O barcă mică şi galbenă cu pânze trecu cu vela 
triunghiulară fâlfâindu-i în vânt şi apoi pluti în zigzag spre nord, 
către un cargobot care se apropia. Se lăsă pe spate în scaunul 
căptușit şi închise ochii, huzurind în căldura soarelui. 

La douăzeci de metri sub ea, Dirk Pitt se scufundă în apele 
reci ale oceanului care pătrundeau în zona de coastă din cauza 
curentului Humboldt. Respirația i se regla odată ce încetini 
coborârea. Vizibilitatea era bună, cam treisprezece metri, ceea 
ce-i permitea să vadă clar fundul plin de bolovani şi de alge 
dese. Dând leneş din labele înotătoare, alunecă pe lângă un 
recif de corali plin de arici-de-mare şi stele-de-mare viu colorate. 
Un banc mic de scrumbii îl urmări un minut ori două, apoi o 
zbughiră. 

Nimic nu-l putea relaxa pe Pitt aşa cum o făcea marea. Pe unii 
i-ar putea face să se simtă captivi, dar Pitt găsea că adâncurile 
oceanului iscau în el un sentiment ciudat de eliberare care 
părea să-i ascută simţurile. Era un sentiment care se născuse cu 
zeci de ani în urmă, când îşi petrecuse cea mai mare parte a 
tinereţii explorând golfuleţele de pe coasta Californiei de Sud, 
făcând scufundări libere şi bodysurfing. Farmecul era că aducea 
cu zborul, ceea ce-l făcuse să urmeze Academia Forţelor Aeriene 
şi şcoala de aviaţie în calitate de tânăr ofiţer. 

Dar atracţia mării îl ademenise să părăsească aviația şi o 
carieră militară promițătoare pentru a se alătura unei organizaţii 
federale nou create, Agenţia naţională pentru studii subacvatice 
şi marine?. Creată pentru a studia şi proteja oceanele lumii, 
NUMA fusese casa perfectă pentru Pitt, care-i permisese să 


2 În original, Naţional Underwater and Marine Agency este o organizaţie 
nonprofit fondată chiar de autorul cărţii în 1979; pe tot parcursul traducerii 
se va folosi acronimul NUMA (n. tr.). 


lucreze pe şi sub apă, peste tot în lume. După mai mulţi ani în 
funcţia de director pe proiecte speciale, acum conducea el 
însuşi agenţia, ceea ce îi întărea şi mai mult sentimentul de 
protector al oceanelor lumii. Loren glumea adesea spunând că 
încă se afla în competiţie cu prima dragoste a lui Pitt, amanta 
lui, marea. 

Misiunea lui de a descoperi adâncurile împreună cu pasiunea 
pentru istorie l-au ajutat să descopere zeci de epave. Dar în 
această după-amiază, obiectul căutării lui era considerabil mai 
modest. Fixă cu privirea o creastă groasă de stânci zimţate care 
se întindea în ape şi mai adânci şi înotă pe deasupra ei 
analizând toate crăpăturile. După câteva minute, găsi ceea ce 
căuta. Băgă braţul între doi bolovani şi trase o langustă maro 
spinoasă şi viguroasă care cântărea vreo două kilograme. Îi 
măsură antenele lungi şi ondulate o clipă, apoi vâri crustaceul 
într-o geantă de plasă pentru scufundări a începu să-i caute 
fratele geamăn. 

Deasupra ritmului zgomotos al respirației lui regulate, un 
ciocănit slab fremăta prin apă. 

Işi ţinu respiraţia ca să audă mai bine. Bătaia metalică repeta 
o cadență familiară - două bătăi scurte, două lungi şi iar două 
scurte. Nu era tocmai codul Morse pentru SOS, care folosea trei 
puncte şi liniuţe, dar Pitt suspectă că intenţia era aceeaşi. Nu-şi 
putea da seama de direcţia din care venea, ci doar că venea din 
apropiere. Trebuia să fie Loren. 

Se ridică spre suprafaţă, îndreptându-se către şalupă. Zări 
linia ancorei şi se apropie de ea, înotând cu putere, şi ieşi la 
suprafaţă la câţiva metri mai încolo de şalupă. Loren stătea 
aplecată peste cadrul pupei, bătând cu o greutate de plumb 
pentru scufundări în piciorul motorului. Angrenată în procesul de 
semnalizare, nici nu remarcă faptul că el ieşise la suprafaţă. 

— Ce s-a întâmplat? strigă el. 

Ea ridică privirea, iar Pitt îi citi în ochi frică şi disperare. 
Rămas fără cuvinte, arătă cu degetul în spatele lui. El întoarse 
capul şi fu cuprins de o umbră masivă. 

Era o navă, un vrachier, care se îndrepta spre ei cu un aer 
ameninţător, aflându-se la doar câteva sute de metri depărtare. 
Şalupa plutea încoace şi încolo în calea directă a prorei înalte şi 
late, care producea un munte de spumă prevestitor de rău. Pitt 
îi înjură pe proştii de pe punte, care fie erau orbi, fie adormiţi. 


— Să pornesc motorul? întrebă Loren, trasă la faţă. Mi-a fost 
teamă să fac asta cât erai sub apă. 

Pitt văzu că frânghia ancorei era încă fixată, ridicându-se 
până într-un cheson mic de la prora. Auzi în spate hodorogeala 
intensă a motoarelor navei în timp ce coca impunătoare avansa. 
Era mult prea aproape. Orice ezitare în tăierea frânghiei de 
ancorare sau întârziere în pornirea motorului şi barca lor ar fi 
fost făcută ţăndări cu tot cu ei. 

Îşi vâri înapoi între dinţi detentorul, scutură din cap în semn 
de răspuns pentru Loren şi-i făcu semn cu mâna să vină mai 
aproape. 

Ea se grăbi către margine şi întinse mâna să-l ajute să urce în 
şalupă. El, în schimb, îşi aruncă braţul în jurul mijlocului ei. 

Înainte să poată reacţiona, se simţi trasă peste bord. Scăpă 
un scâncet când corpul îi lovi apa rece. Lovind şi zbătându-se, 
trase puternic o ultimă gură de aer. Muntele impozant de oţel 
era acum la doar câţiva metri distanţă. 

Fu apoi înşfăcată ca o păpuşă şi dispăru sub apa zbuciumată. 

Cargobotul nici nu încetini, nici nu întoarse. Coca lată de oţel 
se izbi de şalupă, tăind frânghia ancorei înainte să îngroape 
micuțul vas sub prora, care se izbi de-a lungul cocii şi apoi ţâşni 
în mod remarcabil înapoi la suprafaţă plutind în siajul 
cargobotului, uşor deformat în partea din travers babord. 

Undeva sub suprafaţa apei, Loren se găsi agăţându-se de 
soţul ei într-o plonjare către fundul mării. Speriată de imersiunea 
în apa rece, aproape că se panică atunci când Pitt o smulse 
trăgând-o către adâncimile lipsite de aer. Apoi simţi cum îi vâri 
detentorul în gură, în timp ce-i fixa braţul în jurul vestei lui de 
salvare. În ciuda frigului, nervii începură să se liniştească. Luă 
parte la înaintarea lor dând şi ea din picioare şi amintindu-şi să 
egalizeze presiunea în timp ce se scufundau şi mai adânc. 

Licărul luminii de la suprafaţa apei deveni din ce în ce mai 
umbrit, în timp ce coca neagră trecu pe deasupra lor. Loren privi 
în sus, simțindu-se de parcă ar fi putut întinde mâna să atingă 
scoicile prinse de bordajul care se afla la doar câţiva metri 
depărtare. 

Deşi scăpaseră de masa carenei, Pitt continuă să se afunde 
dând frenetic din labele înotătoare. Işi simţea plămânii de parcă 
ar fi fost pe punctul de a exploda, ceea ce-l făcea să împingă şi 
mai tare, până când ajunseră, în cele din urmă, pe fundul mării. 
Văzu un recif de corali şi-o trase pe Loren de-a lungul conturului 
curbat. În timp ce genunchii le atingeau fundul dur al mării, se 
apucă de un nodul ca să se balanseze. 

Loren realiză că, aproape pe tot parcursul coborârii lor, soţul 
ei nu mai luase nici o gură de aer şi îi duse repede detentorul la 
buze. Cu pulsul crescut şi ochii mari, se uita atentă în masca lui 
Pitt. El o privi calm şi-i făcu cu ochiul de parcă să fenteze 
moartea era o rutină zilnică. 

Pitt trase recunoscător câteva guri de aer, apoi îi dădu înapoi 
detentorul lui Lauren şi privi în sus. Carena încă trecea, iar sursa 
marii lui temeri, elicea agitatoare din bronz, strălucea 
apropiindu-se. Pitt îşi strânse un braţ în jurul lui Loren şi apucă 
movila de corali cu cealaltă mână acoperită de mănuşă, în timp 
ce carena le trecea pe deasupra capului. Chiar şi de la zece 
metri distanţă, Pitt simţi puterea de sucţiune creată de palele 
enorme care spintecau apa. Nisipul se învolbura în jurul lor, fiind 


tras de pe fundul apei. Apoi nava trecu şi un val de sedimente îi 
acoperi. Pitt dădu drumul coralului şi se ridică spre suprafaţă, cu 
Loren încolăcită în jurul lui. Capetele le răsăriră la suprafaţă în 
lumina puternică a soarelui şi respirară nerăbdători aerul 
proaspăt şi cald. 

— Pentru o secundă, spuse Loren printre gâfâieli, am crezut 
că aveai să mă omori înainte s-o facă nava. 

— Să ne scufundăm părea cea mai prudentă cale. Pitt se uită 
la pupa cargobotului care se îndepărta reţinându-i numele, 
Tasmanian Star. 

Loren se răsuci în direcţia opusă şi scană marea în timp ce 
călca apa lângă el. 

— Au trecut şi peste o barcă cu vele, spuse ea, cercetând apa 
după supraviețuitori. Părea să fie un cuplu mai în vârstă. Mi-am 
dat seama că noi eram următorii în calea navei. 

— Ai avut viteză de reacţie şi ne-ai salvat pe amândoi, deşi 
codul tău Morse ar trebui îmbunătăţit. Pitt i se alătură în 
cercetarea împrejurimilor, dar nici unul dintre ei nu zări nici un 
corp plutitor. 

— Putem raporta la poliţie când ajungem la țărm, spuse 
Loren. Or să prindă echipajul în Valparaiso. 

Pitt se întoarse către țărm şi fu surprins să vadă şalupa roşie 
plutind la scurtă distanţă. O secţiune din partea stângă a cocii 
atârna desprinsă, iar linia apei ajungea până la rama de sus a 
bărcii, care era încă pe linia de plutire. Pitt înotă înspre barcă 
având-o pe Loren îndeaproape. Se rostogoli peste rama bărcii şi 
apoi o trase şi pe ea. 

— Hainele şi prânzul nostru s-au dus, observă ea tremurând, 
în timp ce soarele începu să-i usuce corpul. 

— La fel şi langusta mea, spuse Pitt. 

Se debarasă de rezervor şi de costumul de scufundări, apoi 
trecu la consola de comandă. Cheia era încă în contact, aşa că 
încercă să acţioneze demarorul. Motorul se chinui de câteva ori, 
apoi prinse viaţă bolborosind în apă, şi asta pentru că, în urma 
scufundării bărcii, compartimentul intern rămase uscat. 
Reducând acceleraţia, privi în zare către cargobotul care se 
îndepărta. 

Tasmanian Star îşi vedea în continuare de drum, aparent cu 
aceeaşi direcţie şi viteză. La încă vreo doi ori trei kilometri în 
faţă se întindea portul din Valparaiso, care se arcuia către vest 


sub forma unui golf deschis. Facilităţile comerciale ale portului 
se aflau în capătul de vest şi totuşi cargobotul se îndrepta către 
est. Urmărind traiectoria navei, Pitt fu străbătut de un curent de 
tensiune, apoi apăsă acceleraţia până la capăt. 

Chiar dacă şalupa luase apă şi tremura în încercarea de a 
accelera, îşi luă treptat avânt şi prinse viteză. 

Loren renunţă la eforturile ei de a evacua apa folosindu-se de 
perna unui scaun şi veni lângă soţul ei. În ochii lui verzi citi o 
tensiune ascuţită. 

— De ce nu ne îndreptăm către țărm? 

— Uite ce se află în faţa navei, spuse Pitt arătând cu degetul. 

Loren privi dincolo de cargobot. Nava mare şi albă de 
croazieră era încă ancorată în port şi stătea fix perpendicular pe 
cargobotul care se apropia. Dacă Tasmanian Star nu-şi schimba 
cursul, avea să se izbească cu viteză de Sea Splendour. 

— Dirk, trebuie să fie o mie de oameni la bordul acelei nave. 

— Dacă-i nu-i doar un timonier miop la cârma lui Tasmanian 
Star, sute de oameni ar putea muri. 

Loren se agăţă de umărul lui Pitt în timp ce şalupa se înclină 
în bătaia unui val. Barca afectată se ridică şi se zvârcoli înainte 
să-şi găsească stabilitatea. Pompa mai elimină din apa 
acumulată, permițându-i şalupei să se ridice şi mai sus, 
câştigând viteză. Daunele se aflau în zona de deasupra apei a 
şalupei, aşa că Pitt n-avea nici cea mai mică problemă în 
stăpânirea bărcii atunci când viteza trecu de douăzeci de noduri, 
apropiindu-se cu repeziciune de cargobot. 

— Putem alerta echipajul navei? strigă Loren ca să poată fi 
auzită peste huruitul motorului. 

— N-avem staţie radio, spuse Pitt scuturând din cap. lar nava 
este ancorată. N-au nici o şansă s-o mute în timp util. 

— Am putea măcar să alertăm pasagerii. 

Pitt schiţă doar un gest de încuviinţare. În scurtul timp 
disponibil, era o sarcină extrem de greu de executat. 

In vreme ce se apropiau de pupa navei, Pitt evaluă puţinele 
opţiuni pe care le avea. Nu era nici o altă barcă prin apropiere, 
aşa că o avertizare radio era imposibilă. Următorul lui gând fu să 
încerce să urce la bordul navei care se afla în mişcare, dar, 
apropiindu-se, renunţă la idee. Nu era nici o cale de acces 
abordabilă şi chiar dacă ar fi reuşit cumva să-şi croiască drum la 
bordul navei, probabil că n-ar fi avut cum să ajungă la cabina de 


comandă în timp util. Nava de croazieră albă şi sclipitoare 
stătea drept în faţa lor, la doar un kilometru distanţă. 

Pitt ţinu apăsat butonul claxonului pneumatic în timp ce 
trecură de flancul stâng al cargobotului şi ţâşniră dincolo de 
prora navei. Loren sărea şi dădea din mâini către cabina de 
comandă, dar fără să primească vreun răspuns. Tasmanian Star 
nici nu încetini, nici nu-şi schimbă cursul, ci continuă, pur şi 
simplu, să înainteze în direcţia-i catastrofică. Pitt cercetă cu 
privirea cabina, dar nu zări nici o siluetă în spatele ferestrelor. 
După cât se părea, era vorba despre o navă-fantomă fără pic de 
control. 

In căutare de ajutor, Pitt scană împrejurimile cu disperare, dar 
ajutorul n-avea de unde să vină. Câteva vase stăteau ciorchine 
prin portul comercial, cam la un kilometru spre sud-vest, dar în 
faţă, apele erau pustii până la malul ondulat. Cu excepţia 
impunătoarei nave ancorate, Sea Splendour. 

Ingrămădindu-se pe puntea de sus, pasagerii arătau şi 
dădeau din mâini către cargobotul care se apropia. Nici nu 
încăpea îndoială că timonierul raportase apropierea navei, iar 
căpitanul vasului de linie trimitea înnebunit semnale radio către 
Tasmanian Star. Dar nava distrugătoare răspundea prin linişte 
mormântală. 

Pe şalupă, Pitt scana lungimea cargobotului. Înspre pupa, 

şalupa mergea surprinzător de ridicată faţă de linia apei. 
__O privire plină de determinare i se întipări pe faţa colţuroasă. 
In momente de criză, mintea părea să-i funcţioneze până la 
epuizare, procesând toate variantele jocului înainte de a se 
hotărî asupra unui scenariu de acţiune. Acum, având de-a face 
cu prea puţine opţiuni, răspunsul lui Pitt veni repede. 

Bandând cârma, întretăie prora cargobotului şi ţinu cârma 
până ce ajunse să meargă de-a lungul tribordului navei. 

— Loren, pune-ţi costumul meu de scufundări. 

— Ce vrei să faci? 

— Am să încerc să împing matahala asta din drum. 

— Cu bărcuţa asta? E imposibil. 

— Nu şi dacă loveşti acolo unde trebuie, răspunse Pitt 
uitându-se chiorâş la navă. 

Panica se dezlănţui pe Sea Splendour, căci pasagerii ţipau unii 
la ceilalţi cu privire la coliziunea iminentă. Părinţii îşi luară copiii 
şi dădură fuga în partea opusă a navei, pe când ceilalţi se agitau 
pe scările de tambuchi pentru a ajunge la punţile superioare. 
Chiar şi echipajul li se alătură, fugind din locul unde se aşteptau 
să aibă loc impactul. 

Din întâmplare sau cu bună ştiinţă, Tasmanian Star se 
îndrepta către inima vasului de croazieră. Fiind cam de aceeaşi 
dimensiune, cargobotul bont străbătea apa cu suficient avânt 
cât să rupă nava de pasageri în două. 

Pe puntea vasului Sea Splendour, căpitanul Alphonse Franco 
avea puţine opţiuni la îndemână. Încercă disperat să mute 
vasul, dar nu avea decât putere auxiliară, din moment ce 
motoarele principale erau reci. Eliberă frânghia ancorei şi 
acţionă elicele de manevră laterale, în speranţa de a pivota 
nava departe de pericol. 

Dar, holbându-se la vasul care se apropia, Franco înţelese că 
era prea târziu. 

— Întoarce, pentru numele lui Dumnezeu, întoarce-te! strigă 
în barbă. 

Puţini dintre cei de pe punte îi dădură atenţie, în timp ce o 
rafală de apeluri de avertizare şi proceduri pentru cazuri de 
urgenţă angrenară echipajul panicat. Căpitanul rămase stană, 
cu privirea fixată pe cargobotul care se apropia de parcă ar fi 
încercat să-l oprească doar cu privirea. Dar aceasta îi fu atrasă 
de o şalupă mică şi roşie care spărgea valurile către puntea 
pupei cargobotului. Un bărbat înalt şi slab cu părul negru ţinea 
cârma având alături o femeie îmbrăcată într-un costum de 
scufundări larg. Se aflau pe propria traiectorie de coliziune cu 
Tasmanian Star, în ceea ce părea a fi o tentativă de sinucidere. 

— Nebunie, spuse Franco, scuturând din cap. Nebunie curată. 

Pitt eliberă pentru o clipă acceleraţia făcând şalupa să 
tremure, apoi se întoarse către Loren. 

— Sari! 

Loren îl strânse de braţ, sări de pe scaun şi apoi peste bord. 
Se afla încă în aer când Pitt acceleră, iar şalupa ţâşni. 

leşind la suprafaţă după impactul cu apa, Loren privi cum se 
depărta vâjâind şi rugându-se ca soţul ei să nu se sinucidă în 


încercarea de a-i salva pe alţii. 

Pitt ştia că avea doar o singură şansă de a reuşi un miracol. 
Cargobotul se afla la doar un sfert de kilometru depărtare de 
Sea Splendour, nu era loc de nici o greşeală. Tinti pupa 
cargobotului şi se pregăti pentru impact. 

Etamboul navei Tasmanian Star atârna deasupra apei, cu 
coca pupei curbându-se spre interiorul liniei apei. Acolo îndreptă 
Pitt şalupa. Apropiindu-se cu repeziciune, zări cadrul arborelui 
superior al safranului, care era expus la suprafaţă. Ciupi un pic 
cârma bărcii cât să şi regleze traiectoria. In spatele arborelui se 
afla elicea care învolbura apa. Ar fi putut cu uşurinţă să-l 
devoreze şi pe el, şi şalupa. 

În cazul în care cargobotul ar fi fost plin ochi, planul lui n-ar fi 
avut nici o şansă de izbândă. Dar nava mergea ridicată înspre 
pupa, aşa că exista o şansă. [intind la câţiva metri stânga de 
arbore, se ţinu bine şi băgă barca în treapta maximă de viteză. 

Cu o izbitură zgomotoasă, prora roşie a şalupei se lovi de 
safranul cargobotului, de marginea exterioară a paletei de 
direcţie. Avântul micuţei bărci îi propagă pupa în sus, afară din 
apă, până ce se alinie aproape perpendicular. Pitt sări în 
picioare, dar se ţinea strâns de volanul cârmei în timp ce barca 
fu trimisă înapoi. Incă o dată, ambarcaţiunea se lovi de safran, 
de data aceasta de sus, deformând arborele şi îndoindu-i uşor 
paleta de deasupra. 

Coca vasului se zdruncină, şalupa roşie alunecă de safran, iar 
motorul intern bolborosi până la oprire. Siajul cargobotului 
împinse barca în lateral, iar nava cea mare îşi văzu în continuare 
de drumul ei. 

Pitt se apucă de tibia care fusese crestată de apărătoarea de 
vânt, dar în rest nu avea alte răni. Un moment mai târziu, Loren 
înotă şi se ridică la bordul bărcii care se scufunda încet. 

— Eşti bine? întrebă ea. A fost o coliziune zdravănă. 

— Sunt bine. Îşi rupse tricoul şi-l înfăşură în jurul piciorului în 
sângerat. Doar că nu ştiu dacă a folosit la ceva. 

Urmări silueta impunătoare a cargobotului în timp ce se 
apropia de nava de croazieră. Iniţial, nu părea să fie vreo 
schimbare în traiectoria lui. Dar apoi, aproape imperceptibil, 
prora navei Tasmanian Star începu să devieze treptat către 
stânga. 

Când Pitt îi ciocnise safranul, înclinându-l la douăzeci de 


grade, pilotul automat al navei încercase să corecteze cursul. 
Dar cel de-al doilea impact i-a luat-o înainte pilotului, zdrobind 
arborele şi împingând safranul în locul lui. Oricât de mult ar fi 
încercat, puntea de control automată n-avea cum să treacă 
peste daună. Pitt reuşise să schimbe cursul cargobotului. Dar 
avea să fie suficient? 

La bordul navei Sea Splendour, căpitanul Franco sesiză 
schimbarea. 

— Se întoarce! spuse Franco cu ochii aţintiţi la distanţa din ce 
în ce mai mică. Se întoarce. 

Milimetru cu milimetru, centimetru cu centimetru, apoi metru 
cu metru, prora cargobotului începu să se îndrepte către mal. 
Ochi plini de speranţă de la bordul lui Sea Splendour se rugau ca 
nava să treacă fără să atingă nimic. Dar distanţa care separa 
cele două nave, era prea mică. Contactul nu putea fi evitat. 

Un semnal sonor al navei urlă în timp ce echipajul şi pasagerii 
se pregătiră pentru impact. Tasmanian Star trecea aproape, cu 
viteză, părând că urma să izbească vasul de linie la tribord. Şi 
totuşi, în ultima clipă, prora ridicată a cargobotului pluti fără să 
se izbească, trecând uşor pe lângă etamboul lui Sea Splendour. 
Vreo şase metri din prora cargobotului trecură înainte să se 
audă primul scârţâit de frecare metal pe metal. 

Cargobotul tremură frecându-se de o secţiune a lui Sea 
Splendour, care ieşea în afară la pupa extremă. Nava impozantă 
nu încetini nici o secundă, înaintând cu agresiune în vreme ce 
era stropită cu bucăţi de oţel mărunţit. 

La fel de neaşteptat cum lovise, cargobotul se îndepărtă, 
îndreptându-se către mal. Încă plutind cu mai bine de douăzeci 
de noduri, cargobotul ducea acum cu el o secţiune de şase metri 
din puntea pupa extremă care rămase fixată. 

Nava de croazieră se înclină puternic spre stânga la impact, 
dar apoi se îndreptă uşor. Căpitanul rămase mut de uimire. 
Rapoartele trimise la puntea de control vorbeau doar de daune 
structurale minore. Puntea fusese eliberată de pasageri şi nu se 
înregistrase nici un rănit. Deşi şansele fuseseră aproape 
inexistente, scăpară de dezastru. 

Realizând că nava lui supravieţuise şi nimeni de la bordul ei 
nu fusese rănit, starea de uşurare a căpitanului se transformă în 
furie. 

— Pregătiţi-vă să lansați la apă şalupa căpitanului, îi spuse 


unui membru al echipajului care era aproape. După ce voi 
verifica daunele, o să mă duc să-l trântesc la podea pe clovnul 
ăla imediat ce pune piciorul pe pământ. 

Nu urmări cargobotul, presupunând că Tasmanian Star avea, 
în cele din urmă, să încetinească şi să se îndrepte spre portul 
comercial Valparaiso. Dar nu-şi schimbă cursul; continuă să 
plutească spre o plajă îngustă care se întindea de-a lungul 
țărmului oraşului. 

Un cuplu canadian de vârstă mijlocie, care consumase un pic 
prea mult din Chardonnay-ul local la prânz, moţăia pe nisip când 
Tasmanian Star atinse fundul apei la câţiva metri de linia de 
spargere a valurilor. Un sunet puternic de frecare, de parcă ar fi 
fost o râşniţă de cafea uriaşă, umplu aerul în timp ce carena 
vasului răzui fundul apei. Prora trecu cu uşurinţă prin nisipul 
moale, înainte ca avântul să-i fie tăiat. Nava muşcă din plajă, 
până când se aranjă la nivel cu un chioşc de îngheţată al cărui 
proprietar înţelept îşi luase tălpăşiţa. 

În timp ce vasul-fantomă gemea, până să se oprească, curioşii 
din apropiere se holbau muţi de uimire. Doar geamătul 
motoarelor şi al elicei care încă se învârtea erau singurele 
semne de viaţă de la bordul vasului eşuat. 

Auzind zgomotul şi remarcând o umbră pe corp, canadianul 
care moţăia îi dădu nevestei un ghiont întrebând cu ochii încă 
închişi: 

— Ce-a fost asta, scumpo? 

Ea deschise un ochi somnoros, apoi se ridică. La trei metri în 
faţa lor se ridica partea laterală şi impunătoare a cocii 
cargobotului. Fuseseră la un pas de a sfârşi zdrobiţi. 

— Harold, clipi şi apoi se uită din nou. Cred că ne-a sosit nava. 

Faţa căpitanului Franco era roşie ca sfecla în timp ce analiza 
daunele vasului Sea Splendour dintr-o şalupă închisă. Şi totuşi, 
distrugerile erau mult mai mici decât se temuse el; puntea din 
partea extremă a pupei părea să aibă daune doar de ordin 
cosmetic. Scafandrii aveau să examineze ce se afla sub linia 
apei, dar, după cât se părea, echipajul putea gestiona avariile. 
Aveau să baricadeze pupa, iar nava îşi putea continua voiajul cu 
întârziere minimă. Franco ştia bine ce avea să păţească de la 
conducerea birourilor corporative ducă pasagerii ar fi fost lăsaţi 
la mal şi ar fi fost nevoiţi să le returneze banii. Din fericire, asta 
era încă o tragedie evitată. Dar pentru el, nava era ca un 
membru al familiei şi clocotea de furie privindu-i distrugerile. 

— Să mergem la cargobot, îi spuse tânărului pilot de la cârma 
şalupei. 

Un ofiţer de punte îl salută pe căpitan. 

— Domnule, o ambarcaţiune de mici dimensiuni pare să fie în 
pericol la ceva depărtare de tribord. 

Căpitanul Franco se aplecă peste calea de acces. Era şalupa 
roşie, care plutea pe jumătate scufundată. Cei doi pasageri nu 
numai că erau încă în viaţă, dar stăteau pe prora bărcii şi-i 
făceau cu mâna. 

— Asta este nebunul care şi-a izbit barca în cargobot, spuse 
dând din cap. Hai, să mergem să-i luăm! 

Şalupa trase de-a lungul bărcii care se scufunda. Pitt o ajută 
pe Loren să urce, apoi sări şi el. Se întoarse şi privi o clipă barca 
deteriorată înainte să se scufunde total. 

Apoi se întoarse către căpitanul încruntat. 

— Cred că trebuie să cumpăr o barcă nouă. 

Franco se uită lung la Pitt; nu era un tânăr inconştient şi nici 
vreun beţiv. Era înalt, cu un corp zvelt şi musculos. În ciuda 
tăieturii însângerate de la tibie, stătea drept şi plin de încredere. 
Faţa lui era aspră, trădând anii petrecuţi în aer liber şi rânjea 
uşor năucit. Şi mai erau şi ochii, un verde seducător, sclipind de 
inteligenţă. 

— Mulţumim că ne-aţi salvat, spuse Pitt, ne-aţi scutit de un 
înotat zdravăn până la mal. 

— Te-am văzut distrugându-ţi nava când te-ai izbit de 
cargobot, spuse Franco. De ce ţi-ai riscat viaţa? 


— Ca să dau peste cap safranul. Pitt privi către pupa avariată 
a navei. Îmi dau seama că n-am ajuns acolo tocmai în timp util. 

— Doamne, desigur, spuse căpitanul albindu-se la faţă. Tu ai 
fost cel care a schimbat cursul cargobotului în ultima secundă. 

Îi strânse mâna lui Pitt scuturându-i-o cu putere. 

— Mi-ai salvat nava şi sute de alte vieţi. Ne lipsea complet 
timpul de manevre; am fi fost sfârtecaţi de idiotul ăla. 

— A trecut peste o barcă cu vele şi aproape că era să treacă 
şi peste noi. 

— Un nebun! Ne-au ignorat apelurile radio continuând să se 
apropie. Uite, au eşuat. 

— Trebuie să fie ceva în neregulă cu echipajul, spuse Pitt. 

— O să fie, când termin eu cu ei. 

Şalupa prinse viteză îndreptându-se către nava eşuată, a 
cărei elice încă se învârtea. O mulţime se adunase pe plajă ca să 
caşte gura, în timp ce sirenele din depărtare anunțau sosirea 
poliţiei din Valparaiso. 

Nava stătea înclinată uşor la tribord. Pe punți nu se vedea nici 
un semn de viaţă. O rampă transportoare lungă din metal se 
legăna peste bord ca un membru afectat, aproape atingând apa. 
Folosit la încărcarea şi descărcarea calelor cargobotului, 
transportorul fusese răsturnat în timpul coliziunii cu Sea 
Splendour. Franco observă că oferea o cale de acces la bord şi 
ordonă ca şalupa să se alinieze de-a lungul transportorului. 

Rampa aproape că se afla la înălţimea şalupei. Unui marinari 
se ordonă să urce pe ea pentru a testa dacă avea să reziste. 
Bărbatul făcu câţiva paşi cu băgare de seamă şi-i dădu 
căpitanului semnul de OK. Urcă repede pe banda grea a 
transportorului, care se înclină peste copastie şi sări pe punte. 
Căpitanul Franco îl urmă, căţărându-se cu agilitate pe banda 
plină de praf şi croindu-şi drum până sus. Prea absorbit de 
urcare, nu observă că Pitt era la câţiva paşi în urma lui. 

Franco ajunse la copastia navei şi fu ajutat să coboare de 
marinarul care aştepta. Tresări atunci când Pitt sări de pe bandă 
şi ateriza lângă el. Franco se întoarse către el să-l admonesteze 
pentru că urcase la bord, dar Pitt îl întrerupse. 

— Am face bine să oprim motoarele. Pitt trecu de căpitan 
atingându-l cu cotul şi se îndreptă către cabina de comandă a 
navei. 

Franco îşi descărcă nervii pe marinar. 


— Cercetează puntea şi cabinele echipajului, apoi vino la 
cabina centrală. Se întoarse şi grăbi pasul să-l ajungă din urmă 
pe Pitt. 

Cabina de comandă se ridica deasupra unei suprastructuri cu 
mai multe etaje din pupa. Păşind spre pupa, Pitt privi bocaporţii 
mari care acopereau cele cinci cale principale ale navei. Ultimul 
era parţial deschis. Fiecare bocaport avea două capace prinse în 
balamale, care se deschideau în lateral cu ajutorul unui sistem 
hidraulic. Pitt se apropie de bocaportul de deasupra 
suprastructurii şi trase cu ochiul prin deschizătură. Cala era 
goală, cu excepţia unui mic buldozer care se afla sub un strat de 
praf argintiu. Pitt bănui că erau totuşi nişte cale încă pline, ceea 
ce dusese la ridicarea pupei. Observând fragmente de pietre 
argintii pe punte, vâri o bucată mare în buzunarul şortului de 
plajă şi-şi continuă drumul către cabina de comandă. 

— Nu e nimeni la bordul acestei nave? întrebă Franco 
ajungându-l din urmă pe Pitt, în timp ce o porni pe scara 
tambuchiului. 

— N-am dat peste nici un comitet de întâmpinare încă. 

Urcară câteva etaje, apoi intrară în cabină printr-o uşă 
deschisă. 

Ca şi restul vasului, vasta cameră de control era lipsită de 
viaţă. Senzaţia fantomatică fu întreruptă de staţia radio a navei, 
care cârâi cu vocea unui paznic al coastei chiliene, care chema 
vasul. Franco închise staţia radio, apoi merse la o consolă 
centrală şi opri motoarele. 

Pitt examină cârma. 

— Pilotul automat a fost setat pe un curs de o sută patruzeci 
şi două grade. 

— N-are nici un sens faptul că au abandonat o navă în 
mişcare. 

— Pirateria ar putea fi răspunsul, spuse Pitt. A cincea cală 
arată de parcă ar fi fost golită după ce a plecat din port. 

— Să fi răpit echipajul pentru răscumpărare, aş înţelege, 
spuse Franco frecându-şi bărbia. Dar să jefuieşti încărcătura 
unui cargobot pe mare? Asta nu s-a mai auzit. 

Căpitanul observă o pată închisă la culoare pe perete şi alte 
pete similare pe podea şi se albi la faţă. 

— la uită-te la asta. 

O singură privire şi Pitt înţelese că era sânge uscat. Când îşi 


trecu degetul peste pata de pe perete, urma uscată se luă. 

— Nu pare a fi recentă. Putem să derulăm sistemul de 
navigaţie al vasului ca să vedem de unde a venit? 

Franco trecu la cârmă, bucuros să pună distanţă între el şi 
sângele uscat. Observă un monitor de navigaţie, care arăta o 
mică reprezentare a navei Tasmanian Star, suprapusă unei hărţi 
digitale a portului Valparaiso. Apăsă tastele unei tastaturi 
încastrate şi reduse scara. O linie galbenă trasa cursul navei din 
capătul ecranului, în timp ce Valparaiso se transformă în linia 
coastei chiliene, care treptat se retrăgea către America de Sud. 
Linia uşor unghiulară se continuă către nord, înainte s-o ia 
abrupt către vestul coastei Americi Centrale. Franco urmări linia 
de-a lungul Pacificului, localizând punctul de plecare în 
Australia. 

— A venit din Perth. Apoi se reîntoarse în punctul în care nava 
îşi schimbase cursul. Ridică privirea către Pitt şi schiţă un gest 
de încuviinţare. 

— Bănuiala ta de piraterie pare plauzibilă. N-avea cum să 
traverseze Pacificul cu una din cale goală. 

— Să vedem unde s-a produs schimbarea de curs, spuse Pitt. 

Franco ajustă imaginea. 

— Pare să se fi produs la două mii şapte sute treizeci şi şase 
de kilometri vest de Costa Rica. 

— Un loc destul de pustiu în ocean pentru a pune în scenă un 
jaf. 

Franco scutură din cap. 

Dacă acolo a părăsit echipajul nava, atunci Tasmanian Star a 
navigat mai bine de cinci mii şase sute treizeci şi trei de 
kilometri de una singură până în Valparaiso. 

— Ceea ce înseamnă că a fost deturnată acum mai bine de-o 
săptămână. Adică nu prea avem ce dovezi să urmărim. 

Omul lui Franco dădu buzna deodată. Faţa îi era roşie şi 
gâfâia de la urcatul în viteză pe scară. Pitt observă că mâna îi 
tremura pe tocul uşii. 

— Cabinele echipajului sunt goale, domnule. Nu pare să fie 
nimeni la bord, spuse ezitând. Am găsit un bărbat. 

— Mort? întrebă căpitanul. 

Marinarul încuviinţă. 

— Nu l-aş fi găsit dacă n-ar fi fost mirosul. E pe puntea 
principală, aproape de un bocaport. 


— Du-mă la el. 

Încet, marinarul se întoarse şi-i conduse pe Franco şi Pitt, 
coborând pe scara tambuchiului. Traversară puntea în partea 
stângă şi trecură de rândul de bocaporţi acoperiţi. Marinarul 
încetini pasul 


În timp ce se apropiau de bocaportul din faţă, apoi se opri şi 
arătă cu degetul. 

— Se află sub unul dintre braţele de susţinere, spuse bărbatul 
fără să mai facă nici un pas. Trebuie să se fi rostogolit sau să fi 
căzut acolo. 

Pitt şi Franco înaintară. Apoi observară un obiect albastru fixat 
în sistemul hidraulic al capacului, lângă un braţ de susţinere. 
Apropiindu-se, observară că era trupul unui bărbat îmbrăcat în 
salopetă albastră. Mirosul de carne în putrefacție era copleşitor, 
dar imaginea din faţa lor era şi mai şi. 

Hainele erau nemarcate şi foarte curate. Judecând după 
bocancii grei şi după perechea de mănuşi agăţate la brâu, Pitt 
bănui că era un marinar obişnuit. Doar atât putu să determine. 

Pielea expusă se umflase până la proporţii groteşti şi 
căpătase culoarea muştarului franțuzesc. Urme mici de sânge 
uscat se adunaseră în jurul urechilor şi al gurii. Un roi de muşte 
bâzâiau în jurul feţei şi se îngrămădeau în ochii deschişi şi 
bulbucaţi. Şi totuşi, extremităţile corpului, marcate dincolo de 
simpla descompunere, erau cele mai fioroase. Urechile, nasul şi 
vârful degetelor erau carbonizate, deşi pielea rămase intactă. 
Pitt îşi aminti de pozele unor exploratori polari care suferiseră 
degerături extreme, marcate de băşici negre care acopereau 
petice de piele moartă. Şi cu toate astea, Tasmanian Star nu 
navigase prin apropierea regiunii polare. 

Franco se îndepărtă încet de cadavru. 

— Santa Maria! bolborosi. A fost luat de diavol însuşi. 

O cască de protecţie zgâriată şi lovită trona pe mijlocul mesei 
' le scris a lui Pitt când se întoarse în biroul lui din Washington. 
Un bilet scurt, tipărit la maşină, era lipit de vizorul căştii, în 
semn de întâmpinare: 


Tată, 
Serios, chiar trebuie să fii mai atent! 


Pitt chicoti în timp ce împinse casca deoparte, întrebându-se 
dacă biletul venea de la fiul sau de la fiica lui. Ambii copii lucrau 
pentru NUMA şi abia ce plecaseră pentru un proiect în 
Madagascar despre tectonica submarină. 

Se auzi o bătaie în uşa biroului lui şi intră o femeie 
voluptuoasă cu păr şi machiaj perfecte. Deşi Zerri Pochinsky 
trecuse de patruzeci de ani, înfăţişarea ei nu trăda acest lucru. 
Secretara lui Pitt de încredere de mulţi ani ar fi putut avea mai 
multă însemnătate în viaţa lui dacă n-ar fi cunoscut-o pe Lauren 
mai întâi. 

— Bine ai revenit în bârlogul leului, spuse zâmbind şi 
servindu-i o ceaşcă de cafea. Chiar nu ştiu cum a ajuns casca 
asta aici. 

— Pur şi simplu, nu există nimic sacru în sanctuarul meu, 
spuse Pitt întorcându-i zâmbetul. 

— Am primit un telefon de la secretara vicepreşedintelui, 
spuse Pochinsky, ochii căprui devenindu-i serioşi. Ai fost rugat 
să participi la o şedinţă în biroul lui astăzi la două jumătate. 

— A menţionat pe ce temă? 

— Nu, au menţionat doar că este o problemă de securitate. 

— Ce n-are legătură cu securitatea în Washington? spuse 
dând din cap enervat. Bine, spune-le că voi fi acolo. 

— Incă ceva, Hiram e afară. A spus că vrei să-l vezi. 

— Zi-i să intre. 

Pochinsky ieşi şi în locul ei intră un bărbat cu părul lung până 
la nivelul umerilor şi cu barbă. Îmbrăcat în blugi, cu cizme de 
cowboy şi un tricou cu formaţia Allman Brothers, Hiram Yaeger 
dădea impresia că mergea într-un bar pentru motociclişti. Doar 
ochii de un albastru intens din spatele unei perechi de ochelari 
mai potriviţi pentru o persoană în vârstă trădau o adâncă 


inteligenţă. Departe de a fi vreun chefliu, Yaeger era în realitate 
un geniu al calculatoarelor a cărui mare pasiune era scrierea de 
coduri software. Ocupându-se de centrul de resurse informatice 
de ultimă generaţie al NUMA, construise o reţea sofisticată care 
colecta date oceanografice amănunțite de la o mie de puncte de 
pe tot globul. 

— Deci, salvatorul preamăritei Sea Splendour s-a întors. Se 
trânti într-un scaun, în faţa lui Pitt. Şi zici că nu te-au luat pe sus 
într-o croazieră moca în jurul lumii pentru că le-ai salvat cea mai 
scumpă navă din flotă? 

— Au fost mai mult decât doritori, spuse Pitt. Dar Loren e la 
dietă, aşa că bufetul de pe navă ar fi fost degeaba. lar eu n-am 
mai jucat de mult hochei pe punte, aşa că n-avea nici un sens să 
mergem. 

— Aş pleca bucuros în locul tău. 

— Şi să riscăm ca toată agenţia să se ducă de râpă fără tine? 

— Adevărat, sunt de-a dreptul indispensabil pe aici. Yaeger 
ridică nasul în aer. Să-mi aminteşti să menţionez asta la 
următoarea mea evaluare. 

— S-a făcut, spuse Pitt rânjind. Să înţeleg că ai găsit ceva 
despre Tasmanian Star? 

— Chestiile obişnuite. A fost construită în Coreea în 2005. 
Având o lungime de o sută cincizeci de metri şi o capacitate 
brută de încărcare de cincizeci şi patru de mii de tone, e 
clasificată ca fiind un vrachier supramax. A fost dotată cu cinci 
cale, două macarale şi un sistem transportor de autodistribuire. 

— Care poate juca binişor rolul unei scări, notă Pitt. 

— E deţinută de o companie navală japoneză pe nume Sendai 
şi s-a aflat în serviciu neîntrerupt în zona Pacificului, în special 
ca vrachier de minereu. La ultimul voiaj, a fost contractată de o 
companie petrochimică americană. A plecat din Perth acum trei 
săptămâni jumate, cu o încărcătură înregistrată ca bauxită, cu 
destinaţia Los Angeles. 

— Bauxită. Pitt scoase o pungă mică de plastic din buzunar. 
Scoase piatra argintie pe care o luase de pe puntea vasului 
Tasmanian Star şi o puse pe birou. Ai vreo idee despre valoarea 
bauxitei pe care o căra? 

— N-am putut da de valoarea asigurată, dar în funcţie de soi, 
chestia asta se vinde cu o sumă undeva în jur de treizeci până la 
şaizeci de dolari pe tonă pe piaţa liberă. 


— N-are nici o logică să jefuieşti nava pentru ea. 

— Eu, unul, aş prefera un cargobot plin de iPaduri. 

— Ai vreo teorie despre unde ar fi putut fugi hoţii noştri? 

— Nu chiar. Am folosit coordonatele pe care mi le-ai dat, acolo 
unde nava şi-a schimbat cursul, dar n-am găsit nimic. Imaginile 
BNR erau vechi de-o săptămână. Asta e o parte moartă a 
Pacificului. Nu primeşte prea multă atenţie din partea spionilor 
din cer. 

— Ai interceptat datele Biroului Naţional de Recunoaştere? 
Sper că n-ai lăsat urme. 

Un hacker desăvârşit atunci când o cereau împrejurările, 
Yaeger se prefăcu insultat. 

— Urme, eu? Prin absurd, dacă ar fi să observe cineva, mi-e 
teamă, că urma ar duce la site-ul meu preferat de bârfe de la 
Hollywood. 

— Va fi o adevărată pierdere dacă guvernul va trebui să-l 
închidă. 

— Aşa zic şi eu. Am o teorie totuşi despre apariţia navei 
Tasmanian Star în Valparaiso. 

— Mi-ar plăcea s-o aud. 

— Nava a făcut o întoarcere abruptă către sud, acum nouă 
zile, undeva la două mii şapte sute treizeci şi şase de kilometri 
vest de Costa Rica. Una dintre balizele noastre meteorologice a 
eşuat în zona aia a Pacificului cam în aceeaşi perioadă. Se pare 
că o furtună tropicală destul de însemnată a măturat zona, deşi 
a scăzut în intensitate până când a ajuns în Mexic. Am 
înregistrat vânturi de gradul 9 înainte să pierdem baliza. 

— Deci piraţii noştri trebuie să fi atacat în mare grabă. 

— La asta mă gândesc. Poate că de asta au lăsat mai toată 
încărcătura şi motoarele pornite. 

Pitt se gândi o clipă. 

— Există insule în zonă? 

Yaeger scoase o tabletă şi deschise o hartă a zonei unde nava 
îşi schimbase cursul. 

— E un atol mic, numit insula Clipperton. Se află la doar 
treizeci de kilometri faţă de poziţia pe care mi-ai dat-o... şi fix pe 
traseul aceleiaşi destinaţii. Îl privi pe Pitt dând din cap. Mişto 
deducție. 

— N-au avut timp s-o scufunde, aşa că probabil că au fixat-o 
pe un curs către Clipperton, presupunând că avea să 


naufragieze şi să dispară. 

— Doar că furtuna a îndepărtat-o de insulă, spuse Yaeger, şi a 
continuat să navigheze încă şase mii patru sute treizeci şi şapte 
de kilometri, până în Valparaiso. 

Pitt luă o sorbitură de cafea. 

— Dar faptul că ştim asta tot nu ne duce mai aproape de cine 
a atacat nava şi s-a descotorosit de echipaj. 

— Am căutat documente portuare care să arate transporturi 
recente de bauxită, dar n-am găsit nimic. 

— Şi probabil că nici n-ai să găseşti. Hiram, vezi dacă poţi găsi 
ceva despre vreun atac al piraţilor sau chiar vreo navă pierdută, 
care să se fi întâmplat recent în Pacific. Şi încă o favoare. Pitt 
ridică piatra argintie şi i-o aruncă lui Yaeger. Am luat asta de pe 
Tasmanian Star. În drumul tău spre centrul informatic, lasă asta 
băieţilor de la geologia submarină şi roagă-i să ne spună ce 
este. 

— S-a făcut. Yaeger studie piatra în timp ce se îndrepta spre 
uşă. Nu e bauxită? 

Pitt scutură din cap. 

O crampă în stomac şi o navă-fantomă uriaşă eşuată îmi spun 
că nu. 

Pitt urcă în salturi treptele de la intrarea în clădirea veche a 
executivului, încercând să scape de oboseala provocată de 
diferenţa de fus orar. Învecinată cu Casa Albă, structura 
impozantă din piatră era clădirea federală preferată a lui Pitt. 
Construită în 1888 în stilul arhitectural al celui de-al doilea 
Imperiu Francez, avea ca semn distinctiv un acoperiş mansardat 
foarte înclinat şi ferestre foarte înalte, care o făceau să arate ca 
un transplant dintr-o poveste de Victor Hugo. Un monument de 
granit şi gresie, lemnul nu fusese folosit aproape deloc în 
construirea lui, pentru a reduce riscul de incendiu, în mod ironic, 
un incendiu la etajul al doilea aproape că a distrus biroul 
vicepreşedintelui Cheney în 2007. 

Vicepreşedinţii mai recenți păstrau doar un birou ceremonial 
în clădire, preferând să folosească aripa de vest, unde puteau fi 
aproape de preşedinte. Toate astea s-au schimbat cu sosirea 
amiralului James Sandecker. Numit în funcţie fără tragere de 
inimă când predecesorul lui a murit în birou, Sandecker a 
preferat să se ţină la distanţă de maeştrii complotişti ai fiecărei 
administrații. În schimb, a transformat biroul de vicepreşedinte 
din clădirea veche a executivului în principalul lui domeniu de 
lucru. Se plimba bucuros de câteva ori pe zi, dacă era nevoie, 
prin tunelul subteran care ducea către Casa Albă, spre necazul 
consilierilor lui lipsiţi de pregătire fizică. 

După ce trecu de câteva puncte de securitate, Pitt ajunse în 
foaierul anticamerei vicepreşedintelui de la etajul al doilea şi fu 
escortat în biroul privat. Camera mare era decorată cu motive 
nautice, aşa cum se cădea pentru un amiral pensionat, câteva 
tablouri în ulei reprezentând corăbii cu pânze de mult uitate, 
care se luptau în marea largă. Deşi ajuns chiar la fix, când intră, 
Pitt dădu peste o şedinţă care era în plină desfăşurare. Doi 
bărbaţi şi o femeie stăteau pe scaune cu spătar înalt, 
ascultându-l pe vicepreşedinte, care se plimba de colo-colo pe 
covorul gros în timp ce strângea între dinţi un trabuc mare. 

— Dirk, iată-te! Traversă camera plin de energie ca să dea 
mâna cu Pitt. Vino, ia un loc. 

Deşi mic de statură, Sandecker avea energia a zece oameni. 
Ochii învăpăiaţi contrastau cu părul roşu arzător şi ciocul de 
aceeaşi culoare. Un veteran al Washingtonului care dispreţuia 


politica, era deopotrivă respectat şi temut pentru caracterul lui 
tăios şi pentru integritatea lui. Pentru Pitt, era un fel de imagine 
paternă, avându-l ca şefia NUMA pentru mulţi ani înainte să 
devină vicepreşedinte. 

— Mă bucur să vă văd, domnule amiral. Arătaţi în formă. 

— In biroul ăsta te păstrezi în formă doar pocnind pisălogi, 
spuse el. Dirk, dă-mi voie să te prezint. Dan Fowler, aici, este de 
la DARPAS, Tom Cerny este un consilier special al preşedintelui, 
iar Ann Bennett este de la Serviciul Naval de Investigaţii 
Criminale. 

Pitt dădu mâna cu fiecare, apoi se aşeză şi se uită la ceas. 

— Nu ai întârziat, spuse Fowler. Aveam noi nişte treburi de 
mai devreme cu vicepreşedintele. 

— Foarte bine. Deci, cum vă poate fi de folos un umil inginer 
naval? 

— Probabil că nu ştii, spuse Sandecker, dar a fost o epidemie 
de breşe de securitate în programele noastre de dezvoltare a 
armelor, care se întinde pe cel puţin trei ani. Fără să intru în 
detalii, îți pot spune că au fost la un nivel atât de înalt încât ne 
costă destul de mult. 

— Chinezii sunt principalii beneficiari, presupun. 

— Da, spuse Fowler. De unde ştii? 

— Imi aduc aminte că au prezentat un nou avion de luptă anul 
trecut. Semăna suspect de mult cu F-35 al nostru. 

— Şi asta nu-i nimic, spuse Sandecker. Din nefericire, am 
reuşit doar parţial să stopăm scurgerile de informaţii. La cererea 
preşedintelui, a fost formată o comisie reunind reprezentanţi ai 
mai multor agenţii, care să investigheze situaţia. 

— Scurgerile astea ameninţă în mod direct capacitatea 
forţelor noastre militare, spuse Cerny. Avea o culoare 
nesănătoasă la faţă, ochii mari şi închişi la culoare şi vorbea cu 
viteza unui fost vânzător de maşini. Preşedintele este profund 
afectat de aceste evenimente şi a cerut să se ia orice măsură 
necesară pentru a proteja tehnologia noastră vitală. . 

Pitt se abţinu să strige „Urale pentru preşedinte!” Il evaluă pe 
Cerny ca fiind un linguşitor tipic, care se bucura de puterea pe 
care o deţinea fără să realizeze nimic cu ea. 

— Toate bune şi frumoase, spuse Pitt, dar nu e deja jumătate 


3 Defense Advanced Research Projects Agency - agenţie americană 
destinată cercetării şi dezvoltării de tehnologii pentru forţele armate (n. tr.). 


de guvern implicat în vânătoarea spionilor şi în urmărirea 
teroriştilor? 

— Riscurile sunt atât de mari, că e destul de lucru pentru 
toată lumea. 

Sandecker îşi aprinse trabucul în timp ce bărbaţii se 
confruntau, pufăind sfidător în ciuda semnului care interzicea 
fumatul. 

— Comisia de anchetă are nevoie de nişte resurse navale. E 
doar un proiect minor la care mă gândeam că ai putea ajuta. 
Agentul Bennett ştie detaliile. 

— Este vorba, de fapt, despre o persoană dispărută, spuse 
Bennett. 

Pitt îşi fixă privirea asupra agentului de vreo treizeci şi ceva 
de ani, o femeie atrăgătoare şi înfiptă, ascunzându-se sub o 
înfăţişare conservatoare. Părul blond, scurt şi tuns în scări se 
asorta cu taiorul în culoarea cărbunelui. Dar efectul era atenuat 
de obrajii cu gropiţe, şi de un nas minuscul în vânt, pe care se 
odihnea o pereche de ochelari de citit, fără rame. Îl privi pe Pitt 
cu ochii albaştri ca apa mării, apoi îşi mută privirea asupra 
dosarului din poală. 

Un cercetător important de la DARPA, Joseph Eberson, a 
dispărut acum câteva zile în San Diego, spuse ea. Se crede că a 
plecat într-o excursie de pescuit la bordul unei ambarcaţiuni 
private de agrement numită Cuttlefish. Trupul proprietarului 
ambarcaţiunii şi al asistentului său au fost găsite la câţiva 
kilometri în larg de o ambarcaţiune care era în trecere. Echipele 
locale de căutare au periat zona, dar nu au reuşit să-l găsească 
nici pe Eberson şi nici ambarcaţiunea. 

— Suspectaţi ceva necurat? 

— N-avem nici un motiv propriu-zis pentru care să credem 
asta, spuse Fowler, dar Eberson era implicat în nişte programe 
de cercetare importante. Trebuie să înţelegem ce s-a întâmplat 
cu el. N-avem motive să credem că ar fi dezertat, dar răpirea 
este avută în vedere ca un posibil scenariu. 

— Ce vreţi, mai precis, este un cadavru, spuse Pitt. Din 
nefericire, dacă barca s-a scufundat, iar el s-a înecat împreună 
cu prietenii lui, trupul lui ar putea să fie la jumătatea drumului 
către Tahiti acum. Sau în stomacul unui mare rechin alb. 

— Din acest motiv vrem să ne ajutaţi să găsim barca, spuse 
Ann, cu o vagă rugăminte în privire. 


— Pare a fi mai mult o sarcină pentru departamentul de 
poliţie din San Diego. 

— Am vrea să recuperăm barca pentru ca anchetatorii noştri 
să încerce să determine dacă Eberson s-a aflat sau nu la bordul 
ei, spuse Fowler. Ni s-a spus că apele pot fi destul de adânci, 
aşa că problema depăşeşte capacitatea departamentului de 
poliţie. 

— Şi de ce nu e implicată marina în toată chestia asta? 
întrebă Pitt întorcându-se către Sandecker. 

— Se întâmplă ca forţele marine ale Coastei de Vest să fie 
angrenate într-un exerciţiu de formare în Alaska. Şi mai mult de 
atât, trupurile au fost găsite pe apele teritoriale mexicane. 
Lucrurile ar fi mult mai puţin complicate dacă o navă de 
cercetare oceanografică s-ar ocupa de căutare şi recuperare. 

Sandecker merse la biroul lui şi se uită la o notiţă. 

— Şi se întâmplă ca un vas de supraveghere al NUMA, Drake, 
să fie acum ancorat în San Diego, aşteptând să fie trimis în 
misiune. 

— Am fost lucrat de oamenii mei, spuse Pitt dând din cap. 

— Mai am încă o mână de prieteni în clădirea ta, spuse 
Sandecker cu ochi strălucitori. 

— Ei, bine, atunci, spuse Pitt aruncându-i lui Ann o privire cu 
coada ochiului, se pare că sunt omul vostru. 

— Cum vei proceda mai exact în ceea ce priveşte căutarea? 
întrebă Cerny. 

— Drake are mai multe sonare la bord, precum şi un mic 
submersibil. Vom pregăti o grilă de cercetare şi vom peria 
metodic zona cu sonarul în încercarea de a localiza vasul 
Cuttlefish. Când vom găsi nava, vom cerceta cu scafandri sau 
vom lansa submarinul, în funcţie de adâncime. Dacă nava este 
încă intactă, vom vedea cum o vom scoate la suprafaţă. 

— Ann ţi se va alătura pentru a observa operaţiunile, spuse 
Fowler. Vom aprecia, desigur, o rezolvare cât mai urgentă a 
acestei probleme. Cât de repede credeţi că vă puteţi apuca de 
treabă? 

— Cam cât de repede pot găsi un zbor către San Diego... iar 
agentul Bennett îşi poate procura nişte haine pentru mare. 

Lui Pitt i se mulţumi pentru că se angajase în proiect şi părăsi 
şedinţa. După ce ieşi din cameră, Sandecker se întoarse către 
Cerny. 


— Nu-mi place că nu-i spunem despre ce e vorba. Nu există 
pe lumea asta un bărbat în care să am mai mult încredere. 

— Ordinele preşedintelui, spuse Cerny. E mai bine să nu ştie 
nimeni ce-am pierdut noi, foarte probabil. 

— Poate s-o facă? întrebă Fowler. Poate să găsească barca 
dacă s-a scufundat? 

— O să fie floare la ureche pentru Pitt, spuse Sandecker 
suflând un cerc gros de fum către tavan. Mai mult mă tem de ce 
va găsi la în udul navei. 

Bărbatul se plimba pe punte cu o pereche de rezervoare 
pentru scufundări sub braţ cu acelaşi efort cu care ar fi cărat o 
pilotă pufoasă. Braţele îi erau aproape la fel de groase ca şi 
picioarele, iar pieptul era proeminent ca un cauciuc de tractor 
mult prea umflat. Ochii căprui şi părul cârlionţat închis la culoare 
ai lui Al Giordino îi trădau obârşia italiană, iar sprâncenele 
ascuţite şi gura cu colţurile ridicate, isteţimea diavolească. 

Se opri din mers când îi văzu pe Pitt şi pe Bennett apropiindu- 
se şi-i întâmpină la pasarelă, strângând încă la subraţ 
rezervoarele. 

— Salutări, Kemosabe”, îi spuse lui Pitt, bine ai revenit la aerul 
sărat. Cum a fost zborul? 

— Destul de bun. Vicepreşedintele a aranjat să ne îmbarcăm 
la bordul unui Gulfstream al marinei care ducea câţiva amirali în 
Colorado. 

— lar eu ajung mereu într-un autobuz Greyhound. Giordino o 
privi pe Bennett şi zâmbi. Incă o încercare de a adăuga 
frumuseţe şi sofisticare echipajului? 

— Ann Bennett, acesta este Albert Giordino, directorul 
departamentului tehnologic al NUMA şi ocazional om de punte 
răutăcios. Domnişoara Bennett este de la NCIS şi ne însoţeşte în 
misiunea de căutare. 

— Mă bucur să vă cunosc, domnule Giordino. 

— Spune-mi Al, te rog. Putem da mâna mai târziu, spuse 
zdrăngănind rezervoarele. 

— Nu cred c-o s-avem nevoie de ele în vânătoarea asta, spuse 
Pitt. Probabil că apa este foarte adâncă. 

— Rudy ne-a spus doar că avem o misiune de recuperare de 
sub apă. N-a spus despre ce este vorba. 

— Asta pentru că nu ştie. E la bord? 

— Da. Tocmai ce ne-am întors toţi de la înmormântare azi- 
dimineaţă. 

— Buddy Martin? 

Giordino schiţă un gest de aprobare. Martin, căpitanul vasului 
Drake, murise pe neaşteptate din cauza unei boli la fel de 


1 Apelativ amerindian folosit în „Legenda călăreţului singuratic”, iniţial un 
program radio preluat mai apoi de micul ecran, cu sensul de prieten loial şi 
iscoadă de încredere (n. tr.). 


neaşteptate. 

Îmi pare rău că n-am reuşit să ajung la timp, spuse Pitt. Buddy 
a fost un bărbat de o loialitate rară şi un prieten drag. O să-i 
simţim teribil lipsa. 

— Îi curgea prin vene sânge turcoaz, spuse Giordino făcând 
referire la culoarea în care toate ambarcaţiunile NUMA erau 
vopsite. Dar acum Rudi a preluat temporar comanda navei. Un 
adevărat căpitan Blighs, dacă mă întrebi pe mine. 

— De obicei, încerc să-l ţin pe Rudi cât mai aproape posibil de 
Washington, ca să păzească bugetul NUMA, spuse Pitt 
întorcându-se către Ann. 

— Îl găseşti în laborator, îngrijindu-se de gaşca lui de peşti de 
adâncime, spuse Al. 

Pitt şi Ann găsiră două cabine goale şi-şi aruncară gentile 
acolo, apoi porniră să-l caute pe Rudi Gunn. Căutarea nu dură 
mult, de oarece Drake era un vas compact, fiind deopotrivă şi 
cel mai nou vas, dar şi cel mai mic din flota organizaţiei NUMA. 
Având puţin peste treizeci de metri, nava de cercetare era 
destinată muncii de supraveghere costieră, dar se descurca 
foarte bine şi în largul mării. Pe puntea înghesuită se aflau un 
submersibil cu capacitate de trei persoane şi un vehicul 
subacvatic autonom. Orice spaţiu închis care nu era dedicat 
echipajului redus era configurat sub formă de laborator de 
cercetare. 

Intrară într-unul dintre laboratoare, în care era întuneric. Cu 
luminile stinse şi ferestrele acoperite, singura sursă de lumină 
venea de la nişte becuri minuscule albastre de deasupra 
capului. Pitt se gândi că aerul condiţionat trebuia să fi funcţionat 
continuu din moment ce se simţea că temperatura ar fi fost sub 
zece grade. 

— Inchide uşa, te rog. 

Pe măsură ce ochii li se obişnuiau, zăriră şi persoana care 
vorbise, un bărbat subţire într-o jachetă, aplecat peste un 
acvariu mare, care aproape că umplea încăperea. Purta o 
pereche de ochelari pentru vedere pe timp de noapte şi se 
holba cu atenţie în acvariu. 

— lar studiezi ritualul de împerechere al aterinelor, Rudi? 
întrebă Pitt. 


> William Bligh (1754-1817), viceamiral în cadrul Marinei Regale Britanice 

Recunoscând vocea, bărbatul se îndreptă de spate şi se 
întoarse să întâmpine oaspeţii nepoftiţi. 

— Dirk, nu ştiam că eşti tu. Gunn îşi scoase ochelarii de 
vedere pe timp de noapte şi-i înlocui cu o pereche de ochelari cu 
ramă de baga. Un bărbat deştept, fost comandat în marină, 
Gunn era directorul adjunct al NUMA. La fel ca şeful lui, profita 
de orice ocazie pentru a evada din sediul din Washington al 
agenţiei. 

Pitt îl prezentă pe Gunn. 

— Ce e cu încăperea asta rece şi întunecată? întrebă Ann. 

— Vino să arunci o privire, spuse Gunn întinzându-i perechea 
de ochelari de vedere pe timp de noapte. 

O ghidă către marginea acvariului, iar ea îşi puse ochelarii şi 
privi înăuntru. Vreo şase peşti mici înotau leneşi într-un cerc, 
strălucind sub lumina albastră amplificată. Dar erau diferiţi de 
peştii pe care Ann îi văzuse până atunci - plaţi, cu trupurile 
translucide, ochi mari şi proeminenţi şi cu numeroase straturi de 
dinţi ascuţiţi ieşind se gurile deschise. Se îndepărtă iute de 
acvariu. 

— Ce sunt creaturile alea? Sunt hidoase. 

— Animalele de companie din adâncuri ale lui Rudi, spuse Pitt. 

— Numele lor ştiinţific este FEvermanella normalops, spuse 
Gunn, dar noi le zicem peştii cu colţi. Sunt nişte specii ciudate 
care se găsesc doar în ape foarte adânci. Am descoperit un banc 
mare în jurul unui izvor hidrotermal submarin în apropiere de 
Monterey şi m-am hotărât să prind câţiva ca să-i studiez. A fost 
nevoie de câteva scufundări bune cu submarinul, dar am adus la 
suprafaţă douăzeci. Aceştia sunt ultimii pe care nu i-am mutat 
încă pe uscat. 

— Arată de parcă ţi-ar mânca şi urechile. 

— În ciuda felului în care arată, noi suntem de părere că nu 
sunt peşti prădători. În realitate, sunt destul de docili. Nu par să 
fie interesaţi să mănânce alţi peşti, aşa că bănuim că sunt 
saprofagi. 

Ann scutură din cap. 

— Tot n-am de gând să-mi vâr mâna în acvariu. 

— Nu-ţi face griji, spuse Pitt, uşa cabinei tale are încuietoare, 
asta în cazul în care le-or creşte picioare peste noapte. 

— Nu-s mai răi decât un peşte auriu de acvariu, spuse Gunn. 
Chiar dacă vorbim despre un peşte auriu urât care poate trăi la 


o mie şase sute de metri adâncime. 

— Îi lăsăm în grija ta, spuse Pitt. Rudi, cât de repede putem 
pleca? 

— Cred că putem folosi sloganul acela de livrare pentru pizza, 
spuse Gunn înclinând capul. În treizeci de minute sau mai puţin. 

— Atunci să pornim, spuse Pitt. Sunt curios să aflu unde ne va 
duce Ann. 

Loial cuvântului dat, Gunn făcu astfel încât, treizeci de minute 
mai târziu, vasul Drake să se îndepărteze de doc. Ann i se 
alătură pe puntea de control împreună cu Pitt şi Giordino, 
privind cum dealurile verzi ale peninsulei Point Loma rămâneau 
în urmă, în timp ce ei ieşeau din port. Simţindu-se mult mai în 
siguranţă pe mare, Ann se deschise şi le explică lui Gunn şi 
Giordino care era obiectivul, apoi îi înmână lui Pitt o bucăţică de 
hârtie. 

— lată coordonatele unde au fost găsite cele două trupuri. Se 
pare că nu erau foarte departe unul de celălalt. 

— Ar putea fi un indiciu bun că nu şi-au făcut de cap curenţii 
cu ei, spuse Giordino. 

Pitt introduse coordonatele în sistemul de navigaţie al vasului 
Drake, care reprezentă grafic poziţia ca un triunghi pe ecranul 
hărţii digitale. Se întindea dincolo de gruparea stâncoasă de 
insule a coastei mexicane numite Coronados. 

— Curenţii circulă spre sud de-a lungul coastei, spuse Pitt, 
ceea ce ar defini cel mai probabil o limită inferioară din care să 
dirijăm căutarea. 

— Autopsia a estimat momentul morţii undeva la opt-zece ore 
înainte de momentul în care au fost găsiţi, spuse Ann. 

— lată un detaliu cu care putem lucra. Pitt trasă cu ajutorul 
cursorului un pătrat pe hartă. Vom începe cu o grilă de căutare 
pătrată de şaisprezece kilometri, îndreptându-ne la nord de 
punctul în care au fost găsiţi şi ne vom întinde dincolo de el 
dacă va fi necesar. 

Ann contemplă mărimea vasului Drake, apoi îl întrebă pe Pitt: 

— Cum veţi aborda misiunea de recuperare? 

Pitt înclină capul către Gunn. 

— Rudi? 

— Am găsit un şlep şi o macara locale care aşteaptă să fie 
chemate. Vor veni la faţa locului atunci când vom găsi nava. 
Cred că ar fi trebuit să fi întrebat, dar cât de mare e 


ambarcaţiunea pe care o căutăm? 

Ann îşi aruncă privirea pe notițe. 

— Cuttlefish a fost înregistrată ca având treisprezece metri. 

— O vom ridica. Gunn preluă cârma şi stabili cursul vasului pe 
o cale către grila lui Pitt. 

Două ore mai târziu, ajunseră la locul în care o ambarcaţiune 
care se afla în trecere găsise trupul lui Heiland şi al asistentului 
lui, Manny. Pitt văzu că adâncimea era în jur de o sută de 
douăzeci de metrii. Decise să folosească hidrolocatorul navei 
pentru căutare, alegând varianta mai uşoară în comparaţie cu 
utilizarea vehiculului subacvatic autonom. Membrii echipajului 
de la pupa instalară sonarul de forma unei torpile colorate în 
galben ţipător, care începuse să transmită degrabă impulsuri 
electrice către o staţie de procesare de pe punte prin cablul 
ataşat. Pitt se aşeză la panoul de comandă şi ajustă vinciul până 
ce torpila ajunse să plutească la câţiva metri deasupra fundului 
apei. 

Ann stătea lipită de umărul lui Pitt, holbându-se la monitorul 
care arăta o imagine aurie a nisiposului şi ondulatului fund al 
mării. 

— Cum o să arate ambarcaţiunea? 

— Măturăm terenul pe o porţiune destul de mare, aşa că se 
va vedea la scară mică, dar ar trebui să fie uşor de identificat. 
Arătă către ecran. Uite, poţi vedea cum arată un cilindru de 
semnalizare de două sute de litri, ca să-ţi faci o idee. 

Ann privi obiectul de dimensiunea unei monede de cinci cenți 
în timp ce cobora pe ecran, care putea fi recunoscut cu uşurinţă 
ca arătând drept un butoi vechi pe care cineva îl aruncase în 
ocean. 

— Claritatea este de-a dreptul uimitoare. 

— Tehnologia a avansat până în punctul în care aproape că 
poţi vedea o denivelare pe cochilia unei scoici, spuse Giordino. 

În jurul lor nu se afla nimeni, cu excepţia unei şalupe cu un 
steag mexican care se afla la doi-trei kilometri depărtare şi ai 
cărei pasageri erau ocupați cu pescuitul. Gunn pilota vasul într- 
un ritm încet şi stabil, trimițând unde de sondare late către nord 
şi sud. Sonarul înregistră nişte cauciucuri, o pereche de delfini 
jucăuşi şi ceea ce părea a fi un vas de toaletă, dar nici o epavă. 

După patru ore de căutare, se apropiară de şalupa mexicană, 
care-şi păstrase poziţia, o pereche de undiţe atârnând peste 


pupă, fără nici un pescar prin preajmă. 

— Se pare că va trebui să sărim un coridor de căutare ca să 
trecem de indivizii ăia, spuse Gunn. 

Pitt privi pe fereastra cabinei de navigare la ambarcaţiunea 
care se afla la patru sute de metri în faţă, apoi se întoarse la 
monitor. Zâmbi în timp ce în partea de sus a ecranului apăru un 
obiect triunghiular. 

— Nu va fi nevoie, Rudi. Cred că tocmai am găsit-o. 

Ann se aplecă nedumerită, apoi văzu conturul unei 
ambarcaţiuni care se mărea, alcătuind imaginea completă a 
unei ambarcaţiuni cabin cruiser, care stătea în poziţie verticală 
pe fundul mării. Pitt marcă poziţia epavei şi îi verifică lungimea 
cu o scară de măsurare digitală. 

— Pare să fie exact de treisprezece metri. Aş spune că este 
barca pe care o căutăm noi. 

Gunn privi imaginea, apoi îl lovi pe Pitt pe umăr. 

— Bine lucrat, Dirk. Voi chema şlepul. 

Ann se uită la imagine până când dispăru cu totul de pe 
ecran. 

— Sunteţi siguri că o puteţi scoate la suprafaţă? 

— Pare intactă, spuse Gunn, aşa că n-ar trebui să fie o 
problemă. 

— Deci o să stăm aici aşteptând să vină şlepul? 

— Nu chiar, spuse Pitt, aruncându-i lui Ann un zâmbet 
şmecher. Mai întâi o să târâm un spion de la Washington pe 
fundul mării. 

Submarinul se balansa în macaraua de susţinere, rotindu-se 
leneş în aer înainte ca Gunn să-l coboare în apele reci ale 
Pacificului. Acţiona un cârlig hidraulic de eliberare, care-i 
permise submarinului să plutească liber. lnăuntru, Pitt acţionă 
motorul electric îndepărtând submarinul de Drake, în timp ce 
Giordino, din scaunul înalt al copilotului, umplu rezervoarele de 
balast. Ann stătea în spatele lor într-un al treilea scaun 
înghesuit, privind totul cu încântarea unui copil. 

Giordino privi peste umăr şi-i remarcă fascinația în lumina 
slabă şi verde a hublourilor. 

— Te-ai mai scufundat vreodată? 

— De multe ori, spuse Ann, dar doar în piscină. Făceam 
sărituri în apă în facultate. 

Submarinul se angajă într-o coborâre lentă. Dincolo de raza 
de acţiune a farurilor exterioare, apa deveni repede neagră. 

— Eu n-am fost niciodată genul care să se arunce de bunăvoie 
de la înălţime, spuse Giordino. Cum ai ajuns de la sărituri în apă 
la fugăritul infractorilor? 

— Sunt fiică de soldat din infanteria marină, aşa că m-am 
alăturai ROTCS încă din facultate. M-am angajat în marină la 
absolvire şi am găsit o cale ca ei să-mi plătească facultatea de 
drept. Am lucrat la o unitate de justiţie militară marină în 
Bahrain, apoi am petrecut câteva luni în Guantanamo, unde mi- 
am făcut o serie de cunoştinţe în Washington. Cam pe la 
vremea aceea mi-a eşuat mariajul militar, aşa că am decis să 
încerc altceva. Un prieten m-a recomandat la NCIS acum doi ani 
şi aşa am ajuns în conducerea departamentului lor de 
contraspionaj. 

— Zici că ai fi un veritabil Perry Mason. 

— Am fost. În biroul de justiţie militară îmi plăceau 
investigaţiile, dar nu şi de procedura de urmărire judiciară. Asta 
îmi place la prezenta misiune. Munca mea este în mare parte 
investigativă, ceea ce-mi permite să-mi petrec o groază de 
vreme pe teren. Mi s-a atribuit cazul Eberson ca să determin 
dacă el sau ambarcaţiunea au fost ţinta spionajului. 


ê Reserve Officers'Training Corps - Corpul de Formare a Subofiţerilor în 

— Vom afla mai multe în scurt timp, spuse Pitt. Fundul mării e 
aproape. 

Giordino neutraliză balastul când apăru fundul nisipos. Pitt 
zări un homar care se agita prin nisip, amintindu-i de prada 
pierdută în Chile. Acţionă propulsorul înaintând cu submarinul. 
Acoperiră doar o distanţă scurtă până când un obiect mare şi 
alb li se dezvălui în stânga. Pitt înclină submarinul către stânga 
şi se apropie de epavă. 

În lumea ei subacvatică, Cuttlefish părea ca un extraterestru 
pierdut. Încă imaculată şi strălucind sub luminile submarinului, 
părea să fie într-un contrast puternic cu fundul mării întunecat şi 
lipsit de viaţă. Pitt apropie submarinul, ocolind uşor barca. Stând 
perfect verticală, nu părea să prezinte semne evidente de 
stricăciuni. 

— Cred că e posibil să fie lovită dedesubt, spuse Pitt 
observând crăpătură fină în cocă. 

— Vom vedea când o vom scoate, răspunse Giordino. Se pare 
că nu va fi nici o problemă să strecurăm o pereche de parâme la 
prora şi pupa. Ar trebui s-o putem scoate într-o clipită. 

Pitt ghidă submarinul către pupa epavei, apoi urcă pentru a 
putea privi la bord. 

Ann icni. Un bărbat era țintuit de cadrul pupei. Pielea palidă 
era umflată şi ciopârţită pe alocuri, unde creaturile mării se 
hrăniseră cu carnea lui. Un banc mic de peşti sebastes plutea în 
jurul feţei lui, ronţăindu-i din ce mai rămăsese din ea. 

— Joe Eberson? întrebă Pitt pe un ton scăzut. 

Ann încuviinţă, apoi îşi feri privirea. 

Pitt se uită mai atent. Un fir subţire era încurcat în jurul 
picioarelor şi gleznelor lui Eberson. Firul făcea o buclă în jurul 
penei punţii, fixând trupul de barcă atunci când acesta se 
scufundase. Nu erau vizibile răni ori semne de arsură pe trupul 
cercetătorului de la DARPA, dar apoi Pitt îi observă mâinile. 

Erau umflate, cam de două ori mai mult decât mărimea lor 
naturală, cu pielea decolorată şi cu pete negre precum 
cărbunele, întocmai cum văzuse şi în Chile. 

Ca şi cadavrul bărbatului de pe Tasmanian Star, Joe Eberson 
îşi găsise sfârşitul într-un mod îngrozitor şi inexplicabil. 

Mai fu nevoie de încă două scufundări cu submarinul ca să 
poată recupera trupul lui Eberson. O prelată mare cusută astfel 
încât să formeze un sac de corp supradimensionat fu cărată la 
epavă. Folosindu-se de o pereche de braţe articulate care 
ieşeau de la baza submarinului, Pitt strecură sacul peste corpul 
lui Eberson. Firul fu tăiat, iar sacul se ridică uşor la suprafaţă. 
Ann insistă să rămână la bordul submarinului în timpul misiunii 
de recuperare şi transportare a lui Eberson la bordul navei 
Drake. Odată întorşi pe punte, Pitt şi Giordino se apucară să 
întindă parâmele pe care aveau să le folosească pentru a scoate 
epava. În scurtă vreme sosi la faţa locului un şlep ponosit cu o 
macara uriaşă. Gunn găsise şlepul în portul San Diego, unde era 
folosit pentru a ajuta la operaţiunile municipale de dragare. Cu 
un semn, Pitt întoarse salutul unui bărbat cu faţa prietenoasă şi 
cu o barbă lungă şi sură, care pilota şlepul motorizat dintr-o 
cabină mică de comandă. 

Ann se apropie de cei doi bărbaţi de pe punte după ce ea şi 
Gunn examinară sumar cadavrul. 

— E omul tău? întrebă Giordino. 

Ann schiţă un gest de aprobare. 

Am găsit în buzunar lui un portofel care confirmă asta. Va 
trebui să lăsăm în seama legistului identificarea certă şi cauza 
decesului. 

— Cum a petrecut o săptămână sub apă, nu va fi o sarcină 
uşoară, spuse Pitt. 

— Cel puţin pare că moartea a fost una accidentală. Poate că 
avut probleme cu ambarcaţiunea şi s-au înecat, pur şi simplu. 

Pitt păstră pentru el detaliul mâinilor lui Eberson în vreme ce 
bloca una dintre parâme în gheara de oţel a submarinului. 

Ann îi analiza munca. 

— E mare pericolul de a deteriora ambarcaţiunea când va fi 
ridicată? 

— Nu putem aprecia cu exactitate gradul de avarie 
structurală, aşa că răspunsul este da. Există posibilitatea ca 
epava să se prăbuşească peste noi, dar am senzaţia că va ieşi la 
suprafaţă fără nici o problemă. 

— Pentru orice eventualitate, spuse Ann, aş vrea să examinez 
puntea şi interiorul înainte de a o ridica. 


— Suntem pe punctul de a porni în următoarea scufundare, 
aşa că hai la bord. 

Cuttlefish apăru în câmpul vizual la scurt timp, părând cumva 
mai puţin ameninţător fără Joe Eberson la bord. Pitt ţinu 
submarinul suspendat deasupra punţii din spate, apoi îl roti uşor 
cu luminile externe către ambarcaţiunea scufundată. 

— Opreşte-te! strigă Ann arătând cu degetul către hubloul 
submarinului. Cutia aia, acolo. 

Pitt îngheţă comenzile, ceea ce le oferi ocazia să studieze o 
cutie lunguiaţă legată de parapetul tribordului. 

— E ceva important? întrebă Pitt. 

— Ar putea fi, judecând după lacătul atârnat. Era furioasă pe 
ea însăşi pentru că nu remarcase cutia mai devreme. S-o 
ridicăm. 

— Pare destul de în siguranţă acolo unde e, spuse Giordino. 

— Nu vreau să risc s-o deteriorăm când va fi scoasă epava, 
spuse ea scuturând din cap. 

— Mie-mi convine, spuse Pitt ridicând din umeri, dar trebuie 
să ne golim braţele mai întâi. 

Roti manipulatorul braţelor submarinului arătându-i lui Ann 
parâmele. Se depărtă de epavă, lăsă parâmele în nisip şi le 
întinse în jurul prorei navei. Apucă de un capăt şi-l trase pe sub 
coca vasului cât de tare îi permitea, apoi ridică bucla din capăt 
şi o prinse de acoperişul cabinei. Repetă apoi procesul cu 
celălalt capăt al parâmei. Pilotând submarinul deasupra punţii 
din spate, se pregăti să scoată cutia din plastic. Cu ceva efort, 
lărgi chingile cu una dintre gheare până când cutia se desprinse. 
Prinzând un mâner cu o gheară, acţionă celălalt braţ sub cutie 
ca un leagăn. Giordino pompă apă din rezervoarele de balast şi 
submarinul porni către suprafaţă. 

Gunn îi aştepta la copastia navei Drake şi trase submarinul la 
bord. 

— Cum e cu lasoul iniţial? îi întrebă în timp ce coborau. 

Giordino zâmbi. 

— Ca atunci când prinzi un vițel. 

— Cu pupa o să fie ceva mai greu, spuse Pitt. Va trebui să 
săpăm un pic ca să vârâm o parâmă pe sub ea. 

Gunn observă cutia lungă din braţele mecanice. 

— Mi-ai adus un cadou? 

— E din partea domnişoarei Bennett. Giordino ridică din 


sprâncene ca să-l avertizeze pe Gunn să-şi ţină mâinile acasă. 

Cât scoase Giordino cutia din braţele de oţel şi o instală într-o 
secţiune protejată a punţii, Ann îi urmări fiecare mişcare. Gunn îl 
ajută pe Pitt să prindă a doua parâmă, apoi montă o secţiune 
groasă de ţeavă din PVC cu un furtun ataşat la vana de eliberare 
a rezervorului de balast din faţă. 

— Cum stai cu acumulatorii? întrebă Gunn. 

— Dacă reuşim să punem şi parâma asta fără prea mult efort, 
ar trebui să avem suficientă energie pentru încă o scufundare ca 
să ataşăm şi cablul de ridicare. 

— Am să-i spun operatorului şlepului să stea în aşteptare. 

Pitt şi Giordino coborâră în ocean, de data aceasta fără Ann. 
Odată ajunşi pe fundul apei, Pitt se îndreptă către pupa vasului 
şi poziţionă submarinul jos lângă babord. Folosindu-se de 
braţele mecanice, lăsă jos parâma şi apucă ţeava de PVC, pe 
care o introduse în nisip de-a lungul ambarcaţiunii. 

— Pregătiţi pentru sucţiune. 

— Cum pofteşti. 

Giordino eliberă un mic jet de aer comprimat din rezervorul 
de balast din faţă, care trecu prin furtunul flexibil până în 
treimea de jos a ţevii de PVC. Bule de aer ieşeau pe deasupra 
ţevii şi prin capăt, mărindu-se în timp ce se ridicau şi creau 
sucţiune în partea inferioară a ţevii. Nisipul moale de sub barcă 
începu să urce pe ţeavă, vărsându-se în spatele submarinului 
într-un nor maro care se disipă luat de curent. Fură necesare 
doar câteva minute pentru a face o deschizătură suficient de 
mare sub pupa ca să vâre parâma. 

Giordino opri jetul de aer şi se mutară în partea opusă a 
bărcii, unde repetară procedura. Apoi traseră parâma pe sub 
colţurile expuse şi prinseră capetele libere de deasupra cabinei. 
În vreme ce Pitt le fixa, Giordino apucă un inel în forma literei D 
şi prinse cele patru funie ale capetelor celor două parâme în el. 
Picături de sudoare i se adunau pe frunte în timp ce acţiona 
ghearele mecanice ca să prindă ultimul inel. Acum, mai trebuia 
doar să ataşeze cablul macaralei şlepului în inelul de prindere şi 
epava putea fi ridicată. 

— Am lucrat cu mâini delicate ca ale unui chirurg, spuse 
Giordino, fixând braţele manipulatorului. 

Pitt privi mâinile cărnoase ale partenerului lui şi scutură din 
cap. Un chirurg care lucrează şi ca măcelar, poate. Dar chiar şi 


aşa, foarte bine lucrat. 

Pitt goli rezervoarele de balast şi submarinul începu să urce 
încet. Soarele abia ce alunecase dincolo linia orizontului când ei 
ieşiră la suprafaţă în traversul navei Drake. Gunn stătea lângă 
macara în timp ce submarinul se alătură vasului. Cu mişcări 
sigure, cobori cleştele şi prinse inelul de ridicare al 
submarinului. Gunn ridică submarinul din apă până la nivelul 
punţii şi apoi îl lăsă să se balanseze. 

— Haide, Rudi, spuse Giordino, adu-ne la bord. 

Pitt se holbă prin hublou şi apoi îngheţă. Un bărbat masiv, 
necunoscut, stătea lângă Gunn ţinând un pistol. Bărbatul îi 
zâmbi lui Pitt, dar în expresia feţei lui nu era nici un dram de 
căldură. Gunn luă mâinile de pe controlerul macaralei, apoi 
dădu hotărât din cap către Pitt înainte să se dea la o parte. 

Giordino îl văzu pe Gunn abandonând controlerele şi întrebă: 

— Ce se întâmplă? 

Pitt se uită în continuare fix la bărbatul înarmat de la bordul 
navei Drake. 

— AŞ zice că suntem lăsaţi la uscat. 

Atacaseră nava Drake dându-se drept oameni aflaţi la nevoie. 
Ocupanţii  şalupei mexicane care plutea în apropiere 
supravegheaseră pe furiş vasul NUMA toată ziua, până când 
zăriseră ceea căutau. Când soarele începuse să urmeze 
submarinul sub valurile apei, o voce cu accent spaniol chemase 
în ajutor nava Drake prin radio, pretinzând că rămăseseră fără 
combustibil. Preluând apelul de ajutor pe puntea de control, 
Gunn îi instruise să se apropie de navă, dacă aveau cum, pentru 
a le da combustibil. 

Barca făcuse o demonstraţie cum că s-ar fi poticnit mergând 
la viteză minimă, balansându-se prin spatele şlepului înainte să 
ajungă lângă vasul NUMA. În momentul în care barca dispăruse 
pentru un moment din câmpul vizual, un bărbat înarmat sărise 
pe la pupa şlepului şi se strecurase în cabina pilotului. 

În scurt timp, pe puntea pupei se afla un bărbat care-i făcea 
din mână lui Gunn zâmbind rece. Purta o pereche de pantaloni 
negri şi o bluză tricotată, neagră şi largă, o ţinută destul de 
ciudată pentru pescuit. Crepusculul care se lăsa îi acoperi tenul 
cafeniu şi trăsăturile plate ale feţei, specifice mai degrabă celor 
din America Centrală decât celor din Mexic. Bărbatul aruncă o 
frânghie unui marinar care aştepta pe punte, apoi se întoarse 
către Gunn, care se aplecă peste bord cu o canistră de douăzeci 
de litri. 

— Mulţumesc, señor, spuse pe o voce baritonală. Am stat 
prea mult la pescuit şi ne-a fost teamă că n-o să mai ajungem la 
mal. 

Se întinse după canistră şi o puse pe punte. Apoi, mişcându- 
se la fel de repede ca o pisică, apucă balustrada şi sări la bordul 
navei Drake. Scoase din tocul de la spate un pistol semiautomat 
Glock, pe care îl îndreptă către pieptul lui Gunn în secunda în 
care picioarele îi atinseră puntea. 

— Spune-le oamenilor tăi să pună mâna pe balustradă şi să 
stea cu faţa la mare. 

Gunn transmise ordinul unei perechi de marinari şocaţi de pe 
punte, care schiţară un gest de aprobare din cap. Ridicară 
mâinile, apoi se îndreptară către balustradă. 

Alţi doi bărbaţi înarmaţi urcară la bord şi alergară către 
puntea de control a navei. Gunn tresări când auzi sunet de 


armă, dar apoi respiră uşurat când, câteva momente mai târziu, 
văzu cârmaciul îndreptându-se către punte. Unul dintre bărbaţii 
înarmaţi văzu barca semirigidă de salvare de la bordul navei şi 
trase câteva focuri, făcând partea din cauciuc a bărcii să se 
dezumfle ca un balon. Când un cercetător ieşi din laborator să 
vadă de unde provenea toată agitația, fu luat pe sus şi fu obligat 
să se alăture celorlalţi marinari. 

Gunn îl privi pe bărbatul în negru. 

— Ce vreţi? 

Bărbatul îl ignoră, din moment ce la brâul lui îi bârâi staţia 
radio. 

— Şlepul este securizat, se auzi o voce nevăzută. 

— Adu-l aici şi alăture-te nouă la bordul navei de cercetare, 
răspunse bărbatul înarmat. Vom fi gata în curând. 

Radioul se auzi din nou. 

— Pablo, submarinul a ieşit la suprafaţă. 

Bărbatul în negru înjură în timp ce se uită într-o parte, 
observând coama submarinului. Vârând în buzunar staţia radio, 
îl apucă pe Gunn de guler şi îl puse să meargă până la macara. 

— Scoate-ţi oamenii din apă, dar nu-i aduce la bord. Făcu un 
pas în spate, păstrându-şi arma aţintită. 

In timp ce se întinse după controlere, Gunn căută o cale să-l 
avertizeze pe Pitt. Renunţă la idee când simţi pistolul 
împungându-l în spate. Ataşă clema de prindere, ridică 
submarinul şi rămase stând neajutorat lângă el în timp ce 
atârna suspendat în aer. 

Câteva secunde mai târziu, şlepul vechi se lovi de pupa navei 
Drake. Un al patrulea bărbat, îmbrăcat şi el în negru şi purtând 
armă, îşi luă avânt pe punte şi sări la bordul lui Drake. Se 
îndreptă către Pablo gâfâind. Avea bluza ruptă, iar din buza de 
jos i se scurgea o dâră de sânge. 

— Ce ţi s-a întâmplat? întrebă Pablo. 

— Căpitanul mi-a făcut nişte probleme, la început. 

Pablo scutură din cap şi se încruntă. 

— Adu cutia la bord. Acum! 

Individul se alătură supus celorlalţi doi în efortul de a sălta 
cutia recuperată de pe Cutt/efish şi de a o pune în şalupa lor. 
Gunn se gândi deodată la Ann şi realiză că nu era pe punte. 

Liderul echipei de asalt se întoarse către Gunn, vânturându-şi 
pistolul. 


— Nu ne urmăriţi, nici nu cereţi ajutor, ori ne vom întoarce şi 
vă vom ucide pe toţi. Pablo îi zâmbi lui Gunn cu ochi negri 
strălucitori. Mulţumesc pentru ajutor, spuse şi sări peste bord 
fără să se uite înapoi. 

Pitt şi Giordino fură forţaţi să privească toată drama din 
spaţiul limitat al submarinului. Deşi ar fi putut ieşi prin 
tambuchiul submarinului, ar fi avut de făcut o săritură dificilă 
până la bordul navei. Se terminase totul înainte ca ei să poată 
acţiona. 

Privindu-l pe Pablo cum sărea peste balustradă, Pitt observă o 
mişcare în partea din faţă a navei. Se întoarse către Al. 

— Ai văzut ceva depărtându-se în lateral, lângă puntea de 
control? 

— Nu, răspunse Giordino. Eram atent la cel care avea pistolul 
aţintit asupra lui Rudi. 

Urmăriră cum Pablo se urcă la bordul şalupei şi se îndepărtă 
de Drake. Dar când aceasta întoarse şi prinse viteză către țărm, 
surprinseră în lumina slabă ceva pe puntea din faţă. 

Giordino arătă cu degetul prin hublou. 

— E ce cred eu că este? 

Pitt văzuse şi el, aşa că schiţă din cap un gest afirmativ. 

Era silueta lungă a unei femei blonde ude complet, care se 
ascundea pe partea îngustă a punţii în timp ce şalupa gonea 
către Mexic. 

Gunn nu pierdu nici o secundă şi aduse submarinul la bord, în 
vreme ce Pitt şi Giordino aşteptau nerăbdători la tambuchiul 
deschis. 

— Sunt toţi bine? întrebă Pitt. 

— N-a fost nimeni rănit, răspunse Gunn. Ne-au ameninţat că 
ne vor ucide dacă cerem ajutor sau dacă ne ţinem după ei. 

— Cine erau? întrebă Giordino. 

Gunn scutură din cap. 

— N-am nici o idee. Pe cel care părea să comande îl chema 
Pablo. Au venit după cutia aia pe care aţi scos-o de pe 
Cuttlefish. Aveţi vreo idee ce conţinea? 

— Nu, spuse Pitt, dar cred că Ann ştie. Cum de a ajuns la 
bordul şalupei lor? 

— Ann? Am crezut că e la ea în cabină. 

— Am văzut-o ascunzându-se lângă cârma şalupei când o 
luaseră la sănătoasa, spuse Giordino. 

Gunn se albi la faţă. 

— Ar putea s-o omoare dacă o prind. 

— Sună la Paza de Coastă, spuse Pitt. Poate că au vreo barcă 
de patrulă prin apropiere. Dar nu spune nimic despre Ann, în caz 
că ascultă ei. Eu şi Al vom încerca să-i prindem în barca 
gonflabilă. 

— Nu se poate, spuse Gunn. Au tras în staţia radio de pe 
puntea de control şi în barca gonflabilă. Avem nişte staţii radio 
de mână pe care le pot folosi, dar n-aveţi noroc cu barca 
semirigidă. 

— Dar şlepul? întrebă Giordino. 

— Mai întâi ar fi bine să verificăm ce-i cu pilotul. Cred că l-au 
cam bruscat. 

— Rudi, mergi şi fă apelul, spuse Pitt. Eu şi Al vom verifica 
şlepul 

Pitt şi Giordino fugiră către balustrada pupei. Prora şlepului 
era lipită chiar sub punte, vasul vechi împingând nava de 
cercetare cu viteza unei țestoase. Săriră la bordul şlepului şi 
alergară pe puntea uleioasă până la cabina mică de la pupa. 
Auziră un mârâit de câine când se apropiară şi intrară în cabină. 

Un bărbat grizonant stătea îngenuncheat lângă cârmă, 
ţinându-şi palma pe o crestătură de la linia părului. Un şoricar 


negru cu maro stătea de pază în faţa lui şi lătra la intruşi. 

— Taci, Mauser, spuse bărbatul. 

— Eşti bine, bătrâne? Pitt trecu de şoricar şi-l ajută pe bărbat 
să se ridice în picioare. Avea aproape un metru nouăzeci, cât 
Pitt, dai un pic mai multe kilograme. 

— Nemernicul ăla a intrat aici de nici unde şi a început să dea 
în staţia mea radio. In timp ce bărbatul vorbea, ochii albaştri 
începeau să i se limpezească. l-am dat una bună, dar m-a 
doborât cu patul pistolului. 

Giordino găsi o trusă de prim ajutor şi-i bandajă rana. 

— Mulţumesc, fiule. Cine erau tipii ăştia, mă rog? 

— Nu ştiu, spuse Pitt, dar unul dintre cei patru oameni ai 
noştri se află la bordul şalupei lor. Aveţi vreo şalupă pe care s-o 
putem împrumuta? 

— Avem o barcă gonflabilă mică, Zodiac, în spate. N-are cine 
ştie ce motor, dar puteţi s-o luaţi. 

Căpitanul privi pe fereastra cabinei şi realiză că şlepul 
împingea vasul Drake. 

— La naiba! Staţi să dau înapoi dinspre vasul vostru înainte să 
plecaţi voi. 

Trase repede vasul în marşarier, apoi îl lăsă pe liber. Se 
întoarse către Pitt şi ridică din sprâncene îngrijorat. 

— Aveţi grijă cu ei. 

— Vom avea. 

Pitt schiţă un gest din cap către bărbat, apoi se întoarse şi-l 
urmă pe Giordino pe uşă. Când ieşi din cabină, observă licenţa 
de căpitan de vas comercial a bătrânului atârnând pe peretele 
de compartimentare. Citi numele Clive Cussler tipărit pe 
document, strânse din sprâncene şi apoi se grăbi spre punte. . 

Giordino desprinsese deja bărcuţa gonflabilă de pe cabină. In 
loc să o dea jos cu grijă peste bord cu un vinci, cei doi bărbaţi 
preferară să o ia pe sus, s-o arunce peste bord şi apoi să sară în 
ea. Pitt pregăti motorul exterior, apoi trase de rola de pornire, 
aducând motorul la viaţă. Accelerând la maximum, se îndepărtă 
de şlep îndreptându-se către țărm. 

Şalupa mexicană era încă vizibilă în întunericul care se 
adâncea, iar Pitt setă unghiul de urmărire. Dar se înscriseseră 
într-o cursă fără sorţi de izbândă, din moment ce şalupa bătea 
valurile cu vreo zece noduri bune mai mult decât mica 
ambarcaţiune Zodiac. Singurul lucru pe care-l putea face Pitt era 


să încerce să-i păstreze în câmpul vizual suficient de mult cât 
să-şi dea seama încotro aveau să acosteze. 

— Sper că n-ai uitat să iei paşapoartele, strigă Giordino. 
Răsucirea lor către sud-est i-a pus clar pe un curs către ţărmul 
mexican. 

— Îmi doresc să-mi fi amintit să aduc un RPG” în schimb. 

Giordino căutase deja prin Zodiac, singura lor potenţială armă 
era o ancoră mică. Dar Pitt n-avea nici cea mai mică intenţie să 
dea nas în nas cu hoţii înarmaţi. Singura lui grijă era siguranţa 
lui Ann. 

În timp ce forma abia perceptibilă a şalupei dispărea în 
depărtare, se gândi la curajoasa agentă NCIS, întrebându-se ce 
mama naibii plănuia să facă. 


7 Grenadă propulsată de rachetă; abrevierea îşi are originea în Ruchnoy 
Protivotankoviy Granatomet, (n. tr.). 

Stând întinsă pe punte, udă fleaşcă şi strângând balustrada 
şalupei, Ann se întreba acelaşi lucru. Voia să deturneze barca şi 
să navigheze cu ea până în San Diego, dar asta era o misiune 
greu de realizat cu patru bărbaţi înarmaţi la bord. Işi pipăi 
spatele să se asigure că tocul care conţinea un SIG Sauer P239 
supravieţuise plonjării în ocean. 

Decizia ei de a se strecura la bordul bărcii mexicane fusese 
condusă mai mult de adrenalină decât de strategie. leşea dintr- 
unul dintre laboratoarele navei aflându-se în căutarea unui loc 
sigur în are să depoziteze cutia lui Heiland când îl văzuse pe 
Pablo pe punte îndreptând un pistol către Gunn. Se ascunsese 
într-o scară de tambuchi, se strecurase în cabina ei şi-şi luase 
arma. Când unul dintre atacatori atrăsese atenţia tuturor 
trăgând în barca semirigidă de pe Drake, se furişase până pe 
puntea de control şi descoperise staţia radio distrusă. In vreme 
ce echipajul fusese surprins de atac, ea ştia exact motivul 
pentru care îşi făcuseră apariţia atacatorii. Veniseră după cutie. 
Cutia, nu trupul lui Eberson, era adevăratul motiv pentru care 
Ann se afla la bord. 

Bărbaţii acţionaseră repede şi încărcaseră cutia înainte ca ea 
să poată plănui un contraatac. Un singur gând îi trecuse prin 
minte. Dacă nu putea fi salvată, atunci trebuia distrusă. 

Cu inima bătându-i să sară din piept, păşise pe uşa punţii de 
control şi trăsese cu ochiul spre pupa. Pablo era ocupat cu Gunn 
lângă submarin, în vreme ce ceilalţi bărbaţi fixau cutia la bordul 
şalupei. Trăsese aer adânc în piept, păşise pe aripa punţii de 
control şi sărise peste bord. _ 

Anii de sărituri de la înălţime se dovediseră folositori. Işi 
încordase trupul în plonjare şi ridicase braţele deasupra capului, 
întinzându-se către ocean. Lovise apa în unghi vertical, numai 
bine cât să nu împroaşte prea mult. Apele reci ale Pacificului îi 
făcuseră trupul să se cutremure în scufundare, apoi se întorsese 
şi înotase către barca mexicană. 

leşind la suprafaţă departe de spatele ambarcaţiunii, se 
mişcase încet de-a lungul bărcii ca să rămână ascunsă. Auzise 
un bărbat sărind la bord, apoi observase că barca se îndepărta 
de Drake. Cu o lovitură rapidă, atinse coca şi se prinsese de 
bastonul balustradei de pe punte. Apoi motoarele huruiseră şi 


barca prinsese viteză. Ann se ţinuse cu fermitate şi lăsase ca 
viteza bărcii s-o târască pe suprafaţa apei în timp ce balansase 
un picior urcându-se punte. Apoi se răsucise pe puntea îngustă 
care se întindea de-a lungul cabinei echipajului. 

Acum stătea întinsă, răbdătoare, încercând să-şi liniştească 
respiraţia şi făcându-şi curaj, în vreme ce barca gonea către 
țărm. Avea să fie o călătorie de o jumătate de oră. Luând 
noaptea drept aliat, aşteptă să se întunece complet. Apa sărată 
îi stropea faţa, iar ea sălta ca un călăreț de rodeo, luptându-se 
să-şi menţină poziţia şi rugându-se ca nimeni să nu se uite în 
direcţia ei. 

Pablo şi oamenii lui stăteau pe puntea de la pupa de câteva 
minute, privind cum Drake rămânea în urma lor. Şlepul era cu 
faţa spre ei, ascunzând lansarea la apă a micuţei Zodiac de la 
pupa. După câteva minute, petrecerea se mută în cabină. Pablo 
dădu un telefon, apoi se aşeză şi dădu pe gât o sticlă de Dos 
Equis. 

Când cerul căpătă o nuanţă ca de cărbune, Ann se furişă 
înapoi de-a lungul balustradei până când putu trage cu ochiul pe 
puntea deschisă. Un bărbat cu tenul închis şi bine făcut stătea 
pe o bancă legănând un pistol, fără să privească pupa. Avea o 
frunte înaltă şi o barbă lungă şi deasă, care-i amintea lui Ann de 
o versiune mai tânără a lui Fidel Castro. Prinsă bine pe punte în 
faţa lui era cutia lui Heiland, pe care individul o folosea să-şi 
sprijine picioarele. 

Deşi contextul îi era potrivnic într-un potenţial schimb de 
focuri cu întregul echipaj, acest bărbat solitar putea fi 
îngenuncheat, mai ales că elementul surpriză era de partea ei. 
Obiectivul era simplu: să arunce cutia peste bord prin orice 
mijloace disponibile. Poate că Pitt şi nava NUMA aveau s-o 
recupereze mai târziu. Măcar să fie departe de mâini străine. 

Înaintă pe lângă balustradă şi cobori încet pe punte. Se 
auzeau voci venind din cabina principală, care era la câţiva paşi 
sub punte i nu putea fi văzută din acel punct. Chiar deasupra 
acesteia se afla 
cabina de comandă a bărcii, unde Ann putea vedea picioarele 
pilotului la câţiva metri distanţă. Cu barca apropiindu-se de 
coastă, nu putea decât să spere că pilotul era cu ochii fixaţi pe 
curs. 

Scoase încet compactul SIG Sauer din toc, îl suci în mână şi se 


năpusti asupra lui Fidel, care n-o auzi venind. Ţinti către tâmpla 
lui, dar lovi sus, iar patul pistolului ateriză în creştetul capului. 
Mormăi şi căzu pe o parte, scăpând pistolul pe punte. 

Ann îl împinse deoparte cu piciorul şi îngenunche să 
desprindă cutia, care fusese legată de bancă. 

Doar ameţit de lovitură, bărbatul îşi pipăi capul însângerat cu 
o mână şi bâjbâi pe punte după armă. In loc să găsească arma, 
dădu de glezna lui Ann. O cuprinse strângând-o furios şi trase cu 
toată puterea. 

Aplecată deasupra cutiei, Ann fu surprinsă şi căzu lată pe 
punte. Dar avea reflexe iuți şi se răsuci repede pe o parte. 
Bărbatul încă o strângea de glezna stângă, aşa că îl lovi straşnic 
cu piciorul drept în lateralul capului. Omul mârâi şi trase şi mai 
tare, aşa că mai aplică o lovitură, care-l nimeri în mandibulă. 
Într-un final, degetele bărbatului slăbiră strânsoarea, dădu ochii 
peste cap şi se prăbuşi pe punte. 

Ann alergă înapoi la cutie, dezlegând o curea, apoi pe 
cealaltă, în sfârşit, reuşise. Târi cutia până la pupa şi ridică un 
capăt pe balustradă. Se aplecă să-l ridice şi pe celălalt, apoi 
îngheţă. Un inel rece îi atinse ceafa. 

— Asta va rămâne aici, scumpo, bubui vocea joasă a lui Pablo 
în timp ce presa pistolul Glock în ceafa ei. 

Luminiţe care  pâlpâiau acopereau ţărmul într-un val 
strălucitor de chihlimbar, dar această imagine liniştită nu făcea 
decât să-l irite pe Pitt. Conturul bărcii mexicane dispăruse de 
mult, singurul indiciu pentru a-i determina poziţia rămânând 
luminiţele de la bord. 

Dar cu cât creştea distanţa, cu atât lumina bărcii se diminua, 
topindu-se, în cele din urmă, în luminile țărmului până când 
dispăru din aria lui vizuală. 

Pitt ţinu cârma fixă, urmărind ultima poziţie vizibilă a bărcii şi 
sperând că nu-şi schimbase prea mult cursul. Nu realiză, dar 
coasta mexicană de la graniţa sudică nu oferea port natural pe o 
distanţă de vreo cincizeci de kilometri. După ce merseră orbeşte 
câteva minute, se apropiară de linia țărmului şi de dealurile 
luminate de deasupra lui. In jurul lor, apele păreau pustii, aşa că 
îndreptă Zodiacul către sud. Două minute mai târziu, o zăriră. 

— Acolo! strigă Giordino, arătând către prora. 

La vreun kilometru în faţă, se putea distinge un chei mic, 
stâncos, care se întindea înspre Pacific. O dană de acostare 
primitivă fusese construită de-a lungul primilor cincisprezece 
metri stâncoşi, iar o barcă luminată plutea liniştită. In timp ce se 
apropiau, Pitt şi Giordino desluşiră câteva siluete care se mişcau 
de pe punte către o camionetă cu patru uşi. Două siluete se 
întoarseră pe barcă, apoi cărară o cutie dreptunghiulară pe care 
o lăsaseră pe bancheta din spate. 

— E cutia noastră, spuse Giordino. O vezi pe Ann? 

— Nu, dar ar putea fi printre cei care se află deja în 
camionetă. Am să încerc să acostez în partea cealaltă a cheiului. 

Păstră barca suficient de departe de țărm îndreptându-se spre 
chei şi eliberă acceleraţia ca să scadă cât mai mult din huruitul 
motorului. Când traseră aproape, barca mexicană ţâşni deodată. 
Făcu o buclă în capătul cheiului, ajungând la mică distanţă de 
Zodiac în goana sa spre coastă. 

Zdruncinată puternic de valuri, singura canistră de 
combustibil a Zodiacului se răsturnă. Giordino scutură canistra 
înainte s-o îndrepte. 

— N-avem suficient combustibil să ne ţinem după barcă. 

Motorul camionetei fu pornit, iar Pitt zări luminile de poziţie 
din spate. 


— Atunci ar fi bine să tragem la mal. 

Acceleră, ignorând orice încercare de a se furişa şi goni barca 
gonflabilă de-a lungul cheiului. Putea distinge la lumina unor 
case şi magazine din apropiere că dana de acostare pornea de 
pe o plajă mică. Pitt forţă barca prin valurile care se spărgeau 
aproape de mal, direct pe nisip, chiar când camioneta era 
aproape să iasă pe stradă. 

Chiar înainte ca Pitt să oprească motorul, Giordino sări din 
Zodiac, trăgând barca dincolo de linia fluxului. Ambii bărbaţi o 
luară la goană pe drumul nepietruit. Camioneta era la doar o 
stradă mai în faţă. Fără vreo alternativă disponibilă, alergară 
după camionetă. 

Maşina trecu uşor pe drumul prost până ce ajunse la 
intersecţia cu un drum pavat, luminat şi cu trafic relativ redus. 
Un şir de magazine mici amenajate în clădiri cu tencuială 
crăpată se întindea de-a lungul drumului, cele mai multe fiind 
închise noaptea. Dar câteva cantine şi restaurante mici aveau 
parte de un flux de oameni de-a lungul trotuarelor. Cotind la 
stânga, camioneta prinse repede viteză şi se înscrise în traficul 
relaxat. Pitt şi Giordino ajunseră şi ei în intersecţie câteva 
secunde mai târziu. 

— Nu-s mare amator să alerg ca la maraton noaptea fără 
pantalonii mei de sport fosforescenţi, spuse Giordino cu 
respiraţia întretăiată în timp ce priveau amândoi cum maşina 
accelera. 

— lar eu mi-am uitat bentiţa norocoasă, spuse Pitt gâfâind. 

Căutară ceva care să aducă a taxi, dar nu văzură nimic. Apoi 
Pitt se îndreptă către următorul colţ. 

— Cred că am văzut ceva ce putem împrumuta. 

Doi electricieni în salopete gri meştereau la panoul unei 
clădiri industriale de două etaje. Făcând un ciubuc pe lângă 
slujba de zi de la compania naţională mexicană de electricitate, 
se foloseau de duba angajatorului lor. La câţiva centimetri de 
electricieni, maşina era parcată la bordură cu ambele uşi 
deschise şi cu radioul urlând. 

Pitt şi Giordino fugiră direct spre vehicul şi săriră pe scaunele 
din faţă. Cheile atârnau în contact. Înainte ca electricienii să 
realizeze ce se întâmplă, Pitt porni motorul şi demară în trombă. 

— Alto! Alto! strigă unul din bărbaţi aruncând şurubelniţa şi 
luând-o la fugă după ei. Partenerul lui se holbă un moment, apoi 


scoase telefonul din buzunar şi sună înnebunit. 

Pitt prinse şoseaua liberă şi se îndepărtă repede de cel care-l 
urmărea. Nişte unelte şi cabluri săriră din spatele dubei până ce 
Pitt trecu în viteză peste un prag limitator de viteză şi uşile din 
spate se închiseră. 

— Băieţii ăştia or să aibă de dat nişte explicaţii dimineaţă, 
spuse Giordino. 

— Nu crezi că şeful lor o să creadă că duba le-a fost furată de 
doi yankei nebuni? 

— Poate. Dar chiar şi aşa, cred că ar trebui să fim un pic mai 
atenţi, spuse el mângâind bordul. 

Pitt trecu printr-o groapă adâncă, ceea ce-i făcu pe amândoi 
să sară din scaune. 

Pierduseră urma camionetei cu patru uşi, aşa că Pitt 
conducea oricum numai cu atenţie nu. Lipi pedala de acceleraţie 
de podea, depăşind câteva maşini mai lente de pe drumul 
îngust. Frână cu putere ca să evite o femeie care ţâşnise pe 
stradă cu două găini într-o cuşcă, apoi evită la milimetru o haită 
de câini vagabonzi de la marginea oraşului. 

Bulevardul cotea în sus pe deal, lăsând în urmă şi traficul, şi 
afacerile de la marginea drumului, precum şi orice sursă de 
lumină. Trecând de un Volkswagen Beetle ruginit, Pitt zări 
camioneta la vreo jumătate de kilometru în faţă. Motorul slab al 
dubei huruia protestând în timp ce el ţinea acceleraţia la podea, 
iar roţile mici înghiţeau cu lăcomie asfaltul. Drumul cotea subit, 
iar Pitt luă curba cu scârţâit de roţi, aruncând o dâră de praf pe 
un Dodge Charger albastru parcat pe acostament. Farurile 
camionetei se aprinseră imediat şi maşina intră pe drum. 

— Încă-ţi pare rău pentru bărbaţii ăia? întrebă Pitt. 

— Un pic. De ce întrebi? 

— Cred că au anunţat poliţia. 

— De unde ştii? 

Pitt privi în oglinda retrovizoare şi văzu luminile de pe capota 
maşinii de poliţie explodând. 

— Pentru că-s fix în spatele nostru. 


17 


Bara luminoasă montată pe capota maşinii scălda dealurile 
arse de soare în raze de lumină când albastre, când roşii. La 
scurtă distanţă în faţă, şoferul camionetei strânse volanul când 
văzu luminile în spatele lui. 

— Pablo! Poliţia. Aşteptau la ultima curbă. 

Stând pe bancheta din spate, Pablo privi peste umăr luminile, 
apoi se uită la vitezometru. 

— Nu circulai peste viteza admisă? 

— Nu cu mai mult de un kilometru sau doi, jur. 

Pe faţa lui Pablo nu se văzu nici un semn de îngrijorare. 

— Scapă de ei înainte să ne apropiem de aeroport, spuse fără 
pic de emoție. Dacă-i nevoie, ne descotorosim de arme. Şi de 
fată. 

Ann se încordă, întrebându-se dacă aveau s-o omoare pe ea 
prima. Stând între Pablo şi bărbatul cu barbă, Juan, nu ştia de 
care dintre ei să se teamă mai mult. Se trase de lângă Pablo şi 
se întoarse către celălalt bărbat. Cu un ochi vânăt şi cu sânge 
uscat pe obraz, Juan stătea cu un pistol lipit de coastele ei şi un 
rânjet întipărit pe faţă. 

De când Pablo o descoperise pe barcă, Ann avusese mâinile 
legate şi un pistol aţintit asupra ei. De atunci o cuprinsese frica, 
dar acum un licăr de speranţă se ivi sub forma poliţiei 
mexicane. Poate Pitt reuşise cumva să-i alerteze. Se ruga în 
sinea ei să nu fie prinsă într-un schimb de focuri. 

Şoferul acceleră, ceea ce determină camioneta cu patru uşi să 
se încline şi să sară pe drumul prost. Trecu glonţ prin câteva 
curbe, înainte să urce pe o creastă înaltă. Odată ajuns în vârf, 
drumul cobora şerpuind pe partea cealaltă, până în valea lată 
care găzduia oraşul de frontieră Tihuana. 

Un milion de luminiţe pâlpâiau prin ceața suspendată 
deasupra oraşului. Priveliştea dispăru repede, din moment ce 
camioneta gonea pe pantă, ajungând la periferia oraşului. 
Privind înapoi, şoferul văzu că se depărtase de luminile maşinii 
de poliţie. 

Camioneta se apropie de autostrada aglomerată cu patru 
benzi, care făcea o buclă în jurul capătului sudic al oraşului 
Tihuana. Pablo observă că şoferul trase de volan ca s-o ia pe 
autostradă. 


— Nu, ţine-te departe de autostradă! la-o prin oraş, o să fie 
mai uşor să scăpăm de ei. 

Şoferul încuviinţă dând din cap şi se îndreptă către străzile 
congestionate ale oraşului. Se uită în oglinda retrovizoare încă o 
dată. Un alt vehicul împiedica poliţia să-şi încheie urmărirea. 

Era duba utilitară. Pitt făcea tot ce-i stătea în putinţă să 
rămână aproape de camionetă, în ciuda faptului că avea poliţia 
pe urme. Aproape că topise motorul mic al dubei, forțându-l pe 
deal la turație mare ca să păstreze distanţa. Maşina mult mai 
puternică a poliţiei ajunse cu uşurinţă duba din urmă şi îi lovi 
bara din spate. 

Pitt îşi creă un uşor avantaj la vale, conducând duba chiar pe 
margine. Pietrişul zbura când lua curbele cu viteză, mai 
concentrat să rămână pe urmele camionetei decât să scape de 
maşina de poliţie. Şoferul maşinii de poliţie era mult mai precaut 
şi-l lăsă pe Pitt să câştige ceva distanţă în timp ce gonea către 
oraş. 

— Va trebui să facem ceva în legătură cu tovarăşul nostru, 
spuse Pitt în timp ce intrau în oraşul cu aproape două milioane 
de locuitori. 

Giordino se uită în spatele dubei, care era plină cu unelte şi 
materiale care se tot deplasau de colo-colo. 

— Am să mă uit să văd dacă găsesc prin spate ceva care să-i 
scoată din joc pe Federales ăştia. Se ridică din scaun cu atenţie, 
în timp ce maşina şerpuia pe drum. 

Pereţii dubei erau tapetaţi cu mosoare cu cabluri şi coşuri 
pline de conectori electrici, plus o varietate de unelte. Nici 
poveste să poată fi folosit ceva pe post de armă de apărare, 
evaluă Giordino. Apoi zări un suport mic pentru tuburi 
conductoare. Folosite pentru a proteja firele expuse, tuburile 
subţiri din oţel galvanizat şi lungi de o sută douăzeci de 
centimetri erau filetate la fiecare capăt. 

Giordino ridică din sprânceană când găsi un coş plin de 
cuplaje. Strigă către Pitt: 

— Cred că am găsit ceva. 

Un minut mai târziu, duba alerga pe şoseaua de racord a 
autostrăzii, continuându-şi drumul spre oraş. Camioneta făcu 
dreapta la semafor, două străzi mai în faţă, iar Pitt strigă la 
Giordino: 

— Vine! 


Lăsă acceleraţia mai moale, asigurându-se ca maşina de 
poliţie se apropie. Când ajunseră la distanţă de câteva maşini de 
semafor, Pitt strigă: 

— Acum! 

Giordino deschise uşile din spate cu o lovitură de picior şi 
eliberă un segment de tuburi de doi metri jumate, pe care le 
cuplase. Fixă un capăt de o bucată de lemn proptită în 
scobiturile roții de rezervă şi-i stabiliză mişcările laterale cu 
bucăţi de cabluri pe care le legă în jurul balamalelor uşilor. Pitt îi 
dădu poliţistului un moment pentru a se putea retrage şi apoi 
apăsă puternic frâna. 

Ofiţerul de poliţie încetinise deja când zări tubul ieşind în 
afară ca un soi de lance medievală de turnir şi frână cu putere 
când luminile din spate ale dubei se aprinseră. Pitt avea 
avantajul unui vehicul mai uşor, lucru pe care-l demonstră 
băgând duba în marşarier în clipa când îşi pierdu avântul. 

Maşina poliţiei lovi bara din spate la câteva momente după ce 
se înfipsese în teapa improvizată de Giordino. Tubul trecu prin 
mască şi radiator înainte să lovească blocul motor şi să se facă 
armonică. Un nor de abur ţâşni din sistemul de răcire al 
motorului, fără ca poliţiştii din maşină, cărora vederea le era 
blocată de airbagurile explodate, să-l poată zări. 

Pitt băgă duba în viteza întâi şi apăsă ambreiajul. Un sunet 
hârşâit se auzi din spate în timp ce duba se chinuia să înainteze. 
Bara se desprinse în cele din urmă de maşina de poliţie şi duba 
înaintă. Giordino urmări tubul care se elibera aburul care se 
ridica. 

— Acum, chiar c-or să aibă de tras electricienii ăia, spuse 
Giordino întorcându-se pe locul din faţă. 

— Nu face decât să confirme povestea că yankeii chiar erau 
nebuni. 

Pitt strânse cu putere volanul reluându-şi căutările. În curând, 
fiecare poliţist din Tihuana avea să se afle pe urmele dubei 
utilitare. Cotind, apăsă acceleraţia până la podea. Trebuiau să 
se dea peste cap pentru Ann, şi asta cât mai repede. 

— Nu mai văd girofarul poliţiei, spuse şoferul camionetei 
aruncându-i lui Pablo un rânjet hidos. Anii de abuz de substanţe 
îi transformaseră gura într-o cavernă cu gingii însângerate şi 
dinţi stricaţi. Cred că am scăpat de ei. 

— Condu în aşa fel încât să nu atragi atenţia, spuse Pablo, dar 
du-ne la aeroport fără întârziere. 

Şoferul verifică ruta pe ecranul sistemului de navigaţie, care 
şerpuia către aeroport, pe partea nord-estică a oraşului. 
Uitându-se permanent în oglinda retrovizoare după lumini de 
poliţie, nu dădu prea multă atenţie dubei utilitare care gonea la 
distanţă mică în spatele lui. 

Cu cât se apropiau de centrul oraşului, cu atât străzile 
deveneau mai aglomerate. Camioneta o luă spre est pe o stradă 
numită Plaza El Toreo, unde trotuarele murdare erau pline de 
oameni. Camioneta ocoli câţiva pietoni distraţi, apoi trecu peste 
un hop, care făcu cutia să sară în remorca maşinii. 

Urmându-i îndeaproape, Pitt şi Giordino remarcară cutia care 
nu era fixată. 

— Ce crezi că se află în ea de provoacă toată agitația asta? 
întrebă Giordino frecându-şi barba. 

— Mi-aş fi dorit să ştiu. Pitt trebui să-şi ascundă furia 
provocată de faptul că implicase echipajul vasului Drake într-o 
situaţie periculoasă fără a-l avertiza. 

— Dacă tragi de-a lungul remorcii, s-ar putea să pot să apuc 
chestia aia, spuse Giordino arătând cu degetul. 

Pitt luă în considerare ideea. Conducând un vehicul dat în 
urmărire şi lipsiţi de orice armă, aveau puţine şanse să 
dovedească bărbaţii din camionetă. Opțiunile lor erau limitate, 
dacă nu cumva sinucigaşe. 

— Poate că am putea negocia un schimb pentru Ann, spuse 
el, dacă nu ne omoară pe loc. 

Aveau avantajul faptului că se aflau într-un oraş aglomerat, 
unul cu o reputaţie dubioasă. Giordino ajunse la concluzia că 
merita să-şi asume riscul. 

Pitt ţinu duba aproape de bara din spate a camionetei, 
aşteptând un gol în trafic ca să poată trage de-a lungul remorcii. 
Vehiculele ajunseră la un stop, de care Pitt trecu fără să 
oprească. Ridică privirea şi văzu cu nelinişte o maşină de poliţie 


trecând în direcţia opusă. 

Privi înainte în timp ce maşina trecu, apoi o urmări în oglindă. 
Maşina poliţiei făcu o întoarce rapidă în trei mişcări pe strada 
îngustă, aproape aruncând un băiat de pe motocicleta lui. 

— Cred că ne-am aranjat, spuse Pitt. 

Giordino cobori geamul. 

— Atunci hai măcar se ne alegem cu ceva pentru tot deranjul. 

Pitt se strecură şi mai aproape de camionetă în timp ce în 
spatele lui apărură luminile maşinii de poliţie, care se chinui să- 
şi croiască drum prin intersecţie, dar un camion semiremorcă 
întoarse chiar în faţa ei, făcând încet manevre într-o curbă 
strânsă. Pitt privi în faţă, aşteptând ca un Isuzu uzat să schimbe 
banda înainte de a ocupa spaţiul lăsat în traficul care venea din 
sens opus. Călcând acceleraţia cu putere, intră pe contrasens şi 
trase de-a lungul camionetei. Giordino ieşi pe fereastră şi întinse 
mâinile în remorcă, încercând să prindă cutia. 

Şoferul camionetei, alertat de luminile de poliţie vizibile în 
oglindă, îl zări pe Giordino ieşind pe geamul dubei şi călcă 
imediat frâna. Giordino reuşi la limită să se tragă înapoi pe 
fereastră şi să evite să se izbească de cabina camionetei. Preţ 
de o clipă, cele două vehicule circulară paralel una cu cealaltă. 

— Eram gata-gata să o iau, îi spuse Giordino lui Pitt. Hai să 
mai încercăm o dată. 

Giordino stătea acum aproape faţă în faţă cu Juan, care 
cobora geamul disperat. 

Pitt frână potrivind viteza cu cea a camionetei, apoi privi în 
faţă şi văzu o betonieră îndreptându-se huruind chiar spre el. 

— Mişcă-te repede! spuse Pitt şi apăsă şi mai mult frâna. 

Camioneta acceleră, iar Pitt se chinui să potrivească viteza 
înainte să se confrunte cu o coliziune directă. 

În vreme ce duba trase de-a lungul remorcii, Giordino se puse 
pe treabă. Atârnând pe jumătate pe geamul maşinii, prinse 
mânerul de la un capăt al cutiei. Trase cu putere şi smulse cutia 
din remorcă, lăsând-o să se balanseze pe lângă dubă. 

— Am luat-o! 

Pitt nu avu loc să accelereze şi să treacă în faţa camionetei, 
aşa că frână cu putere. Dar şi camioneta încetini, ţinându-l în loc 
pe sensul opus, cu betoniera la doar câţiva metri distanţă. O 
străduţă laterală îngustă îi apăru în stânga, iar Pitt apăsă 
acceleraţia şi trase de volan la maximum. 


În camionetă, Juan reuşise, în cele din urmă, să coboare 
geamul. Se căţără pe jumătate afară şi îndreptă un Glock 22 
către dubă. Trase până când şoferul camionetei strigă: 

— Ai grijă! 

Mult prea târziu, Juan se întoarse să vadă aripa din faţă a 
betonierei, cu o fracțiune de secundă înainte să-l prindă chiar de 
guler. Hainele îi fură prinse de aripă şi fu tras din camionetă. 
Ambele picioare îi fură zdrobite, în timp ce era tras şi spintecat. 

Virând brusc la stânga, Pitt scăpă la limită de coliziune. Când 
duba evită cu scârţâit de roţi betoniera, scăpând milimetric fără 
s-o izbească frontal, o ploaie de gloanţe se abătu de-a lungul 
aripii şi până la portiera pasagerului. Doar ultimul glonţ avu 
efect, ştergând cutia şi crestând mâna lui Giordino. Reflexul 
nervilor mâinii îl determină să elibereze din strânsoare mânerul 
cutiei, iar aceasta căzu pe carosabil. 

Panicat, şoferul betonierei călcă frâna. Abia ţinându-se de 
aripă, Juan alunecă sub roata stângă din faţă. Autovehiculul 
masiv opri patinând, dar doar după ce strivi rămăşiţele lui Juan 
şi cutia sub roţile duble din spate. 

Şocat de imaginea din oglinda retrovizoare, şoferul 
camionetei pierdu controlul asupra propriei maşini. Derapă spre 
dreapta şi intră cu viteză într-un Chevy Cobalt parcat la 
marginea drumului. Camioneta cu patru uşi se urcă pe 
portbagajul maşinii mici, scârţâind din cauza frecării până când 
opri. Un zgomot puternic umplu aerul când anvelopele 
camionetei, tăiate în corpul maşinii zdrobite, explodară. 

Pe partea cealaltă a străzii, duba utilitară evită la milimetru 
betoniera şi se opri în fundul unui SUV. Strada laterală era 
blocată de trafic, iar Pitt trase frâna şi maşina îngheţă. Mulţimi 
de oameni se adunară pe trotuare şi pe stradă, blocând traficul. 
Pitt observă luminile unui girofar reflectându-se în vitrinele unui 
magazin, semn că poliţia se apropia de scena accidentului. 

— Cred că ăsta ar fi un moment bun să ne luăm la revedere 
de la duba noastră, spuse Pitt. 

— Şi eu care mă ataşasem de ea, spuse Giordino scuturând 
din cap. Găsi o rolă de bandă izolatoare şi începu să-şi 
bandajeze mâna care-i sângera. 

— Eşti bine? întrebă Pitt, abia realizând că prietenul lui fusese 
rănit. 

— S-ar putea să fiu nevoit să duc băutura la gură cu ambele 


mâini o vreme, dar voi supravieţui. 


Săriră din dubă şi se pierdură în mulţimea care începu să 
înconjoare betoniera. Ignorând trupul stâlcit al lui Juan, se 
concentrară pe examinarea cutiei. 

Nu prea aveau ce să vadă. Tot felul de cabluri, plăci de circuit 
şi carcase de metal erau împrăştiate sub camion de parcă ar fi 
fost resturile unui robot dezmembrat. Orice ar fi fost în cutia 
aceea, era imposibil să mai fie recuperat. 

Se îndepărtară de betonieră când doi ofiţeri de poliţie se 
apropiară cu armele scoase. Pitt şi Giordino îşi croiră drum 
nevăzuţi către camionetă, folosindu-se de mulţimea de 
spectatori. Oamenii stăteau ciorchine pe trotuar, aşa că se 
alăturară aglomerației, mergând de a lungul celor două maşini 
stâlcite. Cu un sentiment de groază, Pitt făcu un pas în faţă şi se 
uită în camionetă. 

Ambele uşi erau deschise larg, dar Ann şi ceilalţi pasageri 
dispăruseră. 

Pablo urmări înmărmurit cum cutia fu distrusă. Moartea 
camaradului lui nu însemna pentru el decât o bătaie de cap, dar 
pierderea cutiei îl făcu să se înroşească de furie. Işi vărsă 
frustrarea pe Ann. 

— Ce ştii despre aparat? întrebă împungând-o cu pistolul. 

Ann strânse din dinţi fără să spună nimic. 

— Pablo... poliţia se apropie. Faţa şoferului era albă ca varul, 
iar degetele îi tremurau deasupra volanului. 

— Discutăm mai târziu, spuse Pablo privind-o dur. Fă ce spun, 
dacă nu, te omor aici. Acum, coboară din maşină. 

Ann îl urmă coborând pe partea din stânga a maşinii, în timp 
ce şoferul luă o haină subţire şi o aruncă peste mâinile ei legate. 
Privi în urmă către duba utilitară, dar nu reuşi să-l vadă nici pe 
Pitt, nici pe Giordino. Şi ea, la fel ca şi Pablo, fu şocată să-i vadă 
apărând lângă betonieră şi se întrebă cum de reuşiseră să o 
urmărească. 

Când păşiră pe trotuar, un bărbat tânăr îmbrăcat într-o 
cămaşă de mătase neagră îl abordă pe şofer. 

— Asta-i maşina mea, spuse el arătând către Chevy-ul zdrobit. 
Uite ce-ai făcut. 

Pablo făcu un pas către el şi îi lipi pistolul discret de stomac. 

— Taci sau mori, spuse el pe un ton şoptit. 

Bărbatul se împletici înapoi, dând din cap încontinuu. Cu ochii 
mari, se întoarse şi o luă la fugă. 

Pablo se întoarse şi-o apucă pe Ann de braţ, apoi privi peste 
umăr. Văzu ofiţerii de poliţie coborând din maşină şi apoi studie 
mulţimea. Depistă imediat doi americani îmbrăcaţi în haine de 
muncă uitându-se sub roţile din spate ale betonierei. Când duba 
lor trăsese în lateral, îi recunoscuse ca fiind cei doi bărbaţi din 
submarinul de pe Drake. 

Se întoarse şi-o înghionti pe Ann să înainteze. 

— Mişcă-te. 

— Păi, şi Juan? întrebă şoferul privind către betonieră cu o 
privire îngrozită. 

Pablo nu spuse nimic, ignorând trupul partenerului lui mort în 
timp ce o ghida pe Ann către centrul trotuarului aglomerat. 

Ajungând la camionetă, un minut mai târziu, Pitt şi Giordino 
cercetară mulţimea în căutarea lui Ann. O fetiţă stătea pe 


bordură vânzând dintr-o cutie flori proaspăt culese. Îi atrase 
atenţia lui Pitt şi ridică un mânunchi de margarete. Pitt plăti 
florile, apoi îi înapoie fetei buchetul zâmbind. Inroşindu-se, ea 
mirosi florile şi apoi întinse mâna arătând în josul străzii. 

Pitt îi făcu cu ochiul şi-i urmă indicaţia. 

— Pe aici, Al. 

Cu cât îşi croiau drum în josul străzii, cu atât era mai 
aglomerat. Piti urmărea mulţimea aflată în mişcare, încercând 
să zărească părul blond al lui Ann. Merseră cu valul de oameni 
până în capătul străzii, care dădea într-o parcare mare plină de 
maşini. Într-un târziu, Pitt şi Giordino realizară unde se îndreptau 
toţi oamenii. 

Un stadion proaspăt renovat trona impozant în celălalt capăt 
al parcării. Structura era perfect rotundă şi totuşi mult mai mică 
decât un stadion obişnuit de baseball sau fotbal american. Valuri 
de oameni se îndreptau către construcţie, urmărind intrările din 
fiecare capăt. Pitt ridică privirea şi văzu partea de sus a 
stadionului încoronată de becuri care luminau alcătuind 
cuvintele PLAZA EL TOREO. 

— Fotbal european? întrebă Giordino. 

— Nu. Lupte cu tauri. 

— Fir-ar să fie, iar eu am uitat să mă îmbrac în roşu. Giordino 
nici nu observase că mâna lui sângerândă îi pătase în roşu 
cracul de la pantalon. 

Se îmbulziră pe cea mai apropiată intrare, încercând să se 
strecoare cu ceilalţi întârziaţi. Mirosul de porumb copt de la 
toneta unui vânzător parfuma aerul nopţii. Giordino îşi umplu 
plămânii cu mirosul delicios, încercând să înăbuşe duhoarea 
gunoiului din tr-o mahala apropiată care se împletea cu cea de 
transpiraţie şi alcool a mulţimii care intra în arenă. 

Uitându-se în faţă, Pitt zări un bărbat masiv care intra pe 
stadion având lângă el o femeie blondă. 

— Cred c-o văd. 

Giordino îşi croia drum prin mulţime împingând ca un 
buldozer, cu Pitt imediat în spatele lui. În timp ce se luptau să-şi 
croiască drum prin mulţime către turnichet, Pitt îl întrebă pe 
Giordino: 

— Ai vreun ban la tine? 

Giordino se căută prin buzunare cu singura mână sănătoasă şi 
scoase o mână de bancnote. 


— Jocurile de poker noaptea târziu pe Drake au fost 
generoase cu mine. 

— Slavă Domnului pentru lipsa de talent de la bordului navei 
ăleia, spuse Pitt şi trase o bancnotă de douăzeci pe care i-o 
întinse casierului. 

Nu aşteptară restul şi ţâşniră prin turnichet pătrunzând în 
fugă în stadion. 

Trompetele unei formaţii zbierau în timp ce trupa de matadori 
ai serii şi asistenții lor erau prezentaţi, cuadrilla cutreierând 
arena circulară de pământ într-o procesiune plină de culoare. O 
mare de oameni gălăgioşi umplea stadionul, spectatorii stând în 
picioare şi aclamând. Pierduţi în marea de trupuri, Ann şi 
răpitorul ei nu erau de găsit. 

— Poate că s-au îndreptat către ieşirea de pe partea cealaltă, 
spuse Pitt. 

Giordino schiţă un gest de aprobare. 

— In cazul ăsta, poate c-ar fi mai bine să ne despărţim. 

Coborâră pe un coridor până în partea de jos a arenei, unde 
Giordino făcu la dreapta, iar Pitt la stânga. Pitt îşi croi drum prin 
prima secţiune de scaune, cercetând în sus şi-n jos, dar fără 
succes. Când fanii izbucniră subit în urale, privi spre arenă şi 
văzu un matador care intra singur pentru prima luptă. Un taur 
furios de jumările de tonă pe nume Donatello fu eliberat ca să i 
se alăture. Ignorând iniţial matadorul, bestia se ridică, dând cu 
copita în ţărână şi stârnind aclamaţiile mulţimii. 

Pitt se strecură până în următoarea secţiune pentru 
spectatori, ocolind vânzătorii de vată pe băț şi băuturi reci. 
Deodată zări o femeie cu păr blond aşezată lângă coridor, o 
secţiune mai încolo. Era Ann. Silueta solidă a lui Pablo era lipită 
de ea, scanând în acelaşi timp cu preocupare mulţimea. ÎI 
observă repede pe Pitt şi-l fixă cu privirea. Pablo îi spuse scurt 
ceva şoferului de lângă el, apoi se ridică şi-o trase pe Ann în 
picioare. Ea întoarse privirea către Pitt pentru o clipă, pe chipul 
ei citindu-se teama şi rugăminţile de ajutor. În timp ce şoferul se 
ridică îndreptându-se către Pitt, Pablo o trase pe Ann şi coborâră 
treptele coridorului până spre un culoar care încercuia arena. La 
distanţă de fanii care aclamau, Pitt o luă la fugă coborând pe 
cea mai apropiată scară. Pe coridorul paralel, şoferul se chinuia 
să se ţină după el. Când Pitt ajunse jos la peretele care încercuia 
arena, se întoarse şi-şi croi drum către Ann şi Pablo, care 


alergau în direcţia opusă la doar câţiva metri distanţă. Apoi 
şoferul sări peste următoarele trepte care-i ieşiră în cale. 

Era cu câţiva centimetri mai scund decât Pitt, dar avea umeri 
laţi şi o conformaţie solidă. În timp ce-i făcu semn cu capul lui 
Pitt să se oprească, ridică scurt bluza ca să-i arate arma prinsă 
la brâu. 

Pitt se mişcă fără ezitare, năpustindu-se şi lansând un croşeu 
de stânga care se opri în maxilarul şoferului, făcându-l să se 
clatine către perete. Fără a-i da timp să-şi revină, Pitt îl 
îngrămădi cu o combinaţie rapidă de lovituri aplicate la cap. 

Şoferul încercă instinctiv să blocheze loviturile ridicând 
mâinile şi uitând de armă. Apoi îşi veni în simţiri. Ripostă, dând 
cu pumnii. Pitt se feri de prima lovitură, dar primi un pumn în 
coaste care i tăie respiraţia. 

Pitt răspunse cu şi mai multe lovituri la cap în timp ce şoferul 
se izbi în el, ajungând amândoi lipiţi de peretele de siguranţă. 
Şoferul îl blocă pe Pitt cu braţul stâng, în timp ce cu mâna 
dreaptă apucă pistolul. Dar picioarele i se încurcară în picioarele 
lui Pitt, ceea ce i făcu pe amândoi să-şi piardă echilibrul şi să 
cadă pe spate. 

Când se clătinară spre perete, şoferul scoase pistolul, dar fu 
forţat să se sprijine cu aceeaşi mână în care avea arma. In timp 
ce şoferul căută să întindă mâna spre perete, Pitt îi trase un cot 
în braţ, iar arma căzu şi ambii bărbaţi se răsturnară peste zid. 

Spectatorii din apropiere icniră când bărbaţii căzură cam la 
doi metri în arenă. În centrul acesteia, fără să fie conştient de 
intruziunea lor, un matador stătea cu spatele la ei, flirtând cu 
taurul vioi. 

Pitt resimţi greutatea căderii, aterizând cu putere pe umăr 
când amândoi izbiră ţărâna şi apoi se rostogoliră îndepărtându- 
se unul de celălalt. Şoferul se ridică în picioare primul şi pipăi pe 
jos după arma pierdută. Când se ţâra către perete, se izbi de un 
raft de lemn plin cu banderillas. Lungi ca nişte săgeți, extrem de 
ascuţite, decorate cu funde colorate, erau uneltele pe care le 
foloseau banderi/leros care-l asistau pe matador. Aveau să înfigă 
banderillas în spinarea taurului, ceea ce-l agita, slăbindu-i însă 
muşchii gâtului şi făcându-l să atace cu capul mult mai plecat. 

Pitt abia îşi simţea picioarele când şoferul puse mâna pe una 
dintre aceste banderillas şi-o azvârli către el. Aruncă cu boltă, 
iar Pitt se feri cu uşurinţă. Merse cu spatele de-a lungul peretelui 


când şoferul mai luă încă trei banderi/las. Pitt zări o capă de 
matador atârnând într-un cui lângă el. O apucă şi o strânse într- 
un fel de scut improvizat. 

De cealaltă parte a arenei, doi banderi/leros descălecaţi 
observară încăierarea şi începură să-şi croiască drum de-a 
lungul peretelui. Matadorul nu văzuse ce se întâmpla în 
apropierea lui, întreaga lui atenţie fiind doar asupra taurului. 
Scuturând capa cu o serie de mişcări cunoscute sub numele de 
veronica, matadorul aţâţa taurul să atace. Animalul trecu la 
doar câţiva centimetri de el. După ce trecu de capa matadorului, 
taurul mai alergă un timp, apoi se opri zărindu-i pe Pitt şi pe 
şofer mişcându-se de-a lungul peretelui. 

Unii tauri sunt calmi în arenă, fiind nevoie de multe 
împunsături şi lovituri pentru a-i face să atace. Alţii sunt 
agresivi, năpustindu-se către tot ce mişcă. Bestia de culoarea 
ruginii pe nume Donatello se situa la vârf pe scara furiei. Şi deşi 
nu fusese încă împuns de către banderi/leros, era furios şi 
dezlănţuit. Merse la trap apropiindu-se cu mare atenţie de cei 
doi bărbaţi, analizându-i. 

Pitt văzu că taurul se apropia, dar era mult mai preocupat să 
pareze acele banderillas pe care atacatorul le arunca spre el. Cu 
faţa la Pitt, şoferul nu observă taurul. 

Făcu câţiva paşi înainte, atacându-l încontinuu pe Pitt, 
azvârlind săgețile ca un lăncier. Pitt se uita fix la proiectile. Încă 
retrăgându-se, bară prima săgeată cu pelerina strânsă. A doua 
trecu la distanţă de un centimetru când Pitt se feri sărind într-o 
parte. Şoferul aruncă ultima banderilla, apoi se apropie cu un 
pas pentru a ţinti mai bine. In vreme ce flutura săgeata, taurul 
atacă. 

Aruncarea fu perfectă. Vârful ascuţit ţâşni fix către Pitt şi l-ar 
fi lovit în piept dacă nu l-ar fi blocat cu capa. Săgeata rupse 
materialul, pierzând suficient din impuls înainte să muşte din 
mâna lui Pitt. De parcă ar fi atins o oală opărită, Pitt azvârli capa 
strânsă şi săgeata înapoi către şofer, apoi se aruncă la pământ. 

Orice îndoială vizavi de ce persoană să-şi ia drept ţintă 
dispăru din mintea taurului care se apropia galopând. Bestia 
urmă capa are zbura prin aer către şoferul care întinse mâna şi 
apucă ghemotocul de material textil. 

Taurul lăsă capul în jos şi atacă. 

Şoferul fu surprins de subita plonjare a lui Pitt la sol şi abia 


apoi realiză mişcarea din spatele lui. Se întoarse, văzu taurul 
care se afla la doar câţiva metri distanţă şi înlemni. 

Donatello îl izbi cu viteză pe bărbat. Mulțimea ţipă în 
momentul în care coarnele taurului perforară stomacul şoferului, 
aproape ieşind prin spatele acestuia. Dând din cap, taurul ridică 
bărbatul în aer şi-l plimbă câţiva metri înainte să-i lase trupul 
amorţit şi însângerat în ţărână. 

Pitt auzi un țipăt întârziat venind dinspre mulţime şi privi în 
spatele lui. La scurtă distanţă de partea cealaltă a arenei, Ann 
se lupta cu Pablo. Cu o mişcare rapidă, acesta o luă pe Ann pe 
sus şi-o aruncă în arenă. Cu mâinile încă legate, ateriză stângaci 
şi se lovi de pământ. Se zbătu să se ridice, apoi simţi o durere 
arzătoare în gleznă. Putea să stea doar într-un picior. 

Înnebunit de proaspătul atac, taurul o studie pe Ann un 
moment şi pufni pe nări. Furios, se îndreptă către femeie, gata 
de atac. 

Cei doi banderi/leros şi matadorul o luară la fugă traversând 
arena ţipând, dar taurul îi ignoră. Erau prea departe ca să poată 
atrage furia taurului. Dar nu şi Pitt. 

Sări în picioare, fugi şi săltă capa zdrenţuită, apoi o luă la 
goană după taur. Atacând cu putere, animalul se afla la mai 
puţin de şase metri de Ann. 

Ea încercă să se retragă până la perete, dar abia se putea 
mişca din cauza durerii de la gleznă. Inima îi bătea cu putere 
când văzu în faţa ei animalul pregătit de atac, apoi îngheţă la fel 
cum făcuse şi şoferul. Un strigăt subit îi atrase atenţia. 

— Toro! Toro! 

Se întoarse şi-l văzu pe Pitt alergând spre ea şi agitând cu 
mişcări sălbatice capa zdrenţuită. Taurul aruncă o singură 
privire către bărbatul înalt, care ţopăia agitând capa roşie şi 
muşcă momeala. 

Ann simţi căldura din respiraţia bestiei când viră în ultimul 
moment dinspre ea către el. 

Pitt alunecă pe ţărână în timp ce taurul îl ajunse din urmă. 
Întinse capa într-o parte şi scutură materialul ca pe un covor 
prăfuit atrăgând atenţia taurului. Donatello urmă mişcarea. Se 
aruncă spre capă şi trecu prin ea, coarnele ascuţite trecând 
razant la câţiva milimetri de Pitt. 

Trase capa când taurul trecu, apoi se întoarse ca să poată 
urmări animalul. Era mult prea prins în instinctul de autoapărare 


ca să mai audă aplauzele şi uralele de Olé care veneau din 
mulţime. Scutură capa, apoi făcu un pas lateral când taurul mai 
trecu o dată. 

— Permiteţi-mi mie, señor, spuse matadorul, alergând cu o 
expresie de jenă. 

Cu ajutorul unui banderi/lero, matadorul conduse taurul către 
centrul arenei în vreme ce ceilalţi doi bărbaţi trăgeau afară 
cadavrul şoferului. 

Pitt se întoarse către Ann şi văzu cum era ridicată din arenă 
de Giordino. Se apropie şi apucă braţul stâng întins de Giordino. 
În aplauzele furtunoase ale spectatorilor, Pitt se căţără pe 
perete. Palidă şi tremurând, Ann îl apucă de braţ. 

— Taurul ăla m-ar fi sfârtecat dacă n-ai fi intervenit. A fost o 
nebunie curată, dar mulţumesc. 

Pitt îi oferi un zâmbet obosit. 

— Uiţi că muncesc în Washington. Mă lupt cu taurii tot timpul. 

Apoi faţa îi deveni serioasă şi privi de jur-împrejurul lor. 

— Răpitorul tău, Pablo? 

Ann scutură din cap. Giordino cerceta deja mulţimea, dar nu 
găsi nimic. 

Bărbatul cel masiv se făcuse mic în mulţime şi dispăruse. 

— Mă gândesc că nu vrei să pierdem vremea discutând cu 
autorităţile, spuse  Giordino,  înclinând capul către un 
reprezentant oficial al arenei care se îndrepta către stadion 
împreună cu doi agenţi de pază. 

— la-o înainte, spuse Pitt apucând-o zdravăn pe Ann de 
mijloc. 

Ea călcă pe piciorul rănit cu ezitare, apoi se apucă de umărul 
lui 

Pitt pentru sprijin când o durere ascuţită îi săgetă glezna. ) 

— Lasă-ţi greutatea în piciorul bun şi o să reuşim, spuse Pitt. li 
sprijinea fără efort silueta de cincizeci de kilograme. 

Giordino trecu prin mulţime ca un plug de zăpadă, făcând 
cărare pentru perechea rănită care-l urma îndeaproape. Găsirii 
ieşirea din spate şi se grăbiră să plece de pe stadion în uralele 
mulţimii. Fără să-i poată ajunge, autorităţile arenei priviră 
neputincioase cum trei americani săriră într-un taxi şi dispărură 
în noapte. 

Ann imploră să fie dusă la consulatul american, dar se afla în 
minoritate în faţa celor doi bărbaţi de la NUMA, care deja 
negociaseră cu taximetristul pentru a cumpăra de la acesta mai 
mulți litri de combustibil. În vreme ce taxiul gonea traversând 
Tihuana, oboseala întregii aventuri îi ajunse şi deveniră toţi 
tăcuţi. Pitt avea o mulţime de întrebări pentru Ann, dar acum nu 
era timp pentru asta. 

Ann îşi înăbuşise emoţiile încă de când plecase de pe navă, 
refuzând să se lase copleşită de frică. Acum că scăpase de 
amenințările cu moartea ale lui Pablo şi că era în siguranţă în 
compania lui Pitt şi Giordino, sperietura începu să îşi facă simţite 
efectele. Tremura în căldura nopţii şi se lupta cu emoţiile. Pitt o 
cuprinse uşor cu un braţ, strângând-o delicat, un gest ce păru să 
o elibereze de trăirile stresante. În doar câteva minute, adormi. 

Drumul către coastă dură mai bine de o oră cu viteza legală, 
fiind aproape zece când ajunseră la mica plajă. Pitt respiră 
uşurat, când zări barca gonflabilă acolo unde o lăsaseră. Trase 
barca până la valurile ce se spărgeau lângă mal şi o ajută pe 
Ann să urce. Giordino luă canistra de combustibil şi i-o pasă 
taximetristului, care transferă, câţiva litri din maşină cu ajutorul 
unui furtun vechi pe care îl ţinea în portbagaj. 


— Gracias, amigo, spuse Giordino când se despărţi de restul 
câştigului de la poker. Apoi târî canistra până pe plajă. 

Numărându-şi venitul neaşteptat, taximetristul făcu semn din 
faruri şi strigă: 

— Buen voiaje! 

Pitt ataşă ţeava de alimentare la canistra de combustibil şi 
apoi, cu ajutorul lui Giordino, împinse barca gonflabilă dincolo 
de valurile înspumate şi urcă la bord. Motorul porni un pic mai 
greu, dar în scurt timp prinseră viteză, trecând dincolo de digul 
stâncos. 

— Eşti sigur că poţi găsi nava Drake? întrebă Ann, cercetând 
orizontul întunecat. Avea iar ochii alerţi, dar plini de anxietate. 

— Cred că Rudi o să lase luminile aprinse pentru noi, spuse 
Pitt schiţând un gest de aprobare. 

Odată trecuţi de chei, întoarse barca spre nord şi urmări 
coasta. După vreo doi kilometri, viră uşor spre mare pentru a 
urma cursul lor iniţial. Privind peste umăr, găsi un punct de 
reper, luminile unei case izolate, sus pe un deal, care se alinia 
vertical cu lumina galbenă şi palidă a unui stâlp de iluminat din 
apropierea liniei țărmului. Cârmind astfel încât să păstreze cele 
două lumini aliniate, ghidă barca gonflabilă în larg până ce 
luminile dispărură. Îşi continuară drumul câteva minute în 
întuneric total, Ann luptându-se cu teama că aveau să se piardă. 
Chiar când apele din jurul lor deveniră şi mai negre, o lumină 
slabă apăru la câteva carturi de prora. O singură lumină albă 
ţâşnea din negura îndepărtată, transformându-se treptat în mai 
multe lumini. Apropiindu-se, realizară că aparţineau unui grup 
de trei vase. 

Drake şi şlepul erau ancorate unul lângă celălalt, în timp ce o 
navă mai mare aştepta în apropiere. Pitt observă coca acesteia 
în alb şi portocaliu, ceea ce însemna că era un vas al Pazei de 
Coastă americane. Doi observatori de pe punte monitorizau 
barca gonflabilă, în timp ce Pitt o trase de-a lungul navei Drake 
şi opri motorul. 

Când o văzu pe Ann, Rudi Gunn, vizibil uşurat, se aplecă peste 
bord deasupra lor. 

— Slavă cerului că sunteţi bine! 

— Atenţie, e rănită la un picior, spuse Giordino, ridicând-o 
până la balustradă, unde Gunn o ajută să urce la bordul navei. 

— O să sun să vină medicul de pe Edisto la bord, spuse Gunn. 


— Nu-mi trebuie decât nişte gheaţă, spuse Ann scuturând din 
cap. 

— Şi mie, spuse Giordino opintindu-se la bord. Dar într-un 
pahar cu o duşcă de Jack Daniels. 

Pitt rămase în barca gonflabilă, pentru a-l aduce pe medicul 
Pazei de Coastă. Ann fu aranjată repede în cabina ei cu gheaţă 
la gleznă şi o doză de antiinflamatoare. Pitt se întoarse cu 
medicul, lăsă barca şi urcă la bordul lui Drake. 

Când li se alătură lui Gunn şi Giordino pe puntea de control, Al 
terminase deja de relatat urmărirea din Tihuana. 

— EI Matador Pitt, ă? zâmbi Gunn. 

— Trebuie că am ceva sânge de spaniol în mine. Pitt oftă şi 
privi pe fereastra punţii către Edisto. 

— Bună treabă să aduceţi Paza de Coastă aici, dar de ce nu se 
află urmărirea bărcii mexicane? întrebă Pitt. 

— In afara unei urgenţe de viaţă şi de moarte, nu erau 
autorizaţi să pătrundă în apele teritoriale mexicane. Au 
contactat marina mexicană, care trebuia să intre în acţiune. 
Gunn îşi scoase ochelarii şi şterse lentilele. Din păcate, nu par 
să aibă nici un vas în zonă, aşa că perspectiva nu e bună. M-am 
gândit că era cel mai bine ca Edisto să rămână în apropiere 
până când aveam să auzim din nou de voi. 

— O decizie prudentă, spuse Giordino. 

— Se pare că hoţii stăteau la pândă, aşteptând să recuperăm 
vasul Cuttlefish, spuse Gunn. Ce era în cutia aia de era aşa de 
prețioasă? 

— Asta-i o întrebare la care aş vrea şi eu un răspuns, spuse 
Pitt cu ochii mijiţi. 

— Orice ar fi fost, interveni Giordino, n-or să fie prea mulţi 
bucuroşi de distrugerea ei. Acum nu mai e nimic altceva decât o 
grămadă lipsită de valoare de cabluri zdrobite. 

— Apropo, spuse Gunn, am înlocuit staţia radio de pe punte 
cu o unitate de rezervă de pe punţile inferioare. Poate că ar 
trebui să-i anunţ pe cei de pe Edisto că ne putem întoarce toţi în 
San Diego acum. 

— Rudi, nu uiţi de nişte treburi neterminate de dedesubt? 
întrebă Giordino, arătând către ocean. 

Il privi pe Giordino cu nasul ascuţit ridicat. 

— Crezi că noi am stat degeaba jucând poker cât aţi fost 
plecaţi? 


Se îndreptă către capătul punţii şi arătă pe fereastră către 
şlep. Scăldată în lumina slabă a punţii stătea ambarcaţiunea 
Cuttlefish, sprijinită de o pereche de cadre de lemn. 

— Aţi scos-o fără noi! spuse Giordino întorcându-se către Pitt. 
Spune, cum de ne-a scăpat asta? 

— Cred că am fost prea preocupaţi cu şalupa Pazei de Coastă. 
Bravo, Rudi. V-a pus probleme? 

— Nicidecum. Doar ce am trecut cablurile de la submarin la 
macaraua Şlepului şi am ridicat. A ieşit fără nici o problemă, dar 
cred ai să vrei să arunci o privire la coca ei. 

— Păi, ce mi-e acum, ce mi-e altădată? spuse Pitt. 

Gunn adună nişte lanterne şi se deplasară cu barca gonflabilă 
la prora şlepului. Vasul era tăcut ca o fantomă, pilotul dormind 
în patul lui de cazarmă cu şoricarul ghemuit la picioarele lui. 

Cuttlefish stătea ridicată deasupra lor. Marginile cocii erau 
curate şi uscate, iar cromul bărcii strălucea în lumina lanternelor 
lui. Fără prea multe semne care să indice că fusese scufundată 
vreme de aproape o săptămână. 

Giordino scăpă un fluierat încet când văzu o bucată lipsă din 
baza cocii. 

— Trebuie să se fi scufundat într-o clipă. 

— Cred că oamenii de la DARPA aveau motive să fie 
suspicioşi, spuse Gunn. După cum se pare, n-a fost vorba de un 
accident. 

— Prietenii noştri din şalupă au ataşat probabil nişte 
explozibili de cocă, spuse Giordino. Trebuie să fi detonat prea 
devreme, înainte să poată pune mâna pe cutie. 

— De fapt, au plantat explozibilul în ambarcaţiune, spuse Pitt 
studiind avariile cu ajutorul lanternei. Semnele exploziei par să 
indice o explozie internă. 

Gunn puse mâna pe o secţiune zimţată de lângă gaură, care 
era îndoită către exterior. 

— Ai dreptate. Explozibilul trebuie să fi fost pus în interiorul 
cabinei. 

Pitt îngenunche sub deschizătură şi lumină interiorul 
întunecat. Rămăşiţele bucătăriei erau vizibile deasupra lui, cu 
pereţii etanşi înnegriţi şi o gaură cauzată de explozie de 
dimensiunea unui crater în tavan. Şi cu toate astea, stricăciunile 
de la interior erau mai puţin severe decât ruptura din cocă. 

Examinând daunele, Pitt observă o pereche de cabluri 


portocalii destrămate, care atârnau prin gaură. Urmări firele prin 
bucătărie până la colţul unui perete etanş dinspre pupa, unde se 
ridicau printr-o gaură făcută cu bormaşina. Le urmări până în 
timonerie, unde se opri şi studie timona. In faţa scaunului 
pilotului, deschise o duză care conţinea multe fire colorate care 
alimentau partea electrică a bărcii. Găsi repede firele portocalii. 
Unul era conectat direct la alimentare, în timp ce altul urca în 
maneta de acceleraţie. Un minut mai târziu, găsi capătul - un 
întrerupător cu presiune montat sub panoul timonei. 

Giordino şi Gunn înconjurară barca şi urcară pe pupa. Când îl 
găsiră pe Pitt stând la timonă, pierdut în gânduri, Gunn întrebă 
despre descoperirea făcută. 

— O uşoară turnură în teoria pe care o formulasem, spuse 
Pitt. Nu mexicanii au aruncat în aer Cutt/efish. Heiland a făcut-o. 

Intrând în popota navei Drake imediat după răsăritul soarelui, 
Pitt fu surprins s-o găsească pe Ann stând faţă în faţă cu Gunn şi 
terminându-şi micul dejun. 

— Bună dimineaţa. Pot să mă alătur? 

Gunn îi făcu semn către scaunul de lângă Ann. 

— Întotdeauna îmi strici distracţia. 

Pitt întoarse privirea către Ann. 

— Ai dormit bine? 

— Destul de bine, spuse ea uşor, evitându-i privirea. 

Pitt zâmbi la subita ei sfială. În seara de dinainte, întorcându- 
se de la şlep, se dusese direct în cabină, la culcare. Mai târziu 
răspunsese unei bătăi uşoare la uşă şi-o descoperise pe Ann în 
cadrul uşii, cu o expresie de parcă ar fi aşteptat ceva. Purta un 
halat de baie legal lejer, care lăsa să se vadă bretelele lenjeriei. 
In picioarele goale, stătea sprijinită în piciorul sănătos, preluând 
greutatea gleznei umflate şi bandajate a piciorului stâng. 

— Speram să vii să-mi spui noapte bună, şopti ea. 

Pitt îşi domoli dorinţa tulburătoare în timp ce o privea în ochii 
plini de pasiune. 

— O neglijenţă din partea mea, spuse el zâmbind. 

Se aplecă şi o luă în braţe, ţinând-o strâns. Ea îşi cuibări faţa 
în scobitura gâtului lui în timp ce o căra pe coridorul îngust către 
cabina ei. Aşezând-o uşor pe patul mic, se aplecă şi o sărută pe 
frunte. 

— Noapte bună, draga mea, spuse uşor. Înainte ca ea să 
poată răspunde, ieşi din cabină şi închise uşa în urma lui. 

— Bucătarul este nemaipomenit, îi spuse Ann lui Gunn, 
împingând acum farfuria goală şi încercând să schimbe 
subiectul. 

— Mâncarea este un element-cheie pentru moral la bordul 
unei nave, mai ales în voiajele lungi. Insistăm să avem bucătari 
bine pregătiţi la bordul tuturor navelor noastre. Gunn muşcă din 
pâinea prăjită şi apoi i se adresă lui Pitt. Ann îmi spunea cum s-a 
folosit de ani de sărituri de la trambulină din perioada facultăţii 
când a plonjat de pe punte seara trecută. 

— l-aş da 9.0, spuse Pitt făcând cu ochiul. Deşi s-ar putea să-i 
măresc nota dacă ar vrea să sară cu detalii despre ce urmăreşte 
cu adevărat această expediţie. 


Ann tuşi în şerveţelul ei. 

— Ce vrei să spui? 

— Căutăm ceva mai mult decât o barcă dispărută, nu-i aşa? 

— Era important să găsim barca şi orice urmă de echipament 
care era la bord. 

— Am bifat ambele chestiuni, spuse Pitt, aşa că ce-ar fi să ne 
spui câte ceva despre echipamentul ăla? 

— Nu pot divulga asta. 

Pitt o privi cu ochii mijiţi. 

— Dincolo de faptul că te-ai pus pe tine în pericol de moarte, 
ai pus şi echipajul acestui vas în pericol. Cred că avem dreptul la 
nişte răspunsuri. 

Ann îl privi pe Pitt în ochi pentru prima oară şi realiză că n- 
avea cum să ocolească subiectul. Cercetă încăperea cu privirea 
asigurându-se că nu trăgea nimeni cu urechea. 

— După cum ştiţi, compania doctorului Heiland făcea parte 
dintr-un proiect de cercetare şi dezvoltare pentru DARPA. Munca 
lui sprijinea un program secret care implica un submarin numit 
Sen Arrow. Heiland era implicat direct în dezvoltarea unui 
sistem de propulsie avansat. Chiar nu vă pot spune mai mult 
decât că testa un prototip proiectat pe baza unei inovaţii 
tehnologice când barca lui s-a pierdut pe mare. 

— Asta se afla în cutie? 

— Un model la scară redusă, spuse Ann. Deşi exista 
suspiciunea de trădare când Cuttlefish a dispărut, n-a anticipat 
nimeni că vor fi intruziuni în misiunea de căutare şi recuperare. 
Îmi pare foarte rău că echipajul a fost pus în pericol. S-a mers pe 
premisa că este preferabil să ştie cât de puţine persoane posibil 
despre munca lui Heiland. Ştiu că vicepreşedintele n-a fost prea 
încântat să vă ascundă detaliile, dar a fost forţat să accepte, la 
cererea lui Tom Cerny. 

— Şi, prin urmare, cine erau tipii ăia care au încercat s-o fure? 
întrebă Gunn. 

Ann ridică din umeri. 

— Deocamdată este un mister. După cum arătau, nu cred că 
erau mexicani, ci mai degrabă din America Centrală sau de Sud. 
Am vorbit deja cu Washingtonul şi am fost asigurată de 
colaborarea autorităţilor mexicane în examinarea celor două 
cadavre şi aflarea detaliilor despre camionetă. 

— Le-am oferit o descriere destul de exactă a şalupei, spuse 


Gunn 

— Nu păreau nişte hoţi obişnuiţi, spuse Pitt dând din cap. Aţi 
crezut iniţial că fugiseră deja cu prototipul lui Heiland? 

— Da, spuse Ann. Când au fost descoperite trupurile lui 
Heiland şi al asistentului lui, am presupus că au fost atacați pe 
mare şi că prototipul a fost furat. Din acest motiv am fost atât 
de şocată să văd cutia încă fixată la bordul lui Cuttlefish. 

— Ar trebui să-i mulţumeşti lui Heiland pentru asta, spuse Pitt 
şi îi povesti cum descoperise cablurile portocalii şi întrerupătorul 
ascuns. Cred că Heiland a realizat că era atacat şi a aruncat 
barca în aer. 

— Cele două trupuri aveau traume severe în urma unui 
incendiu sau a unei explozii, spuse Ann. Nu am luat niciodată în 
calcul variabila că el ar fi declanşat explozia, dar e clar că 
lucrurile trebuie reevaluate acum. 

— Cred că Heiland le-a luat-o înainte, remarcă Pitt. Şi ca să le 
facă zile fripte ălora, Cutt/efish s-a scufundat în ape mult prea 
adânci pentru căutări convenţionale. Probabil că se agitau să 
găsească o navă de recuperare când am apărut noi. Aşa că ne- 
au lăsat s-o ridicăm noi pentru ei. 

Gunn se întoarse către Ann. 

— Săritura ta de la înălţime a salvat totul. 

— Nu, Pitt şi Al au fost cei care au recuperat cutia. Şi deşi 
distrugerea ei a fost motivul pentru care n-a încăput pe mâini 
nepotrivite, 

— Pierderea modelului a amplificat alte probleme. 

— Şi anume? întrebă Pitt. 

— Mi s-a spus că nici DARPA şi nici marina militară nu au 
planuri detaliate sau specificaţii de design ale muncii lui 
Heiland. Carl Heiland a fost un inginer foarte respectat - un 
geniu, mai degrabă - şi din acest motiv i s-a dat mână liberă. 
De-a lungul anilor, a făcut multe modificări geniale în 
proiectarea submarinelor şi dezvoltarea torpilelor. Prin urmare, 
nu i s-a cerut să depună muntele obişnuit documentaţii cerut 
de majoritatea contractelor de apărare. 

— Deci nimeni altcineva nu ştie cum să finalizeze Sea Arrow? 
chestionă Pitt. 

— Exact, îi răspunse Ann cu buzele strânse. 

— Cu Heiland mort şi prototipul distrus, interveni Gunn, 
planurile alea devin foarte preţioase. 


— Fowler îmi spune că asta a devenit acum prioritatea 
noastră. Se mia la ceas, apoi la Pitt. Biroul vicepreşedintelui a 
aranjat zborul de întoarcere la Washington. Pleacă din San 
Diego la ora unu fix. Mi-ar plăcea să trecem pe la sediul lui 
Heiland din Del Mar înainte de a pleca. M-aţi putea duce acolo în 
drumul spre aeroport? spuse Ann. 

Pitt se ridică de la masă şi-i oferi lui Ann cârjele. 

— N-am putut niciodată să nu iau în seamă rugăminţile 
copiilor, ale bătrânelor sau ale fetelor drăguţe cu glezne 
scrântite. Făcu o plecăciune uşoară. Trebuie doar să-mi arătaţi 
calea. 

O oră mai târziu, traseră maşina în faţa sediului Centrului de 
Cercetare Heiland şi Asociaţii. Biroul se afla într-o clădire 
comună, pe un deal care avea vedere la oraşul Del Mar, chiar la 
nord de San Diego. Poziționarea oferea vedere către ocean la 
vest, precum şi către faimosul hipodrom din valea oraşului Del 
Mar. Ann îşi flutură legitimaţia la recepţie şi le asigură intrarea. 

— Bine aţi venit, domnişoară Bennett, spuse recepţionera. 
Doamna Marsdale vă aşteaptă. 

Un minut mai târziu, o femeie elegantă cu părul negru şi scurt 
intră în hol şi se prezentă ca fiind directorul de operaţiuni al lui 
Carl Heiland. În timp ce îi conduse către o sală de conferinţe 
apropiată, Ann îi urma cu greutate din cauza cârjelor. 

— N-o să vă răpim prea mult timp, doamnă Marsdale, spuse 
Ann. Fac parte din echipa care investighează moartea domnului 
Heiland şi mă interesează securitatea documentelor legate de 
proiectul Sea Arrow. 

— Încă nu-mi vine să cred că a murit. Şocul dispariţiei lui 
Heiland încă marca expresia feţei femeii. Presupun că moartea 
lui n-a fost un accident. 

— De ce vă gândiţi la asta? 

— Carl şi Manfred erau, pur şi simplu, mult prea competenţi 
ca să moară într-un accident pe mare. Carl era un om mult prea 
prudent. Ştiu că întotdeauna s-a îngrijit să păstreze discreţia 
vizavi de munca lui. 

— Nu credem că a fost vorba despre un accident, spuse Ann, 
dar ancheta este încă în desfăşurare. Suntem de părere că 
cineva a încercat să pună mâna pe modelul de testare. 

Marsdale schiţă un gest de aprobare. 

— Agenti ai FBl-ului a fost pe aici acum vreo două zile şi le-am 


pus la dispoziţie tot ce am putut. Dar, aşa cum le-am spus, 
acesta este sediul afacerii domnului dr. Heiland. Noi ne ocupăm 
de contractele cu guvernul şi de oferirea sprijinului administrativ 
necesar şi cam atât. Intreaga firmă are doar doisprezece 
angajaţi. 

— Unde este sediul de cercetare? întrebă Pitt. 

— Păi, nu prea există unul. Există un atelier mic afară, în 
spate, unde angajăm stagiarii pentru subiectele de cercetare, 
dar Carl şi Manfred lucrau rareori aici. Călătoreau frecvent, dar 
mai toată numea de cercetare o desfăşurau, de fapt, în Idaho. 

— Idaho? repetă Ann. 

Da, există un sediu de cercetare al marinei militare în 
Bayview. Dr. Heiland are o cabană în apropiere, unde el şi 
Manfred evadau ca să rezolve problemele. 

— Vorbiţi despre Manfred Ortega, asistentul dr. Heiland? 

— Da. Carl îi spunea Manny. La rândul lui, un inginer strălucit. 
Făceau lucruri magice împreună. Erau creierul întregii companii. 
Nu ştiu ce-o să facem acum. 

Se lăsă o tăcere lungă când realizară cu toţii că moartea lui 
Carl şi a lui Manny însemna cel mai probabil declinul Centrului 
de Cercetare Heiland şi Asociaţii. 

— FBl-ul a adunat toate materialele de aici? întrebă Ann. 

— Au luat toate dosarele noastre administrative, chiar şi 
calculatoarele pentru o vreme. Am trimis dosarele tehnice la 
sediul DARPA, o idee bună de altfel. Agenţi FBI erau ca un 
elefant într-un magazin de porţelanuri, aşa că nu i-am lăsat în 
biroul lui Carl, dar şi-au făcut de cap în rest. 

— V-ar deranja dacă aş arunca o privire prin biroul lui? spuse 
Ann. Sunt convinsă că înţelegeţi conexiunile de securitate 
naţionale vizavi de securizarea întregii lui munci. 

— Desigur. N-a lăsat niciodată prea multe aici; chiar şi aşa, 
biroul lui se află mai încolo, pe hol. Marsdale luă nişte chei din 
birou şi îi induse într-o încăpere pe colţ. Modest ca mărime, 
biroul lui Heiland se dovedea prea puţin folosit. Semănându-i, 
biroul era decorat minimalist, cu câteva modele de submarine şi 
un tablou al unui vas de contrabandă cu rom cu pânzele sus. 
Singurul element care nu se potrivea era un cap de ren împăiat, 
fixat chiar deasupra biroului, cu diferite pălării de pescuit 
atârnându-i de coarne. 

Marsdale aruncă o privire încurcată când văzu câteva sertare 


ale biroului lăsate deschise. 

— Ciudat. Corpul i se tensionă deodată. Cineva a fost aici şi a 
cotrobăit prin biroul lui. Ştiu sigur că am lăsat un contract în 
cutia lui pentru acte de semnat şi acum a dispărut. 

Se întoarse către Ann cu o expresie de îngrijorare pe faţă. 

— Sunt singura din clădire care are cheile de la biroul lui. 

— Mai erau şi alte documente importante aici? 

— Nu ştiu sigur, dar nu cred. După cum am spus, rareori 
petrecea mai mult timp aici. 

Se uită la birou şi apoi la capul de elan. 

— Pe birou avea o poză cu barca şi cabana lui şi a dispărut şi 
ea. lar Carl obişnuia să atârne cheile cabanei de coarnele 
elanului când era aici şi văd că lipsesc şi ele. 

— Sunt camere de supraveghere în clădire? 

— Da. Voi contacta firma de pază imediat. Vocea îi cedă de 
frământare. Îmi pare tare rău. 

— Dacă nu vă deranjează, spuse Ann, aş vrea să chem înapoi 
FBl-ul să cerceteze biroul. Impreună cu înregistrările video de la 
camerele de supraveghere, ar trebui să ne ajute să obţinem 
câteva posibile piste. 

Când Ann şi Pitt se întorceau către maşină, ea se opri şi se 
holbă la ocean. 

— Ei au fost aici, nu-i aşa? 

— Pot să pariez pe asta, spune Pitt. 

— Trebuie să-ţi cer o favoare. Se întoarse şi-şi fixă privirea 
asupra lui. Te-ar deranja dacă am amâna întoarcerea la 
Washington cu o zi? Aş vrea să redirecţionăm zborul către 
Idaho. Dacă Marsdale are dreptate, toate planurile lui Heiland ar 
putea fi în siguranţă în Bayview fără ca noi să ştim de asta. 

— Sunt de acord, spuse Pitt. Adevărul e că am fost 
întotdeauna curios să văd de unde vin toţi cartofii ăia faimoşi. 

Aeronava Gulfstream aparţinând guvernului cobori din cerul 
ca safirul pe pista principală a aeroportului Coeur d'Alene - 
Pappy Boyington Field. Un fiu al pitorescului oraş Idaho, Gregory 
„Pappy” Boyington ajunsese să piloteze aeronave F4U Corsair în 
Pacific, câştigând Medalia de Onoare în timp ce a comandat 
legendara Escadrilă a Oilor Negre. Aeroportul care-i purta 
numele era acum casa banalelor avioane de antrenament Piper 
Cub şi a avioanelor private ale turiştilor înstăriți. Pitt apucă 
cârjele lui Ann şi o ajută să coboare din avion la terminalul 
pentru avioane private unde negociară închirierea unei maşini. 
Apoi urcă la volan şi se îndreptară spre nord, pe autostrada 95. 

Călătoreau prin zona de nord a statului Idaho, o regiune 
bogată în dealuri împădurite şi lacuri albastre curate, departe de 
câmpurile de cartofi din partea sudică. Traficul era aerisit, iar 
Pitt forţă maşina dincolo de limita de viteză de o sută cinci 
kilometri pe oră. Douăzeci de minute mai târziu, ajunseră în 
oraşul Athol, unde Pitt coti pe o stradă lăturalnică, îndreptându- 
se către est. Un indicator mare îi întâmpina la intrarea pe 
meleagurile parcului statal Farragut. 

— Un parc din Idaho numit după un amiral al Războiului Civil? 
spuse Pitt. 

— Chiar aşa este. Ann cercetă o broşură pe care o luase de la 
aeroport. În zilele timpurii ale celui de-al Doilea Război Mondial, 
marina militară a stabilit o bază autohtonă aici, temându-se că 
japonezii aveau să bombardeze Coasta de Vest. Baza de 
pregătire navală Farragut a fost într-adevăr numită după David 
Farragut, eroul de la Bătălia din golful Mobile şi primul amiral 
din marina militară americană. Aproape cincizeci de bărbaţi au 
fost detaşaţi aici la un moment dat. După război, baza s-a închis 
şi pământul a intrat în administraţia statului, care l-a 
transformat în parc. 

— lată nişte fleacuri bune de discutat la următorul cocktail 
organizat de Pentagon, spuse Pitt. 

Drumul ieşi din parc şi şerpui pe valea dealului până în 
Bayview. Cătunul se afla în capătul unei fâşii înguste de pe 
marele lac glaciar Pend Oreille. Pitt trebui să se strecoare pe 
lângă nişte echipamente de construcţie a drumurilor înainte să 
ajungă pe  drumeagul principal de lângă mal. Câteva 


debarcadere pline cu bărci mici de pescuit, ambarcaţiuni de 
agrement şi un număr mare de căsuțe plutitoare ocupau 
jumătatea de nord a golfului. Partea sudică a malului era 
deţinută de Detaşamentul de Cercetare Acusticăt al marinei. 

— Uite intrarea în laborator, spuse Ann arătând către o poartă 
împrejmuită. 

Pitt trase maşina în parcarea pentru vizitatori şi o lăsă lângă 
postul de pază. După ce se înregistrară la pază, fură luaţi în 
primire de un individ în uniformă care-i escortă în interiorul 
unităţii într-un sedan gri. 

În timp ce mergeau de-a lungul malului, Pitt observă un 
submarin de formă ciudată tras la doc şi marcat Sea Jet. 

Şoferul opri în faţa unei clădiri impozante în nuanţe de bej şi 
turcoaz construite deasupra apei, apoi îi escortă pe Ann şi Pitt 
până la uşă. Fură întâmpinați de un bărbat vioi, cu părul roşu şi 
ochii veseli albaştri. 

— Chuck Nichols, director adjunct de laborator, spuse pe un 
ton alert. Urmaţi-vă, vă rog. 

li făcu semn şoferului să plece, apoi îi conduse pe Ann şi pe 
Pitt într-un birou mic plin de hârtii şi jurnale tehnice. Eliberă 
două scaune încărcate de bibliorafturi pentru ca aceştia să se 
poată aşeza. 

— Suntem destul de şocaţi de accidentul lui Carl şi al lui 
Manny, spuse Nichols. Aţi reuşit să aflaţi ce s-a întâmplat? 

— Nu pe de-a întregul, spuse Ann, dar nu credem că a fost 
vorba despre un accident. Avem motive să credem că au fost 
ucişi în urma tentativei eşuate a unei părţi străine de a pune 
mâna pe prototipul pe care îl testau. 

— Mda, Slippery Mumm, spuse Nichols cu buzele strânse. Era 
destul de secretos vizavi de prototipul ăla. Nici nu-mi vine să 
cred că mai ştia cineva despre el. 

— Slippery Mumm? 

— Le dădea întotdeauna nume de alint prototipurilor lui. Pe 
ultimul model de carenă îl botezase Pig Ghost. Ne-a dat 
suficientă bălaie de cap numindu-ne nava de testare Sea Jet. 

— Are vreo semnificaţie numele? întrebă Pitt. 


8 În original, Navy Acoustic Research Detachment - unitate de cercetare a 
marinei americane pentru testarea submarinelor la scară mare; lacul pe 
marginea căruia este amplasată unitatea oferă, datorită adâncimii 
semnificative, condiţii similare celor din largul mării, (n. tr.). 


— Desigur, dar doar pentru Carl şi Manny. Carl zicea că 
Mumm venea de la numele unei şampanii care-i plăcea. Vorbea 
mult despre viteză şi bule când aborda problema 
supracavitaţiei, aşa că asta trebuie să fi fost legătura. 

— Ce ne puteţi spune despre unitatea aceasta? întrebă Ann. 

— Heiland a construit, efectiv, locul. Familia lui are o cabană 
aici lângă lacul Pend Oreille, aşa că s-a îndrăgostit de zonă. 

Pitt sesiză pronunția diferită a denumirii lacului. 

— Când conducea departamentul de acustică de la Centrul de 
Strategie Navală de Război”, continuă Nichols, îi convinsese pe 
oficialii din Washington să deschidă un sediu al laboratorului de 
cercetare aici, folosindu-se de unele dintre rămăşiţele vechii 
baze navale Farragut. Practic, a cam construit-o de la zero. Cu 
zece sau doisprezece ani în urmă, s-a plictisit de munca de 
conducere şi a decis să se retragă. Atunci şi-a deschis firma de 
consultanţă. Înainte de toate, Carl a fost mereu inginer. 

— Vă aflaţi la ceva distanţă de apa sărată, spuse Pitt. 

— Da, dar lacul este un loc ideal de testare. Este mare, nu 
foarte populat şi are o adâncime de mai bine de trei sute de 
metri. Munca noastră de aici este focalizată pe cercetare în 
domeniul proiectării de corpuri de navă şi propulsii avansate, 
care se permită submarinelor să opereze la semnături acustice 
minime. Lacul este un mediu aproape perfect controlabil în care 
să testăm noi modele şi tehnologii. 

— Sea Jet este o platformă de testare? întrebă Pitt. 

— Exact, răspunse Nichols. Este ceea ce noi numim Navă de 
Demonstrare pentru Propulsie Electrică Avansată. Deşi aduce cu 
un submarin, este în realitate un model la scară redusă, cât o 
treime din noul distrugător clasa DD(X). L-am folosit pentru 
testarea unor noi şi radicale tipuri de cocă şi sisteme de 
propulsie. A fost iniţial construit cu propulsie cu jet de apă, dar 
am migrat către alte tehnologii despre care nu ar trebui, 
probabil, să vorbesc. Urma să testăm noua găselniţă a lui Carl în 
proiectul Sea Arrow, dar ne aflăm în faţa unor pierderi acum. 

— Tehnologia din S/ippery Mumm? punctă Ann. 

— Da. A fost aici s-o testeze în lac acum câteva săptămâni. 
Îmi aduc aminte că le-a spus băieţilor că avea să sperie şi peştii 
cu prototipul ăsta. Câţiva dintre băieţi au ieşit cu el pe lac şi au 
zis că a înregistrat nişte viteze nebuneşti. 


° În original - Naval Surface Warfare Center, (n. tr.). 


— N-a lucrat la prototip aici, în unitate? 

— Nu prea. Venea şi simula chestii pe calculatoarele noastre, 
dar era întotdeauna cu trei paşi înaintea noastră. Când era în 
zonă, se izola în cabana lui cu Manny, meşterind. 

— Este crucial să găsim şi să punem la adăpost toată munca 
lui de cercetare legată de S/ippery Mumm, spuse Ann. 

— Mi-au cerut deja asta cei de la DARPA şi strâng tot ce 
avem, răspunse Nichols. Dar, în ceea ce-l priveşte pe Carl, 
adevărul este că el deţinea nouăzeci la sută din date. Ce nu era 
în mintea lui se află probabil încă la cabana lui. Staţi să vă dau 
adresa. 

Îşi verifică Rolodexul şi notă adresa pentru Ann, dând indicaţii 
în timp ce scria. 

— Pe masa din curtea din spate se află un clopot ruginit. Sub 
el ar trebui să fie cheile de rezervă de la casă şi de la barcă. 

Ann îi aruncă o privire cu sensul de „Cum de ştii asta?” 

— Am dat pe gât multe beri cu Carl la el în curte şi pe barcă, o 
lămuri Nichols făcându-i cu ochiul. 

Ann îi mulţumi pentru timpul acordat şi fură escortaţi înapoi la 
poarta principală. Pentru prima oară, Ann simţi o urmă de 
optimism. 

— Vezi, cred că excursia asta neprogramată va da rezultate. 
Să mergem să verificăm cabana lui Heiland şi apoi voi chema 
FBl-ul să vină şi să securizeze totul. 

— Te deranjează dacă luăm cina mai întâi? întrebă Pitt. Se va 
întuneca în curând. 

— De acord, dar plătesc eu. 

În oraşul mic, opţiunile erau limitate. Pitt alese un restaurant 
de la malul lacului numit Roata Căpitanului şi care se afla mai la 
vale pe acelaşi drum. Ann gustă dintr-o salată grecească, iar Pitt 
dădu gata un cheeseburger şi-o bere în timp ce priveau 
împreună cum pâlpâiau luminile micului debarcader. 

Ann remarcă o expresie liniştită pe faţa lui Pitt, care 
contempla apa nemişcată. Era ceva enigmatic la el şi totuşi se 
simţea în deplină siguranţă alături de el. Abia ce-l cunoscuse cu 
câteva zile înainte şi nu ştia mai nimic despre el, în afară de 
amănuntul descumpănitor că era însurat. 

— Nici nu mai ştiu dacă ţi-am mulţumit că mi-ai salvat viaţa în 
Tihuana, spuse ea. 

Pitt o privi şi zâmbi. 


— Nu cred că faptul că ai sărit la bordul unei bărci pline cu 
escroci înarmaţi a fost cea mai isteaţă manevră pe care am 
văzut-o, dar mă bucur că a funcţionat. 

— Uneori sunt predispusă la a face lucruri pripite, spuse, 
amintindu-şi de vizita pe care i-o făcuse cu o seară înainte. Sper 
că putem rămâne prieteni în Washington după ce se va rezolva 
cazul ăsta. 

— Mi-ar plăcea. 

Pitt îi întinse nota cu un zâmbet. 

— Dar, deocamdată, ce-ai zice să găsim cabana lui Heiland 
înainte să se întunece de tot? 

Nichols le spuse că n-aveau cum să se piardă şi avusese 
dreptate. Indicaţiile lui îi trimiseră pe o alee care ocolea centrul 
de cercetare acustică şi care se întindea de-a lungul părții 
sudice a fâşiei de pământ. Trecură de pâlcuri de cabane care 
începeau să se rărească pe măsură ce luminile oraşului 
rămâneau în urmă. Drumul ducea către intrarea în golf, apoi 
cotea spre sud, urmând malul neregulat al lacului. Mai merseră 
cu maşina încă vreo câţiva metri înainte ca drumul să se înfunde 
într-un grup de pini. O alee îngustă nepietruită ducea către o 
casă roşie din lemn, aşezată cu faţa către apă. 

— Asta pare să fie, spuse Ann verificând adresa de pe cutia 
poştală. 

Pitt intră cu maşina închiriată pe aleea din faţă şi parcă lângă 
un garaj lipit de casă, care părea suficient de mare cât să poată 
găzdui douăzeci de vehicule. Nici o lumină nu era aprinsă în 
casă şi o linişte dezolantă umplea împrejurimile. 

Ann observă primele stele de deasupra ei şi simţi o briză 
uşoară dinspre lac. 

— Mi-aş fi dorit să avem o lanternă, spuse arătând cu cârja 
către pământul denivelat care cobora către lac. 

— Mai bine te duci la uşa de la intrare, iar eu mă duc după 
chei, în spate, spuse Pitt. 

Merse în partea laterală a garajului şi urmări o alee care 
ducea în spatele casei. Doar o bandă subţire de pini înalţi 
separa curtea din spate de apă. Pitt realiză că locuinţa stătea pe 
primul lot de pământ, care oferea o vedere incredibilă asupra 
lacului. Lovi cu mâna un ţânţar care-i băzâia lângă ureche şi sări 
pe o verandă lată care se întindea pe întreaga lungime a casei. 
Zări repede clopotul vechi pus pe mijlocul unei măsuţe de cafea 


înconjurate de scaune Adirondack. Într-adevăr, cheile erau 
acolo, prinse de un lanţ plutitor, folosit de barcagii. Intorcându- 
se pe acelaşi drum, aruncă o privire către lac şi observă un doc 
privat la marginea proprietăţii, cu o barcă închisă la culoare 
ancorată de-a lungul lui. 

Ann ajunsese la uşa din faţă şi stătea odihnindu-se în cârje. 

— Ai găsit? 

— Exact aşa cum ni s-a spus, spuse Pitt lăsând cheile să cadă 
în palma ei. 

Ann descuie uşa, păşi înăuntru şi bâjbâi după întrerupător. Pitt 
o urmă imediat ce o serie de spoturi se aprinseră. Cabana veche 
fusese modernizată cu gust de-a lungul anilor. Bucătăria 
strălucea de la aparatele din oţel inoxidabil şi hiaturile din 
granit, iar în sufragerie trona un televizor cu ecran plat. Doi 
păstrăvi împăiaţi atârnau lângă o undiţă veche deasupra 
şemineului din piatră, ca o odă adusă uneia dintre pasiunile de-o 
viaţă ale proprietarului. 

Fără să se simtă prea confortabil scormonind prin refugiul 
celui care nu mai era, Ann trecu şchiopătând prin casă căutând 
un birou sau un atelier. Tot ce găsi fură patru dormitoare mari. 

— Să sperăm că vom găsi ceva în garaj, spuse ea privind 
către o uşa de la capătul holului. 

Deschise uşa, aprinse lumina şi intră, iar Pitt o urmă. 
Priveliştea o luă prin surprindere. 

Deşi se aşteptau să găsească un fel de atelier, nu se 
aşteptaseră nici o clipă să găsească ascuns în pădurile din Idaho 
un laborator secret de cercetare. Garajul arăta de parcă fusese 
adus din inima Silicon Valley. Becurile puternice luminau camera 
albă şi curată plină de bancuri de lucru din oţel inoxidabil. Pe 
perete erau aliniate multe rafturi pentru echipamente 
electronice de testare. Intr-un colţ era amenajată o zonă de 
fabricare. Un rezervor lung, îngust şi plin cu apă pentru testarea 
corpurilor de navă se întindea pe aproape toată lungimea 
clădirii. Dar spaţiul nu era dedicat în întregime muncii, observă 
Pitt. Într-un alt colţ stătea un aparat flipper din 1950, chiar lângă 
un aparat elaborat de cafea. 

— Bingo, spuse Pitt. 

Ann traversă camera până la biroul lângă care se aflau două 
scaune uşoare. Două laptopuri stăteau deschise alături de 
câteva jurnale şi teancuri de diagrame. Ann ridică un jurnal şi 


citi câteva rânduri din notițele scrise de mână. 

— Asta e datată acum câteva zile, spuse ea. Descrie o serie 
de teste reuşite cu SM în lac şi planurile lui pentru un ultim test 
în apă sărată, în San Diego. 

— SM. Asta înseamnă S/ippery Mumm. 

— Slavă Domnului. Pare că notițele şi datele lui sunt toate 
aici. Nu s-au pierdut planurile. 

Abia ce termină de rostit cuvintele, că luminile din casă se 
stinseră lăsându-i într-o mare de întuneric. 

Cei doi bărbaţi traseră maşina aproape de cabană după ce 
văzură un alt autoturism parcat pe aleea din faţă. Şoferul 
deschise portbagajul şi fiecare bărbat îşi luă câte un pistol 
semiautomat Glock şi o pereche de ochelari cu vedere pe timp 
de noapte. Întunericul învăluise lacul de munte deja, iar noaptea 
lipsită de lună nu prea oferea lumină. 

Dând dovadă de antrenament, se furişară şi cercetară 
perimetrul cabanei localizând panoul electric. Desfăcură capacul 
şi unul dintre ei găsi întrerupătorul principal şi-l trase. 

Înăuntrul laboratorului lipsit de ferestre se făcu întuneric la fel 
ca într-un puț în mijlocul nopţii. Ann scăpă un icnet slab. 

— Un loc minunat în care să te afli când se ia curentul, spuse 
ea pe un ton uşor nervos. _ 

— Ar putea fi doar o pană de curent, o linişti Pitt. Incearcă să 
nu te mişti ca să nu te împiedici şi să cazi. 

În vreme ce aşteptau, Pitt fu cuprins de gânduri neliniştitoare. 

— Încearcă să deschizi laptopul ca să facem lumină, spuse el. 
Ar trebui să aibă încă energie în baterie. 

— Bună idee. Ann lăsă deoparte jurnalul şi pipăi biroul după 
unul dintre laptopuri. Găsi unul şi apăsă câteva taste, sperând 
ca. astfel să nimerească butonul de deschis-oprit. 

Pitt auzi podeaua holului din interiorul casei scârţâind. Nu 
erau singuri. Întinse mâna către bancul de lucru de lângă el şi şi- 
o plimbă pe întreaga suprafaţă, căutând o armă. Ignoră nişte 
fire de sârmă şi simţi o unealtă - un cleşte ascuţit - pe care o 
prinse cu putere. 

— Na, cred că am reuşit, spuse Ann. Computerul începu să 
pornească, iar ea întoarse ecranul către Pitt, proiectând în 
încăpere o strălucire turcoaz. Lumina slabă ajunse la uşa care 
dădea spre interiorul casei chiar în momentul în care fusese 
izbită de perete. Doi intruşi dădură năvală, apoi îngheţară 
cercetând încăperea. 

Pitt observă că erau amândoi scunzi, dar musculoşi, îmbrăcaţi 
în haine negre şi purtând ochelari cu vedere pe timp de noapte. 
Ţineau pistoalele Glock la înălţimea pieptului şi cercetau 
încăperea mecanic până când îi văzură pe Ann şi Pitt. 

— Nu mişcaţi! spuse cel care părea a fi şeful atacatorilor cu 
un uşor accent spaniol. 


Scoase o lanternă şi-i fixă lumina pe ei. Ann fu nevoită să 
strângă din ochi când lumina îi zăbovi pe faţă. 

Atacatorul înaintă ţinând arma îndreptată către Pitt. 

— La perete, spuse el luminând calea cu lanterna. 

Ann se îndreptă către Pitt ajutându-se de cârje, apoi amândoi 
se conformară. O uşă din perete dădea către curtea din spate, 
iar Pitt o împinse uşor pe Ann mai aproape de ea când 
mercenarul îşi striga partenerul. Al doilea bărbat se apropie şi se 
postă în faţa lui Ann şi a lui Pitt, cu arma îndreptată către ei. 
Celălalt bărbat îşi puse arma în toc, îşi ridică ochelarii şi 
folosindu-se de lanternă începu să caute prin laborator. 

Pitt observă că lucra temeinic şi că ştia exact ce anume 
căuta, începu prin a examina laptopurile şi jurnalele de pe birou 
pe care le găsise Ann, apoi cercetă laboratorul în amănunt. Îi luă 
cam zece minute înainte să se întoarcă la birou şi să organizeze 
lucrurile pe care le voia. Găsi un coş gol din plastic şi-l umplu cu 
notițele şi jurnalele lui Heiland. 

Ann se cuibări lângă Pitt, şocată de faptul că se holba pentru 
a doua oară în două zile la ţeava unui pistol. Furia înlocui teama 
când văzu cum munca lui Heiland era furată chiar sub nasul ei. 
Golind sertarele biroului, hoţul îndesă conţinutul în coş şi încheie 
cu cele două laptopuri. 

— Ai terminat? întrebă bărbatul care stătea de pază. 

— Aproape. Celălalt bărbat privi deranjat către Ann şi Pitt. 
Rămâi aici cu ei până când mă întorc. 

Luă coşul la subraţ şi traversă laboratorul ghidat fiind de 
lumina lanternei. 

La câteva secunde după ce părăsi camera, paznicul îl strigă, 
dar tu a să primească vreun răspuns. 

Pitt auzi intrusul în timp ce se deplasa prin casă, apoi ieşind 
pe uşa principală. Nu era nevoie să fii clarvăzător ca să ştii că 
nu-i aştepta nimic bun la întoarcerea lui. 

Fără lumina lanternei sau de la vreun computer, garajul fu 
cuprins din nou de întunericul dens. Prea întunecat, realiză Pitt 
cu un licăr subit de speranţă. Ochelarii de vedere pe timp de 
noapte ai celui care-i păzea aveau nevoie de o formă de lumină 
ambientală ca să funcţioneze, fie şi la fel de slabă ca a unei 
stele. Dar singura sursă de lumină ambientală din garaj era 
lumina de la laptopul care fusese luat. Asta era motivul pentru 
care paznicul îşi strigase partenerul, pentru că nu mai putea 


vedea nimic. 

Teoria lui Pitt fu confirmată când auzi cum paznicul îşi 
deschise fermoarul jachetei. Işi căuta propria lanternă. Dar Pitt 
nu-i lăsă răgazul s-o găsească. 

Trase una din cârjele lui Ann şi-o transformă într-un berbec cu 
care se năpusti. Nu putea decât să spere că paznicul avea să 
rămână unde îl lăsase partenerul lui, la un metru jumate fix în 
faţa lui. 

Căutându-şi lanterna, paznicul coborâse pistolul şi fu complet 
nepregătit când partea cauciucată a cârjei îl pocni în stern. 
Lovitura nevăzută îl aruncă în spate, căzând pe biroul lui 
Heiland. Ridică pistolul şi trase câteva focuri la nimereală, fără 
să realizeze că ţintea cam la un metru deasupra capului lui Pitt. 

— Ann, ieşi pe uşa din spate acum! strigă Pitt. 

Lăsându-se pe vine, roti din nou cârja în încercarea de a-l 
localiza pe bărbatul căzut. Scânteile de la ţeava pistolului îi 
ghidaseră şi lovi cu partea din aluminiu încheietura mâinii 
acestuia, care, scoțând un sunet de os fracturat, scăpă arma. 

Ann se lăsase la pământ la primul zgomot de armă şi pipăi 
peretele până ce găsi uşa şi apoi clanţa. Invârti mânerul 
opritorului de deasupra şi deschise uşa. Apucând cârja care-i 
rămase, se strecură afară şi apoi ţopăi îndepărtându-se de 
clădire. 

Inainte ca uşa să se închidă, îl auzi pe atacator văitându-se 
din cauza durerii. Se târî de pe birou ca să scape de atacul lui 
Pitt. Acesta din urmă îl auzi balansându-se pe picioare, dar nu-l 
mai putea nici atinge, nici vedea. Ştiind că Ann nu putea să se 
mişte prea repede din cauza gleznei, Pitt continuă atacul, ca să-i 
ofere cât mai mult timp. Se descotorosi de cârjă şi se aruncă 
peste birou, alunecând către zona în care paznicul se mişcase 
cu câteva secunde înainte. 

Învârtindu-se în timp ce aluneca, Pitt ateriză în picioare şi făcu 
un pas înainte, lovind cu pumnul la întâmplare şi desenând un 
an de cerc în faţa lui, dar atinse doar jacheta paznicului, care 
păşi în stânga lui Pitt. 

Paznicul contracară cu mâna bună, lovindu-l cu putere pe Piti 
în umăr. 

Pitt resimti lovitura, dar se replie rapid. Ştia unde îi era ţinta şi 
păşi înainte aplicând două lovituri rapide. Lovi cu ambii pumni, 
plasând cu viteză un croşeu de stânga şi unul de dreapta în 


pieptul bărbatului, care mormăi în timp ce se clătină pe spate, 
împiedicându-se de un scaun şi prăbuşindu-se la pământ. 

Pitt n-avu timp să termine atacul. Uşa care dădea în hol se 
deschise şi celălalt atacator, alertat de împuşcături, dădu 
năvală. Cercetă încăperea cu ajutorul lanternei, ezitând asupra 
paznicului căzut înainte de a se concentra asupra lui Pitt, aflat 
câţiva paşi mai departe. 

Pitt reacţionă instantaneu, aruncându-se înapoi pe birou. 
Agresorul încercă să-i urmărească mişcările cu lanterna trăgând 
în acelaşi timp, dar glonţul nimeri prea sus. 

Pitt alunecă de pe birou pe podea, ferindu-se din aria vizuală 
a trăgătorului. Nu irosi timpul stând întins, ci fugi înapoi către 
perete. Dădu peste cârja aruncată şi-o ridică. 

Agresorul o luă la fugă după Pitt. Când se mişca, lumina 
lanternei lui se agita de-a lungul podelei, căutându-şi prada. 

I ar în acelaşi timp lumina şi uşa din spate, care era la doar 
câţiva metri dincolo de Pitt. Încă ghemuindu-se, sări spre ea, 
întingând mâna către clanţă cu o secundă înainte ca trupul să i 
se lovească de jumătatea de jos a uşii. Apucă mânerul şi îl 
răsuci, iar greutatea corpului lui deschise uşa. 

În jumătatea cealaltă a laboratorului, urmăritorul lui Pitt ridică 
mân şi trase trei focuri în fugă. Pitt simţi o înţepătură în picior în 
timp ce trase cârja după el şi trânti uşa. 

Sări în picioare şi sprijini partea de sus a cârjei sub mânerul 
uşii ca s-o blocheze, ceea ce ar fi putut să-i dea un răgaz de 
vreo zece sau poate douăzeci de secunde. Dar tot nu era 
suficient. Trebuia s-o găsească pe Ann, şi încă repede. Aveau să 
fie amândoi ţinte sigure când cei doi aveau să iasă din laborator 
cu ochelarii lor cu vedere pe timp de noapte. 

Se grăbi către maşina lor, dar apoi auzi un motor torcând în 
apropiere. Nu venea dinspre drum, ci din spate, dinspre lac. Pitt 
întoarse şi alergă către apă, gândindu-se că până la urmă aveau 
o şansă de scăpare. 

Motorul porni cu greu - nu era zgomotul unei maşini 
închiriate, ci bolborositul aspru al unei bărci de viteză. Pitt se 
îndreptă către doc, admirând planul lui Ann de a scăpa 
folosindu-se de barca lui Heiland. In ceea ce-o privea, îi fusese 
mai uşor să meargă la vale cu glezna dureroasă, şi-n plus barca 
era mult mai aproape. Cu cheile deja în buzunar, nu mai avea 
decât să se roage că barca avea să pornească. 

În laborator, agresorul se găsi blocat de uşa din spate. Cel 
puţin pentru moment, cârja din aluminiu îl ţinea pe loc. Bărbatul 
înfuriat se aruncă cu putere în ea până când, în cele din urmă, 
cârja alunecă de sub mânerul uşii căzând la pământ. Sărind pe 
uşă afară, se îndreptă către sunetul bărcii. Zări umbra neclară a 
lui Pitt alergând către copacii de la marginea malului şi porni 
după el. 

Ajungând pe cărarea nepietruită, Pitt respira greu, iar piciorul 
stâng îl durea. Distinse vag silueta lui Ann care se afla în cabina 
bărcii, privind către el. Auzind uşa laboratorului deschizându-se 
cu putere, nici nu trebuia să privească înapoi ca să ştie că n- 
aveau nici cel mai mic gând să-i lase să scape. 

— Azvârle parâma, Ann! strigă el. Nu aştepta. 

Ann se târî pe doc şi dezlegă funia de acostare, apoi ţopăi 
înapoi în barcă. Se mută înapoi pe locul pasagerului când îl auzi 
pe Pitt tropăind pe doc. 

Când se apropie, fu surprins să constate că se afla în faţa unei 
ambarcaţiuni de viteză din lemn de mahon, care avea două 
locuri. Dacă ar fi fost suficient de multă lumină, ar fi recunoscut 
că era un Chris-Craft de la începutul anilor '40. 

Fără să încetinească, Pitt traversă docul şi sări în partea din 
spate a bărcii. Sări de pe saltea pe locul din faţă al pilotului, 
trăgând cu putere acceleraţia. Când căzu în scaun, barca veche 
ţâşni de lângă doc cu un muget care venea de motorul Chrysler 
vechi cu şase cilindri. 

— Ai gândit repede, o complimentă pe Ann în timp ce ghida 
barca departe de mal. 

— Mi-a fost teamă că n-ai să mai ajungi până aici. 

Pitt privi în spate către doc şi văzu silueta întunecată a 
atacatorului, care ajunse pe platformă. 

— Lasă-te jos! strigă Pitt, manevrând cârma. 


Podeaua bărcii era suficient de spațioasă pentru amândoi, aşa 
că ascunseră sub trombă când barca viră spre stânga. Pitt ridică 
mâna şi redresă cârma, lăsând barca să meargă orbeşte înainte. 

Manevra lui întoarse barca paralel cu malul în timp ce gonea 
străbătând lacul, cu ocupanţii ei ascunşi vederii. Urmăritorul lor 
fugi până la capătul docului şi ţinti către ambarcaţiunea fără 
pilot, trăgând până ce rămase fără gloanţe. 

Zgomotul motorului acoperi sunetul împuşcăturilor, dar Pitt 
detectă câteva bufnituri surde când câteva loviră coca. Aşteptă 
un minut, apoi scoase capul ca să arunce o privire scurtă. Docul 
nu se mai vedea dintre copaci, în timp ce barca se îndepărta cu 
viteză de mal. Pitt se aşeză pe scaun şi întoarse cârma ca să 
rămână în larg. Dată stabilit cursul, o ridică pe Ann lângă el. Cu 
toată tensiunea fugii lor, ignorase durerea care-i pulsa în picior 
şi umezeala lipicioasă care-i dădea de înţeles acum că sângera. 

— Eşti în regulă? o întrebă el. 

— A fost cam la limită, răspunse ea dând din cap aprobator. 

— Ar fi fost şi mai la limită dacă n-aş fi avut cârja ta la 
îndemâna îmi pare rău că te-am lăsat fără susţinere. 

— Mi-a fost atât de teamă, încât nici nu m-am mai gândit la 
glezna mea. Pur şi simplu, am văzut că barca era la vale şi mi- 
am amintit că aveam cheile casei în buzunar. Din fericire, erau 
şi cheile de la barcă. 

Fără să-şi dea seama, îşi frecă glezna, percepând acum 
durerea. 

— Încotro acum? întrebă ea. 

Rotiţele dreptăţii erau deja angrenate în mintea lui Pitt. 

— Simplu, spuse el. Le tăiem calea la trecătoare. 

Era un singur drum pe care se putea ieşi de la cabana lui 
Heiland. Pitt ştia că hoţii erau nevoiţi să treacă prin Bayview ca 
să scape cu documentele furate. Puteau fi opriţi, dar doar dacă 
el şi Ann aveau să ajungă acolo primii. Era o cursă care 
depindea de o barcă veche de şaptezeci de ani. 

Deşi bătrâioară, ambarcaţiunea Chris-Craft a lui Heiland nu 
era deloc lentă. Era dotată cu modelul M al companiei, care ave 
130 de cai-putere. Vechea barcă de viteză era la fel de elegantă 
pe cât era şi de rapidă, cu finisaje din lemn de mahon, două 
locuri şi cu puntea pupei tot din mahon. Un model de invidiat pe 
vremea când părăsise fabrica Algonac din Michigan în 1942, era 
acum un model preţios de colecţie pentru iubitorii de 


ambarcaţiuni. 

Barca elegantă străpungea cu uşurinţă apa, cu acceleraţia 
apăsată la maximum de Pitt, care storcea toată viteza din 
motorul de sub punte. Deşi aveau un avans sănătos, Pitt ştia că 
hoţii erau disperaţi să scape şi puteau goni pe drum cu viteză 
dublă faţă de barcă. 

Cerul înstelat oferea suficientă lumină, aşa că îndreptă barca 
aproape de linia țărmului ca să mai reducă din distanţă. După 
câteva minute de navigat în viteză, în stânga lui Pitt apăru un 
canal lat, către care direcţionă barca. Luminile lui Bayview 
apărură în depărtare la prora, licărind în capătul îndepărtat al 
golfului numit pe bună dreptate Scenic Bay”. Pitt privi către 
drumul de la linia malului, dar nu zări nici urmă de faruri. 

— Cum o să-i oprim? strigă Ann. 

Pitt se gândea la întrebarea asta încă de când se îndepărtară 
de doc. Se afla într-o barcă veche de şaptezeci de ani, lipsit de 
arme, împreună cu o femeie care abia se putea mişca. N-avea 
prea multe opţiuni. Cursul evident care trebuia urmat era să dea 
buzna în unitatea marinei militare şi să ceară ajutor. Dar o astfel 
de tentativă s-ar fi soldat mai degrabă cu rănirea sau arestarea 
lor decât cu ajutorul imediat de care aveau nevoie. Privind în 
faţă, zări un doc apropiat de intrarea securizată şi împrejmuită a 
laboratorului. Drumul de la cabana lui Heiland se intersecta cu 
strada principală la scurtă distanţă. li arătă docul lui Ann. 

— O să tragem acolo, spuse Pitt. Vezi dacă poţi ajunge la 
punctul de securitate şi să-i convingi să blocheze drumul. Eu am 
să încerc să găsesc o cale să-i încetinesc. 

— Bine, dar ai grijă. Se întinse către bancheta din spate după 
singura cârjă rămasă pentru a se sprijini. 

Şalupa mugi printr-o zonă cu limită de viteză şi dincolo de 
portul principal. Cei care locuiau în casele plutitoare alergară 
furioşi la terestre, holbându-se la sursa zgomotoasă care le 
zdruncina casele. Docul de la linia țărmului era plin de bărci mici 
de pescuit, dar Pitt zări o dană goală şi se îndreptă cu viteză 
către ea. Oprind motorul chiar în ultima clipă, alinie barca 
lovind-o foarte uşor. Se ridică din scaunul lui şi sări pe doc 
ajutând-o pe Ann să urce. 

Sunt bine, spuse ea, trăgând cârja sub braţ şi ţopăind pe doc. 
Pitt o luă la fugă depăşind-o şi îndreptându-se către drumul 

principal, lăsând în spatele său urme însângerate de pantofi. 
Ann se înfioră când realiză că urmele ude nu erau rezultatul apei 
din lac. 

Străzile din Bayview erau părăsite şi oraşul era aproape tăcut. 
În depărtare, Pitt detectă sunetul unei maşini care gonea şi privi 
către fâşia de intrare dinspre golf. Fără dubiu, farurile licăreau 
printre copacii drumului care venea dinspre cabana lui Heiland. 

Pitt cercetă drumul până unde începea oraşul, căutând ceva 
ce ar fi putut folosi pe post de baricadă. Drumul era mărginit de 
gardul înalt al Laboratorului de Acustică de-o parte şi de panta 
unui deal de cealaltă. Nu erau bolovani, buşteni şi nici măcar 
maşini pe care să fi putut să le folosească pentru a bloca 
drumul. Singurele vehicule erau cele pentru construcţie, parcate 
sus pe deal, o basculantă şi un utilaj pentru terasamente. 

Privi din nou către luminile care se apropiau - aveau să 
ajungă în mai puţin de-un minut. 

— Brigada de drumuri să fie, mormăi în sinea lui, apoi urcă 
dealul cât de repede putu. 

Ann dădu buzna în punctul de pază al Laboratorului de 
Acustică, cu toată delicateţea unei tornade din Kansas. 

— Laboratorul a fost jefuit! strigă ea. Am nevoie de ajutorul 
vostru acum! 

Paznicul de serviciu stătea în spatele unui geam înalt 
securizat, citind liniştit rubrica sportivă. Sări din scaun de parcă 
fusese înţepat de un corn de bovină. 

Doamnă, nu pot pleca de la post, se bâlbâi el. Calmaţi-vă şi 
spuneţi-mi cine sunteţi şi despre ce vorbiti. 

Ann avea deja legitimaţia de identificare lipită de geam. 

— Chemaţi întăriri. Toate drumurile din oraşul ăsta trebuie 
închise imediat. 

Ofiţerul de pază observă o asemănare între femeia cu ochii 
nebuni care urla la el şi cea îngrijită din poza legitimaţiei NCIS. 
Schiţă un gest de aprobare şi ridică telefonul. Încă forma când 
afară se auzi ecou unui scârţâit puternic. 

Se întoarseră amândoi şi văzură un sedan închis la culoare 
care viră brusc cu viteză pe drumul de la malul lacului. Din deal, 
apăru deodată utilajul pentru terasament, alunecând pe panta 
abruptă, aparent scăpat de sub control. Ann remarcă faptul că 
se îndrepta direct către maşină, lucru pe care şoferul acesteia îl 
realiză prea târziu. În lumina unui stâlp de iluminat din 
apropiere, Ann zări în cabina utilajului un bărbat cu părul negru 
- Pitt. 

Când urcă dealul împleticindu-se din cauza durerii ascuţite din 
picior, Pitt nu mai văzu nici o alternativă. Basculanta fusese 
parcau mult prea aproape de utilajul pentru terasament pentru 
a face manevre, rămânându-i ca soluţie finală doar utilajul 
galben. Având de-a face cu un orăşel atât de liniştit, muncitorii 
nici nu se sinchisiseră să încuie vehiculele. Pitt urcă în cabină, se 
uită în vale şi văzu maşina aproape trecând de centrul naval. În 
doar câteva secunde avea să treacă fix pe sub el. 

Pitt eliberă ambreiajul şi scoase maşina din viteză, trăgând 
apoi frâna de mână. Maşina mare se înclină, îndemnându-l pe 
Pitt să apese frânele. Apucă volanul şi testă posibilităţile de 
manevrare Utilajul uzat nu avea o direcţie foarte bună, dar dacă 
Pitt îşi folosea toate puterile, putea stăpâni volanul. 

Se uită la poalele dealului şi văzu maşina ieşind dintre copaci, 


la mică distanţă în faţă. N-avea timp de pierdut. 

Eliberă pedala de frână, lăsă utilajul s-o ia la vale câţiva metri 
ca să câştige viteză, apoi trase cu putere de volan la dreapta. 
Roţile din faţă se mişcară uşor, alunecând prin pământ până la 
poalele dealului. Lama mare din oţel se târî pe sol, încetinind 
utilajul pentru o clipă înainte de a o lua la vale. 

Maşinăria greoaie aproape că se roti la nouăzeci de grade 
când săltă peste terasă, reuşind să se redreseze cu o lovitură 
puternică. Panta dealului avea aproape cincisprezece metri, 
ceea ce făcu utilajul să câştige viteză rapid. Pitt îndreptă roţile, 
sperând să ţină drumul drept. Lumina farurilor care se apropiau 
se reflectau în partea dreaptă a parbrizului. 

Dacă şoferul maşinii n-ar fi avut viteză atât de mare, ar fi 
putut să se ferească din calea utilajului ce cobora în trombă. Dar 
viteza maşinii împreună cu şocul de a vedea utilajul venind ca 
un bolid de pe deal îl făcură pe şofer să greşească. In loc să 
frâneze întâi, a tras instinctiv de volan în lateral ca să evite 
utilajul. Abia apoi călcă frâna. 

Cea mai proastă alegere. Maşina patină şase metri înainte ca 
aripa din faţă dreapta să se izbească de un stâlp de telefon. 
Aflându-se pe scaunul din dreapta, fără centură, bărbatul care 
fusese paznicul lor în casa lui Heiland zbură prin parbriz. Îşi 
rupse gâtul şi muri pe loc. 

Şoferul se alese doar cu-n picior zdrobit, dar pedeapsa lui era 
doar temporară. Privea acum peste airbagul declanşat către 
monstrul galben care se apropia cu viteză. 

Partea din faţă a utilajului lovi uşa şoferului, mutând maşina 
din stâlpul de telefon în lateral. Pitt cobori lama utilajului, 
încetinindu-l în timp ce din asfalt sărea o ploaie de scântei. Era 
suficient cât să oprească cele două vehicule din cădere. Când 
partea dreaptă a maşinii se lovi de gardul laboratorului, se 
opriră amândouă scârţâind. 

Ann se îndrepta deja şchiopătând la faţa locului, urmată de o 
maşină de pază care gonea cu sirena urlând către poarta 
principală a laboratorului. Işi croi drum de-a lungul utilajului 
când Pitt cobori din cabină. Piciorul stâng era însângerat, iar el 
era palid. 

— Piciorul tău, spuse ea. Eşti bine? 

— Nu-i nimic serios, spuse el mişcându-se cu băgare de 
seamă. 

Trupul şoferului era întins în faţă, iar ochii erau lipsiţi de viaţă. 
Partenerul lui însângerat, la fel de încremenit şi lipsit de viaţă, 
era lăţit peste bordul din dreptul locului din dreapta. 

— Le-ai tăiat calea în toată regula, şopti Ann. Se uită mai cu 
atenţie la figurile lor, observând detalii care trecură neobservate 
în întunericul din laboratorul lui Heiland. 

— Asociaţi de-ai prietenilor noştri din Tihuana? 

— E posibil ca ei să fi fost cei care au intrat în biroul lui 
Heiland din Del Mar şi au găsit cabana de aici, spuse Pitt. Privi 
din nou imaginea înfiorătoare în timp ce sosi şi maşina de pază. 
Sper că a meritat. 

Ann şchiopătă până în capătul maşinii şi deschise portbagajul 
afectat. Înăuntru se găsea coşul cu documentele lui Heiland. Se 
uită la Pitt cu un zâmbet de satisfacţie. 

— A meritat. 

Trenul de aterizare al avionului atinse solul cu o bufnitură 
care o trezi pe Ann. Tensiunea ultimelor zile o doborâse şi 
adormise încă de când avionul se ridicase de la sol în Idaho. 
Căscă şi se uită pe coridor către Pitt, care stătea absorbit de 
lectura unui roman de Jeff Edwaras. 

— In sfârşit, acasă, spuse ea. 

Pitt ridică ochii şi zâmbi, apoi contemplă lumina crepusculară 
suspendată peste Aeroportul Naţional Reagan la lăsarea serii. 

— Începusem să mă îndoiesc de faptul că o să reuşim să ne 
mai întoarcem, spuse el. 

Îşi petrecuse cea mai mare parte a dimineţii fiind interogat de 
marina militară, FBI şi poliţia locală Idaho despre accidentul 
soldat cu victime din seara precedentă. Ann redirecţionă 
interogatoriul cât de bine putu şi, în cele din urmă, îi câştigă 
libertatea, împreună cu planurile lui Heiland salvate din maşina 
accidentată. 

Aeronava Gulfstream rulă pe pistă, trecând de terminalele 
comerciale către un hangar rezervat pentru aeronavele 
guvernului. Un Ford Taurus albastru ţâşni pe pistă şi trase lângă 
avion imediat ce roţile aeronavei se opriră. Dan Fowler cobori 
din maşină şi rămase acolo, bătând din picior şi uitându-se la 
ceas până când uşile avionului se deschiseră. Se grăbi către 
Ann, o luă de mână şi o ajută să coboare scările. 

— Ann, eşti bine? 

— Dan, nu mă aşteptam să te văd aici. Suntem amândoi un 
pic obosiţi, dar suntem bine. 

— M-am gândit că ţi-ar prinde bine să te duc acasă. 

Pitt cobori în urma ei şi-i întinse o nouă pereche de cârje. 

— Mă bucur să te văd, Dirk, spuse Fowler întinzându-se să 
dea mâna cu Pitt. 

— După ultimele două zile, nu sunt sigur că-s la fel de bucuros 
să te văd, spuse Pitt scuturându-i mâna. 

Fowler observă că şi Pitt şchiopăta. 

— Şi tu ai fost rănit? 

— Un glonţ mi-a zgâriat pulpa. Am scăpat mai uşor decât Ann 

— Nici nu vă pot spune cât de rău îmi pare, spuse Fowler. În 
mod clar, n-am avut nici cea mai mică idee despre pericolul în 
care v-am băgat. Atunci când Heiland a dispărut, doar am 
presupus că cineva a încercat să pună mâna pe documentele 
lui. Categoric n-am ştiut cât de mare era pericolul care vă 


ameninţa. 

— Vrei să zici pericolele, spuse Ann. Măcar amenințările lor, 
au eşuat. 

Fowler se uită la Ann cu o căutătură nerăbdătoare. 

— Ai planurile lui Heiland? 

Pitt intră în aeronavă şi se întoarse având cu el coşul care 
conţinea laptopurile şi jurnalele de cercetare ale lui Heiland. 

— Totul se află aici, spuse el. 

Fowler părea uşurat. Merse în spatele maşinii şi deschise 
portbagajul. Pitt îl urmă, aruncându-i directorului de securitate o 
privire tăioasă în timp ce lăsă coşul în portbagaj. 

— Poate că nu ştii, spuse Fowler, dar aici se află tehnologie 
navală nepreţuită. 

— Atunci de ce n-ai aranjat să fie escortată de o patrulă 
înarmată ca s-o ţii în siguranţă? Există cineva care e dispus să 
ucidă pentru datele astea. 

— Nu-ţi face griji. Imediat ce o las pe Ann acasă, toate astea 
se îndreaptă către o cameră securizată din sediul DARPA. 

Pitt luă geanta lui Ann din Gulfstream şi o puse în portbagaj 
lângă coş. 

— Vrei să te duc şi pe tine? întrebă Fowler. 

— Nu, mulţumesc, răspunse Pitt. Locuiesc pe aproape şi după 
ce am stat înghesuit în ultimele ore, mi-ar prinde bine să-mi 
mişc un pic picioarele. Se întoarse să-şi ia la revedere de la Ann. 

— Baftă cu ancheta. 

Ann se aruncă în braţele lui Pitt, îl strânse cu putere şi-l sărută 
pe obraz. 

— Mulţumesc, îi şopti ea. 

— Vezi să ai grijă de piciorul ăla. O ajută să urce în maşină şi-i 
făcu semn cu mâna în timp ce se pierdeau în întunericul serii. 

Pe Pitt îl durea piciorul stâng din cauza rănii de glonţ, iar tibia 
piciorului drept era încă sensibilă de la coliziunea din Chile. Se 
opri, respiră cu putere aerul serii, rece şi proaspăt după o ploaie 
recentă. Aruncându-şi pe umăr sacul de marinar, o luă agale pe 
pistă, picioarele amorţite revenindu-şi încet în timp ce mergea. 

Vuietul motoarelor răsuna de dincolo de pistă când îşi croi 
drum printr-un şir de hangare private către secţiunea mai puţin 
folosită a aeroportului. Traversă un câmp gol şi se apropie de un 
hangar izolat care părea că nu mai fusese folosit de cincizeci de 
ani. lerburi înalte înconjurau clădirea, care era acoperită parţial 


de rugină şi praf. Pe o serie de ferestre de sub jgheabul 
acoperişului se putea vedea o încrengătură de crăpături, cu 
cioburi de sticlă căzute pe jos, lângă coşul de gunoi ponosit. 
Doar un ochi de expert care ar fi examinat clădirea de aproape 
şi-ar fi putut da seama că, în realitate, faţada mizeră era astfel 
creată ca să nu atragă atenţia. 

Pitt intră pe o uşă laterală luminată de un bec chior ce forma 
o aură galbenă şi întinse mâna după un întrerupător industrial. 
Comutatorul acţionă o balama care dezvălui o tastatură. Pitt 
intru duse un cod care dezactivă sistemul de alarmă şi deschise 
uşa. 

Păşi înăuntru, aprinse luminile şi fu întâmpinat de un parc de 
maşini vechi, strălucitoare, aşezate în şiruri de-a lungul 
hangarului, cromul lustruit lucind în bătaia luminilor. În urma 
pasiunii de-o viaţă pentru automobile frumoase şi rapide, 
adunase o colecţie eclectică de maşini clasice, datând de la 
începuturile secolului douăzeci până în anii '50. Aspectul de 
muzeu era potenţat de o aeronavă Ford Trimotor parcată în 
lateral lângă un vagon Pullman frumos restaurat, pe care copiii 
lui adulţi îl foloseau ocazional pe post de apartament. 

Pitt traversă  hangarul, mângâind aripa unui Packard 
Speedster 8 Runabout din 1930, care era parcat lângă un banc 
de lucru, având capota motorului ridicată. Urcă pe o scară 
circulară din fier până la etajul al doilea unde locuia împreună 
cu Loren. 

Işi lăsă sacul de marinar pe un scaun, scoase o bere Shiner 
Bock din frigider, apoi citi un bilet lipit pe uşa frigiderului. 


Dirk, 

Stau în apartamentul meu din Georgetown până te întorci. 

Prea multe automobile fantomă pe aici! Şedinţele prelungite 
probabil c-or să mă țină la treabă până târziu. 

Mi-e dor de tine. 


XXXX, 
Loren 


Pitt dădu berea pe gât şi se întoarse în hangar. Ceva din cazul 
Heiland nu-i dădea pace, nu-şi putea da seama exact ce. Nu 
reuşi să identifice ce era în ciuda faptului că reluă evenimentele 


recente în minte, aşa că-şi trase pe el o salopetă de mecanic şi 
se îndreptă către bătrânul Packard. Cu un devotament atent, 
începu să dezmembreze carburatorul. Până să termine de 
reparat întregul mecanism, o oră mai târziu, ştia exact ce Îl 
măcina. 

— Cred că a fost o decizie înţeleaptă că l-am implicat pe Pitt 
în cazul ăsta, spuse Fowler în timp ce se afla la volanul maşinii, 
îndepărtându-se de aeroport. 

— E un bărbat destul de descurcăreţ. Ann se holba pe 
fereastră, gândindu-se la impresia ei despre Pitt. Mi-a salvat 
viaţa de două ori. 

— În mod clar are un palmares de invidiat în evitarea 
dezastrelor, spuse Fowler. Sunt sigur că este de încredere, dar, 
doar aşa ca să ştim, ştie despre munca lui Heiland şi 
posibilităţile ei? 

— Are o idee generală, dar nu a insistat să afle amănunte. 
Părea preocupat mai mult de siguranţa echipajului şi a navei lui. 
Ann se aplecă şi-şi frecă glezna. Chiar ar fi trebuit să-i spunem 
totul de la bun început. 

— N-am avut ce face. Tom Cerny a interzis cu fermitate orice 
discuţie pe acest subiect. Cred că am fost cu toţii luaţi prin 
surprindere de tenacitatea celor care umblau după ea. 

Fowler ieşi pe porţile aeroportului şi opri la lumina roşie a unui 
semafor. 

— Locuieşti în Alexandria, nu-i aşa? 

— Da, lângă Old Town, chiar pe King Street. la-o pe 
autostrada Jefferson Davis către oraş. 

Fowler schiţă un gest de aprobare şi întoarse spre sud. 

— Aţi primit vreo veste de la FBI cât am zburat noi? întrebă 
Ann. 

— Nimic deocamdată. Probabil c-or să treacă mai multe zile 
înainte să aflăm ceva de la mexicani. Şi, oricum, tu ştii probabil 
mai multe decât mine despre cei doi indivizi în negru din Idaho. 

— Păreau să fie de origine latinoamericană. Dacă au cu 
adevărat legătură cu bărbaţii din Tihuana, atunci suspectez că 
sunt spioni din America Centrală sau de Sud. 

— Venezueleni? 

— Posibil. În mod cert, nu ducem lipsă de puteri mondiale 
care să şi dorească această tehnologie. China sau Rusia s-ar afla 
probabil în capul listei. Poate că au angajat pe cineva să obţină 
documentele. 

— Nu uita de iranieni. Fowler apăsă acceleraţia ca să treacă 
de un semafor pe galben. Coti pe King Street, un drum principal 


care traversa Alexandria. 

— Atacatorii erau destul de agresivi, spuse Ann, şi foarte bine 
informaţi. 

— Da, pare că erau capabili de orice risc. 

— Te gândeşti la ce mă gândesc şi eu? întrebă Ann. 

— Au avut ajutor din interior. Trebuie să fie o scurgere de 
informaţii, probabil de undeva de sus. 

— Probabil, dar ştii câte informaţii secrete ajung în presă. 
Poate ca n-a fost foarte greu să-şi dea seama cineva că Heiland 
lucra la ceva important. Din moment ce nu lucra într-un mediu 
securizat, a devenit o ţintă uşoară. 

— S-ar putea să ai dreptate. 

Ann îi arătă către josul străzii. 

— Stau mai în faţă, pe dreapta, chiar după stejarul ăla mare. 

Fowler zări un loc liber la marginea trotuarului şi trase în 
spatele unei maşini care avea luminile stinse. Ann observă că 
era un Sedan Chrysler 300. 

— Ce-ar fi să-ţi iei liber mâine? spuse Fowler. Ai trecut prin 
multe în ultimele patruzeci şi opt de ore. Probabil că ţi-ar prinde 
bine să te odihneşti. 

— Mulţumesc, dar probabil c-aş lua-o razna stând degeaba. 
Trebuie să aflu cine sunt oamenii ăştia. 

Fowler opri motorul maşinii, iar Ann cobori. Când se întoarse 
să-şi ia cârjele, fu luată pe sus. Abia ce apucă să-l zărească cu 
coada ochiului pe atacator, un bărbat negru, înalt, care-şi 
încolăci mâinile în jurul ei şi-o azvârli pe un petic mic de gazon. 
Bărbatul masiv se năpusti asupra ei fulgerător, apăsând-o cu 
genunchiul în curbura spatelui în timp ce-i presa faţa de iarbă cu 
mâna. Se zbătu să se elibereze, apoi renunţă când simţi ţeava 
unui pistol pe tâmplă. 

— Nici să nu respiri, spuse bărbatul masiv. 

Il auzi pe Fowler strigând, apoi bufniturile surde ale unor 
lovituri cu pumnii. Câteva secunde mai târziu, cheile maşinii 
zornăiră şi portbagajul Fordului fu deschis. Ann văzu cum un 
bărbat cară ceva pe bancheta din spate a Chryslerului, apoi urcă 
pe scaunul şoferului. Tâlharul care stătea pe spatele ei se 
aplecă şi-i şopti în faţă cu o respiraţie urât mirositoare. 

— Acum stai liniştită aici încă cinci minute, dacă nu, bătrânul 
Clarence va trebui să se întoarcă şi să-ţi facă de petrecanie. 

Se ridică de pe ea, făcu un salt până la Chrysler şi urcă 


nepăsător pe locul din dreapta. Maşina o zbughi cu scârţâit de 
roţi, gonind pe stradă. Ann ridică privirea şi cercetă plăcuţa de 
înmatriculare din spate, dar fusese acoperită cu bandă adezivă. 
Profesionişti, îşi spuse în sinea ei. Scoaseră banda o stradă mai 
încolo, apoi se pierdură în trafic conducând cu atenţie şi în limita 
legală. 

Ann se ridică în picioare şi şchiopătă către Taurus unde-l găsi 
pe Fowler zăcând cu faţa în jos lângă roata din faţă. 

— Dan, strigă ea, îngenunchind lângă el. 

Acesta deschise cu greu ochii şi se ridică în şezut. 

— Sunt bine, spuse frecându-şi falca. N-am anticipat treaba 
asta. Încet, ochii i se concentrau asupra lui Ann. Eşti rănită? 

— Nu, sunt bine. Dar chestia asta n-a fost o întâmplare, spuse 
And semn cu capul către portbagajul deschis. 

— Nu dosarele! izbucni Fowler, chinuindu-se să se ridice în 
piure. Sprijinindu-se unul de altul, se îndreptară către spatele 
maşini uitându-se în portbagajul deschis, înăuntru se afla 
geanta lui Ann. Şi nimic altceva. 

La slujba funerară a lui Joe Eberson, colegii lui cercetători de 
la DARPA participară în număr mare, mulţi dintre ei urcând pe 
podiumul bisericii Annandale ca să-şi exprime respectul pentru 
el. Stând pe un rând de bănci din mijloc, Ann se simţi un pic 
stânjenită, deoarece fusese numită în agenţie după moartea lui. 
Dar în mod clar Eberson fusese un om foarte respectat şi asta îi 
sporea determinarea de a-l prinde pe cel vinovat de moartea lui. 

Fowler stătea lângă ea şi purta un bandaj mic pe barbă care 
amintea de atacul din seara precedentă. Paramedicii şi poliţiştii 
din Alexandria răspunseseră prompt după ce Ann îi chemase, 
fără să găsească răni semnificative la nici unul dintre ei. Şi fără 
să dea de urma jefuitorilor. Ann alertă agenţii federali cu privire 
la furt, iar Chryslerul atacatorilor fu dat în urmărire în întreaga 
zonă metropolitană a Washingtonului. Până dimineaţa, maşina 
fusese găsită în parcarea unui magazin alimentar. Fusese 
declarată furată c-o zi înainte şi curățată de orice amprentă şi 
de dosarele lui Heiland. O echipă specială a FBI fu desemnată 
pentru cazul furtului, dar avea prea puţine informaţii pe care să 
se bazeze. 

— Aş vrea să transmit condoleanţele mele familiei lui Joe, 
spuse Fowler când se termină slujba. Ne vedem la maşină? 

Ann încuviinţă, mulţumită că se oferise să conducă el. Când 
urcară în maşină un pic mai târziu, Ann făcu un comentariu 
vizavi de popularitatea lui Eberson. 

— Era de mulţi ani în meseria asta, spuse Fowler. Şi-a făcut 
mulţi prieteni. Dar şi câţiva duşmani. 

— Ce fel de duşmani? întrebă Ann. 

— Pe plan profesional. Proiectele de cercetare DARPA împart 
de obicei munca între diferite companii şi universităţi. Apoi 
punem totul laolaltă şi ne asumăm toate meritele. Cei mici care 
fac adevăratele descoperiri rămân adeseori necunoscuţi. 

Se întoarse către Ann. 

— Nu cred că vreun cercetător le-ar fi venit de hac lui Eberson 
şi Heiland, dacă acolo baţi. 

— Încerc doar să acopăr toate pistele, spuse Ann. Ştiu că am 
mai vorbit despre asta, dar vreau să te întreb din nou care-i 
probabilitatea ca scurgerea să vină din interiorul DARPA? 

Fowler se încruntă. 


— Orice e posibil, dar, pur şi simplu, nu cred că este cazul. E o 
echipă relativ mică aici care conduce programul Sea Arrow. Mai 
toată munca este externalizată. Adevăratul risc poate fi la 
subcontractorii noştri externi. Desigur, sunt oameni la şantierele 
navale are cunosc multe, şi ăsta este un punct de plecare 
evident. 

— Da, din acest motiv am numit deja o echipă NCIS în Groton. 
S-ar putea să nu însemne nimic, spuse Fowler, dar mi se pare 
cumva curios că Heiland şi Eberson au fost ucişi la scurt timp 
după vizita preşedintelui la şantierul naval. N-am fost acolo, dar 
m-am ocupat de lista de securitate. 

— Spui că cineva de la Casa Albă ar putea fi implicat? 

— Nu în mod direct. Dar ştii şi tu, Casa Alba este ca un ciur. 
Deşi administraţia este mai bună decât altădată, nu m-ar 
surprinde ca detaliile despre Sea Arrow să fi ajuns la urechile 
unor persoane nepotrivite. 

— Îmi poţi da lista? ceru Ann. 

— Desigur, este la mine în birou, dacă n-ai suficient de lucru 
deja. 

— In momentul ăsta trebuie să acoperim toate alternativele. 
Aş vrea să verific povestea unor furturi recente de tehnologie de 
natură similară. Ai avut de-a face cu vreun caz de spionaj? 

— Nu de când sunt la DARPA, spuse Fowler. Problemele 
noastre sunt de obicei CD-uri pierdute şi alte asemenea. Dar 
sunt aici doar de un an. Am avut câteva cazuri de spionaj când 
eram la Laboratorul de Cercetare al Armatei, cu suspecți chinezi 
şi israelieni deopotrivă, dar n-am avut niciodată suficient pentru 
a merge până la capăt. 

— Cei implicaţi în cazul ăsta par uşor în afara operaţiunilor 
tipice de spionaj, spuse Ann. 

— Adevărat, dar nu ştii niciodată cine plăteşte nota. 

— Presupun, spuse Ann. Ai vreo idee despre impactul 
programului Sea Arrow? 

— Nu-s suficient de pregătit pe partea tehnică pentru a şti 
amănunte, dar se pare că programul depindea de modelul lui 
Heiland pentru supracavitaţie, care ar fi transformat complet 
capacităţile lui Sea Arrow. Acum că cercetarea lui originală s-a 
pierdut, programul ar putea regresa câţiva ani. Nimeni nu crede 
că vor putea relua munca lui Heiland cu uşurinţă în lipsa 
proiectelor lui. 


— Nu-mi vine să cred că ne-au lăsat fără ele în Alexandria. 
Cum de au ştiut? 

— E greu de spus. Poate că cineva te-a urmărit după 
incidentul din Tihuana. Mă gândesc că trebuie să fi fost un al 
treilea individ în Idaho care să monitorizeze evenimentele. Au 
aranjat cumva atacul asupra noastră din scurt. Poate că ar 
trebui să te cazezi la un hotel pentru câteva nopţi, doar ca 
precauţie, îi spuse aruncându-i o privire îngrijorată. 

— Nu, sunt bine, spuse ea, fără prea multă grijă pentru 
siguranţa ei. 

— Şi totuşi, voi contacta poliţia din Alexandria să mă asigur că 
vor patrula pe lângă casa ta cu regularitate. Işi frecă bărbia mai 
jos de bandaj. Mi-ar plăcea să-i văd pe indivizii ăştia ducându-se 
la vale bine de tot. 

Fowler trase în parcarea sediului DARPA din centrul 
Arlingtonului. Ann prefera să lucreze la sediul DARPA decât la 
biroul ei de la NCIS, de dincolo de râu, în Anacostia, punând 
stăpânire pe un birou mic, fără ferestre, de lângă Fowler. De la 
laptopul ei putea accesa aproape aceleaşi baze de date privind 
infracțiunile, stabilind în acelaşi timp legătura cu echipa DARPA 
care lucra la proiectul Sea Arrow. 

În timp ce se întorcea în biroul ei, se simţi ciudat de 
energizată. Dincolo de importanţa pentru securitatea naţională, 
cazul devenise cumva personal. Se scuturase de oboseala 
emoţională şi fizică a zilele trecute, motivată fiind să caute 
printre informaţiile adunate şi să descopere cine se afla în 
spatele acestor furturi şi crime. 

Primul ei telefon fu către biroul FBI din San Diego. Un agent 
pe nume Wyatt se ocupa de ancheta locală. 

— Aţi aflat ceva de la partea mexicană? întrebă ea. 

— Câteva detalii, răspunse Wyatt. Cei doi bărbaţi decedati, 
ambii în vârstă de treizeci de ani, nu erau de naţionalitate 
mexicană. Au fost găsite paşapoarte columbiene asupra 
amândurora. Vă pot da numele, dar e cel mai probabil ca ele să 
fie false. Le-am verificat cu Departamentul de Stat din Bogota şi 
nici unul n-a fost confirmat de către guvernul columbian. 

— Paşapoartele erau false? 

— Da, falsuri de foarte bună calitate. Am verificat amprentele 
decedaţilor şi nu am găsit nici o potrivire nici în bazele de date 
ale FBl-ului, nici în ale Interpolului. Varianta cea mai probabilă e 


că erau doar nişte pioni angajaţi ca să facă treaba murdară. La 
vamă s-a văzut că au intrat în SUA cu alţi trei bărbaţi, acum o 
săptămână. Au trecut graniţa la Tihuana cu vize temporare de 
vizitatori. 

— Se numea vreunul dintre ei Pablo? 

— Nu, nimic care să semene cu numele ăsta. 

— Dar despre camionetă şi barcă? 

— Camioneta a fost recent achiziționată de la un dealer de 
mâna a doua din Tihuana. S-a plătit cu bani gheaţă şi a fost 
înregistrată pe numele unuia dintre columbieni pe adresa unui 
stand de taco din Rosario Beach. Mă tem că mexicanii n-au găsit 
nimic în barcă. 

— Există vreo urmă a activităţii lor în America? 

— Încă cercetăm. Un lucru interesant e că cinci indivizi au fost 
înregistraţi la trecerea graniţei cu camioneta şi doar trei s-au 
întors. Am urmat pontul vostru despre o posibilă intrare prin 
efracţie în biroul lui Heiland. Imaginile de pe camerele de 
supraveghere arată un om de serviciu intrând în birou după 
orele de program. Individul pare să fie acelaşi cu unul dintre 
columbieni. 

— Wyatt, îţi sugerez să suni la biroul din Spokane după ce 
vorbim. Doi bărbaţi au murit în Bayview, Idaho, după o intrare 
prin efracţie în casa lui Heiland de lângă lac. Pun pariu pe 
salariul pe-o lună că ăştia-s cei doi care nu ies la socoteală. 

— Şi ce zici de-un bonus dacă unul dintre ei este omul nostru 
de serviciu? întrebă Wyatt. Par să fie o gaşcă destul de 
insistentă, asta-i cert. 

— Aşa e. Mai ai şi alte informaţii? 

— Am pus un expert în explozibili să examineze barca lui 
Heiland. Ne-a confirmat că o încărcătură de explozivi plastici de 
calitate inferioară a fost pusă în interiorul ambarcaţiunii şi 
detonată mecanic. Firele păreau să fie montate de ceva vreme. 

— Deci Heiland a fost cel care a declanşat explozia, spuse ea, 
gândindu-se că Pitt avusese dreptate de la bun început. Ai vreo 
idee de ce ar fi făcut asta? 

— E posibil să fi fost conştient de pericole sau poate mult prea 
sensibil vizavi de natura muncii lui. Era ceva pentru care să 
merite să mori? 

— Aşa se pare. 

— Mai e un mic mister legat de toată povestea. 


— Ce anume? 

— Autopsia lui Eberson. Pe baza dovezilor fizice şi a poziţiei 
corpului din partea din spate a ambarcaţiunii, suntem de părere 
că nu a fost omorât de explozie. 

— Picioarele lui fuseseră prinse în aţă de pescuit, spuse Ann. 
Am presupus că s-a panicat pentru că n-a putut să sară din 
barcă şi a sfârşit înecat. 

— De fapt, medicul legist spune că a murit înainte să atingă 
apa. 

— A fost împuşcat? 

— Nu... Wyatt îşi căută cuvintele. Pielea lui prezenta urme de 
arsuri severe. Moartea lui a fost atribuită unei traume produse 
de arsuri. 

Ann văzuse membrele înnegrite şi îngrozitoare, dar presupuse 
că erau cauzate de faptul că trupul stătuse în apă la o adâncime 
însemnată. 

— De ce nu crede medicul legist că a fost ucis de explozie? 

— Pentru că urmele de la suprafaţa pielii nu arătau ca fiind 
produse în urma incendiului şi prezenta arsuri şi sub tegument. 
Cu alte cuvinte, a fost prăjit şi din exterior, şi din interior. 

Ann scutură din cap. 

— Din interior? 

— Rănile sunt caracteristice iradierii cu microunde. 

Ann rămase tăcută, încercând să înţeleagă ceva din raport. 

— Ar putea să aibă de-a face cu echipamentul pe care îl testa 
Heiland? întrebă Wyatt. 

— Nu cred. Se afla încă în cutia lui. 

— Am înţeles. l-a pus pe toţi cei de aici în încurcătură. O să-ţi 
trimit raportul şi mai vorbim. 

— Mulţumesc, Wyatt. Şi anunţă-mă dacă mai afli ceva din 
Mexic. 

Circumstanţele morții lui Eberson luaseră o întorsătură 
ciudată, care n-avea nici un sens. Dacă echipa lui Pablo voia să-l 
omoare, atunci de ce nu l-au împuşcat, pur şi simplu? Şi care ar 
fi putut fi cauza iradierii cu microunde? 

Ann i-o luă lui Wyatt înainte şi sună la sediul FBI din Spokane, 
unde i se confirmă ceea ce ghicise deja. Cei doi bărbaţi ucişi în 
Bayview aveau şi ei asupra lor paşapoarte false. Ajunseră în 
Idaho cu un avion privat, care justifica felul în care reuşiseră să 
aibă arme asupra lor. Operatorul zborului era investigat, dar nu 


părea să aibă nici o legătură cu columbienii. 

Ann îşi deschise laptopul şi începu să scormonească prin 
bazele de date ale organizaţiilor naţionale de aplicare a legii, 
căutând infracţiuni săvârşite de columbieni pe teritoriul statului 
american, în sistemul Centrului Naţional de Informaţii 
Infracţionale, puse laolaltă o listă cu astfel de infracţiuni, 
derulate pe perioada ultimi lor cinci ani. Dincolo de câteva crime 
aleatorii şi jefuirea unei bănci, infracțiunile principale se 
învârteau în special în jefuirea drogurilor şi erau concentrate în 
Miami şi New York. Nici din căutarea în sistemul FBl-ului de 
urmărire a potenţialelor ameninţări nu descoperi vreun rezultat 
care să aibă vreo legătură evidentă cu ancheta lor. 

Până când FBl-ul n-avea să finalizeze analiza ADN a trupurilor 
din Idaho, nu făcea decât să alerge după himere. Aşa că îşi 
îndreptă atenţia către posibilele scurgeri de informaţii interne. 

Fowler îi oferise profiluri detaliate ale unui număr de 
cincisprezece oameni de ştiinţă şi administratori DARPA 
implicaţi în proiectul Sea Arrow. Îşi petrecu următoarea oră 
căutând prin rapoarte, atentă la identificarea celor trei elemente 
începând cu litera „d” ale subversiunii nonideologice: datorie, 
droguri şi divorţ. li lăsă un mesaj lui Fowler să verifice o femeie 
fizician care trecea printr-un divorţ urât, dar şi un inginer cu 
grad inferior care tocmai ce achiziţionase o maşină Corvette 
nou-nouţă. Şi, cu toate astea, din afară, nici unul dintre angajaţi 
nu se potrivea profilului pentru asumarea unui risc privind 
securitatea. 

— Ai o clipă? spuse Fowler apărând în cadrul uşii. Intră şi-i 
puse un dosar gros pe birou. Aici ai rapoartele despre 
subcontractorii DARPA care lucrează la proiectul Sea Arrow. E 
evident că Groton îşi ia la bani mărunți propriii subcontractori, 
plus că au pe cap şi Biroul de Cercetare Navală. 

— Care-s daunele la nivel local? 

— Opt companii private de dezvoltare a sistemelor de 
apărare, fără Heiland, plus trei programe de cercetare 
universitare. 

— Suficient cât să ne ţină ocupați o vreme. Mulţumesc, Dan. 
Poţi să-mi mai faci o favoare? 

— Sigur, spune. 

— Poţi să-mi faci rost de un jurnal de călătorii al echipei tale 
înscrise în proiectul DARPA? Vreau să verific dacă au fost făcute 


excursii în zonele fierbinţi: Asia de Est, Rusia şi Orientul Mijlociu. 

— Se rezolvă. Apropo, iată şi lista de la vizita preşedintelui la 
Groton de acum câteva săptămâni, spuse întinzându-i o foaie de 
hârtie pe care o puse într-o parte a biroului. Vrei să iei prânzul? 

— Nu, sunt bine, spuse ea cufundându-se în informaţiile 
despre subcontractori. Mulţumesc pentru rapoarte. 

Pe când cerceta dosarele, Ann realiză numaidecât că exista o 
singură conexiune colaterală între ceilalţi contractori şi Heiland. 
Majoritatea subcontractelor priveau proiectarea corpului navei şi 
a stemului electric, fără să aibă legătură aproape deloc cu 
sistemul de supracavitaţie al lui Heiland. Eberson fusese canalul 
central pentru toate sistemele pe care Heiland le dezvolta. 

Ann se ridică şi îşi dezmorţi picioarele înainte să ridice lista de 
la vizita preşedintelui la Groton. Erau doar şapte nume, trei de 
la Casa Albă şi patru de la Pentagon. Remarcă imediat numele 
Tom Cerny. Bazându-se doar pe declaraţiile neoficiale ale lui 
Fowler, dădu prin telefon numele de pe listă unui coleg de la 
NCIS, pe care îl rugă să le verifice. Aşteptând să primească e- 
mailul cu rezultatele, se gândi cât de rare erau morţile precum a 
lui Heiland. 

Furtul secretelor de natură industrială sau de dezvoltare a 
sistemelor de apărare ajungeau rareori la omucidere. Şi totuşi, 
Heiland, Eberson şi Manny fuseseră ucişi pentru cercetările lor 
privind Sea Arrow, iar Ann şi Pitt fuseseră cât pe ce să se alăture 
listei. Doar câteva naţiuni ar fi riscat asemenea măsuri 
periculoase, dar altele puteau lucra prin mijlocitori. Guvernul 
columbian sigur nu se afla în vreo competiţie cu Statele Unite 
vizavi de armamentul de apărare, aşa că hoţii lucrau pentru 
altcineva. Dar pentru cine? 

Ann începu să examineze alte cazuri de spionaj, în căutarea 
unui numitor comun. Ignorând cazurile de terorism şi de 
hacking, descoperi că majoritatea loviturilor spionilor implicau 
secrete diplomatice şi politice, din partea unor indivizi sau 
grupuri care se aflau în serviciul vechilor duşmani de la 
Moscova, Beijing şi Havana. Mare interes prezentară câteva 
cazuri privind furturi de tehnologie militară şi comercială, puse 
în aplicare de grupuri operaţionale chinezeşti. Deşi nici unul 
dintre ele nu purta semnătura lui Heiland, era clar că, mai mult 
decât oricine, China urmărea în mod agresiv tehnologia militară. 

Descoperi despre China că avea un lung istoric de furturi şi de 


copiere a tehnologiei marilor puteri, în special tehnologie 
rusească. Sisteme de artilerie la indigo, rachete antiaeriene şi 
chiar distrugătoare care supăraseră multă vreme oficialii de la 
Kremlin. Dar ruşii nu erau singura ţintă. Câteva tehnici din 
arsenalul chinezesc semănau izbitor cu arme americane. 
Experții în aviaţie au descoperit o asemănare suspectă între 
avionul de luptă nedetectabil chinezesc J-20 şi modelul 
american F-22A Raptor. Tot chinezii anunţaseră recent intrarea 
în funcţiune a unui sistem de control al mulţimii identic unui 
aparat dezvoltat de armata americană, şi un nou elicopter 
chinez care imita modelul american Apache se spunea că era pe 
punctul de a fi produs. 

Cufundată în munca ei, Ann nici nu realiză că era aproape ora 
şase, când îi sună telefonul. Muncise mult, dar fără prea multe 
rezultate. Răspunse la telefon cu o voce obosită, dar care se 
animă imediat ce auzi o voce familiară. 

— Bună, Ann, sunt Dirk. Tot la muncă? 

— Da, adun informaţii. Tu cum eşti? 

— Bine. Auzi, mă întrebam dacă am putea lua cina mâine- 
seară. Vreau să discut ceva cu tine. 

— Mâine? Da, ar fi foarte bine. E ceva important? 

— Ar putea fi, spuse Pitt ezitând. Aş vrea să aflu dacă ai 
merge într-o croazieră cu mine. 

Ann surprinse câţiva bărbaţi holbându-se la ea în timp ce 
defila prin restaurantul clubului Bombay, şchiopătând abia vizibil 
acum. Îmbrăcată într-o rochie galbenă ca şofranul care se mula 
pe curbele corpului, arăta mai degrabă ca un model decât ca un 
anchetator. Ignoră privirile şi ieşi în curtea elegantă a 
restaurantului care avea vedere la parcul Lafayette. Îl zări pe 
Pitt la o masă din colţ. 

Era aşezat lângă o femeie înaltă şi frumoasă care-i părea uşor 
cunoscută. Uşor stânjenită, Ann afişă un zâmbet forţat 
apropiindu-se de masă. 

Pitt se ridică şi o întâmpină cu căldură. 

— Gata cu cârjele? 

— Da, din fericire, glezna e mult mai bine. 

— Ann, aş vrea să ţi-o prezint pe soţia mea, Loren. 

Loren se ridică în picioare şi o îmbrăţişă cu multă simpatie. 

— Dirk mi-a povestit despre încercările prin care aţi trecut în 
Mexic şi Idaho. Deşi se pare că a uitat să menţioneze cât de 
drăguță eşti, adăugă ea fără urmă de invidie. 

Orice resentiment instinctiv pe care le-ar fi putut avea Ann 
faţă de Loren se topi în faţa complimentului neaşteptat. 

— Mi-e teamă că toate chinurile au fost în zadar, spuse Ann 
aruncându-i lui Pitt o privire vinovată şi apoi îi povesti cum ea şi 
Fowler fuseseră atacați şi lăsaţi fără munca lui Heiland. 

— Nu pare să fie o coincidenţă, spuse Pitt, citindu-i-se 
îngrijora rea pe chip. 

— Mai degrabă spionaj pe faţă, spuse Loren. Trebuie 
mobilizate autorităţi mai înalte. 

— Sunt deja implicate cel puţine trei echipe ale FBl-ului în 
acest caz, spuse Ann, pe lângă echipa DARPA şi câţiva 
anchetatori NCIS, în afară de mine. O privi pe Loren şi ochii îi 
sclipiră când realiză cine era. Sunteţi membra din Colorado a 
Congresului. 

— Fii atentă să n-o dai de gol, spuse Pitt râzând. 

— Mi s-a părut mie că-mi eraţi cunoscută, spuse Ann. Îmi 
amintesc de eforturile depuse ca să treceţi legea pentru 
extinderea ajutoarelor şi concediilor pentru părinţii înrolați în 
armată. Sunteţi o adevărată eroină pentru femeile din forţele 
armate. 


Loren scutură din cap. 

— Au fost doar nişte schimbări minore care ar fi trebuit 
instituite cu mult timp în urmă. Serios însă, dacă sunt sfori pe 
care să le pot trage la Siguranţa Naţională ca să vă ajute cu 
acest caz, trebuie doar s-o spuneţi. 

— Mulţumim. Ne bucurăm de sprijinul vicepreşedintelui şi al 
Casei Albe, deci cred că avem resursele necesare. Trebuie doar 
să găsim un fir sau două ca să putem descoperi cine sunt 
oamenii ăştia. 

Un chelner îşi făcu apariţia şi comandară fiecare câte un fel 
de mâncare pe bază de curry, la care Pitt adăugă şi o sticlă de 
Saint Clair Sauvignon Blanc din Noua Zeelandă. 

— De când sunteţi căsătoriţi? întrebă Ann. 

— Doar de câţiva ani, spuse Loren. Tot fiind pe drumuri 
amândoi, adeseori pare că suntem două nave care trec una pe 
lângă alta noaptea, dar asta funcţionează pentru noi. 

— Şmecheria este, adăugă Pitt, să te asiguri că navele se 
izbesc una de alta în mod regulat. A 

Loren îşi îndreptă atenţia asupra lui Ann. In viaţa ta există 
cineva special? 

— Nu, celibatară momentan şi fericită aşa. 

Sosiră felurile de mâncare, suficient de condimentate cât să 
facă necesară încă o sticlă de vin. 

— Creveţii aceştia plini de curry îmi ard limba, dar nu mă pot 
opri din mâncat, spuse Ann. Sunt extrem de delicioşi. 

Mai târziu, Ann se scuză şi merse la toaletă. De îndată ce se 
îndepărtă, Loren se aplecă spre Pitt. 

— Fata asta este atrasă de tine. 

— Ce să fac dacă are gusturi bune la bărbaţi? spuse el 
rânjind. 

— Nimic, dar dacă îţi trece prin minte vreo idee, o să-ţi scot 
plina cu un cuţit de unt ruginit. 

Pitt râse apoi o sărută lung. 

— Nu-ţi face griji. Ţin destul de mult la splina mea şi prefer să 
rămână aşa. 

Când Ann se întoarse, gustară din şerbet la desert. Apoi Pitt 
scoase o piatră argintie din buzunar şi o puse pe masă. 

— O bucată, nu două? spuse Loren. 

— E un suvenir din Chile, spuse Pitt. Cred că are de-a face cu 
moartea lui Heiland. 


— Mai precis, ce e? întrebă Ann. 

Unul dintre geologii de la NUMA a identificat-o ca fiind un 
minereu numit monazit. L-am găsit la bordul cargobotului 
abandonat care se îndrepta către Valparaiso. 

— Am auzit despre asta, spuse Ann. Ai împiedicat cargobotul 
să se lovească de o navă de croazieră plină de oameni. 

— Mai mult sau mai puţin, spuse Pitt. Dar este un mister ce s- 
a întâmplat cu echipajul navei. Şi de ce a sfârşit nava la mii de 
kilometri de cursul stabilit. 

— A fost deturnată? 

— Era un cargobot, încărcat cu bauxită dintr-o mină din 
Australia, se presupune. După câte se pare, încărcătura n-avea 
prea mare valoare. Am descoperit că nava avea cinci cale, trei 
conţineau bauxită, dar cele două dinspre pupa erau goale. Pitt 
ridică piatra. Am găsit bucata asta de monazit lângă una dintre 
cele două cale goale. 

— Crezi că monazitul a fost furat de pe navă? întrebă Ann. 

— Da, aşa cred. 

— De ce ar fura cineva monazitul, nu şi bauxita? întrebă 
Loren. 

— Am evaluat piatra şi rezultatele au fost destul de 
interesante. Acest monazit are o concentraţie mare de neodim 
şi lantan. 

Loren zâmbi. 

— Sună ca numele unor boli. 

— În realitate, sunt două dintre cele şaptesprezece elemente 
cunoscute ca metale rare, dintre care unele sunt la mare 
căutare în industrie. 

— Desigur, spuse Loren. Avem o audiere la Congres vizavi de 
rezervele limitate de elemente rare. Sunt folosite într-o serie 
largă de produse de înaltă tehnologie, inclusiv la maşinile hibrid 
şi turbinele eoliene. 

— Şi câteva tehnologii-cheie de apărare, completă Pitt. 

— Din câte îmi amintesc, spuse Loren, China este cel mai 
mare producător de elemente rare. De fapt, sunt doar câteva 
mine active peste tot în lume. 

— Rusia, India, Australia şi mina din grădina noastră, din 
California, completează restul producţiei globale, spuse Pitt. 

Ann scutură din cap. 

— Nu înţeleg ce are de-a face piatra asta cu cazul Heiland. 


— Ar putea să n-aibă nici o legătură, spuse Pitt, dar sunt două 
coincidenţe interesante. Prima este bucata de monazit din 
mâinile tale. Neodimul pe care îl conţine se întâmplă să fie un 
material-cheie în construirea motoarelor propulsoare cu care e 
dotată Sea Arrow. 

— Cum de ştii una ca asta? întrebă Ann. 

— Directorul meu de sisteme de informare de la NUMA a 
descoperit că unele elemente rare erau componente cruciale în 
sistemul de propulsie al distrugătorului de clasă Zumwalt al 
marinei militare. Un pic de muncă de cercetare plus nişte 
bănuieli ne-au dus la concluzia că trebuie să fi fost de o şi mai 
mare importanţă pentru motoarele electrice cu care e dotată 
Sea Arrow. 

— Trebuie să verific, dar n-am nici o îndoială că este 
adevărat, spuse Ann. Şi totuşi, tot nu văd o legătură importantă. 

— Poate că nu, spuse Pitt, dar mai există încă o legătură 
curioasă - cercetătorul DARPA ucis la bordul Cutt/efish, Joe 
Eberson. Pun pariu că n-a murit prin înecare, ci a fost ucis deo 
doză serioasă Ic radiaţii electromagnetice. 

Lui Ann îi căzu piatra din mână şi rămase cu gura căscată. 

— Cum de ştii una ca asta? Tocmai ce am primit o copie după 
raportul autopsiei dimineaţă. Confirmă exact ce ai spus. 

— După starea în care se afla Eberson. Avea extremităţile 
umflate, iar pielea avea băşici şi era înnegrită. Umflăturile nu 
sunt neobişnuite la victimele prin înecare, dar pielea înnegrită 
indica altceva. La bordul cargobotului din Chile am descoperit 
un marinar mort care avea aceleaşi caracteristici. Autorităţile 
chiliene spun că a murit în urma unor leziuni termice cauzate de 
iradiaţii cu microunde. 

— Aceeaşi cauză, spuse Ann. Patologul care l-a examinat pe 
Eberson nu a reuşit să identifice sursa posibilă a iradierii. Cum 
de au murit în felul ăsta? 

— In afara cazului în care a adormit pe o antenă parabolică, e 
greu de spus. l-am întrebat pe câţiva dintre cercetătorii mei şi 
am emis o teorie neconvingătoare, dar plauzibilă. 

— Tare-aş vrea să aud. 

— Există un număr de instrumente de control al mulţimii 
apărute în ultimii ani care folosesc microunde pentru a arde 
uşor pielea oamenilor în calea lor. Armata noastră a pus în 


funcţiune unul pe care îl numesc sistemul de respingere activă"! 
sau ADS şi căruia adeseori i se spune „raza dureroasă”. 
Sistemele nu sunt create ca să fie letale, dar am aflat că prin 
modificări nu foarte complicate pot deveni mortale. 

— Pot fi folosite pe mare? întrebă Loren. 

— În prezent sunt montate pe camioane ca să poată fi uşor 
plasate pe puntea unei nave. Sistemul ADS are o rază de 
acţiune de şapte sute de metri. Oamenii din interiorul unei nave 
ar fi feriţi, dar oricine s-ar afla pe punte sau pe puntea de 
control ar fi afectat. Un sistem proiectat destul de bine ar putea 
chiar afecta şi sistemul de comunicaţii. Ar putea, de asemenea, 
să-l folosească împotriva unui vas mai mare ca protecţie faţă de 
atacuri armate. 

— Crezi că aşa ceva a fost folosit pe ambele vase? întrebă 
Ann. 

— Ar fi putut fi folosit asupra echipajului de pe Tasmanian 
Star pentru a putea fura monazitul, spuse Pitt, şi împotriva lui 
Cuttlefish ca să-i omoare pe Heiland, Manny şi Eberson şi să fure 
prototipul de testare Sea Arrow. 

— Ar fi plecat cu modelul direct de pe Cutt/efish dacă Heiland 
n-ar fi aruncat barca în aer, spuse Ann. Ai vreo idee cine ar fi 
putut să atace vasul? 

— Cercetăm, dar n-am găsit nimic deocamdată. 

— Atunci nu pare că suntem prea aproape de a descoperi 
identitatea acestor oameni. 

Pitt îi aruncă o privire şireată. 

— Ba din contră, intenţionez să aflu într-o săptămână. 

— Dar n-ai nici cea mai mică idee unde ai putea să-i găseşti, 
spuse Loren. 

— De fapt, spuse Pitt, intenţionez să-i fac pe ei să mă 
găsească pe mine. Ca atunci când vrei să prinzi şoarecele cu o 
bucată de brânză, doar că brânza noastră se numeşte monazit. 

Scoase o hartă a lumii din buzunarul hainei şi o întinse pe 
masă. 

— Eu şi Hiram Yaeger am fost foarte intrigaţi de deturnarea 
navei Tasmanian Star, aşa că am organizat o căutare a navelor 
cunoscute care s-au scufundat sau care au dispărut în ultimii 
trei ani. Documentele de asigurare arată că mai bine de 
douăsprezece vase comerciale s-au scufundat fie cu tot cu 


11 În original, Active Denial System, (n. tr.). 


echipajele lor, fie au dispărut fără urmă. Dintre acestea, nu mai 
puţin de zece cărau elemente rare sau minereuri apropiate. 
Şapte dintre nave s-au pierdut în apropierea Africii de Sud, 
spuse arătând pe hartă, în timp ce celelalte au dispărut în estul 
Pacificului. 

Ann remarcă simbolurile mici pentru navele eşuate de pe 
hartă, câteva dintre ele aproape de un mic atol numit 
Clipperton. 

— De ce n-au investigat firmele de asigurare? 

— Multe dintre nave erau cargoboturi vechi, deţinute 
independent şi probabil asigurate necorespunzător prin 
comisionari multipli. Pot doar să bănuiesc, dar probabil că nici 
unul dintre asigurători n-a avut prea tare de suferit ca să se 
sinchisească să cerceteze suficient cât să realizeze că există un 
tipar. 

— Care-i motivul pentru care se obosesc să deturneze sau să 
scufunde navele astea, întrebă Loren, dacă pot cumpăra 
minereurile de pe piață? 

Pitt ridică din umeri. 

— Rezerva globală e destul de limitată. Poate că cineva 
încearcă să controleze rezervele şi să manipuleze piaţa. 

— Deci ce plan ai ca să-i identifici pe oamenii ăştia? întrebă 
Ann. 

Pitt arătă către bucata de monazit. 

— Bucăţica asta de rocă vine dintr-o mină din Australia de 
Vest numită Mount Weld. Mina este închisă temporar, ca să 
poată mări producția. Am descoperit că ultimul lor transport de 
minereu programat pentru export a fost încărcat pe un cargobot 
săptămâna trecută cu destinația Long Beach. 

— Crezi că nava va fi deturnată? întrebă Loren. 

— Navighează pe aceeaşi rută pe care au dispărut alte două 
nave, aceiaşi pe care a fost atacată Tasmanian Star. Este 
ultimul transport de pământuri rare dinspre Australia pentru cel 
puțin şase luni. Sunt dispus să pariez că e o țintă destul de 
bună. 

— Deci asta-i croaziera în care m-ai invitat? întrebă Ann cu o 
sclipire în ochi. 

Pitt încuviinţă dând din cap. 

— Cargobotul este deţinut de o firmă navală al cărei director 
se întâmplă să fie prieten cu vicepreşedintele Sandecker. A 


aranjat pentru noi şi pentru o echipă de intervenţii a Pazei de 
Coastă o întâlnire cu nava în sudul insulelor Hawaii. 

— Şi asta înseamnă că aveţi suficientă protecţie? Lui Loren i 
stătea îngrijorarea în ochii violeţi. 

— Nu vom lupta împotriva unei nave de război. Voi comunica 
regulat cu Rudi la sediu, asta în cazul în care vom avea nevoie 
de forţe suplimentare. Va trebui să plecăm spre Hawaii în două 
zile. Spuse întorcându-se către Ann. Te bagi? 

Ann ridică piatra şi o privi pe toate părţile. 

— Mi-ar plăcea, dar sunt în mijlocul unei investigaţii şi n-aş 
vrea să mă opresc tocmai acum. Şi-n plus, nu cred că aş fi de 
prea mare ajutor la bordul navei. Dar uite cum facem, spuse 
privindu-l pe Pitt în ochi. Dacă ai dreptate, atunci eu şi Loren te 
vom aştepta la docul din Long Beach. 

Pitt le zâmbi celor două femei frumoase şi ridică paharul de 
vin. 

— Asta ar fi o privelişte de care s-ar bucura orice marinar. 

Văzută din aer, jungla deasă se întindea de-a lungul 
orizontului ca un covor verde plin de ghemotoace. Doar câte-o 
urmă ocazională de fum sau vreo căsuţă din vreun luminiş 
indica existenţa oamenilor sub frunziş. 

Deşi elicopterul plecase de pe Aeroportul Internaţional 
Tocumen din Panama doar cu câteva minute mai devreme, pe 
Pablo deja îl călca pe nervi mugetul turbinei. Privi în faţă şi văzu 
întinderea verde a lacului Gatun, o întindere masivă de apă 
formată în timpul construirii Canalului Panama. Se aflau aproape 
de destinaţie. 

Pilotul înclină elicopterul şi urmă ţărmul estic al lacului, 
trecând peste câteva insule mari cunoscute pentru primatele 
diverse pe care le adăposteau. O peninsulă îngustă se ivi în faţă 
şi elicopterul fu ghidat înapoi deasupra junglei, reducând treptat 
din viteză. Când ajunse în centrul bucății de pământ, pilotul 
pregăti elicopterul pentru aterizare. 

Pablo privi vârfurile copacilor de dedesubt şi observă că se 
mişcau. Nu din cauza curentului de aer provocat de elice, ci 
începură să se depărteze. Prin frunziş apăru o pată albă, care se 
mări transformându-se într-un pătrat mare cu un loc pentru 
aterizarea elicopterului, marcat cu lumini şi vopsea 
reflectorizantă albă. : 

Pilotul centră elicopterul şi coborî încet pe locul marcat. In 
momentul în care pilotul opri motorul, Pablo îşi scoase căştile şi 
cobori 

Odată ieşit din raza rotorului, ridică privirea şi urmări cum 
acoperişul amenajat ca un frunziş artificial se închise deasupra 
capului lui. Învelişul acţionat hidraulic era o structură de sine 
stătătoare ridicată pe nişte stâlpi într-un luminiş din junglă. Doi 
bărbaţi în uniformă şi înarmaţi operau un panou de control din 
lateral. 

Când cerul dispăru, o maşinuţă de golf apăru din jungla 
înconjurătoare şi trase lângă Pablo. 

— EI Jefe te aşteaptă, spuse şoferul cu un uşor accent suedez. 
Părând nelalocul lui în jungla din Panama, era un bărbat blond 
corpolent cu pielea albă şi ochii albaştri ca gheaţa. Purta o 
uniformă militară de ofiţer greu de descris şi un pistol Beretta în 
toc. 


Ambii bărbaţi se holbară unul la celălalt cu un amestec de 
respect şi dispreţ. Angajaţi amândoi pentru forţa lor fizică, 
păstrau un armistițiu rece şi formal. 

— Bună ziua şi ţie, Johansson, spuse Pablo. Şi da, am avut un 
zbor tare plăcut, mulţumesc de întrebare. 

Johansson apăsă acceleraţia când Pablo urcă în maşinuţa de 
golf, fără să aştepte ca acesta să se şi aşeze. 

Cei doi bărbaţi mergeau tăcuţi pe calea pavată din junglă. 
Intrară într-un luminiş unde se aflau şi mai mulţi bărbaţi 
înarmaţi şi îmbrăcaţi în uniforme. La dreapta lor era o grămadă 
de pietre gri aranjată în forma unei piramide. Un grup de bărbaţi 
neîngrijiţi, purtând haine murdare şi pătate, puneau pietrele în 
cărucioare mici pe care le împingeau la vale pe o şină. 

Maşinuţa de golf trecu printr-o altă porţiune de junglă deasă, 
apoi opri în faţa unei structuri mari din beton, fără ferestre 
vizibile. Acoperişul plat ranforsat, mascat cu vegetaţie, văzut de 
deasupra era şi mai bine camuflat decât locul de aterizare. 

Pablo sări din maşinuţă. 

— Mulţumesc pentru că m-ai adus. Nu te obosi să mă aştepţi 
cu motorul pornit. 

— În locul tău, n-aş plănui o vizită prea lungă, spuse 
Johansson şi apoi se îndepărtă. 

În timp ce Pablo urcă cele câteva trepte până la uşă, simţi 
briza care bătea dinspre lac şi împrăştia aerul umed şi cald. 
Paznicul deschise uşa şi-l escortă înăuntru. 

În contrast puternic cu pereţii simpli de afară, interiorul 
clădirii era de-a dreptul opulent. Construit ca o reşedinţă 
personală, era decorat în culori tropicale vii, cu un surplus de 
lumină care venea de deasupra. Când Pablo fu condus pe 
coridorul de marmură, trecu pe lângă o cameră de zi decorată 
modern, apoi pe lângă o piscină lungă. Partea din spate a casei 
se întindea la poalele unui deal mic, ce se ridica deasupra apei. 
Ferestre din podea până-n tavan etalau ca într-o vitrină o parte 
întinsă a lacului Gatun. 

Pablo fu condus într-un birou care avea vedere la malul 
stâncos de dedesubt. In depărtare se putea vedea un 
portcontainer care se îndrepta spre sud prin Canal, către Pacific. 

Rămase o clipă în cadrul uşii până când atenţia bărbatului 
care stătea în spatele unui birou vechi din lemn de mahon se 
îndreptă către el. Edward Bolcke privi pe deasupra ochelarilor de 


citit şi îi făcu semn lui Pablo să intre. 

Începând cu aspectul conservator al costumului şi al cravatei 
sale de la costum, fiecare detaliu al înfăţişării lui Bolcke era o 
dovadă vie a spiritului lui exigent. Părul grizonant era perfect 
pieptănat, unghiile tăiate cu precizie, iar pantofii bine lustruiţi. 
Biroul lui era aproape spartan ca decor, iar masa de lucru, 
ordonată. Bolcke îşi scoase ochelarii, se lăsă pe spate în scaun, 
încrucişă braţele şi se holbă la Pablo cu nişte ochi căprui ca de 
vultur. 

Pablo se aşeză pe un scaun în faţa biroului şi aşteptă ca şeful 
lui să vorbească. 

— Deci ce s-a întâmplat în Tihuana? întrebă Bolcke, cu un 
uşor accent german. 

— Ştii că Heiland şi-a distrus propria barcă în timpul 
operaţiunii noastre iniţiale, spuse Pablo. Ceea ce, desigur, ne-a 
dat peste cap extragerea plănuită. Inainte să putem pune mâna 
pe un vas potrivit pentru recuperarea ambarcaţiunii, au venit 
americanii şi au ridicat prototipul de testare. Erau de la o 
organizaţie civilă, NUMA, aşa că n-am avut nici cea mai mică 
problemă să luăm aparatul de la ei. Dar doi dintre bărbaţi au 
reuşit să ne urmărească până în Mexic. Şi mai era implicată şi o 
femeie detectiv. 

— Da, am auzit. 

Surprins de comentariul lui Bolcke, Pablo îşi drese vocea. 

— A avut loc un incident în trafic pe străzile din Tihuana în 
timp ce ne croiam drum către aeroport. Aparatul a fost distrus, 
iar Juan a murit în coliziune. În timp ce încercam să scăpăm din 
întreaga situaţie, mi-am pierdut omul, pe Eduardo. 

— O oportunitate ratată, spuse Bolcke cu ochii mijiţi. Dar cel 
puţin fără alte repercusiuni, se pare. 

— Toţi bărbaţii cu care lucrez sunt mercenari din Columbia 
bine antrenați, cu identități false şi fără cazier. N-o să se poată 
face nici o legătură cu tine. 

— Foarte bine, din moment ce şi echipa pe care ai trimis-o în 
Idaho a fost ucisă. 

Pablo îngheţă. 

— Alteban şi Riversa sunt morţi? 

— Da, au fost ucişi într-un „incident în trafic” după ce au 
plecat de la cabana lui Heiland, spuse Bolcke cu o expresie 
aspră. Femeia detectiv, o anume Ann Bennet, şi directorul 


NUMA, pe care se pare că l-ai întâlnit în Tihuana, sunt 
responsabili de asta. Din fericire, am reuşit să aranjez 
recuperarea planurilor de cercetare în Washington. 

Bolcke băgă mâna într-un sertar şi scoase un plic gros pe care 
îl împinse pe birou. 

— Te bucuri de o sumă frumoasă ca recompensă, prietene. 
Partea ta, plus cele ale prietenilor tăi morţi. 

— Nu pot accepta, spuse Pablo în timp ce se întinse şi apucă 
plicul. 

— Nu, eu plătesc misiunea, nu numărul oamenilor. Date fiind 
evenimentele însă, am decis să anulez bonusul pe care 
intenţionam să-l ofer pentru munca bună depusă la mina 
Mountain Pass. 

Pablo schiţă un gest de aprobare, mulţumit să pună mâna pe 
bani. 

— Ai fost întotdeauna generos. 

— Nu voi mai fi la fel de generos dacă vor mai exista şi alte 
eşecuri. Presupun că eşti pregătit pentru următoarea misiune. 
Îşi încrucişă mâinile pe birou în timp ce-l fixa pe Pablo cu 
privirea. Pablo îi evită privirea, alegând să-şi coboare ochii 
asupra mâinilor lui Bolcke. Asta îl trăda pe bărbatul acesta, 
mâinile. Erau groase, diforme şi pătate de la soare. Nu erau 
mâinile unui bărbat care şi-a petrecut viaţa în sălile de consiliu 
ale unor corporaţii, aşa cum părea. Erau mâinile unui bărbat 
care-şi petrecuse viaţa săpând după roci. 

Născut şi crescut în Austria, Edward Bolcke îşi petrecuse 
tinereţea colindând Alpii în căutare de aur şi minereuri rare. 
Fusese scăparea lui după ce mama lui fugise cu un soldat 
american, lăsându-l în grija unui tată alcoolic şi predispus la 
violenţă. Drumeţiile tânărului Bolcke îi cultivară dragostea 
pentru geologie, care s-a materializat într-o diplomă în ingineria 
resurselor minerale obţinută la universitatea austriacă din 
Leoben. 

Se angajase la o mină de cupru din Polonia şi în scurt timp 
ajunse să bată globul lucrând în mine de cositor în Malaysia, de 
aur în Indonezia şi de argint în America de Sud. Având o 
incredibilă abilitate de a localiza rocile cu cea mai mare 
concentraţie, ajutase la creşterea ratei de recuperare a 
investiţiilor şi a profiturilor peste tot pe unde mergea. 

Dar în Columbia, viaţa îi oferi o situaţie neprevăzută. Bolcke 


devenise interesat de o mică exploatare de argint din districtul 
Tolima, pe care o cumpărase. În urma unei analize inteligente, 
descoperise un zăcământ valoros de platină de-a lungul 
proprietăţii lui. Îşi asigurase drepturile de exploatare şi dăduse 
peste un zăcământ masiv, care îl îmbogăţise în doar câteva luni. 
În timp ce-şi sărbătorea norocul în Bogota, făcuse cunoştinţă cu 
fiica plină de viaţă a unui industriaş brazilian, cu care se 
căsătorise în scurt timp. 

Dusese o viaţă de poveste vreme de câţiva ani, sporindu-şi 
averea câştigată de pe urma minei, până într-o bună zi când se 
întorsese acasă în Bogota şi îşi găsise soţia în pat cu un 
american de la consulat. Cu o furie de care nici nu se credea 
capabil, îi crăpase capul bărbatului cu un ciocan de spart piatra. 
Urmase soţia, căreia îi frânse gâtul cu mâinile lui groase şi 
puternice. 

Un juriu columbian, bine uns de avocaţii lui, l-au achitat pe 
motiv de nebunie temporară. 

Însă era liber din punct de vedere fizic, nu şi psihic. Incidentul 
îi redeschise vechi răni, la care se adăugaseră altele noi. O furie 
însetata de sânge îi umpluse sufletul, refuzând să mai cedeze. 
Căutase răzbunare, îndreptându-şi atenţia asupra celor mai 
lipsite de apărare fiinţe pe care le putea găsi: femei tinere şi 
neajutorate. Bântuia noaptea prin mahalalele Bogotei, angaja 
prostituate tinere, apoi le bătea fără milă ca să-şi răcorească 
furia. Aproape împuşcat într-o noapte de un peşte vigilent, 
abandonase în cele din urmă calea aceasta de eliberare şi 
părăsise Columbia, vânzându-şi drepturile rămase asupra minei. 

Bolcke investise într-o mină de aur neprofitabilă din Panama 
şi se mutase în această ţară. Cu ani înainte studiase exploatările 
minei, aşa că ştia că fusese prost gestionată. Era deţinută de o 
firmă privată americană membră a unor holdinguri şi, pentru a 
prelua controlul asupra ei, fusese nevoit să cumpere întreaga 
companie. Dar ca să faciliteze tranzacţia, trebuise să ofere ca 
garanţie o parte din acţiuni guvernului corupt din Panama, 
condus la vremea aceea de Manuel Noriega. Când armata 
americană l-a înlăturat pe Noriega, guvernul care a urmat a 
pretins mina şi l-a hărțuit pe Bolcke, care s-a ales cu un munte 
de facturi către avocaţi pentru a reintra în posesia minei, la un 
preţ considerabil. Dădea vina pe americani pentru pierderile lui, 
ceea ce contribuia la ura sa faţă de această ţară. 


Ca parte din conglomeratul minier, s-a trezit deţinând o 
companie mică americană, care includea o firmă de transport de 
mărfuri cu camioane, câteva cargoboturi şi o afacere mică de 
pază şi protecţie. Ceea ce începuse ca o frustrare minoră se 
transformase într-o oportunitate uriaşă de răzbunare. 

În fiecare noapte, imaginea soţiei lui împreună cu birocratul 
american îi bântuia visele, amintindu-i de sentimentul de 
abandonare din copilărie şi se trezea în fiecare dimineaţă plin de 
furie. Făptaşii, deşi ambii dispăruţi de mult, rămăseseră ţinta 
furiei sale, alături de ţara acestora, prin asociere. Furia nu îl mai 
părăsise niciodată. Dar în loc să se descarce prin acte de 
violenţă aleatorii, descoperise o nouă metodă de răzbunare. 
Folosindu-se de abilităţile şi cunoştinţele dobândite într-o viaţă 
de minerit, pornise un adevărat război economic. 

Ochii negri şi reci ai lui Bolcke îl studiau pe vizitator, în timp 
ce mâinile sale late se odihneau pe birou. 

— Nu ard de nerăbdare să mă întorc în America imediat, 
spuse Pablo tulburat. Din câte am înţeles, trebuie să mai rămân 
în Panama pentru câteva săptămâni înainte de următoarea 
etapă. 

— Suntem în urmă cu livrările, iar acum termenul a fost 
devansat, transportul se va face în patru zile. Trebuie să te 
întorci imediat. 

Pablo nu se împotrivi. Fostul soldat comando din trupele 
speciale columbiene nu refuza niciodată un ordin. Muncea 
pentru bătrânul austriac de mai bine de doisprezece ani, de 
când fusese angajat pentru a înăbuşi o revoltă dintr-o mină. 
Loialitatea îi fusese bine răsplătită de-a lungul anilor, cu atât 
mai mult cu cât şeful lui o mai lua uneori razna. 

— Voi avea nevoie de o nouă echipă, spuse Pablo. 

— Nu e timp. Vei fi asistat de doi mercenari americani. 

— Ajutorul din exterior nu este de încredere. 

— Va trebui să ne asumăm riscul ăsta, izbucni Bolcke. Ţi-ai 
pierdut toată echipa. Pot să-ţi dau câţiva dintre oamenii lui 
Johansson, dar nu sunt antrenați în zona ta de lucru. Contactele 
mele de la Washington m-au asigurat că sunt de încredere 
aceşti mercenari. Şi-n plus, spuse privindu-l pe Pablo în ochi, au 
reuşit ce tu n-ai fost în stare. Au recuperat datele despre 
supracavitaţie. 

Bolcke împinse către Pablo un plic mai mic. 


— Numărul de telefon al omului nostru din Washington. 
Contactează-l când ajungi, iar el o să-ţi aranjeze o întâlnire cu 
oamenii de care ai nevoie. In rest, totul este pus la punct, aşa că 
tu trebuie doar să faci achiziţia şi livrarea. 

— Se va face. 

— Avionul companiei te va aştepta mâine ca să te ducă acolo. 
Vreo întrebare? 

— Femeia asta anchetator şi cei de la NUMA reprezintă o 
problemă? 

— Femeia nu-i o problemă. Bolcke se aşeză înapoi în scaun şi 
se gândi în continuare la întrebare. Nu ştiu despre personalul 
NUMA. Poate că ar merita să fie supravegheați. Îl privi din nou 
pe Pablo. O să am eu grijă de asta. Urmează planul. Voi fi în 
Beijing aşteptând confirmarea ta. 

Ochii i se întunecară şi mai mult când se aplecă peste birou. 

— Muncesc pentru momentul ăsta de mulţi ani. Totul este aşa 
cum trebuie. Nu mă dezamăgi, Pablo. 

Pablo îşi scoase pieptul în faţă. 

— Nu-ţi face griji, Jefe. O să fie joacă de copii. 

Ann ajunse la birou la şapte dimineaţa, arzând de nerăbdare 
să caute potenţiala legătură cu nava deturnată. Primul punct de 
oprire În la înlocuitorul lui Joe Eberson în funcţia de director 
DARPA pentru Tehnologia Platformelor Marine, dr. Roald Oswald. 
II întâlnise pe omul de ştiinţă cu câteva zile în urmă şi nu fusese 
surprinsă să-l găsească instalat deja la birou, lucrând la un 
raport de studiu. 

Vâri capul pe uşă. 

— Pot să vă tulbur liniştea de dimineaţă? 

— Desigur, domnişoară Bennett. Mi-ar prinde bine o 
distragere de la studiul supărător al programului de livrare 
pentru noul nostru submarin. 

— Spuneţi-mi Ann, vă rog. Va mai exista o lansare fără 
aparatul de supracavitaţie? 

— Asta-i dilema. Pierderea lui Eberson şi a lui Heiland ne va 
întârzia cu câteva luni bune, dacă nu cumva ani. Capacităţile 
vasului unt reduse drastic. E ceva valoare şi în testarea 
sistemului de propulsie, aş zice, dacă reuşim vreodată să 
finalizăm asamblarea. 

— Ce vă reţine? 

Întârzieri la materiale foarte importante, mi s-a spus. 

— Materialele astea implică cumva şi pământuri rare? 

Oswald sorbi o gură de cafea şi o cercetă pe Ann cu ochii de 
un albastru spălăcit. 

— N-am suficiente informaţii ca să răspund la întrebarea asta. 
Dar, da, în mod clar, pământurile rare au un rol aparte în 
construirea lui Sea Arrow, mai ales în sistemul de propulsie şi în 
sistemele electronic şi sonar. De ce întrebi? 

— Investighez o posibilă legătură între moartea doctorului 
Heiland şi deturnarea unui transport de monazit cu concentraţii 
mari de neodim şi lantan. Cât de importante sunt elementele 
astea pentru Sea Arrow? 

— Foarte. Sistemul nostru de propulsie se bazează pe o 
pereche de motoare electrice foarte avansate, care alimentează 
pe rând două pompe cu jet extern, precum şi restul sistemelor 
de operare ale vasului. Ambele componente conţin elemente din 
pământuri rare, mai ales motoarele. Oswald mai luă o înghiţitură 
de cafea. Folosesc magneţi permanenţi de înaltă intensitate 


pentru a obţine un salt revoluţionar în ceea ce priveşte eficienţa 
şi randamentul. Magneţii ăştia sunt produşi la cele mai înalte 
standarde în Laboratorul Naţional din Ames şi conţin un amestec 
de câteva pământuri rare, majoritatea conţinând în mod clar 
neodim. Ezită un moment. Credem că sistemul de supracavitaţie 
al lui Heiland se bazează tot pe pământuri rare. 

— De ce spuneţi asta? 

— Motoarele lui Sea Arrow urmează să fie instalate. Primul 
motor tocmai ce-a fost finalizat la Laboratorul de Cercetare 
Navală din Chesapeake Bay şi e gata de expediere către Groton. 
Cu al doilea s-a întârziat din cauza unei perturbări în 
mecanismul de livrare a materialelor. N-am reuşit să mă pun la 
punct cu toate informaţiile, dar înţeleg că exact o lipsă de 
pământuri rare ne ţine pe loc. 

— Aţi putea afla mai precis despre ce materiale este vorba? 

— Voi da nişte telefoane şi am să te anunţ. Se rezemă de 
spătarul scaunului cu o expresie de introspecţie. Joe Eberson mi- 
a fost prieten. Obişnuiam să mergem la pescuit în Canada în 
fiecare vară. A fost un om bun. Prinde-i pe criminali. 

Ann schiţă un gest de aprobare solemn. 

— Asta intenţionez să fac. 

Se întorsese la biroul ei de doar câteva minute când Oswald 
sună şi îi comunică o listă de mai multe elemente a căror lipsă 
întârzia proiectul Sea Arrow: gadoliniu, praseodim, samariu şi 
disprosiu. Pe primul loc se afla neodim, chiar elementul din 
proba de monazit pe care Pitt o avea din Chile. 

O căutare rapidă pe internet dezvălui că preţurile de piaţă ale 
elementelor crescuseră foarte mult recent. Analiştii de mărfuri 
invocară doi factori pentru această creştere. Unul, un incendiu 
care devastase punctul de lucru Mountain Pass din California, 
singura mină de pământuri rare din America. Al doilea era un 
fapt deja ştiut de Ann, un anunţ făcut de proprietarii minei 
australiene Mount Weld că aveau să oprească producţia 
temporar pentru modernizarea şi extinderea minei. 

În timp ce digera informaţiile, Ann ridică dosarul pe care 
Fowler i-l lăsase pe birou. Acesta conţinea biografiile întregului 
personal civil care vizitase Sea Arrow. Sărindu-i pe cei care 
lucrau la DARPA şi ONR, studie numele rămase. Făcu ochii mari 
când văzu biografia consilierului de la Casa Albă, Tom Cerny. O 
mai citi o dată, apoi îşi făcu nişte notițe şi printă întregul 


document. 

Fowler apăru în cadrul uşii şi intră în biroul ei cu o cafea şi o 
gogoaşă. 

— Te speteşti muncind de dimineaţă. Unde te mai poartă 
vânătoarea astăzi? 

— Ai crede că în Pacificul de Sud? îi povesti despre teoria lui 
Pitt privind transportatorul de minereu din Chile şi despre 
planurile lui de a proteja nava care venea din Australia. 

— Transportă pământuri rare? 

— Da. Cred că a spus că se numeşte Adelaide şi a pornit din 
Perth. 

— Sper că nu i te alături, nu? 

— M-am gândit la asta, dar pleacă mâine. E puţin probabil ca 
lucrurile să stea chiar aşa cum crede el şi, sincer, simt că fac 
progrese aici. 

Îi întinse peste birou biografia lui Tom Cerny. 

— Nu sunt pregătită să spun că în mod cert a avut loco 
scurgere de informaţii la Casa Albă, dar uite-te la istoricul lui 
Cerny. 

Fowler citi cu voce tare din biografia lui Cerny. 

— Fost ofiţer al Beretelor Verzi, a servit în calitate de 
consultant militar în Taiwan şi mai târziu în Panama şi Columbia. 
A părăsit armata pentru postul de director de proiect la 
Raytheon pe programe de arme cu energie dirijată. Mai târziu s- 
a mutat la Capitol Hill în calitate de specialist pe probleme de 
apărare. A servit în consiliul director pentru trei companii 
contractoare din industria de apărare înainte de a se alătura 
Casei Albe. A fost căsătorit cu Jun Lu Yi, de naţionalitate 
taiwaneză. Conduce o organizaţie caritabilă pentru educarea 
copiilor în Bogota. Lăsă foaia jos. Interesantă arie de activitate. 

— Pare că a fost în preajma câtorva sisteme de apărare pe 
care le-au copiat chinezii, spuse Ann. lar informaţia privind 
activitatea din Columbia chiar mi-a atras atenţia. 

— Merită cercetat. Bănuiesc că ai putea face investigaţii 
discrete, fără să atragi prea mult atenţia. 

— Corect. Nu sunt pregătită să-mi arunc cariera pe apa 
sâmbetei dând buzna la Casa Albă, dar o să forţez un pic 
limitele. Cum merge cu analizele interne? 

Fowler scutură din cap. 

— Am verificat de două ori fiecare angajat DARPA care 


lucrează la program. Ca să fiu sincer, n-am găsit nici o urmă 
care să îmi trezească suspiciunile. O să-ţi trimit dosarele când 
termin interviurile. 

— Mulţumesc, dar am încredere în analiza ta. Încotro te 
îndrepţi apoi? 

— M-am gândit să-i vizitez pe trei dintre cei mai mari 
subcontractori ai noştri. Ai vrea să mă însoţeşti poate? Ar ajuta 
ca treaba să se termine mai repede. 

— Mă gândeam să mă uit la câţiva dintre subcontractorii mai 
mici. Aştia trei mi-au atras atenţia. 

— Sunt mult prea puţin importanţi, spuse Fowler. Cel mai 
probabil au acces limitat la informaţiile secrete. 

— Nu strică să aruncăm o privire totuşi, spuse Ann. Ştii cum e, 
până şi ghinionistul mai are noroc uneori. 

Fowler zâmbi. 

— Cum doreşti. Voi fi prin zonă toată ziua dacă găseşti vreo 
informaţie pe care s-o împărtăşeşti. 

Mai târziu în aceeaşi zi, Ann făcu următoarea descoperire. 
După multe discuţii cu FBl-ul, reveni la lista ei de subcontractori. 
Primele două companii erau tranzacţionate public, aşa că obţinu 
uşor informaţii despre afacerile lor. Dar a treia era privată şi 
necesită mult mai efort. Găsi un articol despre ea într-un 
periodic de inginerie şi dădu buzna în biroul lui Fowler. 

— Dan, uite-te la asta. Unul dintre subcontractori, o firmă 
numită Securetek, oferă linii securizate pentru ingineri aflaţi la 
mare distanţă pentru ca aceştia să-şi împărtăşească munca. 
Fără să aibă propriul permis de acces la informaţii secrete, ar 
putea totuşi să-şi vâre nasul în lucrări de inginerie secrete. 

— Ceea ce este, probabil, mult mai greu de făcut decât ai 
crede tu. 

— Urmează ceva şi mai interesant. Securetek face parte dintr- 
un mic conglomerat din Panama care deţinea şi o companie de 
transport în America şi o mină de aur în Panama. 

— Bine, dar nu văd unde duce chestia asta. 

— Compania deţine o fracțiune mică din acţiunile de la Hobart 
Mining. Hobart are o mină în Australia numită Mount Weld. 

— Aşa, deci şi-au extins exploatările miniere. 

— Mount Weld este unul dintre cei mai mari producători de 
elemente extrase din pământuri rare în afară de China. Dr. 
Oswald mi-a spus azi-dimineaţă cât de importante sunt 


pământurile rare în dezvoltarea proiectului Sea Arrow şi cum 
lipsa lor a întârziat totul. Ar putea fi o legătură. 


— Pare un pic tras de păr, spuse Fowler dând din cap. Şi ce 
motiv ar avea? Proprietarul minei ar trebui să fie fericit că noi 
cumpărăm ce produce, nu să-i dea în cap unuia dintre cei mai 
buni clienţi. Cred că-l laşi pe Dirk Pitt să-ţi distragă atenţia. 

— Poate că ai dreptate, spuse ea. Pare că ne agăţăm de orice. 

— Se întâmplă. Poate că lucrurile se vor vedea altfel mâine- 
dimineaţă. Eu am observat că un pic de mişcare mă ajută să 
rezolv problemele. În fiecare dimineaţă alerg de-a lungul râului 
Potomac şi mi se pare o metodă minunată de a-mi relaxa 
mintea. Ar trebui să încerci şi tu. 

— Poate c-o voi face. Doar fa-mi o favoare, dacă vrei, spuse 
ea. Adaugă Securetek la lista contractorilor pe care trebuie să-i 
vizitezi. 

— O voi face bucuros, spuse el. 

Ann îi urmă sfatul - în drum spre casă, se opri la o sală de 
antrenament şi alergă pe bandă câţiva kilometri înainte să-şi ia 
la pachet o salată cu pui de la un restaurant. Pe drum se gândi 
la Pitt şi-l sună imediat ce intră pe uşa casei. Nu-i răspunse, aşa 
că îi lăsă un mesaj lung despre ce descoperise şi-i ură baftă în 
voiaj. 

Când închise, de pe hol se auzi o voce groasă. 

— Sper că ţi-ai amintit să spui la revedere. 

Lui Ann aproape că-i stătu inima. Se întoarse şi văzu doi 
bărbaţi de culoare ieşind din dormitorul ei întunecat. ÎI 
recunoscu pe primul bărbat şi începu să tremure. 

Clarence zâmbi rece când traversă camera şi îndreptă spre 
capul ei un pistol. 

Zhou Xing arăta ca un ţăran. Avea ochii apropiaţi, bărbia 
aproape; i nu exista, iar nasul îi era strâmb spre dreapta din 
cauza unei vechi fracturi. O pereche de urechi mari şi o tunsoare 
strâmbă completau înfăţişarea de prostănac de la ţară. Era o 
înfăţişare care se potrivea perfect unui spion sub acoperire. Pe 
lângă faptul că îi permitea lui Zhou să se adapteze aproape 
oricărei misiuni pe teren, mai mereu îi făcea pe superiorii lui din 
Ministerul Chinezesc de Securitate Statală să-i subestimeze 
viclenia şi capacităţile. 

Şi acum miza pe acest efect, asupra unor persoane mai puţin 
sofisticate. Purtând hainele uzate şi prăfuite ale unui muncitor 
necalificat, arăta ca majoritatea locuitorilor din Bayan Obo, un 
oraş industrial din Mongolia Interioară, care era, la rândul ei, 
degradată şi prăfuită. Zhou traversă o stradă pietruită pe care 
grăbeau camioane şi autobuze şi-şi croi drum către un birt. 
Larma dinăuntru se auzea încă din stradă. Trase aer adânc în 
piept, apoi deschise o uşă de lemn împodobită cu blazonul şters 
al unui mistreţ roşu. 

Mirosul de tutun ieftin şi bere trezită îi umplu nările în timp ce 
miră pe uşă şi cercetă camera cu un ochi antrenat. Vreo 
douăsprezece mese umpleau încăperea îngustă, la care stăteau 
o amestecătură de mineri neciopliţi şi masivi aflaţi în afara 
orelor de muncă de la cariera oraşului. Un barman gras, cu un 
singur ochi, turna shoturi în spatele unei platforme ridicate la 
care stăteau  aliniaţi  băutorii  înrăiţi, localnici. Singura 
decoraţiune a barului era cea care-i dădea şi numele, un cap de 
porc mistreţ împăiat căruia îi lipseau câteva smocuri de blană. 

Zhou comandă baijiu, o băutură din cereale care era preferata 
localnicilor şi se aşeză într-un colţ, analizând clientela. Privirea îi 
trecu de la o faţă la alta, căutând o ţintă potrivită. Găsi una la 
câteva mese mai departe, un tânăr gălăgios şi neobrăzat, care-i 
împuia capul partenerului lui masiv şi mai puţin vorbăreţ. 

Zhou aşteptă până când palavragiul aproape că-şi termină 
licoarea din pahar înainte să se apropie de masă. Făcându-se că 
se împleticeşte, dădu cu un cot peste paharul vorbăreţului, 
făcându-l să zboare. 

— Hei! Băutura mea! 

— Mii de scuze, prietene, spuse Zhou, bolborosind. Te rog, 


vino cu mine la bar să-ţi iau alta. 

Tânărul miner, realizând că tocmai făcuse rost de o altă 
băutură, se ridică repede şi-l urmă. 

— Da, altă băutură. 

Cu o sticlă din ceramică plină de bajjiu în mână, Zhou fu 
primit cu bucurie la masă. 

— Eu sunt Wen, spuse bărbatul, iar prietenul meu tăcut este 
Yao. 

— Eu sunt Tsen, răspunse Zhou. Lucraţi amândoi la mină? 

— Desigur. Wen îşi flexă bicepşii. N-avem muşchii ăştia de la 
jumulit găini. 

— Ce lucraţi la mină? y 

— Păi, lucrăm la concasare, spuse Wen râzând. Incărcăm 
minereul extras în concasoarele primare. Sunt mari cât o casă şi 
pot zdrobi un bolovan de mărimea unui câine până la 
dimensiunea asta, spuse făcând pumnul ghem în faţa lui Zhou. 

— Eu vin din Baotou, spuse Zhou, şi am nevoie de serviciu. 
Sunt posturi libere la mină? 

Wen se întinse şi-l strânse pe Zhou de braţ. 

— Un bărbat ca tine? Eşti prea sfrijit ca să lucrezi la mină, 
spuse râzând şi împroşcând rafale de salivă peste tot pe masă. 
Apoi, observând că Zhou se întristase, simţi o uşoară părere de 
rău. Unii se mai rănesc, aşa că ocazional aduc înlocuitori. Dar 
probabil că aşteaptă mulţi înaintea ta. 

— Înţeleg, spuse Zhou. Mai torn baijiu? 

Le umplu paharele fără să aştepte vreun răspuns. Minerul 
tăcut, Yao, îl privi cu ochi nepăsători aprobând din cap. Wen 
ridică paharul şi-l dădu pe gât. 

— Spune-mi, zise Zhou sorbindu-şi băutura. Am auzit că 
există o exploatare minieră la negru la Bayan Obo. 

Yao tresări şi-l privi pe Zhou cu suspiciune. 

— Nu, totul vine din acelaşi loc, spuse Wen ştergându-se la 
gură cu mâneca. 

— Nu e bine să vorbim despre asta, spuse Yao, în sfârşit, cu 
un muget aspru. 

— Totul se întâmplă după noi, spuse Wen ridicând din umeri. 

— Cum adică? insistă Zhou. 

— Exploziile, săpăturile, concasarea, toate sunt realizate de 
exploatarea de stat care ne plăteşte pe mine şi pe Yao, 
completă Wen. Abia după concasare încep să-şi vâre alţii mâna- 


n borcan. 

— Care alţii? 

Yao trânti paharul pe masă. 

— Pui cam multe întrebări, Tsen. 

— Nu fac decât să încerc să-mi găsesc o slujbă, spuse Zhou 
aplecându-se uşor către Yao. 

— Yao e puţin cam ţâfnos pentru că vărul lui conduce unul 
dintre camioanele exploatării. 

— Păi, şi cum operează oamenii ăştia? 

— Bănuiesc că-i ung pe câţiva dintre şoferii de pe camioane, 
spuse Wen. Noaptea, unele dintre camioanele care transportă 
rocile brute la concasare iau şi un transport de minereu 
concasat şi îl depozitează într-o zonă îndepărtată a minei. Apoi 
Jiang şi camioanele lui private vin, încarcă şi pleacă. Uite-l că 
vine acum. Wen îi făcu semn cu mâna unui bărbat îndesat cu o 
faţă aspră, care abia ce intrase în bar. Bărbatul se deplasa cu 
mişcări autoritare. 

— Jiang, tocmai ce-i povesteam prietenului meu cum 
transporţi roca de la mină. 

Jiang îi trase o palmă peste cap de aproape că-l făcu să pice 
de pe scaun. 

— E cazul să nu mai vorbeşti aiurea, Wen, sau ai să-ţi pierzi 
limba. Eşti mai rău decât o babă. Îl cântări din priviri pe Zhou, 
apoi se uită la vărul lui, Yao. Bărbatul masiv dădu uşor din cap. 

Jiang înconjură masa şi se opri lângă Zhou. Se aplecă 
deodată, îl apucă de guler şi-l ridică în picioare. 

Zhou îşi ţinu braţele liniştite pe lângă corp şi zâmbi inofensiv. 

— Cine eşti? întrebă Jiang cu faţa la doar câţiva milimetri de 
el. 

— Mă numesc Tsen. Sunt un fermier din Baotou. Acum, poţi 
să-mi spui numele tău? 

Provocat de îndrăzneala lui Zhou, ochii lui Jiang se aprinseră. 

— Ascultă-mă, fermierule, spuse strângând şi mai tare de 
gulerul acestuia, dacă vrei să mai calci pământul din Bayan Obo, 
atunci îţi sugerez să uiţi că ai fost vreodată pe aici. N-ai văzut şi 
n-ai vorbit cu nimeni. Ai înţeles? 

Respirația lui Jiang duhnea a tutun şi a usturoi, dar Zhou nici 
măcar nu tresări. Cu un rânjet plăcut, dădu din cap aprobator. 

— Desigur. Dar dacă n-am fost niciodată pe aici, atunci nici n- 
am cheltuit optzeci de yuani pe băutură cu prietenii tăi, spuse 


întinzând mâna şi aşteptând să i se restituie banii. 

Jiang se făcu roşu la faţă. 

— Nici măcar să nu mai intri în barul ăsta. Acum, ieşi. 

Îl eliberă din strânsoare ca să îl poată lovi cu pumnul, dar fiind 
prea aproape de Zhou ca să lanseze lovitura, făcu un pas în 
spate. 

Zhou anticipă mişcarea, se lăsă pe vine şi-i lovi lui Jiang 
partea din spate a gleznei. Jiang se clătină, dar tot avu timp să 
lanseze o lovitură grea de dreapta în timp ce căzu. Zhou se 
mişcă spre stânga, primind lovitura în umăr, apoi contracară 
lovindu-l în piept. Jiang dezechilibra şi căzu grămadă pierzându- 
şi controlul. 

Zhou continuă să-l lovească, împingându-l către masă, unde 
Jiang se izbi cu capul de margine. Se prăbuşi la podea ca un 
buştean, inconştient. 

Când îşi văzu vărul doborât, Yao sări şi încercă să-l prindă pe 
Zhou într-o strânsoare ca de urs. 

Zhou, mult mai mic şi mai treaz, se răsuci cu uşurinţă, apoi 
lansă o lovitură iute în genunchiul lui Yao. Bărbatul masiv se 
încovoie, permițându-i lui Zhou să-i mai trimită câţiva pumni în 
cap. Îi aplică o lovitură finală la gât. Yao se răsuci şi căzu în 
genunchi, apucându-se de gât, simțind o senzaţie de sufocare. 

Liniştea cuprinse întregul bar şi toţi ochii rămaseră aţintiţi 
asupra lui Zhou. Fusese o prostie să atragă atenţia asupra lui, 
dar erau momente când nu se putea abţine. 

— Fără bătaie! strigă barmanul. Dar era mult prea ocupat să 
toarne în pahare ca să dea afară vreun vinovat. 

Zhou schiţă către el un gest de încuviinţare, apoi ridică liniştit 
paharul cu baijiu de pe masă şi luă o duşcă. Ceilalţi clienţi se 
întoarseră la băuturile şi glumele lor, ignorându-i pe cei doi 
bărbaţi care zăceau pe podea. 

Wen privise stupefiat scurta luptă fără să se mişte de pe 
scaun. 

— Ai mâini iuți pentru un fermier, spuse clătinându-se. 

— De la multă praşilă, spuse fluturându-şi mâinile în sus şi-n 
jos. Ce zici dacă prietenul nostru Jiang ne cumpără de băut? 
întrebă. 

— Sigur, bolborosi Wen. 

Zhou băgă mâna în buzunarul bărbatului inconştient şi-i 
scoase portofelul. Găsindu-i legitimaţia de identitate, memoră 


numele şi adresa. Puse portofelul înapoi, dar nu înainte să 
scoată o bancnotă de douăzeci de yuani pe care i-o întinse lui 
Wen. 

— Bea tu şi pentru mine, spuse Zhou. E prea târziu şi trebuie 
să plec. 

— Da, prietene Tsen, dacă spui tu. 

Wen se ridică de pe scaun cu dificultate. 

— Ne vedem la mină, spuse Zhou. 

— La mină? întrebă Wen. Ridică privirea nedumerit, dar 
fermierul sfrijit din Baotou dispăruse deja. 

Jiang Xianto, şoferul de camion, se strecură din apartamentul 
lui la şapte jumătate a doua zi dimineaţă. Avea un bandaj lipit 
pe frunte şi mergea cu paşi rigizi ca să menajeze pe cât posibil 
durerile care-i săgetau capul la fiecare pas. Dacă n-ar fi fost atât 
de preocupat, şi-ar fi putut observa atacatorul de la Mistreţul 
Roşu stând într-o Toyota parcată vizavi, citind Peoples Daily. 

Zhou zâmbi în sinea lui când îl privi pe Jiang mergând 
şchiopătând pe stradă. Nu simţise nici o plăcere în faptul că-l 
lăsase lat la podea pe Yao în seara de dinainte, dar nici milă 
pentru Jiang. Recunoscuse genul acestuia din urmă imediat, un 
fraier ţâfnos care chinuia bărbaţi mai slabi decât el doar din 
plăcere. 

Şoferul de camion care lucra la negru merse pe stradă până la 
o staţie de autobuz aglomerată. În stilul caracteristic, îi îmbrânci 
pe ceilalţi până ajunse în faţă, apoi puse stăpânire pe unul 
dintre locurile rămase libere când autobuzul sosi. Zhou porni 
maşina şi intră în trafic, rămânând la mică distanţă de autobuz. 

Până să oprească autobuzul în faţa unei clădiri de 
apartamente  dărăpănate din capătul sudic al oraşului, 
majoritatea pasagerilor coborâseră. Zhou parcă după un colţ, în 
spatele unui vânzător ambulant şi-l privi pe Jiang coborând din 
autobuz. Trăgând o pălărie cu boruri largi pe ochi, Zhou încuie 
maşina şi-l urmări la picior. 

Jiang merse o vreme, apoi coti pe o alee plină de gunoaie. 
Briza de dimineaţă făcea ca aerul să fie răcoros, iar Jiang îşi 
ridică fermoarul hainei când ajunse în dreptul unei zone mari 
împrejmuite cu un gard de sârmă ghimpată ruginită. Păşi printr- 
o gaură din gard şi trecu de nişte grămezi de paleţi goi care se 
ridicau deasupra zonei prăfuite. In capătul proprietăţii, sub o 
copertină din tablă ondulată, stăteau cinci camioane cu prelată 
şi o camionetă uzată. Câţiva bărbaţi cu aspect dur stăteau în 
jurul camioanelor, bând ceai cald din pahare de carton. 

— Jiang, spuse unul dintre bărbaţi, te-a pieptănat nevastă-ta 
cu wok-ul de dimineaţă? 

— O să ţi-o pieptăn eu pe a ta cu levierul, răspunse Jiang. 
Unde-i Xao? 

Un bărbat înalt care purta o haină având croială militară ieşi 
dintre două camioane. 


— Jiang, iată-te. Văd că iar ai întârziat. Ţine-o tot aşa şi ai să 
te întorci la săpat şanţuri, spuse şi apoi se întoarse către ceilalţi 
bărbaţi, în regulă, suntem toţi şi gata să ne punem în mişcare. 

Bărbaţii se adunară în jurul lui când scoase din buzunar o 
hârtie împăturită. 

— Vom lăsa încărcătura la docul 27, spuse Xao. Eu o să fiu în 
camionul din faţă, aşa că mă urmaţi când vom intra pe o poartă 
auxiliară. Suntem aşteptaţi la opt fix, aşa că nu e cazul să 
întârziem. 

— Unde vom alimenta? întrebă un bărbat care purta o căciulă 
de lână. 

— La obişnuitul popas pentru camioane din Changping. Xao 
aşteptă şi alte întrebări, apoi făcu un semn din cap către 
camioane. Bine, acum să plecăm. 

Xao, Jiang şi alţi trei bărbaţi se îndreptară către camioanele 
mari, iar restul bărbaţilor se îngrămădiră în camionetă. 
Camionul lui Jiang era în capătul convoiului. Urcă şi porni 
motorul, care se puse în mişcare stârnind un nor de fum negru. 
Îşi potrivi încălzirea şi aşteptă să iasă celelalte camioane din 
zonă în faţa lui. Când camionul din faţa lui se puse şi el în 
mişcare, băgă în viteză şi înaintă, zărind în oglinda din lateral 
ceva nedesluşit şi întunecat. 

Camioanele ieşiră pe poarta deschisă, de care se ocupa un 
bărbat zdravăn şi chel, care avea sub haină un pistol Makarov. 
Când Jiang ajunse la poartă, călcă frâna camionului. 

— Verifică în spate! spuse el, scoțând capul pe fereastră şi 
pocnind cu mâna portiera pentru a atrage atenţia paznicului. 

Acesta încuviinţă dând din cap şi merse în spatele camionului. 

Când se ridică să cerceteze remorca, fu întâmpinat de Zhou 
cu o lovitură de bocanc în faţă. Lovitura îl aruncă pe spate, dar, 
cu toate astea, reuşi să scoată Makarovul chiar în timp ce 
cădea. Ridică pistolul şi ţinti către camion, dar Zhou era deja 
peste el. Agentul aruncă pistolul într-o parte cu o lovitură, apoi îi 
dădu un cot în cap. Coliziunea os pe os produse o pocnitură 
surdă, iar paznicul căzu leşinat. 

Zhou sări în picioare şi se întoarse. Jiang se afla deja lângă ei 
aţintind către el un cuţit pe care îl ţinea la curea. Zhou văzu 
licărul când lama cuţitului porni către pieptul lui. Încercă să se 
răsucească, dar vârful îi prinse mâneca şi simţi lama tăind de-a 
lungul bicepsului drept. 


Ignoră tăietura şi aplică un croşeu de stânga în tâmpla lui 
Jiang, care scăpă o înjurătură când realiză că se lupta cu 
bărbatul care-i zdrobise capul cu o seară înainte. 

Zhou nu-i lăsă răgaz să se gândească la asta prea mult. 
Makarovul era mult prea departe pentru a-l lua, aşa că îşi 
continuă atacul. După primul pumn, aplică o lovitură cu piciorul 
în coapsa lui Jiang. Aştepta un răspuns, ceea ce se şi întâmplă. 
Jiang îşi luă elan cu cuțitul şi se năpusti să împungă stomacul 
adversarului său. 

Zhou era însă pregătit. Pară lovitura şi, folosindu-se de 
avântul atacatorului, trase şi răsuci încheietura care mânuia 
cuțitul, aruncându-l pe Jiang în faţă. Zhou continuă mişcarea de 
rotire, fixându-şi umărul opus de braţul lui Jiang cu toată 
greutatea. 

Jiang simţi de parcă braţul îi fusese smuls din încheietură şi se 
împletici, în agonie. Cuţitul căzu la pământ. Intr-o clipită se afla 
deja în mâna lui Zhou, îndreptându-se către capul lui Jiang. Zhou 
îşi dori să-l omoare, lucru pe care l-ar fi putut realiza cu 
uşurinţă, dar rezistă pornirii. Avea să sufere mai mult putrezind 
în închisoare. Răsuci cuțitul şi-l lovi sub ureche cu mânerul. 
Lovitura în carotidă întrerupse fluxul de sânge către creier şi 
Jiang văzu negru în faţa ochilor. Zhou rămase lângă el trăgându- 
şi răsuflarea. Un apel telefonic la Poliţia Armată a Poporului avea 
să-i asigure bătăuşului o întâmpinare neplăcută când avea să-şi 
revină. Dar înainte de toate, Zhou trebuia să ajungă din urmă 
caravana. 

Camioanele dispăruseră în josul străzii. Zhou găsi Makarovul 
şi-l îndesă în buzunar. Apoi îl întoarse pe Jiang pe burtă şi-i luă 
haina. Cu cuțitul, tăie o bucată din bluza lui Jiang pe care s-o 
poată folosi pe post de bandaj. Braţul drept al lui Zhou era ud şi 
lipicios, dar sângerarea se oprise deja. Trebuia să se îngrijească 
din mers. 

Zhou sări în camion şi ambală motorul, acoperindu-i pe cei doi 
bărbaţi întinşi pe jos cu un strat de praf în timp ce ieşi huruind 
pe drumul principal din Bayan Obo. Mina se afla la nord de oraş, 
aşa că se îndreptă într-acolo călcând acceleraţia. 

Croindu-şi drum prin trafic şi trecând în viteză, lăsă în urmă o 
simfonie de claxoane şi ţipete înfuriate. Traficul deveni mai lejer 
când se apropie de graniţa nordică a oraşului, iar drumul începu 
să urce pe dealuri cu tufişuri uscate. Ajungând pe o culme, zări 


caravana la un kilometru jumătate în faţă şi în curând se apropie 
de ultimul camion. 

Cu Zhou acum în spatele camionetei pline, şirul de camioane 
de marfă trecu de intrarea principală a minei Bayan Obo, apoi 
coti pe un drum neasfaltat, la trei kilometri de mină. Două 
cariere uriaşe apărură în faţă. Camioanele le ocoliră şi se 
apropiară de zona de exploatare principală. Camioneta se 
îndepărtă, conducând camioanele către un depozit ars care 
părea părăsit. Opriră în spatele clădirii, unde o movilă imensă de 
rocă era adunată. _ 

Operaţiunea de furt era simplă. In anumite ture de noapte, 
fiecare a treia autobasculantă care transporta rocă spartă către 
instalaţia de extracţie se pierdea pe drum descărcându-şi 
încărcăturile în spatele vechiului depozit. Era nevoie doar de 
nişte mite babane pentru şoferi şi pentru ca anumiţi 
administratori să aranjeze registrele de producţie ale minei şi 
roca era servită pe tavă. La fiecare câteva zile, convoiul de 
camioane venea şi lua încărcătura pentru a o plasa pe piaţă. 

Bărbaţii din camionetă deschiseră uşa din spate a depozitului, 
unde se afla un transportor portabil. II deplasară până la movila 
de roca şi îl conectară la un generator portabil. Zhou urmări cum 
camionul principal dădu cu spatele până în capătul 
transportorului care era acum deasupra remorcii. Echipa de 
muncitori începu să încarce roca pe cureaua transportorului, 
care o încărca la rândul ei în camion. Dură mai puţin de 
cincisprezece minute până când remorca fu umplută, apoi veni 
rândul celui de-al doilea camion. 

Zhou îşi şterse braţul şi rearanjă bandajul improvizat. 
Simţindu-se ameţit din cauza sângelui pierdut, se revigoră cu 
nişte orez pe care îl găsi pe scaun într-o pungă de hârtie. Işi 
trase pe el jacheta pe care o luase de la Jiang şi îi ridică gulerul. 
Respiră puternic în geamul din partea lui şi aburi sticla ca să nu- 
| poată vedea ceilalţi în timp ce-şi aştepta rândul. 

Când al patrulea camion eliberă locul, Xao îi făcu semn 
ghidându-l către transportor. Zhou păstră mâinile sus pe volan 
ca să-şi ascundă faţa când Xao veni în faţa capotei făcându-i 
semn să dea cu spatele. 

Roca se revărsă în remorcă precum o avalanşă. Minutele se 
scurgeau şi Zhou îşi ţinea respiraţia, temându-se că cineva ar fi 
putut să-i vorbească. In cele din urmă, mugetul se opri şi la fel şi 


transportorul. Zhou privi în oglinda laterală şi văzu echipajul 
târând transportorul înapoi în depozit. Xao bătu cu pumnul în 
aripa camionului, apoi îşi văzu de treabă îndreptându-se către 
propriul vehicul. Liderul convoiului se urcă în primul camion, 
scoase braţul pe fereastră şi indică plecarea. Toate camioanele 
porniră motoarele şi-l urmară pe Xao. 

Camioanele pline ochi se mişcară încet pe drumul denivelat 
până când ajunseră la drumul principal, apoi se îndreptară către 
sud prin oraşul prăfuit construit de extragerea minieră. Lăsând 
în urmă micul bastion de civilizaţie, merseră de-a lungul 
aceloraşi stepe goale ale Mongoliei Interioare pe care Ginghis 
Han o cucerise cu opt secole în urmă. Zhou se gândi că urmau 
să descarce încărcătura la cel mai apropiat depozit de cale 
ferată. Când ajunseră în populatul oraş Baotou câteva ore mai 
târziu şi cotiră spre est, înţelese că nu era aşa. 

Convoiul intră pe autostrada aglomerată Jingzhang, care 
ducea către Beijing. Opriră în afara capitalei la un popas de 
camioane din suburbia Changping când se lăsa amurgul. Un 
vânt uşor se porni, ridicând mici vârtejuri de nisip din deşertul 
Gobi. Zhou îşi înfăşură faţa cu o eşarfe pe care o găsi în 
buzunarul hainei lui Jiang şi-şi dezmorţi picioarele departe de 
ceilalţi în timp ce camioanele erau alimentate. 

Camioanele se puseră în mişcare încet, luptându-se să-şi 
croiască drum prin traficul aglomerat al oraşului. Făcură un ocol 
în jurul părţii vestice a Beijingului ca să evite cea mai 
congestionată zonă şi-şi continuară drumul spre sud-est. Dură 
aproape două ore înainte să ajungă în oraşul-port Tianjin. Xao 
conduse camioanele printr-un labirint de străzi până în centrul 
marilor docuri comerciale. 

Ajunseră la un depozit vechi din vecinătatea unui doc şi 
traseră pe o alee lăturalnică. Doi bărbaţi îşi făcură apariţia 
dintre umbre şi primiră un sac plin de yuani pe care Xao îl oferi 
pe fereastră. O poartă se deschise în capătul aleii şi camioanele 
trecură mugind şi intrând într-un depozit dărăpănat care dădea 
într-un doc dintr-un capăt îndepărtat. Camioanele merseră prin 
clădire şi se opriră lângă un cargobot de dimensiuni moderate 
ale cărui lumini scăldau cheiul. 

Un sistem transportor de mari dimensiuni se întindea de la 
doc către o cală deschisă de pe navă, iar Xao dădu camionul cu 
spatele până în capătul lui. O echipă de muncitori cu lopeţi îşi 


făcură apariţia şi începură să golească încărcătura de rocă a 
camionului. În timp ce Zhou urmărea din capătul convoiului, 
realiză că văzuse tot ce trebuia. Se strecură afară pe uşa din 
dreapta şi se furişă către spatele camionului. 

Un ofiţer de pe cargobot, care stătea pe punte verificând 
parâmele navei, îl zări pe Zhou. Jucând rolul unui şofer obosit, 
Zhou întinse braţele şi căscă îndreptându-se către ofiţer. 

— Bună seara, spuse aplecându-se uşor. Aveţi o navă 
frumoasă. 

— Graz este veche şi obosită, dar încă brăzdează marea ca un 
bou în putere. 

— Încotro vă îndreptaţi? 

— Facem un schimb de mărfuri în Shanghai, apoi mergem 
către Singapore. 

ÎI privi pe Zhou cu atenţie în bătaia luminilor, observând o 
dâră udă şi roşie pe mâneca hainei. 

— Eşti bine? 

Zhou privi sângele şi zâmbi. 

— E lichid de transmisie. Am dat pe mine când am adăugat în 
i camion. 

Zhou observă că Xao termină de descărcat şi că următorul 
camion începu manevrele ca să-i ia locul. Schiţă un gest din cap 
către ofiţer şi zâmbi. 

— Călătorie uşoară, spuse el întorcându-se cu spatele la 
operaţiunile de descărcare şi plecând. 

Ofiţerul îl privi nedumerit. 

— Păi, şi camionul tău? 

Zhou ignoră întrebarea, îndepărtându-se de doc până când 
dispăru în noapte. 

Motorul de propulsie al lui Sea Arrow arăta ca o limuzină 
înfiptă într-o anvelopă supradimensionată, dar era în realitate o 
carcasă de inducţie dreptunghiulară, care trăgea apă şi o elibera 
prin spate, prin trei orificii de evacuare cu sisteme de articulaţie, 
care permiteau mişcarea în toate direcţiile. Chiar în faţa acestei 
părţi, la punctul de mijloc al motorului, o nacelă de forma unei 
gogoşi conţinea sofisticata pompă cu jet care putea face 
submarinul să atingă viteze înalte, întregul motor era îmbrăcat 
într-o substanţă neagră, alunecoasă şi hidrofobă, care dădea 
întregului aparat un aspect rece şi futurist. 

Luminile de sus făceau prototipul motorului de propulsie să 
lucească dur în timp ce o macara îl ridica de la podea, 
poziţionându-l pe o platformă mare. O armată de muncitori îl 
asigurase cu cabluri de oţel şi-l acoperise cu prelate. Un cap 
tractor, operat de o companie specializată în transportul 
securizat de mărfuri, era tras cu spatele şi fixat de remorcă. 

Era şase jumătate seara când camionul ieşi din incinta 
Laboratorului de Cercetare Navală din Chesapeake Beach, 
Maryland. În timp ce camionul trecea prin partea interioară a 
golfului, pădurile şi câmpurile înconjurătoare erau umede de la 
rouă dimineţii şi un cer plumburiu obtura răsăritul. 

— În cât timp estimezi că ajungem la Gorton? întrebă copilotul 
încercând să-şi înăbuşe un căscat. 

Şoferul se uită la ceas. 

— GPS-ul zice că în şapte ore. Poate chiar mai mult dacă nu 
scăpăm de partea infernală de trafic din Beltway. 

În zona slab populată a regiunii sudice a statului Maryland, 
traficul de dimineaţa devreme pe ruta spre Washington era 
aproape inexistent. Când luară o curbă largă, cei doi bărbaţi 
observară o urmă de fum care se ridica în faţă. Când deveni 
vizibil că fumul se ridica de pe drum, şoferul reduse viteza. 

— Maşina aia e în flăcări? întrebă copilotul lui. 

— Aşa cred. Pare a fi un hârb. 

În realitate era o Toyota-Camry veche de douăzeci de ani, 
care fusese grav avariată la un moment dat. Acum stătea în 
mijlocul drumului pe patru anvelope uzate, iar de sub capota 
îndoită se ridicau flăcări. 

Şoferul încetini, opri camionul remorcă la câţiva metri 


depărtare şi cercetă drumul uitându-se după victime. O dubă 
albă era parcată la marginea drumului un pic mai în faţă, dar nu 
se zărea nici un semn de viaţă nici înăuntru, nici în jurul maşinii 
cuprinse de flăcări. 

Am face bine să raportăm asta, spuse şoferul în timp ce 
partenerul lui se întinse după extinctorul din spatele scaunului. 

O bubuitură îi făcu să tresară în scaune când un baros sparse 
cu violenţă geamul din partea dreaptă. O mână cu mănuşă îşi 
croi loc prin geamul spart şi aruncă în interior o bombă cu gaz 
lacrimogen. 

Într-o clipă, habitaclul fu cuprins de un nor de fum alb şi 
caustic, care-i făcu pe bărbaţi să se înece. Ochii le ardeau de 
parcă cineva le-ar fi turnat lavă pe faţă şi bâjbâiau după 
mânerele uşii în încercarea de a scăpa de agonie. 

Primul care reuşi să iasă fu şoferul, care sări din cabină. Un 
bărbat care purta o mască de schi îl atacă cu un pistol cu 
electroşocuri, punându-l la pământ în convulsii. De cealaltă 
parte a camionului, copilotul reuşi să scoată pistolul când ieşi 
din cabină. Dar cu ochii încă strâns închişi din cauza gazului, nu 
reuşi să-l vadă pe cel de-al doilea atacator, care-l curentă cu un 
alt pistol cu electroşocuri. 

Un al treilea bărbat, care purta o mască de gaz, urcă în 
cabină şi azvârli afară în câmp bomba care încă fumega. Se 
strecură în spatele volanului şi vâri un cuţit în tapiţerie. Trase la 
o parte țesătura până ce zări un cablu, pe care îl tăie cu 
dexteritate, dezactivând transmiţătorul GPS care permitea 
companiei de transport să urmărească vehiculul. Băgă camionul 
în viteză şi înaintă încet până când botul de crom se izbi de 
maşina care ardea. Apoi călcă acceleraţia la podea în timp ce 
trase puternic de volan spre dreapta. Camionul puternic răsucit 
mătură Toyota ca pe o insectă, aruncând-o în şanţ. 

Revenind pe drumul îngust, noul şofer schimbă vitezele şi 
cobori geamul. În doar câteva secunde, ultimele urme de gaz se 
împrăştiară. Pablo îşi scoase masca de gaz deloc confortabilă şi 
o aruncă pe scaunul de lângă el. 

Mai privi o dată la ceas şi zâmbi. In doar două minute, pusese 
mâna pe una dintre cele mai secrete tehnologii americane. 
Scoase un telefon mobil, formă un şir lung de numere şi zâmbi 
gândindu-se la recompensa pe care avea s-o primească. 

Pablo conduse camionul încă un kilometru jumătate înainte de 
a-l scoate de pe autostradă pe un drum secundar neasfaltat. 
Drumul injust şi brăzdat traversa o păşune mare pe care 
păşteau vaci leneşe. După încă vreo jumătate de kilometru, 
drumul trecea de un iaz mare, apoi se înfunda chiar dincolo de o 
fermă abandonată. 

Rămăşiţele carbonizate ale fermei, care arsese într-un 
incendiu cu zeci de ani în urmă, erau încă vizibile. In apropiere, 
un hambar mare şi afectat de timp stătea aplecat într-o parte, 
de parcă următoarea furtună avea să-l pună la pământ. Pablo 
conduse până la hambar şi ghidă camionul într-o intrare din 
capăt. 

Înăuntru găsi o movilă înaltă de baloturi de paie proaspăt 
tăiate, păzite de un ministivuitor. In capătul opus al hambarului 
stătea un all cap tractor. Trase remorca de-a lungul baloturilor, 
parcă maşina cobori să examineze obiectul de sub prelate. 

Câteva minute mai târziu, trase şi duba albă din care 
coborâră doi bărbaţi masivi de culoare. 

— l-aţi aranjat pe şoferi? întrebă Pablo. 

Primul bărbat schiţă un gest de încuviinţare. 

— Clarence i-a încătuşat în jurul unui stejar departe de 
autostradă. O să-i găsească nişte fermieri într-o zi sau două. 

— Bine. Acum, hai să ne apucăm de treabă. Avem un program 
foarte strâns. 

Cei doi mercenari traseră prelatele care acopereau motorul lui 
Sea Arrow. Apoi îşi puseră mănuşi groase şi se apucară să mute 
baloturile de paie. Clarence porni stivuitorul şi, folosind o presă 
de balotat, începu să le încarce pe remorcă. Al doilea bărbat 
stătea pe platformă, aranjând baloturile în jurul motorului. 

Între timp, Pablo detaşă camionul de remorcă. Parcă un cap 
tractor în margine şi se întoarse cu celălalt cap tractor, un 
Kenworth albastru. În zece minute reuşise să îl ataşeze la 
remorcă. Cercetă platforma căutând un al doilea emiţător GPS. 
Pentru că nu găsi nici unul, schimbă plăcuţa de înmatriculare din 
spate. 

Ceilalţi doi bărbaţi aproape că terminaseră de construit un 
perete de paie în jurul motopropulsorului. Pablo îi ajută să tragă 
o prelată pe deasupra baloturilor şi s-o lege în laterale de 


remorcă, finalizând astfel deghizarea în camion care transportă 
baloturi de paie. 

Clarence, cel mai masiv din cei doi bărbaţi, îşi scoase 
mănuşile şi se apropie de Pablo. 

— Cu asta ne-am terminat partea noastră de muncă, spuse el 
cu o voce hârâită. Ai banii? 

— Da, spuse Pablo. Dar voi aveţi planurile? 

— În dubă. Împreună cu un bonus pentru tine, spuse rânjind. 

— Adu documentele la camion. O să-ţi aduc banii. 

Clarence deschise duba şi scoase coşul de plastic care 
conţinea planurile de supracavitaţie ale lui Heiland. Îl urmă pe 
Pablo până la Kenworth şi îl puse pe locul pasagerului. Pablo 
băgă mâna în spatele scaunului şi scoase un plic pe care i-l 
dădu mercenarului. Bărbatul rupse un capăt care dezveli câteva 
teancuri de bancnote de o sută de dolari. 

— Vai mie, arată tare bine. Împachetă înapoi plicul. Acum, 
dacă eşti drăguţ să-ţi iei cadoul, noi o să ne vedem de treabă. 

Pablo îi aruncă o privire încurcată. Clarence arătă cu degetul 
către dubă şi-l conduse pe Pablo la uşile deschise din spate, 
unde stătea zâmbind celălalt bărbat. 

Când Pablo trase cu ochiul dincolo de cei doi în interiorul 
dubei, ochii îi scânteiară plini de furie. Ghemuită pe podeaua 
dubei stătea Ann Bennett, legată şi cu un căluş în gură. 

Pe faţa ei se citea furia până când dădu cu ochii de Pablo, iari 
expresia i se schimbă, recunoscându-l şocată. Teroristul 
columbian era ultima persoană pe care se aştepta s-o vadă 
acolo. Impertinenţa i se evaporă şi se îngrămădi şi mai departe 
în spaţiul limitat al dubei. 

Pablo se întoarse către Clarence. 

— Ce caută ea aici? 

— Am primit ordin s-o ridicăm, răspunse Clarence. Ni s-a spus 
să n-o ucidem, deci iat-o. 

Pablo băgă mâna sub haină şi scoase un Glock pe care-l aţinti 
spre fundul dubei. 

— Hei, omule, n-o aranja în dubă, interveni Clarence. E 
închiriată. 

— Bine. 

Pablo se învârti şi descărcă pistolul fix în faţa lui Clarence. 

Când căzu pe spate mort, partenerul lui se năpusti asupra lui 
Pablo. Dar columbianul fu mai rapid. Se întoarse şi descărcă trei 


gloanţe în pieptul bărbatului. Sfârşindu-se, mercenarul nu putu 
decât să se prindă de gulerul lui Pablo şi să-l tragă în genunchi 
înainte de a se prăbuşi. 

Ann strigă, dar sunetul fu înăbuşit de banda adezivă. Pablo se 
uită la ea o clipă, apoi, calm, puse pistolul înapoi. Se întinse în 
dubă, o trase pe Ann afară şi o aruncă pe un balot de paie 
rămas. 

— Mi-e teamă că nu pot să te omor aici. 

In timp ce ea privea îngrozită, Pablo urcă cele două cadavre în 
spatele dubei şi închise uşile. Aruncând plicul care acum era plin 
de sânge către Ann, o privi şi spuse: 

— Nu mişca. 

O clipă mai târziu, Pablo scoase duba din hambar, ridicând în 
aer praf şi paie. Conduse o distanţă mică, apoi se opri şi aşeză 
cu grijă duba. Cobori geamurile, scoase toate cheile din 
buzunar, mai puţin cheia de contact, apoi se tot învârti căutând 
o piatră mare şi plată. Găsi una şi-o puse pe pedala de 
acceleraţie. Se urcă pe scara maşinii, întinse mâna pe geamul 
deschis şi porni motorul. Inainte ca turaţia să ajungă la 
maximum, băgă în viteză şi apoi sări. 

Roţile din spate se învârtiră în pământul moale, iar duba o luă 
la vale. Merse mai puţin de cincisprezece metri înainte să iasă 
de pe drum şi să se abată într-un şanţ mic. Avântul o purtă până 
în partea opusă, trecând peste un mic chei, de unde plonjă în 
iaz. 

O gâscă singuratică se agită făcând gălăgie nervoasă în timp 
ce duba se înfipse într-un mal. După câteva secunde, se umplu 
cu apă şi dispăru în iazul adânc, lăsând în urmă doar o spumă 
de bule care se duceau şi ele. 

Pablo nu aşteptă să se scufunde duba şi se întoarse în fugă la 
hambar. Ridică plicul şi-l aruncă în cabina camionului înainte să 
se întoarcă după Ann. Fără vreun cuvânt, o cără la cabină şi o 
întinse într-un compartiment din spatele scaunelor din faţă. 

— Ar fi bine să te faci comodă, spuse el pornind motorul şi 
băgând în viteză. Ne aşteaptă o călătorie lungă. 

Elicopterul sosi în viteză la nivelul copacilor şi cobori deasupra 
hangarelor, surprinzându-i pe demnitarii care aşteptau aşezaţi 
de-a lungul pistei. Era un elicopter militar, cu fuzelajul proiectat 
cu unghiuri ascuţite şi îmbrăcat într-un material de camuflaj 
care îl făcea aproape invizibil pe radar. Un rotor principal cu 
cinci lame şi un aştern similar la coadă contribuiau la a-l face 
greu detectabil, reducând semnificativ zgomotul. Un expert în 
aviaţie de la Jane's Defence Weekly” ar fi aruncat o singură 
privire la elicopter şi l-ar fi identificat ca fiind un Stealth Hawk, 
unul dintre cele mai performante elicoptere UH-80 Black Hawk 
ale armatei americane, similar cu cel folosit pentru capturarea 
lui Osama bin Laden. Dar acest aparat era construit în întregime 
de chinezi. 

Aeronava se năpusti peste Baza aeriană Yangcun, la sud de 
Beijing, huruind deasupra câmpului de câteva ori înainte de 
aterizare. Mulțimea de generali şi de ofiţeri ai apărării se 
ridicară şi aplaudară expunerea celui mai nou triumf tehnologic 
al ţării. Uralele se opriră când un reprezentant al partidului urcă 
pe un podium şi se lansă într-o diatribă obosită despre măreţia 
Chinei. 

Edward Bolcke se aplecă spre un bărbat cu ochii plumburii cai 
purta o uniformă plină de decoraţii. 

— Minunată aeronavă, domnule general Jintai. 

— Da, aşa este, spuse Jintai. Şi nici n-am avut nevoie de 
ajutorul dumneavoastră ca s-o construim. 

Bolcke pară lovitura cu un rânjet. Tocmai ce primise telefonul 
lui Pablo din Maryland şi acum sufletul îi era plin de încredere. 

Publicul mai îndură câteva discursuri lungi şi plictisitoare 
înainte să fie condus într-un hangar deschis unde era amenajat 
un bufet. Bolcke îl urmări pe general, care era vicepreşedintele 
Comisiei Centrale Militare a Chinei, în timp ce se amesteca 
printre alţi oficiali de top ai Armatei Republicii Populare Chineze. 
După ce întreba despre noul condominium din Hong Kong al 
unui coleg general, Jintai se întoarse la Bolcke. 

— Mi-am încheiat sarcinile de gazdă, îi spuse austriacului. 
Avem vreo afacere de discutat? 

— Dacă doriţi, răspunse Bolcke. 


12 Publicaţie militară americană, (n. tr.). 


— Prea bine. Să-l găsesc pe şeful spionajului şi vom discuta în 
particular. 

Jintai cercetă mulţimea până când localiză un bărbat fragil, cu 
ochelari, care bea o bere Heineken. Tao Liang era unul dintre 
capii Ministerului de Securitate a Statului, agenţia care se ocupa 
de activităţile de spionaj şi contraspionaj chinezesc. Tao stătea 
în picioare şi discuta cu Zhao Xing, agentul sub acoperire din 
Bayan Obo, care îi studia calm pe demnitarii adunaţi. Bărbatul 
cu faţă de ţărănoi îl avertiză subtil pe Tao că jintai îl urmărea 
când generalul se afla încă în cealaltă jumătate a încăperii. 

— Tao, aici erai, spuse generalul. Vino, avem o propunere de 
evaluat cu vechiul nostru prieten Edward Bolcke. 

— Vechi nostru prieten Bolcke, repetă Tao pe un ton acid. Da, 
sunt curios să aflu ce mai oferă. 

Bărbaţii traversară hangarul până într-un birou mic, Zhou 
urmându-i la o mică distanţă. Acolo fuseseră aduse pentru ei un 
dulăpior portabil cu băuturi alcoolice şi un platou de dim sum. 
Jintai îşi turnă un whisky şi se aşeză alături de ceilalţi la masa de 
conferinţă din tec. 

— Permiteţi-mi să vă felicit, domnilor, pentru recenta lansare, 
spuse Bolcke. Este o zi importantă pentru ocrotitorii Chinei. Doar 
într-o mică măsură. 

Făcu o pauză, lăsând vreme ca insulta să fie percepută. 

— Aş fi totuşi de părere că mâine ar putea fi o zi revoluţionară 
pentru apărarea statului nostru. 

— Ai de gând să castrezi puterea armată rusească şi 
americană pentru noi? spuse Jintai, chicotind în sinea lui în timp 
ce dădu pe gât ultima gură de whisky. 

— Într-un fel, da. 

— Nu eşti decât un miner şi un hoţ mărunt, Bolcke. Ce tot 
vorbeşti acolo? 

Bolcke îl privi pe general cu ochii mijiţi. 

— Da, sunt miner. Cunosc valoarea minereurilor importante, 
cum ar fi aurul şi argintul... şi a pământurile rare. 

Înţelegem valoarea pământurilor rare, spuse Tao. Din acest 
motiv, manipulăm preţul folosindu-te pe tine ca broker pentru a 
face achiziţii pe piaţa liberă. 

— China aproape că deţine monopolul la producţia de 
pământuri rare, asta nu e nici un secret, spuse Bolcke. Dar acest 
monopol se află în pericol din cauza a două mine mari de 


dincolo de graniţele ţări. Americanii au redeschis recent mina 
Mountain Pass, iar exploatările australiene de la Mount Weld se 
extind. 

Jintai scăpă un „Pff”. 

— Vom fi întotdeauna primii. 

— Poate. Dar nu veţi mai deţine controlul pieţei. 

Bolcke scoase o fotografie mare din servietă. Arăta o imagine 
de deasupra a unor clădiri făcute scrum într-un cadru deşertic, 
lângă o mină în exploatare. 

— Asta este ce-a mai rămas din mina americană Mountain 
Pass, puse Bolcke. Utilajele lor de procesare au fost distruse de 
un incendiu săptămâna trecută. Nu vor mai putea produce nici 
măcar un gram de elemente din pământuri rare în următorii doi 
ani. 

— Ştii ceva despre incendiul ăsta? întrebă Tao. 

Bolcke se holbă la el tăcut cu colţurile buzelor ridicate într-un 
rânjet. Scoase încă o fotografie pe masă. Arăta o altă exploatare 
minieră, tot într-un decor deşertic. 

— Asta este mina Mount Weld, din vestul Australiei. E 
deţinută de Hobart Mining Company, unde recent am devenit 
acţionar minoritar. 

— Am înţeles că australienii au întrerupt temporar producţia 
până când îşi modernizează unitatea, spuse Tao. 

— Aşa este. 

— E foarte interesant totul, spuse Jintai, dar ce-are a face 
toată treaba asta cu noi? 

Bolcke trase adânc aer în piept şi-l privi pe general cu 
superioritate. 

— Are a face cu două acţiuni pe care urmează să le 
întreprindeţi. Mai întâi, veţi asigura cinci milioane de dolari, ca 
să pot cumpăra imediat mina australiană Mount Weld. Apoi veţi 
interzice exporturile chinezeşti de pământuri rare. 

Camera se adânci în tăcere pentru o clipă, apoi Jintai începu 
să chicotească. 

— Şi ce altceva ai mai dori? spuse el, ridicându-se să-şi mai 
toarne whisky. Conducerea Hong Kongului, poate? 

Tao se holbă la Bolcke intrigat. 

— Spune-ne de ce am face aceste două lucruri. 

— Din motive de economie şi securitate, spuse Bolcke. 
Împreună, putem controla întreaga piaţă de pământuri rare. 


După cum ştiţi, controlez cea mai mare parte a producţiei din 
restul lumii - în locuri precum India, Brazilia şi Africa de Sud - pe 
care v-o vând vouă, întărind preţurile. Pot contracta cu uşurinţă 
livrări pe termen îndelungat dinspre aceste surse înainte să 
anunţaţi stoparea exporturilor şi blocarea rezervelor. Cât despre 
Mount Weld, dacă îmi finanţaţi achiziţia, vă voi rambursa datoria 
în minereu, pe care îl puteţi revinde liniştiţi unor parteneri 
comerciali aleşi de voi, pentru profituri exorbitante, dacă vreţi. 
Cu americanii scoşi din schemă, China va deţine, practic, 
producţia globală de pământuri rare. 

— Dar controlăm deja cea mai mare parte a pieţei, spuse 
Jintai. 

— Adevărat, dar o puteţi controla pe toată. Incendiul de la a 
Mountain Pass n-a fost un accident. Mound Weld nu şi-a 
suspendat deodată exploatările pentru că aşa au vrut. Totul s-a 
făcut sub influenţa mea. 

— Ai fost un partener comercial valoros atât vizavi de 
minereuri, cât şi în ce priveşte tehnologia americană de 
apărare, spuse Tao. Deci, preţurile urcă şi, la urma urmelor, noi 
profităm de pe urma vânzării minereurilor... 

— Nu, spuse Bolcke, puteţi obţine mai mult de atât. Deţinând 
controlul deplin asupra pieţei, puteţi forţa fiecare companie 
internaţională care foloseşte elemente obţinute din pământuri 
rare să-şi prezinte producţiile şi tehnologiile dezvoltate Chinei. 
Fiecare telefon inteligent şi fiecare laptop, fiecare centrală 
electroeoliană, fiecare stelit din spaţiu, toate vor fi ale voastre. 
Şi tehnologia este cheia. Aproape fiecare tehnologie avansată 
de astăzi foloseşte elemente din pământuri rare, ceea ce vă va 
plasa într-o poziţie dominantă pentru evoluţia de mâine atât în 
produsele de consum larg, cât şi, şi cel mai important, în armele 
de apărare. N-aţi prefera, continuă holbându-se la Jintai, să 
prezentaţi cel mai avansat elicopter de atac ca fiind al vostru 
decât ca fiind o copie după tehnologia altcuiva? 

Generalul încuviinţă dând din cap şi atât. 

— În loc să vă daţi peste cap să-i ajungeţi din urmă pe vestici, 
China va fi deschizătorul de drumuri. Controlând complet 
rezerva de pământuri rare, stopaţi imediat o multitudine de 
proiecte militare avansate. Noi generaţii de proiectile, lasere şi 
radare americane, ba chiar şi sisteme de propulsie a navelor se 
bazează pe elemente din pământuri rare. Stopând sursa, puteţi 


elimina handicapul tehnologic. Prin urmare, în loc să copieze 
tehnologiile de apărare vestice, China va fi cea copiată. Bolcke 
adună fotografiile nonşalant şi le puse înapoi în servietă. După 
cum am spus, e o chestiune de economie şi securitate. Merg 
mână în mână, iar voi puteţi domina lumea pe ambele scene. 

Aceste comentarii atinseră un punct sensibil pentru Jintai, 
care se plângea constant de armele inferioare ale Armatei 
Republicii Populare Chineze. 

— Poate că ar fi un moment oportun să acţionăm, îi spuse lui 
Tao. 

— Poate, răspunse Tao, dar n-ar crea ravagii cu partenerii 
noştri comerciali vestici? 

— Posibil, spuse Bolcke, dar ce anume ar putea să facă? 
Pentru a-şi păstra propriile economii instabile, nu vor avea altă 
opţiune decât să intre în parteneriat cu voi şi să-şi 
împărtăşească proiectele. 

Şeful organizaţiei de spionaj îşi aprinse nonşalant ţigara cu o 
brichetă scumpă. 

— Şi dumitale ce-ţi iese din toată chestia asta, domnule 
Bolcke? 

— Acţiunile voastre vor creşte profitabilitatea afacerii mele de 
brokeraj minier. Şi am încredere că-mi veţi permite să vând o 
parte din producţia de la Mount Well unor parteneri comerciali 
prietenoşi pentru un profit sănătos. 

Nu spuse nimic despre intenţia lui de a aproviziona de la mină 
piaţa neagră de pământuri rare care se afla în expansiune şi de 
faptul că putea cumpăra proprietatea cu două milioane de dolari 
mai puţin decât ceruse. 

Tao făcu un gest de încuviinţare. 

— Vom expune problema în faţa Biroului politic comunist în 
regim de urgenţă, promise el. 

— Mulţumesc. In speranţa că vom ajunge la un rezultat pozitiv 
pentru ambele părţi, mai am ceva de oferit. In trecut, am reuşit 
să sustrag câteva tehnologii militare de la firma mea de 
securitate din America, pentru care m-aţi recompensat cu 
generozitate. 

— Da, spuse Jintai. Am folosit deja dispozitivul de control al 
mulţimii pentru a înăbuşi nişte incidente de rebeliune din 
provinciile vestice. 

— Am unităţi instalate la bordul a două dintre navele mele, 


care au fost modificate pentru a deveni letale. Aş fi mai mult 
decât bucuros să vă împărtăşesc modificările, dacă sunteţi 
interesaţi. Dar tehnologia asta este neînsemnată în comparaţie 
cu ce vă pot oferi acum. 

Intinse încă două fotografii pe masă. 

— Aceasta este reprezentarea artistică a lui Sea Arrow, spuse 
| Bolcke arătând către prima fotografie. Sea Arrow va fi cel mai 
avansat submarin nedetectabil din lume. 

jintai se uită curios, iar Tao dădu din cap în semn de 
recunoaştere. 

Sea Arrow va funcţiona la viteze extrem de mari, folosindu-se 
de o unitate de propulsie complexă combinată cu un sistem de 
supracavitaţie, spuse Bolcke arătând către cea de-a doua 
imagine. Va plasa flota militară americană cu câteva generaţii 
tehnologice înaintea flotei voastre. 

Faţa lui Jintai se înroşi. 

— Noi suntem întotdeauna cu trei paşi în urma lor. 

Nu şi de data asta, spuse Bolcke cu un rânjet ca de rechin. Cu 
mai puţin de-o oră în urmă, am intrat în posesia 
motopropulsorului care era programat pentru instalare pe Sea 
Arrow săptămâna viitoare. In plus, am acum şi singura copie a 
planurilor şi schițelor sistemului de  supracavitaţie a 
submarinului. 

Se aplecă peste masă jubilând. 

— Americanii pot duplica motopropulsorul doar dacă au la 
dispoziţie pământuri rare. Şi fără planurile de supracavitaţie, 
submarinul lor nu valorează nimic. 

Oficialii chinezi făcură tot posibilul să nu se arate prea 
încântați. 

— Şi eşti dispus să împărţi informaţiile astea cu noi? întrebă 
Tao cu o indiferenţă simulată. 

— Am surse care-mi spun că americanii au cheltuit în secret 
mai bine de un miliard de dolari pe dezvoltarea submarinului 
Sea Arrow. Dacă ne înţelegem vizavi de punctele pe care le-am 
discutat, voi fi bucuros să vă vând motorul şi planurile pentru 
cincisprezece milioane de dolari. 

— Când le poţi preda? întrebă Tao fără să clipească. 

— Motorul şi planurile vor sosi pe apă în Panama în cinci zile. 
Voi fi încântat să fac transferul acolo. A 

— Este o propunere atractivă, spuse Tao. li vom acorda 


atenţia cuvenită. 

— Excelent. Bolcke adună pozele şi se uită la ceas. Din 
păcate, trebuie să prind un zbor către Sydney. Am început 
discuţiile preliminare pentru achiziţionarea minei Mount Weld, 
aşa că aştept cu nerăbdare răspunsul vostru. 

— Vom încerca să ne mişcăm cât mai repede posibil, 
răspunse Jintai. 

Generalul chemă un consilier, iar Bolcke fu escortat afară 
după ce dădură toţi mâna. Jintai turnă un pahar cu whisky 
pentru Tao şi încă unul pentru el. 

— Ei, bine, Tao, prietenul nostru austriac a fost destul de 
convingător. Dacă economia noastră este puternică, ne putem 
permite să forţăm piaţa. Şi de ce să nu încercăm să facem saltul 
tehnologic care ne-ar asigura siguranţa pentru următorul secol? 

— Ar putea exista repercusiuni economice pe care secretarul 
general să nu le digere, spuse Tao, dar sunt de acord că merită 
riscul. 

— Se va opune împrumuturilor şi plăţilor în numerar? 

— Nu şi când îi voi explica valoarea tehnologiei Sea Arrow. Am 
avut agenţi care au încercat să penetreze programul, dar fără 
succes. Nu contest estimarea lui Bolcke vizavi de cheltuielile lor. 
De fapt, cred că le subestimează, spuse studiindu-şi paharul de 
whisky. Trebuie să facem tot ce putem ca să o obţinem. 

— Atunci rămâne stabilit, spuse Jintai zâmbind. Vom susţine 
împreună propunerea în faţa secretarului general. 

— Dar e o singură problemă cu prietenul nostru austriac. Tao 
se întoarse către Zhou, care stătuse tăcut pe parcursul întregii 
întâlniri. Spune-i, te rog, generalului ce ai aflat. 

Zhou îşi drese vocea. 

— Domnule general, am fost desemnat să investighez furturi 
de pământuri rare din exploatarea noastră principală din Bayan 
Obo. Am descoperit acolo un lanţ de crimă organizată care fură 
sistematic minereu concasat pe care-l transportă în Tianjin. Am 
urmărit un astfel de transport ilicit care a fost încărcat într-un 
cargobot numit Graz. Făcu o pauză şi-l privi pe Tao pentru 
confirmarea că putea continua să vorbească. 

— Ar trebui să-mi spună ceva numele ăsta? întrebă Jiang. 

— Graz, spuse Tao, este deţinut de compania de transport 
naval a lui Bolcke. 

— Bolcke este cel care orchestrează furturile din pământurile 


noastre rare? 

— Da, spuse Tao. A fost adus pe post de consultant acum 
nouă ani, ceea ce i-a dat posibilitatea să instituie lanţul de 
furturi. Dar e mai rău de atât. Îi făcu un semn de încuviinţare lui 
Zhou. 

Am examinat un număr de registre portuare pentru a urmări 
drumul cargobotului, spuse Zhou. Din Tianjin a navigat către 
Shanghai şi apoi către Hong Kong, unde a descărcat treizeci de 
tone de bastnasit concasat pe care ministerul comerţului l-a 
cumpărat pe piaţa liberă. Achiziţia a fost făcută prin intermediul 
firmei lui Bolcke, Habsburg Industries. 

Bolcke vinde pământurile noastre rare? izbucni Jintai aproape 
sărind de pe scaun. 

Zhou dădu din cap că da. 

— Ce porc lacom! îşi trase răsuflarea, apoi se întoarse către 
Tao. Şi acum ce facem? 

Tao îşi stinse cu grijă ţigara în scrumieră înainte să-l privească 
pe Jintai în ochi. i 

Tehnologia americană trebuie obţinută cu orice preţ. II vom 
trimite pe Zhou în Panama pentru a continua procesul de 
achiziţie. 

— Şi cu pământurile rare cum rămâne? Trecem la stoparea 
exporturilor şi finanţarea achiziţiei minei? 

— Vom insista pentru stoparea exportului. Cât despre 
finanţarea minei... spuse cu o expresie de viclenie pe faţă, vom 
aranja să-l răsplătim pe domnul Bolcke într-o manieră care să fie 
pe măsură. 

Mireasma florilor de plumeria combinată cu vagul miros de 
combustibil pentru avioane umpleau aerul când Pitt şi Giordino 
ieşiră din terminalul Aeroportului Internaţional Honolulu. Soarele 
puternic şi briza tropicală şterseră instantaneu oboseala zborului 
de douăsprezece ore de la Washington. Giordino făcu semn unui 
taxi în care se urcară pentru scurtul drum către Pearl Harbor. 

Străzile delimitate de linii de palmieri îi provocară lui Pitt o 
avalanşă de amintiri. Petrecuse o bună bucată de vreme în 
insulele Hawaii în primii lui ani la NUMA. Aici se îndrăgostise de 
o femeie radioasă pe nume Summer Moran. Deşi trecuseră zeci 
de ani de când o văzuse ultima oară în viaţă, faţa ei delicată şi 
ochii strălucitori îi rămaseră la fel de clari în minte ca şi cerul de 
deasupra capului. Mama decedată a celor doi copii adulţi ai lui 
era îngropată într-un cimitir cu vedere la ocean de cealaltă parte 
a insulei. 

Pitt alungă amintirile când intrară pe poarta bazei militare 
navale. Un tânăr stegar îi aştepta la poarta vizitatorilor şi le urcă 
politicos bagajele într-un jeep. Conduse pe docuri şi trase lângă 
o navă lungă şi deşirată, cu o suprastructură care arăta de 
parcă fusese croită cu un cuţit ascuţit. 

— Ce e asta? întrebă Giordino. Vreun soi de feribot auto pe 
steroizi? 

— Nu eşti chiar departe, spuse Pitt. Designul lui Fortitude are 
la bază un feribot auto construit de o companie australiană. 

— Un catamaran? spuse Giordino, observând prora rotundă a 
navei care era susţinută de carene verticale identice. 

— Da, şi e făcută din aluminiu. Fortitude are propulsie cu jet. 
Face parte din MCS: şi este destinată transportului rapid de 
trupe şi echipament. Marina militară îşi construieşte o întreagă 
flotă de astfel de nave. 

Când îşi scoaseră bagajele din jeep, un bărbat în uniformă cu 
un maxilar pătrăţos se apropie de ei. 

— Domnule Pitt? 

— Da, eu sunt Pitt. 

— Locotenent Aaron Plugrad, Paza de Coastă pentru 
Siguranţa Maritimă. Bărbatul îi scutură mâna lui Pitt cu o 


15 Military Sealift Command - organizaţie a marinei militare americane, (n. 
tr.). 


fermitate de fier. 

— Oamenii mei sunt deja instalaţi la bordul navei Fortitude. Mi 
s-a spus că putem pleca oricând. 

— Cât de mare ţi-e echipa, domnule locotenent? 

— Conduc un detaşament de opt oameni, bine instruiți în 
combaterea operaţiunilor de piraterie. Dacă va exista o 
tentativă de delii mare, o vom opri. 

Plugrad şi oamenii lui veneau dintr-un detaşament mai puţin 
cunoscut, numit Grupul de Operaţiuni al Pazei de Coastă. Mai 
clar, o echipă SWAT pe mare, ai cărei membri erau antrenați în 
antiterorism, controlul navelor cu risc înalt şi detectarea de 
explozibili. 

— Am o întrebare pentru dumneavoastră, domnule, spuse 
Plugrad. Am primit o cutie de la NUMA care conţine 
douăsprezece combinezoane Hazmat sofisticate. Am luat-o 
înainte şi am încărcat deja cutia pe navă. 

— Alea sunt pentru oamenii dumitale, spuse Pitt. Să vă 
asiguraţi ca are fiecare câte un combinezon când vom urca la 
bordul navei Adelaide. Avem o teorie conform căreia potenţialul 
asalt ar putea implica folosirea unui sistem puternic cu 
microunde similar celor dezvoltate de armată pentru controlul 
mulțimilor. 

— Cunosc sistemul, spuse Plugrad. Vom lua precauţiile 
necesare. 

Pitt şi Giordino urcară la bordul navei lucioase unde fură 
întâmpinați de căpitan, un comandat din marină albit înainte de 
vreme, pe nume Jarrett. li conduse pe bărbaţii de la NUMA pe 
punte, unde prezentă cursul propus pe un monitor de navigaţie. 

— Vom căuta să ne întâlnim cu Adelaide aici, spuse Jarrett, 
arătând cu degetul către o întindere de ocean la sud-est de 
Arhipelagul Hawaii. La aproximativ o mie şapte sute şaptezeci 
de kilometri de Oahu. Vom da fix în cursul lui Ade/aide cum ne 
apropiem şi ar trebui s-o ajungem din urmă în mai puţin de 
douăzeci şi patru de ore. 

— Douăzeci şi patru de ore? făcu Giordino scuturând din cap. 
Aveţi motoare cu reacţie pe chestia asta? 

— Nu, doar patru turbomotoare mari diesel. Într-o zi bună, 
putem ajunge până la patruzeci şi cinci de noduri. Şi pentru că 
avem încărcătură uşoară, ar trebui să putem naviga la viteze 
apropiate. 


— De ce să mai zbori şi să pierzi briza minunată a mării? 
spuse Giordino. 

— Pentru asta a fost proiectată Fortitude. Putem transfera un 
batalion de oameni dincolo de Atlantic în două zile. Jarrett se 
uită la un cronograf din apropiere. Dacă n-aveţi nici o obiecţie, 
ne punem în mişcare. 

Motoarele diesel ale navei porniră huruind. Saulele fură 
aruncate şi nava de o sută trei metri făcu manevre de ieşire prin 
canalul îngust al portului al Pearl Harbor, întorcându-se spre 
sud-est. Trecu de Waikiki şi de impunătorul Diamond Head 
înainte de a prinde viteză. Nava de forma unei cărămizi acceleră 
repede, ridicându-se pe carenele verticale ascuţite. Apele erau 
liniştite, permițându-i lui Jarrett să meargă aproape cu toată 
puterea. Pitt privea monitorul de navigaţie mut de uimire că 
vasul trecu cu uşurinţă de indicatorul de patruzeci de noduri. 

În doar câteva ore, ultima dintre insulele arhipelagului Hawaii 
dispăru în orizontul de la pupa, în vreme ce goneau cu viteză în 
întinderea goală a Pacificului. Pitt şi Giordino se alăturară lui 
Plugrad şi echipei lui pe punte, împărtăşind detalii despre ce ar 
putea descoperi, revizuind în acelaşi timp măsurile de control 
defensiv al navei. După cina din sala de mese a navei, merseră 
la culcare. 

Dimineaţa următoare, în timp ce explora cala împreună cu 
Giordino, Pitt detectă o încetinire a motoarelor navei Fortitude. 
Cei doi bărbaţi urcară pe punte unde zăriră nava Adelaide la un 
kilometru distanţă de proră. 

Era un vrachier lung de o sută optzeci de metri, cu o cocă 
verde şi o suprastructură aurie. Un coş pătat de negru şi rugina 
din jurul găurii de nară indicau o carieră îndelungată, deşi în rest 
părea bine îngrijită. Tăia valurile afundată, cu cele cinci cale 
pline ochi. 

— Căpitanul ei ne-a confirmat sosirea şi e pregătit să te 
primească la bord, raportă Jarrett. 

— Mulţumesc pentru cursa rapidă, căpitane, spuse Pitt. Ai o 
nestemată de navă. 

— Sunteţi siguri, băieţi, că nu mai puteţi rămâne? îl întrebă 
Giordino pe Jarrett. Dacă pe Adelaide e secetă, s-ar putea să 
dau o fugă după bere. 

— Îmi pare rău, dar trebuie să ajungem în State în treizeci şi 
şase de ore. Jarrett le strânse mâna ambilor bărbaţi. Am 


comandat să vă fie pregătită şalupa noastră. Baftă şi să fiţi în 
siguranţă. 

Plugrad îşi avea contingentul de Pază de Coastă pregătit când 
Pitt şi Giordino ajunseră pe punte. Se urcară cu toţii într-o şalupă 
acoperită şi fură duşi la vrachier, unde o scară de bord fusese 
coborâtă pe o parte a navei. Bărbaţii lui Plugrad săriră pe 
platformă şi se căţărară pe scară, fără să pară îngreunaţi de 
armele şi pachetele de douăzeci şi şapte de kilograme pe care 
le cărau. Pitt îi făcu din mână pilotului şalupei când o părăsi şi-l 
urmă pe Giordino pe scară. 

Doi membri morocănoşi ai echipajului, purtând salopete 
nepotrivite şi bocanci negri, îi întâmpinară pe punte. 

— Cabinele dumneavoastră sunt pe aici, spuse unul dintre ei, 
îndreptându-se către suprastructura de la pupa. Căpitanul va 
veni să vă vadă în douăzeci de minute în sala de mese a navei. 

Cei doi membri ai echipajului conduseră alaiul spre pupa, iar 
motoarele navei huruiră la turație mai mare, nava masivă 
reluându-şi viteza. În timp ce erau conduşi la cabinele lor de la 
nivelul al doilea al suprastructurii, Giordino privi în urmă spre 
Fortitude, care gonea către nord-est, şi deodată simţi că-i e 
poftă de o bere. 

Căpitanul vasului Ade/aide nu era nici pe departe aşa cum s- 
ar fi aşteptat Pitt să fie. În loc de căpitanii serioşi şi cu 
experienţă care comandau de obicei navele mari comerciale, 
căpitanul de pe Adelaide era un bărbat tânăr, slăbuţ şi cu ochi 
nervoşi. Intră în sala de mese şi-i privi rece pe Pitt, pe Giordino 
şi pe Plugrad înainte să le strângă mâna şi să se aşeze la masă 
cu ei. 

— Numele meu este Gomez. Mi s-a spus că vă aşteptaţi la o 
tentativă de deturnare. Dacă era îngrijorat de veştile primite, nu 
i se citea pe faţă. 

— Am descoperit un tipar privind unele atacuri în Pacific, 
spuse Pitt. Toate navele transportau pământuri rare, la fel ca şi 
încărcătura de aici. 

— Trebuie că sunteţi dezinformaţi, spuse Gomez. Nava asta 
este plină de rocă de mangan. 

— Mangan? întrebă Giordino. N-aţi încărcat un transport de 
monazit în Perth? 

— Am pornit din Perth, dar încărcătura noastră este mangan. 

— Sediul companiei voastre, spuse Pitt, a spus altceva. 

Gomez scutură din cap. 

— O greşeală. Declaraţia electronică de expediţie trebuie să 
se fi confundat cu una a altui vas al companiei. Se mai întâmplă. 
O să apelez nava care v-a adus să vină să vă ia. 

— Imposibil, spuse Pitt. Fortitude are propriul program pe care 
trebuie să-l respecte. 

— Şi-n plus, spuse Giordino, s-ar putea să nu fim singurii 
dezinformaţi. 

— Corect, spuse Plugrad. N-aş vrea să-mi retrag oamenii şi 
apoi să aflu mai târziu că aţi dat de bucluc. Ar trebui să 
rămânem la bord până când acostaţi în Long Beach, aşa c-o să 
ne urmăm planul. 

— Foarte bine, spuse Gomez iritat. Vă rog să vă limitați la 
puntea principală şi la cabinele de la nivelul al doilea. 

— Eu şi Al vom face cu rândul pe punte şi vom păstra legătura 
cu locotenentul în cazul în care vom întâlni un alt vas. 

Gomez observă tonul hotărât al lui Pitt şi dădu din cap în 
semn de aprobare. 

— Cum doriţi. Dar pe puntea de control nu va intra nici un 


bărbat înarmat. Gomez se ridică de la masă. Trebuie să mă 
întorc la îndatoririle mele. Bine aţi venit la bord. Sunt convins că 
vă veţi bucura de un voiaj liniştit şi de rutină. 

După ce Gomez plecă, Giordino îi privi pe Pitt şi pe Plugrad 
scuturând din cap. 

— Ei, bine, ce părere aveţi? Nici urmă de pământuri rare şi un 
căpitan ţâfnos şi fără experienţă ca singură distracţie până la 
destinaţie. 

— Nu putem face prea multe acum, spuse Pitt. Şi dacă ne-am 
înşelat, liniştea şi rutina nu-s tocmai o variantă rea. 

Adevărul era că Pitt fusese în alertă încă de când păşise la 
bordul navei Adelaide. Era ceva nelalocul lui cu echipajul şi 
căpitanul. Fusese la bordul a numeroase nave de marfa ca să 
ştie că echipajele erau formate din tot felul de oameni, iar o 
primire rece nu era în sine nimic neobişnuit. Doar 
circumstanţele o făceau să pară ciudată. In faţa unei situaţii cu 
potenţial letal, echipajul ar fi trebuit să fie bucuros de manevra 
de securitate sau, în cel mai rău caz, măcar intrigat. Când au 
ajuns pe navă, Pitt şi oamenii lui au fost trataţi în schimb ca o 
bătaie de cap. Membrii echipajului păreau să fie atenţi la fiecare 
mişcare pe care o făceau, deşi refuzau să se angajeze chiar şi în 
conversații banale. 

Pe punte, Pitt şi Giordino erau daţi la o parte sau ignorati, 
tentativele lor de a afla informaţii fiind întâmpinate de urechi 
astupate şi buze strânse. Gomez abia dacă băga de seamă că 
erau acolo şi refuza să cineze cu Pitt, hibernând în cabina lui 
când nu era de serviciu. 

In timpul celei de-a doua seri la bordul navei, Pitt se plimba 
pe punte, ignorat de ceilalţi, ca de obicei. Cu puţin timp înainte 
să se încheie cartul de la miezul nopţii, un membru al 
echipajului îşi făcu apariţia şi-l abordă pe Gomez vorbind în 
şoaptă în timp ce privirea îi era aţintită asupra lui Pitt. 

Supraveghind ecranul radarului, Pitt observă un vas în faţa lor 
care mergea pe un curs similar. Se apropie de ecran să vadă 
înregistrarea AIS a navei. Sistemul de identificare automată, un 
program prin satelit obligatoriu pentru toate navele comerciale 
de peste trei sute de tone, oferea date despre destinaţie, viteză 
şi identitate pentru toate navele de acest fel care se aflau pe 
mare. Dar pentru nava care se afla acum pe radar nu era nici un 
afişaj AIS. 


— Nu are AIS-ul deschis, îi spuse Pitt lui Gomez. Pare un pic 
ciudat. 

— Se mai pierde câteodată semnalul, spuse Gomez. Sau ar 
putea fi un vas militar. Nu înseamnă nimic. 

Căpitanul se apropie de timonier, îi şopti ceva la ureche şi 
apoi se mută în partea opusă a punţii. Pitt îl ignoră pe căpitan şi- 
şi păstră atenţia asupra vitezei şi cursului navei Ade/aide. Nu fu 
surprins să vadă că nava misterioasă încetini cu un nod sau 
două până când dispăru de pe radar. 

Patruzeci de minute de tensiune tăcută trecură înainte ca 
Girodino să dea buzna pe punte pentru a-l înlocui pe Pitt. 

— Navigăm pe ape fericite în seara asta? 

— Navigăm pe valuri de isterie. 

Pitt, pregătindu-se să plece, îi raportă încet întâlnirea cu nava 
de mai devreme. Un nou timonier sosi să-l înlocuiască pe cel 
care îşi încheiase cartul, dar Gomez rămase de strajă. Când Pitt 
dădu să plece de pe punte, mai aruncă o privire către radar. 
Ceva îi atrase atenţia şi ezită, studiind numerele. Era cursul 
destinaţiei. Nava schimbase subit cursul dinspre est-nord-est 
către est-sud-est. 

— De ce ne îndreptăm către sud-est? întrebă Pitt. 

— Este un curent puternic frontal pe latitudinea asta, spuse 
Gomez. Vom cobori sub el o zi sau două pentru a menţine 
viteza, apoi reajustăm cursul către Long Beach. 

Curentul nordic ecuatorial era undeva la sud de poziţia lor, 
după cum ştia Pitt, dar nu îl contrazise pe căpitan. Se întoarse 
şi-i aruncă lui Giordino o privire sceptică. 

— Cred că mă retrag. Ne vedem la următorul cart. 

Pitt ieşi, în cele din urmă, de pe punte şi cobori pe scara de 
tambuchi. In loc să se oprească la al doilea nivel ca să meargă 
în cabină, continuă să coboare pe puntea principală pentru aer 
curat. Când ajunse acolo, dădu peste Plugrad care alerga spre 
scara de tambuchi. Locotenentul Pazei de Coastă avea o privire 
agitată. 

— Te-ai trezit devreme, spuse Pitt. 

— Incerc să găsesc doi dintre oamenii mei care nu s-au 
prezentat pentru apel. Nu i-ai văzut pe punte? 

— Nu. lţi sugerez sala de mese. S-or fi dus probabil după 
cafea ca să poată rezista. 

Plugrad bombăni în semn de mulţumire şi se îndreptă către 


sala de mese. 

Afară, pe punte, Pitt descoperi răcoarea nopţii şi o briză 
proaspătă care fremăta la travers de babord. După câteva ore 
petrecute pe puntea de control neprietenoasă, aerul oferea 
împrospătare. Pitt îşi dezmorţi picioarele plimbându-se pe 
puntea lungă şi deschisă, oprindu-se la proră şi privind peste 
bord. O lumină palidă apăru scurt în faţă la orizont, dispărând şi 
reapărând când Adelaide se ridica şi cobora cu mişcarea 
ondulatorie a mării. Vasul misterios era încă acolo, chiar în faţă, 
la limita vizibilităţii atât pentru ochi, cât şi pentru radar. 

Pitt privi câteva minute, convingându-se că celălalt vas îşi 
păstra poziţia, apoi merse agale către ruf. Se opri când trecu de 
cala din faţă, observând nişte resturi pe punte. O parte din 
încărcătura de mangan se vărsase lângă capacul gurii de 
magazie în timpul încărcării. Pitt ridică o bucată de mărimea 
unui pumn şi o ţinu în dreptul unui bec din apropiere. Argintie la 
culoare, roca părea să fie identică cu monazitul pe care-l găsise 
în Chile la bordul lui Tasmanian Star. 

Gomez minţea despre mangan, dar de ce? Şi de ce se purta 
echipajul atât de ciudat? Şi ce era cu nava din faţa lor? Un 
sentiment de nelinişte îl izbi pe Pitt fix în stomac. 

Plugrad. Trebuia să-l alerteze pe Plugrad. 

Pitt o apucă spre pupa, dar îngheţă când câteva siluete îşi 
făcură apariţia din ruf. Pitt se ascunse lângă cel mai apropiat 
capac de bocaport şi privi cum cei doi bărbaţi târau un al treilea 
între ei. Traversară puntea lateral, trecând pe sub o lumină 
puternică. Pentru o secundă, Pitt reuşi să vadă că ambii bărbaţi 
erau membri ai echipajului şi erau înarmaţi. Bărbatul amorţit 
dintre ei era Plugrad, care avea pe frunte o pată de sânge 
proaspăt. 

Il târâră în partea stângă a punţii, unde descuiară o uşă şi-l 
aruncară înăuntru. Odată ce dispărură din câmpul vizual, Pitt 
traversă puntea şi alergă spre pupă, spre partea opusă a 
suprastructurii. Se grăbi pe scara de tambuchi şi ieşi la nivelul al 
doilea, alergând către cele patru cabine ale echipei Pazei de 
Coastă. 

Bătu la prima uşă şi o deschise, dar nu găsi pe nimeni 
înăuntru. Când găsi şi cea de-a doua cabină goală, începu să se 
teamă de ce era mai rău. Şi ultimele două cabine erau tot goale. 
Intreaga echipă a Pazei de Coastă fusese neutralizată în linişte. 


Pitt ieşea din a patra cabină când auzi şoapte pe coridor. Intră 
înapoi în cabină şi se strecură în spatele uşii deschise. 

Prin crăpătură, privi cum doi membri ai echipajului, înarmaţi, 
se strecurară pe hol şi se opriră în faţa cabinei lui Pitt. Îşi 
pregătiră armele, apoi unul învârti mânerul uşii şi amândoi 
dădură buzna înăuntru. Găsind cabina goală, se întoarseră pe 
coridor, vorbind în şoaptă unul cu celălalt în spaniolă. Unul 
tropăi către scara de tambuchi, în timp ce celălalt mai zăbovi. 
Mişcându-se încet, se îndreptă către capătul opus al coridorului 
şi intră cu grijă în cabina lui Giordino. Negăsind pe nimeni nici 
acolo, îşi croi drum înapoi, verificând celelalte cabine. 

Pitt îşi ţinu respiraţia când mercenarul se apropie de locul în 
care stătea ascuns. Ţeava unei puşti de asalt trecu de uşă când 
individul făcu un pas în cabină. Pitt aşteptă o secundă, apoi 
ţâşni din locul în care se afla. Impingând uşa cu toată forţa, îl 
zdrobi pe acesta de peretele etanş de compartimentare. Încă 
având în mână bucata de rocă, îl lovi pe bărbat în lateralul 
capului cu ea. Bărbatul îşi pierdu cunoştinţa şi se prăbuşi pe 
podea înainte să găsească trăgaciul armei. 

Pitt îl trase cu totul în cabină şi aşteptă să-l audă pe 
partenerul lui. Neauzind nimic, luă arma AK-47 şi ieşi pe hol, 
închizând uşa în urma lui. Ajunse la scara de tambuchi şi era cât 
pe ce să coboare treptele să-l elibereze pe Plugrad când auzi un 
foc de armă. 

Impuşcătura părea să vină de deasupra. Dacă fusese trasă pe 
puntea de control, atunci însemna un singur lucru - Giordino. 

Pitt schimbă direcţia şi urcă în grabă treptele cât de silențios 
putu. Când ajunse pe punte, se opri şi trase cu ochiul pe lângă 
uşă. Luminile fuseseră reduse pe timp de noapte, întunecând 
puntea, cu excepţia celei care venea de la câteva monitoare. O 
consolă din apropiere obstrucţiona mult din ceea ce vedea, dar 
părea să fie linişte. Poate că împuşcătura venise din altă parte. 
Zărindu-l doar pe timonier, înaintă încet în încăpere. 

— Domnule Pitt, se auzi vocea lui Gomez. Mă gândeam eu că 
aveai să vii după prietenul dumitale. Căpitanul, care era 
ghemuit, se ridică, ţinând ferm un pistol aţintit nu către Pitt, ci 
către podea. Pitt se apropie şi văzu că Gomez avea arma aţintită 
către Giordino, care zăcea pe podea ţinându-se de un picior. 

Lasă arma, spuse Gomez, ori veţi muri amândoi. 

Pitt zări o mişcare cu coada ochiului. Pistolarul de mai 


devreme, apăru din spatele unei alte console, cu un AK-47 
îndreptat către spatele lui Pitt. 

Când Pitt îşi mută privirea de la prietenul lui rănit la Gomez, 
ochii îi ardeau de mânie. Fără să scoată vreun cuvânt, lăsă arma 
să cadă pe podea. 

Preşedintele rula un trabuc neaprins între degetul mare şi cel 
arătător. 

— De ce? întrebă pe un ton iritat. De ce ar stopa chinezii 
deodată exportul de pământuri rare? 

O linişte inconfortabilă cuprinse Biroul Oval. 

— Pot presupune că este doar pentru a obţine un avantaj, 
spuse secretarul de stat. Ceva ce pot folosi în negocieri pentru a 
contracara presiunile şi ca să ne ajute în comerţul cu Iranul sau 
în privinţa refuzului lor de a lăsa yuanul să se aprecieze. 

— i-au spus asta? 

— Nu, ministrul de externe a indicat doar că este o măsură de 
„necesitate strategică”. 

— Desigur, spuse vicepreşedintele Sandecker. „Necesitatea 
de a ne paraliza economia”. Un mare amator de trabucuri chiar 
el, privi trabucul lung şi subţire al preşedintelui cu invidie. 

— Este o mutare de-a dreptul îndrăzneață, spuse secretarul 
de stat. M-aş fi aşteptat la nişte negocieri vizavi de problemă, 
dar chinezii joacă la fel ca Vestul. 

Preşedintele se întoarse către consultantul lui pe probleme de 
securitate naţională, o femeie cu părul negru ca pana corbului, 
pe nume Dietrich. 

— Cât de tare ne va afecta? 

Peste nouăzeci la sută din importurile noastre de pământuri 
rare provin din China, spuse ea. Din punct de vedere comercial, 
va afecta drastic un număr de industrii, în special pe cea 
electronică şi pe cea de energie alternativă. Aproape fiecare 
industrie de înaltă tehnologie din ţară va avea de suferit. 

— Vorbim doar de preţuri mai mari? întrebă Tom Cerny. 
Preţurile care vor urca foarte rapid reprezintă doar prima 
consecinţă. Până vor fi găsite căi pentru a rezolva situaţia, 
produsele voi fi în număr tot mai mic, sau chiar de negăsit. 
Oricum ar fi, cercetare va dispărea şi odată cu ea şi slujbele. 
Ceea ce ar putea arunca economia înapoi într-o recesiune 
gravă. 

— Şi alte surse de pământuri rare? întrebă preşedintele. Ştiu 
că avem mina aia din California. Spune-mi că nu sunt chinezii 
singura variantă rămasă. 

— Mina Mountain Pass şi-a început producţia acum câţiva ani 


şi tocmai ce-şi mărea capacitatea, spuse Dietrich, dar un 
incendiu recent a distrus unitatea de prelucrare a minereului 
extras. Este, practic, închisă pentru o perioadă nedeterminată, 
probabil doi ani. Asta era singura noastră sursă locală. 

— A investigat cineva cauza incendiului? întrebă Sandecker. 

— S-a crezut că a fost un accident, dar acum proprietarii au 
solidul FBl-ul pentru a investiga dacă poate fi vorba despre o 
incendiere premeditată. 

— Şi alte surse din afară? întrebă preşedintele. 

O mică parte vine din importuri din alte țari, în afară de China, 
spuse Dietrich. Australia a fost principala sursă de rezervă, cu 
completări de cantităţi mici din Rusia, India şi Malaysia. Dar mă 
tem că şi acolo e o problemă. Principalul producător australian a 
anunţat o închidere temporară cauzată de un program de 
extindere. 

— Preşedintele strivi trabucul în scrumieră. 

Deci am rămas să fluierăm în vânt în timp ce economia 
noastră se duce de râpă? 

Dietrich confirmă în tăcere. 

— Mi-e teamă că avem prea puţin spre deloc control asupra 
situaţiei. 

— Şi asta nu-i nimic, spuse Sandecker. Lipsa asta loveşte 
destul de tare în tehnologiile noastre cheie de apărare. 

— Vicepreşedintele are dreptate, confirmă Dietrich. 

— Care-s efectele? întrebă preşedintele. 

— Marina militară e lovită rău, spuse ea. Sistemul de 
propulsie pentru distrugătoarele de clasă Zumwalt şi noile 
crucişătoare nedetectabile se bazează foarte mult pe elemente 
de pământuri rare, aşa că aceste programe vor fi oprite. Aştept 
un raport de la aviaţie, dar mi s-a spus că şi acolo este un 
impact major asupra programului de avioane de luptă 
nedetectabile şi alte câteva programe de dezvoltare a sateliților. 

— Vorbim despre programe cărora le sunt alocate bugete de 
miliarde de dolari, spuse Cerny. 

— Deci chinezii ar putea să profite de pe urma monopolului 
lor asupra producţiei de metale rare ca o metodă de a recupera 
teren din punct de vedere militar, spuse preşedintele. 

Toate capetele din încăpere schiţară gesturi de încuviinţare. 

— Dar dacă le spunem chinezilor că stoparea exporturilor este 
inacceptabilă? 


Secretarul de stat se foi pe scaun. 

— Nu cred că va funcţiona, domnule. Conducerea chineză nu 
va reacţiona bine la ameninţări. Dacă ne lansăm într-un război 
comercial, noi vom avea cel mai mult de pierdut. Şi dacă se 
opresc din achiziţionarea titlurilor de valoare, ar crea probleme 
şi mai grave. 

— Deci ne confruntăm cu o criză economică în cel mai 
nepotrivit moment, conchise preşedintele. Şi-n plus, sacrificăm 
avantajele militare întârziind următoarea clasă de distrugătoare, 
de avioane de luptă şi de sateliți de spionaj. 

— Şi mai există o victimă, spuse Sandecker. Se apropie de 
preşedinte şi vorbi şoptit. 

— Sea Arrow. 

Preşedintele încuviinţă. 

— Desigur. 

Preşedintele merse la biroul lui şi privi pe ferestrele înalte din 
spatele lui vreme de câteva minute. Când se întoarse cu faţa la 
ceilalţi, vorbi pe un ton calm şi resemnat. 

— Aflaţi ce vor chinezii, spuse, şi daţi-le. 

Deturnarea motorului lui Sea Arrow produse activarea 
imediată a unei vânători la nivel naţional. Blocaje ale poliţiei se 
aflau pe fie care drum important şi autostradă care duceau la 
nord sau la sud de Washington. Echipe ale FBl-ului erau 
instalate în toate aeroporturile din apropriere şi în toate 
porturile de pe Coasta de Est, pe unde presupuneau analiştii că 
ar fi putut fi strecurat motorul afară din ţară. Pază suplimentară 
fusese instalată chiar şi la punctele din nord-est de trecere a 
graniţei cu Canada. 

Şi cu toate astea, motorul nu avea să fie găsit în nici unul 
dintre acele locuri. Fusese dus spre vest, departe de porturile şi 
aeroporturile principale şi dincolo de Appalachia rurală, ascuns 
într-un camion cu baloturi de paie. Intrând în Lexington, 
Kentucky, Pablo încetini, fiind atent la fiecare maşină de poliţie 
care trecea. 

Ann era exilată în spatele cabinei, cu o încheietură legată de 
cadrul scaunului. Se putea întinde doar parţial pe scaunul 
îngust, dar trebuia să stea aplecată într-un unghi ciudat ca să 
poată privi pe geam. Călătoreau în linişte. După ce Pablo ignoră 
prima ei salvă de întrebări, decisese că era mai bine să-şi 
păstreze energia. Trebui să se gândească un pic, dar, în cele din 
urmă, legă furtul planurilor Sea Arrow de aparatul mare ascuns 
în remorcă. Trebuia să fie noul motor de propulsie al 
submarinului. 

Pablo era încântat de timpul pe care-l făcuse, acoperind şase 
sute patruzeci şi trei de kilometri în şapte ore, înainte de a trage 
pe un drum lăturalnic şi liniştit şi de a o lăsa pe Ann să-şi 
dezmorţească picioarele. La scurt timp după aceea, intrară în 
Lexington, unde găsi un popas pentru camioane şi parcă la o 
pompă de gaz îndepărtată. După ce umplu rezervorul 
camionului, deschise uşa cabinei şi o privi pe Ann. 

— Vrei să mănânci ceva? 

— Da, te rog, spuse ea. Mi-e foarte foame. 

— Mă întorc imediat. Trânti uşa şi-o încuie. 

Ann îl privi cum trecu de câteva pompe de gaz şi cum intră în 
clădirea de la popas. Cercetă parcarea, căutând ajutor. Era 
târziu şi zări doar o persoană în apropiere, un şofer de camion 
cu barbă, care spăla parbrizul vehiculului lui la vreo zece metri 


mai încolo. 

Se agită dând din mână şi strigă cât o ţinură plămânii. Dar 
cabina antifonată şi geamurile colorate o făceau aproape 
invizibilă, iar strigătele ei înfundate trecură neauzite peste 
motorul care mergea la ralanti. Încercă să ajungă la claxonul 
camionului, dar nu reuşi a se întindă suficient. Bărbatul urcă în 
camionul lui şi plecă, fără să audă strigătele lui Ann. 

Căută ceva pe care să poată folosi ca armă. Dar interiorul 
cabinei, chiar şi în torpedo, era curat, cu excepţia unei hărţi şi a 
unui laptop care se aflau pe locul din faţă. 

Întinse mâna liberă şi luă computerul deschizându-l. Cât se 
încărcă, privi pe fereastră. Pablo se afla la casă, plătind 
cumpărăturile. Avea puţin timp la dispoziţie să trimită un mesaj 
de ajutor, asta dacă popasul pentru camioane avea Wi-Fi. 

Îşi tinu respiraţia cât se aprinse încet ecranul laptopului. După 
o eternitate, o fereastră se deschise întrebând-o dacă voia să se 
conecteze la reţeaua Diesel&Dine. 

— Da! zise, apoi apăsă iconiţa. Câteva secunde mai târziu se 
deschise o pagină de căutare pe internet. 

Bucuria ei fu scurtă când privi pe fereastră şi-l văzu pe Pablo 
ieşind din clădire. Pulsul i-o luă razna în timp ce se gândea ce să 
facă. N-avea timp să se autentifice pe adresa ei de e-mail sau să 
trimită un mesaj prin pagina de internet NCIS. O idee disperată îi 
trecu prin minte. Tastă repede patru litere şi aşteptă un 
răspuns. Când se deschise o nouă fereastră, rulă până în josul 
paginii şi găsi un link. Îl accesă, tastă cu viteză un mesaj şi privi 
pe geam. Pablo era la doar trei metri distanţă. 

Degetele îi zburau pe tastatură, oprindu-se cât să apese 
„Trimite”, când se auzi încuietoarea uşii. Închise laptopul şi-l 
aruncă pe locul din faţă când Pablo deschise uşa. 

Inima îi bătea cu putere şi îşi simţea faţa îmbujorată când el 
se urcă pe locul şoferului. Acesta se întoarse şi o privi 
întrebător. 

— Şuncă şi caşcaval sau ton? Ridică două sendvişuri 
împachetate. 

— Ton, te rog. Expiră şi se întinse după unul dintre sendvişuri. 

Pablo ieşi înapoi pe autostradă, mâncând în timp ce 
conducea. 

Pauza îl relaxase şi întoarse, în sfârşit, scurt capul peste umăr 
şi vorbi cu Ann. 


— Eşti îndrăgostită de mine, spuse el rânjind. 

— Ce? 

— Da, trebuie să fii îndrăgostită de mine. Altfel de ce ai tot 
apărea? 

— N-am cerut să merg în călătoria asta, spuse ea. Lasă-mă, te 
rog, să plec. 

Pablo izbucni într-un râs puternic. 

— Eşti prea deşteaptă ca să te las să pleci... şi prea drăguță 
ca să te omor. 

Ann simţi o senzaţie instantanee de repulsie, dar alimentă 
conversaţia în continuare. 

— Cari acolo motorul pentru Sea Arrow? 

— Poate. 

— De ce i-ai ucis pe bărbaţii care te-au ajutat să-l furi? 

Şi-au făcut treaba şi ştiau mai mult decât era nevoie. Cred că 
ai pus suficiente întrebări deocamdată. Deschise radioul şi ridică 
volumul după ce găsi un post de bluegrass!. 

Traversară dealurile din partea vestică a statului Kentucky, 
ascultând ritmurile săltăreţe ale lui Flatt şi Scruggs. Patru ore 
mai târziu, intrară în Paducah. Pablo opri la o benzinărie de la 
marginea oraşului şi dădu un telefon. In doar câteva minute, îşi 
făcu apariţia o camionetă veche, condusă de un bărbat plin de 
tatuaje, care escortă camionul cu baloturi de paie până la 
marginea râului. Un remorcher şi un şlep încărcate cu 
containere de transport maritim erau ancorate la docul din lemn 
erodat. Pablo trase camionul de-a lungul şlepului întunecat şi 
opri. 

Era trecut bine de miezul nopţii, iar zona era înfricoşător de 
liniştită. Pablo detaşă platforma remorcată şi conduse camionul 
într-un loc din apropiere. Până să se întoarcă, bărbatul tatuat 
montase cabluri în jurul remorcii şi o urca pe şlep cu ajutorul 
unei macarale aflate pe marginea docului. Pablo sări la bordul 
şlepului şi ajută la fixarea remorcii pe punte, înainte să se 
întoarcă la cabină după Ann. 

Se prefăcu moleşită când el o eliberă din cadrul scaunului şi-i 
legă înapoi mâinile în faţă. Observă pentru prima oară că în 
cătuşe era încorporat un senzor. Pablo o trase din camion şi o 
conduse către doc. 

Luminile oraşului Paducah străluceau de-a lungul malului 


14 Muzică populară americană veche cu influenţe jazz şi blues (n. tr.). 


râului Ohio, care părea un curent întunecat de melasă. Pablo o 
ţinea strâns de braţ în timp ce o conducea către remorcher. 
Vasul uzat era fixat la mijlocul pupei şlepului, gata de a fi 
ghidată în jos pe râu. Accesul pe remorcher se făcea printr-o 
schelă subţire care se întindea pe deasupra apei. Ann ezită să 
traverseze până când Pablo o împinse uşor. 


Nu-i era teamă să traverseze schela îngustă, ci îi era teamă 
de ce o aştepta. Mai întâi încătuşată într-un camion, apoi într-un 
remorcher şi apoi cine ştie unde? Oriunde ar fi fost dusă, se 
temea cel mai tare de momentul în care aveau să-i fie scoase 
cătuşele. Şi această frică fu cea care o determină să 
reacționeze. 

Se pregăti mental şi trase adânc aer în piept când Pablo o 
împunse din nou. Făcându-se că se împiedică, făcu doi paşi pe 
schelă şi se lăsă în genunchi. Ţâşnind în faţă, făcu un pas săltat. 
Schela se curbă, oferindu-i avânt suplimentar şi se aruncă rapid 
peste bară. 

Pablo se întinse după ea, dar nu văzu decât o gleznă zburând. 
Ann întinse braţele şi plonjă în râu, lăsând în urmă doar câţiva 
stropi şi dispărând în apa întunecată şi nămoloasă. 

Chesonul auxiliar de depozitare de pe Adelaide era un cuptor 
încins, întunecat, tocmai bun pentru diavol. Pitt detecta mirosul 
de carne în putrefacție combinat cu sudoare, când uşa bulonată 
se deschise şi el împreună cu Giordino fură aruncaţi înăuntru 
sub ameninţarea armei. Se străduise să ducă greutatea 
prietenului lui rănit până pe puntea principală, chinuindu-se să 
nu se prăbuşească sub el. Observă o prelată în cheson şi îl 
aşeză pe Giordino cu grijă pe ea în timp ce uşa fu trântită şi 
încuiată în urma lor. 

— E vreun medic printre voi? întrebă Pitt. Privi către echipa 
Pazei de Coastă care stătea cuibărită în apropiere. 

Un bărbat tânăr se ridică şi-şi croi drum încet către Pitt. 

— Simpson parcă, nu? întrebă Pitt. 

— Da, domnule. Pot ajuta. Îngenunche lângă Giordino, 
observând repede balta de sânge de sub piciorul drept. A fost 
împuşcat? 

— Da, spuse Pitt şi sfâşie un crac al pantalonului lui Giordino. 
A pierdut mult sânge. 

Simpson privi rana de pe partea exterioară a coapsei lui 
Giordino şi aplică presiune cu palma. 

— Am nevoie de ceva ca să bandajez. 

Pitt îşi scoase cămaşa şi rupse mânecile sfâşiindu-le în fâşii 
lungi Cineva le dădu o sticlă cu apă, pe care medicul o folosi ca 
să curețe rana. Luă una dintre fâşii şi o împachetă într-o 
compresă. O puse pe rană şi o legă cu fâşiile rămase. 

Giordino deschise ochii şi privi în sus. 

— Unde mergem? 

— Să luăm nişte bere, răspunse Pitt. Trage un pui de somn şi 
te trezesc eu când o punem la gheaţă. 

Giordino îi aruncă un zâmbet în colţul gurii, apoi adormi. 

Simpson îl acoperi cu o parte a prelatei şi-l luă pe Pitt 
deoparte. 

— Are noroc. Au fost două răni, ceea ce înseamnă că glonţul a 
ieşit pe partea cealaltă. Cel mai probabil n-a nimerit osul. Dar 
trebuie să-i fi atins artera femurală şi de aici tot sângele. E 
posibil să intre în şoc din cauza sângelui pierdut, aşa că va 
trebui să-l supraveghem. 

— E un tap bătrân şi călit, spuse Pitt. 


— Deocamdată ar trebui să fie bine. Problema lui cea mai 
mare va fi să nu facă infecţie în mizeria asta. 

Pitt văzu în lumina obscură că Simpson avea o vânătaie pe 
obraz. 

— Ce ai păţit? 

— Au sărit pe mine pe coridor când mă îndreptam spre 
schimbul meu. Nemernicul m-a lovit cu un lanţ. Am fost mai 
norocos decât unii dintre băieţi. 

Pitt se uită de jur-împrejur prin cheson, luminat de o singură 
lampă care pâlpâia agăţată de tavan. Echipa Pazei de Coastă 
stătea în apropiere, iar un alt grup, adevărații membri ai 
echipajului Adelaide, era împrăştiat prin partea din spate a 
compartimentului. Două forme alungite, învelite cu prelata într-o 
margine, erau sursa mirosului groaznic. 

— Căpitanul şi un alt bărbat, spuse Simpson. Ucişi în atac 
înainte să apărem noi. 

Pitt dădu aprobator din cap, apoi îşi îndreptă atenţia către 
echipa Pazei de Coastă. Toţi aveau răni şi vânătăi. Plugrad 
stătea printre oameni cu spatele la peretele etanş şi cu o privire 
goală. 

— Cum e Plugrad? 

— L-au lovit pe locotenent în cap destul de tare, spuse 
Simpson. Are o contuzie, dar în rest pare să fie bine. 

Pitt traversă încăperea până la celălalt grup. Păreau să fie 
obosiţi, dar teferi. Un bărbat cu umeri laţi şi cu o mustață 
stufoasă şi cenuşie se ridică şi se prezentă. 

— Frank Livingston, marinar de bord, spuse el cu un accent 
australian proeminent. Cum e tovarăşul dumitale? 

— Împuşcat în picior. A pierdut ceva sânge, dar medicul 
spune că va fi bine. 

— Imi pare rău că n-am putut ajuta. Şeful nostru de echipaj 
era şi medic. Zace acolo cu căpitanul, spuse arătând către 
trupurile acoperite de prelată. 

— Cum au luat nava? 

— Un cargobot rapid a venit pe cartul de noapte acum trei 
nopţi. A oprit chiar de-a lungul navei, de l-a speriat de moarte 
pe timonier, când n-au răspuns la apelul radio, căpitanul a ieşit 
pe punte împreună cu şeful de echipaj. Nava a acţionat nu ştiu 
ce soi de aparat radar de la mijlocul navei, care i-a omorât pe 
amândoi. Gura i se strânse într-o linie dreaptă. N-am mai văzut 


niciodată aşa ceva. Parcă au fost prăjiţi de vii. Imediat după, 
cargobotul a trimis o echipă pregătită de abordare. Nu puteam 
face cine ştie ce. Şi de atunci stăm închişi aici. 

— Regret că am ajuns târziu, spuse Pitt. Bănuiesc că au fost 
anunţaţi de sosirea noastră şi au venit mai devreme. 

Ochii obosiţi ai lui Livingston fură înflăcăraţi de dorinţa de 
răzbunare. 

— Cine sunt? 

Pitt scutură din cap. 

— Fac parte dintr-un lanţ despre care credem că a deturnat o 
serie de vrachiere care transportau pământuri rare. 

— Noi suntem încărcaţi cu ceva care se numeşte monazit, 
spuse Livingston. Cred că după asta au venit. Ai vreo idee 
încotro se îndreaptă? 

Pitt privi de jur-împrejur, asigurându-se că nici unul dintre 
ceilalţi bărbaţi nu ascultau. 

— Credem că transferă de obicei încărcătura pe mare, apoi 
scufundă navele. Cel puţin două alte vrachiere au avut aceeaşi 
soartă în apele astea. 

Livingston făcu un semn de aprobare, dar nu avea privirea 
unui om condamnat să moară la bordul unei nave care urma să 
se scufunde. 

— Spune-mi, domnule Pitt, cât de mari erau celelalte 
vrachiere deturnate? 

— Nu prea mari. Erau vrachiere vechi pentru mărfuri solide, în 
jur de zece mii de tone. De ce întrebi? 

— Adelaide este clasificată la patruzeci de mii de tone. M-am 
uitat bine la cargobotul care ne-a abordat înainte de a fi 
aruncaţi aici. E o nimica toată pe lângă noi, abia dacă duce 
jumătate din încărcătura noastră. 

— Toată încărcătura este monazit? 

— Până la ultimul gram. Nu, domnule, nu cred că or să 
scufunde nava Adelaide. Cel puţin nu încă. Ce ducem noi este 
mult prea preţios. 

Pitt îi privi pe bărbaţii răniţi şi traşi la faţă împrăştiaţi peste tot 
în temnita urât mirositoare. 

— Domnule Livingston, sper din tot sufletul să ai dreptate. 

Îi luă doar câteva secunde lui Ann să intre în panică. Lovi apa 
drept şi dădu din picioare cu putere, cu mâinile întinse în faţă, 
scufundându-se adânc în râul Ohio. Apa era mult mai caldă 
decât se aştepta, lejer spre douăzeci şi unu de grade. Ajungând 
la o adâncime la care se socoti în siguranţă, îşi arcui corpul şi 
încercă să înainteze lovind cu mâinile. Dar având încheieturile 
încătuşate, nu reuşi. 

Un sentiment imediat de teroare o lovi, care-i spunea că avea 
să se înece. 

— Relaxează-te. Relaxează-te. Relaxează-te, auzi o voce în 
mintea ei. 

Inima îi bătea cu putere şi se forţă să rămână nemişcată şi să 
plutească dusă de curent câteva secunde. Se calmă şi începu să 
bată apa cu mâinile legate, înotând ca un căţel, ceea ce avea să 
o ridice la suprafaţă. Dar în apa neagră precum cerneala, nu mai 
ştia unde era suprafaţa. 

Se lămuri repede când umărul i se frecă de fundul corodat al. 
şlepului. Se împinse de acesta, îndepărtându-se, rezistând 
câteva secunde înainte să iasă încet la suprafaţă în răcoarea 
aerului nopţii. 

Curentul era puternic şi se trezi purtată departe de şlep şi de 
remorcher. Privi în urmă şi-l văzu pe Pablo alergând de-a lungul 
docului şi cercetând apa. Zări capul lui Ann şi scoase pistolul 
Glock din toc. 

Ann inspiră adânc şi se scufundă imediat. Nu-şi dădu seama 
dacă trase, dar n-avea nici un sens să i se ofere drept ţintă. 

Alunecă mult mai uşor pe sub apă de data aceasta, ţinându-şi 
respiraţia aproape un minut, în timp ce lovea şi înota în sensul 
curentului. Când ieşi din nou la suprafaţă, se afla la mai bine de 
nouăzeci de metri de şlep, bine ascunsă de întuneric. Dar Pablo 
dispăruse din câmpul ei vizual. 

Işi îndreptă atenţia spre aval, căutând un loc unde să iasă pe 
mal şi să ceară ajutor. Dar docul era la periferia oraşului şi cel 
mai apropiat mal era întunecat şi gol. Mai multe luminiţe 
străluceau la scurtă distanţă faţă pe malul opus, marcând micul 
oraş Metropolis, din Illinois. 

Simţind ademenirea sentimentului de siguranţă, Ann începu 
să înoate către lumini. Se zbătu vreo câteva minute, luptându-se 


împotriva curentului. Apoi realiză că eforturile ei de a ajunge în 
oraş erau în zadar. Acesta se afla la aproape un kilometru 
jumate şi curentul avea s-o poarte dincolo de lumini înainte să 
poată ajunge pe malul celălalt. 

Înotatul cu încheieturile legate o obosi rapid, aşa că se răsuci 
şi se odihni plutind pe spate. Privind cerul, observă o pereche de 
lumini roşii care clipeau în depărtare. Se răsuci şi le studie - 
erau luminile de avertizare pentru aeronave. În scurtele 
momente de luminare, putu observa că erau fixate de o pereche 
de coşuri de tiraj din beton. Nu puteau să fie decât de lao 
centrală electrică. 

În timp ce plutea dincolo de luminile oraşului Metropolis, îşi 
croi drum către malul cel mai apropiat, care era întunecat pe o 
distanţă de vreun kilometru jumătate, iar Ann începu să se 
simtă singură şi înfrigurată. Dar continuă să urmărească 
luminiţele roşii care pâlpâiau şi de care se apropia în cele din 
urmă. Un văl de lumină la baza coşurilor scălda centrala 
electrică. Luminile erau mult dincolo de mal, dar când Ann trecu 
de o linie de arbuşti, zări un mic golfuleţ croit dinspre râu către 
centrală. 

Când se apropie de gura golfului, începu să dea din picioare 
cu putere. Curentul era cât pe ce să o poarte dincolo de intrând, 
dar reuşi să se elibereze din forţa lui şi pătrunse în apele calme 
ale golfuleţului. Secţiunea se întindea pe aproximativ jumătate 
de kilometru până la centrală, unde apa alimenta boilerele de 
aburi încălzite cu cărbuni. 

Epuizată în urma ultimei lupte cu torentul, Ann se îndreptă 
repede către liman. Se odihni în nămol câteva minute, apoi se 
trase pe mal şi urcă un ponton care fusese instalat pentru 
accesul vehiculelor. 

Tremura în hainele ude în timp ce urca spre centrala electrică, 
simțind mirosul de cărbune ars. Când se apropie, numără câteva 
vehicule parcate în jurul centralei. Din fericire, un paznic de 
noapte masiv se afla la postul lui. In stânga ei scânteiară 
luminile unor faruri, şi văzu o camionetă albă ieşind încet din 
parcare, cu o lumină portocalie licărind pe partea de sus a 
cabinei. Ann grăbi pasul şi începu să dea din mâinile legate 
imediat ce crezu că şoferul ar fi putut s-o vadă. 

Camioneta prinse viteză şi întoarse pe ponton. Săltă în viteză 
pe drumul îngust şi opri în faţa lui Ann stârnind un nor de praf. 


Ea ridică mâinile încătuşate şi se apropie de geamul şoferului. 

— Mă puteţi ajuta, vă rog? 

Vocea îi tremură când îl văzu pe Pablo scoțând capul pe 
geam, fluturându-i în faţă pistolul Glock şi o unitate GPS 
portabilă conectată la cătuşele ei. 

— Nu, dragostea mea, spuse el pe un ton crud. Tu mă poţi 
ajuta pe mine. 


PARTEA A III-A 
FUGA DIN PANAMA 

Summer Pitt ridică privirea dintr-un clipboard pe care-l avea în 
poală şi privi pe geamul acrilic al domului submarinului. Fără să 
poată zări nimic altceva decât întuneric, sentimentul pe care-l 
avea era de a fi fost închisă într-un dulap. 

— Ce zici de nişte iluminare exterioară? întrebă ea. 

Fratele ei geamăn, aşezat la panoul de comandă, acţionă un 
şir de întrerupătoare. O mulţime de LED-uri strălucitoare se 
aprinseră, luminând apa neagră ca tăciunele. Dar tot nu se 
vedeau prea multe dincolo de particulele din apă care treceau 
prin faţa materialului acrilic. Măcar îi oferea lui Summer un 
indiciu vizual privind viteza cu care coborau. 

— Încă ţi-e frică de întuneric? o întrebă fratele ei. 

Summer moştenise pielea strălucitoare şi părul roşu al mamei 
sale, iar Dirk Pitt îi semăna tatălui. Era de aceeaşi înălţime, 
subţirel, acelaşi păr negru, ba chiar şi acelaşi zâmbet. 

— Aici, ce nu poţi vedea te poate răni, spuse ea. Verifică 
indicatorul de adâncime pe un monitor de deasupra capului. 
Ajungem pe fund în cincizeci de metri. 

Dirk ajustă rezervoarele de balast pentru a încetini coborârea, 
potrivind vasul în flotabilitate neutră când fundul apei păru să se 
ridice sub ei. La adâncimea de nouăzeci de metri, fundul 
oceanului era o pustietate de culoarea cojii de nucă, populată 
doar de câţiva peşti mici şi nişte crustacee. 

— Falia ar trebui să fie pe o direcţie de zero-şase-cinci gratie, 
spuse Summer. 

Dirk  acţionă elicele de manevră ale submarinului, 
propulsându-l către nord-est. Prin eche simţea un curent de 
adâncime puternic ce-i lovea în lateral. 

— Curentul Agulhas e în plină activitate astăzi. Ar vrea să ne 
ducă în Australia. 

Puternicul curent Agulhas curgea spre coasta estică a Africii. 
Lângă vârful sudic al Madagascarului, unde Dirk şi Summer se 
scufundau, întâlnea curentul de est al Madagascarului şi altele 
care veneau din Oceanul Indian pentru a crea un vârtej 
neprevăzut. 

— Probabil că am plutit în derivă pe o distanţă considerabilă 
în timpul coborârii, notă Summer, dar dacă ne menţinem 
direcţia, tot reuşim să trecem de falie. Işi turti nasul de hublou şi 


cercetă fundul oceanului uşor ondulat care se derula pe sub ei. 
După câteva minute, zări o creastă joasă, proeminentă. 

— Asta-i falia noastră. 

Dirk urcă uşor şi poziţionă submarinul la trei metri deasupra 
crestei. 

— Gata de înregistrare video. 

Summer deschise o pereche de camere montate pe submarin, 
apoi verifică imaginile încărcate pe monitor. 

— Camerele funcționează, notez începutul, spuse ea. 
Coboară-ne la falie. 

Dirk cobori străpungând apa şi urmărind creasta de pe fundul 
oceanului. Lucrau în tandem cu o navă NUMA de cercetare care 
scanase zona înainte cu un sistem sonar cu spectru larg şi 
examinau linia faliei situate în dreptul coastei Madagascarului în 
speranţa unei predicții cât mai bune a felului în care 
cutremurele creează tsunami. Imaginile înregistrate de 
submarin aveau să le ofere geologilor aflaţi la bordul navei un 
reper pentru zona respectivă. Apoi submarinul urmă să fie trimis 
înapoi cu misiunea de a îngropa senzori minusculi, care să 
înregistreze cu acuratețe activitatea seismică. 

Proiectul presupunea un amestec de abilităţi interdisciplinare, 
care făcea necesară prezenţa celor doi fraţi. Dirk fusese şcolit în 
inginerie navală, iar Summer în oceanografie, gemenii 
moştenind dragostea de mare de la tatăl lor. | se alăturaseră 
tatălui la NUMA, de doar câţiva ani, dar prinseseră imediat 
gustul călătoriilor în lume pentru a desluşi misterele mării. 
Munca lor dădea cele mai bune roade atunci când cei trei 
colaborau la un proiect, aşa cum se întâmplase recent în Cipru, 
unde descoperiseră o comoară de artefacte antice asociate cu 
lisus. 

— Trecem de kilometrul opt al crestei de adâncime, care nu 
se va sfârşi niciodată, spuse Dirk după două ore de hoinăreală. 
Presiunea constantă a curentului începuse să-şi spună cuvântul 
şi simţea cum muşchii braţelor se tensionau. 

— Ori te-ai plictisit deja? întrebă Summer. 

— Mi-ar plăcea mai mult dacă ar aduce cineva un rechin- 
balenă. Nu un calamar uriaş prin zonă, răspunse Dirk holbându- 
se la fundul maro şi neschimbat al apei care se desfăşura în faţa 
lor. 

Urmară creasta încă o oră, până când Dirk începu să se 


îngrijoreze în legătură cu rezervele lor de energie din baterii. 

— Lupta contra curentului a pus presiune în plus pe motoare. 
Eu aş sugera să ne gândim să întrerupem curând tura asta. 

Summer verifică distanţa pe care-o parcurseseră: 

— Ce-ar fi să mai mergem şase sute de metri? Am avea o 
cifră rotundă, douăsprezece mii. 

— S-a făcut. 

După ce parcurseră ultima porţiune care le rămăsese, Dirk 
opri submersibilul, iar Summer opri camerele video. incepu să 
golească rezervoarele de balast, când Summer îi făcu un semn 
spre hubloul din faţă. 

— Aia-i cumva o epavă? 

Dincolo de raza farurilor exterioare, Dirk zări un obiect neclar. 

— S-ar putea să fie. 

Dădu drumul pompei de balast şi propulsă submersibilul 
înainte 

O masă neagră, impunătoare, ieşi treptat la iveală, dezvăluind 
forma cocii unei nave. Pe măsură ce se apropiau, restul vasului 
prinse contur, stând drept pe fund, ciudat de netulburat. Făcând 
o manevră la doar câţiva metri de fundul oceanului, ajunseră 
mai aproape de vasul misterios trecând prin partea de mijloc. 
Vopseaua roşie care acoperea coca se reflecta clar sub farurile 
submersibilii lui, scoțând la iveală fiecare nit şi fiecare îmbinare. 

— Pare că tocmai s-a scufundat, spuse Dirk. 

Conduse submersibilul spre o parte a cocii, deasupra 
balustradei punţii. Acolo, văzură trei trape mari deschise, pe 
puntea din faţă. Dirk pilotă submarinul spre prora navei, trecând 
repede peste mai multe compartimente cargo pline doar cu apă 
sărată. Priviră în jos, spre catargul ascuţit, dar nu văzură pagube 
la prora. Se întoarseră şi analizară tribordul, până la 
suprastructura din spate, unde coborâră câteva niveluri până la 
punte. De la doar câţiva metri distanţă, aruncară o privire pe 
ferestrele intacte spre o staţie de control goală. 

— Se pare că timona a rămas fără mai toate echipamentele 
electronice, spuse Dirk. Asta e un argument bun în favoarea 
ipotezei cu scufundarea. 

— Să sune cineva la Lloyd's, la Londra. N-am mai văzut o 
epavă în stare absolut impecabilă, ca asta. Trebuie să se fi 
scufundat recent. 

— Nu s-a scufundat de mai mult de câteva luni, judecând 


după puţina vegetaţie care s-a format pe ea. 

— De ce ar scufunda cineva un cargobot în perfectă stare de 
funcţionare? 

— Greu de spus. Se prea poate să fi navigat contra curentului, 
să se fi îndreptat spre port pentru o reechipare şi să se fi 
scufundat din cauza vremii nefavorabile. 

Verifică starea bateriilor lor. 

— Ar cam fi timpul să ne îndreptăm spre suprafaţă, dar hai să 
vedem dacă putem să aflăm numele navei ăsteia. 

O coli suprastructura cu submersibilul, se îndreptă spre pupa 
şi trecu de balustradă. Un catarg de steag îndoit atârna mohorât 
peste balustradă. Culorile de odinioară îi dispăruseră. Când erau 
la şase metri distanţă de navă, întoarse submersibilul cu faţa 
spre traversa acesteia şi ajustă înălţimea la care se aflau astfel 
încât lumina farurilor să cadă pe numele navei. 

— Măi, să fie, spuse el, cu o voce scăzută. Până la urmă, chiar 
a fost scufundat. 

Acolo unde se aflaseră cândva numele şi portul de baştină ale 
navei stătea un zid roşu, simplu, traversat de o fâşie orizontală 
de rugină Dar cineva răzuise intenţionat locul unde erau 
însemnele de identificare a navei, trimiţând-o în adâncurile 
singuratice într-un anonimat complet. 

Nava de cercetare Alexandria a NUMA era staționată la şase 
kilometri când submersibilul atinse suprafaţa, iar Summer 
chemă prin radio o echipă de recuperare. În timp ce 
submersibilul plutea, purtat de curent, ea şi Dirk îşi petrecură 
timpul studiind țărmurile maronii şi prăfuite din sudul 
Madagascarului, care păreau să se ridice şi să coboare pe apele 
agitate. 

Alexandria sosi prompt. Coca ei turcoaz, la fel ca a tuturor 
navelor din flota NUMA, sclipea sub cerul însorit. Un bărbat solid, 
cu o mustață groasă şi un accent texan şi mai gros, direcţiona 
readucerea submersibilului pe puntea de la pupa navei. Jack 
Dahlgren deschise chepengul montat în partea din spate a 
vasului şi le ură bun venit la aer curat lui Dirk şi lui Summer. 

— Na, v-aţi bălăcit ca lumea? 

— Chiar ne-am bălăcit, spuse Summer, ţinând în mână un 
hard disk portabil. Am obţinut nişte imagini excelente ale crestei 
şi ar trebui să putem identifica principalele puncte de inserţie 
pentru senzorii de la sol. Trecu de el urcând la bord. Se grăbi să- 
| găsească pe geologul marin de pe navă, ca să analizeze 
împreună imaginile de pe fundul oceanului. 

— Mă gândesc că asta presupune pregătiri imediate pentru o 
nouă scufundare? întrebă Dahlgren, cu o faţă lungă. 

Dirk îl bătu pe umăr. 

— Mă tem că aşa e, prietene. 

Dirk îl ajută pe Dahlgren să scoată cutiile cu bateriile care 
alimentau submersibilul, schimbându-le cu unele noi, proaspăt 
încărcate. În timp ce ei lucrau pe puntea de la pupa, o barcă 
mare de patrulă apăru pe țărm. In timp ce barca ocolea cu 
cercuri largi nava A/exanaria, doi oameni îmbrăcaţi în haine 
lejere studiau nava de cercetare, cu expresii de neplăcere pe 
feţe. Când A/exandria plecă de acolo, barca de patrulă se grăbi 
înapoi spre țărm. 

— Mă-ntreb ce-or avea de gând băieţii ăia, zise Dahlgren. 

— Nu prea păreau reprezentanţi oficiali ai guvernului. 

Dirk privi spre ambarcaţiunea ce se îndepărta şi spre linia 
țărmului, din depărtare. 

— Eu am avut impresia că pe-aici coasta e ca un deşert. 

— A trecut un cargobot mic prin apropiere cât eraţi jos. Părea 


că se îndrepta spre țărm, deci trebuie să fie un soi de port prin 
apropiere. 

Terminară de schimbat bateriile şi făcură nişte verificări de 
siguranţă foarte amănunțite, apoi plecară spre unul dintre 
laboratoarele navei ca s-o găsească pe Summer. Adunase o ladă 
de senzori mici de sol, alimentaţi cu baterii, care să detecteze 
orice mişcare de pe falie. Fiecare senzor era închis într-o 
canistră din inox din care ieşea un steguleţ portocaliu. 

— Am făcut analiza într-un loc perfect, spuse Summer. Ce 
vrem în continuare e să îngropăm zece senzori, la cinci sute de 
metri distanţă între ei, pe acelaşi traseu. Se întoarse spre 
Dahlgren. 

— Ne puteți lăsa la acelaşi punct de plecare? 

— Mănânci, calule, ovăz? Voi mergeţi şi faceţi-vă comozi în 
submersibilul meu, până nu vă las în urmă fără el. 

leşi valvârtej din laborator, îndreptându-se spre punte să se 
consulte cu căpitanul. 

— Ce are de-i aşa sensibil? întrebă Summer. 

— Am făcut greşeala să-i spun despre epava pe care-am 
găsit-o, spuse Dirk. S-a supărat c-am găsit-o cu submersibilul lui 
şi fără el. 

Summer ridică din umeri. 

— Băieţeii şi jucărioarele lor. 

Summer luă senzorii şi-i duse spre un coş ca o cuşcă fixată de 
partea din faţă a submersibilului. Odată prinşi, urcă în 
submersibil şi i se alătură fratelui ei, care revizuia procedura 
dinaintea scufundării. 

Dahlgren apăru câteva minute mai târziu şi băgă capul prin 
trapă. 

— lo-s gata când sunteţi şi voi, zise el. 

— Suntem pregătiţi pentru lansare, spuse Dirk. Vezi să 
pregăteşti două beri reci pentru când ne întoarcem. 

— Sigur, dar sunt şanse mari să fie goale şi reci. Altceva? 

— Da. Vezi ce spun datele noastre despre epavele din sudul 
Madagascarului din ultimii cinci ani. 

— Asta chiar pot să fac. Explorare plăcută. 

Dahlgren închise trapa şi trecu submersibilul peste pupa 
navei Alexandria. Aşteptă până când un apel prin radio de pe 
punte confirmă că erau la punctul de debarcare stabilit, apoi 
cobori  submersibilul. Odată desprins cârnligul, Dirk primi 


aprobarea de a inunda rezervoarele de balast, iar submersibilul 
galben se strecură sub valuri. 

Fundul oceanului îşi făcu apariţia câteva minute mai târziu, iar 
Dirk conduse submersibilul pe traseul anterior, spre nord-vest. 
De data aceasta, merseră mai puţin de cincizeci de metri înainte 
să traverseze culmea pe care-o cunoşteau bine. 

— Tot respectul pentru Jack, spuse Summer. S-a descurcat 
aproape perfect prin curenţii ăştia. 

— Să dăm drumul primului senzor? întrebă Dirk. De fapt, ar 
trebui să mergem vreo treizeci de metri spre est ca să dăm de 
prima noastră urmă. 

Dirk făcu ajustările. Îndreptă submersibilul spre o parte a 
fundului oceanului alăturată culmii, şi porni propulsoarele pentru 
a linişti norii de sedimente pe care-i stârniseră. Summer preluă 
controlul, activând o pereche de braţe robotice articulate. Săpă 
un şanţ vertical pe fundul oceanului cu un braţ, apoi se folosi de 
celălalt ca să prindă un senzor din coş. Introduse senzorul în 
şanţ şi îi acoperi cadrul principal, lăsând doar steguleţul 
portocaliu-deschis la vedere pe fundul oceanului. 

— A mers bine, spuse Dirk. Porni propulsoarele şi merse în 
jos, prin fisură, cu viteză maximă. 

— Te grăbeşti undeva? întrebă Summer. 

— Mă gândeam să mai aruncăm un ochi la epavă când 
terminăm. 

Summer zâmbi. Şi ea avusese aceeaşi idee şi se asigurase că 
avea un hard video de rezervă la bord pentru a filma epava. 

Continuară să meargă de-a lungul faliei, plantând ceilalţi nouă 
senzori pe traseul de unsprezece kilometri. Odată asigurat 
ultimul senzor, Dirk verifică poziţia lor în raport cu epava. 
Manevră submersibilul pe o distanţă scurtă până când nava le 
apăru în faţă. 

— Chiar unde-am lăsat-o. 

— Exact unde am lăsat-o. 

— De data asta voi filma, spuse Summer activând camerele 
din faţă. 

Dirk coborî submarinul în timp ce se apropiau de corpul navei, 
îndreptându-se imediat către puntea principală. Traversă către 
copastia opusă, permițându-le camerelor lui Summer să filmeze 
lăţimea navei şi calele deschise, cărora le lipseau capacele de 
închidere. 


Dirk se pregăti să identifice nava şi întoarse submarinul şi 
camerele video către suprastructura înaltă din capătul epavei. 
Felul în care era croită avea să ofere un alt indiciu cu privire la 
vârsta navei şi despre constructorul ei. 

Se strecură în partea frontală a suprastructurii, trecu peste 
puntea de control şi rămase suspendat aproape de coşul care se 
ridica dinspre pupa. Navele comerciale aveau deseori culorile 
companiei sau logouri în acel loc, dar acesta era acoperit cu 
vopsea neagră. 

— E ciudat că nu-s urme de scorojeală, observă Summer. Se 
pare că a fost proaspăt vopsită. 

— Incă o încercare de a-i ascunde identitatea. 

— Hai să intrăm un pic. Summer se aplecă în faţă, observând 
cu atenţie suprafaţa coşului. 

În timp ce Dirk îi ghida mai aproape, Summer activă unul 
dintre braţele mecanice, pe care-l flexă către coş. Făcând 
contact, trase gheara de-a lungul suprafeţei, lăsând o zgârietură 
de treizeci de centimetri. 

— Te rog, nu-ţi lăsa inițialele, spuse Dirk. Nu vreau ca vreun 
agent Lloyd să-mi apară la uşă la două dimineaţa. 

— Verific doar ce-i dedesubt. 

Când vopseaua se desprinse zburând purtată de curent, 
putură vedea clar o linie de culoare ocru sub zgârietură. 

— Coşul era iniţial auriu sau avea o bandă aurie, spuse ea. 

— Asta-i un indiciu în plus. 

Filmară epava încă vreo treizeci de minute, capturând în 
imagini lungimea, configuraţia punţii şi alte detalii care ar fi 
putut ajuta la identificarea ei. 

— Bateriile se apropie de valorile de rezervă, spuse Summer. 

— Cred că am aflat tot ce-am putut, conchise Dirk. Şi-n plus, 
Jack n-o să fie prea fericit dacă ieşim la suprafaţă după lăsarea 
întunericului. 

Goli rezervoarele de balast şi începură să urce controlat. 
Câteva minute mai târziu, ieşiră la suprafaţă pe un ocean agitat 
din cauza unei rafale care bătea dinspre vest. Soarele se 
ascunsese deja sub nori, aruncând săgeți portocalii şi roz pe 
cerul care se stingea. In timp ce valurile stropeau învelişul acrilic 
al submarinului, Dirk observă o ambarcaţiune care se apropia. 
Era aceeaşi barcă de patrulare pe care o văzuse mai devreme 
împreună cu Dahlgren. 


— Se pare că ne aşteaptă cineva. Barca se îndrepta direct 
către ei în timp ce creştea viteza. Ar fi bine să chemăm nava 
Alexandria să vină să ne ia. 

— Cred că i-am zărit la orizont. Summer întinse gâtul să tragă 
cu ochiul peste valurile care urcau şi coborau. Tot par să fie la 
câţiva kilometri distanţă. 


Se întinse după butonul de transmisie al staţiei radio, apoi 
îngheţă. 

— Dirk, ce fac ăştia? 

Fratele ei urmărea deja barca de patrulare care se apropia cu 
o viteză neliniştitoare. Nava din oţel se afla la mai puţin de 
treizeci de metri depărtare. Ar fi trebuit să încetinească sau să 
schimbe direcţia, dar n-o făcea. 

— Vor să ne lovească cu pintenul etravei! strigă Summer. 

Dirk acţionă propulsoarele, dar cu o viteză maximă de doar 
trei noduri, submarinul nu putea să întreacă nici măcar o 
ţestoasă de mare. Fără vreo şansă de a evita barca de patrulare 
şi fără suficient timp ca să se poată scufunda, Dirk reacţionă în 
singurul mod posibil. Întoarse submarinul fix către vasul care se 
apropia. 

Summer îl privi de parcă ar fi fost nebun şi se pregăti pentru 
coliziune. Dirk privi atent către barcă, ghidând submarinul către 
prora ascuţită de parcă ar fi avut gânduri sinucigaşe. Aşteptă 
până când ambarcaţiunea se afla aproape deasupra lor, apoi 
trase tare de joystick în timp ce acţionă în sens invers 
propulsoarele de la tribord. 

Submarinul răspunse de parcă ar fi fost împotmolit în nisipuri 
mişcătoare, iar Dirk se temu că reacţionase prea târziu. Dar 
după o curtă ezitare, viră dreapta, strecurându-se la limită de 
prora atacatoare a navei. 

Aşa cum speră Dirk, cârmaciul bărcii de patrulă păstrase 
cursul şi reacţionă prea târziu la manevra lui din ultima 
secundă. Astfel, barca lovi submarinul foarte uşor. 

Dirk şi Summer auziră un bubuit şi simţiră cum 
ambarcaţiunea în care se aflau tremură când impactul zdrobi 
unul dintre propulsoarele laterale. Lovitura întrerupse pentru 
scurt timp rezerva de curent, închizând sistemele electrice ale 
submarinului. În timp ce Dirk  realimenta înnebunit 
propulsoarele, privi pe fereastra sferică la barca de patrulare 


care trecea pe lângă ei. Un bărbat în salopetă verde stătea 
lângă balustradă, aţintind asupra submarinului o puşcă. Dar nu 
trase, ci le oferi doar un rânjet ameninţător. 

Summer se luptă cu impulsul de a-i arăta un gest obscen. 

— A fost cât pe ce, spuse şi-şi îndreptă atenţia către staţia 
radio. Putem să ne scufundăm? 

— Încerc. Dirk începu să umple rezervoarele de balast chiar 
înainte de coliziune, dar trebuia să reactiveze pompele după 
pana de energie. Aveau doar câteva secunde la dispoziţie 
înainte ca barca să se întoarcă. 

— Tot n-am energie la staţia radio, spuse Summer, comutând 
întrerupătoarele din spatele scaunului ei. Când nici asta nu 
funcţiona, trase cu ochiul afară. Rezervoarele de balast reluară 
procesul de umplere, aproape trăgând submarinul sub valuri. 

— S-a întors deja. E aproape deasupra noastră, spuse ea pe 
un ton agitat. 

Sări înapoi în scaunul ei şi apucă centura strâns. 

— Haide,  scufundă-te, spuse Dirk împingând manşa la 
maximum în faţă. Cu jumătate din propulsoare nefuncţionale, 
manevra nu le grăbi coborârea. 

Auziră motoarele bărcii de patrulare, apoi barca ajunse 
deasupra lor. Submarinul reuşise să coboare câţiva metri sub 
apă, dar pilotul bărcii ţinti către ei. Prora ascuţită trecu razant 
pe deasupra submarinului, dar partea de jos a cocii lovi. 

Impactul produse o explozie când bula acrilică pocni, iar 
rezervoarele de balast se desprinseră. Submarinul se izbi sub 
cocă, într-o serie de lovituri, până când, în cele din urmă, fu 
împins într-o parte. 

Carcasa ciopârţită ezită un moment înainte de a se rostogoli 
într-o spirală letală şi lentă care-o cobori până pe fundul 
oceanului. 

Submarinul gemea ca o nălucă furioasă în timp ce cobora în 
adâncul oceanului. Lovi fundul denivelat cu nasul, stârnind un 
nor gros de sedimente maronii. Curentul de la fundul apei 
dispersă repede nisipul, lăsând corpul submarinului la vedere. 

Dirk se simţea de parcă tocmai se învârtise în cuva unei 
maşini de spălat. Cu rezervoarele de balast zdrobite, submarinul 
se rostogolise de mult prea multe ori în timp ce se scufunda. Un 
monitor se desprinse în timpul tumbelor şi-l lovi fix în cap. Îşi 
atinse uşor creştetul capului şi simţi o crestătură lungă. În afară 
de tăietură şi de câteva vânătăi, era bine şi recunoscător că era 
încă în viaţă. 

Cadrul din spate al submarinului preluase impactul coliziunii 
cu barca de patrulare, având propulsoarele sfârtecate şi 
rezervoarele de oxigen lovite. In ciuda numeroaselor crăpături, 
bula acrilică a cabinei rămase cumva intactă, cruţându-i pe 
ocupanţii ei de o moarte rapidă prin înecare. Zeci de mici 
scurgeri umpleau cabina cu apă rece ca gheaţa, dar 
ambarcaţiunea rezistase plonjeului, fiind încă plină cu aer. 

— Eşti bine? întrebă Dirk în interiorul întunecat. Se întinse 
după o lanternă mică ce era de obicei prinsă la consolă, dar care 
acum se desprinsese. 

— Da, spuse Summer speriată. Aşa cred. 

Dirk se eliberă din hamuri şi căzu în faţă într-o baltă de apă 
rece de treizeci de centimetri. Ambarcaţiunea căzuse pe fundul 
oceanului cu susul în jos, creându-le un ciudat sentiment de 
dezorientare. Se auzeau sâsâituri din câteva puncte din pereţii 
submarinului. Dirk nu-şi putea da seama dacă pâtrundea apă 
prin fisuri minuscule sau dacă era vorba despre avarierea 
vreunui rezervor de oxigen. Se căţără în spatele scaunului lui şi 
bâjbâi după un panou lateral unde se afla o altă lanternă. 

Să-şi croiască drum prin apa rece dintr-un submarin care se 
inunda constant i-ar fi făcut pe mulţi să intre în panică, dar Dirk 
era de un calm ciudat. O parte din stăpânirea de sine se trăgea 
din antrenamentele speciale pentru astfel de situaţii de urgenţă, 
la care se adăuga însă şi o componentă personală. 

O pierduse pe femeia pe care-o iubea într-un atac terorist din 
lerusalim cu un an în urmă, şi asta îl schimbase. De atunci, 
bucuria devenise un sentiment mai greu de adoptat şi începuse 


să privească lumea într-o manieră mult mai rece şi cinică. Mai 
mult decât atât, moartea devenise un tovarăş de care nu se mai 
temea. 

— Va trebui să aşteptăm să se inunde cabina înainte să 
putem deschide tambuchiul, spuse pe un ton informativ. 
Buteliile mici de rezervă ar trebuie să ne ajungă până urcăm la 
suprafaţă. 

Localiză compartimentul de depozitare şi scoase o lanternă 
mică. O aprinse şi aţinti lumina către sora lui. 

O singură privire îi fu de ajuns să înţeleagă că era ceva serios. 
Avea ochii bulbucaţi din cauza durerii şi a fricii, iar buzele îi erau 
îngheţate într-o grimasă. Eliberă hamurile şi încercă să se ridice, 
dar nu reuşi decât să se cocoşeze într-un unghi ciudat. 

Dirk îi lumină piciorul drept, care era prins de scaun. O mică 
pată de sânge se vedea pe cracul pantalonului, chiar deasupra 
gleznei. 

— N-avem timp să ne ataşăm de locul ăsta, spuse Dirk. 

Summer încercă să se mişte, strângând din dinţi în timp ce 
trăgea piciorul, dar degeaba. 

— Am piciorul blocat, spuse ea. Strâns. 

Dirk se târî mai aproape ca să vadă mai bine. Coliziunea 
împinsese în faţă unul dintre rezervoarele de oxigen, care la 
rândul lui zdrobise podeaua. O bucată de oţel ranforsat se 
răsucise prinzându-i glezna lui Summer în scheletul scaunului. 

Apa ajunsese deja la jumătatea pulpei ei când Dirk se întinse 
să examineze tabla îndoită. 

— Poţi să tragi în faţă? încercă şi scutură din cap. 

— Degeaba. 

Păşi peste ea. 

— O să încerc să mut scaunul. 

Cu spatele sprijinit de bula acrilică, îşi propti picioarele în 
carcasă şi împinse. Din cauza unghiului ciudat, nu putea aplica 
prea multă forţă. Scaunul se balansă uşor, dar nu fusese nici pe 
departe suficient ca să elibereze piciorul lui Summer. Dirk 
încercă şi din alte câteva unghiuri, străduindu-se în continuare 
să-l mişte, dar fără succes. 

— N-am suficient spaţiu de manevră, spuse el. 

— E în regulă, vorbi Summer calmă, încercând să-şi ascundă 
teama şi să evite să pună prea multă presiune pe fratele ei. Apa 
creşte. Ai face bine să iei buteliile de scufundare. 


Dirk văzu că apa era deja la nivelul mijlocului lui Summer. Prin 
crăpături pătrundea mai multă apă, iar cabina se umplea rapid. 

Cobori un picior în apă şi pielea îi fu străpunsă de ace de 
gheaţă. Se căţără dincolo de scaunele din spatele submarinului. 
Ajunse la un raft de lângă tambuchi unde se afla echipamentul 
de evacuare în caz i le urgenţă: două butelii pentru scufundări 
cu detentori şi măşti. 

Îi dădu o butelie lui Summer şi pe cealaltă o puse pe umăr. 
Apoi scotoci printr-o cutie de scule compactă, înjurând că n- 
avea decât ceşti şi chei pentru mici reparaţii electrice. Cea mai 
mare unealtă era un ciocan cu cap rotund, pe care-l luă 
împreună cu o pânză scurtă de bomfaier. Pânza îi aminti de 
imaginea lui Aron Ralston, curajosul ciclist montan care-şi tăiase 
propria mână după ce fusese prins sub un bolovan de lângă 
Moab. Amputarea piciorului lui Summer cu pânza de bomfaier ar 
fi putut fi o ultimă şi înfiorătoare măsură de a-i salva viaţa. 

— Vreo idee? întrebă Summer când Dirk se întoarse cu 
uneltele 

— Am să încerc să ridic carcasa scaunului ca să te poţi 
strecura îi dădu ei lanterna şi speră ca ea să nu observe pânza 
de bomfaier. 

— Bine, răspunse Summer, tremurând în timp ce apa rece i se 
ridica în jurul pieptului. 

Dirk îşi puse masca şi detentorul şi se vâri sub apă. Fixând 
coada ciocanului în golul de lângă glezna lui Summer, realiză 
imediat că nu era o pârghie prea bună. Şi totuşi, se împinse 
orizontal şi se lăsă cu toată greutatea pe mâner. Carcasa 
tremură, dar refuză să cedeze După mai multe încercări, obţinu 
acelaşi rezultat. Pentru a forja tablele grele să se distanţeze 
avea nevoie de mai multă forţă, dar nu avea nimic la îndemână. 
Plin de frustrare, lovi cu ciocanul carcasa, creând o mică 
tăietură. 

Când ieşi la suprafaţă, nivelul apei crescuse până la bărbia 
surorii sale. Avea masca pusă când îi dădu înapoi fratelui ei 
lanterna cu o expresie de dezamăgire pe faţă. El întoarse lumina 
către tambuchiul de acces. Urma să fie inundat din moment în 
moment. Când învârti lanterna împrejur, lumina se reflectă într- 
un obiect de din colo de acoperişul transparent al submarinului. 
Simti că Summer îl strânse de braţ şi scoase capul din apă ca să 
vorbească. 


— Pleacă fără mine. 

Vocea ei nu trăda nici furie, nici panică, ci doar resemnare. 
Ştia că fratele ei încercase totul. Ca gemeni, împărțeau o 
legătură necunoscută fraţilor obişnuiţi. Aveau încredere unul în 
altul într-un mod absolut. Summer ştia că dacă ar fi fost nevoie, 
fratele ei şi-ar fi dat viaţa pentru a o salva pe ea. Era 
recunoscătoare că măcar el avea să supravieţuiască. 

Dirk o privi în ochi şi scutură din cap. 

— Atunci, taie-l, strigă ea. Acum! Văzuse pânza de bomfaier 
de la început. Dirk nu putea decât să-i admire curajul, mai ales 
când scoase o eşarfa din buzunarul salopetei, o răsuci într-un 
garou şi o legă în jurul pulpei. 

Dirk trebui să aştepte ca ea să scoată capul deasupra apei 
înainte îi răspundă. 

Încă nu-s pregătit s-o fac pe dr. Kildare, spuse el, forţându-se 
să zâmbească. Aşteaptă aici. 

Înainte ca ea să poată reacţiona, deschise tambuchiul şi ieşi 
din submarin, lăsând-o captivă şi singură în întuneric. 

Summer nici nu-şi amintea când fusese ultima dată când se 
simţise atât de îngrozită. Captivă în întunecimea adâncurilor 
oceanului, simţea cum inima îi bătea cu putere. Odată ce 
interiorul submarinului fu inundat, Dirk deschise tambuchiul şi 
înotă departe cu lanterna rezistentă la apă. Tremura 
incontrolabil, din cauza fricii şi a apei reci, iar degetele şi 
urechile îi amorţiră. 

Dar cea mai rea era tăcerea. Ghemuită în scaunul răsturnat, 
auzea doar bătăile propriei inimi şi sunetele sporadice ale 
respirației ei în detentor. În timp ce mintea începu să 
inventarieze fricile, simpla acţiune de a respira urcă în capul 
listei. Consumul de oxigen la această adâncime era mult mai 
ridicat decât undeva aproape de suprafaţă. Intregul tub i-ar fi 
putut oferi doar câteva minute de aer. Dar dacă nu fusese 
umplut până la capacitatea maximă? O voce demonică din 
mintea ei întreba constant dacă nu cumva fiecare respiraţie din 
butelie avea să fie ultima. 

Strânse ochii închişi şi încercă să se relaxeze, mărind timpul 
între inspiraţii şi forţându-se să aibă un ritm regulat de 
respiraţie. Când simţi că bătăile inimii i se mai potoliră, deschise 
ochii, găsindu-se în continuare înconjurată de o manta de 
întuneric. Fără a suferi de claustrofobie, tot nu putea lupta cu 
sentimentul că era blocată într-un dulap foarte mic şi întunecat. 

Incepu să se întrebe dacă nu cumva fratele ei se răzgândise şi 
se îndreptase către suprafaţă, apoi văzu un licăr slab în afara 
învelişului transparent. Lumina deveni din ce în ce mai intensă, 
până când realiză că era lumina lanternei care se apropia. Deşi 
păruse că trecuseră ore, în realitate trecuseră doar câteva 
minute. 

Când Dirk trecu prin tambuchi o secundă mai târziu, Summer 
i. văz că ducea cu el un vârf de catarg din oţel de vreun metru 
jumate, care avea fixat într-un capăt o bilă de alamă. Era vârful 
de catarg de la epavă. Submarinul se prăbuşise lângă epavă, pe 
care Dirk o recunoscuse. 

Dirk se târî şi fixă bara între scaun şi carcasa care-i prinsese 
piciorul lui Summer. Apucând de capătul opus, trase ca un 
văslaş olimpic. Metalul care susţinea scaunul se  îndoi, 
permițându-i lui Summer să-şi elibereze piciorul. Îl îmbrăţişă pe 


Dirk, apoi semnaliză „urcare” arătând cu degetul mare în sus. 

Dirk lumină tambuchiul deschis şi o împinse. Petrecuseră o 
perioadă periculos de mare la o adâncime de aproape nouăzeci 
de metri şi ştiau că nu aveau timp de pierdut. 

Summer îl aşteptă în afara submarinului şi se apucară de 
mâini, angajându-se amândoi în urcare. Dădeau din picioare cu 
mişcări încete şi măsurate, folosindu-se de bulele care se ridicau 
ca de un vitezometru. Dacă s-ar fi ridicat prea repede, ar fi fost 
o reţetă garantată pentru răul provocat de decompresie, iar Dirk 
se asigură că rămâneau în urma bulelor care se ridicau cu 
repeziciune. 

Părea să le ia o eternitate. Summer era bucuroasă de efortul 
pe care-l depunea şi care-i încălzi uşor oasele îngheţate, dar 
mintea tot încerca să-i joace feste, spunându-i că, în realitate, 
nu urcau, ci se afundau şi mai mult. Frigul era de vină, îşi tot 
spunea, care-i amorţea simţurile şi extremităţile. Se agăţă de 
fratele ei care se mişca precum un robot, părând imun la frig şi 
întuneric. 

La o adâncime de patruzeci şi cinci de metri, apa se lumină 
vizibil, din moment ce lumina de la suprafaţă penetra adâncul. 
La treizeci de metri, trecură printr-o termoclină, iar apa se 
încălzi. lar la douăzeci şi patru de metri, Dirk rămase fără aer. 

Nu-l luase prin surprindere. Din cauza faptului că înotase până 
la epavă şi înapoi, ştia că avea să-şi termine aerul înaintea lui 
Summer. Îşi duse mâna la gât ca s-o anunţe pe Summer şi se 
descotorosi de butelie şi detentor. Ea îi dădu detentorul ei şi 
începură să alterneze, dând fără să-şi dea seama mai tare din 
picioare către suprafaţă. 

Dirk privi în sus şi văzu sclipiri slabe argintii departe deasupra 
capetelor lor. Erau acum suficient de aproape pentru a ajunge la 
suprafaţă dacă s-ar fi epuizat şi butelia lui Summer. Dar aveau, 
în schimb, o altă problemă. 

Din cauza presiunii, expunerea la adâncimi mari permite 
acumularea de mici bule de azot în țesutul corpului. Dacă nu pot 
fi eliminate printr-o reducere treptată a presiunii, bulele de gaz 
îşi pot face loc în corp, ducând la maladia agonizatoare şi uneori 
fatală a accidentelor de decompresie. 

Dirk estimase că petrecură undeva aproape de cincisprezece 
minute pe fundul oceanului. Tabelele de decompresie ale 
marinei militare cereau mai multe opriri, dar ei nu-şi permiteau 


luxul ăsta. Urcaseră până undeva unde Dirk ghicise că ar fi fost 
în jur de şase metri şi apoi îşi menţinură poziţia. Starea lor 
naturală de flotabilitate şi curentul erau o provocare, dar el 
ţinea ochii aţintiţi în sus şi se chinui să rămână amândoi pe loc. 

Mai stoarseră butelia de oxigen pentru încă zece minute, 
înainte ca Summer să scuipe detentorul şi să indice urcarea. 
Amândoi ţâşniră la suprafaţă, expirând în timp ce înotau. 

Capetele lor răsăriră la suprafaţa agitată, punctată cu pete 
albe de spumă. Soarele dispăruse deja, lăsând cerul într-o 
nuanţă închisă de cositor. Efectele combinate aproape că-i 
făceau invizibili unei nave în trecere, chiar şi uneia pornite în 
căutarea lor. Şi cu toate astea, nu ăsta fu primul gând care-i 
trecu lui Summer prin minte. 

Trăgând aer adânc în piept, Summer se întoarse către fratele 
ei. 

— Un vârf de catarg? 

— E tot ce-am putut face, date fiind circumstanţele. Cum e 
piciorul? Ş 

— Piciorul e bine, dar am o crampă dureroasă în gleznă. li 
aruncă o privire îngrijorată. Nici nu cred că ne-am apropiat 
măcar de timpul de decompresie. 

Dirk scutură din cap. 

Aşa e, am fost sub. Simţi vreo furnicătură pe undeva? 

Sunt prea amorţită ca să simt ceva. 

— S-ar putea să dormim în camera de decompresie de pe 
Alexandria în seara asta, spuse cercetând orizontul. Următoarea 
noastră problemă. 

Zăriră, în sfârşit, vasul NUMA departe în vest. Linia întunecată 
a țărmului Madagascarului era vizibilă un pic mai aproape spre 
nord. 

— Alexandria se află împotriva curentului, spuse Dirk. N-avem 
cum să înotăm până acolo. 

Probabil că au trecut deja prin zonă şi acum se întorc cu un 
sonar ca să localizeze submarinul. Vom pluti către Australia 
până să ajungă ei în direcţia asta. 

— Atunci spre mal, spuse Dirk. Poţi să înoţi? 

— Am încotro? 

Privi către coastă, plecă faţa în apă şi începu să înoate. Erau 
amândoi înotători excelenți şi într-o condiţie fizică foarte bună. 
În condiţii normale, înotatul până la mal din larg ar fi fost un pic 


mai mult decât o provocare. Dar oboseala mentală a eliberării 
lor din submarin împreună cu expunerea la apa rece 
transformară totul într-o misiune pe viaţă şi pe moarte. 
Oboseala îi izbi pe ambii înotători aproape instantaneu. Lui 
Summer nu-i venea a crede cât de repede începu să-şi simtă 
braţele şi picioarele ca de plumb. 


Nici oceanul agitat nu ajuta. Valurile îi izbeau frecvent 
umplându-le gura cu apă sărată. Ca să înoate către coastă 
însemna să-şi croiască drum traversând curentul. Fiecare 
lovitură către mal îi căra pe o distanţă aproape egală către est şi 
mai departe de A/exanaria. 

Cei doi înotau unul lângă celălalt, oprindu-se să se odihnească 
la fiecare zece minute. În timp ce călcau apa, Dirk scotea 
lanterna şi agita lumina către nava de cercetare. La cea de-a 
treia repriză de odihnă, lanterna îi alunecă printre degetele 
amorţite, căzând în adâncimi ca o lumânare aruncată într-un 
puț. Nava NUMA părea deja şi mai departe, doar o lumină care 
dansa ocazional la orizont. 

Dirk se întoarse către Summer. 

— Haide, avem mai puţin de un kilometru jumate. 

Ea începu să înoate plină de voinţă, dar braţele n-o ascultau. 
O durere adâncă începu să-i ardă piciorul stâng, care apoi 
dispăru treptat. Incepu să se odihnească la intervale din ce în ce 
mai scurte, iar Dirk observă că dădea semne de slăbiciune. 

— Imaginează-ţi că suntem în Hawaii, spuse el. Ne întrecem 
până la Waikiki. 

— Bine, doar atât reuşi să spună. Chiar şi sub lumina zilei care 
dispărea cu repeziciune, Dirk observă cum ochii îi deveneau 
apatici. 

O apucă de salopetă şi înotă doar cu lovituri pe o parte, chiar 
dacă şi puterile sale deveneau tot mai slabe. Frigul părea să-l fi 
ajuns, cuprinzându-i oasele, iar dinţii îi clănţăneau continuu în 
tandem cu Summer. 

Simţea cum corpul ei începea să se lase şi realiză că nu mai 
era capabilă să înainteze. In ciuda minţii epuizate, înţelese că 
începuse să se instaleze hipotermia. Trebuiau să iasă amândoi 
din apă, şi asta cât mai curând. 

Deşi aproape că nu mai avea suflu, continuă să vorbească cu 
Summer,  încurajând-o, punându-i şiruri interminabile de 


întrebări la care nu primea nici un răspuns. Când o auzi 
respirând cu greutate, o întoarse pe spate şi începu să o tragă 
de guler. Nu mai putea să facă pauze acum. 

Continuă, cu o lovitură dureroasă după alta. Muşchii îl 
implorau să se oprească, dar cumva reuşi să blocheze agonia şi 
continuă să despice apa. Distanţa dintre valuri devenea tot mai 
mare, până când auzi cum acestea se sparg de țărm. Sunetul îi 
dădu putere să tragă şi mai tare, epuizându-şi şi ultimele 
rezerve de energie. 

Un val îi acoperi, iar Dirk se ridică scuipând. Summer tuşi apa 
înghițită în timp ce erau împinși de valul următor, care se sparse 
chir deasupra lor. Dirk continuă s-o ţină strâns pe Summer când 
e rostogoleau prin apă şi erau izbiţi de fund. În cele din urmă, 
ajunseră la mal. 

Ajutat de valuri, Dirk se împletici pe plaja nisipoasă, trăgând-o 
pe Summer după el. O duse dincolo de linia apei şi apoi se 
prăbuşi pe nisip. 

— Cum te simţi? întrebă el cu răsuflarea întretăiată. 

— Mi-e ffffrig, şopti ea. 

Era un semn bun că încă putea vorbi, dar trebuia să se usuce. 
Aerul nopţii era călduţ încă, ceea ce avea să facă minuni. 

Când găsi forţa necesară, Dirk se ridică cu greu în picioare şi 
privi în jur. Ajunseseră pe o bucată stearpă a coastei sudice a 
Madagascarului, din partea nelocuită a parcului Cape Sainte 
Mărie. Plaja şi zona golfului erau întunecate. N-avea nici cea mai 
mică idee unde se afla cel mai apropiat punct de ajutor, dar nu 
conta. Oricum, îi lipsea energia necesară pentru căutare. 

Privi către mare, dar nu găsi decât oceanul gol şi întunecat. 
Coasta se curba către vest, ascunzând luminile navei 
Alexandria. Se întoarse şi exploră plaja căutând adăpost. Nisipul 
fin de sub picioare se transformă în nisip grunjos, care mai apoi 
lăsă locul unor dealuri şi coline stâncoase. Nu era nicăieri nimic 
care să semene a adăpost. 

Se întoarse înapoi la Summer şi se împiedică de un dâmb de 
la marginea plajei. Se întindea pe aproximativ patru metri şi 
crease o scobitură împotriva vântului. Adâncitura avea să ofere 
ceva proiecţie împotriva brizei şi era probabil cel mai bun 
adăpost pe care Dirk îl putea găsi. Dădu şi peste o grămadă 
ciufulită de iarbă de mare din care rupse cât putu de mult şi o 
întinse în adăpost pentru izolare. Se întoarse la Summer, o cără 


în susul plajei şi o aşeză pe patul improvizat. 

larba de mare ajută, aşa că plecă să mai caute. Nu era prea 
multa, dar adună tot ce putu şi se întoarse la adăpost. Se aşeză 
pe dâmb şi folosi iarba ca să-i usuce pielea lui Summer înainte 
să o adauge pe post de aşternut. Când se ridică, lovi un bulgăre 
de nisip de pe marginea dâmbului, dezvăluind o bucată de 
material şters îngropat. 

Nu băgă asta de seamă în timp ce-şi scotea salopeta stând în 
bătaia brizei şi tremurând până când i se uscă pielea. Se aşeză 
apoi lângă Summer acţionând pentru ea ca o barieră 
suplimentară împotriva vântului. Încă murmura, dar corpul nu-i 
mai era rece ca gheaţa. Cu o seară călduroasă în ajutor, Dirk 
deveni din ce în ce mai încrezător că avea să fie bine. 

Oboseala îl ajunse şi pleoapele începură să i se închidă. Luna 
în creştere apăru din spatele norilor luminând plaja într-o nuanţă 
argintie. Deasupra capului lui, Dirk văzu un obiect îngropat care 
ieşea din dâmb. Era galben şi decolorat, marcat cu un şir de 
litere negre şterse. Mintea lui obosită reuşi să le lege într-un 
nume, care-i sună ciudat în timp ce adormi. 

Barbarigo. 

Summer se trezi în zgomotul hârşâit de lângă urechea ei. 
Deschizând ochii, zări un obiect mare care se mişca la câţiva 
metri de capul ei. 

— Dirk! strigă ea, înghiontindu-şi fratele adormit. 

Se trezi speriat, se ridică şi zâmbi când văzu motivul fricii lui 
Summer. Era o ţestoasă scăldată de soare. 

— Te gândeşti să servim supă de ţestoasă la micul dejun? 

Reptila bătrână se uită către Dirk de parcă ar fi vrut să arate 
că nu era amuzată. Cobori capul, vâri ghearele în nisip şi-şi 
continuă călătoria letargică de-a lungul plajei. 

Summer râse de propria frică în timp ce privea cum testoasa 
mare se îndepărta. 

— Cum ar putea cineva să facă rău unei asemenea creaturi 
măreţe? 

— Depinde de cât de foame îţi este. Dirk se ridică şi privi 
împrejurimile la lumina zilei. Plaja era plată şi nisipoasă, 
înconjurată de dealuri de stânci calcaroase. Vegetaţia era 
sporadică, din moment ce zona beneficia de cantităţi reduse de 
precipitaţii pe parcursul anului. 

Summer se ridică. 

— Vezi nava Alexandria? 

Când privi în larg, Dirk văzu doar întinderea albastră şi goala 
presărată de pâlcuri de spumă albă. Nici urmă de nava NUMA ori 
de vreun alt vas. 

— Cred că am plutit mult mai spre est decât s-au aşteptat ei. 
Dacă mergem pe coastă suficient de mult, poate că reuşim să le 
facem semn. 

Fără ca ei să ştie, Jack Dahlgren şi doi membri ai echipajului 
cercetară ţărmul toată noaptea într-o şalupă Zodiac cu lumini 
puternice. Căutătorii trecuseră chiar pe lângă plajă de două ori. 
Dar ghemuiţi în spatele dâmbului, Dirk şi Summer dormeau în 
timpul trecerilor lor, iar sunetul oceanului înghiţi sunetul 
motorului şalupei Zodiac. 

— Dirk? 

Realiză după tonul vocii ei că ceva nu era în regulă. 

— Ce e? 

— Nu pot să-mi mişc piciorul. 

Dirk se albi la faţă. Ghici imediat motivul, până la urmă nu 


scăpase de problemele cauzate de decompresie. Această stare 
se manifesta de obicei prin durere în încheieturi sau membre, 
dar uneori şi prin paralizie. lar paralizia picioarelor însemna în 
general că o bulă de gaz era instalată în coloana vertebrală. 

Se grăbi spre ea îngenunchind alături. 

— Eşti sigură? 

— Nu simt absolut nimic în piciorul stâng, spuse Summer 
dând aprobator din cap. Dar dreptul e bine, spuse privindu-l cu 
groază. 

— Cum e durerea? 

— Destul de uşoară, dar voi avea nevoie de ajutor ca să ne 
întoarcem la navă. 

Amândoi ştiau că tratamentul imediat în camera hiperbară 
era crucial pentru o recuperare de succes. Summer avea noroc 
pentru că la bordul A/exanariei se afla o astfel de cameră şi cel 
mai probabil singura pe o rază de o sută şaizeci de kilometri. 
Dar ar fi putut la fel de bine să fie şi pe lună, se gândi Dirk, dacă 
n-aveau cum să ajungă la navă. 

Privi stâncile care flancau plaja. 

— Voi face o plimbare scurtă pe dealul acela. Aş vrea să văd 
unde e nava şi să evaluez opţiunile pe care le avem. 

— Te aştept aici, spuse Summer forţându-se să zâmbească. 

Dirk traversă repede plaja şi urcă în pas grăbit dealul searbăd. 
Pământul pietros îi tăia picioarele încălţate doar în ciorapi şi 
regretă că-şi aruncase pantofii când ieşise înotând din submarin. 
Dealul se ridica abrupt şi în curând obţinu o vedere 
impresionantă a țărmului învecinat. 

Uitându-se mai întâi în larg, zări repede vasul A/exanaria. Era 
doar un punct mic în depărtare, ancorat, bănui el, în locul în 
care se scufundase submarinul. Dirk estimă că ar fi trebuit să 
meargă opt kilometri pe coastă ca să ajungă într-o poziţie din 
care echipajul să-l poată zări. Privind înapoi spre țărm, observă 
un lanţ de dealuri care făceau parte din Rezervaţia Specială 
Cape Sainte Marie. Marele parc naţional, creat ca un sanctuar 
pentru viaţa sălbatică, avea puţine resurse, cu excepţia unui 
număr limitat de alei pentru drumeţii şi locuri de campare. 

Privi către est şi fu surprins să zărească o navă la depărtare 
de trei sau patru kilometri, care răsărea dintr-un petic mic de 
pământ. De-a lungul navei zări câteva clădiri, în timp ce o dragă 
era ancorată în apropiere. Dirk se gândi la barca de patrulare 


care le lovise submarinul, dar cercetă ţărmul şi nu văzu nici 
urmă de ea. 

Fără să observe alte semne de civilizaţie, se grăbi înapoi pe 
plajă. 

— Vrei să auzi veştile bune sau pe cele proaste? o întrebă pe 
Summer, care scormonea în nisipul dâmbului cu o bucată plată 
de lemn. 

— Sunt o optimistă. Spune-mi veştile bune. 

— Alexandria nu ne-a abandonat. Din nefericire, ei cred că 
încă suntem la bordul submarinului. Din câte am reuşit să-mi 
dau seama, sunt ancoraţi în locul în care ne-am scufundat. 
Planul B spune să merg vreo trei sau patru kilometri pe plajă şi 
să încerc să le atrag atenţia de pe mal. 

— Mi-a scăpat planul A. 

— La mai puţin de trei kilometri est de aici este o bucată de 
pământ care are un doc mic unde este ancorat un cargobot. 

— Şi o barcă de patrulare cu prora îndoită? 

— Nu e nici o barcă de patrulare. Pot să ajung acolo în mai 
puţin de-o oră şi să contactez Alexandria. O să te trezeşti 
moţăind în camera de decompresie a navei cât ai zice peşte. 

— Atunci planul A să fie. 

Dirk puse mâna pe umărul ei. 

— Eşti sigură că eşti în regulă să rămâi aici? 

— Da, atâta vreme cât n-are de gând să împărţim adăpostul, 
spuse ea arătând către bătrâna ţestoasă, care călătorise mai 
puţin de douăzeci de metri de când cei doi se treziseră, zăcând 
pe plajă şi împingând nisipul cu înotătoarele. 

— N-are timp să se întoarcă. 

Dirk începu să coboare pe plajă. Soarele dimineţii ardea 
terenul nisipos, aşa că urmă linia țărmului acolo unde briza 
oceanului îl menținea mai răcoros. Căldura care creştea şi gâtul 
uscat îl făcură să-şi dorească o gură de apă. Ştia că era 
deshidratat, ceea ce nu făcea decât să contribuie la starea lui de 
letargie. Dar îşi scoase gândul din minte şi se concentră pe 
mersul rapid, atât cât îi permiteau picioarele slăbite şi lipsite de 
încălţăminte. 

Plaja îngustă se termina abrupt la colţul ascuţit al unei stânci 
calcaroase care ţâşnea din mare. Trebui să se întoarcă spre 
interior până unde stânca devenea joasă, iar el putu să se 
caţăre pe o pantă scurtă. Vârful stâncii era plat şi se contopea 


într-o serie de dealuri care se continuau până pe bucata de 
pământ care se afla la trei kilo metri depărtare. Suprastructura 
albă a cargobotului ancorat se vedea ca un miraj deasupra unei 
coaste nisipoase. 

Starea lui Summer puse stăpânire pe mintea lui, ceea ce-l 
determină să meargă mai repede. Trecuseră mai puţin de 
douăsprezece ore de când scăpaseră din submarin, aşa că 
şansele pentru o recuperare completă erau încă bune, dacă 
avea să ajungă la cameră în curând. Grija pentru ea îl făcea să 
se mişte în continuare, până când, patruzeci de minute mai 
târziu, ajunse la o creastă mică. Chiar desubt se afla mica 
lagună, încercuită de dealuri joase care mascau nava şi docul. 

Când cobori dealul de pe partea de vest, văzu că era un 
complex elementar. Erau doar două clădiri: una asemenea unui 
dormitor de internat se ridica lângă partea interioară, iar pe 
partea opusă, lângă doc, se afla un depozit. Intre ele era un 
parasolar pe care îl confundase cu o a treia clădire. Parasolarul 
se întindea pe toată lungimea docului, oferind adăpost câtorva 
grămezi mari de sedimente granulare. Primul gând al lui Dirk fu 
că era sare adunată din bălțile din apropiere, apoi observă că 
erau de culoare gri. 

Cargobotul, un vrachier de dimensiune mijlocie, stătea fix în 
faţă, ocupând fiecare centimetru al docului. Nu putu citi numele 
vasului, dar observă coşul galben care avea imprimat pe el 
imaginea unei flori albe. O mână de oameni mutau una din 
grămezile de minereuri pe navă folosindu-se de încărcătoarele 
frontale ca de nişte benzi transportoare. 

Echipamentul greu combinat cu zgomotul unui generator din 
apropiere umpleau aerul de zarvă. Nimeni nu-l observă pe Dirk 
care cobori dealul şi se apropie de depozitul deschis. lnăuntru, 
văzu un mecanic examinând un motor mic. Dirk dădu să intre în 
clădire, apoi îngheţă. 

Cu colţul ochiului zări un alt vas în lagună. Din cauza 
cargobotului care ocupa întreaga lungime a docului, ce-a de-a 
doua ambarcaţiune fusese nevoită să ancoreze pe partea 
exterioară a vrachierului. Fusese ascunsă privirii când coborâse 
dealul, dar apele neliniştite îi schimbară poziţia, aşa că acum 
prora era vizibilă şi asta includea şi proaspăta zgârietură cu 
urme de vopsea galbenă. Era barca de patrulare. 

În interiorul depozitului, mecanicul ridică privirea şi-l văzu pe 


Dirk. Îi aruncă o privire încurcată şi apoi strigă. Din spatele 
depozitului ieşi un bărbat în salopetă verde, cu un AK-47, pe 
care îl ţinti către pieptul lui Dirk. Un torent de cuvinte se revărsa 
din gura lui într-un dialect pe care Dirk nu-l înţelegea, dar 
intenţia era clară. 

Dirk se holbă la acesta fără să-şi poate crede ochilor, apoi 
deschise palmele şi ridică încet braţele în aer. 

În loc să-şi contemple piciorul paralizat, Summer îşi concentră 
gândurile într-o altă direcţie. Se holbă la ţestoasa încălzită de 
soare care traversa plaja greoi, apoi privi melancolică oceanul 
pustiu. În cele din urmă, îşi îndreptă atenţia asupra obiectului 
îngropat sub dâmbul de nisip lângă care dormise. 

Materialul pe care fratele ei îl scosese la lumină era gros şi 
cauciucat. La lumina zilei, văzu că dâmbul avea o formă alungită 
distinctă, forma obiectului îngropat dedesubt. Summer studie 
materialul, ştergând cu mâna literele încă vizibile, de culoare 
neagră. 

Barbarigo. Părea italian, ceea ce-i stârni curiozitatea. 
Folosindu-se de lemnul uscat pe post de lopăţică, înlătură nisipul 
de deasupra cuvântului, dezvăluind o rolă compactă de material 
cauciucat. Işi dădu seama că fusese cândva umflată. Continuă 
să sape şi văzu că era o plută de cauciuc. Era veche, dar bine 
conservată de straturile de nisip care se adunaseră pe ea. 

Incepu să sape şi în partea opusă a cauciucului împăturit şi 
dădu în curând de un obiect dur şi plat. Dădu la o parte nisipul şi 
văzu că era o banchetă din lemn tare, probabil una aparţinând 
plutei mari, ceea ce oferea încă un indiciu cu privire la vârsta 
acesteia. Continuă să sape şi dezvălui o altă secţiune de 
cauciuc, podeaua plutei. O panglică mică de material albastru se 
vedea din nisip, atrăgându-i atenţia. Inlătură cu grijă nisipul şi 
scoase la iveală şi mai mult din material. Era rotundă şi-şi dădu 
seama că era bereta unui marinar. Trase uşor şi o scoase din 
nisip, dar apoi icni lăsând-o să-i scape printre degete. 

Sub beretă, dezgropase craniul zâmbăreţ al celui căruia îi 
apar ţinea bereta. 


Depozitul adăpostea un mic atelier mecanic, împreună cu 
câteva bancuri de lucru pline cu instrumente de dulgherie. De-a 
lungul unui perete erau depozitaţi lubrifianţi şi carburanţi, lângă 
un generator care huruia. Un motostivuitor mic şi două ATV-uri 
erau parcate lângă o cutie de scule deschisă de lângă uşă. 
Incăperea era slab luminată, dar încălzită de sunetele de 
percuție ale unei formaţii africane, care zbiera dintr-un CD 
player. 

Dirk absorbi toate informaţiile în timp ce era condus în 


interiorul depozitului şi forţat să stea cu faţa la un perete de 
tablă, subţire şi oxidat. Mecanicul şi atacatorul vorbiră un pic 
într-o limbă despre care Dirk ghici că era malgaşă, apoi 
mecanicul alergă să raporteze prezenţa intrusului. 

Paznicul rămase lângă bancul de lucru cu motorul 
dezasamblat, balansându-se pe călcâie în timp ce aţintea arma 
către Dirk. Era tânăr, nu mai mult de şaptesprezece ani. Avea 
părul lung şi se uita bănuitor şi cu o expresie îmbufnată. Se 
vedea uşor că nu avea nici un fel de pregătire militară. Pete de 
unsoare îi acopereau salopeta în stil militar şi degetele. Dirk 
bănui că era angajat pe post de ucenic mecanic şi cu îndatoriri 
secundare de paznic. 

Relaxat, Dirk duse o mână la gură şi făcu un semn ca şi când 
ar bea. 

— Apă? întrebă cu vocea răguşită. L'eau? 

Băiatul îl analiză cu mare atenţie. Inginerul navalist de la 
NUMA nu avea cu el arme, părul era plin de nisip şi salopeta la 
fel. Nu purta pantofi, ci doar nişte şosete murdare şi rupte. 
Apărând din deşert într-o asemenea stare, nu părea a constitui 
vreo ameninţare. 

Băiatul se mai relaxă un pic şi se întoarse repede la bancul de 
lucru, pe care se afla un rucsac de culoare kaki. Scoase un bidon 
din buzunarul lateral şi i-l aruncă lui Dirk. 

Dirk deşurubă capacul şi gâlgâi câteva înghiţituri de apă. Era 
caldă şi cumva rea la gust, dar ar fi băut bucuros vreo patru litri 
zâmbi, apoi mai luă câteva înghiţituri. 

— Mulţumesc, spuse şi puse capacul la loc. 

Făcu un pas înainte cu mare grijă şi întinse mâna ca să 
înapoieze bidonul. Paznicul ezită înainte să se apropie şi să 
întindă mâna liberă. Dirk aşteptă ca degetele tânărului să 
ajungă aproape de ale lui apoi lăsă bidonul să alunece. 

Băiatul se aplecă, dar bidonul i se rostogoli din mâna întinsă şi 
căzu pe podea. Deodată, realiză ce se petrecea şi se ridică, dar 
fu lovit de un croşeu de stânga în obraz. Se rezemă de bancul 
de lucru, dar ridică repede arma sus. 

Dirk nu-i oferi şansa să tragă. Se aruncă asupra lui, prinzând 
puşca între trupurile lor. Băiatul încercă să se rotească şi să-l 
îndepărteze, dar n-avu suficientă forţă. 

Dirk ignoră arma îndreptată la doar câţiva centimetri de faţa 
lui şi strânse de salopeta băiatului, trăgându-l aproape ca să-l 


împiedice să ţintească bine, în timp ce cu cealaltă mână bâjbâia 
pe bancul de lucru. Simţi un obiect tare, metalic, îl trase şi-l lovi 
pe băiat în cap. Fu nevoie de trei lovituri înainte ca tânărul să 
cadă ameţit la podea. 

Apoi Dirk îşi privi mâna şi observă că ţinea un piston şi o tijă 
de legătură de la motorul dezasamblat. 

— In mod clar bate motorul, mormăi aruncând piesa înapoi pe 
banc. 

Alergă către unul dintre ATV-urile parcate lângă uşă. Fiecare 
ivea ataşată câte-o remorcă acoperită cu plasă, pentru 
transportarea pieselor sau echipamentelor, dar, şi mai 
important, fiecare avea cheia în contact. Încălecă pe unul dintre 
vehicule şi răsuci cheia. 

Motorul se trezi la viaţă exact când în pragul uşii îşi făcură 
apariţia trei bărbaţi. 

Dirk se întinse şi smulse cablul de aprindere al ATV-ului de 
lângă el, în timp ce învârtea acceleraţia. Vehiculul ţâşni înainte, 
îndreptându-se către uşa deschisă. În faţa lui, Dirk văzu că 
mecanicul se întorsese însoţit de un docher şi de un bărbat într- 
o salopetă de camuflaj care flutura un pistol. Acceleră rapid şi se 
îndreptă fix către ei. 

Mecanicul sări în dreapta lui Dirk, iar ceilalţi doi se traseră în 
stânga, după colţul clădirii. Cu remorca huruind sălbatic în 
spatele lui, Dirk ieşi din depozit în lumina soarelui. Manevră 
ghidonul la stânga cotind după colţ către cei doi bărbaţi. 
Docherul sări din calea lui în ultima clipă, dar bărbatul în 
salopetă ezită. Aripa ATV-ului îi prinse piciorul, trântindu-l la 
pământ. Dirk fu nevoit să vireze brusc la dreapta ca să evite un 
perete de butoaie cu combustibil, ceea ce aruncă remorca goală 
peste bărbatul întins. Acesta din urmă strigă când roţile trecură 
peste el, lăsându-l lat. 

Dirk speră să se întoarcă şi să treacă de depozit către plajă, 
dar fu blocat de docherul care apăru din clădire luându-l în 
cătarea puştii. 

Blestemând că nu luase arma, ghidă ATV-ul brusc la stânga şi 
cobori în viteză în partea din faţă a docului. Se aşteptă la o 
ploaie de plumb, care nu veni şi înţelese repede de ce. 

Chiar în faţa lui, vreo şase muncitori se aflau lângă sistemul 
transportor. Docherul nu voia să tragă în compatrioţii lui. Dirk 
menţinu direcţia ca să mărească distanţa dintre el şi docherul 


înarmat, dar, în cele din urmă, nu mai avea încotro să înainteze. 
În faţa lui, transportorul bloca lăţimea docului, iar în stânga erau 
grămezile impunătoare de rocă gri. Se apropie de doc în timp ce 
muncitorii de la transportor începură să arate cu degetul ţipând. 
îndreptându-se către transportorul greu, părea hotărât să se 
sinucidă. Până şi el gândi asta, dar nu avea alternativă. Câştigă 
viteză pe chei şi o păstră constantă până la vreo câţiva metri de 
transportor. Când muncitorii se adăpostiră în spatele platformei 
de încărcare, Dirk frână ATV-ul conducându-l către stânga. 

Anvelopele noduroase ale ATV-ului alunecară pe doc în timp 
ce el aruncă vehiculul în întoarcere ţinând acceleraţia blocată. 
Toate cele patru roţi scoaseră fum, iar ATV-ul ţâşni către movila 
de rocă ce era încărcată pe navă. Dirk aproape că fu aruncat de 
pe şa când roţile din faţă se întâlniră cu baza movilei, dar 
vehiculul îşi dovedi forţa urcând cu putere. Trecu pe lângă un 
încărcător frontal şi ajunse dincolo de capătul transportorului. 
Urcase la vreo şase metri pe movila abruptă când avântul 
începu să scadă, iar Dirk întoarse roţile spre dreapta lui. Ajunse 
periculos de aproape de a răsturna vehiculul, dar remorca 
funcţionă ca o ancoră şi-l ajută să pivoteze ATV-ul împrejur. 

Unul dintre muncitori fugi ţipând când Dirk cobori în viteză la 
vale, îndreptându-se către partea îndepărtată a transportorului. 
O mică avalanşă de rocă se prăbuşi pe doc în urma lui şi îi făcu 
pe muncitorii rămaşi să se împrăştie în toate direcţiile după 
adăpost. 

Când se izbi de doc la viteză mare, ATV-ul făcu un salt în aer, 
înainte să aterizeze pe toate cele patru roţi. Remorca nu fu la fel 
de graţioasă, desprinzându-se de cârligul ATV-ului, izbindu-se de 
cargobot şi sfârşind, în cele din urmă, în apă. 

Dirk trebui să direcţioneze ATV-ul într-o altă curbă strânsă la 
stângă pentru a evita aceeaşi soartă. Frâna şi patina şi abia se 
ţinea în timp ce ATV-ul dansa şi aluneca. Una dintre roţile din 
spate lovi o babă de chei, ceea ce redresă vehiculul, iar Dick 
acceleră cu putere pe doc. 

În faţa lui se dezvăluia libertatea deşertului printr-o 
deschizătură între doc şi dormitorul comun. Dar în timp ce 
gonea înainte, un alt ATV apăru de după clădire. 

Dirk încetini şi făcu o buclă atunci când trecu de celălalt 
vehicul, pe care realiză că se afla atacatorul care-i rânjise de pe 
barca de patrulare. Acesta îi aruncă o privire goală şi apoi îl 


recunoscu la rândul lui pe Dirk. Dar între timp Dirk acţionă 
acceleraţia şi trecu în viteză pe lângă clădire. 

De-a lungul docului, zeci de oameni alergau ţipând şi arătând 
către ei. Urmăritorul întoarse ATV-ul şi porni după Dirk. 

O faleză abruptă şi stâncoasă delimita laguna, forțându-l pe 
Dirk să urce un deal mai mic, care se întindea paralel cu docul. 
De jos se auziră împuşcături care se izbeau de dealul pe care 
urcă în zigzag, generând un val de praf care-l ascunse privirilor. 
Se lăsă cât mai jos şi mână ATV-ul până ce cobori creasta şi 
dispăru din câmpul vizual al celor de dedesubt. 

Când întoarse îndreptându-se către plajă, aruncă şi o privire 
peste umăr. Atacatorul „Salopetă de camuflaj” venea iute din 
spate şi se afla la mai puţin de cincizeci de metri depărtare. 

Dirk forţă şi mai mult acceleraţia, în timp ce ATV-ul înainta 
greoi prin cursul secat al unui râu. Trecând mai devreme de 
celălalt ATV, văzuse un toc de armă la brâul celui care 
conducea. Încă o dată, se găsea neînarmat în faţa unui alt 
bărbat înarmat. Dar măcar avea ATV-ul şi ştia încotro se 
îndrepta. 

„Salopetă de camuflaj” avea într-adevăr un toc cu un pistol pe 
care-l scoase cu o mână când vehiculele ajunseră pe un petic 
drept de nisip. Conducând şi accelerând cu mâna dreaptă, folosi 
mâna stângă ca să tragă o serie de împuşcături la întâmplare, 
toate trecând cu mult prea departe de ţintă. 

Peste umăr, Dirk zări pistolul şi ghidă ATV-ul într-un curs 
şerpuit. Lăsând deja un ditamai norul de praf în urmă, manevra 
împroşca acum perdele de praf care-l ascundeau sporadic. 

Dar aceeaşi manevră îl aducea în acelaşi timp pe cel care-l 
urmărea din ce în ce mai aproape, până când acesta din urmă 
se trezi înecându-se cu praful din urma lui Dirk, la doar douăzeci 
de metri în spatele lui. Dirk viră la stânga pe un deal plat de 
deasupra plajei, pierzându-şi tovarăşul pentru scurt timp în 
norul de praf. Când atacatorul ieşi din norul de praf, profită de 
faptul că îl putea vedea limpede pe Dirk şi trase vreo două 
împuşcături. Una dintre ele îşi nimeri ţinta. 

Dirk auzi un pocnet puternic şi unul dintre cauciucurile din 
spate explodă. Anvelopa bubui, iar Dirk ţinu cu putere ghidonul 
ca să poată păstra controlul. 

Era ca şi terminat. Bărbatul în salopetă putea să-i treacă în 
faţă sau în lateral şi să-l elimine cu un singur glonţ. Cântărindu- 


şi opţiunile, Dirk se pregăti să întoarcă ATV-ul şi să forţeze o 
coliziune. Dar în faţă, în nisip, văzu urme de picioare care se 
îndreptau abrupt către interior. Erau urmele paşilor lui de mai 
devreme, iar ele îi sugerau o posibilă ripostă, una care ar fi 
putut efectiv să-i dea o şansă să lupte. 

Suprafaţa nisipoasă făcu loc stâncii acoperite de praf, care se 
ridica în valuri. Inclinaţia graduală ascundea râpa care se 
apropia, cea pe care Dirk trebuise s-o urce în acea dimineaţă. Şi 
pe care spera s-o folosească acum în avantajul lui. 

Deasupra suprafeţei stâncoase, urma de praf a ATV-ului 
deveni din ce în ce mai slabă, forțându-l pe Dirk într-o manevră 
periculoasă. In loc să se ferească de cel care se afla pe urmele 
lui, se postă în faţa lui, disperat să-i blocheze vederea. 

Când Dirk se intersectă cu urmele lui de mai devreme, slăbi 
acceleraţia. O secundă mai târziu, apăru şi buza râpei. Ezită, 
lăsându-şi urmăritorul să se apropie, înainte să reducă viteza şi 
să apese frâna. ATV-ul tremură când roţile noduroase patinară 
pe stâncă. Dirk aruncă piciorul peste şa, eliberă ghidonul şi sări. 

La abia trei metri de margine, ATV-ul lui Dirk îşi recâştigă 
avântul şi pluti în gol. ATV-ul care îl urmărea, având viteză 
mare, sosi câteva secunde mai târziu. Bărbatul observă mult 
prea târziu prăpastia. Călcă frâna şi trase ghidonul cu putere, 
dar fără nici un folos. ATV-ul alunecă peste margine căzând în 
prăpastie, iar atacatorul zbură deasupra lui ţipând ca din gură 
de şarpe. 

Dirk pierdu spectacolul. După ce sărise din propriul ATV, se 
ghemuise înainte să lovească solul cu putere şi se rostogoli de 
câteva ori. Alunecând cu picioarele înainte către prăpastie, se 
agăţă de pământ în timp ce picioarele îi atârnară peste margine. 
Capul îi zvâcnea, dar se ridică înapoi peste margine şi se întinse 
pe spate încercând să-şi revină. 

Simţea durerea provocată de zgârieturi şi vânătăi, dar reuşise 
să nu-şi rupă nici un os. După un minut, se ridică în picioare şi 
trase cu ochiul în râpă. La doisprezece metri mai jos, ATV-ul lui 
stătea într-un capăt cu botul înfipt în pământ şi corpul turtit. La 
câţiva metri mai încolo se afla celălalt ATV răsturnat, cu roţile 
încă învârtindu-se. Dirk nu-l văzu pe ocupantul ATV-ului din 
prima, dar, apoi zări un picior ieşind de sub vehicul. 

Dirk merse de-a lungul stâncii, mişcându-se cu băgare de 
seamă până când picioarele i se mai dezmorţiră. Privi înapoi 
către doc şi văzu ceva mişcare şi o mică patrulă îndreptându-se 
în direcţia lui. 

Chiar dincolo, la gura lagunei, văzu barca de patrulare 


îndreptându-se către mare. Luau destul de în serios furtul ATV- 
ului îşi spuse Dirk. 

Se întoarse pe acelaşi drum pe care mersese de dimineaţă, 
până când ajunse la o creastă mai mică, unde putu să coboare 
prin alunecare. La locul accidentului găsi ATV-ul răsturnat lovit, 
dar aproape intact. Îşi înfipse picioarele în nisip, lipi umărul de el 
şi împinse, răsturnând vehiculul înapoi pe roţi. Trupul zdrobit al 
şoferului rămase îngropat în nisip, cu spatele şi capul răsucite 
într-un mod nefiresc. 

Dirk îl căută prin buzunare după pistol şi se urcă pe ATV. Şaua 
şi ghidonul erau îndoite şi două aripi erau rupte, dar sistemul de 
transmisie părea neafectat. Combustibilul se scursese din 
rezervor cât vehiculul stătuse răsturnat şi fu nevoie de câteva 
încercări până când motorul porni. Dirk ambală motorul, iar ATV- 
ul ţâşni, roţile aruncând nisipul în aer. 

La capătul îndepărtat al plajei, trase de-a lungul micului 
ponton. Summer apăru dintr-o gaură mare săpată în mijloc şi 
făcu semn cu mâna. Reuşise să dezgroape aproape o treime din 
pluta de cauciuc. 

Sări de pe ATV-ul lăsat la ralanti şi alergă spre ea. 

— Eşti bine? 

— Sunt bine, cu excepţia piciorului pe care nu-l simt. Observă 
că era plin de vânătăi şi că avea un ATV avariat. 

— Mi s-a părut că am auzit o bubuitură. Ce s-a întâmplat? 

— Am avut o gâlceavă cu o cunoştinţă, spuse arătând cu 
degetul mare peste umăr. Cei de la doc sunt aceiaşi care au 
intrat în noi. Am împrumutat unul dintre ATV-urile lor şi nu-s 
prea bucuroşi de asta. 

Summer citi gravitatea situaţiei în ochii lui. 

— Trebuie să plecăm? 

— Cred că ar fi o idee bună. 

O scoase din nisip şi o cără până la ATV. 

— Aşteaptă, spuse ea. Jurnalul de bord al navei Barbarigo. 

Dirk îi aruncă o privire întrebătoare. 

— Aia-i o plută de cauciuc îngropată în nisip. Aparține unui 
vas pe nume Barbarigo. Am găsit un jurnal înfăşurat într-o pânză 
îmbibată în ulei sub bancă, spuse ea arătând către dâmb. Nu 
pot citi pentru că e în italiană, dar pare să fie un jurnal de bord. 

Dirk păşi în pluta parţial îngropată şi-l luă. Ingheţă când văzu 
scheletul complet expus, pe care-l omisese cumva cu câteva 


secunde în urmă. Trunchiul zăcea lângă banca pe care stătea 
jurnalul înfăşurat în pânză. Luă jurnalul, se urcă pe ATV în 
spatele lui Summer şi i-l dădu. 

— N-ai spus că l-ai găsit la pachet şi cu scribul lui. 

— Mai sunt cel puţin alte două cadavre. Trebuie să aducem 
arheologul navei să examineze locul. 

Dirk se întinse pe lângă sora lui şi învârti acceleraţia. 

— Poate că în altă zi. 

Lăsară oasele şi plaja în urmă şi se îndreptară către o creastă 
stâncoasă care se întindea către larg. Din vârful ei, puteau 
vedea ţărmul opus care se curba în faţa lor într-o întindere plată 
de nisipuri. Coca turcoaz a Alexandriei se legăna în valuri la 
câţiva kilometri depărtare. Dirk se concentră la drum conducând 
pe dealul stâncos atât cât îndrăznea de repede, conştient de 
abilitatea redusă a lui Summer de a rămâne în şa. 

Summer fu prima care observă ambarcaţiunea, o şalupă mică 
Zodiac, plutind paralel cu plaja din faţă. Când roţile ATV-ului 
ajunseră pe solul nisipos şi drept, Dirk acceleră la viteză 
maximă. Zodiacul se îndepărta de ei, dar recuperă repede 
distanţa. Lovi claxonul ATV-ului care scoase un sunet piţigăiat, 
reuşind să-i atragă atenţia lui Jack Dahlgren, care pilota Zodiacu/ 
împreună cu un om al echipajului NUMA. Se întâlniră, Dirk 
conducând ATV-ul în valuri în timp ce Dahlgren trăgea Zodiacul 
cât mai aproape. 

— Vă bucuraţi de priveliştile locale confortabil văd, le spuse 
Dahlgren drept discurs de întâmpinare. În ochii texanului se 
citea i lar sentimentul de uşurare. 

— Mai mult decât ne-am fi dorit, răspunse Dirk. Avem 
permisiunea să urcăm la bord? 

Dahlgren schiţă un gest de încuviinţare şi trase Zodiacul mai 
aproape de ATV. 

— Summer nu-şi mai simte piciorul, spuse Dirk. Credem că 
suferă din cauza decompresiei. 

Dahlgren o trase de pe ATV pe Summer, care strângea la 
piept jurnalul de bord de pe Barbarigo, şi-o aşeză în barca 
gonflabilă. 

— Toţi cei de la bordul A/exanariei vor fi nerăbdători să audă 
ce s-a întâmplat. Am fost destul de îngrijoraţi când am găsit 
submarinul scufundat fără urmă de voi. Cred c-o să staţi 
suficient în camera de decompresie, dar o să aveţi timp să ne 


povestiţi totul de-a fir a păr. 

Trebui să se aşeze şi să ambaleze motorul ca să împiedice 
Zodiacul să se răstoarne sub un val. Când Dahlgren se răsuci 
înapoi spre ATV ca să poată urca şi Dirk la bord, observă 
salopeta ruptă şi numeroasele vânătăi. 

— Nu te supăra că-ţi spun, dar arăţi de parcă ai fost să 
dansezi cadril cu freza de cultivare. 

— Nu ştiu dacă are vreo importanţă, dar aşa mă şi simt, spuse 
Dirk. 

— Nu vrei să parchezi ATV-ul ăla pe uscat? 

— Nu, proprietarul lui mi-a cam dat bătaie de cap că l-am 
împrumutat. Aş sugera să ne întoarcem pe A/exanaria cât mai 
repede cu putinţă. 

Dahlgren porni motorul şi navigă către nava de cercetare. 
Dirk privi linia orizontului şi zări barca de patrulare gonind în 
direcţia lor. O idee mai târziu, un bubuit gros înecă zgomotul 
produs de motor şi o umbră ţâşni pe deasupra Zodiacului. Dirk 
ridică privirea şi văzu huruind un C-130 care zbura la altitudine 
joasă. Era vopsit gri, cu steagul multicolor al Africii de Sud 
imprimat pe coadă. Dahlgren făcu avionului semn cu mână, 
încetinind Zodiacul pentru a putea îi auzit pe deasupra 
zgomotului motorului. 

— E avionul de căutare şi salvare pe care l-am chemat din 
Pretoria. Era şi vremea să apară. Ar fi bine să le dăm de veste 
că sunteţi în siguranţă. Scoase o staţie radio portabilă şi anunţă 
vasul A/exandria că Dirk şi Summer fură găsiţi. 

În timp ce aşteptau ca mesajul să fie transmis avionului, Dirk 
îl bătu pe Dahlgren pe umăr şi arătă către barca de patrulare 
care se apropia. 

— Sună înapoi şi întreabă avionul dacă n-ar vrea să-i agite un 
pic pe indivizii ăştia. Spune-le că suspectăm că fac parte dintr-o 
reţea locală de piraterie. 

— Aş zice că administraţia federală a aviaţiei nu are jurisdicție 
în apele astea, spuse Dahlgren şi apoi transmise mesajul. 

Aeronava C-130 ajunsese deja un punct la orizont. Apoi se 
întoarse, devenind din ce în ce mai mare. Pilotul cobori avionul 
cât mai jos, la aproape cincisprezece metri deasupra apei. 
Apropiindu-se de ambarcaţiunea de patrulare dinspre pupa, luă 
echipajul prin surprindere. Câţiva oameni se aruncară la podea 
când mugetul a patru motoare cu turbopropulsie de patru mii 


două sute de cai-putere plană deasupra bărcii. 

Avionul trecu, se întoarse leneş şi mai trecu o dată pe 
deasupra întregii lățimi a bărcii. De data aceasta, câţiva dintre 
bărbaţii mai curajoşi fluturară armele, dar fără să tragă. 
Neintimidat, pilotul aeronavei C-130 mai trecu de trei ori, de 
fiecare dată mai jos. Barca de patrulare înţelese mesajul şi 
întoarse fără tragere de inimă, îndreptându-se înapoi către țărm. 
Urmărindu-i ca să se asigure, C-130 mai rămase la altitudine 
joasă preţ de încă o oră, înainte să-şi încline aripile şi să se 
întoarcă acasă. 

Dirk îl privi pe Dahlgren şi spuse: 

— Aminteşte-mi să trimit o ladă de bere forţelor aeriene sud- 
africane. 

— Indivizii ăştia nu prea se joacă, aşa-i? 

Câteva minute mai târziu, traseră de-a lungul Alexandriei. 
Când urcară la bord, Dirk şi Summer fură surprinşi să vadă 
submarinul deformat pe puntea pupei. 

— L-am găsit repede cu sonarul şi am putut să prindem 
parâmele pentru ridicare cu un vehicul subacvatic controlat la 
distanţă, spuse Dahlgren. Ne-am reluat căutările la linia țărmului 
când am văzut că nu eraţi înăuntru. 

Fraţii fură întâmpinați cu căldură când urcară la bord, dar 
Summer detectă o urmă de nervozitate, chiar şi din partea lui 
Dahlgren, atunci când fu ajutată şi urcată pe o targă. Doctorul 
navei îi zori către camera de decompresie, care era deja 
pregătită cu mâncare şi medicamente. 

Dirk încercă să se sustragă, dar doctorul îi ordonase să intre 
în cameră ca măsură de precauţie. Inainte ca să fie închis 
chepengul, Dahlgren vâri capul înăuntru ca să se asigure că Dirk 
şi Summer se simțeau confortabil. 

— Poate că nu e o idee prea bună să zăbovim în zonă, spuse 
Dirk. Am reuşit să plantăm toţi senzorii seismici înainte de 
întâlnirea noastră cu barca de patrulă. Putem să ne ocupăm de 
pungaşii ăştia altă dată. 

— Căpitanul deja a setat direcţia pentru o fugă în Durban cu 
toată viteza înainte. Dahlgren era serios ca un dascăl. 

— De ce Durban? Am crezut că de aici mergem în Mozambic. 

Doctorul strigă din spatele camerei să închidă chepengul. 

— Mi-e teamă că avem veşti rele, spuse Dahlgren. Tatăl tău şi 
Al sunt daţi dispăruţi în Pacific. 


Înainte ca ei să poată procesa cuvintele, capacul gros de 
metal fu închis, iar ocupanţii camerei fură presurizaţi din nou în 
adâncimi. 

Pitt se simţea de parcă s-ar fi aflat într-o cameră, doar că era 
o cameră a ororilor. 

De la oră la oră, închisoarea umedă pe care o împărțea la 
bordul lui Ade/aide devenea din ce în ce mai mică. O creştere a 
temperaturii în timpul zilei transformase încăperea într-un 
cuptor fierbinte şi sufocant. Şi ce era şi mai rău, căldura 
intensifica mirosurile groaznice generate de bărbaţii încarceraţi 
şi de cele două cadavre. 

Pitt simţea foamea în mod constant, dar era mulţumit că 
aveau suficientă apă de băut. Periodic, uşa se deschidea şi doi 
bărbaţi înarmaţi le aruncau din cambuză cutii cu pâine şi alte 
produse uscate. Prizonierii preţuiau scurtele adieri de aer 
proaspăt la fel de mult cum preţuiau şi mâncarea. 

Pitt şi echipa SWAT încercară să pună la cale un plan de 
evadare, dar nu aveau opţiuni. Încăperea de depozitare fusese 
golită de orice unelte sau echipamente cu care să poată forţa 
ieşirea. Îşi dădură seama că uşa încuiată era supravegheată 
continuu. Multiplele tentative de a încerca să forţeze clanţa sau 
balamalele fuseseră imediat întâmpinate de pe partea cealaltă 
de lovituri cu patul armei. Ori de câte ori se deschidea uşa 
pentru a se livra mâncare sau apă, cel puţin doi bărbaţi îi 
amenințau cu armele. 

Observând că pâinea râncedă pe care o primeau se uscase 
până la consistenţa granitului, Giordino sugeră să o folosească 
pentru atacarea paznicilor. 

Prietenul lui Pitt îşi reveni iute, iar rana lui scăpase cumva de 
infecţie. După ce dormise aproape trei zile încontinuu, Giordino 
se trezise cu o vigoare enervantă şi-şi câştigă repede forţele în 
ciuda dietei sărăcăcioase. 

În timp ce mai toţi bărbaţii se resemnară cu faptul că erau 
captivi, câţiva începură să-şi piardă controlul. Izbucniră lupte 
între membrii echipajului Ade/aidei, în timp ce un alt bărbat 
cedă ţipând isteric. Pitt simţi o nelinişte când observă că viteza 
navei scăzu, semn că ajunseseră în ape protejate. 

Pitt numărase câte ore trecuseră de când fusese aruncat în 
temniţă. Călătorind la şaisprezece noduri, calculă că Adelaide ar 
fi putut parcurge aproape şase mii patru sute treizeci şi şapte de 
kilometri, ceea ce i-ar fi plasat undeva între Alaska şi Peru. Dar 


temperaturile crescute sugerau un spaţiu ecuatorial. Dacă nava 
îşi menţinuse cursul sudic, Pitt se gândi că puteau fi undeva în 
dreptul sudului Mexicului sau al Americii Centrale. 

Confirmarea veni curând, după ce vasul se opri şi porni de 
câteva ori, acompaniat de sunetul activităţii dintr-un doc. Nava 
ieşi în larg şi mai navigă încă trei ore înainte să se oprească de 
tot. La scurtă vreme după aceea, prizonierii fură scoşi din 
compartimentul lor. 

Bărbaţii ieşiră dintr-o încăpere călduroasă şi umedă pe o 
punte la fel de călduroasă şi de umedă. Nava era acostată la un 
doc, cu pupa înainte, înconjurată din trei direcţii de jungla 
deasă. Doar un mic petic de albastru de la prora arăta că 
navigaseră dintr-o zonă întinsă de apă într-un golfuleţ îngust 
abia suficient de lat cât să încapă cargobotul. 

Lumina puternică a dimineţii le înţepa ochii şi totuşi Pitt 
observă că soarele nu se vedea nicăieri. 

— Unora chiar le place jungla pe aici, spuse Giordino arătând 
cu degetul către cer. 

Făcându-şi umbră ochilor, Pitt văzu un înveliş transparent de 
junglă deasupra. Îi luă ceva vreme până când realiză că era doar 
o plasă de camuflaj care era întinsă peste tot docul. 

Poate că-s doar obsedaţi de intimitate, spuse Pitt. Se uită la 
Adelaide şi-şi confirmă suspiciunile. Numele navei fusese 
înlocuit, numindu-se acum Labrador, iar coşul şi copastia punţii 
fuseseră vopsite în culori noi. Cei care deturnaseră vasul erau 
versaţi în ascunderea furturilor la scară mare. 

Prizonierii fură mânaţi către o schelă de debarcare, unde 
fuseseră întâmpinați de o linie de oameni înarmaţi, în salopete 
de camuflaj, dintre care unii făceau echipă cu câte un câine de 
pază. Captivii fură lăsaţi să aştepte pe doc preţ de câteva 
minute, ceea ce le oferi suficient timp lui Pitt şi lui Giordino să 
studieze împrejurimile. Dotările docului erau modeste, constând 
în două macarale mici şi un sistem transportor. In spatele celui 
din urmă se aflau nişte plăci de beton, prăfuite de sedimente 
gri, staţii de transfer pentru roca neprelucrată şi elementele de 
pământuri rare procente, care erau transferate în şi din aşezare. 
Dincolo de zona docului, câteva clădiri joase se vedeau prin 
frunziş. Pitt suspectă că erau unităţi de separare şi de extracţie, 
folosite pentru rafinarea rocilor de pământuri rare. 

Zgomotul unui motor precedă apariţia unei maşinuţe de golf 


care ducea un bărbat blond şi musculos îmbrăcat în uniformă şi 
purtând un pistol în toc la şold. Un bici răsucit îi atârna de curea 
în partea opusă. Pitt observă că santinelele se tensionară la 
sosirea lui. 

— Arată ca un îmblânzitor de lei, şopti Giordino. 

— De la un circ din care nu vreau să fac parte, spuse Pitt. 

Supraveghetorul, Johansson, traversă docul şi vorbi cu 
Gomez, care coborâse de pe navă în urma prizonierilor. 
Suedezul analiză cargobotul cu un zâmbet de satisfacţie. 

— Duce o groază de monazit, spuse Gomez. Testele au 
confirmat concentraţii mari de neodim, ceriu şi disprosiu. 

— Excelent. Unităţile de extracţie aşteptau material nou. O să 
punem noii prizonieri la încărcarea rocii. 

— Şi cu nava? 

— O să fie o achiziţie bună pentru flotă. Determină ce 
reconfiguraţii se cer pentru a-i şterge identitatea şi discutăm cu 
Bolcke după ce e descărcată. 

Johansson îi întoarse spatele lui Gomez ca să-i examineze pe 
noii prizonieri. Îi reevaluă pe bărbaţi cu un ochi răutăcios, 
acordând atenţie specială echipei SWAT. 

— Bine aţi venit la Porţile Infernului, spuse el, porţile către 
iad. Acum îmi aparţineţi mie. 

Flutură din mâini către clădirile din spate. 

— Acesta este un centru de prelucrare a minereului. Luăm 
roca brută şi o procesăm în diferite minerale de valoare 
crescută. lar voi veţi fi parte din proces. Dacă munciţi din greu, 
trăiţi. La fel şi dacă nu încercaţi să evadați. Se opri şi fixă cu 
privirea şirul de oameni slăbiţi. Aveţi întrebări? 

Un membru al echipajului Ade/aide, unul care făcuse faţă cu 
greu timpului în captivitate, îşi drese vocea. 

— Când vom fi eliberaţi? întrebă el. 

Johansson se apropie de bărbat şi îi zâmbi. Apoi scoase liniştit 
arma de la brâu şi-l împuşcă pe bărbat în frunte. Un stol de 
păsări din jungla din apropiere cârâiră din pricina zgomotului, în 
timp ce bărbatul se rostogoli pe spate şi căzu mort în apă. 

Ceilalţi captivi rămaseră într-o linişte absolută. 

— Mai sunt şi alte întrebări? întrebă Johansson rânjind. 

Neprimind nici un răspuns, îşi vâri arma înapoi în toc. 

— Bine. Încă o dată, bine aţi venit la Puerta de Infierno. Şi 
acum, să trecem la treabă. 


51 


Zumzetul apăsat al motorului remorcherului amuţi, lăsând în 
prim-plan sunetele mult mai firave ale valurilor care se loveau 
de toca lui. Trezită de lipsa zgomotului şi a vibraţiilor, Ann se 
ridică din patul ei şi întinse braţele. Îşi frecă încheieturile, unde 
cătuşele îi iritară pielea, şi păşi spre un mic hublou de pe 
peretele de la tribord. 

Era încă întuneric. Lumini împrăştiate încă punctau malul cam 
la un kilometru jumătate dincolo de fluviu, ceea ce le spunea că 
ancoraseră pe malul estic. Era sigură că era Mississippi. Din 
punctul de plecare din Paducah, nu se putea merge decât într-o 
singură direcţie în aval, spre confluenţa lui Ohio cu Mississippi, 
lângă Cairo, Illinois. Noaptea trecută, trăsese cu ochiul afară şi 
văzuse luminile strălucitoare ale unui oraş mare, despre care se 
întreba dacă nu era Memphis. În timp ce privea silueta unui 
cargobot mare care trecea pe râu, bănui că se aflau undeva 
aproape de New Orleans. 

Îşi clăti faţa într-un bazin şi căută din nou prin cabana 
aglomerată o potenţială armă. Era o încercare sortită eşecului, 
pentru că făcuse acest lucru de cel puţin douăzeci de ori, dar 
care măcar îi ţinea mintea în priză. Ajunse doar până la un birou 
gol când auzi clanţa mişcându-se uşor, iar uşa cabinei se 
deschise. Pablo stătea în cadrul uşii cu o expresie de năuceală 
în ochi şi o bâtă de baseball în mână. 

— Vino, spuse el, schimbăm navele. 

O conduse pe puntea remorcherului unde îi plimbă bâta de-a 
lungul spatelui, fixând-o apoi în îndoitura coatelor. 

— De data asta, fără demonstraţii de înot. Ţinând ferm bâta, o 
conduse să coboare de pe remorcher. 

Umerii o durură când păşi pe un doc nu prea bine luminat. 
Pablo o ghidă dincolo de şlep, unde o macara mobilă de pe doc 
ridică remorca platformă de pe punte. Mănunchiuri libere de fân 
zburau prin aer, în timp ce Pablo şi Ann urmau macaraua, care 
cobora pe o şină încorporată, către micul cargobot. În lumina 
slabă, putu să distingă numele navei de pe cadrul transversal de 
etambou. Salzburg. Deşi docul era părăsit, cu excepţia 
operatorului macaralei, câţiva bărbaţi înarmaţi îmbrăcaţi în 
uniforme de camuflaj păzeau aliniaţi pe copastia cargobotului. 

— Te rog, lasă-mă să plec, spuse Ann cu frică exagerată. 


Pablo izbucni în râs. 

— Nu înainte să ne facem livrarea. Apoi poate că-ţi vei putea 
câştiga libertatea, adăugă cu o privire lacomă. 

O împinse să meargă pe schela de debarcare până pe 
cargobot şi pe punte. O placă dreptunghiulară şi plată de 
dimensiuni mari fixată pe o platformă pe roţi le bloca drumul. 
Lângă ea, un membru al echipajului verifica o staţie de control 
asamblată cu generatoare de curent şi monitoare. Când trecură, 
bărbatul ridică privirea, privind-o pentru o clipă pe Ann. 

Ea îl privi docilă, implorând ajutor din priviri. 

— Să nu fierbi, spuse el zâmbind când trecură. 

Pablo o împinse pe Ann, ghidând-o către suprastructura de la 
pupa şi pe scările care duceau la cabinele echipajului. Noua ei 
cabină era o idee mai mare decât ultima, dar avea un hublou la 
fel de minuscul. 

— Sper că eşti mulţumită de cazare, spuse Pablo eliberându-i 
braţele de bâta de baseball. Poate că mai târziu în voiaj vom 
petrece ceva timp împreună, spuse şi ieşi din cabină încuind uşa 
pe dinafară. _ 

Ann se aşeză pe patul tare, holbându-se la uşă. In ciuda 
interacțiunii ei cu Pablo, frica i se transformase în mânie. In mod 
clar, cargobotul părăsea ţara, ducând cu el atât motorul lui Sea 
Arrow, cât şi planurile de proiectare. Avea să fie ţinută captivă în 
cabină zile întregi, poate chiar săptămâni. In loc să se 
lamenteze, se întrebă cum de reuşise întreaga schemă. 

Mintea ei analitică se puse pe treabă, gândindu-se intens la 
furturi. Obţinerea planurilor şi motorului lui Sea Arrow fusese o 
misiune prea uşoară pentru Pablo. Trebuie să fi avut ajutor din 
interior. Implicarea celor doi bărbaţi care o răpiseră şi apoi 
fuseseră ucişi indica în mod clar asta. Şi ce avea să se întâmple 
cu ea? De ce fusese răpită? 

Nu putea trage decât o singură concluzie: că trebuie să se fi 
apropiat tare mult de identificarea sursei. Işi stoarse creierii, 
trecând în revistă contractorii şi persoanele interesate. Se tot 
întorcea la Tom Cerny. Ar fi putut consilierul Casei Albe să fie 
alertat cu privire la ancheta ei? 

Tot plimbându-se îngândurată prin cabina mică, observă 
câteva arsuri de ţigară în colţul biroului. Urmele o făcură să se 
gândească la acel membru al echipajului şi întâmpinarea lui 
bizară. 


— Să nu fierbi, repetă ea. Cuvintele nu-i dădură pace până 
când, într-un târziu, semnificaţia lor o izbi ca un fulger. 

— Desigur! spuse ea, supărată că nu se gândise la asta mai 
devreme. Într-adevăr, să nu mă las fiartă. 

Un zbor comercial de noapte dinspre Durban via 
Johannesburg se dovedi cea mai rapidă rută de întoarcere în 
Washington pentru Dirk şi Summer. Aveau amândoi privirea 
înceţoşată când coborâră împleticindu-se din avion a doua zi 
dimineaţa devreme pe Aeroportul Naţional Reagan. In mod 
remarcabil, Summer merse de una singură prin terminal, 
prezentând doar înţepeneala specifică unui zbor lung, dar fără 
paralizia cauzată de decompresie. 

Perioada petrecută în camera de decompresie de pe 
Alexandrin o salvase. În timp ce nava NUM A naviga cu viteză 
dinspre extremitatea Madagascarului către Durban, Summer şi 
Dirk petrecuseră o vreme la o presiune echivalentă unei 
adâncimi de o sută douăzeci de metri. Echipa medicală a navei 
eliberase încet presiunea din camera de depresurizare, 
permițându-le bulelor de azot din țesuturile lor să se disipeze. 
Când fură eliberaţi din cameră, aproximativ două zile mai târziu, 
Summer descoperi că poate să meargă, acuzând doar o uşoară 
durere. 

Din moment ce zborul ar fi putut să-i agraveze simptomele, 
medicul de la bordul navei insistă să nu se urce la bordul unui 
avion în următoarele douăzeci şi patru de ore. Din fericire, 
timpul lor de deplasare până la Durban acoperi perfect 
intervalul recomandat. Scăpaţi de camera de decompresie, 
avură timp să le povestească celorlalţi despre munca din 
submarin, să inspecteze daunele şi să-şi rezerve locuri la zborul 
pentru casă, înainte de a alerga către aeroportul Internaţional 
King Shaka din Durban, chiar din momentul în care Alexandria 
atinse docul. 

După ce-şi luară bagajele de pe aeroportul Reagan, luară un 
taxi până la hangarul tatălui lor. Intrară, îşi lăsară bagajele şi se 
împrospătară în apartamentul de deasupra. 

— Crezi că pe tata l-ar deranja dacă am împrumuta una dintre 
maşinile lui ca să dăm o fugă la birou? întrebă Summer. 

— Ne-a lansat întotdeauna invitaţia de a conduce ce vrem, 
spuse Dirk. Arătă către un automobil sport cu două locuri, vopsit 
în roşu de Burgundia şi argintiu, parcat lângă un banc de lucru. 
Mi-a spus într-un e-mail chiar înainte să plece în Pacific că 
tocmai ce-a aranjat Packardul şi merge foarte bine. Ce-ar fi să-l 


luăm? 

Verifică să vadă dacă avea suficient combustibil, iar Summer 
deschise uşa garajului. Strecurându-se pe locul şoferului, trase 
frâna de mână şi ajustă clapeta de acceleraţie aflată pe volan, 
după care apăsă butonul de pornire. Motorul puternic cu opt 
cilindri murmură prinzând viaţă. || lăsă să se încălzească o clipă, 
scoase maşina afară şi o aşteptă pe Summer să încuie hangarul. 

Sări şi ea pe scaunul din dreapta cu o geantă de voiaj după 
ea, fără să observe o dubă albă parcată pe câmpul din 
apropiere. 

— Ce-i cu scaunele astea ciudate? întrebă ea. 

Maşina sport Packard avea un habitaclu îngust cu două 
scaune rigide. Scaunul pasagerului, în care se afla Summer, 
fusese fixat permanent la câţiva centimetri mai departe de bord 
decât scaunul şoferului, pe care se afla Dirk. 

— Şoferul are mai mult loc să se întoarcă şi să manevreze la 
viteze mari, explică Dirk, arătând către schimbătorul de viteze 
din podea. 

— Mă bucur de spaţiul lejer pentru picioare. 

Construit în 1930, modelul Packard 734 avea una dintre cele 
mai rare osaturi, o maşină rapidă, suplă şi aerodinamică. Linia 
corpului se îngusta într-un punct unghiular, ceea ce-i dădea 
maşinii un aer puternic aerodinamic. Avea două cauciucuri de 
rezervă montate în părţile laterale şi întregul corp lucea de la 
vopseaua metalicii de culoarea aliajului de cositor şi plumb care 
contrasta cu aripile vopsite în roşu de Burgundia şi cu linia de 
aceeaşi culoare care trasa întreaga lungime a maşinii. Farurile 
înguste Woodlite din faţă, combinate cu parbrizul înclinat, creau 
senzaţia că maşina se afla în mişcare chiar şi atunci când era 
parcată. 

Dirk conduse către nord pe George Washington Parkway, 
descoperind că Pacardul alerga cu uşurinţă prin traficul de pe 
artera principală. Doar zece minute le luă până când ajunseră la 
sediul NUMA, o clădire înaltă din sticlă de pe malul râului 
Potomac. Dirk parcă în garajul subteran şi apoi luară un lift până 
la ultimul nivel, unde se afla biroul lui Rudi Gunn. Secretara lui îi 
direcţionă către centrul de resurse computerizate şi coborâră 
trei etaje până la nivelul ultratehnologizat al lui Hiram Yaeger. 

li găsiră pe Gunn şi Yaeger în faţa unui ecran de mărimea 
unui perete, examinând imagini satelit ale unei mări pustii. Cu 


părul murdar şi cearcăne sub ochi, amândoi arătau de parcă nu 
mai dormiseră de zile întregi. Dar parcă se mai înviorară când îi 
văzură pe copiii lui Pitt. 

— Mă bucur că v-aţi întors, spuse Gunn. Ne-aţi speriat de-a 
binelea când a dispărut submarinul. 

— Şi noi, spuse Summer. 

— Am crezut că trebuia să-l sedăm pe Rudi, spuse Yaeger. 
Piciorul ţi-e bine, Summer? 

— E bine. Cred că locul de la clasa economic din avionul de la 
Johannesburg a fost mai dureros decât accidentul de 
decompresie. Ochi o colecţie de ceşti murdare de cafea pe masă 
înainte să strice atmosfera. Care-s veştile vizavi de tata şi Al? 

Amândoi bărbaţii se înnegriră la faţă. 

— Din păcate, n-avem prea multe de raportat, spuse Gunn. Le 
descrise misiunea de protejare a cargobotului care ducea 
minereul, în timp ce Yaeger deschise o hartă a estului 
Pacificului. 

— Au urcat la bordul navei Adelaide la aproximativ o mie şase 
sute de kilometri sud-est de Hawaii, spuse Yaeger. O fregată a 
marinei care făcea manevre în larg în zona San Diego era 
programată să se întâlnească cu ei când se apropiau de coastă 
şi să-i escorteze până în Long Beach. Ade/aide n-a apărut. 

— Vreo urmă de flotanţi? întrebă Dirk. 

— Nu, spuse Gunn. Am trimis aeronave de căutare şi salvare 
din Hawaii şi de pe continent care au acoperit zona zile întregi. 
Marina, a trimis două vase în zonă, iar Forţele Aeriene au trimis 
chiar şi drone de recunoaştere. Toate s-au întors fără nici un 
rezultat. 

Dirk observă o linie orizontală care începea din partea stângă 
a ecranului şi se termina acolo unde intersecta o linie roşie care 
venea din Hawaii. 

— Ala este traseul lui Adelaide? 

— Semnalul AIS a oferit date despre cursul ei până puţin după 
ce tatăl vostru şi echipa SWAT au urcat la bord, spuse Yaeger. 
Apoi semnalul AIS a murit. 

— Deci s-a scufundat? întrebă Summer cu vocea tremurândă. 

— Nu neapărat, răspunse Gunn. Ar fi putut, pur şi simplu, să 
dezinstaleze sistemul de urmărire, ceea ar fi, de altfel, o mişcare 
evidentă pentru o deturnare. 

— Am trasat câteva cercuri mari în jurul ultimei poziţii 


raportate ca să vedem unde ar fi putut să meargă. Yaeger 
înlocui harta oceanului împărțind ecranul în două cu imaginea a 
două fotografii din satelit ale oceanului. Jos era suprapusă 
imaginea unui cargobot numit Ade/aide. Ne uităm la fotografiile 
din satelit să vedem dacă n-a mai apărut pe undeva. 

— Hiram are acces la fiecare sursă publică sau nu de 
recunoaştere prin satelit. Din nefericire, punctul de dispariţie 
este în mijlocul unei zone moarte din punct de vedere al 
acoperirii sateliților, aşa că trecem la partea de uscat. 

— America de Nord, de Sud şi Centrală, pentru început, spus 
Yaeger înăbuşindu-şi un căscat. Ar trebui să ne ţină ocupați 
până la Crăciun. 

— Cum putem ajuta? întrebă Summer. 

— Avem imagini din satelit pentru majoritatea porturilor de pe 
Coasta de Vest din ultimele patru zile. Le voi împărţi să văd 
dacă poate zări careva o navă care să semene cu Adelaide. 

— Trei în Long Beach, două în Mananillo, patru la Canalul 
Panama şi câte una pentru San Antonio, Chile şi Puerto Caldera, 
Costa Rica, spuse Yaeger. 

— Nu-mi pot imagina că vreunul dintre vasele din Long Beach 
ai putea fi al nostru, spuse Dirk, decât dacă au dat o fugă în alt 
port înainte ca să descarce. 

Gunn se uită la ceas. 

— E încă devreme în vest. Ce-aţi zice dacă am face pauză 
pentru cină? Când ne adunăm din nou, putem începe să sunăm 
autorităţile portuare din fiecare locaţie. Ar trebui să poată 
confirma dacă Adelaide a descărcat la ei. 

— Bine gândit, spuse Dirk ridicându-se şi întinzându-şi oasele. 
Am rămas fără combustibil după o masă în avion şi cafea. 

— Numai puţin, spuse Summer. Înainte să luăm pauză, am 
nevoie de o favoare din partea lui Hiram şi apoi de ajutor ca să 
fac o livrare. Îşi ridică rucsacul de călătorie, care zdrăngăni din 
cauza sticlelor dinăuntru. 

— Mi-e destul de foame. Putem lua ceva de mâncare în drum? 

— Unde ne îndreptăm noi, spuse ea, pot garanta că va fi ceva 
bun de mâncat. 

Packardul ieşi mugind din parcare şi ocoli o dubă albă de la 
marginea parcării exterioare, înainte să se amestece în traficul 
aglomerat de seară. Dirk traversa Georgetown, iar briza serii îi 
răvăşea părul lui Summer în maşina decapotată. Luând-o pe o 
stradă rezidenţială întunecată şi plină cu case elegante, Dirk 
opri în faţa unui fost şopron, dar care cu multă vreme în urmă 
fusese transformat într-o locuinţă particulară elegantă. 

Abia dacă sunaseră că uşa fu deschisă cu putere de un bărbat 
uriaş care purta o barbă ce se revărsa. Ochii lui St. Julien 
Perlmutter străluciră când îi întâmpină pe Dirk şi Summer şi-i 
invită înăuntru. 

— Era cât pe ce să mănânc fără voi, spuse el. 

— Ne aşteptai? întrebă Dirk. 

— Desigur. Summer mi-a trimis un e-mail cu detaliile 
misterului din Madagascar. Am insistat să veniţi amândoi la cină 
imediat ce vă întorceaţi. Voi doi nu vorbiţi? 

Summer zâmbi cu sfială către fratele ei, apoi îl urmă pe 
Perlmutter prin livingul plin de cărţi până într-o zonă formală 
pentru cină, unde o masă antică din lemn de cireş aştepta plină 
ochi cu mâncare. Perlmutter era un istoric maritim, unul dintre 
cei mai buni de pe planetă, iar a doua lui dragoste era 
mâncarea. Ochii i se înflăcărară când Summer deschise geanta 
şi-i oferi trei sticle de vin din Africa de Sud. 

— Un Chardonnay Vergelegen şi două soiuri roşii din De 
Toren. 

Luă sticlele şi le examină cu încântare. 

— Minunate vinuri. Mergem? 

Fără să piardă timpul, găsi tirbuşonul şi turnă din Chardonnay. 

— Sunt, desigur, tulburat să aflu despre dispariţia tatălui 
vostru. Să dea Domnul să fie într-un port în siguranţă, spuse el 
ridicând paharul. 

In timp ce discutau despre dispariţia lui Pitt, serviră cotlet de 
porc în sos de ardei chipotle, cartofi şi sparanghel la cuptor. Ca 
desert, fură devorate piersici proaspete de Georgia în sos de 
frişcă şi lichior. Bucătarul francez al gazdei, precum şi menajera 
aveau liber, aşa că Summer şi Dirk îl ajutară pe Perlmutter să 
strângă masa şi să spele vasele înainte să se aşeze înapoi la 
masă. 


— Vinul a fost delicios, Summer, dar să nu te joci cu mine, 
spuse Perlmutter. Ştii pe ce vreau să pun mâinile cu adevărat. 

— Credeam că nu mai întrebi, spuse ea. Deschise geanta de 
voiaj şi scoase jurnalul împachetat cu grijă pe care-l găsise pe 
pluta de pe plajă. Jurnalul de bord de pe Barbarigo, anunţă ea. 

— Deci despre asta era vorba, spuse Dirk. lar eu credeam că 
te bucuri să ne vezi pe noi. 

Perlmutter izbucni într-un râs al cărui ecou răsună în toată 
casa. Prieten vechi de-al tatălui lor, fusese iute adoptat de copiii 
lui Pitt ca un fel de unchi prietenos. 

— Dragul meu, compania voastră este bine-venită oricând. 
Desfăcu şi turnă dintr-o altă sticlă pe care o adusese Summer. 
Dar un bun mister marinăresc e mai dulce decât vinul. 

Perlmutter luă pachetul şi-l desfăcu cu grijă din pânza 
uleioasă. Jurnalul legat în piele prezenta semne de uzură, dar în 
rest era în stare bună. Dădu uşor coperta la o parte şi citi pagina 
de titlu scrisă de mână cu litere aplecate. 

— Viaggio di Sommergibile Barbarigo, Giugno 1943. Căpitano 
di corvetta Umberto de Julio. Perlmutter ridică privirea şi-i zâmbi 
lui îi miner. Ästa-i submarinul nostru. 

— Submarin? întrebă Dirk. 

— Pluta de pe plajă, spuse Summer. Conţinea rămăşiţele unor 
membri ai echipajului unui submarin italian din cel de-al Doilea 
Război Mondial. 

— Barbarigo, o navă masivă din clasa Marcello, spuse 
Perlmutter. Avea un istoric strălucit în apele Atlanticului în 
perioada războiului, când scufundase şase nave şi doborâse o 
aeronavă. Dar şi-a pierdut vigoarea în 1943, când a fost 
distribuită într-un proiect cu numele de cod Aquila. 

— În latină înseamnă vultur, spuse Dirk. 

Summer îi aruncă fratelui ei o privire suspicioasă. 

— Astronomie, explică el. Îmi amintesc de la o constelație de 
lângă cea a Vărsătorului. 

— Catâr ar fi fost un nume mult mai potrivit, spuse 
Perlmutter. Nemţii îşi făceau griji din cauza pierderilor mari de 
nave de suprafaţă în timpul transporturilor de materiale din 
Japonia, aşa că i-au convins pe italieni să transforme opt din 
cele mai mari şi cumva depăşite submarine pentru misiuni de 
transport. Interiorul navelor fusese golit şi mare parte din 
armament înlăturat ca să poată căra cantităţi cât mai mari cu 


putinţă. 

— Pare că a fost o misiune periculoasă, spuse Dirk 

— Aşa a fost. Patru nave au fost scufundate imediat, una a 
fost abordată şi celelalte trei au fost capturate în Asia înainte de 
a încheia drumul de întoarcere. Sau cel puţin aşa spun cărţile de 
istorie. Perlmutter începu să scaneze paginile, examinând 
datele. 

— Şi deci ce s-a întâmplat cu Barbarigo? întrebă Summer. 

— Numit Aquila 5, a pornit din Bordeaux pe 16 iunie 1943 
către Singapore, cu o încărcătură de mercur, oţel şi bare de 
aluminiu. S a pierdut contactul radio cu vasul câteva zile mai 
târziu şi s-a presupus că s-a scufundat undeva pe lângă insulele 
Azore, spuse sărind până la ultima pagină. Italiana mea este 
deplorabilă, dar văd că ultima notare a fost făcută pe 12 
noiembrie 1943. 

— Aproape cinci luni mai târziu, spuse Dirk, ceva nu se leagă. 

— Am răspunsul, sper, chiar aici, interveni Summer şi scoase 
o legătură de pagini printate. L-am rugat pe Hiram să scaneze 
jurnalul în sistemul lui computerizat. Zice că a fost floare la 
ureche să-l traducă în engleză şi mi-a dat rezultatul chiar înainte 
să plecăm. 

Începu să împartă paginile în jurul mesei, lăsându-i pe fratele 
el şi pe Perlmutter să le devoreze. 

— Poftim, spuse Dirk. Zice aici că au fost zăriţi şi atacați de 
două aeronave în golful Biscaya la scurt timp după ce au părăsit 
portul, dar că au reuşit să le evite în siguranţă. Antena lor radio 
a fost avariată, ceea ce i-a împiedicat să comunice cu cei de la 
comanda centrală. 

Cu ajutorul jurnalului, urmăriră voiajul lui Barbarigo în jurul 
Capului Bunei Speranţe şi de-a lungul Oceanului Indian. 
Submarinul descărcase încărcătura în Singapore şi apoi fusese 
reorientat către un mic port malaysian de lângă Kuala Lumpur. 

— „Pe 23 septembrie, am preluat 130 de tone de rocă 
oxidată, căreia localnicii îi spun Moartea Roşie”, citi Summer. 
„Un cercetător neamţ, pe nume Steiner, a supravegheat 
încărcarea şi s-a alăturat echipajului pentru drumul de 
întoarcere”. 

— Ofiţerul secund a notat mai târziu că Steiner a stat ascuns 
în cabina lui tot restul călătoriei, spuse Dirk. 

— Moartea Roşie? spuse Perlmutter. Mă întreb dacă are ceva 


de-a face cu ciuma cu acelaşi nume despre care vorbeşte Edgar 
Allan Poe. Va trebui să investighez asta şi la fel şi pe individul 
ăsta Steiner. În mod clar o încărcătură dubioasă. 

Cei trei mai răsfoiră notițele câtorva alte săptămâni, care 
descriau drumul de întoarcere al submarinului de-a lungul 
Oceanului Indian. Pe 9 noiembrie, scrisul era vizibil grăbit, iar 
paginile aveau pete de apă sărată. 

— Aici au intrat în bucluc, când se îndepărtau de coasta Africii 
de Sud, spuse Perlmutter. Citi cu voce tare o descriere succintă 
a scufundării lui Barbarigo pentru evitarea unui atac aerian pe 
timp de noapte. După ce a evitat câteva bombe, echipajul a 
crezut că a scăpat de atac, dar apoi a descoperit că elicea 
submarinului fusese lovită sau desprinsă cu totul. 

Dirk şi Summer rămaseră tăcuţi în timp ce Perlmutter citea 
despre tragedia rezultată. Lipsit de propulsie, submarinul a 
rămas scufundat douăsprezece ore, temându-se ca nu cumva să 
fi fost chemată la faţa locului o aeronavă suplimentară. Când au 
ieşit la suprafaţă la miezul zilei, s-au trezit pe o mare pustie, 
plutind în derivă către sud-est. Purtaţi dincolo de rutele navale şi 
fără staţie radio, marinarii se temeau că ar fi putut pluti spre 
moarte în Antarctica. De Julio, căpitanul, a ordonat ca echipajul 
să abandoneze nava; au luat cele patru plute de salvare 
depozitate sub puntea de la prora şi au părăsit nava salutând-o. 
Într-un talmeş-balmeş de comenzi, ultimul marinar a uitat să 
amorseze sarcinile de sabordare şi a sigilat tambuchiul principal. 
În loc să se scufunde în faţa lor, Barbarigo a plutit în derivă 
pierzându-se în linia orizontului. 

Perlmutter se opri din citit şi ridică sprâncenele de parcă ar fi 
fost o pereche de poduri basculante. 

— Pe cuvântul meu, spuse el încet. Este foarte curios. 

— Ce s-a întâmplat cu celelalte trei plute? întrebă Summer. 

— Notiţele sunt din ce în ce mai pătate din momentul ăsta, 
spuse Perlmutter. Au luat calea Africii de Sud şi ajunseseră până 
în punctul în care vedeau pământul când a izbucnit o furtună. 
Hârcile au fost împrăştiate, iar căpitanul De Julio a scris că 
oamenii din barca lui nu i-au mai văzut niciodată pe cei din 
celelalte trei bărci. În timpul întregului chin au pierdut cinci 
oameni, toată mâncarea, apa, velele şi vâslele. Pluta a fost 
purtată către est, plutind departe de țărm dusă de curentul de 
coastă. În cele din urmă, vremea s-a schimbat într-una 


călduroasă şi uscată. Lipsiţi de apă, au mai pierdut doi oameni, 
rămânând doar căpitanul, ofiţerul secund şi doi ingineri. 

— Devastaţi de sete, au zărit într-un final ţărmul şi au reuşit 
să tragă pluta aproape. Vântul puternic şi mişcarea ondulatorie 
a valurilor i-au purtat spre mal şi i-au aruncat pe plajă, spuse 
Perlmutter. S-au trezit într-un deşert încins, disperaţi după apă. 
Căpitanul a pornit singur în căutare de apă, zice ultima notare, 
şi asta pentru că toţi ceilalţi erau prea slăbiţi ca să mai poată 
merge. Jurnalul se încheie cu „Dumnezeu să binecuvânteze 
nava Barbarigo şi echipajul ei”. 

— Putem confirma ariditatea zonei, spuse Summer după o 
vreme. Ce tragedie, aproape să ajungi pe malul Africii de Sud, 
ca mai apoi să sfârşeşti la o mie şase sute de kilometri 
depărtare, în Madagascar. 

— Le-a mers mai bine decât celor din celelalte trei bărci, 
spuse Dirk. 

Perlmutter schiţă un gest de încuviinţare, deşi părea să fie 
pierdut în gânduri. Se ridică din scaun, merse încet în camera de 
zi, apoi se întoarse câteva minute mai târziu cu un braţ plin de 
cărţi şi o privire întrebătoare. 

— Felicitări, Summer. Se pare că ai rezolvat două mari 
mistere ale adâncurilor. 

— Două? întrebă ea. 

— Da, soarta submarinului Barbarigo şi identitatea Nălucii din 
sudul Atlanticului. 

— O cred pe prima, dar care-i faza cu Năluca asta? 

Perlmutter deschise prima carte şi răsfoi paginile. 

— Din jurnalul navei comerciale Manchester, în largul apelor 
din jurul insulelor Falkland, în data de 14 februarie 1946: „Marea 
e calmă, vântul bate dinspre sud-vest la intensitate trei sau 
patru noduri. La mila 1100, ofiţerul secund a raportat un obiect 
îndepărtat pe direcţia travers tribord. La început aducea cu 
cadavrul unei balene, dar credem că este o navă făcută de 
mâna omului”. 

Închise cartea şi deschise o alta. 

— Cargobotul Southern Star, 3 aprilie 1948, lângă Santa Cruz, 
Argentina: „Obiect necunoscut, posibil navă, zărită plutind în 
derivă la patru kilometri distanță. Cocă neagră cu 
suprastructură de dimensiuni mici în mijlocul navei. Pare 
abandonată”. 


Perlmutter ridică o a treia carte. 

— Relatările unei baze de vânătoare de balene din sudul 
Georgiei. In februarie 1951, baleniera Paulita a sosit cu o pradă 
de trei balene gri adulte. Căpitanul a relatat despre faptul că a 
zărit o navă-fantomă, a coca neagră şi joasă şi velă mică în 
mijlocul navei, care plutea în derivă undeva la o sută optzeci şi 
cinci de kilometri spre nord. Echipajul a botezat-o Năluca din 
sudul Atlanticului. 

— Şi crezi că Barbarigo este Năluca din Atlantic? întrebă 
Summer. 

— Este foarte posibil. Vreme de douăzeci şi patru de ani au 
fost raportate întâlniri cu o presupusă navă-fantomă care plutea 
în derivă în sudul Atlanticului. Dintr-un motiv sau altul, nimeni n- 
a reuşit s-o vadă de-aproape, dar toate descrierile sunt similare. 
Eu sunt de părere că un submarin bine etanşat ar putea pluti în 
derivă destul de mult pe o mare pustie. 

— La latitudinile alea sudice, chioşcul submarinului ar fi putut 
să îngheţe foarte uşor, spuse Dirk, aşa că de la distanţă putea 
să semene cu o velă. 

— Ceea ce poate fi confirmat de ultima relatare, spuse 
Perlmutter deschizând ultima carte. Era în 1964. Un marinar cu 
experienţă, pe nume Leigh Hunt, făcea un voiaj de unul singur 
în jurul lumii când văzu ceva neobişnuit. A, aici este, spuse el şi 
începu să citească cu voce tare pasajul. „In timp mă apropiam 
de Strâmtoarea Magelan am dat peste o furtună îngrozitoare, ba 
chiar brutală pentru apele acestea. Vreme de treizeci de ore, m- 
am luptat cu ape înalte de şase metri şi rafale de vânt furioase 
care încercau cu toată furia să mă izbească de stâncile din jurul 
Capului Horn. In mijlocul acestui duel, am zărit Năluca din sudul 
Atlanticului. Am crezut iniţial că era un ghețar din moment ce 
era încastrată în gheaţă, dat am reuşit să desluşesc marginile 
ascuţite şi negre de dedesubt. A trecut iute pe lângă mine, 
purtată de vânturi şi valuri către un sfârşit sigur pe țărmurile din 
Tierra del Fuego.” 

— Uau, spuse Summer, încă mai plutea în 1964. 

— Dar nu pentru mult timp se pare, dacă relatarea lui Hunt e 
corectă, punctă Perlmutter. 

— Hunt mai trăieşte? întrebă ea. Poate că am putea să vorbim 
cu el. 

— Mă tem că a dispărut pe mare acum câţiva ani. Dar familia 


lui se poate să fie încă în posesia jurnalelor lui de bord. 

Dirk termină paharul de vin şi se uită la sora lui. 

— Ei, bine, Summer, cred că ne laşi cu două mari mistere de 
rezolvat. 

— Da, spuse Summer terminându-i ideea. Unde s-a scufundat 
Barbarigo şi ce căra. 

Dirk şi Summer plecaseră de la Perlmutter cu burţile bine 
aranjate de mâncare gustoasă şi vin bun şi stârniţi de soarta 
ciudată a lui Barbarigo. Cina fusese o pauză bine-venită de la 
grijile pe care şi le luceau pentru tatăl lor şi care le năvăliră în 
minte imediat ce-şi luară la revedere. 

— Ar fi bine să ne întoarcem să vedem dacă Rudi şi Hiram au 
avut succes cu autorităţile portuare. 

— Mă gândeam că ar trebui să reexaminăm varianta ca 
Adelaide să fi călătorit spre vest. 

În timp ce mergeau pe stradă, auziră uşa unei maşini 
închizându-se, iar Dirk observă doi bărbaţi care stăteau într-o 
dubă albă la câteva locuri în spate de Packard. Ambală motorul 
de la prima apăsare a butonului de contact şi aprinse farurile. 
Deşi farurile  Woodlite arătau minunat în timpul zilei, 
performanţa lor pe timp de noapte făcea notă discordantă cu 
restul maşinii. Se distanţă uşor de curbă conducând încet şi 
urmărind în oglinda retrovizoare cum farurile dubei se aprinseră 
când el ajunse în capătul străzii. 

Făcu dreapta şi apăsă acceleraţia, gonind pe o străduţă 
flancată de copaci. Câteva secunde mai târziu, duba apăru cu 
scârţâit de roţi de după acelaşi colţ. 

Summer observă că fratele ei era atent la oglinda retrovizoare 
şi privi peste umăr. 

— Nu vreau să par paranoică, spuse ea, dar aceeaşi dubă e 
posibil să se fi aflat în parcarea NUMA când am plecat de la 
sediu. 

— Ba mai mult, spuse Dirk. Cred că dimineaţă era parcată şi 
lângă hangarul tatei. Şerpui prin cartierul bogat din Georgetown, 
ieşind pe O Street, îndreptându-se spre vest. Duba îi urmărea 
fiecare mişcare, rămânând cam la douăsprezece lungimi de 
maşină în spate. 

— Cine ar putea să ne urmărească? întrebă Summer. Cineva 
care are legătură cu oamenii din Madagascar? 

— Nu cred. Ar putea fi cineva interesat de tata. Poate că ar fi 
bine dacă i-am întreba, pur şi simplu? 

Încetini maşina în timp ce se apropiau de o intersecţie. Chiar 
dincolo de ea se afla intrarea închisă şi flancată de piloni a 
universităţii din Georgetown. De obicei, în faţa porţii se puneau 


baricade portabile pentru a împiedica maşinile să intre, dar 
fuseseră înlăturate pentru ieşirea din campus a unui camion de 
livrare. Când ieşi camionul, Dirk acceleră şi ţâşni pe lângă el şi 
pe poarta deschisă. 

Un paznic rămase cu gura căscată când vechiul Packard trecu 
pe lângă el cu iuţeala unui glonţ. Câteva secunde mai târziu, fu 
nevoit să sară într-o parte când duba albă trecu şi ea în viteză 
urmărind maşina din faţă. Dirk urmă drumul care traversa 
domeniul pe o distanţă scurtă până la o alee circulară. O statuie 
a fondatorului universităţii, John Carroll, se afla în mijloc, cu faţa 
la poarta de acces. Reflectoarele de la bază învăluiau statuia 
într-o lumină galbenă, difuză, împrumutându-i o senzaţie de 
viaţă episcopului care era de mult oale şi ulcele. 

Dirk înconjură statuia şi încetini, debreie dublu şi cobori în 
prima treaptă de viteză. Urmări luminile dubei care gonea prin 
campus şi care tocmai ce intra pe aleea circulară. Dirk stinse 
farurile Woodlite şi ambală motorul. Maşina veche ţâşni înainte 
când trase tare de volan, schimbând în treapta a doua în timp 
ce ţinea acceleraţia la podea. 

In vreme ce duba încetinea, maşina sport o zbughi în jurul 
cercului. În loc să iasă înapoi pe poartă, Dirk ţinu strâns volanul 
şi urmă bucla. Luminile din spate ale dubei apărură în faţa lor, 
ceea ce-l forţă pe Dirk să frâneze ca să evite coliziunea. 
Summer se întinse şi aprinse înapoi farurile Woodlite, făcându-le 
semn celor care-i urmăreau că jocul se terminase. 

Şoferul dubei ezită, nesigur de ceea ce se întâmplase, până 
când recunoscu lumina slabă şi gălbuie a farurilor Packardului 
din spatele lui. Fără a fi pregătit de o confruntare, apăsă 
acceleraţia. Roţile dubei scârţâiră când ţâşni întorcând pe aleea 
circulară. leşi pe primul drum la îndemână, o alee care ducea 
până în spatele unei, structuri impunătoare numită Healy Hall şi 
în centrul campusului. 

— Mergi după el, spuse Summer. Nu i-am reţinut plăcuţele de 
înmatriculare. 

Dirk băgă în viteză şi Packardul ţâşni. O maşină rapidă în 
vremurile ei, Packardul avea un motor de opt cilindri care scotea 
o sută cincizeci de cai-putere. Duba ar fi putut să lase în urmă 
bătrâna maşină pe un drum deschis, dar nu şi în spaţiile înguste 
ale campusului. 

Maşina albă goni trecând de o clădire mare din piatră. Doar 


câţiva studenţi se aflau pe acolo, iar cei din stradă eliberară 
repede drumul în faţa dubei care gonea. Aleea cotea abrupt 
către un complex lateral, dar era blocată de un poliţist care se 
afla într-o maşină de patrulare şi care se oprise ca să vorbească 
cu un student. 

Fără să poată opri, duba continuă să meargă înainte lovindu- 
se şi urcându-se pe un trotuar care traversa curtea plină de 
gazon. O fată pe bicicletă ţipă când evită la milimetru să fie 
călcată. Packardul veni şi el din spate, aflându-se la doar câţiva 
metri şi stârnind o avalanşă de lumini intermitente de la maşina 
de patrulare. 

— Cred că nu ne mai aflăm în pericol, dar am dat de bucluc, 
spuse Summer observând luminile din spate. 

Dirk strânse cu şi mai multă putere volanul în timp ce maşina 
sport făcu salturi pe suprafaţa denivelată. Urmări duba pe 
trotuar până când cobori o bordură în parcarea unui cămin 
studenţesc. Chiar în faţă, doi boboci strecurau un butoi cu bere 
în clădire când duba apăru îndreptându-se către ei. Studenţii se 
pitiră, iar duba trecu razant de butoi. 

Butoiul din aluminiu alunecă prin parcare şi se lovi de un zid 
de sprijin. La scurtă distanţă în spate, Dirk frână cu putere, dar 
nu putu să evite butoiul. Bara din faţă îl atinse prima, găurindu-l, 
pentru ca mai apoi să fie aruncat într-o parte de aripa dreaptă. 
Berea agitată explodă într-o fântână de spumă care stropi 
maşina şi pe Summer. 

— Tatei n-o să-i placă asta, spuse Dirk. 

— Ai dreptate, spuse ea ştergându-se de spuma de pe faţă. N- 
o să-i placă. E bere slab alcoolizată. 

Cele două maşini accelerară prin parcare, mărind viteza din 
cauza maşinii de patrulare. Duba derapă din parcare pe o stradă 
cu care se intersecta, şoferul nefiind hotărât încotro să se 
îndrepte, apoi săltând pe un drum pietruit care urca şi se 
întindea drept înainte. Drumul trecea pe lângă un mic deal şi 
cotea către terenul de fotbal al universităţii. Aflându-se în 
mijlocul unui antrenament de lacrosse, echipa masculină fu 
forţată să se împrăştie când duba traversă gazonul artificial. 

Zărind vechiul Packard şi maşina de poliţie pe urmele lui, 
câţiva jucători aruncară cu mingi de lacrosse înspre dubă, care 
răsunară pe caroserie, unde lăsară urme. Câţiva ţintiră şi 
Packardul până când fură dezarmaţi de zâmbetul lui Summer, 


care udă leoarcă de bere le făcea cu mâna. 

Duba câştigă distanţă faţă de Packard când goni de partea 
cealaltă a terenului şi ieşi pe o poartă deschisă. Şoferul făcu 
stânga pe strada din faţă, urmărind un indicator care-l 
direcţiona către ieşirea din campusul universitar în Canal Road. 

— Haide, putem să scăpăm de ei, spuse cel care se afla în 
dreapta şoferului dubei. 

La patruzeci şi cinci de metri în spatele lor, Dirk auzi un 
îndemn similar din partea lui Summer. 

— Nu-i pierde, încă n-am reuşit să iau complet numărul de 
înmatriculare. 

Dirk coti şi el pe drum urmărindu-i, dar fu nevoit să 
încetinească în faţa a trei studente care traversau strada către 
un teren de tenis. În spatele lor, poliţia campusului aproape că-i 
ajunse. 

Drumul se unduia trecând de o altă clădire înainte să coboare 
un deal dincolo de campus. Dirk văzu duba accelerând şi 
coborând iute dealul şi încercă să se ţină după ea. La poalele 
dealului, un semafor marca intersecţia cu Canal Road, o stradă 
principală care dădea în zona suburbană Maryland. 

Semaforul era verde, iar Dirk se temu că nu avea timp să 
treacă. Apoi se schimbă în galben şi ştiu că duba trebuia să 
oprească. 

Doar că n-o făcu. 

La îndemnul  companionului său, şoferul dubei călcă 
acceleraţia până la podea când semaforul se schimbă în galben. 
Duba se afla încă la vreo cincisprezece metri de intersecţie când 
semaforul se schimbă în roşu. În mod remarcabil, şirul de maşini 
oprit ezită, detectând probabil luminile farurilor dubei care 
cobora dealul gonind. 

Intrând în intersecţie cu o viteză de mai bine de o sută zece 
kilometri la oră, duba traversă benzile de trafic apropiate şi 
încercă să facă stânga pe cele îndepărtate. Dar cum avea viteză 
prea mare, iar şoferul panicat acţionă frânele, duba începu să 
derapeze. Alunecă pe asfalt până când roata din faţă atinse 
bordura. Cauciucul explodă, dar duba îşi continuă drumul, 
urcând-se pe bordură şi înfigându-se într-un parapet de 
protecţie scund, aripa de jos curbându-se când lojile din spate 
atinseră şi ele bordura. Din cauza forţelor combinate, duba 
ajunse cu o parte deasupra zidului de protecţie. Mai alunecă 


vreo câţiva metri, apoi trecu cu totul peste zid, căzând în apa 
care dădea numele drumului, Chesapeake, formând canalul 
Ohio, care curgea chiar dedesubt. 

Dirk opri Packardul înainte de semafor şi traversă alergând cu 
Summer în urma lui. Ajunseră la parapet şi traseră cu ochiul. 
Canalul înghiţise mai toată duba, lăsând la vedere doar o 
porţiune din roţile care încă se mai învârteau. O lumină palidă 
strălucea în apa întunecoasă într-un capăt, unde farurile încă nu 
se scurtcircuitară. 

Dirk se dezbrăcă de sacou şi-şi scoase pantofii. 

— O să încerc să-i scot, spuse. Vezi dacă poţi aduce poliţia 
campusului în ajutor. 

Sări în canal şi înotă către dubă, scufundându-se pe lângă uşa 
pasagerului din dreapta. Farurile care încă străluceau nu 
îmbunătăţiseră mai deloc vizibilitatea apei şi fu nevoit să 
găsească rama geamului deschis pipăind. lnălţimea ferestrei 
abia dacă era de treizeci de centimetri, ceea ce-i dădea de 
înţeles că, din cauza impactului, capota se prăbuşise. Nu era un 
semn bun pentru cei dinăuntru. 

Se întinse prin geamul deschis şi simţi un corp lipsit de viaţă 
legal de scaun. Bâjbâind, găsi butonul de eliberare a centurii, pe 
care o desfăcu. Trupul căzu liber, aşa că trase de umerii 
victimei, scoţând-o prin fereastra îngustă. 

Dirk ieşi la suprafaţă, trăgând cu putere aer în piept. Lumina 
puternică de la lanterna poliţistului de campus se revărsă peste 
victimă, iar Dirk realiză că-şi pierduse vremea. Individul avea 
gâtul rupt, iar capul îi atârna într-un unghi grotesc. 

Trase cadavrul la mal şi strigă către poliţist: 

— Dă-mi lanterna. 

Polițistul îi aruncă lanterna în timp ce se întinse să-l ajute să 
tragă trupul pe mal. Dirk înotă în capătul celălalt al dubei şi se 
mai scufundă o dată. Înarmat cu lanterna, putea vedea acum că 
şi şoferul era mort, având corpul prins între capota zdrobită şi 
volan. Spre deosebire de camaradul lui, nu avea centura de 
siguranţă. 

Deşi rămânea fără aer, Dirk lumină partea din spatele 
şoferului. Pe un raft erau montate aparate electronice de 
procesare. Lângă raft era o antenă parabolică mare din acrilic 
folosită la interceptarea comunicaţiilor. 

Se îndepărtă de uşă şi înotă în spatele dubei şi verifică 


plăcuţele de înmatriculare înainte să iasă la suprafaţă. Înotă 
până la mal unde Summer îl ajută să urce malul abrupt. 

— N-ai avut noroc cu celălalt? 

— Nu, şi el e mort. 

— Paramedicii sunt pe drum, spuse polițistul. Faţa palidă îi 
trăda lipsa de experienţă cu accidentele fatale. Îşi recâştigă 
stăpânirea de sine, dar vorbi cu un ton forţat de autoritate. Cine 
sunt oamenii ăştia? Şi de ce îi fugăreaţi? 

— Nu ştiu cine sunt, dar au furat ceva de la noi. 

— V-au luat banii? Sau bijuterii ori electronice? 

— Nu, răspunse Dirk, privindu-l pe bărbatul mort. Ne-au furat 
cuvintele. 

Abia după miezul nopţii, cei doi fraţi gemeni intrară 
clătinându-se în centrul de calcul NUMA. Gunn şi Yaeger 
examinau încă imagini pe ecranul mare. 

— Nu m-am gândit că v-aţi luat timp pentru o masă cu şapte 
feluri, spuse Gunn. Abia apoi observă cum arătau. Dirk era 
ciufulit şi hainele îi erau ude, iar Summer avea o ditamai pata pe 
ea şi duhnea a bere stătută. Ce mama naibii aţi păţit? 

Summer relată evenimentele, inclusiv interogatoriul de două 
ore la care fuseseră supuşi de poliţia districtului Columbia. 

— Aveţi vreo idee cine vă urmărea? întrebă Yaeger. 

— Nici cea mai mică, spuse Dirk. Suspectez că trebuie să fi 
avu! legătură cu tata. 

— S-ar putea, spuse Gunn, mai ales dacă v-au văzut plecând 
din hangarul lui de dimineaţă. Tu semeni foarte bine cu el de la 
distanţă. 

Summer îi dădu lui Yaeger o bucăţică de hârtie. 

— Uite numărul de înmatriculare al dubei. Poliţia n-a vrut să 
ne spună, dar poate reuşeşti tu să identifici proprietarul. 

— Floare la ureche, spuse Yaeger. 

— Cum merg lucrurile cu Ade/aide? întrebă Dirk. 

— Nu prea bine, spuse Gunn. Am intrat în contact cu fiecare 
autoritate portuară importantă de pe coasta de vest a Americii 
de Nord, de Sud şi Centrală. Nimeni nu ştie ca Ade/aide să-şi fi 
făcut apariţia în săptămâna ce-a trecut. 

— Presupun că asta ne lasă două opţiuni, spuse Dirk. Fie au 
descărcat la o unitate privată, fie s-au îndreptat într-o altă 
direcţie. 

Omise să menţioneze şi o a treia variantă, că nava ar fi putut 
să se fi scufundat. 

— Am discutat despre scenariile astea, spuse Yaeger, şi nu 
credem ca s-au îndreptat spre vest. În primul rând, nu prea are 
logică să deturnezi o navă dinspre Australia în estul Pacificului 
dacă plănuieşti să duci încărcătura undeva în vestul Pacificului. 
A doua problemă este combustibilul. Încărcată la capacitate 
maximă, Adelaide s-ar chinui să facă o dublă traversare a 
Pacificului fără a realimenta. 

— Are sens. Asta înseamnă că rămân în jur de o mie de alte 
locuri în care ar fi putut să se ascundă de-a lungul coastei. 


Gunn şi Yaeger dădură aprobator din cap. Căutau un ac 
transparent într-un ditamai carul cu fân. Gunn oferi detalii 
despre căutările lor din porturi şi ultimele imagini de 
supraveghere, în timp ce Yaeger se apucă să manevreze 
tastatura. Câteva minute mai târziu, îi chemă şi pe ceilalţi. 

— Am ceva despre duba voastră, spuse el în timp ce pe ecran 
apăru formularul de înregistrare de la registrul auto din Virginia. 
Proprietarul este Securetek din Tyson Corner, Virginia. 

Yaeger deschise un alt site pe ecran. 

— Agenţia de finanţe le descrie afacerea ca oferind legături 
de criptare a datelor pentru sisteme de reţele computerizate 
închise. Au opt angajaţi şi principalul lor client este guvernul 
american. 

— N-ai zice că-s genul de oameni care să tragă cu urechea la 
conversațiile altora, spuse Summer. 

— Doar dacă, interveni Dirk, activitatea pe care o desfăşoară 
este o chestie de faţadă. 

— Nu pare să fie, spuse Yaeger după cercetări suplimentare. 
Au un număr de contracte valide cu armata şi marina militară 
pentru instalarea de linii de date. 

Întorcându-se la site-ul finanţelor, observă că Securetek era o 
subsidiară a Habsburg Industries. 

—E o firmă privată, aşa că informaţiile sunt destul de 
limitate, dar au sediul în Panama şi sunt interesaţi de minerit şi 
navigaţie. 

Yaeger mai făcu câteva căutări, dar găsi doar scurte 
menționări despre firmă. Un periodic de navigaţie arăta o poză a 
unuia dintre vrachierele companiei, Graz, ancorat în Singapore. 

Dirk se uită la fotografie şi sări din scaun. 

— Hiram, poţi mări fotografia? 

Yaeger dădu din cap că da, mărind imaginea până când 
umplu întregul ecran. 

— Ce e? întrebă Summer. 

— Logoul de pe coş. 

Toţi se uitau la imaginea florii albe de la mijlocul coşului auriu 
şi îndesat al navei. 

— Cred că-i o floare de colţ, spuse Summer. Ca să rezoneze 
cu numele austriac al navei, mă gândesc. 

— Am văzut aceeaşi floare pe cargobotul care era ancorat în 
Madagascar, spuse Dirk. 


Întreaga încăpere rămasă cufundată în tăcere. Apoi Gunn 
întrebă: 

— Hiram, poţi afla în ce fel de minerit este mai exact 
implicată compania Habsburg Industries? 

— Operează o mină mică de aur în Panama lângă graniţa 
columbiană. Firma are, de asemenea, o afacere activă de 
brokeraj în roci speciale, inclusiv samariu, lantan şi disprosiu. 

— Elemente de pământuri rare? întrebă Summer. 

— Elemente de pământuri rare, spuse Gunn încuviinţând din 
cap. Deodată, Habsburg Industries pare tare interesantă. 

— Aş pune pariu că operaţiunea din Madagascar era furt de 
minereuri de pământuri rare, spuse Dirk. Motivul pentru care au 
atacat submarinul nostru a fost că lucram în jurul punctului în 
care au scufundat o navă de minereuri deturnată. 

— Am găsit o epavă care era intactă în zona în care fusese 
recent scufundată, spuse Summer. Nu se vedea să fi suferit vreo 
avarie, iar numele vasului fusese intenţionat înlăturat. 

— Jack Dahlgren a făcut nişte cercetări şi crede că era vorba 
despre un vrachier numit Norseman, spuse Dirk. S-a pierdut în 
Oceanul Indian acum patru luni, când căra minereu de bastansit 
din Malaysia. In cazul în care n-aţi ghicit, bastansitul conţine 
elemente de pământuri rare. 

— S-ar putea ca nava Habsburg din Madagascar să fi fost 
deturnată şi ea? întrebă Summer. 

Yaeger verifică registrul navelor din Panama. 

— Firma deţine patru nave, toate cargoboturi, pe nume Graz, 
Innsbruck, Linz şi Salzburg. 

— Care-i legătura austriacă? întrebă Dirk. 

— Compania este deţinută de Edward Bolcke, un inginer în 
resurse minerale originar din Austria, spuse Yaeger. Nu găsesc 
nici o menționare despre dispariţia vreuneia dintre cele patru 
nave. 

— Atunci Habsburg devine cel mai la îndemână suspect în 
dispariţia vasului Ade/aide, spuse Summer. 

— Cheia, spuse Gunn, vor fi cele patru nave ale companiei. 

Yaeger îşi apropie degetele de tastatură. 

— Să vedem ce putem găsi. 

Summer aduse cafea pentru toţi în timp ce Yaeger puse la 
treabă ansamblul de circuite al calculatorului lui performant, 
investigând cele patru nave şi locaţiile lor recente. Dură mai 


bine de-o oră până când reuşi să limiteze zonele. Afişă o hartă a 
lumii pe care o multitudine de puncte colorate străluceau, 
arătând porturile de escală recente ale navelor. 

— Lumina albastră e Graz, spuse Yaeger. Ea este cea despre 
care se crede momentan că este în sau prin jurul Malaysiei. In 
ultimele trei săptămâni a fost văzută în Tianjin, Shanghai şi 
Hong Kong. 

— Nu e implicată, spuse Gunn. 

— Luminile galbene o reprezintă pe /nnsbruck. A trecut prin 
Canalul Panama acum trei săptămâni şi a fost văzută în Cape 
Town, Africa de Sud, acum opt zile. 

— Asta-i nava pe care am văzut-o în Madagascar fără doar şi 
poate, spuse Dirk. 

— Cel mai probabil. Mai rămân Linz şi Sa/zburg. Linz a 
andocat în Jakarta acum zece zile şi se crede că încă se află 
acolo pentru reparaţii. 

— Deci luminile verzi sunt Sa/zburg? întrebă Summer. 

— Da. A apărut în Manila acum o lună, apoi în Canalul Panama 
şi a traversat spre nord acum patru zile. Sistemele de 
supraveghere portuară ale departamentului de securitate 
statală arată că a ancorat în New Orleans chiar ieri. 

Yaeger trasă o linie pe hartă de-a lungul Pacificului din Manila 
în Panama. Apoi inseră un triunghi roşu într-un loc din partea 
estică a oceanului. 

— Semnul roşu este ultima poziţie cunoscută a navei Adelaide 
de acum şase zile. Traseul lui Sa/zburg a trecut în raza a trei 
sute douăzeci de kilometri de traseul lui Adelaide. 

— N-ar fi avut nevoie de cine ştie ce deviaţie de curs ca să se 
intersecteze, spuse Dirk. 

— Momentul coincide, spuse Gunn. Sa/zburg trebuie să fi fost 
în zona aia cu cinci sau şase zile înainte de a ajunge la Canal, 
adică momentul în care Adelaide a amuţit. 

Yaeger se întoarse la o bază de date de mai devreme. 

— Înregistrările Autorităţii Canalului Panama arată că a ajuns 
în zonă vinerea trecută, intrând în ecluzele Pacificului la trei 
după-amiaza. Cred că aş putea găsi nişte imagini video arhivate 
cu ea. 

Câteva minute mai târziu, proiectă o înregistrare video a 
uneia dintre ecluze. În imagini alb-negru cu purici, videoclipul 
arăta un cargobot de mărime mijlocie care aştepta ca ecluza să 


se umple. O floare de colţ se vedea clar pe coşul navei. 

Dirk privi imaginile cu un sentiment de speranţă. 

— Uitaţi-vă la linia de plutire. Navighează sus. Calele trebuie 
să fie goale. 

— Ai dreptate, spuse Gunn. Dacă a deturnat nava Adelaide, n- 
a făcut transferul de marfă. 

Yaeger scoase profilul navei Sa/zburg. 

— Adelaide e cu treizeci de metri mai lungă. Ar fi trebuit să 
lase o cantitate însemnată în urmă dacă ar fi prădat-o şi 
scufundat-o. 

— Roca de pământuri rare pe care o ducea era mult prea 
valoroasă, spuse Gunn. Nu, cred că n-au scufundat încă nava. 
Incep să cred că a fost dusă într-un loc unde marfa ei să poată fi 
descărcată. 

— Dar unde? întrebă Summer. Aţi verificat toate porturile 
importante. 

— Ar fi putut foarte uşor să intre într-o unitate privată fără să 
ştie nimeni. 

— Mai există o posibilitate, spuse Dirk ridicându-se de pe 
scaun. Epava peste care am dat în Madagascar, Norseman. l-a 
fost ştearsă identitatea de pe cocă. Dacă au procedat la fel şi cu 
Adelaide, doar că au trecut-o drept alt vas? 

Yaeger şi Gunn dădură amândoi din cap aprobator, iar Dirk 
începu să-şi adune lucrurile. Când se deplasă către uşă, Summer 
îl strigă. 

— Unde crezi că te duci? 

— Panama. ŞI tu vii cu mine. 

— Panama? 

— Desigur. Dacă Sa/zburg e în spatele dispariţiei Ade/aidei, 
atunci cineva de la Habsburg Industries trebuie să ştie ceva 
despre asta. 

— Poate, dar nu ştim nimic despre Habsburg Industries şi 
locaţia companiei. 

— Adevărat, răspunse Dirk, aruncându-le lui Gunn şi Yaeger o 
privire plină de înţeles. Dar vom afla până ajungem acolo. 

Biciul pocni şi fiecare bărbat care-l auzi tresări de teamă să nu 
fie atins de vârful înnodat. Din când în când, Johansson arăta 
compasiune şi-l pocnea, pur şi simplu, în aer, doar de efect. Dar 
de cele mai multe ori îl direcţiona către pielea goală a vreunui 
muncitor silnic, smulgând un strigăt de agonie. 

Erau aproape şaptezeci de oameni, sclavi adunaţi de pe 
navele deturnate, care cărau pământuri rare. Acum, ei erau cei 
care duceau roca furată în diferite centre de extracţie ascunse 
în junglă. Slăbiţi de regimul de muncă grea şi dieta la limita 
subzistenţei, bărbaţii fuseseră reduşi repede la aspectul de 
zombi. Când sosiră captivii de pe Adelaide, fură şocaţi să-i vadă, 
în hainele lor jerpelite şi murdare şi holbându-se impasibili la 
noii sosiți. 

Pitt şi Giordino se uitară la ei şi înţeleseseră că nimic bun n- 
avea să iasă din amânarea planului de evadare. 

— Nu-s impresionat de acoperirea medicală pe termen lung 
de aici, murmură Giordino în timp ce erau împărţiţi în echipe de 
muncă pentru descărcarea încărcăturii de pe Adelaide. 

— Sunt de acord, spuse Pitt. Cred că ar trebui să ne căutăm 
de muncă în altă parte. 

— Care-i faza cu zgarda de câine? 

Şi Pitt observase că toţi muncitorii purtau zgărzi tubulare din 
oţel. Bărbaţii care le purtau acordară atenţie sporită marginii 
docului, fără să se aventureze dincolo de zona lor de lucru 
imediată. 

Johansson pocni biciul şi captivii de pe Adelaide fură conduşi 
într-un luminiş. Pe o masă era pregătită o cutie care conţinea 
zgărzile şi, unul câte unul, bărbaţilor li se montară dispozitivele, 
care fuseseră încuiate cu o cheie. Gâtul gros al lui Giordino abia 
dacă primi zgarda pe care o simţea strânsă pe piele. 

— Ne marcați şi cu fierul încins? îl întrebă el pe unul dintre 
bărbaţii înarmaţi care le potrivea. Răspunsul fu un râs rece în 
zeflemea. 

Când toţi bărbaţii primiră zgărzile, Johansson începu să se 
plimbe prin faţa lor. 

— În caz că vă întrebaţi, purtaţi la gât nişte dispozitive de 
proiecţie. Vă protejează de evadare, spuse aruncând un zâmbet 
maliţios. Dacă priviţi spre doc, veţi vedea o pereche de linii albe 


pe pământ. 

Pitt văzu două linii şterse paralele, pictate la câţiva metri 
depărtare. Liniile se îndepărtau de doc făcând o buclă şi 
dispăreau în junglă. 

— Liniile albe încercuiesc o zonă de cinci acri, înconjurând 
depozitul de rocă, moara şi dormitoarele voastre. Asta este 
micuța voastră insulă de viaţă. Dincolo de linii se află cabluri 
electrice care vor emite un şoc de cincizeci de mii de volţi 
zgărzii voastre de metal dacă încercaţi să treceţi de ele. Cu alte 
cuvinte, veţi muri. Aţi vrea să vedeţi o demonstraţie? 

Bărbaţii rămaseră tăcuţi, fără să-şi dorească să fie martori la 
încă un sacrificiu. 

Johansson râse. 

— Mă bucur că ne înţelegem. Acum, e timpul să treceţi la 
treabă. 

Echipajul lui Gomez de pe navă instală transportorul docului 
la prima cală a navei Adelaide şi începu descărcarea de monazit 
zdrobit. Roca era pusă pe o placă de beton din interiorul liniilor 
albe, unde crescu repede spre dimensiunile unui mic munte. 
Lopeţi şi cărucioare cu roţi de cauciuc le fură date unui grup de 
prizonieri obosiţi şi astfel aceştia se apucară de treabă. Plugrad 
şi echipa lui de la Paza de Coastă fură desemnaţi la lopată, în 
timp ce lui Pitt, Giordino şi celorlalţi li se dădu misiunea mai 
puţin anevoioasă de a împinge cărucioarele pline către moara 
din apropiere, unde le şi descărcau. 

Căldura ecuatorială şi umiditatea îşi puseră imediat amprenta 
asupra bărbaţilor, din care se scurgea şi ultima picătură de 
putere. Pitt şi Giordino munceau cât de încet puteau, încercând 
să-şi conserve energia, în timp ce sudoarea le curgea pe feţe. 
Dar auzeau constant sunetul biciului, care păstra ritmul lucrului. 

Cărucioarele umplute erau greu de împins pentru Giordino, 
din cauza piciorului rănit. Se mişca fără echilibru, împingând 
căruciorul cu sărituri mici. Pitt îl urma îndeaproape, când 
Johansson ieşi din junglă. Biciul pocni o secundă mai târziu, 
vârful din piele lovindu-l pe Giordino pe antebraţ. In ciuda unei 
urme roşii, acesta reacţionă de parcă îl atinse un ţânţar şi se 
întoarse către Johansson cu un zâmbet glacial. 

— De ce ai căruciorul pe jumătate plin? urlă suedezul în timp 
ce vreo doi paznici se grăbiră să i se alăture. 

Pitt văzu privirea din ochii lui Giordino şi înţelese că prietenul 


lui era pe punctul de a ataca. Pitt îşi împinse căruciorul, lovindu-l 
pe Giordino ca un semn că trebuia să rămână calm. Giordino se 
întoarse către Johansson şi-i arătă bandajul însângerat de pe 
coapsă. 

— Pui pe seama unei răni? întrebă Johansson. Umple 
căruciorul complet data viitoare ori îţi voi face acelaşi lucru şi la 
celălalt picior. Se întoarse către Pitt şi flutură biciul. E valabil şi 
pentru tine. 

Biciul pocni pe piciorul lui Pitt. Ca şi Giordino, ignoră durerea 
usturătoare şi se holbă la Johansson cu răutate. Acum îi 
înghionti Giordino pe el şi cei doi puseră în mişcare cărucioarele 
în timp ce Johansson îşi îndreptă atenţia către următorul grup de 
muncitori. 

— Vai de mine şi de scuzele mele de a evita munca, spuse 
Giordino în barbă. 

— Am nişte idei vizavi despre ce mi-ar plăcea să fac cu biciul 
ăla, spuse Pitt. 

— Şi tu, şi eu, frate. 

Îşi lăsară cărucioarele lângă moară şi-şi croiră drum înapoi 
către doc, încercând să fie atenţi la amplasarea taberei. Patru 
clădiri lungi cu acoperişurile joase din spatele morii găzduiau 
operaţiunile de extragere şi separare. Dincolo de ele, abia 
vizibilă prin tufişuri, se afla o clădire cu două etaje care 
adăpostea camerele paznicilor şi ale angajaţilor taberei. 
Clădirea care-i adăpostea pe captivi era localizată în capătul 
opus al morii. Era o structură fără pereţi, cu o zonă de masă 
într-un capăt, încercuită de o îngrăditură înaltă de trei metri din 
sârmă ghimpată. Ascunsă şi mai adânc în junglă şi la distanţă 
destul de mare de liniile albe, o mică centrală electrică oferea 
energie complexului. 

Prizonierii munceau până în amurg, moment în care erau în 
prag de colaps. În timp ce se întorcea la căruciorul lui gol, Pitt 
auzi un strigăt ascuţit dinspre doc. Unul dintre oamenii lui 
Plugrad se împiedicase în timp ce lucra şi căzuse aproape de 
linia albă. O undă de şoc de înaltă intensitate îi traversă corpul 
înainte să se poată răsuci afară din zona periculoasă. Tremura în 
timp ce inima îi bătea nebuneşte, dar supravieţui şocului ca un 
avertisment pentru ceilalţi. 

Pitt şi Giordino se îndreptară cu paşi târşâiţi către sala de 
mese a taberei, în timp ce ploaia se porni, iar apa se scurgea 


peste tot prin acoperişul din frunze de palmier. Primiră pâine şi 
o zeamă lungă, cu care se aşezară la cea mai apropiată masă. 
Doi bărbaţi emaciaţi li se alăturară. 

— Eu sunt Maguire, iar el e prietenul meu Brown, spuse unul 
dintre ei cu un accent neozeelandez. Avea părul cenuşiu şi o 
barbă sârmoasă. Eu am fost pe Gretchen. Voi abia ce aţi coborât 
de pe Labrador? 

— Da. Se numea Adelaide când am ajuns noi la bordul ei, 
spuse Pitt, apoi se prezentă şi spuse numele lui Giordino. 

— E prima oară când văd o navă deturnată aici, spuse 
Maguire. De obicei, fură marfa pe mare şi scufundă nava. Asta i- 
au făcut lui Gretchen, chiar în Tahiti. Ne-au atacat cu aparatul 
cu microunde şi au preluat controlul înainte să ne dăm seama 
ce ne-a lovit. 

— Era fixat pe o placă mare şi pătrată? întrebă Pitt. 

— Da. Ştii ce e? 

— Credem că e o prelucrare a unui aparat militar de control al 
maselor numit sistem de respingere activă sau ADS. 

— Oricum l-ai numi, e tare al naibii. 

— De când sunteţi aici? întrebă Giordino. 

— De aproximativ două luni. Voi sunteţi al doilea echipaj pe 
care l-am văzut adus. Numărul nostru e scăzut din moment ce 
rata de uzură e un pic cam ridicată, spuse pe o voce scăzută. 
Aveţi grijă să beţi apă din belşug şi veţi fi bine. Măcar nu ducem 
lipsă de apă. Şterse şi ultima picătură de supă cu o coajă tare de 
pâine. 

— Scuză-mi ignoranţa, spuse Pitt, dar unde anume ne aflăm? 

Maguire izbucni în râs. 

— Întotdeauna prima întrebare. Sunteţi în junglele călduroase, 
ploioase şi mizerabile din Panama. Unde anume în Panama, nu 
vă pot spune. 

— Maguire, aici de faţă, s-a împrietenit cu unul dintre paznici, 
spuse Brown. Se pare că au permisii periodice în care pleacă cu 
barca în Colon, aşa că trebuie să fim aproape de partea 
Atlanticului. 

Maguire dădu din cap aprobator. 

— Unii dintre băieţi cred că suntem în zona Canalului, dar e 
greu să aflăm cu certitudine din moment ce nu ieşim niciodată 
de pe insula noastră de bucurie de cinci acri. Şeful vine şi pleacă 
cu elicopterul, aşa că adevărata civilizaţie trebuie să fie un pic 


mai departe. 

— A scăpat careva vreodată de aici? întrebă Giordino. Aş zice 
că prizonierii sunt cu mult superiori numeric paznicilor. 

Ambii bărbaţi scuturară din cap. 

— Am văzut câteva încercări, spuse Brown. Chiar dacă treci 
de liniile morţii, vor veni după tine cu câinii. Observă crestătura 
de bici de pe braţul lui Giordino. Te-ai pupat cu Johnny Bici azi? 


— Ceva mai mult de-un pupic, spuse Giordino. 

E un maniac, nu încape dubiu. E mai bine să stai cât mai 
departe de el, dacă e posibil. 

— Cine conduce până la urmă locul ăsta? întrebă Pitt. 

— Un tip pe nume Edward Bolcke. Un fel de geniu inginer 
minier. Are propria lui reşedinţă un pic mai sus, spuse Maguire 
arătând către doc. A construit întregul complex ca să extragă şi 
să rafineze elemente de pământuri rare. Din ce am aflat, e unul 
dintre jucătorii importanţi de pe piaţa mondială şi are legături 
extrem de strânse cu chinezii. Unul dintre muncitorii de la 
extracţie pretinde că anual unt prelucrate elemente de 
pământuri rare în valoare de un sfert de miliard de dolari aici, 
mare parte din ele furate. 

Giordino fluieră. 

— Face oleacă de profit. 

— Unităţile de extracţie, spuse Pitt, gândindu-se la evadare. 
Cred că foloseşte o cantitate mare de chimicale în timpul 
procesului. 

— Unele dintre ele letale, completă Giordino. 

— Da, dar sunt inaccesibile, spuse Maguire. Toate chestiile 
serioase sunt realizate în clădirile de dincolo de zona noastră de 
acces. Noi suntem doar infanteriştii. Încărcăm şi descărcăm 
navele şi alimentăm moara. Voi speraţi să vă jucaţi cu 
chibriturile? 

— Ceva de genul. 

— Aţi face bine să vă luaţi gândul. Şi eu, şi Brown ne-am 
gândit la asta săptămâni întregi, dar am văzut mult prea mulţi 
bărbaţi buni murind în astfel de tentative. Cineva o să 
trâmbiţeze despre locul ăsta într-o zi. Trebuie doar să rezistăm 
până când se va întâmpla. 

Nişte lumini de deasupra lor începură să tremure scurt. 

— Stingerea în cinci minute, spuse Maguire. Aţi face bine să 


vă găsiţi un loc în care să dormiti. 

Maguire îi conduse într-o cameră mare cu multe ferestre şi 
plină de covoraşe de dormit. Pitt şi Giordino aleseră două şi se 
întinseră în timp ce camera se umplea de bărbaţi, iar luminile se 
stinseră. Pitt ignoră disconfortul camerei aburite şi covorul tare, 
stând întins în întuneric, gândindu-se la o cale de scăpare din 
lagărul morţii. Adormi fără să găsească vreo soluţie şi fără să 
ştie că şansa lui avea să sosească mai curând decât credea. 

Muncitorii îngheţară când auziră zgomotul sacadat al unui 
elicopter care ateriza. Biciul lui Johansson îi îmboldi pe bărbaţi 
înapoi la treabă, alungându-le orice speranţă că ar fi fost vorba 
de vreo armată venită să-i elibereze. 

Cel care sosise era chiar Bolcke, care se întorcea din 
Australia, unde pusese în mişcare stadiile finale ale preluării 
exploatării miniere Mount Weld. Cobori din elicopter, ocoli o 
maşinuţă de golf care aştepta şi se îndreptă spre doc cu două 
gărzi de corp în urma lui. 

Un grup de muncitori jerpeliţi, printre care se numărau şi Pitt, 
şi Giordino, transferau conţinutul din ultima cală a navei 
Adelaide când Bolcke păşi pe doc. Se uită cu dispreţ la sclavi, 
privindu-l scurt în ochi pe Pitt. În acea clipă, Pitt parcă citi în 
mintea austriacului. Văzu un bărbat lipsit de fericire, fără urmă 
de compasiune, de etică, fia chiar şi de suflet. i 

Bolcke privi rece roca adunată înainte de a examina nava. Il 
aşteptă scurtă vreme pe Gomez, care fusese chemat de pe navă 
şi care alerga pe schela de debarcare. 

— Marfa a fost ce am anticipat? întrebă Bolcke. 

— Da, treizeci de mii de tone de rocă zdrobită de monazit. 
Asta de aici e ultima, spuse Gomez arătând către grămadă. 

— Aţi avut probleme cu achiziţia? 

— Compania de navigaţie a trimis o echipă suplimentară de 
pază. l-am îngenuncheat fără probleme. 

— Se aşteptau la un atac? 

Gomez dădu din cap că da. 

— Din fericire, au ajuns după ce am preluat nava. 

Faţa lui Bolcke fu brăzdată de un sentiment de nelinişte. 

— Atunci trebuie să scăpăm de navă. 

— După ce i-am schimbat identitatea în largul oceanului, am 
întrat în Canal fără nici o problemă, spuse Gomez. 

— Nu-mi pot asuma riscul. Am în aşteptare o tranzacţie 
importantă cu chinezii. Aşteptaţi trei zile şi scăpaţi de navă. 

— O pot duce la un depozit de fier vechi din Sao Paulo. Or să 
plătească bine. 

Bolcke se gândi o clipă. 

— Nu, nu merită riscul. Dezbrăcaţi-o de tot ce e valoros şi 
scăpaţi de ea în Atlantic. 


— Da, domnule. 

Pitt zăbovi lângă movila de rocă, chinuindu-se să tragă cu 
urechea la ce vorbeau, în timp ce căruciorul îi era umplut. Il 
urmări pe Bolcke întorcându-se cu spatele la Gomez şi 
îndreptându-se către reşedinţa lui şi pe Gomez întorcându-se pe 
navă. 

— Adelaide iese în larg în câteva zile, îi spuse lui Giordino. 
Cred că trebuie să ne aflăm la bord când va pleca. 

— Mie-mi convine. Doar că nu vreau să plec prăjit, spuse 
bătând pe gulerul lui din oţel. 

— Am o teorie vizavi de zgărzile noastre, spuse Pitt şi apoi 
tăcu când Johansson apăru din tufişuri pocnind din bici. 

— Ţineţi ritmul, urlă el. Nu lăsaţi să meargă moara în gol! 

Muncitorii grăbiră mişcările, fără ca vreunul dintre ei să se 
uite la el. Johansson se plimbă în zona docului până când îl zări 
pe Giordino, care împingea şchiopătând un cărucior plin ochi. 
Biciul pocni, lovindu-l în partea din spate a coapsei. 

— Tu, de acolo. Mişcă-te. 

Giordino se întoarse şi-i aruncă o privire care ar fi scorojit şi 
vopseaua. Încheieturile degetelor de la mâini se făcură albe de 
la forţa cu care strângea căruciorul, împingându-l de parcă ar fi 
fost un coş gol de cumpărături. Johansson zâmbi la desfăşurarea 
de forţa, apoi îşi văzu de treabă, îndreptându-se către un alt 
grup de lucrători pe care să îi chinuiască. 

Pitt îl urmă pe Giordino pe drumul către moară, care mergea 
paralel cu cele două linii albe trasate de-a lungul docului şi 
îndreptând căruciorul către cea mai apropiată linie. Când ajunse 
la mai puţin de nouăzeci de centimetri, începu să simtă 
înţepături în gardă. Cu un pas iute, se agăţă pentru un moment 
de căruciorul care rula din impuls. Furnicăturile se opriră 
imediat. Ghidă căruciorul înapoi pe alee, simțind un şoc scurt 
când îl împinse cu piciorul. Când îl ajunse din urmă pe Giordino, 
Pitt zâmbea. 

După un prânz scurt la care primiseră tocană rece de peşte, 
cei doi bărbaţi fură conduşi în moară, unde fură puşi să 
alimenteze concasorul - un cilindru uriaş din metal fixat 
orizontal. Bucăţile de rocă erau încărcate printr-un capăt, unde 
erau izbite cu bilele din oţel călit care se aflau înăuntru, în timp 
ce cilindrul se rotea. Bilele pulverizau roca transformând-o 
aproape într-o pudră, care era cernută în capătul opus. Moara 


mugea de parcă ar fi fost o maşină de spălat supradimensionată 
umplută cu pietre. 

Roca brută era adunată în movile mari de-a lungul părţii 
deschise a clădirii. Un transportor scurt ducea roca spre o 
platformă ridicată deasupra morii cu bile, unde era manual 
introdusă în dispozitiv printr-o pâlnie de mari dimensiuni. Un 
paznic îi ordonă lui Pitt să urce pe platformă şi să alimenteze 
moara, în timp ce Giordino împreună cu alt bărbat puneau rocă 
cu lopata pe transportor. 

Munca era mult mai puţin solicitantă decât transportarea 
cărucioarelor şi permitea pauze de respiro frecvente. Johansson 
îşi făcu apariţia în timpul unui astfel de interval. 
Supraveghetorul intră prin capătul îndepărtat al clădirii, 
zăbovind în partea din spate a morii unde muncitorii colectau 
pudra în alte cărucioare pe care le transferau în următoarea 
zonă de lucru. Paznicul morii se apropie de el şi i se alătură într- 
o scurtă discuţie despre producţie. 

Câteva minute mai târziu, Johansson se îndreptă către moara 
cu bile. Pentru prima oară avea mâinile goale, biciul fiind strâns 
la curea. Când se apropie de grămezile de rocă, îi zări pe 
Giordino şi pe celălalt muncitor stând pe una dintre movile. Faţa 
lui Johansson se înroşi şi ochii i se bulbucară de furie. 

— În picioare! urlă. De ce nu munciţi? 

— Moara este plină, spuse Giordino arătând nepăsător către 
cilindrul care se rotea. Rămase aşezat, deşi colegul lui se ridică 
imediat. 

— Am spus, în picioare. 

Giordino încercă să se ridice, dar piciorul rănit îşi pierdu forţa 
şi căzu în genunchi. Johansson se repezi prinzându-l înainte ca 
Giordino să-şi poată reveni. Apucând o lopată înfiptă în movila 
de rocă, suedezul se năpusti cu putere ţintind piciorul rănit. 

Lama lovi cu putere chiar deasupra rânii de pe coapsa lui 
Giordino, care se prăbuşi în timp ce sângele începu să se 
prelingă din rana redeschisă. 

Stând pe platformă, Pitt ştiu de la început ce urma, dar nu avu 
timp să reacționeze. Cu propria lopată în mână, păşi repede pe 
platformă şi sări de pe marginea ei. Se aruncă spre Johansson, 
dar era prea departe ca să-l doboare. În schimb, în timp ce 
cădea, manevră lopata ţintind către capul lui Johansson. 

Lopată rată capul supraveghetorului, dar lovi cu putere în 


umărul stâng al acestuia. Johansson sări ca ars şi se întoarse în 
timp ce lopata căzu la picioarele lui Pitt, încercând să-l lovească. 
Chinuindu-se să se ridice, Pitt fu forţat să se retragă şi primi o 
lovitură într-o parte în timp ce se rostogoli către moara cu bile. 

Urmărindu-l ca un animal turbat, Johansson ajunse deasupra 
lui Pitt într-o clipă, ridicând şi ţintind să-i aplice o lovitură în cap 
cu muchia lopeţii. Pitt se rostogoli pe sub mecanismele rotative 
ale mori cu bile, iar lopata izbi solul chiar lângă el, apoi 
reacţiona apucând mânerul de lemn al lopeţii şi încercând să 
contracareze o altă lovitură. Johansson trase de lopată, dar 
braţul lui drept era amorţit de la lovitura de mai devreme şi prin 
urmare lipsit de putere. Schimbând tactica, apucă de coada 
lopeţii şi plonjă peste Pitt. 

Suedezul masiv cântărea cu câteva kilograme bune în plus 
faţă de Pitt şi ateriză ca un bolovan. Impactul îi goli plămânii de 
aer lui Pitt. Johansson reuşi să fixeze coada lopeţii sub gâtul lui 
Pitt în timp ce ateriză şi presă cu toată forţa vrând să-l sufoce. 

Pitt se chinui să se elibereze, dar se afla prins într-o poziţie 
ciudată. In timp ce Johansson apăsa coada din ce în ce mai tare 
pe gâtul lui, observă deasupra capului zbârnâind un mecanism 
mare al sistemului de acţionare al morii cu bile. Pitt îl împinse şi- 
| răsuci pe Johansson încercând să-l arunce în mecanism sau 
măcar să-l facă să slăbească strânsoarea cozii de lopată. 

Dar degeaba. Johansson nici nu se clinti, ba, mai mult, îşi 
concentră întreaga energie aproape sufocându-l pe Pitt. 

Pitt respira din ce în ce mai greu şi simţea cum capul stătea 
să-i explodeze. Un val de disperare îl cuprinse şi luă mâna 
dreaptă de pe coada lopeţii şi o întinse către mijlocul lui 
Johansson, pipăind după arma de la brâu. 

Dar Johansson ţinea arma la şoldul opus. Pitt simţi biciul 
strâns prins la curea. Il apucă, îl trase, dar forţa începea să-l 
părăsească din moment ce vederea îi era înceţoşată. 

Apoi se auzi o pocnitură puternică şi strânsoarea se opri, chiar 
dacă doar pentru un moment. 

Giordino se târâse până într-un punct din care să îl poată 
bombarda pe Johansson cu bucăţi de rocă. O bucată mare, 
aruncată de Giordino cu viteza unei mingi rapide demnă de liga 
întâi, îl lovi pe Johansson în spatele urechii. Suedezul mormăi şi 
se întoarse către Giordino ferindu-se de o altă piatră ce trecu 
zburând pe lângă el. 


Intervenţia îi dădu timp lui Pitt să-şi recapete respiraţia, ceea 
ce-i lumină vederea. Profitând de moment, cu braţul liber, îi 
înfăşură lui Johansson biciul în jurul gâtului. 

Johansson se răzbună lăsând lopata şi aplicându-i lui Pitt un 
pumn în cap. 

Pitt nu putu face nimic pentru a evita lovitura, din moment ce 
era atent la manevrarea biciului. În timp ce încasa lovitura, 
prinse cu un inel mânerul biciului în dinţii mecanismului care se 
învârtea deasupra lui. 

Pumnul aproape că-l lăsă inconştient pe Pitt, dar făcu eforturi 
să rămână suficient de alert cât să vadă cum biciul din jurul 
gâtului lui Johansson se strângea din ce în ce mai tare, 
trăgându-l în sus. În timp ce dădea din mâini şi din picioare, 
uriaşa roată zimţată îl ridica pe suedez tot mai sus, către 
tambur. Un țipăt răguşit ieşi pe buzele lui Johansson când fu 
târât de gât în partea opusă a maşinăriei. 

La baza ei, mecanismul extern se încleşta cu volanta 
motorului de opt sute de cai-putere a morii cu bile. Johansson se 
luptă să scape, dar fu tras în mecanismele rotative. Dinţii 
metalici de strivire mestecară biciul de piele şi trecură apoi la 
carnea gâtului  supraveghetorului. Urletele se opriră şi 
mecanismul rotativ scuipă o dâră roşie şi subţire de-a lungul 
camerei. Maşinăria opuse rezistenţă şi încetini o clipă, apoi îşi 
reluă viteza. O baltă de sânge se întindea pe podea de la trupul 
strivit al lui Johansson. 

Pitt se ridică în picioare. Paznicul din celălalt capăt al morii 
băgă şi el de seamă în cele din urmă şi începu să alerge spre el. 

— De data asta chiar că ai comis-o, spuse Giordino rânjind în 
ciuda durerii. 

— Mulţumesc pentru ajutor, spuse Pitt îndreptându-se cu 
repezi dune către el. Eşti bine? 

— Da, dar piciorul sângerează din nou. Cred că ar fi mai bine 
să fugi de unul singur. 

Paznicul ţipa acum la Pitt în încercarea de a scoate arma. 

Pitt schiţă un gest de încuviinţare către prietenul lui. 

— Am să mă întorc. 

Se aruncă sub banda transportoare în timp ce prin clădire se 
auzi ecoul unei împuşcături. Giordino aruncă nepăsător nişte 
rocă spartă pe podea când paznicul prinse viteză alergând după 
Pitt. Cu ochii aţintiţi la persoana pe care o urmărea, paznicul 


alunecă pe rocă şi căzu la jumătatea drumului. 

Pitt se folosi de oportunitate şi ţâşni pe partea opusă a 
transportorului zbughind-o afară din clădire. 

O ploaie târzie de gloanţe urmă în timp ce tăie drumul după 
colţ şi se piti în nişte tufişuri apropiate. Blocat pe insula de cinci 
acri, nu-şi făcea iluzii c-avea să rămână ascuns prea mult timp. 
Focurile de armă atraseră deja atenţia altor paznici din 
apropiere. 

Pitt îşi făcu curaj să-şi croiască drum prin tufişuri, folosindu-se 
de acoperirea oferită ca să se îndepărteze cât mai mult de 
moară. Paznicul care pornise în căutarea lui ieşi din clădire prea 
târziu ca să-l mai poată zări şi fu nevoit să-l caute metodic, în 
timp ce chema ajutoare. 

Pitt se mişcă prin tufişuri până când ajunse la ruta 
cărucioarelor. Apoi o luă la fugă către doc cât de repede îl ţinură 
picioarele slăbite. Drumul ducea la doc şi la movila de rocă 
rămasă. Plugrad şi câţiva dintre oamenii lui dădeau la lopată 
lângă movilă. 

Când ieşi de pe rută, Pitt îşi trase respiraţia ştiind că avea 
doar un mijloc de scăpare. Când îi zări pe bărbaţi, zări şi ceea ce 
căuta. Cu un sentiment reînnoit de speranţă, grăbi pasul, 
alungând gândul că dacă presupunerea lui era greşită, avea să 
fie mort în curând. 

Plugrad ridică privirea de la lopata cu rocă pe care o avea în 
mâini când Pitt veni cu viteză şi trecu de el. 

— Am nevoie de unul dintre astea, strigă Pitt. 

Plugrad se uită în spatele lui şi văzu trei cărucioare. Bărbaţii 
din jurul lui se dădură la o parte din calea lui Pitt. Fără să 
încetinească, alergă până la un cărucior nu prea plin şi-l împinse 
către doc. 

— Liniile albe! strigă Plugrad, dar Pitt îl ignoră împingând 
căruciorul înainte cu toată forţa pe care-o avea. 

Pe doc, un paznic singuratic desemnat să vegheze munca lui 
Plugrad vorbea la staţia radio şi nu reacţionă până când nu-l 
văzu pe Pitt împingând căruciorul către liniile electrice. Îndreptă 
arma AK-47 către Pitt şi trase un foc automat. 

Din cauza țintei proaste, nimeri praful de lângă picioarele lui 
Pitt, ceea ce-l incită să împingă cu şi mai multă putere. 
Cauciucurile din faţă ale căruciorului trecură de prima linie albă, 
iar el începu să simtă furnicături în gât. Căruciorul rula acum 
liber. În timp ce durerea se amplifica în jurul gâtului lui, sări 
înăuntru, ascunzându-se. 

Căzu într-o movilă mică de rocă atunci când roţile din spate 
trecură linia. Cincizeci de mii de volţi ar fi trebuit să treacă prin 
zgarda lui şi să-l omoare pe loc. Dar încărcătura electrică trebuia 
să conecteze linia îngropată cu zgarda. Cauciucurile groase ale 
căruciorului cu rocă nu conduceau curentul, prin urmare, 
senzaţia de electrocutare dispăru din gâtul lui Pitt. 

Din fericire pentru Pitt, solul era nivelat, iar căruciorul 
continuă să ruleze, trecând de a doua linie de pe doc. Se auzi 
încă un foc de armă automată, iar Pitt se îngropă în roca de pe 
fundul căruciorului. Câteva gloanţe perforară lateralele chiar 
deasupra capului lui când paznicul încercă să-şi îmbunătăţească 
ţinta. Pitt fu atins de nişte bucăţi de rocă, dar în rest era 
nevătămat. 

Căruciorul merse săltat de-a lungul docului, apoi se izbi de o 
buză înaltă de la marginea apei. Pitt ridică privirea şi o văzu pe 
Adelaide ridicându-se deasupra lui. Ivindu-se ca un clovn dintr-o 
cutie, ieşi din cărucior şi sări de pe doc în apa de dedesubt. 

Luat prin surprindere, paznicul docului nu trase decât după ce 
Pitt dispăruse deja. Alergă până în margine, tinti cu puşca spre 


cercurile concentrice create de săritura lui Pitt şi aşteptă ca 
acesta să iasă la suprafaţă. 

Pitt sări în apă aproape de capătul pupei navei, care fusese 
băgată cu spatele în canalul de intrare. Se scufundă adânc 
înainte să se întoarcă şi să înoate cu putere către pupa. Apa 
întunecată oferea doar câţiva metri de vizibilitate şi reuşi să 
urmărească linia cocii cu uşurinţă până la forma conică din 
spate, unde apăru şi elicea mare din bronz. 

Un scafandru cu experienţă, Pitt se simţea confortabil în apă 
şi-şi putea ţine respiraţia chiar mai mult de un minut. Mai înotă 
câteva lungimi de braţ, trecând de navă şi îndepărtându-se de 
doc. Deşi ar mai fi putut străbate o mică distanţă, se opri şi se 
ridică la suprafaţă, dând scurt din picioare chiar înainte să iasă 
la suprafaţă pentru aer. 

Capul îi ţâşni din apă şi înotă relaxat către malul îndepărtat, 
trăgând încă o gură de aer proaspăt, apoi se scufundă. Se răsuci 
şi dădu din picioare cât putu de repede înotând înapoi către 
navă, în timp ce o ploaie de gloanţe loviră apa de deasupra lui. 

În timp ce Pitt se întorcea, de fapt, paznicul muşcase 
momeala şi ţinti cu arma în consecinţă. Paznicul se opri din tras 
atât cât să strige la alţi doi paznici care se apropiau. 

— Acoperiţi malul îndepărtat. Acolo se îndreaptă. 

Cei doi bărbaţi fugiră către capul canalului, cercetând apa în 
căutarea lui Pitt. 

Dar Pitt se întorsese deja la Ade/aide şi înota de-a lungul 
vasului. Efortul era obositor, iar Pitt plonjă pe sub apă, ieşind 
iute la suprafaţă de câteva ori pentru aer. Când ajunse sub 
adăpostul relativ al pupei, cercetă ambele părţi ale navei. 

Echipe de paznici cu câini străbăteau jungla pe partea 
îndepărtată a canalului. Pe doc, paznicul care trăsese după el 
vorbea cu un altul arătând către apă. Pitt văzu câteva locuri în 
care să se ascundă în siguranţă, cu atât mai mult cu cât poziţia 
lui în partea exterioară a navei era mult prea expusă ca să 
zăbovească acolo. 

La scurtă distanţă în faţa cargobotului fusese andocată o mică 
ambarcaţiune. Barca era legată cu un lanţ gros de un tachet de 
pe doc. Între cele două vase se afla o scară ruginită care ducea 
către doc. Lui Pitt îi veni o idee. Se scufundă în apă şi înotă până 
la baza scării pe lungimea unei respiraţii. Urcând scară cu scară, 
trase cu ochiul peste buza docului, unde văzu doi paznici care 


fugeau după el. 

Aruncă scara, surprins că fusese văzut. Chiar când era pe cale 
să se scufunde în apă, ezită auzind sunetul unor bocanci 
pocnind pe metal. Ridică privirea şi-i văzu pe bărbaţi alergând 
pe schela de debarcare de pe Adelaide şi îndreptându-se către 
pupa. Până la urmă, nu-l văzuseră. 

Docul era acum gol, iar Pitt acţionă, sărind şi luând-o la fugă 
pe lăţimea lui. Zări o magazie lângă ambarcaţiune şi luă din nou 
în considerare posibilitatea de a evada pe apă. Sigur erau unelte 
în magazie, ceva cu care să poată dezlega barca. Dar ca să 
ajungă acolo fără să fie văzut, trebuia să facă un ocol prin 
tufişuri. 

Ajunse până la marginea junglei şi o luă de-a dreptul pe o 
cărare mică. Urmând drumul în jurul unui cedru gros, Pitt dădu 
deodată de un bărbat care venea alergând din direcţia opusă. 
Se izbiră unul de altul şi căzură cu putere la pământ. Pitt 
reacţionă primul. Se ridică iute în picioare, apoi se opri când îl 
recunoscu pe bărbat. 

Era Bolcke, care purta pantaloni largi călcaţi şi un tricou polo. 
Austriacul se ridică încet, dar pierdu vremea şi scoase de la brâu 
o staţie radio pe care o duse la buze. 

— Johansson, sclavul care a evadat este la nord de doc. 

Pitt scutură din cap. 

— Mi-e teamă că Johnny Bici n-o să mai răspundă la chemările 
la domiciliu. 

Bolcke se holbă la Pitt în timp ce apelul făcut prin staţia radio 
fu întâmpinat de o lungă tăcere. O altă voce interveni şi-i vorbi 
lui Bolcke într-o spaniolă ciripită cu rapiditate. Austriacul îl 
ignoră pe cel care vorbea continuând să se holbeze la Pitt. 

— Rămâi unde eşti. 

— Îmi pare rău, spuse Pitt, dar am decis să plec din hotelul 
dumneavoastră sadic. Auzi voci care se apropiau dinspre doc şi 
agitaţie undeva în faţă pe cărarea despre care Pitt realiză acum 
că ducea spre locuinţa lui Bolcke. 

— Vei fi vânat şi împuşcat. 

— Nu, Edward Bolcke, spuse Pitt holbându-se cu dispreţ la 
bătrânul miner. Intenţionez să vin după tine. 

Se întoarse şi se cufundă în junglă, dispărând din aria vizuală 
cu câteva secunde înainte ca un grup de paznici să apară. 
Văzându-l pe Bolcke, alergară către el. 


— Aţi spus că aţi văzut sclavul? întrebă unul dintre ei. 

Bolcke dădu din cap că da, arătă către urma lăsată de Pitt şi 
apoi aruncă în paznic cu staţia radio. 

— Chemaţi toţi gardienii aici, imediat, spuse el. Vreau să-mi 
aduceţi sclavul ăla înapoi într-o oră. Mort. 

Crengile se îndoiau şi pocneau când Pitt îşi croia drum prin 
tufişul gros. Nu ştia câţi bărbaţi se aflau pe urmele lui şi din 
moment ce nu putea să se mişte şi repede, şi fără zgomot, aşa 
că renunţă la precauţie şi încercă să avanseze cât de repede 
putu. 

Rămase pe bucata de vegetaţie naturală, cu docul de-o parte 
şi drumul către locuinţa lui Bolcke de cealaltă. Când aceasta 
începu să se îngusteze şi o pereche de linii albe apărură în 
stânga lui, ştiu că trebuia să schimbe direcţia. Îşi făcu drum 
către marginea cărării, adăpostindu-se sub o ferigă şi ţinându-şi 
respiraţia când o maşinuţă de golf cu câţiva paznici trecu pe 
lângă el. În secunda în care dispăru din câmpul său vizual, o 
zbughi dincolo de drum, în boscheţii de pe partea opusă, 
pătrunzând adânc în inima tufişurilor. 

După doar câţiva metri, se opri. Sub o terasă stâncoasă, i se 
dezvălui în cale lacul. Pitt realiză acum că întregul complex al lui 
Bolcke fusese construit pe o peninsulă îngustă. Singura lui 
speranţă de scăpare era să traverseze lungimea peninsulei fără 
să fie văzut şi să fugă în întinderea care se deschidea dincolo. 

Înaintă gâfâind şi încetini doar când calea îi fu blocată de una 
dintre unităţile de extracţie. În timp ce se furişa, la un capăt 
văzu un paznic care dădea ocol clădirii. Se aruncă la pământ şi 
se târî ocolind capătul clădirii, apoi se ridică şi o luă la fugă în 
junglă. La baza unui mahon mic, se aruncă la pământ să se 
odihnească. 

Dar pauza îi fu repede întreruptă de un sunet care-l puse din 
nou pe fugă. Era lătratul ameninţător al câinilor de atac ce-şi 
croiau drum în direcţia lui. 

Pitt îi văzuse pe paznici patrulând cu dobermani şi o dată cu 
un ciobănesc german, dar cumva uitase de ei. Acum, că ieşise 
din complex, câinii aveau să fie cea mai periculoasă provocare. 

Volumul lătrăturilor lor îi spunea lui Pitt că erau în apropierea 
unităţii de extracţie, ceea ce-i dădea speranţă că avea un avans 
bunicel. Putea doar să spere că nu le putea furniza un miros 
după care să-l găsească. 

Dar urmele umede de lângă doc le oferiseră totuşi câinilor un 
slab punct de plecare, suficient însă ca să-l urmărească. Paznicii 
eliberară două animale care să pornească înainte şi pe alte trei 


le păstrară în lesă, căutând cu atenţie urmele, ca să se asigure 
că nu le pierdeau. 

Ridicându-se de la sol, Pitt începu să fugă. Frunze şi ramuri. 
ascuţite muşcau din faţa şi hainele lui când îşi croia drum. 
Lătratul constant al câinilor îl făcea să înainteze, alungându-şi 
durerea din minte. Dieta sărăcăcioasă din ultimele zile îşi arătă 
repede efectul, iar puterile îi scădeau, ducând la o oboseală pe 
care n-ar fi trebuit să o resimtă atât de curând. Dar mintea lui 
Pitt era o fortăreață şi se forţă să meargă înainte, ignorând 
oboseala şi durerea. 

Cu voinţă sau fără, tot n-avea cum să fugă de câinii care erau 
mult mai rapizi. Lătratul fără oprire deveni din ce în ce mai 
puternic, amintindu-i lui Pitt de o locomotivă care se apropia de 
o gară. Se opri şi ridică un băț ascuţit, apoi se îndreptă către un 
luminiş din stânga lui unde avea de gând să le ţină piept. Abia 
dacă avu timp să se întoarcă, şi doi dobermani mari, care 
alergau cu viteză, îşi făcură apariţia din tufiş aruncându-se 
asupra lui. 

Pitt nu reuşi să se folosească de băț şi să-l înfigă în primul 
câine, în schimb, fu nevoit să-l folosească pentru a se apăra de 
câinele care încerca să-l prindă de o ureche. Aruncă animalul 
cât colo, dar al doilea îi sări din spate atacându-i umărul expus. 
Pitt se feri când dinţii fioroşi se aruncară spre gâtul lui. 

Pitt se aşteptă să-şi simtă carnea sfâşiată, dar fu doar o 
muşcătură slabă pe umăr şi apoi câinele deveni moale. Il aruncă 
de pe umăr şi văzu ochii lipsiţi de viaţă ai câinelui care căzu fără 
să se mişte. Dar primul câine se ridică repede în picioare şi sări 
din nou asupra lui Pitt. Când sări, Pitt auzi două zgomote surde 
şi văzu o pereche de puncte roşii pe pieptul câinelui. Fălcile 
bestiei se destinseră, iar Pitt dădu câinele deoparte cu băţul 
lângă prietenul lui care zăcea mort. 

Pitt realiză că nu avea de-a face cu vreo intervenţie divină şi 
se întoarse încercând să determine de unde venea. Chiar în 
vârful dealului, văzu mişcare în iarbă şi se apropie ca să 
investigheze. Un bărbat scund şi subţire se ridică din tufişuri şi 
veni în întâmpinarea lui. 

Zhou Xing purta salopete de camuflaj, bocanci de luptă şi o 
cască cu frunze trasă pe ochi. Avea o armă AK-47 din 
amortizorul căreia încă ieşea fum. Îl privi pe Pitt cu o expresie 
rece, apoi trecu de el îndreptându-se către câini. 


— Repede, în râpă, spuse el într-o engleză imperfectă. 

Il apucă pe unul dintre dobermani de zgardă şi-l târî pe deal. 
Pe cealaltă parte, dealul cobora abrupt, dând într-o râpă 
îngustă. Jos, un pârâu mic curgea încet, înconjurat de ferigi 
dese. Zhou târî câinele la marginea hăului şi-l aruncă de sus. 
Cadavrul se rostogoli până jos, unde fu repede înghiţit de ferigi. 

După ce-şi trase sufletul, Pitt sosi cu al doilea doberman, 
imitând mişcările lui Zhou. Apoi îl urmă pe agentul chinez într-o 
tabără improvizată de la marginea dealului. 

— Ce cauţi aici, întrebă Pitt, fiind încă atent la lătrăturile câini 
lor rămaşi. 

— Să zicem că-s venit cu treabă, răspunse Zhou ridicând un 
laptop de pe o buturugă, închizându-l şi vârându-l într-un 
rucsac. Dar înainte ca ecranul să se închidă, Pitt putu vedea mai 
multe imagini video care veneau din complexul lui Bolcke. 
Agentul plantase camere minuscule de supraveghere fără fir 
peste tot prin complex ca să poată urmări activitatea şi 
mişcările paznicilor. 

— Trebuie să fugi în continuare, spuse Zhou. Strânse tabăra 
improvizată, rulând patul şi plasa împotriva ţânţarilor şi 
vârându-le în rucsac. 

Un al doilea rucsac mare stătea deschis aproape de picioarele 
lui Pitt. In el văzu câteva pachete de detonatoare electronice 
care stăteau lângă pachete învelite în celofan transparent şi 
care conţineau un material care semăna cu argila roşie. Cum 
Pitt fusese implicat în suficiente proiecte de demolare 
subacvatică, recunoscu un depozit de explozibil Semtex. 

Zhou îi aruncă lui Pitt un baton proteic şi un recipient cu apă 
din rucsac înainte să-l pună în spate. Apoi acoperi cu frunze 
iarba presată din locul în care dormise în noaptea de dinainte. În 
cele din urmă, ridică şi cel de-al doilea rucsac, privindu-l cu 
prudenţă pe Pitt când realiză că geanta era deschisă. 

— Fugi, spuse Pitt. Sunt la mai puţin de zece minute în spate. 
Când vrei să arunci în aer complexul? 

Zhou se holbă la Pitt fără ca pe faţa lui să se citească ceva. 
Americanii fuseseră întotdeauna considerați un inamic 
nedeclarat. Dar în adâncul lui găsise admiraţie pentru omul 
acesta după ce observase o bună parte din planul lui de evadare 
pe camerele ascunse. Şi deşi mai văzuse tabere de muncă în 
China, simţea repulsie vizavi de sclavagismul ascuns de Bolcke. 


— În douăzeci şi patru de ore de acum înainte, spuse el. 

— Şi prizonierii? 

Zhou ridică din umeri, apoi aţinti puşca spre Pitt. 

— E vremea să plecăm. Tu o iei spre vest, eu spre est. Arătă 
către junglă. Să nu vii după mine. 

Pitt trecu de faţa inexpresivă a lui Zhou şi-l privi în ochii negri, 
unde inteligenţa şi compasiunea erau bine ascunse. 

— Mulţumesc, spuse Pitt. 

Zhou dădu din cap aprobator şi apoi dispăru în tufişuri. 


60 


Yaeger se afla încă în faţa ecranului mamut când Gunn apăru 
ca să mai afle veşti. Contrastând cu îmbrăcămintea lejeră a lui 
Yaeger, directorul adjunct al NUMA purta sacou şi cravată. 

— Care-i faza cu ţoalele bune? întrebă Yaeger. 

— Am fost chemat la o întâlnire cu vicepreşedintele. Vrea să 
afle cum stăm cu căutarea celor doi, Pitt şi Giordino. 

Yaeger scutură din cap. 

— Operațiunile de căutare nu au dat de nimic. Ba, mai mult, 
marina militară ne-a anunţat că vor sista eforturile de căutare la 
finalul zilei. 

— Ai mai aflat ceva despre Adelaide? 

— Nimic concret. Cererile noastre oficiale către Interpol şi 
către fiecare organizaţie de pază de coastă dintre Alaska şi Chile 
n-au dus la nimic. 

— Dacă încă pluteşte pe undeva, nu se poate să n-o fi văzut 
nimeni, spuse Gunn. Dirk şi Summer au ajuns în Panama? 

— Se grăbeau să prindă un zbor de noapte către Panama City. 
Privi ceasul digital de pe ecran. Presupunând că au prins zborul, 
ar trebui să aterizeze chiar acum. 

Gunn privi ecranul lui Yaeger şi observă o notificare de e-mail. 
Îi numele lui Pitt. 

— Te superi dacă întreb ce e asta? 

Nici vorbă. De fapt, chiar voiam să te întreb dacă înţelegi ceva 
din el. A fost trimis pe pagina de internet NUMA acum câteva 
zile. Una dintre fetele de la departamentul de relaţii cu publicul 
mi l-a trimis neştiind ce să răspundă. Probabil c-o fi fost vreun 
copil care, e distra cu tastatura. 

Mări mesajul până când textul scurt se văzu cu claritate: 


Lui Pitt. Răpt neom camfân lexkyann 


— Pare să fie o bălmăjeală, spuse Gunn, mai puţin ultimul 
cuvânt. Trebuie să fie semnat de cineva pe nume Ann din 
Lexington, Kentucky. 

— Doar atât am înţeles şi eu din el. 

— Aş rămâne la ipoteza cu copilul, spuse bătându-l pe Yaeger 
pe umăr. Anunţă-mă dacă afli ceva noutăţi despre navă. 

— S-a făcut. Transmite-i toate cele bune din partea mea 


amiralului. 

Gunn luă metroul până în centrul Washingtonului, coborând la 
Farragut West Station şi mergând trei străzi până la biroul lui 
Sandecker din clădirea Eisenhower. Vicepreşedintele îl 
întâmpină la o masă de şedinţe construită din coaste vechi de 
nave, unde îl prezentă directorului de securitate DARPA, Dan 
Fowler, şi unei directoare de divizie FBI pe nume Elizabeth 
Meyers. 

Sandecker îşi dădu seama după chipul obosit al lui Gunn că 
fusese afectat de dispariţia lui Pitt. 

— Ce veşti ai despre Pitt şi Giordino? 

— Echipele de căutare şi salvare n-au găsit încă nimic. Marina 
suspendă eforturile astăzi, raportă el şi-l privi pe Sandecker 
aşteptând să reacționeze. 

Şi nu fu dezamăgit. Vicepreşedintele se făcu roşu la faţă, 
merse la birou şi-şi apelă secretara. 

— Martha. Fă-mi legătura cu şeful Operaţiunilor Navale. 

Câteva secunde mai târziu, zbiera la un amiral care-l 
precedase în funcţie. Trânti receptorul şi se întoarse la masă. 

— Căutările marinei militare au fost extinse pe o perioadă de 
trei zile. 

— Mulţumesc, domnule vicepreşedinte. 

— Dar cum rămâne cu nava despre care mi-ai vorbit? întrebă 
Sandecker. 

— Salzburg? spuse Gunn. A fost văzută ultima oară în New 
Orleans. Securitatea Statală verifică la autoritatea portuară să 
vadă dacă se mai află încă acolo. 

— Care-i legătura? întrebă Fowler. 

— În mare parte incidentală, spuse Fowler. Sa/zburg pare să 
se fi aflat în apropierea navei Ade/aide când a dispărut cu tot cu 
Pitt la bordul ei. E doar una dintre pistele pe care le urmăm într- 
un mister cu prea puţine indicii. 

— Cunoaştem sentimentul, spuse Meyers. 

— Poftim? spuse Gunn. 

— Rudi, explică Sandecker, înainte de dispariţia lui, Pitt fusese 
implicat în recuperarea unor planuri ultrasecrete care aveau 
legătură cu proiectul unui submarin numit Sea Arrow. 

— Sea Arrow. Nu este vorba despre conceptul unui submarin 
de atac de viteză înaltă? 

— Nu-i nimic conceptual în toată treaba asta. Cel puţin n-a 


fost până acum. 

— Presupun, spuse Gunn, că toate au legătură cu recuperarea 
bărcii ăleia din San Diego, Cuttlefish? 

— Exact, spuse Sandecker. Doar că lucrurile au luat-o razna, 
ajungând până la un dezastru de securitate naţională. Elizabeth, 
ce-ar fi să-i spui tu detaliile? 

Agentul FBI îşi drese vocea. 

— Trebuie să vă informez că acestea sunt informaţii secrete. 
Acum patru zile, un motor avansat de propulsie construit pentru 
Sea Arrow a fost furat în timpul transportului de la laboratorul 
de cercetare navală din Chesapeake, Maryland. 

— De asta a emis Securitatea Statală alerta recentă? 
chestionă Gunn. 

— Da, spuse Meyers. Agenţia noastră a lucrat non-stop, 
examinând fiecare aeroport, terminal naval şi popas de tiruri din 
ţară. Nici nu vă pot spune în cuvinte ce resurse au fost 
mobilizate în acest caz. 

— Şi tot n-aţi găsit nimic? întrebă Sandecker. 

— Multe dintre piste au fost false sau n-au dus nicăieri. 
Singurul lucru pe care îl avem este descrierea unui bărbat 
latinoamerican care a cumpărat o Toyota uzată, care a fost mai 
târziu implicată în deturnare. Dincolo de asta, încă încercăm să 
adunăm indicii. 

— Credeţi că se află încă în ţară? întrebă Gunn. 

— Aşa ne-ar plăcea să credem, răspunse Meyers, nesiguranța 
citindu-i-se în voce. 

— In parte, acesta este motivul pentru care te afli aici, spuse 
Sandecker. Cum FBl-ul ia în calcul toate resursele disponibile, ar 
vrea ca şi flota NUMA să fie de ajutor. Din moment ce mai toate 
navele voastre sunt staționate în locuri neobişnuite, vor să fie 
anunţaţi de orice comportament suspect vizavi de transportul 
maritim intern. 

— Am lansat aceeaşi rugăminte şi marinei, pazei de coastă şi 
unor operatori portuari importanţi, adăugă Meyers. 

— Desigur, răspunse Gunn. Voi transmite imediat. 

Sandecker se întoarse către Fowler. 

— Dan, tu ai ceva de adăugat? 

— Nu, domnule. Doar că am confirmat că Ann a dispărut cu 
puţin timp înainte de deturnare. Noi, împreună cu FBI-ul, 
presupunem că fie a fost ucisă, fie a fost răpită de aceiaşi 


făptaşi. 

— Ann Bennett? întrebă Gunn. A fost răpită? 

— Da, şi ne temem de ce e mai rău, spuse Meyers. A dispărut 
de cinci zile de-acum. 

Gunn aproape că era să cadă de pe scaun. E-mailul neclar pe 
care i-l arătase Yaeger îi veni imediat în minte. 

— Ann e în viaţă, spuse el, şi ştiu unde se află. Sau, mai bine 
zis, unde se afla acum câteva zile. În Lexington, Kentucky. 

— E încă în viaţă? întrebă Fowler. 

— Da. Am primit un mesaj criptat la NUMA. Trebuie să fi fost 
un mesaj de avertizare sau de ajutor. Nu înţelegem textul, dar 
cred că o parte din el indică faptul că a fost răpită împreună cu 
motorul Sea Arrow. 

Meyers se tensionă în scaun. 

— Voi mobiliza agenţii locali. 

Fowler îl privi pe vicepreşedinte cu o privire goală. 

— De ce Lexington, Kentucky? 

— Probabil c-or avea vreun aerodrom de-al lor. 

— S-ar putea afla încă în mişcare, spuse Meyers. Poate că se 
îndreptau spre Coasta de Vest sau Mexic. 

— Se pare că ţi-ai găsit de treabă, Elizabeth, spuse 
Sandecker. Bine, să-i urmărim. Mâine pe vremea asta vreau să 
mă puneţi la curent cu ce aţi aflat. 

Musafirii vicepreşedintelui se ridicară să plece. Când se 
îndreptau spre uşă, Meyers îl abordă pe Gunn. 

— Aş vrea să văd mesajul cât mai repede cu putinţă. 

— Desigur, spuse Gunn. Dar nu înainte, îşi spuse în minte, ca 
el şi Yaeger să-l descifreze primii. 

Uşa cabinei se deschise brutal cu un zgomot. Ann stătea 
cocoţată pe un colţ al biroului, privind prin hublou marea care se 
zbătea afară. Îşi petrecuse mare parte din călătorie cocoţată 
acolo. Dincolo de un acces de rău de mare imediat ce părăsiseră 
delta fluviului Mississippi, călătoria fusese plictisitoare. Singura 
ei distracţie fuseseră cele două mese pe zi aduse de un bărbat 
urât şi chel, despre care presupunea că era bucătarul navei. 

Privind prin hublou către tribord, ajunse la concluzia că 
navigau către sud. Bănuind că mergeau cu o viteză undeva între 
cincisprezece şi douăzeci de noduri, se gândi că asta i-ar fi 
poziţionat la aproximativ o mie şase sute de kilometri la sud de 
New Orleans. Nu stătea prea bine la geografia sudului, dar se 
gândi că nu era prea departe de peninsula mexicană Yucatan. 

Nu-l mai văzuse pe Pablo de când urcaseră la bordul navei, 
dar se pregătea pentru apariţia lui. Când uşa se deschise cu 
violenţă, ştiu că era el. Intră în cabină cu greutate şi trânti uşa în 
urma lui. Părea mult mai relaxat decât înainte şi când se apropie 
îşi dădu seama de ce. Duhnea a rom ieftin. 

— Ţi-a fost dor de mine? întrebă rânjind ca un rechin. 

Ann se vâri şi mai mult în colţişorul ei, trăgându-şi genunchii 
la bărbie. 

— Încotro mergem? răspunse ea, sperând să-i schimbe 
gândurile. 

— Undeva unde-i cald şi năduşeală. 

— Columbia? 

Pablo ridică din  sprânceană surprins că-i  ghicise 
naționalitatea. 

— Nu, dar după ce încheiem livrarea, poate că noi doi putem 
zbura la Bogota pentru un sfârşit de săptămână prelungit şi 
romantic. 

Se apropie şi mai mult de marginea biroului. 

— Când o să faceţi livrarea? 

— Mereu cu întrebările. Se aplecă vrând să-i aplice un sărut 
bălos pe faţă. 

Ann ridică tălpile până în pieptul bărbatului şi-l împinse cu 
picioarele. Spre surprinderea ei, bărbatul masiv se împletici şi 
căzu pe patul ei. 

Ann se cutremură. Avea s-o omoare pentru că-l refuzase? Dar 


alcoolul îl înmuiase şi se ridică din pat râzând. 

— Ştiam eu că eşti o pisică sălbatică, spuse el. 

— Pisicilor sălbatice nu le place să fie închise, spuse şi ridică 
încheieturile încătuşate. De ce nu-mi scoţi astea mai întâi? 

— Şi deşteaptă, şi sălbatică, spuse el. Nu, cred că ele vor fi 
singurele care vor rămâne pe tine. 

Incepu să-şi descheie cămaşa, holbându-se la ea cu o privire 
lacomă tulbure. 

Ea tremura într-un colţ, încă pe birou, întrebându-se cum să 
facă să iasă pe uşă. 

Intuindu-i gândurile, Pablo făcu un pas şi-i blocă drumul, apoi 
începu să se apropie. 

Ann era cât pe ce să urle când un alt sunet se auzi în cabină. 

Era un semnal audio, care pătrunse printr-un difuzor din tavan 
care era conectat la interfonul navei. 

— Señor Pablo, veniţi pe punte, vă rog. Señor Pablo, pe punte. 

Pablo scutură din cap şi se uită cu dezgust la boxă. Bâjbâind 
să se încheie la cămaşă, se holbă la Ann cu ochi flămânzi. 

— Ne vom relua întâlnirea, spuse şi ieşi din cabină, încuind 
uşa în urma lui. 

Ann tremura în colţul ei şi lacrimi de uşurare îi udau obrajii, 
dar se temea că pauza era una temporară. 

leşind din cabina ei, Pablo urcă pe punte şi-l abordă pe 
căpitan cu iritare. 

— Ce-i? 

— O convorbire prin satelit, spuse căpitanul arătând către un 
telefon care aştepta. 

Pablo se scutură de ameţeala pricinuită de alcool şi vorbi în 
receptor. Conversaţia fu mai degrabă un monolog. Pablo rămase 
tăcut până la sfârşitul apelului, când încheie convorbirea cu „Da, 
domnule”. Apoi se întoarse către căpitan. 

— Cât de departe suntem de Canal? 

Căpitanul ajustă scara de pe ecranul de navigaţie. 

— Un pic peste nouă sute şaizeci şi cinci de kilometri. 

Pablo privi harta digitală şi studie ţărmul din apropiere. 

— Trebuie să facem o oprire de urgenţă în Puerto Cortes, în 
Honduras, să luăm nişte vopsea şi încărcătură. 

— Avem o livrare la moşie? 

— Nu, o necesitate la bord. 

— Dar nu avem decât un număr limitat de oameni la bordul 


lui Sa/zburg. 
— Atunci o să fie nevoie de efortul tuturor, spuse Pablo, dacă 
nu, numărul lor se va limita şi mai mult. 

Pitt onoră rugămintea lui Zhou şi se îndreptă spre vest prin 
junglă. Se gândi să facă un ocol, să se întoarcă şi să încerce să 
localizeze barca micuță cu care mai mult ca sigur că sosise 
Zhou, dar realiză, în cele din urmă, că trebuia să fie bine 
ascunsă. În timp ce continua să înainteze prin tufişuri, Pitt se 
întrebă cine era bărbatul şi de ce fusese trimis să distrugă 
operaţiunea lui Bolcke. Nu că Pitt n-ar fi nutrit aceleaşi 
sentimente, dar presupuse că motivul avea mai mult de-a face 
cu comerţul elemente de pământuri rare decât cu sentimente 
umanitare. 

In scurt timp după ce se despărţiseră, soarele apuse şi cupola 
junglei se întunecă. Pitt dădu peste nori de țânțari care 
apăruseră la amurg să se hrănească din pielea lui expusă. 
Inaintarea devenea nesigură din moment ce lumea densă din 
jurul lui era învăluită treptat în întuneric. Se trezi intrând în 
ramuri ascuţite sau împiedicându-se de buşteni nevăzuţi, dar nu 
putea face nimic în privinţa asta. 

Câinii îşi continuau urmărirea, încet şi metodic. Pitt spera ca 
oamenii care-l urmăreau să meargă pe urmele lui Zhou, dar 
încă-i simțeau mirosul. Pitt îşi dădu seama după lătrăturile 
sporadice că se aflau probabil la mică distanţă în spatele lui. Se 
opri şi ascultă câteva minute, încercând să le ghicească poziţia. 

In timp ce jungla îl învăluia, pierdu orice punct de referinţă 
după care să se ghideze. Sunetul câinilor devenise singurul lui 
indiciu. 

De teamă să nu meargă din întâmplare chiar în dinţii celor 
care-l căutau, rămase cu urechile ciulite la lătrăturile lor. 

Jungla se trezea la viaţă noaptea cu un concert de strigăte, 
chemări şi vaiete ciudate. Pitt ţinea băţul ascuţit în mână pentru 
cazul în care sunetele nu veneau de la vreo pasăre sau broască, 
ci de la vreun jaguar sau caiman. 

Zgomotele îl ajutară pe Pitt să-şi ia gândul de la oboseală. 
Fără apa şi batonul proteic de la Zhou, poate că s-ar fi prăbuşit, 
dar minima alimentare îl ajuta să continue. Oboseala i se 
scurgea în oase, transformând fiecare pas într-un chin. Nefiind 
obişnuit cu mediul cald şi năduşitor, acesta nu făcea decât să-i 
sporească starea de oboseală. Tentat să se oprească şi să se 
întindă, se gândi la Giordino şi la ceilalţi prizonieri, aşa că 


picioarele continuară să se mişte. 

Deşi hainele i se uscară după baia de mai devreme, acum 
erau ude leoarcă de la transpiraţia care nu se mai oprea. Se 
rugă pentru ploaie, ştiind că asta ar fi ajutat să-i ascundă 
urmele. Dar cerul din Panama, pe care de obicei te-ai fi putut 
baza, refuză să coopereze, neoferind decât câte-o burniţă 
ocazională. 

Alunecă pe o bucată de nămol, apoi se ridică pe un ciot de 
copac şi se odihni. Intunericul părea să-i fi încetinit pe cei care-l 
urmăreau. Un lătrat îndepărtat îi spuse că se afla încă la o 
distanţă confortabilă, dar în curând văzu prin frunziş o lumină 
slabă, care venea de la una dintre lanternele celor care-l căutau. 

Pitt continuă să înainteze în vârtejul de ramuri nevăzute. Oră 
după oră, noaptea trecea într-un ciclu de înaintare greoaie, 
piedici şi obstacole. Intotdeauna, larma câinilor acoperea 
celelalte sunete ale junglei. 

Mişcându-se ca un zombi, Pitt se împletici printr-o pădurice de 
bambus, apoi făcu un pas şi simţi doar aer. Se prăbuşi peste 
buza unei râpe înguste, rostogolindu-se cu capul înainte pe un 
deal cu iarbă, până într-un pârâu mic. Rămase acolo vreme de 
câteva minute, apa rece spălând durerea vânătăilor şi a 
tăieturilor. Deasupra capului, un petic de cer cu stele care 
clipeau ofereau o lumină slabă, dar bine-venită. 

Apa avea să-i ofere şansa de a scăpa de câinii care-l 
urmăreau. După ce reumplu recipientul primit de la Zhou, 
începu să meargă prin mijlocul pârâului. In prea puţine locuri îi 
trecea apa de genunchi, dar era suficient de adâncă încât să-i 
acopere urmele. La lumina stelelor, drumul deveni mai uşor, 
chiar dacă aluneca şi cădea în albia pârâului. | se păru că merse 
kilometri întregi, dar în realitate parcurse doar câţiva metri. 

Ajungând la un mal jos, urcă şontăc şi intră într-o pădure de 
copaci de capoc. O ramură joasă îi atrase atenţia şi se agăţă de 
ea odihnindu-se. 

Jungla se liniştise şi mai auzea doar câteva zgomote în afara 
pârâului. Nu mai auzea câinii urmărindu-l, ceea ce-i dădu 
speranţă că, în sfârşit, scăpase de ei. In timp ce se sprijinea de 
trunchiul copacului, realiză că urmărirea fusese la fel de 
epuizantă mental, pe cât fusese şi fizic. 

Se lupta cu nevoia de a dormi, când auzi un foşnet în tufişurile 
paralele cu pârâul. Privi peste umăr şi zări o lumină galbenă 


care se mişca prin tufişuri. Îngheţă când deasupra malului 
îndepărtat se  materializă silueta unui câine mare, care 
adulmeca solul. 

Pitt îşi blestemă ghinionul. Urmărind albia pârâului, fără să 
vrea se întorsese şi merse către cei care-l căutau. 

Ciobănescul german nu dădea nici cel mai mic semn că l-ar fi 
văzut sau mirosit. Pitt rămase perfect nemişcat lângă copac, 
fără ca măcar să respire. Lumina gălbuie crescu din ce în ce mai 
mult în intensitate, până când un urmăritor cu o lanternă apăru 
dintr-un hăţiş şi chemă câinele, care se întoarse la stăpânul lui 
şi îl urmă, dar nu înainte de a scoate un mârâit. 

La trei metri de Pitt, se auzi un răget de parcă ar fi fost un leu 
într-un scaun electric. Pitt aproape că sări scăpând ramura 
copacului, dar se prinse bine când lanterna mercenarului 
cercetă copacul. 

Lumina dezvălui repede o creatură cu blană neagră şi maro, 
care stătea un pic mai sus de Pitt. Era o maimuţă urlătoare, care 
lansă un al doilea strigăt răguşit înainte de a sări pe o altă 
ramură, fugind de lumină. 

Pitt rămase împietrit la marginea razei de lumină în timp ce 
câinele lătra nebuneşte. Raza de lumină se undui, apoi reveni şi- 
| prinse pe Pitt chiar în centru. Dădu drumul crengii şi se grăbi 
prin pădure. 

O secundă mai târziu, un foc de armă trecu prin creanga, 
acum goală, a copacului. 

Jungla rămase tăcută, ascultând ecoul împuşcăturii. Apoi totul 
izbucni în cârâieli şi ţipete în timp ce mii de animale fugeau 
grăbite din zonă. Primele raze ale zorilor brăzdau cerul, 
ajutându-l să fugă. Şi ce mai fugă. 

Ciobănescul german fusese trimis după el, dar ezită când 
trebui să traverseze pârâul, ceea ce-i oferi lui Pitt un avans. Dar 
câinele găsi un loc îngust pe unde să traverseze şi-şi reluă 
căutarea. Lătratul neîncetat îi permitea lui Pitt să estimeze 
apropierea constantă a câinelui. Deşi era şi el obosit de la fuga 
neoprită de pe timpul nopţii, ciobănescul continua să caute. 

Pitt mai avea mult prea puţină energie pentru un sprint. Ştia 
că nu putea întrece câinele, dar dacă ar fi reuşit să-l separe de 
stăpân, ar mai fi avut o şansă. Întrebarea era dacă mai avea 
suficientă energie ca să se lupte cu câinele. 

Lătratul se apropia, iar Pitt decise că era vremea să se 


întoarcă şi să lupte. Realiză că-şi lăsase băţul ascuţit lângă 
copac atunci când o luase la fugă. In timp ce căuta pe jos o 
armă nouă, nu văzu o creangă joasă şi intră cu faţa direct în ea. 
Lovitura îl lăsă lat la pământ. In vreme ce stătea acolo năucit, 
auzi lătratul care se apropia. Dar auzi şi un sunet metalic, care 
părea să vibreze prin pământ. 

Din pur instinct, se târî dincolo de copac, pe o movilă mică. 
Sunetul deveni din ce în ce mai puternic. Se luptă cu durerea şi 
trase cu ochiul peste movilă. 

În lumina slabă văzu un tren, la nici şase metri depărtare. 
Alungă gândul că ar fi putut să fie un miraj şi se ridică în 
picioare clătinându-se. Trenul era adevărat şi trecea printr-o 
zonă îngustă defrişată din junglă, trăgând vagoane-platformă 
pline cu containere. 

Pitt se împleticea către şine când ciobănescul urcă movila şi-l 
zări. Cu o furie reînnoită, câinele alergă după Pitt, care se 
dezechilibra pe picioarele ca de cauciuc după tren. 

O platformă pe jumătate încărcată trecea, iar Pitt se întinse 
după ea. Trupul îi atinse cadrul şi se agăţă cu degetele cu 
putere în timp ce câinele atacă. Ciobănescul german sări şi-şi 
încleştă fălcile în piciorul drept care îi rămăsese în spate. 

Pitt se rostogoli pe platformă cu câinele atârnat de piciorul lui 
în aer. Scoţând recipientul de la Zhou de la gât, îl aruncă în 
câine. Recipientul îl lovi în bot, iar câinele schelălăi, eliberându-i 
piciorul. Dar imediat după ce căzu în pietrişul de lângă şine, 
ciobănescul îşi reveni şi începu să alerge după platforma pe 
care se afla Pitt. Cam vreo patru sute de metri, câinele alergă 
de-a lungul lui, mârâind, dar neputând să sară pe platformă. 
Apoi trenul traversă o râpă, iar câinele fu nevoit să renunţe. Pitt 
îi făcu la revedere lăsându-l lătrând şi urlând de frustrare în 
urma trenului care dispărea. Târându-se pe platformă, Pitt se 
cuibări lângă un container ruginit, închise ochii şi adormi 
numaidecât. 

Mărfarul care se mişca încet se opri, trezindu-şi pasagerul 
singuratic. lIntins pe una dintre platformele trenului, Pitt 
deschise ochii sub lumina unui soare puternic de dimineaţă. 

Trenul căilor ferate Panama ajunse la capăt într-un depou în 
portul Balboa. Lângă intrarea dinspre Pacific în Canalul Panama 
şi la doar câţiva kilometri sud de Panama City, Balboa era 
punctul de tranzit cheie pentru navigația de-a lungul istmului. 
Pitt sări de pe platformă şi se trezi înconjurat de o junglă de 
metal. Containere multicolore erau depozitate în stive uriaşe în 
toate direcţiile. Se uită de-a lungul unui şir de vagoane şi văzu o 
macara-capră poziționată deasupra şinelor şi muncitori care 
începuseră să descarce containerele omniprezente. 

Stând lângă capătul trenului, Pitt urmări şinele până afară din 
depou, gândindu-se că avea şanse mari să dea peste autorităţi 
care să-l trateze ca pe un vagabond. leşi din curte, se căţără pe 
un gard de sârmă ruginit şi se trezi într-un cartier vechi de 
depozite. Jumătate de stradă mai încolo, observă un bar care-i 
aproviziona cu mâncare şi băutură pe docherii locali. Un semn 
şters îl proclama ca fiind El Gato Negro, completat fiind de 
desenul unei pisici negre cu X-uri ca ochi. 

Pitt intră în barul slab luminat, culegând priviri insistente din 
partea clienţilor de dimineaţă care încălzeau deja scaunele 
barului. Se apropie de barman, apoi se văzu în oglinda mare din 
spatele barului. Imaginea aproape că-l sperie. 

Un bărbat obosit şi slab, cu o faţă vânătă şi însângerată, care 
purta haine murdare, rupte şi la fel de însângerate. Arăta ca 
reîntors din iad. 

— EI teléfono? întrebă Pitt. 

Barmanul îl privea pe Pitt de parcă tocmai aterizase de pe 
Marte, apoi îi arătă un colţ de lângă toaletă. Pitt merse agale 
până acolo şi fu uşurat să găsească un telefon public ponosit. 
Deşi complet dispărute în America, venerabile telefoane cu 
plată mai rezistau prin lume, găsindu-se uneori în cele mai 
neaşteptate locuri. 

Dând peste o centralistă care vorbea engleză căreia nu-i prea 
surâse ideea când ceru o convorbire cu taxă inversă la 
Washington D.C., Pitt auzi totuşi în curând apelul în receptor. 
Vocea lui Rudi Gunn se ridică cu o octavă când îl auzi pe Pitt 


spunând bună ziua. 

— Sunteţi teferi, tu şi Al? 

— Nu chiar. Pitt îi povesti pe scurt deturnarea navei Adelaide, 
sosirea în complexul din Panama şi evadarea lui. 

— Panama, spuse Gunn. Am sunat la autorităţile Canalului 
Panama să căutăm nava Adelaide. 

— l-au schimbat numele pe mare. Probabil că aveau actele 
false deja pregătite. Unitatea lui Bolcke e undeva în mijlocul 
zonei Canalului Panama, aşa că probabil că are ajutor din 
interior la ecluze. 

— Ai zis Bolcke? 

— Da, Edward Bolcke. Un inginer minier care conduce o 
tabără a ororilor. Mi s-a spus că-i unul dintre greii de pe piaţa 
elementelor de pământuri rare. 

— A fost una dintre cele patru piste ale noastre în răpirea 
voastră, spuse Gunn. Deţine o navă numită Salzburg, care a fost 
văzută aproape de Adelaide cam prin jurul dispariţiei voastre. 

— Probabil că-i aceeaşi navă care a dat peste Tasmanian Star 
înainte să-şi facă apariţia în Chile. Şi poate şi peste Cutt/efish. 
Se pare că e înarmată cu nu ştiu ce aparat cu microunde care se 
dovedeşte a fi letal. 

— E posibil ca Bolcke să aibă o operaţiune şi în Madagascar, 
spuse Gunn. O să pun totul în mişcare şi am să trimit 
Pentagonul după Al şi ceilalţi. Se pare că e nevoie de o 
operaţiune împreună cu forţele de securitate din Panama. 

— Ascultă, Rudi, avem o fereastră foarte scurtă. Pitt îi povesti 
întâlnirea cu agentul chinez Zhou şi planul lui de a distruge 
unitatea. Avem mai puţin de cinci ore să-i scoatem pe Al şi pe 
ceilalţi de acolo înainte să înceapă focul de artificii, spuse după 
ce-şi verifică ceasul de scufundări Doxa. 

— E o misiune imposibilă. 

— Sună-l pe Sandecker şi fă tot posibilul. 

— Voi face tot ce pot. Unde eşti acum? 

— Intr-un bar numit Pisica Neagră, undeva aproape de depoul 
de lângă Pacific. 

— Rămâi acolo. O să trimit pe cineva să te ia într-o oră. 

— Mulţumesc, Rudi. 

Pitt simţea cum oboseala evadării se ducea, fiind înlocuită de 
o energie nouă pentru misiunile care urmau. Tot ce conta era 
să-i salveze pe Giordino şi pe ceilalţi. Se întoarse înapoi la bar, 


iar barmanul îi făcu semn către un scaun gol. Se aşeză şi găsi în 
faţa lui un păhărel care conţinea un lichid transparent. Lângă 
pahar găsi un cleşte cu coadă lungă. 

Pitt duse mâna la gât şi simţi zgarda de oţel. Uitase de ea. Se 
uită la barmanul care-l privi schiţând un gest de aprobare. 

— Muchas gracias, amigo, spuse Pitt întinzându-se după 
pahar şi dând duşca pe gât. O băutură locală populară, numită 
Seco Herrerano, ardea cu dulcele gust de rom. Puse paharul jos, 
luă cleştele şi-i zâmbi barmanului. 

— Cine zice că pisica neagră aduce ghinion? 

— Eşti sigur că suntem unde trebuie? 

Dirk îi aruncă surorii lui o privire enervată. 

— Din moment ce nu-s prea înclinați să marcheze străzile pe 
aici, răspunsul ar fi nu. 

Ocoli un camion blocat plin cu banane şi acceleră maşina 
închiriată de-a lungul drumului  congestionat. De când 
aterizaseră pe Aeroportul Internaţional Tocumen în acea 
dimineaţă, se tot mişcau în zigzag prin Panama City, mai întâi 
cazându-se la hotel, apoi vizitând sediul de brokeraj minier al 
companiei Habsburg Industries. Era un birou micuţ, la stradă, 
care era închis şi care nu părea să fie prea folosit. Proprietarul 
brutăriei de alături confirmase că era rareori deschis. Dirk şi 
Summer începură să creadă că excursia lor în Panama se cam 
terminase când primiră un telefon de la Gunn, care le spusese 
că tatăl lor era în viaţă şi-i aştepta la marginea oraşului. 

Trecură de un indicator care le ura bun venit în Balboa şi Dirk 
ştiu că era pe drumul cel bun. Urmări două camioane, despre 
care presupuse că se îndreptau către port, apoi cobori pe un 
drum lăturalnic şi neasfaltat, iar porţile portului îşi făcură 
apariţia. 

Trei străzi mai jos, Summer zări semnul cu pisica neagră. 

Dirk abia dacă parcă maşina că Summer cobori, alergând în 
bar, ignorându-i aspectul dezgustător. Aproape că nu-şi 
recunoscu tatăl, care stătea la bar în haine zdrenţuite, mâncând 
o empanada. Pitt fu la fel de şocat să-şi vadă ambii copii. 

— Tată, hai să te ducem la un spital, spuse Summer. 

Pitt dădu din cap că nu. 

— Nu e timp. Trebuie să ne coordonăm cu armata panameză 
ca să-i salvăm pe Al şi pe ceilalţi. 

Dirk îi privi pe clienţii barului, care se holbau toţi la americanii 
din altă lume. 

— Tată, ce-ai zice dacă am vorbi despre asta în maşină? 

— Bine, spuse Pitt. Se uită la paharul gol şi la farfuria cu 
mâncare. Aveţi bani locali? 

Dirk deschise portofelul. 

— Mi s-a spus că verzişorii noştri sunt valuta preferată în 
Panama. 

Pitt scoase o bancnotă de o sută de dolari din portofelul fiului 


lui şi i-o dădu barmanului, apoi îi strânse mâna. 

— Asta era diurna pe două zile, spuse Dirk când ieşiră din bar. 

Pitt îi făcu cu ochiul. 

— Trece-o în raportul de cheltuieli. 

Dirk studie o hartă înainte s-o pornească pe drumul nepietruit. 

— Ce-a aranjat Rudi cu panamezii ca să intre în unitatea lui 
Bolcke? întrebă Pitt. 

— Rudi este foarte îngrijorat şi supărat, spuse Summer. Ne-a 
sunat de trei ori când veneam încoace. După cum ştii probabil, 
Panama nu are armată permanentă după înlăturarea lui Manuel 
Noriega. Grupurile paramilitare din forţele publice panameze 
sunt dispuse să organizeze un raid comun cu o echipă 
americană, dar doar după ce evaluează dovezile şi fac pregătiri 
adecvate pentru un asalt tactic. Nimeni nu se aşteaptă ca un 
grup de comando să fie pus la punct în patruzeci şi opt de ore. 

Dirk se uită la tatăl lui. 

— Crezi că Al şi ceilalţi ar putea fi expuşi la riscuri mai 
devreme? 

Pitt le povesti întâlnirea cu Zhou. 

— Odată ce încărcăturile alea or să explodeze, mă aştept ca 
Bolcke să execute toţi prizonierii şi să ascundă rămăşiţele. Avem 
ceva forţe americane care să intervină solo? 

Dirk dădu din cap. 

— Cei din forţele speciale din Batalionul de Sud sunt cea mai 
bună şansă pe care o avem. Au fost anunţaţi, dar se află încă la 
zece ore distanţă. Rudi zice că a găsit în largul Pacificului o navă 
a marinei militare care se îndreaptă către Canal. 

După ce parcurse o distanţă scurtă prin Balboa, Dirk urcă un 
deal până la o clădire mare şi bogat decorată, cu faţa spre 
districtul portuar şi Canal. Un indicator de pe gazonul îngrijit 
proclama clădirea ca fiind Clădirea Administrativă a Autorităţii 
Canalului Panama. 

— Autoritatea este responsabilă pentru securitatea Canalului 
şi a zonei adiacente, spuse Summer. Rudi zice că sunt singura 
noastră speranţă pentru un răspuns imediat. 

In clădire, apariţia lui Pitt atrase priviri insistente de la 
angajaţi şi vizitatori. O  recepţioneră îi escortă în biroul 
directorului de securitate a Canalului, un bărbat echilibrat, pe 
nume Madrid, care purta o mustață subţire. Îi aruncă lui Pitt o a 
doua şi a treia privire în timp ce se prezenta. 


—Am fost  înştiinţat de natura urgentă a vizitei 
dumneavoastră. Vicepreşedintele dumneavoastră este un om 
foarte convingător, spuse el şocat încă de faptul că fusese sunat 
personal. 

— Sunt vieţile unor oameni la mijloc, iar timpul este scurt, 
spuse Pitt. 

— Am s-o chem pe asistenta noastră şi vă fac rost de nişte 
haine curate cât vorbim. 

Madrid îi conduse în biroul lui, în care pe unul dintre pereţi 
trona o hartă uriaşă a canalului. Un bărbat în salopete de 
camuflaj studia nişte fotografii din satelit la o masă. 

— VI-l prezint pe comandantul Alvarez. Conduce operaţiunile 
noastre din teren şi va conduce şi operaţiunea dumneavoastră 
amplă de salvare. 

| se alăturară toţi la masă, unde Pitt povesti despre răpirea lui 
şi despre operaţiunile conduse de Bolcke la stabilimentul lui 
ascuns. 

— Am scos registrele de tranzit ale companiei Habsburg 
Industries şi am descoperit un tipar ciudat de traversare a 
Canalului, spuse Madrid. 

— Navele lor intră printr-un capăt, spuse Pitt, şi nu ies pe 
celălalt decât câteva zile mai târziu. 

— Corect. 

— Livrează rocă brută cumpărată ori furată la stabiliment şi 
apoi transportă produsul rafinat. 

Madrid schiţă un gest de încuviinţare cu o expresie de 
mâhnire în ochi. 

— Trecerea navelor prin Canal este o operaţiune controlată. 
Se pare că au ajutor din partea piloților sau poate chiar din 
partea angajaţilor noştri de la ecluze, ca să se asigure că 
tranzitul se face fără să atragă atenţia. 

— Produsul lor implică foarte mulţi bani, spuse Pitt. Îşi permit 
să plătească mite uriaşe. 

— Domnule Pitt, ne puteţi arăta unde este localizat 
stabilimentul? întrebă Alvarez. 

Pitt merse la hartă şi urmări linia de cale ferată a canalului 
care ducea până aproape de marginea estică a Canalului. 

— Nu pot decât să ghicesc că am prins trenul undeva în zona 
asta, spuse arătând către o zonă îndepărtată a lacului Gatun, 
care se afla la aproximativ cincizeci de kilometri de Panama 


City. Unitatea ar fi undeva între Canal şi linia de cale ferată. 

Alvarez deschise un dosar şi scoase o grămadă de fotografii 
color din satelit. 

— Asta ar fi regiunea aproximativă. Examină cu atenţie 
fiecare fotografie înainte de a o trece mai departe şi celorlalţi 
aflaţi la masă. Imaginile arătau secţiuni de junglă densă 
delimitate pe alocuri de lacul Gatun. In câteva imagini se vedea 
linia de cale ferată care trecea prin junglă, dar nimic nu indica 
vreo urmă a stabilimentului lui Bolcke. Examinară patruzeci de 
fotografii, iar pe faţa lui Madrid se citea cum scepticismul 
creştea din ce în ce mai mult. 

— Staţi puţin, spuse Summer. Daţi-mi înapoi ultima fotografie. 

Dirk îi dădu fotografia pe care ea o aşeză lângă o alta care se 
afla pe masă. 

— la uitaţi-vă la junglă în pozele astea două. 

Cei patru bărbaţi îşi întinseră gâturile şi văzură o pătură 
uniformă verde de camuflaj de-a lungul celor două fotografii. 

Nimeni nu spuse nimic până când Pitt întinse o a treia 
fotografic. 

— E culoarea, spuse el. Se schimbă. 

— Exact, spuse Summer arătând spre una dintre fotografii. E 
o linie aici unde culoarea junglei pare să fie un pic gri. 

— O văd, spuse Madrid. 

— Este învelişul artificial de deasupra stabilimentului, spuse 
Piti. S-a decolorat cu timpul şi nu se mai potriveşte cu jungla 
care-l înconjoară. 

Alvarez puse imaginile cap la cap împreună cu câteva alte 
fotografii de lângă până când montajul arătă o peninsulă clară 
care se întindea în lacul Gatun. Luă un marker şi evidenţie 
zonele decolorate, care formau un dreptunghi mare de lângă o 
amestecătură de pătrate mai mici. 

— Dreptunghiul mare acoperă docul şi intrarea, spuse Pitt. 
Nişte manglieri artificiali blochează intrarea şi sunt traşi la o 
parte când o navă intră ori iese. 

— Ce sunt celelalte pătrate? întrebă Summer. 

— Celelalte clădiri ale unităţii. Luă markerul lui Alvarez şi notă 
locuinţa lui Bolcke, moara, dormitorul sclavilor şi multiplele 
depozite de extracție. Descrise forţele de pază ale 
stabilimentului atât cât le ştia, fără să omită nici un detaliu. 

— Câţi prizonieri? întrebă Madrid. 


— Optsprezece. 

— Incredibil, reacţionă Madrid. O tabără de sclavi chiar sub 
nasul nostru, spuse şi se întoarse către Alvarez. Aţi reperat? 

— Da, domnule. E chiar aici, răspunse localizând peninsula pe 
harta mare de pe perete şi marcând-o cu o piuneză. 

— Se află clar în jurisdicţia noastră. Ce cale de intrare 
sugeraţi? 

— Termenul scurt ar dicta o abordare din lacul Gate. Putem 
aduce Coletta din Miradores pe post de navă de comandă şi încă 
trei dintre bărcile noastre de patrulare pe post de ambarcaţiuni 
de atac. 

Studie însemnările făcute de Pitt pe fotografii. 

— Dacă putem trece de baricadă, trimitem o barcă în estuar 
şi celelalte două în afară, şi astfel forţele intră în plin. Imediat ce 
stabilimentul e securizat, putem andoca nava Coletta pentru 
evacuarea prizonierilor. 

— Pregătiţi oamenii şi echipamentul imediat, spuse Madrid. 
Ne adunăm din nou în două ore la bordul navei Coletta şi 
furnizăm detaliile echipei de asalt din mers. 

— Da, domnule. Alvarez se ridică şi ieşi grăbit din birou. 

— Sunteţi bine-veniţi să vă alăturaţi nouă la bordul navei 
Coletta în timpul operaţiunii le spuse Madrid lui Pitt şi copiilor 
lui. 

— Venim, spuse Pitt. Am un prieten rănit pe care a trebuit să-l 
las în urmă. 

— Înţeleg. Cât despre problema cu Sa/zburg, am ţinut cont de 
rugămintea vicepreşedintelui dumneavoastră şi am ordonat 
sporirea securităţii la ecluze. Dacă nava va dori să tranziteze 
Canalul, vom fi pregătiţi s-o capturăm. 

Pitt ridică din umeri. 

— Bănuiesc că dacă am captura nava lui Bolcke am putea 
obţine mai multe răspunsuri. 

Summer realiză că tatăl ei nu cunoştea toate detaliile. 

— Tată, nu ţi-a zis Rudi despre prietena ta, Ann Bennett? 

Pitt dădu din cap că nu. 

— A dispărut acum o săptămână, cam în acelaşi timp cu 
motorul de propulsie care a fost furat de la laboratorul de 
cercetare navală. Rudi zicea că e o legătură între ele. 

— Sea Arrow, murmură Pitt. 

— Rudi crede că a fost răpită odată cu motorul. El şi Hiram au 


găsit un e-mail criptat pe care l-a trimis pe site-ul NUMA şi care 
indică faptul că a fost în Kentucky. 

— Atunci înseamnă că e în viaţă. 

— Rudi aşa crede. E de părere că ne-a transmis că motorul 
era ascuns într-un camion cu paie. Rudi speculează că încercau 
să evite graniţele marine estice în încercarea de a scoate 
motorul din ţară. El crede că l-au trimis pe Mississippi, iar Hiram 
chiar a găsit imagini video de la Horace Wilkinson Bridge, în 
Baton Rouge, care arată un şlep care trece transportând un 
camion cu fân. 

— Pare doar o teorie, spuse Pitt. 

— Nu şi când s-a descoperit că nava lui Bolcke, Sa/zburg, se 
aflu în New Orleans în acelaşi timp şi a plecat o zi mai târziu. 

— Salzburg, repetă Pitt. Deci Bolcke a fost în spatele furturilor 
de la Sea Arrow încă de la început. 

— Dar ce-o plănui să facă cu ele? întrebă Summer. 

Pitt îşi aminti de întâlnirea cu Zhou şi răspunsul pe care i-l 
dădu atunci când îl întrebase ce căuta acolo. 

— Afaceri, răspunse Pitt. Plănuieşte să le vândă chinezilor, 
poate ca parte dintr-o afacere legată de monopolul lor asupra 
pământurilor rare, spuse ridicând privirea către Summer. Când 
ziceai că a plecat Sa/zburg din New Orleans? 

— Cam acum patru zile. 

— Ancheta a arătat că se îndrepta spre sud, către delta 
fluviului Mississippi, spuse Dirk. 

— De ce n-au urmărit-o şi abordat-o Paza de Coastă sau 
marina militară? întrebă Pitt. 

— Ar fi făcut-o, doar că nava a dispărut. 

Cu vedere clară la Clădirea Administrativă a Autorităţii 
Canalului, o navă acoperită de rugină şi încărcată cu cereale 
stătea ancorată, absorbind valurile blânde ale Pacificului. 
Botezată Santa Rita, arbora steagul Guamului, deşi autorităţile 
din Guam ar fi fost surprinse să afle aşa ceva. Dincolo de faptul 
că nu existau nici un fel de documente, Santa Rita nu cărase nici 
măcar un gram de cereale. 

Era în realitate o resursă îmbătrânită a ministerului chinez de 
securitate. Iniţial configurată ca navă de spionaj pentru 
monitorizarea şi strâmtorii Taiwan, ulterior ajunsese să care în 
calele proiectate pentru cereale proiectile pentru lran. Retrasă 
pentru îndatoriri mai puţin clandestine, fusese contractată să 
ducă un transport de medicamente mexicane către Shanghai, 
când Zhou o redirecţionă din Costa Rica. 

Agentul obosit se rezema de punte, la scurt timp după ce se 
întoarse din incursiunea nocturnă din tabăra lui Bolcke, când îi 
sună telefonul. Verificând numărul, faţa lui inexpresivă schiţă 
totuşi o urmă de surpriză. 

— Zhou, răspunse el direct. 

— Zhou, sunt Edward Bolcke. Trebuie să te anunţ că vom face 
o mică schimbare în planul de întâlnire. 

— Mă aşteptam ca transferul să se întâmple într-o oră. 

— A fost o mică întârziere din motive de securitate, dar nu-i 
nici un motiv de panică. Încărcătura e în siguranţă. Dar va trebui 
totuşi să amânăm întâlnirea cu şase ore. 

Zhou rămase tăcut. Explozibilii plantați de el aveau să 
detoneze stabilimentul lui Bolcke în aproximativ patru ore. 
Calculase ca explozia să aibă loc după ce primea motorul lui Sea 
Arrow şi planurile. Întregul transfer se afla acum sub risc. 

— Este inadmisibil, spuse Zhou calm. Am un program strict pe 
care trebuie să-l urmez. 

— Îmi cer scuze, dar trebuie să înţelegi problemele sensibile 
care sunt în joc. Vasul se apropie de ecluzele Gatun şi va trebui 
să treacă prin Canal. Dacă vrei, poţi lua în considerare să 
pătrunzi în Canal din capătul tău. Dacă o iei la nord spre 
ecluzele Miraflores, am putea face transferul în lacul Miraflores. 
Asta ar reduce timpul livrării cu o oră sau două. Pot da un 
telefon şi te programez pentru trecerea imediată prin ecluză. 


Ultimul lucru pe care şi-l dorea Zhou era să fie prins în 
mijlocul Canalului Panama. Dar dacă asta era singura variantă 
să obţină secretele Sea Arrow, atunci aşa avea să fie. Cu puţin 
noroc, Bolcke n-avea să afle că stabilimentul lui urma să fie o 
ruină când dădea din mână tehnologia. 

— Bine, spuse Zhou. Fă aranjamentele pentru tranzit şi mă 
voi îndrepta către lacul Miraflores. Te rog, trimite vasul, pentru 
că noi vom aştepta. 

Închise şi se holbă pe fereastra punţii, simțind că dansa pe 
muchie de cuţit. 

Aproape patruzeci de nave erau ancorate în golful Limon, 
îngrămădindu-se ca un roi de albine în jurul stupului. Fiecare îşi 
aştepta rândul să treacă din Oceanul Atlantic în Canalul 
Panama. O navă mică portcontainer sosi şi depăşi lunga linie de 
cargoboturi, nave-cisternă şi alte nave de transport care 
aşteptau să ajungă în prima linie. 

Marele Canal, vechi de un secol, era tranzitat de mai multe 
nave ca niciodată şi capacitatea lui avea să fie în curând mărită 
prin adăugarea a două noi seturi de ecluze capabile să 
gestioneze cele mai mari nave de transport din lume. Deşi 
traversarea lui era scumpă, Canalul Panama scurta cu mii de 
kilometri rutele alternative care înconjurau Capul Horn. 

Privind portcontainerul care le-o lua înainte, căpitanii care-şi 
aşteptau rândul în golful Limon ştiau că trecerea în fruntea cozii 
cerea o plată usturătoare. 

Portcontainerul încetini când o şalupă trase de-a lungul lui, 
plasând la bord un ofiţer al autorităţii Canalului Panama şi un 
pilot al Canalului. Căpitanul vasului îi escortă pe punte, unde 
predă comanda pilotului, o condiţie căreia i se conformau toate 
navele care tranzitau Canalul. Ofiţerul confirmă tonajul şi 
dimensiunile navei pentru determinarea taxei de achitat. 

— Certificatul de încărcătură, vă rog, îi ceru căpitanului. 

Ofiţerul răsfoi documentul, observând o listă scurtă de piese 
de echipament. 

— Majoritatea containerelor sunt goale? întrebă el. 

— Da, le ducem în Balboa, răspunse căpitanul. 

— Am observat că navigaţi ridicaţi. Calculă taxa, cu o 
suprataxă pentru faptul că trecuseră în faţa celorlalţi. Portobe/o 
e liberă să treacă, spuse. Părăsi puntea coborând în şalupa care- 
| purtă către următoarea navă care aştepta la rând. 

Pilotul ghidă vasul Portobelo printr-un canal lung până la 
ecluza Gatun, punctul de intrare în Atlantic. Ecluza era formată 
dintr-un set de trei camere secvențiale uriaşe, care permiteau 
vaselor care se îndreptau către sud să fie ridicate la douăzeci şi 
cinci de metri deasupra nivelului mării pentru a putea începe 
traversarea istmului. 

Canalul Panama însuşi este construit ca un tort de nuntă 
lichid. Punctul cel mai înalt se află în mijloc, rezervorul uriaş, 


creat de mâna omului, al lacului Gatun. Lacul se revarsă pe trei 
niveluri în fiecare capăt. Datorită unei ciudăţenii geografice, apa 
dulce a Canalului se varsă în Oceanul Atlantic la nord şi în 
Oceanul Pacific la sud. Lacul înălţat permite umplerea şi golirea 
ecluzelor datorită gravitaţiei, ridicând sau coborând navele, în 
funcţie de direcţia lor. 

Dar Canalul Panama este un tort inegal, din cauza separării 
dintre ecluzele de pe partea Pacificului. Pe când cele trei camere 
ale lacului dinspre Atlantic sunt secvențiale, cele dinspre Pacific 
sunt mult mai îndepărtate, cu o ecluză cu o singură cameră, 
numită Pedro Miguel, lângă lac, şi o ecluză cu cameră dublă, 
numită Miradores, la un kilometru jumătate dincolo de prima. 
Unei nave obişnuite îi ia în jur de opt ore să finalizeze trecerea 
de la un ocean la altul. 

Pilotul apropie nava Portobelo de prima cameră de la Gatun, 
oprindu-se aproape de porţile uriaşe, care erau deschise. 
Parâme intermediare ataşate la cabluri de remorcare din oţel 
erau aruncate la bord şi fixate, capetele din partea opusă fiind 
ataşate de mici locomotive, care mergeau de-a lungul marginii 
ecluzei. Sub ghidarea pilotului, locomotivele remorcau încet 
cargobotul în ecluză şi îl ţineau pe loc în timp ce porţile de la 
pupa navei se închideau. Odată sigilate, surplusul de apă era 
eliberat în camera-mamut până când nava se ridica la aproape 
nouă metri. 

Paznici înarmaţi, care de obicei nu se vedeau în jurul malurilor 
ecluzelor, patrulau zona, examinând sumar nava. Când nivelul 
apei îl atinse pe cel al următoarei camere, porţile din faţă se 
deschiseră şi nava fu trasă de către locomotive. Procesul se 
repetă de încă două ori, până când Portobelo ieşi din ultima 
încăpere în lacul Gatun, la douăzeci şi cinci de metri mai sus 
decât zona de unde începuse procesul. leşind din ecluză, pilotul 
îi ordonă timonierului să mărească viteza. 

— Timonier, nu lua în seamă comanda, spuse căpitanul. 
Opreşte-te. 

Pilotul se înroşi la faţă. 

— Eu comand vasul prin Canal! Se mai potoli, în schimb, când 
detectă o altă prezenţă pe punte. Se întoarse şi-l văzu pe Pablo, 
care se apropia de el. Pablo! Mi s-a părut mie că bolobocul ăsta 
seamănă cu vechiul Salzburg. Când v-aţi băgat băieţi în 
afacerile cu containere? 


— Cam acum treizeci şi şase de ore, spuse Pablo. Preluăm noi 
de aici. 

— Sigur, sigur. Pilotul zări geanta din mâna lui Pablo care 
conţinea mita obişnuită şi o sticlă de Chivas Regal. 

— Găseşti o mie suplimentară pentru tine, spuse Pablo dându- 
i geanta. Nu mai menţiona numele Sa/zburg. 

— Cum spui tu. Maimuţele de pe doc vă căutau, dar bănuiesc 
că le-ai păcălit. Ne vedem la următoarea tură. 

Echipajul navei cobori o şalupă şi lăsă pilotul pe mal, unde 
acesta urcă într-un taxi până la cel mai apropiat bar. Când barca 
se întoarse, nava Sa/zburg, acum deghizată, îşi văzu de drum. 

— Eşti sigur că e de încredere? întrebă căpitanul. 

Pablo încuviinţă. 

— Vom realiza transferul înainte ca el să termine jumătate din 
sticla aia de whisky. 

Pablo îşi îngădui o urmă de uşurare personală. De când 
primise apelul de avertizare de la Bolcke cu două zile în urmă, 
se temea de orice apel telefonic şi de orice navă care trecea. 
Dar transformarea pe fugă a lui Sa/zburg în Portobelo, realizată 
prin revopsirea coşului şi a punţii şi prin încărcarea navei cu 
containere goale, păcălise autorităţile Canalului de la ecluza 
Gatun. 

Asta însemna un singur lucru. 

Erau liberi, acasă. 

Coletta gonea prin Canalul Panama, depăşind navele 
comerciale care aveau limită de viteză şi trecând pe lângă ele 
de parcă acestea ar fi stat nemişcate. O ambarcaţiune de 
patrulare construită în Italia, lungă de vreo patruzeci de metri, 
avea un tun cu turele de 20 mm la proră, ca să intimideze. 

Sub punte, treizeci de luptători comando erau înghesuiți în 
popota ofiţerilor, iar Alvarez le făcea instructajul final. Erau bine 
antrenați şi conduseră multe exerciţii comune cu forţe 
internaţionale în scenarii de apărare a Canalului. Pitt încercă să 
le reducă entuziasmul evident, descriindu-le în detaliu puterea 
forţelor lui Bolcke. 

Şi totuşi, şi Pitt era nerăbdător. Spălat, bandajat şi purtând o 
uniformă curată de împrumut, abia aştepta să îl elibereze pe 
Giordino. Dar un raid pe timp de zi era periculos şi totul ţinea de 
scurta întâlnire pe care o avusese cu Zhou. Pitt spera doar ca 
instinctele lui să fie corecte. 

Alvarez îi dădu un SIG Sauer P228 automat. 

— Ştii să-l foloseşti? 

Pitt dădu din cap că da. 

— Ar trebui să ajungem la zona de desfăşurare în zece 
minute. Voi conduce barca 1 în golf. Vom securiza docul, 
distrugem generatorul şi eliberăm prizonierii. Barca 2 va acosta 
pe peninsulă şi va securiza locuinţa, cu tot cu Bolcke înăuntru, 
să sperăm. Barca 3 va funcţiona ca rezervă şi trebuie să vă cer 
să acţionaţi doar în calitate de observator. 

— Voi ajuta unde pot. Baftă, Alvarez. 

Pitt îi căută pe Dirk şi pe Summer, dar nu-i găsi în popota care 
se tot golea. Auzea cum motorul ambarcaţiunii de patrulare 
încetinea şi-i urmă pe ceilalţi pe punte. 

Coletta urmase ruta de tranzit a Canalului în jurul malului 
estic al insulei Barro Colorado, o rezervaţie naturală imensă din 
mijlocul lacului Gatun. Albia îngustă a Canalului era marcată cu 
lumini şi indicatoare care să prevină navele să nu se 
împotmolească în ochiuri de pământ din apele mici din 
apropiere. Coletta, care era o ambarcaţiune uşoară, nu avea 
astfel de griji în timp ce gonea, intersectând cursul unui 
portcontainer. Ambarcaţiunea navigase spre est vreun kilometru 
până când se apropie de o masă îngustă de pământ, acoperită 


cu vegetaţie densă. 

Coletta plutea sub soarele fierbinte, în timp ce trei şalupe 
gonflabile de asalt erau coborâte peste bord, fiecare încărcată 
cu câte zece soldaţi de comando. Pitt realiză că barca în care se 
afla avea mai mulţi pasageri când se îngrămădi între doi 
luptători de comando neînarmaţi, dar care aveau căşti cu frunze 
trase pe ochi. 

— Un pic de loc pentru babacul vostru? spuse el. 

Dirk ridică privirea pe sub pălărie. 

— Am vrut să fim aici, să dăm o mână de ajutor. 

— Aş fi preferat ca voi să rămâneţi pe barcă. Pitt desfăcu 
tocul şi-i dădu lui Dirk arma SIG Saurer. Ai grijă de sora ta. 

— Nu-ţi face griji, şopti Summer lângă el. 

Unul dintre luptători acţionă deja motorul extern, propulsând 
şalupa către mal, urmând cele două bărci de asalt din faţă. 
Prima barcă coti stânga spre golf, iar celelalte două cotiră 
dreapta spre o faleză mică şi protejată. Bărcile se aflau în apă 
de cinci minute când întregul lor camuflaj se duse pe apa 
sâmbetei. 

Un grup de balize dotate cu senzori şi camere video le 
detectară apropierea. Alarmele începuseră să sune peste tot în 
tabără, alertându-i pe oamenii lui Bolcke. Majoritatea coborâră 
pe doc, după ce securizară prizonierii, în timp ce alţii acopereau 
reşedinţa lui Bolcke. 

Barca 1, cu Alvarez la conducerea echipei, lovi prima. Trecură 
de mlaştina artificială de manglieri şi se apropiară de doc, unde 
fură întâmpinați de pe mal de un asalt cu arme automate. 
Alvarez şi oamenii lui deschiseră focul, oprind o parte din ploaia 
de gloanţe, până când mai multe grenade propulsate de un 
lansator ajunseră până la ei. O grenadă ateriză în barcă, 
alunecând până în spate, unde omori doi oameni instantaneu 
când pupa sări în aer trimiţându-i pe cei rămaşi în apă. 

Bărcile 2 şi 3 fuseseră avertizate înainte ca focurile de armă 
să erupă de pe acoperişul reşedinţei ascunse a lui Bolcke. Cel 
mai aproape de mal, barca 2 primi în plin atacul, înregistrând 
câteva victime în timp ce navigau şi răspundeau atacului. Pilotul 
reuşi să aducă ambarcaţiunea la mal, luptătorii de comando 
găsind ceva protecţie în spatele unei banchete joase. Dar echipa 
era efectiv ţintuită la pământ de trăgătorii de pe acoperiş. 

— Mergi spre dreapta! ţipă Pitt la pilotul bărcii 3 când lupta se 


aprinse în faţa lor. 

Prevăzuse situaţia neplăcută în care se aflase barca 2 şi îi 
făcu semn pilotului să tragă puternic spre dreapta şi să-i ducă la 
mal dincolo de raza vizuală a celor de pe acoperişul reşedinţei 
lui Bolcke. Pilotul panicat trase acceleraţia şi împinse cârma în 
lateral. Aproape că ajunseră vii şi nevătămaţi, în timp ce liderul 
echipei, un bărbat voinic pe nume Jorge, fu împuşcat de două ori 
în stomac. 

Pitt citi teama în ochii celorlalţi luptători, dintre care nici unul 
nu mai asistase la o luptă adevărată şi preluă comanda imediat. 

— Trebuie să oprim focul de pe acoperiş ca să putem elibera 
echipajul de pe barca 2. Urmaţi-mă către casă. 

Când fundul bărcii atinse pământul, Pitt sări peste bord şi o 
luă la fugă în junglă. Inspiraţi de curajul arătat, ceilalţi luptători îl 
urmară. 

— Eu am să rămân aici să am grijă de Jorge, îi spuse Summer 
lui Dirk în timp ce cotrobăia după o trusă medicală. Fugi şi ajută- 
| pe tata. 

Dirk făcu un semn de aprobare şi trase siguranţa pistolului, 
apoi sări din barcă. Îi ajunse repede pe ceilalţi, care se strecurau 
prin junglă. Pitt îi opri la marginea unui luminiş care înconjura 
casa. Câţiva mercenari se vedeau pe acoperiş şi aşteptau ca ei 
să iasă din ascunzătoare. 

Pitt studie reşedinţa şi observă o scară laterală exterioară 
care ducea către acoperiş. Se întoarse spre un bărbat ghemuit 
lângă el. 

— Aveţi grenade? 

— Doar grenade cu fum. 

— Dă-mi ce ai. 

După ce adună patru grenade cu fum, Pitt alinie bărbaţii într- 
un pichet. 

— La semnalul meu, deschideţi focul ca să-mi oferiţi 
acoperire. Când ajung pe scări, lansez grenadele pe acoperiş. Vă 
mişcaţi repede şi securizaţi. 

Pitt se rostogoli până într-o poziţie cât mai aproape de casă şi 
apoi strigă. 

— Acum! 

Jungla explodă în sunete de focuri, care-i vizau pe paznicii de 
pe acoperiş. Pitt o luă la fugă când paznicii se aruncară la 
adăpost. Dar se regrupară repede şi deschiseră iar focul. 


Alergând către casă, Pitt văzu că trăgătorii de pe acoperiş erau 
ascunşi de veranda casei, aşa că se îndreptă către intrare. Se 
apropia de scările verandei când uşa de la intrare se deschise cu 
brutalitate şi doi paznici ieşiră. În urma lor se afla Bolcke, ca un 
fundaş în spatele celor care blochează. Cei trei coborâră primele 
trepte apoi îngheţară când îl văzură pe Pitt la câţiva metri. 

Ochii lui Bolcke ardeau şocaţi. Dar în vocea lui nu se înregistră 
pic de ezitare când strigă peste zgomotul de împuşcături. 

— Omorâţi-l! 

Gărzile lui Bolcke aţintiră puştile către Pitt şi se pregătiră să 
tragă. Dar Pitt era cu un pas înaintea lor. Trase acul de la una 
din grenadele cu fum şi o aruncă pe trepte. Grenada alunecă pe 
piatră şi se opri la picioarele lui Bolcke. 

Gărzile coborâră armele, îl apucară pe Bolcke şi-l azvârliră 
peste balustrada îndepărtată. Unul dintre bărbaţii care-l păzeau 
se aruncă după el, dar celălalt ezită. Auzi grenada sâsâind şi 
observă un fir de fum ieşind din ea. Realizând că nu era o 
grenadă ofensivă, o înlătură cu piciorul de pe trepte şi apoi un 
nor gri învălui peluza. Se întoarse către Pitt care stătea expus în 
colţul peretelui la doar câţiva metri depărtare. 

Ridică puşca şi ţinti către Pitt. Dar înainte să găsească 
trăgaciul, două puncte roşii îi apărură pe piept şi apoi se clătină 
pe călcâie. Se legănă, apoi căzu pe trepte, rostogolindu-se până 
jos. 

Pitt îşi văzu fiul care stătea pe gazon într-un genunchi, cu 
arma SIG Sauer în mâini. Dirk sări şi alergă până în partea 
laterală a casei în timp ce o salvă de gloanţe se înfipse în 
pământul de lângă el. 

— Mulţumesc pentru ajutor, spuse Pitt. 

Dirk zâmbi. 

— Fumul nu opreşte plumbul. 

Pitt făcu semne către treptele verandei. 

— Bolcke. 

Dirk prelua conducerea în timp ce se furişau traversând 
veranda, dar Bolcke şi celălalt paznic dispăruseră deja pe 
cărarea din junglă. Schimbând cursul, Pitt îşi conduse fiul pe 
scara laterală, oprindu-se la câţiva paşi de acoperiş. Azvârli 
grenadele rămase pe acoperiş, învăluindu-l într-un nor gros de 
fum. Împuşcăturile se opriră, iar echipa din barca 3 ieşi din 
junglă şi urcă în viteză pe scări. Câteva secunde mai târziu, cei 
rămaşi din barca 2 ieşiră din ascunzătoare şi li se alăturară în 
atac. Forţele reunite copleşiră repede paznicii, eliberând 
acoperişul în timp ce fumul se ducea. 

Zona reşedinţei se liniştea, iar focuri sporadice se auzeau 
venind dinspre doc. 

— Ştie cineva ceva despre Alvarez? întrebă Pitt pe când 
luptătorii se readunară pe acoperiş. 


— N-am primit nici un răspuns, spuse liderul bărcii 2. Ar fi 
bine să ne îndreptăm către doc. 

— Vă arăt eu calea, spuse Pitt. 

Soldaţii coborâră în viteză scările. Un număr redus rămase în 
urmă ca să asigure interiorul casei, iar ceilalţi îl urmară pe Pitt 
pe aceeaşi cărare pe care o luase şi Bolcke. Când luptătorii 
ajunseră la doc, vreo doisprezece paznici erau împrăştiaţi 
trăgând în apă. Pe lângă ei mai erau alţi doi bărbaţi de pe 
Adelaide care trăgeau de sus. 

Echipa de intervenţie deschise focul, prinzând câţiva gardieni 
fără acoperire, pe care-i doborâră repede. Restul se retraseră în 
junglă, la adăpost. Dar cei de pe navă îşi menţinură poziţia, 
continuând să tragă. Urmă un lung schimb de focuri, până când 
partea mai bine instruită reuşi să-i doboare pe cei doi. 

Dincolo de zgomotul împuşcăturilor, Pitt detectă sunetul unui 
motor. Zări o barcă mică ce ieşea pe gura golfului şi în ea 
silueta lui Bolcke, cu părul lui alb, lângă pilot. 

Pitt se întoarse către liderul bărcii 2, care stătea îngenuncheat 
în spatele unui copac de cauciuc, reîncărcându-şi puşca. 

— Bolcke a scăpat într-o barcă mică. Sună-l pe Madrid pe 
Coletta şi spune-i să-l prindă. 

Luptătorul dădu aprobator din cap. Potrivind un încărcător, 
apăsă butonul de transmisie de la staţia lui radio şi apelă barca 
de sprijin. 

La bordul Colettei, Madrid se folosise de binoclu ca să 
urmărească un portcontainer care se apropia când primi apelul. 
Se întoarse şi văzu şalupa lui Bolcke ţâşnind din estuar şi-şi 
pregăti barca. 

— Trăgător, pregăteşte-te pentru un foc de avertizare în faţa 
bărcii care se apropie, spuse el. Foc! 

Un bărbat lansă un proiectil din tunul de 20 mm de pe punte, 
provocând o explozie de apă în faţa bărcii. Ambarcaţiunea 
reduse viteza, dar îşi menţinu cursul de-a lungul prorei navei 
Coletta. Concentrat să oprească barca lui Bolcke, Madrid ignoră 
portcontainerul care se apropia înspre postul lui de la pupa. 

— Trăgător, pregăteşte-te pentru tragere în motor. Foc! 

Trăgătorul ţinti, dar înainte să poată trage se prăbuşi pe 
punte simţindu-şi braţele ca şi când ar fi fost atacate de un roi 
de albine. Urlând, se răsuci şi se aruncă peste bord în încercarea 
de a-şi calma durerea în apele lacului. 


înăuntrul timoneriei, Madrid îşi simţi deodată pielea cuprinsă 
de o arsură. Se îndepărtă de timonă, nemaifiind în stare să 
apuce mecanismul de navigaţie. Urlând de durere, privi pe 
fereastră şi văzu portcontainerul apropiindu-se. 

Nava intră în Coletta cu viteză mică, masa lemnoasă zdrobind 
cu uşurinţă prora bărcii de patrulare. Bărcuţa mică fi împinsă în 
spate în timp ce interiorul se umplea cu apă. În doar câteva 
secunde, pupa se ridică şi barca se scufundă. 

Bolcke privi cum barca de patrulare dispăru în timp ce barca 
lui era legată de portcontainer. Urcă pe scara de bord, urmat de 
garda lui, traversă puntea şi urcă pe puntea de control. Gâfâind, 
se împletici până la timonă, unde Pablo stătea admirând ADS-ul 
modificat de la prora navei. 

— Se pare că am ajuns la timp, spuse Pablo. 

— Au... atacat... stabilimentul, spuse Bolcke. 

— Cine? 

— Unul dintre prizonieri. A evadat ieri. 

— Trebuie să fie de la autoritatea Canalului. M-am gândit eu 
că era barca lor. Sunt sigur că Johansson o să aibă grijă de ei. 

— Nu, Johansson a fost ucis. De bărbatul care a evadat. 

— E posibil să ştie de transfer? 

Bolcke scutură din cap. 

— Cinci milioane or să-ţi cumpere suficiente stabilimente noi, 
spuse Pablo. 

— Planurile şi motorul sunt la bord, în siguranţă? întrebă 
Bolcke, analizând schimbarea lui Sa/zburg. 

— Da. 

— Chinezii ne aşteaptă în lacul Miraflores. 

Pablo îl privi ca un copil care aştepta un cadou. 

— Atunci nu văd nici un motiv pentru care să întârzii plata ta. 
Ordonă ca nava să intre albia principală a Canalului, iar Sa/zburg 
îşi reluă iute drumul. 

Luptătorii de comando îi pescuiră pe Alvarez şi pe cei rămaşi 
din echipa lui, care fuseseră împrăştiaţi prin estuar sau 
înghesuiți printre pilonii de pe doc. Liderul operaţiunii arăta ca 
un şobolan ud, dar trecu peste faptul că-şi pierduse jumătate 
din echipă şi preluă comanda forţelor combinate. 

Arătă către o alee sălbatică din capătul docului care cotea în 
junglă. 

— Prizonierii sunt acolo? 

— Da, spuse Pitt. Aleea duce către moară. Dormitorul este 
chiar dincolo de ea. 

Alvarez îşi împărţi oamenii în două grupuri şi o porni pe alee 
cu determinarea unui lider, urmat de Pitt şi Dirk. Se mişcau cu 
atenţie, temându-se de o ambuscadă, dar paznicii rămaşi nu 
erau de văzut. Aleea se lăţea în apropierea morii, o clădire 
deschisă cu acoperiş înalt. Alvarez trimise trei oameni să 
cerceteze intrarea laterală, care nu mai ajunseră până acolo. 

Trăgătorii deschiseră focul de la fiecare uşă şi fereastră a 
structurii. Oamenii rămaşi ai lui Bolcke, vreo doisprezece, se 
adunaseră în moară pentru o linie finală de apărare şi 
contraatac. Barajul lor neaşteptat elimină aproape jumătate din 
oamenii lui Alvarez. 

Alvarez însuşi fu lovit în picior, iar Pitt îl târî la adăpost. Liderul 
îşi chemă repede înlocuitorul care-i luă locul pe flanc. La 
adăpostul unei ploi de gloanţe lansate ca răspuns, îşi duse 
oamenii răniţi la adăpostul junglei, dar lupta ajunse într-un 
impas. Alvarez apelă Coletta pentru ajutor, dar nu primi nici un 
răspuns. 

— Nu răspunde, îi spuse lui Pitt. Fără ajutor suplimentar, va 
trebui să ne retragem. 

— Nu fără prizonieri. Pitt apucă o puşcă de la un luptător 
rănit, care căzuse inconştient. Ţine-i ocupați. Vom încerca să 
ocolim până la dormitoare. Îi făcu semn lui Dirk. 

Cei doi bărbaţi porniră prin junglă, ocolind moara mult la 
stânga. Pitt urmă o buclă parţială, apoi o tăie către structura 
înaltă. Trăgând cu ochiul de după un cedru butucănos, cercetară 
capătul morii şi dormitorul prizonierilor de dincolo de el. 

Clădirea se afla în centrul unui luminiş, fiind complet expusă 
trăgătorilor de la moară. Pitt văzu câţiva prizonieri care priveau 


prin garduri, încercând să vadă schimbul de focuri. 

Observă un cărucior de rocă parcat pe zona cu iarbă de la 
mijlocul distanţei dintre poziţia lor şi poartă. 

— Am să alerg la căruciorul ăla. Dacă reuşesc să trec fără să 
fiu văzut, ar trebui să pot ajunge până la poartă. 

Dirk aproximă distanţa dintre ei şi moară. 

— E treabă grea să te acopăr de aici. Merg cu tine. 

Inainte ca Pitt să poată protesta, Dirk o luă la fugă spre 
cărucior. Pitt îl urmă, deşi picioarele lui slăbite nu mai puteau 
ţine pasul mult timp. 

Fură văzuţi de un trăgător de la etajul al doilea al morii. 
Gloanţele începură să muşte din pământul de lângă cărucior 
când Dirk se piti după el. La câţiva paşi în urma lui, Pitt fu nevoit 
să se adăpostească, proptindu-se cu putere de fiul lui în timp ce 
gloanţele loveau în apropiere. 

Dirk scoase pistolul SIG Sauer şi trase două focuri, dar asta nu 
făcu decât să atragă atenţia şi mai multor trăgători din moară. 
Căruciorul era ţinta, absorbind focul încrucişat al câtorva 
trăgători. 

— Nu-i tocmai abordarea discretă la care speram, spuse Pitt. 

— Sunt oameni înarmaţi peste tot în clădirea aia. Dirk privi 
rapid pe deasupra căruciorului, mai trase încă două focuri şi se 
adăposti înapoi. E un tip la etajul al doilea cu un lansator de 
grenade. 

Pitt fixă puşca pe lângă cărucior şi lansă o rafală de focuri 
către fereastra deschisă. Gloanţele muşcară din toc şi sparseră 
geamul. Când trase arma înapoi, Pitt văzu un paznic care ieşi 
din umbră cu un dispozitiv cu un bulb verde pe care-l ducea pe 
umăr. Ştia că o lansare reuşită din RPG i-ar fi spulberat pe 
amândoi. 

Duse puşca deasupra căruciorului şi se pregătea să tragă din 
nou când o explozie mugi ca un tunet. Schimbul de focuri se 
opri şi toţi ochii priviră cum un nor negru se ridica din spatele 
dormitorului prizonierilor. 

Pitt se uită la ceas şi rânji. Zhou reuşise până la urmă. 

— Ai întârziat zece minute, mormăi Pitt. 

O secundă mai târziu, întreaga moară se transformă într-o 
bilă de foc. Incă vreo şase explozii se auziră de la nivelul 
clădirilor de separare şi extracţie care erau împrăştiate prin tot 
complexul, întreaga junglă vărsa fum şi flăcări în timp ce 


stabilimentul secret al lui Bolcke era distrus metodic. Zhou 
cruţase doar clădirea prizonierilor, reşedinţa lui Bolcke şi o 
clădire a muncitorilor unde vreo doisprezece lucrători stătură 
înghesuiți în timpul luptei. 

Bucăţi din acoperişul morii cădeau în jurul lui Pitt şi al fiului lui 
în timp ce se ascundeau în spatele căruciorului. Explozia zgudui 
şi moara cu bile, aruncând cilindrul gigantic afară printr-un 
perete, care se rostogoli prin junglă. Majoritatea paznicilor 
dinăuntru muriseră, dar câţiva fură aruncaţi prin ferestre şi 
aterizară nevătămaţi pe iarbă. Insă echipa de comando îi seceră 
pe loc. 

Pitt şi fiul lui merseră repede la clădirea prizonierilor. Pitt 
trase în încuietoare şi lovi cu piciorul poarta. Mulțimea de captivi 
dinăuntru ieşi afară. 

— Frate, ce ne bucurăm să te vedem, spuse Plugrad, croindu- 
şi loc să-l bată pe umăr pe Pitt. 

Maguire şi ceilalţi bărbaţi se grăbiră să-i strângă mâna. Pitt îşi 
făcu drum prin mulţime, privind cu îngrijorare fiecare bărbat în 
timp ce-şi căuta prietenul. Numărând oamenii până la ultimul, 
lui Pitt nu-i ieşi la socoteală unul. Giordino. 

Cu un sentiment de nelinişte, Pitt căută în sala de mese şi în 
dormitoare. Ambele erau goale. Intorcându-se cu spatele la 
poartă, observă un hamac legat între două grătare din bucătăria 
deschisă. Pe el, stătea nemişcat Giordino. Pitt se apropie, 
holbându-se la prietenul lui cu un presentiment urât. Apoi auzi 
un sforăit familiar din gâtul lui Giordino. 

Un zâmbet larg îi brăzdă faţa. 

— Scoală-te, puturosule, spuse Pitt. 

Giordino ridică o pleoapă somnoroasă. 

— Te-ai întors destul de repede. 

— Ştiam eu c-o să-mi duci dorul. 

Giordino căscă şi se ridică. 

— Ditamai focul de artificii. L-aţi prins pe Bolcke? 

— Nu, a scăpat când a început distracţia. Îi întinse lui Giordino 
o cârjă care stătea la îndemână şi care fusese sculptată dintr-un 
băț de copac zebrat. Cum te mai simţi? 

— Ca un concurent la campionatul naţional de şotron. 
Giordino ţopăi pe un picior şi puse cârja la subraţ. Piciorul rănit 
era bandajat atât de gros, încât semăna cu o buturugă. Pitt îi 
ajută să ţopăie până la poartă, unde ceilalţi prizonieri se 


învârteau, temători să plece. 

Un luptător de comando veni fugind dinspre moara care 
mocnea şi-l abordă pe Pitt. 

— Alvarez m-a trimis. Ăştia sunt toţi captivii? 

— Da, fiecare om e numărat. 

— De unde au venit exploziile? 

— Au fost plantate aici de dinainte. Ne-au salvat fundurile. 

— Cu siguranţă, spuse bărbatul. Alvarez zice să-i adunăm pe 
toţi pe doc. Se întoarse şi începu să alerge înapoi în direcţia din 
care venise. Avem o grămadă de răniţi de care trebuie să ne 
îngrijim. 

Pitt începu să-i dirijeze pe oameni afară din complex, când 
Giordino îl apucă de mână şi arătă către cer. 

— Pleacă cineva fără noi? 

Pitt ridică privirea şi văzu un firicel de fum negru ridicându-se 
din zona docului, gazele de eşapament ale unui motor mare 
diesel. 

— E Adelaide, spuse Pitt cu hotărâre. Lupta lor nu se 
terminase încă. 

— Al, ţine oamenii în mişcare, strigă Pitt, care deja pornise. 
Dirk, vino cu mine. 

În graba de a elibera prizonierii, Alvarez uită să trimită 
oameni la bordul navei pentru a o securiza. Ascunzându-se pe 
punte, Gomez acţionă motoarele navei încă de la începutul 
atacului. După ce privi fuga lui Bolcke şi exploziile în lanţ din 
junglă, nu mai avea nici un motiv pentru care să zăbovească. 

Pitt şi Dirk ieşiră din junglă şi văzură că Adelaide era încă în 
doc. Parâma de la pupa fusese desprinsă, iar Pitt îl zări pe 
Gomez trăgând-o pe punte, apoi dispărând în suprastructura 
navei. În faţa ei, un membru al echipajului de pe doc desfăcea 
parâma de la prora. 

Pitt şi fiul lui continuară să alerge. Schela de debarcare din 
faţă era încă montată, aşa că ar mai fi avut încă o şansă să urce 
la bord, dacă o mai ţinea parâma prorei. Posibilitatea aceasta se 
duse însă când marinarul desfăcu parâma de pe baba docului, 
apoi privi către gura estuarului. Un motor mic extern se putea 
auzi peste bâzâitul motoarelor navei Adelaide care se încălzeau. 
În timp ce Pitt şi Dirk se grăbeau de-a lungul navei, văzură şi 
sursa zgomotului. 

Era Summer, care pilota barca 3. Cu ea mai erau patru sau 
cinci bărbaţi uzi, care stăteau întinşi pe fundul bărcii. 

Marinarul de pe doc privi un moment, apoi aruncă parâma în 
apă. În timp ce barca se apropia de doc, scoase calm un pistol şi 
tinti către Summer. 

Un bubuit rapid de focuri de armă răsună în timp ce vreo şase 
gloanţe i se înfipseră marinarului în spate. Cel puţin două veniră 
din SIG Sauerul lui Dirk, restul din puşca tatălui lui. Marinarul se 
învârti, trase un foc la întâmplare către atacatorii lui, apoi se 
prăbuşi mort. 

O secundă mai târziu, un scârţăit şi o izbitură umplură aerul. 

— S-a pus în mişcare! strigă Dirk. 

Gomez angrenă motoarele şi se îndepărtă de doc. Zgomotul 
venise de la schela de debarcare, care alunecă de pe marginea 
docului şi se izbi de cocă, atârnând de cadrul montat în punte. 

Summer pilotă barca de-a lungul docului în timp ce nava se 
îndepărta. 

— Un portcontainer a venit şi a dat peste Coletta, le strigă lui 


Piti şi lui Dirk. Se tot plimbase cu barca şi pescuise 
supraviețuitori în timp ce portcontainerul se îndepărta. Sunt 
destul de sigură că l-au luat pe Bolcke. E posibil să fi fost nava 
Salzburg. 

Gândurile îi năpădiră mintea lui Pitt. Dacă Summer avea 
dreptate, planurile şi motorul submarinului Sea Arrow trebuiau 
să fie la bordul navei. Nava trebuia oprită înainte să iasă din 
Canal. 

Le vorbi repede copiilor în timp ce privea nava Adelaide care 
era în mişcare. 

— Dirk, fugi până la capătul docului. Summer, ţine motorul în 
funcţiune, vin la bord. 

Îşi puse puşca în spate şi sări de pe doc. Intră în contact cu 
apa la câţiva metri de barca gonflabilă, dar înotă către navă. Nu 
putea ajunge vasul din cauza vitezei, dar avea o a doua ţintă în 
minte: parâma de prora, care atârna prin gaura de drenaj şi care 
era târâtă prin apă. Se agăţă de parâma groasă, apoi escaladă 
de-a lungul ei până când ajunse la un capăt greu, prins într-o 
buclă. De el era ataşată o parâmă intermediară mai mică, pe 
care o aruncă unuia dintre bărbaţii de pe barca gonflabilă. 

— Rămâi cu nava, îi strigă lui Summer, apucând o parte a 
bărcii când ea o mână în jur urmărind vasul. 

Slăbit, Madrid se aplecă peste bord şi-l ajută pe Pitt să urce în 
barcă. Împreună înfăşurară parâma grea de la prora. Pitt o puse 
pe Summer să meargă în faţa navei, trăgând parâma ca o 
ancoră. Pe uscat, Dirk alergase până în capătul docului, unde 
era montată o ultimă babă de acostare. In vreme ce barca se 
forța să se apropie, Gomez ghicise ce încercau să facă şi 
întoarse nava de-a lungul estuarului cât putu de mult. 

Dirk văzu că nava se îndepărta şi o îndemnă pe Summer să se 
grăbească. Pitt şi Madrid simțeau durere în braţe tot trăgând 
parâma în timp ce Summer forţa acceleraţia îndreptându-se 
către fratele ei. Dirk se întinse pe burtă şi se aplecă peste 
marginea docului în timp ce barca se apropie de-a lungul 
docului, iar Summer opri motorul. Pitt aruncă bucla de la capătul 
parâmei şi Dirk o prinse chiar când parâma se întinse. Trăgând-o 
cu toată forţa, răsuci bucla către el, abia reuşind s-o treacă de 
capul babei. 

— Dă-te la o parte, ca nu cumva să plesnească, strigă Pitt. 

Dirk se ridică în picioare şi alergă pe doc în timp ce Summer 


întoarse barca şi-l urmă. Deodată, barca viră către Ade/aide, şi 
Dirk realiză repede de ce. Summer alinie ambarcaţiunea cu 
schela de debarcare care se clătina, iar Pitt sări şi se prinse de 
ea, apoi se trase la bordul navei. 

Parâma de la prora era întinsă la maximum, apucând nava de 
nas şi ţinând-o pe loc. Elicea încă învârtindu-se, pupa începu să 
tragă la dreapta, amenințând să înfigă nava de-a curmezişul în 
estuar. Pe doc, montura babei se deforma sub presiune, 
luptându-se să ţină nava pe loc. 

În timp ce se dădea lupta decisivă, Summer aduse barca la 
scara docului, unde Dirk îi ajută pe Madrid şi pe ceilalţi bărbaţi 
răniţi să coboare pe uscat. Când Jorge, ultimul bărbat, fu 
transferat pe doc, Dirk sări în barcă. 

— Du-mă şi pe mine. O să-l ajut, strigă el. 

Summer trase acceleraţia şi ţâşni către Adelaide, permiţându- 
i lui Dirk să sară pe schela de debarcare care atârna. 

— Fii atent, strigă ea. 

Fratele ei dădu aprobator din cap. 

— Bine, doar îndepărtează-te de parâma aia. 

Summer se grăbi înapoi spre doc când auzi primul zbârnâit 
din frânghia mult prea întinsă. Gomez bandase parâma şi aplica 
putere maximă ca să o facă să cedeze. Ceva tot trebuia să 
cedeze în cele din urmă, ceea ce se şi întâmplă. 

Nodul parâmei se desprinse din baba de andocare, trimițând 
parâma ca un fierăstrău către Adelaide. Agăţat de schela de 
debarcare, Dirk se adăposti când linia plesni coca, foarte 
aproape de capul lui. Când parâma liberă căzu peste el, se 
căţără repede pe schelă şi sări pe punte. 

Scăpată din lesă, nava ţâşni înainte, îndreptându-se către 
estuarul îngust. Dirk cercetă puntea căutându-şi tatăl, dar în 
afară de cadavrele celor doi mercenari de la prora, nava părea 
să fie goală. Zări puntea de control din partea de sus a 
suprastructurii şi o luă la fugă de-a lungul punţii lungi şi 
deschise. Ajunse până la o uşă laterală şi se afla pe primele 
trepte ale scării de tambuchi când un foc de armă se auzi 
deasupra. 

Focuri de armă repetate se auziră vreme de aproape un minut 
în timp ce Dirk urca în viteză scările. Când ajunse la al patrulea 
nivel, focurile de armă amuţiră, dar el înaintă cu băgare de 
seamă până pe punte. Trase piedica pistolului SIG Sauer 


pregătindu-l şi se furişă pe puntea de control. 

Făcu doar câţiva paşi după ce trecu de uşă când gura caldă a 
ţevii unui pistol îi fu lipită de ceafă. Impietri, dar ţeava fu repede 
înlăturată. 

— Nu-mi amintesc să-ţi fi dat permisiunea să urci la bord. 

Dirk întoarse capul şi-şi văzu tatăl care ţinea un pistol şi pe 
faţa căruia se citea un sentiment de uşurare. 

— Nu mi-am dat seama că tu erai căpitanul bolobocului ăsta, 
spuse Dirk. 

— Se pare că acum sunt, spuse Pitt arătând către celălalt 
capăt al punţii. 

În jurul lor era un adevărat carnaj. Ferestrele punţii, 
monitoarele şi radarele de navigaţie erau sparte. Din 
electronicele decimate ieşea un fum care făcea aerul de 
nerespirat. În colţul îndepărtat zăcea trupul însângerat al lui 
Gomez. 

— l-am dat o şansă, dar a refuzat-o. 

Dirk dădu aprobator din cap, apoi privi pe fereastra spartă a 
navei fără pilot. Adelaide aproape că ieşise din estuar, dar un 
perete de stânci şi manglieri îi blocau calea. 

— Sunt stânci în apă! spuse el sărind către timonă. 

— Nu sunt adevărate, răspunse Pitt. E o parte din decorul fals 
care ascundea estuarul. 

Câteva secunde mai târziu, nava trecu prin capcană. Nici 
urmă de coliziune. În schimb, Adelaide trecu prin ele lin. Pe 
fereastră, Dirk văzu o bucată de polistiren răsturnat sub formă 
de stâncă plutind încet. 

leşită din estuar, Adelaide intră în apele adânci ale lacului 
Gatun. O gabară cu macara traversa Canalul spre nord, în timp 
ce două nave-cisternă şi un portcontainer urmau o cotitură către 
sud. Pitt trecu la timonă şi activă controloarele de acceleraţie 
ducându-le la maximum. 

— Nu ne întoarcem după ceilalţi? 

Pitt aruncă o privire de fier către portcontainerul care 
dispărea în jurul albiei din faţă. 

— Nu, spuse el. Avem o navă de prins. 

Bolcke stătea privind pe fereastra din spatele punţii de 
control. Spirale de fum negru se ridicau din locul stabilimentului 
lui ascuns, pictând orizontul. Era distrus, ştia, din cauza unui 
prizonier care scăpase, cel care aruncase grenada cu fum pe 
treptele din fața casei lui. 

Dar Pablo avea dreptate. Banii pe care avea să-i primească 
din vânzarea tehnologiei Sea Arrow aveau să fie suficienți 
pentru crearea unui nou stabiliment pentru extracția de metale 
din pământuri rare. Deja îşi aranjase lucrurile în Madagascar; 
putea să-şi extindă operaţiunea acolo, în siguranță. Dar avea să 
piardă luni prețioase de activitate comercială într-un moment 
critic pe piaţa de minereuri. Odată ce avea să fie în siguranţă în 
Columbia, îşi jură, avea să-l pună pe Pablo să-l vâneze pe 
prizonier şi să-i aducă pe o tavă capul acestuia. 

Privi în faţă cum Sa/zburg intra pe o lungă şi îngustă porţiune 
a lacului Gatun, numită Gamboa Reach. 

— Cât mai avem până la ecluză? 

Pablo se întoarse de la timonă. 

— Sunt aproximativ nouăsprezece kilometri până la Pedro 
Miguel, spuse observând nervozitatea de pe chipul lui Bolcke. 
Am anunţat deja. Şeful de tranzit al ecluzei ne aşteaptă. N-or să 
fie probleme. 

Staţia radio a punţii izbucni cu vocea unui pilot al unei nave- 
cisternă care apostrofa o altă navă pentru că-l depăşise pe lac. 
Bolcke şi Pablo ignorară gâlceava în timp ce priveau motorul lui 
Sea Arrow de pe puntea de jos, acoperit pe platforma 
camionului şi ascuns de containerele suprapuse. 

La trei kilometri în spatele lor, pilotul navei-cisternă încă 
scuipa venin înspre cargobotul care-i tăiase calea. 

— Viteza maximă în secţiunea asta de canal este de opt 
noduri, ticălosule, transmise el prin staţia radio. 

Din moment ce staţia radio a navei fusese distrusă în 
schimbul de focuri cu Gomez, pe puntea lui Adelaide, Pitt nu 
auzea nici un cuvinţel din ce spunea bărbatul. Nu-şi ştia nici 
măcar viteza, pentru că instrumentele de navigaţie fuseseră şi 
ele distruse. Dar nu se îndoia că nava mergea cu mai bine de 
opt noduri. 

Golită de toată încărcătura şi de mai tot combustibilul, 


Adelaide naviga sprintenă. Pitt stoarse fiecare gram de viteză 
din navă şi o aduse repede aproape de douăzeci de noduri. Lăsă 
nava-cisternă şi pilotul ei nervos în siajul ei, în timp ce îşi 
concentră privirea pe următorul vas din faţă. Era o navă-cisternă 
olandeză Panamax, de dimensiuni mari, construită pentru 
trăsăturile specifice ecluzelor Canalului, având o lungime de 
aproape trei sute de metri. 

Canalul se îngustase şi mai mult când Pitt ajunse din urmă 
nava olandeză şi trase spre flancul ei ca să treacă. Adelaide 
tocmai se aliniase cu vasul-cisternă, când un portcontainer 
albastru apăru din direcţia opusă. 

Dirk aproximă distanţa necesară pentru depăşirea navei- 
cisternă şi scutură din cap. 

— Nici o şansă să trecem de ea înaintea portcontainerului. 

Se aşteptă ca tatăl lui să încetinească şi să se tragă în spatele 
navei-cisternă până când avea să fie loc să depăşească. In 
schimb, Pitt rămase calm la timonă. N-avea nici cea mai mică 
intenţie să încetinească. 

Dirk rânji şi-şi privi tatăl scuturând din cap. 

— Băieţii ăia din portcontainer n-or să fie prea bucuroşi. 

Pilotul navei care se apropia observă nava Adelaide pe 
direcţia lui de mers şi îi cerea furios prin staţia radio 
cargobotului să dea înapoi. Dar apelurile tot mai frenetice 
rămaseră fără răspuns, în timp ce vasele se apropiau. 

Pitt continuă să câştige distanţă pe lângă nava-cisternă, dar 
misiunea de a-i depăşi lungimea monstruoasă părea să fie una 
interminabilă. În faţă, nava comercială şi portcontainerul 
treceau deja aproape atingându-se, aşa că nu mai era scăpare 
pentru nimeni. Pitt estimase că lăţimea Canalului era suficientă 
pentru trecerea a trei nave una lângă alta, dar nu ştia dacă era 
suficient de adânc pentru toate trei. Poziţionat pe mijloc, unde 
Canalul era cel mai adânc, nu prea-i păsa. 

Pilotul navei-cisternă făcu tot posibilul să-şi încetinească nava 
şi să tragă spre partea dreaptă a Canalului, dar din cauză că 
nava lui avea cel mai adânc pescaj, refuză să tragă nava mai 
aproape de mal. Ceea ce arunca jocul de curaj în mâinile 
pilotului portcontainerului. 

Pitt îl ajută să se hotărască navigând aproape de nava- 
cisternă, atât de aproape încât cineva ar fi putut să sară de pe o 
navă pe alta. Dar, după toate aparențele, coliziunea era 


inevitabilă. 

În timp ce portcontainerul se apropia din direcţia opusă, Pitt şi 
Dirk se pregătiră pentru impact. Nava care se apropia, plină vârf 
cu containere, le umplu câmpul vizual când prora lor venea 
chiar spre ei. Dar pilotul decise, cu înţelepciune, că varianta de 
a rămâne prins în mal ar fi fost mai puţin riscantă decât 
coliziunea şi ghidă nava în lateral, făcându-i loc lui Pitt. 

Navele trecută la câţiva metri una de alta, iar coca 
portcontainerului zgârie fundul apei şi elicea i se afundă în 
nămol. Pilotul şi marinarii de pe punte aruncară un munte de 
insulte în timp ce punţile de control trecură una pe lângă alta. 
Pitt doar le zâmbi şi le făcu cu mâna. 

— Or să vrea să-ţi ia permisul de pilotaj pentru asta, spuse 
Dirk. 

— Gândeşte-te cât de furioşi or să fie când or să afle că nu 
am, spuse Pitt. 

Canalul cotea şi se îngusta în faţă, ascunzând parţial conturul 
lui Sa/zburg. Pe puntea de control a navei, Bolcke şi Pablo 
fuseseră alertaţi de potopul de mânie auzit în staţia radio. Când 
portcontainerul albastru trecu de Adelaide şi pilotul văzu numele 
rescris de pe pupă, continuă să amenințe prin staţia radio. 

— Labrador, spuse el, voi face o plângere oficială la 
Autoritatea Canalului din Colon. 

Bolcke se tensionă când auzi numele navei. 

— Labrador. Asta e numele pe care l-am dat vasului deturnat 
din docul nostru. Apucă un binoclu şi alergă către fereastra din 
capăt. Fără urmă de îndoială, la un kilometru jumătate în spate 
se afla cargobotul care depăşea nava-cisternă olandeză. Era 
Adelaide. Vin după noi, îi spuse lui Pablo, albindu-se la faţă. 

Pablo cercetă calm ecranul de navigare. 

— Ar trebui să putem trece în siguranţă ecluzele din faţă. 
Dacă nu, adăugă el cu o privire rece în ochi, o să-i facem să 
regrete că au venit după noi. 

Cele două nave intraseră în Tăietura Gaillard, cea mai 
periculoasă secţiune a Canalului. Lungă de cincisprezece 
kilometri, tăia prin linia de separație a apelor continentale şi 
fusese cea mai dificilă provocare pentru inginerii care 
construiseră Canalul. Un efort herculean de excavaţie rezultase 
într-un tranşeu adânc de peste şaptezeci de metri în anumite 
zone, folosind muncă manuală şi excavatoare cu abur. Nici nu 
mai încape vorbă că mii de oameni şi-au pierdut viaţa, unii din 
cauza accidentelor şi prăbuşirii malurilor, dar majoritatea din 
cauza frigurilor galbene şi a pneumoniei. 

Efortul muncitorilor a fost răsplătit când apele Canalului au 
fost eliberate în 1914, inundând tăietura adâncă. Imaginea unui 
calm aparent a ascuns curenţii periculoşi care transformă 
Canalul îngust într-o adevărată provocare pentru navigaţie. 

Pitt năvăli în tăietură, ignorând un indicator al Canalului care 
arăta o limită de viteză de şase noduri pentru navele mari. Din 
când în când, simţea efectele curenților, când pupa trăgea când 
într-o parte, când într-alta. Dar refuză să încetinească în 
urmărirea lui. Ţintise clar nava Salzburg şi se apropiase de ea la 
mai puţin de un kilometru. 

Deşi Pablo îi ordonase căpitanului să mărească viteza, îi luă 
timp preţios lui Sa/zburg să crească ritmul. Privind în spate la 
mult mai rapida Adelaide, realiză că era nevoit să preia 
ofensiva. 

Când Pitt observă câţiva bărbaţi adunându-se pe puntea din 
faţă a lui Sa/zburg, îi predă timona lui Dirk. 

— Ca să ştii, spus Dirk, n-am pilotat niciodată un vas de 
mărimea asta. 

— E mai uşor de manevrat decât un Duesenberg”, spuse Pitt. 
Doar ţine-o departe de mal. Vin imediat. 

Când se apropiară şi mai mult de Sa/zburg, Dirk văzu trei 
bărbaţi de la prora navei care manipulau un obiect înalt care 
semăna cu farfuria unei antene radar. Bărbaţii rostogoleau 
farfuria de-a lungul unor containere de lângă copastia stângă şi 
o poziţionară astfel încât să bată în spate, către Adelaide. 

Pitt apăru înapoi pe punte o clipă mai târziu. Dirk îl măsură de 
două ori când îl văzu pe tatăl lui îmbrăcat într-un costum de 


15 Maşină de epocă a companiei cu acelaşi nume, (n. tr.). 


protecţie reflectorizant argintiu pentru expunere la situaţii de 
risc de nivelul A. 

— Ce-o fi cu costumul gen Buck Rogers!5? 

— Le-am adus pentru protecţie când am urcat la bordul navei, 
spuse Pitt. Nava lui Bolcke e dotată cu un dispozitiv cu 
microunde numit ADS care este folosit pentru controlul 
mulțimilor, doar că al lor este letal. Cel mai probabil au unul la 
bordul navei Sa/zburg. 

Dirk arătă cu degetul. 

— Te referi la farfuria aia de la prora lor? 

Pitt văzu un ADS orientat direct către ei şi-i aruncă un costum 
şi fiului său. 

— Repede, pune-l pe tine. 

Dirk începu să îmbrace costumul Hazmat când simţi o 
senzaţie de arsură pe spate. 

— Trebuie să-l fi acţionat, spuse trăgând repede fermoarul 
costumului. 

Pitt simţi aceeaşi senzaţie pe faţă şi-şi puse şi casca, apoi se 
apropie de timonă. 

— Rămâi în urma cargobotului, îi spuse lui Dirk cu vocea 
înăbuşită de cască. 

Trase maneta timonei spre dreapta, simțind o senzaţie de 
arsură în piept şi-n braţe. Aflându-se în faţa ferestrelor sparte 
ale punţii de control, se afla în linia directă de acţiune a 
aparatului. Costumul Hazmat oferea ceva protecţie, dar fără să 
blocheze total efectul. 

Poziţionat pe prora de pe Salzburg, sistemul trebuia să 
acţioneze de-a lungul părţii stângi a navei ca să lovească în 
Adelaide. Pitt putea evita raza armei dacă naviga în partea 
dreaptă a Canalului, ascunzându-se în spatele navei din faţă. 

Bolcke privi cum Adelaide îşi schimbă deodată cursul. 

— Virează către mal. Cred că ai nimerit-o. 

— Operatorul a zis că a nimerit puntea fără probleme, spuse 
Pablo. 

Apoi văzură cum Adelaide îşi îndreptă cursul. Cel care-i 
urmărea păstra un uşor avantaj al vitezei şi continua să se 
strecoare cât mai aproape de pupa lui Sa/zburg. 

— Cred c-or să încerce să intre în noi, spuse Bolcke. 

Pablo se uită pe monitorul de navigaţie şi văzu că urmau să 
se apropie în curând de primul set de ecluze din Pedro Miguel. 

— Trebuie să scăpăm de ei înainte să ajungem în apropierea 
ecluzelor, spuse şi schimbă câteva cuvinte cu căpitanul, apoi 
plecă de pe punte. 

Bolcke rămase pe loc, lipit de fereastra din spate şi urmărind 
vasul care venea pe urma lor. 

Pitt menţinu o distanţă de siguranţă faţă de nava din faţă. 
Sperase să tragă paralel cu Sa/zburg şi s-o forţeze să intre în 
mal, dar apariţia dispozitivului ADS lângă copastia stângă îi 
dădu planurile peste cap. Îşi contempla următoarea mişcare 
când Salzburg bandă în faţa lui. 

La comanda lui Pablo, căpitanul trase puternic nava spre 
stânga. Operatorul dispozitivului ADS ţinti raza imediat către 
puntea navei Adelaide. Pitt simţi furnicăturile familiare pe piele, 
dar ce văzu stând lângă armă îi făcu cu adevărat pielea de 
găină. Pablo, împreună cu un alt bărbat, stăteau la copastie 
ţinând pe umeri lansatoare de grenade. O secundă mai târziu, 
traseră. 

— leşi de pe punte! strigă Pitt în timp ce grenadele zburau 
către ei. 

Fără timp suficient să fugă, se aruncă la podea, lovind cârma 
spre stânga în timp ce cădea. 

Stând în celălalt capăt al punţii, Dirk sări în scara laterală de 
tambuchi. 

Prima grenadă lovi carcasa de oţel a suprastructurii Ade/aidei, 
chiar sub puntea de control. Căzu pe punte şi explodă deasupra 
unui tambuchi de închidere fără să producă daune. 

Pablo trase cu al doilea lansator, ţintind cu precizie. Grenada 
pătrunse prin fereastra spartă, trecând chiar pe deasupra 
capului lui Pitt. Punctul înalt de intrare o trimise din tavan către 
capătul peretelui etanş, unde explodă. Întreaga structură se 
zgudui, iar puntea fu cuprinsă de un nor de fum şi foc. 

Privind de pe puntea lui Sa/zburg, Pablo zâmbi în sinea lui. 
Nimeni n-ar fi putut supravieţui acelui infern. 

Două lucruri îi salvară viaţa lui Pitt. Primul fu bucla grenadei 
care ricoşă în capătul peretelui etanş şi explodă în faţa unei 
console de inginerie. Şrapnelul se împrăştie deasupra, în jurul 
consolei şi în consolă, dar trecu de ea. Intins în partea opusă, 
Pitt fu cruțat de ploaia letală de fragmente de oţel care zburau 
în jurul lui. 

A doua lui salvare fu costumul Hazmat, care-l apără de focul 
izbucnit în urma exploziei şi care cuprinse puntea de control. 
Explozia îi zgudui simţurile şi se chinui să respire, dar reuşi să se 
ridice în picioare când Dirk se întoarse şi-l scoase din vâlvătăi. 

— Eşti bine? întrebă Dirk. 

Pentru că urechile îi ţiuiau, Pitt abia desluşi cuvintele. 

— Da, mulţumită lui Buck Rogers. 

Incercă să-şi revină din efectul exploziei şi se împletici până la 
o fereastră din apropiere. 

— Ar trebui să ne izbim de ea, spuse, fiind nevoit să ţipe ca să 
se audă pe el însuşi. 

Cuvintele abia dacă-i ieşiră pe buze, că se şi auzi un bubuit 
puternic dinspre proră. Pitt şi Dirk se apucară de marginea scării 
în timp ce nava tremură oprindu-se. 

Faptul că lovise maneta cârmei spre stânga când se aruncase 
la podea avusese ca efect răsucirea navei Adelaide pe un curs 
de blocare a navei Sa/zburg, care era întoarsă. Prinsă în canalul 
îngust, Sa/zburg trebui să continue manevra de întoarcere în U, 
sperând să treacă pe lângă Adelaide. Dar manevra lui Pitt le 
dădu planurile peste cap. 

Bolcke privea fără să-i vină a crede cum Adelaide, cu puntea 
de control o ruină, se întorcea către ei de parcă ar fi fost ghidată 
de o mână invizibilă. Sa/zburg se afla întoarsă pe jumătate pe 
partea stângă, când prora navei Adelaide o lovi în plin. Cu un 
scârţâăit de metal pe metal, cargobotul tăie aproape şase metri 
în lăţimea lui Sa/zburg. Dacă acesta din urmă ar fi fost încărcat 
la capacitate maximă, presiunea carcasei l-ar fi făcut să se rupă 
în două. Chiar dacă acest lucru nu se întâmplă, coliziunea îi 
îndoi coca şi pe-o parte, şi pe alta, iar interiorul fu năpădit de 
apă. 

Pe punte, containerele se împrăştiară ca nişte cărămizi care 
cădeau. Câteva se rostogoliră în Canal după ce se izbiseră de 


copastia dreaptă. Pe partea stângă, vreo două containere goale 
căzuseră peste ADS, strivind farfuria şi pe cei doi operatori ai 
dispozitivului. Pablo urmări cum un alt container se rostogoli pe 
o parte şi-i prinse piciorul camaradului care lansase grenadele. 
Bărbatul urlă, implorându-l pe Pablo să-l ajute, dar cum nu avea 
ce să facă, Pablo se întoarse şi plecă fără nici un cuvânt. 

Ambele nave erau avariate grav, dar Sa/zburg era clar în 
starea cea mai proastă. Nava se înclină rapid la stânga, iar ceea 
ce urmă fu rostogolirea şi mai multor containere peste bord. Apa 
îi spăla puntea principală. Se scufunda cu repeziciune. 

Pablo alergă pe punte, unde Bolcke se holba la dezastru ca un 
zombi. Pablo alergă pe lângă el până la un dulap încuiat, pe 
care-l deschise lovind cu piciorul. lnăuntru era coşul din plastic 
cu planurile lui Heiland pentru Sea Arrow. 

— Unde-i căpitanul? întrebă el. Trebuie să coborâm de pe 
navă. 

— S-a dus să-l vadă pe inginerul-şef. 

— N-avem timp de pierdut, trebuie să ne urcăm în şalupă. Hai 
cu mine. Luă coşul şi părăsi puntea. 

Bolcke îl urma la un pas distanţă. Când ajunseră pe puntea 
principală, se grăbiră la copastia dreaptă care era ridicată şi de 
care atârna şalupa lui Bolcke. Pablo azvârli coşul la bordul 
şalupei, apoi strigă la Bolcke. 

— Urcă. O să te cobor în apă şi apoi o să sar şi eu. 

Bolcke se execută. Pablo apucă manivelele şi începu să 
coboare barca atunci când Bolcke îl opri. 

— Uită-te la cealaltă navă. 

La baza suprastructurii de pe Ade/aide îşi făcură apariţia două 
siluete în costume argintii Hazmat, unul plin de funingine 
neagră. Pablo văzu că un bărbat flutura un pistol. 

— Ştiu cum să-i întârziem. Cobori repede şalupa în apă, apoi îi 
dezlegă parâma în timp ce Bolcke eliberă cablul manivelei. 
Pablo alergă până la etajul cabinelor şi o descuie pe a lui Ann. 

De data aceasta, Ann se bucură să-l vadă. Deşi nu ştia ce 
anume se întâmplase, îşi dădu seama că nava se scufunda şi se 
temea că avea să fie lăsată să se înece în cabină. 

— Să mergem! spuse Pablo apucând-o de cătuşele de la mâini 
şi trăgând-o pe coridor. 

Ajungând pe puntea principală, fu şocată să vadă coca masivă 
a navei Adelaide înfiptă în mijlocul lui Sa/zburg. Împreunarea 


celor două nu opri cu nimic gradul de înclinare al lui Sa/zburg, 
care se îndrepta către un unghi ascuţit. 

Pablo o duse pe Ann pe puntea înclinată de pe partea stângă, 
mergând prin apa adâncă până la glezne. Se opri în faţa unui 
container singuratic ce alunecase pe-o parte, zdrobind o parte 
din copastie. Se detaşase de celelalte containere, iar Pablo se 
asigură că avea să iasă în evidenţă şi mai mult. Căută cheia în 
buzunar şi-i desfăcu o cătuşă. 

Ann se relaxă prefăcându-se supusă în timp ce el o trăgea 
aproape de container. Făcând un pas, îl lovi pe Pablo cu 
genunchiul între picioare, ratându-i părţile sensibile. 

El ripostă într-o clipită, lovind-o cu dosul palmei şi aruncând-o 
grămadă lângă container. O apucă de încheietura încătuşată şi- 
o trase pe punte, unde prinse capătul liber al cătuşelor de baza 
containerului. 

— Îmi pare rău că n-a mers între noi, spuse el. Asigură-te că le 
faci cu mâna prietenilor tăi. 

Se întoarse şi plecă, ascunzându-se când se auzi un sunet 
metalic puternic în containerul din spatele lui. Grăbi pasul şi, 
privind în spate, văzu un bărbat la copastia Ade/aidei care 
trăgea spre el. Pablo cobori pe un şir de containere, ieşind din 
raza vizuală când încă două focuri urmară. 

Dirk cobori pistolul plin de dezgust când tatăl lui i se alătură 
lângă copastie. Se dezbrăcară de costumele Hazmat greoaie, 
care îi lăsară pe amândoi leoarcă de sudoare. 

— E o femeie legată de containerul ăla, spuse Dirk. Am tras în 
individul care-a legat-o acolo, dar am ratat. 

Pitt zări femeia cu părul scurt şi blond, care se afla la baza 
containerului. 

— E Ann. 

Orice urmă de uşurare pentru faptul că Ann era în viaţă 
dispăru când observă starea precară a lui Sa/zburg. Nava se 
scufunda cu viteză. Spărtura făcută de Adelaide o afunda pe 
lăţime, iar Pitt realiză că nava avea să se răstoarne înainte să se 
scufunde. 

— Hai să vedem dacă reuşim s-o salvăm, spuse şi-o luă la 
fugă spre prora Adel/aidei. Întreaga secţiune era strivită, dar încă 
prinsă ca de o gheară de Sa/zburg. Lăţimea prinsă a navei care 
se scufunda mugea în timp ce rupea din prora Ade/aidei. 

Pitt îşi croi drum prin oţelul sfărâmat până când ajunse pe 


puntea lui Sa/zburg. Traversă nava în fugă, alergând în zigzag 
printre containerele împrăştiate, până când ajunse la Ann. 

Ea îl privi fără să-şi creadă ochilor în timp ce el alerga prin 
apă către ea. 

— Ce cauţi aici? 

— Am auzit că ai vrut să pleci în croazieră fără mine, răspunse 
el rânjind. 

Ei îi era prea teamă ca să mai poată zâmbi. 

— Poţi să mă dezlegi? 

Merse prin apă ca să vadă mai bine. Ea stătea aşezată pe 
punte cu mâna prinsă jos. Apa deja îi trecuse de cot. Apoi 
containerul scârţâi şi alunecă câţiva centimetri către copastia 
stângă, târând-o după el. 

— Sunt cătuşe? întrebă Pitt. 

Ea dădu din cap că da. 

Dirk se apropie şi împreună căutară ceva cu care s-o 
elibereze. Undeva pe navă trebuiau să fie unelte, dar n-aveau 
timp să caute. Nava era deja pe jumătate sub apă. 

— O să cadă peste bord din clipă în clipă, şopti Dirk. Nu văd 
cum am putea s-o eliberăm. 

Pitt schiţă un gest de încuviinţare apoi privi scurt către 
Adelaide. 

— Ai dreptate, spuse cu o strălucire în ochi. lau în calcul să le 
salvez pe amândouă. 

Adelaide, ca şi Tasmanian Star, în Chile, era echipată cu un 
transportor pentru încărcarea şi descărcarea încărcăturii. 
Sistemul de pe Adelaide era fixat la tribord, chiar deasupra 
locului în care se afla Pitt. 

Căţărându-se pe prora sfărâmată a cargobotului, alergă la 
punctul de control de lângă transportor. Coliziunea nu avariase 
sistemul auxiliar de alimentare al navei şi generatorul de sub 
punte începu să murmure când Pitt testă controlerele hidraulice. 
Transportorul era format dintr-o curea care putea fi mutată de-a 
lungul fiecărui bocaport. Pe partea opusă a punţii erau fixate 
găleți de macara cu care se scotea roca din cale şi se punea pe 
transportor. 

Pitt acţionă cureaua şi înaintă către cala 1. Experimentă cu 
controlerul până când îşi dădu seama cum să pivoteze 
transportorul. Rotindu-l în exteriorul lui Salzburg, îl aţinti către 
containerul lui Ann. Un controler separat şi vertical îi permitea 
să coboare capătul îndepărtat, pe care-l lăsă să cadă sub 
copastie. 

Aflându-se lângă containerul lui Ann, Dirk îi făcea semne să 
coboare mai aproape când răsună un sunet din adâncurile navei 
Salzburg. Toate containerele se mişcară în timp ce nava începu 
să se afunde. Încet şi sigur, babordul ajungea sub nivelul apei 
Canalului, iar tribordul se ridica, lansând containerele care se 
rostogoleau frenetic în apă. 

Pitt fixă capătul curelei cât de în faţă şi de jos putu şi-l 
conectă. Când îşi aruncă privirea, tot ce putu vedea era un 
munte de containere care cădeau în apă. La pupa, îl văzu pe 
căpitan împreună cu o mână de oameni încercând să scape. 

În timp ce nava se rotea, echipamentele, proviziile şi 
încărcătura rămasă se făcură ţăndări. Cu o repeziciune 
surprinzătoare, nava se desprinse de Adelaide şi se răsturnă. 
Nava Sa/zburg răsturnată mai pluti un minut sau două, apoi se 
auzi un gâlgâit şi se strecură sub apele Canalului. 

Vârful transportorului de pe Adelaide căzu sub nivelul apei şi 
Pitt fu convins că eşuase. Dar cureaua scoase nişte zgomote şi 
tremură şi la suprafaţă apăru o placă de culoare bej. O clipă mai 
târziu, desluşi că era vorba de un container care urca 
destabilizat pe curea. Pitt se uită în lateral şi-i văzu pe Ann şi 


Dirk agăţaţi de baza lui, cu picioarele atârnând deasupra 
valurilor. 

In timp ce apa curgea şiroaie, cureaua trase containerul la 
bord, unde Pitt deconectă transportorul. 

— Bine prins, spuse Dirk, deşi nu m-am învoit şi pentru o baie. 
Sări pe punte în timp ce Ann ateriză cu picioarele lângă el. 

— Eşti bine? o întrebă Pitt pe Ann. 

— Am crezut c-o să-mi iasă umărul din încheietură, dar da, 
sunt bine, spuse scuturându-şi apa din păr. 

— Dă-mi pistolul, îi spuse Pitt fiului lui. 

Dirk scoase SIG Sauer-ul de la brâu şi i-l întinse. Pitt îl scutură 
de apă şi îndreptă ţeava către cătuşele lui Ann. Glonţul spintecă 
lanţul care unea cătuşele şi-o eliberă pe Ann de container. 

— Aş fi încercat asta mai devreme, dar apa era mult prea 
ridicată când te-am găsit. 

— Da, şi aş fi pierdut aventura, spuse Ann zâmbind pentru 
prima oară după mai multe zile. Se ridică în picioare şi privi 
apele Canalului în care Sa/zburg dispăruse. Motorul Sea Arrow 
era la bord. 

— Ei, acum n-or să mai pună mâna pe el, spuse Pitt. 

— Dar au încă planurile, spuse ea. Le-am văzut în barcă, cu 
Pablo. 

Pitt încuviinţă. Îi văzuse pe Bolcke şi Pablo fugind când 
încerca s-o salveze pe Ann. 

— Nu pot merge decât într-un singur loc, spuse Pitt. După ce 
examinase harta Canalului de pe puntea de control a navei 
Adelaide, ştia că următoarea ecluză era la scurtă distanţă în 
faţă. 

Dirk traversa deja puntea cu o şalupă gonflabilă care era 
fixată sub o prelată. In doar câteva minute, o manevra peste 
bord coborând-o cu Pitt şi Ann la bord. Ud leoarcă, se aruncă în 
apă de pe navă şi înotă până la marginea bărcii, unde fu ajutat 
să urce. Pitt porni micul motor exterior şi porniră repede şi 
energic pe Canal. 

Canalul se unduia dincolo de Gold Hill, o mică faleză care 
marca linia de separație continentală a apelor şi zona cea mai 
adâncă de excavaţie. Chiar dincolo de ea, Canalul se îndrepta şi 
în faţă se dezvăluiau ecluzele Pedro Miguel, la trei kilometri 
depărtare. Bolcke şi Pablo ajunseră deja la ecluză şi intraseră în 
camera de nord, ale cărei porţi fuseseră deschise în aşteptarea 


lui Sa/zburg. 

Pablo fixă barca pe insula din centru, care secţiona cele două 
camere ale ecluzei. Îi ajută pe câţiva muncitori să ataşeze 
parâmele de la prora şi pupa înainte s-o ia la fugă. Cu Bolcke 
încă la bord, muncitorii tractară barca până în capătul 
îndepărtat al camerei, fără s-o mai lege şi lipsindu-se de micile 
locomotive folosite pentru manevrarea vaselor mari. 

Pablo se îndreptă către punctul de control, o suprastructură 
albă, pe mai multe niveluri, din mijlocul insulei, care gestiona 
volumul de apă din camere. 

Un supraveghetor de tranzit dur cu clipboard îl întâmpină pe 
Pablo. 

— Ziceai ceva de un cargobot de o sută douăzeci de metri. 

— Am avut un accident cu nava şi trebuie să trecem imediat. 
Domnul Bolcke va plăti de trei ori suma obişnuită, dacă nu ne 
treci în registru. 

— El e în barcă acolo? 

Pablo dădu din cap că da. 

— Nu l-am văzut de ceva vreme. Scoase o staţie radio de la 
brâu şi apelă punctul de control. Un minut mai tărziu, porţile 
masive ale camerei începură să se închidă. In curând, apele de 
pe fundul camerei începură să scadă, coborând barca pentru 
următoarea secţiune a canalului. 

— Vă scoatem de aici în zece minute, spuse supraveghetorul. 

Pablo urmări porţile care se închideau şi apoi ezită. O barcă 
mică gonflabilă se apropia cu viteză mare şi cu trei oameni la 
bord. Erau doi bărbaţi şi o femeie blondă cu părul scurt. Ann 
Bennett. 5 

— Doar un minut, spuse arătând către barca gonflabilă. Aia 
trei ne-au atacat şi ne-au scufundat nava. Trataţi-i ca pe nişte 
suspecți de terorism şi reţineţi-i preţ de cel puţin o oră. 

— Nu arată ca nişte terorişti, spuse bărbatul uitându-se la 
ambarcaţiunea ce se apropia. 

— Plusăm cu încă o mie pentru tine. 

— Ştii ce, s-ar putea să mă înşel, spuse el zâmbind fericit. 
Transmite-i toate cele bune din partea mea domnului Bolcke. 

Tot ce primi ca răspuns din partea lui Pablo fu spatele întors, 
iar columbianul reveni grăbit la ambarcaţiunea ce-l aştepta. 

În timp ce porţile camerei de nord se închideau ca să 
primească barca lui Bolcke, porţile camerei din sud erau 
deschise pentru trecerea unui cargobot de mari dimensiuni care 
venea din direcţie opusă. Pitt strecură barca pe lângă 
cargobotul lat şi intră în cameră. Se îndreptă către punctul de 
control şi trase lângă doc, unde supraveghetorul de tranzit 
aştepta împreună cu doi bărbaţi înarmaţi. Nivelul din camera 
opusă scăzuse deja cu câţiva metri, ascunzând barca în care se 
afla Bolcke. 

Dirk sări pe doc cu parâma bărcii gonflabile în mână şi ţinu 
barca aproape cât cobori Ann, apoi se întoarse către 
supraveghetor. 

— Şalupa cu cei doi bărbaţi la bord, spuse arătând către barca 
din cealaltă cameră. Trebuie să o opriţi. 

— Mă tem că voi sunteţi cei care trebuie opriţi, spuse 
supraveghetorul. Gardieni, arestaţi-i pe oamenii ăştia! 

Pitt privi dincolo de punctul de control şi-l văzu pe Pablo 
mergând pe doc. Auzindu-i pe cei înarmaţi că-i luară pe Dirk şi 
pe Ann, porni motorul bărcii. Dirk lăsă să-i cadă parâma şi barca 
mică porni spre cameră. 

Erau o sută cincizeci de metri de la punctul de control până la 
porţile din faţă şi Pablo era aproape în capăt când auzi barca 
gonflabilă apropiindu-se. Se întoarse şi fu şocat să-l vadă pe Pitt 
la cârmă, aţintind către ei pistolul SIG Sauer. 

Neînarmat, Pablo privi către paznicii punctului de control, care 
erau ocupați să-i reţină pe Dirk şi pe Ann şi nu făcură nici cel 
mai mic efort ca să meargă după Pitt. Doar până aici mergea 
loialitatea lor plătită. 

Barca lui Bolcke se afla încă la câţiva metri în faţa lui Pablo, 
dar stabili traiectoria astfel încât să-i taie calea. Pe doc, Pablo 
văzu că echipajul de mentenanţă reparase şina unei locomotive 
şi uitase o şină defectă. Ridică şina, lungă de aproximativ doi 
metri, şi plecă mai departe. 

Pitt trecu cu barca de Pablo şi întoarse către doc. Nu observă 
arma improvizată a lui Pablo când sări din barcă şi aţinti către el 
pistolul. 

Reflexele lui Pitt erau slăbite din cauza oboselii şi când Pablo 
învârti şina, reacţionă prea târziu. Ţinti şi apăsă trăgaciul, dar 


şina sosi înainte, lovindu-l în mâna întinsă. Pistolul se descărcă 
inofensiv către cer înainte să cadă în apă din mâna lui Pitt. 

Pitt se replie în timp ce Pablo întoarse invers şina, dar tot 
primi în coaste o lovitură scurtă care-l ameţi. Reuşi să rămână 
pe picioare, dar se dădu câţiva paşi în spate când Pablo veni 
după el din nou. 

Şina tăie aerul cu un sunet şuierător, fluturată de Pablo de 
parcă ar fi fost o coasă. 

— Ai călătorit ceva ca să mori aici. 

— Nu suficient de departe, răspunse Pitt. 

Împleticindu-se înapoi ca să evite şina care se tot învârtea, 
Pitt aproape că ajunse la porţi şi la barca lui Bolcke care stătea 
legată în capăt de doc. Apa din cameră se scurgea cu rapiditate, 
iar ambarcaţiunea coborâse mai bine de şase metri. Se uită 
înspre ea şi realiză că era prea departe ca să sară. 

Simţind vulnerabilitatea lui Pitt, Pablo se apropia să-l omoare, 
rotind şina şi mai tare. 

Pitt văzu că greutatea şinei începu să slăbească forţa lui 
Pablo, mai ales când ducea şina spre spate, şi decise să-i preia 
ofensiva. 

Păşi înapoi când Pablo încercă să-l lovească, dar în loc să 
continue să se retragă, călcă apăsat şi ţâşni înainte. 

Pablo reacţionă trăgând şina la piept în semn de apărare în 
timp ce Pitt se aruncă asupra lui. Pitt reuşi să-l prindă pe Pablo 
uşor dezechilibrat şi se împletici într-o parte. Pitt continuă 
atacul, apucând şina de unde o ţinea Pablo şi împingând-o în el 
cu toată forţa. 

Pablo nu avu încotro şi făcu un pas în spate încercând să 
câştige spaţiu de manevră. Dar fusese întors de-a curmezişul pe 
doc şi când încercă să mai facă un pas în spate, simţi doar aer. 
Se rostogoli peste marginea docului şi-l trase pe Pitt după el. 

De la baza punctului de control, Dirk şi Ann urmăriră lupta în 
timp ce gărzile ţineau aţintite armele asupra lor. Dirk îi văzu pe 
cei doi bărbaţi căzând în cameră cu un clipocit puternic şi 
aşteptă să iasă la suprafaţă. Când apa se linişti, începu să 
numere secundele şi apoi simţi un fior rece. 

După mai bine de un minut, nici unul din bărbaţi nu ieşi la 
suprafaţă. 

Pablo primi greul căzăturii în camera ecluzei, aterizând pe 
spate în timp ce Pitt îl împingea în apă. De la înălţimea docului, 
simţi impactul de parcă ar fi căzut pe trotuar, tăindu-i respiraţia, 
iar spatele îi fu cuprins de durere. Trupul i se tensionă şi din 
cauza şocului rămase inactiv. 

Pitt însă îşi păstră controlul când ajunse în apă. Dădu din 
picioare cu putere, împingându-şi adversarul mai adânc. Cu 
experienţa pe care-o avea în scufundări, se gândi că i-ar fi fost 
posibil să-l dovedească pe Pablo în apă şi continuă să împingă 
şina şi să-l scufunde cât mai adânc. 

Concentrat asupra atacului, Pitt nu observă vârtejul de apă. 
Fu surprins, în schimb, să simtă în curând presiune în urechi şi 
încordă maxilarul ca să le elibereze. 

Revenindu-şi încet din şocul impactului, primul instinct al lui 
Pablo fu să îndepărteze şina. Dar Pitt o ţinea strâns, folosind-o 
ca să-l împingă şi mai adânc. Pablo îşi reveni în fire, în cele din 
urmă, şi realiză că avea nevoie de aer. Se îndepărtă de şină, 
dând din picioare în lateral ca să scape de Pitt. 

Dar se întâmplă un lucru ciudat. In loc să se ridice, era tras şi 
mai adânc de către o forţă nevăzută. Speriat, se întinse înapoi şi 
se apucă de şină dând din picioare frenetic. 

De partea cealaltă a şinei, Pitt încercă să se stabilizeze, dar o 
nouă durere în urechi îi dădu de înţeles că erau traşi la fund. 

Cei doi bărbaţi căzuseră în camera ecluzei direct peste unul 
din puţurile de evacuare a apei care punctau fundul apei. Când 
valvele din puțuri erau deschise, apa camerei se scurgea prin 
ele într-un canal lateral, care alimenta un altul, şi mai mare, din 
perete. La un diametru de cinci metri, ţeava asta uriaşă se golea 
în lacul Miraflores. 

Aproape de suprafaţă, vârtejul apei care se scurgea era 
aproape imperceptibil. Dar la fundul camerei, reprezenta un 
pericol din care nu se putea scăpa. Ca şi Pablo, Pitt se desprinse 
scurt de şină în încercarea de a da din picioare către suprafaţă. 
Dar sucţiunea apei refuză să-şi slăbească strânsoarea. Pitt se 
lovi de Pablo în turbulenţă şi se prinse înapoi de şină, 
poziţionându-se paralel cu fundul apei. 

Apa trăgea cu şi mai multă putere, ducându-i cu hotărâre 
către gura de un metru lăţime a puţului. Pablo se luptă cu forţa 


de sucţiune, dar corpul îi fu absorbit de ţeavă. Şi şina ar fi fost 
înghițită, dar, în ultima secundă, Pitt o trase de-a curmezişul. Se 
blocă deasupra gurii puţului circular, oprindu-i brusc pe ambii 
bărbaţi. Nici unul din ei nu realiză cât de puternic îi trăgea apa şi 
amândoi se chinuiau să rămână agăţaţi de şină. 

Impactul îl dezechilibră pe Pitt şi picioarele îi fură trase în puț. 
Urmă şi restul corpului şi se trezi atârnând lângă Pablo, ţinându- 
se de bucata de oţel de deasupra capului, în timp ce sute de 
metri cubi de apă treceau cu putere pe lângă ei. Fără să mai fie 
preocupaţi să se lupte, ambii se zbăteau acum pentru propria 
viaţă. 

Coborârea lor dură doar jumătate de minut, dar, din cauza 
efortului, ambii rămăseseră fără aer. Pablo se lupta să-şi ţină 
respiraţia de când intrase în apă, iar acum devenea chinuitor. 
Inima îi bătea cu putere şi-l durea capul. Frica de înec îi umplea 
mintea şi se panică. 

Atârnând la doar câţiva centimetri lângă el, Pitt văzu cum 
ochii lui Pablo se bulbucau şi faţa îi tremura. 

ÎI cuprinse disperarea şi Pablo cedă instinctelor. Dădu drumul 
şinei şi dădu din picioare şi din mâini, încercând să înoate până 
la suprafaţă. 

N-avu nici o şansă. 

Fu tras de lângă Pitt, dispărând în adâncimile puţului. 

Faptul că Pablo cedă îl făcu pe Pitt să fie şi mai hotărât. Se 
concentră să se ţină strâns şi încercă să nu se gândească la 
capul care-i pulsa sau la dorinţa imperioasă de a inspira. Ştia că 
ecluzele puteau fi umplute sau golite repede. Şi nivelul apei deja 
scăzuse sub şase metri de când căzuseră în cameră. Pitt îşi tot 
spunea că evacuarea apei avea să se oprească în curând. 

Când degetele îi amorţiră, detectă un huruit sub el. Pentru un 
moment, simţi că apa trăgea şi mai cu putere. Erau valvele din 
puţul de scurgere care se închideau. Apoi auzi un zgomot şi apa 
se opri din sucţiunea letală. 

Fără să-i vină a crede la început, Pitt se împinse în şină şi se 
trezi urcând. Se desprinse de ea şi începu să dea din picioare cu 
putere, expirând, lung şi încet, rezerva de oxigen, pe măsură ce 
se ridica. Mai avea încă nouă metri până la suprafaţă, dar îi 
parcurse repede, ieşind şi respirând aerul umed care-l 
întâmpină. 

În timp ce-şi venea în fire, auzi strigăte de pe doc şi un motor 


care-şi mărea turaţia în apropiere. Porţile ecluzei se deschiseră 
şi Bolcke acţionă barca pregătit să iasă din cameră. Doi 
muncitori de la Canal care aruncau parâmele îl zăriră pe Pitt în 
apă şi-l chemară pe unul din cei doi gardieni. 

Şi Bolcke îl zări pe Pitt şi forţă motorul ignorând parâmele. 
Barca ţâşni către porţile deschise trăgând parâma dinspre pupa 
în apă. 

Pitt reacţionă imediat, înotând şi apucând parâma care 
plutea. Se întinse, trăgând-o prin apă, în timp ce gardianul sosi 
strigându-i lui Bolcke să oprească, însă acesta ignoră 
avertismentul, forțând acceleraţia. 

Pitt îşi simţea braţele ca şi când ar fi fost smulse din 
încheieturi, dar rezistă în timp ce barca înainta. 

leşind din ecluză, Bolcke privi înapoi şi înjură când îl văzu pe 
Pitt agăţat. Plecând de la panoul de control al bărcii, merse la 
parâma pupei şi detaşă capătul din clemă. 

Parâma căzu, eliberând barca şi pe Bolcke de bărbatul 
neobosit care refuza să-i dea drumul. 

— Rudi, ai face bine să vii încoace, acum. 

— Bine, Hiram, vin. Gunn închise telefonul şi ieşi în viteză din 
birou. În loc să aştepte liftul, o luă la fugă pe scări şi ajunse la 
centrul de calcul câteva minute mai târziu. 

Yaeger stătea în scaunul lui de comandă, în faţa uriaşului 
ecran, pe care se vedea imaginea unui cargobot care se mişca 
încet într-un compartiment îngust. 

— Ce ai găsit? întrebă Gunn uitându-se la ecran. 

— Canalul Panama. Aici e ecluza Pedro Miguel, văzută prin 
una dintre transmisiunile live ale autorităţii Canalului. Le-am 
monitorizat camerele în timp ce aşteptam să primesc veşti de la 
Dirk şi Summer despre atac. 

— Da, şi eu aşteptam să aud veşti de la ei. 

— la uită-te. Am înregistrat asta acum câteva minute. 

Yaeger puse imagini de mai devreme ale aceleiaşi zone care 
arătau o barcă mică ce intra într-una din camere. Câteva minute 
mai târziu, o barcă gonflabilă intră în camera paralelă şi acostă 
lângă punctul de control. 

Gunn se holbă la persoanele care coborâseră din barcă. 

— Par să fie Ann şi Dirk. 

— Deci ea e Ann, spuse Yaeger. Nu ştiam exact cum arată. 
Dar l-am recunoscut pe Dirk. 

Priviră şi restul evenimentelor, inclusiv lupta lui Pitt cu Pablo 
şi scufundarea în ecluză. Cei doi se holbau fără să le vină a 
crede. 

— E posibil ca Bolcke să fie în barcă? întrebă Yaeger. 

— Da, spuse Gunn. Înseamnă că are încă planurile, altfel Pitt 
nu s-ar ţine după el. 

— Ce facem? 

Gunn scutură din cap cu o privire zăpăcită. 

— Sandecker, spuse în cele din urmă. Să-l sunăm pe 
Sandecker. 

Parâma se înmuie în mâna lui Pitt după scurtul exerciţiu de 
schi nautic. Trăgându-şi respiraţia, rămase privind cum Bolcke 
fugea în viteză traversând lacul. 

Fusese tras doar pe o scurtă distanţă în lacul Miradores. La 
mal, la câţiva metri depărtare, se afla o barcă ancorată. Pitt 
înotă într-acolo, ajungând la ea imediat. Era o barcă mică, 
pentru manevre portuare, pe care Autoritatea Canalului o 
folosea la suplimentarea remorcherelor în manevrarea navelor 
mari. 

Pitt se urcă la bordul ambarcaţiunii şi desfăcu liniştit 
parâmele, apoi îşi croi drum către timonă. Porni motorul şi se 
îndepărtă de mal, nebăgând în seamă echipajul care era ocupat 
cu asistarea operaţiunilor ecluzei. Când întoarse spre lac, 
acceleră remorcherul până la viteză maximă şi trecu pe lângă 
un obiect mare care plutea în apă. Era trupul lui Pablo, zdrobit şi 
contorsionat de la sfârşitul pe care şi-l găsise în canalele de 
scurgere. 

Remorcherul nu se compara cu barca lui Bolcke şi nici nu 
trebuia. Lacul Miradores era mic, având un pic peste un 
kilometru jumătate lungime. Bolcke n-avea cum să iasă din raza 
vizuală şi dacă ar fi vrut să scape cu barca, ar fi fost nevoit să 
treacă printr-o altă serie de ecluze. Urmându-l la jumătate de 
kilometru în spate, Pitt realiză repede care era planul lui Bolcke. 

Barca lui trase paralel cu un cargobot mare care plutea pe lac 
şi aşteptă să i se coboare scara de bord. Doi bărbaţi înarmaţi, cu 
trăsături asiatice, coborâră pe scară şi traseră barca. Bolcke îi 
înmână unuia dintre ei coşul care conţinea planurile lui Sea 
Arrow, apoi urcă şi el pe scară. 

Apropiindu-se de pupa navei, Pitt citi numele de pe coca 
neagră: Santa Rita, din Guam. Bărbaţii se aflau acum la 
jumătatea scării, când Pitt sosi în viteză din  lateralul 
cargobotului îndreptându-se către ei. 

Zărindu-l pe Pitt la cârmă, Bolcke se holbă la el de parcă ar fi 
văzut o fantomă şi vorbi repede cu trăgătorii. 

Cel care ducea coşul se grăbi să ridice scara, dar cel de-al 
doilea se opri şi aţinti arma. Studie remorcherul cu un ochi 
prudent şi trase un foc de atenţionare deasupra lui. Apoi 
îndreptă arma către Pitt care se afla la cârmă. Pitt înţelese 


mesajul şi se îndepărtă de cargobot văzându-şi de drum. 

Zhou se apropie de copastia punţii în timp ce Bolcke se căţără 
la bord. 

— Bine ai venit, spuse Zhou cu emoție prefăcută. 

Bolcke stătea cu ochii bulbucaţi, trăgându-şi respiraţia după 
ce urcase scările. 

— Nava mea a fost lovită şi scufundată, iar omul meu Pablo a 
fost omorât. Dar eu am reuşit să scap cu planurile de 
supracavitaţie. Valorează mult mai mult decât motorul. 

Zhou se holbă la austriac, uşurat că nu-l suspecta de 
distrugerea complexului lui. Dar pierderea motorului Sea Arrow 
era tot un eşec, chiar dacă primise planurile. 

— Asta schimbă termenii înţelegerii noastre. 

— Desigur. Dar putem vorbi mai târziu. Trebuie să trecem de 
ecluzele Miraflores cât de repede. 

Zhou încuviinţă dând din cap. 

— Suntem următorii la rând pentru trecere. Cine se afla în 
remorcher? 

Bolcke se uită la remorcherul care dispărea în depărtare. 

— Un tip enervant. Nu ne poate opri acum. 

Tipul enervant, pe nume Pitt, trecu dincolo de Santa Rita, 
căutând o cale prin care să oprească nava şi să recupereze 
planurile. Singur în remorcher, avea puţine opţiuni. Studie lacul 
care se dezvăluia în faţă, observând că în capătul îndepărtat 
căile de navigaţie înguste se separau. O bifurcaţie sudică ducea 
către un dig îngust şi către un canal deversor, care controlau 
nivelul apei al lacului. La nord se afla setul geamăn de ecluze 
numit tot Miraflores. Una dintre camere tocmai îşi deschise 
porţile, eliberând o navă mare albă. 

Ştia că ecluzele erau pentru el o fundătură. Fără îndoială, 
Bolcke avea şi aici aceeaşi influenţă plătită ca şi la Pedro Miguel. 
Orice rugăminte de blocare a tranzitului cargobotului prin ecluze 
avea să ducă la arestarea lui Pitt, aşa cum se întâmplase cu Dirk 
şi Ann, până când Santa Rita s-ar fi aflat în siguranţă pe mare. 
Trebuia să găsească o altă cale. 

Navigând de-a lungul liniei malului, observă un şlep vechi plin 
cu noroi, care era ancorat lângă dig. Continuă să navigheze 
rotindu-se în faţa ecluzelor şi trecând pe lângă nava de 
croazieră, când observă că arăta familiar. Rămase în spate ca 
să-şi confirme numele de sub puntea pupei uşor afectate, apoi 
zâmbi când prin minte îi trecu un plan. 

— Minunat, îşi şopti în barbă. Pur şi simplu, minunat. 

— Domnule căpitan, aveţi un apel radio de la remorcherul de 
la babord. 

Căpitanul Franco traversă puntea de control a navei şi luă 
receptorul de la ofiţerul de punte. 

— Aici Sea Splendour, vă vorbeşte căpitanul Franco. 

— Bună dimineaţa, domnule căpitan. Sunt Dirk Pitt, spuse şi 
scoase capul din timona remorcherului şi făcu semn cu mâna 
către nava de croazieră. 

— Prietenul meu Pitt! spuse căpitanul. Ce mică-i lumea! Ce 
faci aici? Munceşti la Autoritatea Canalului? 

— Nu chiar. Sunt într-o situaţie critică şi am nevoie de ajutorul 
tău. 

— Desigur. Îţi datorez nava şi cariera mea. De ce ai nevoie? 
vorbiră câteva minute, apoi căpitanul făcu o expresie 
posomorâtă. Se apropie de pilotul desemnat de Canal, care 
stătea la timonă, monitorizând cursul. 

— Roberto, spuse căpitanul cu un zâmbet forţat, pari 
înfometat. De ce nu mergi în sala de mese să mănânci ceva? Te 
chemăm noi pe punte când ne apropiem de ecluzele de la Pedro 
Miguel. 

Pilotul grizonant care se lupta cu o mahmureală se învioră 
auzind oferta. 

— Mulţumesc, căpitane. În lac, lăţimea Canalului e mare, deci 
n-ar trebui să aveţi probleme, spuse plecând de pe punte. 

— E foarte ciudat, căpitane, spuse secundul. Ce faceţi? 

Franco trecu la timonă şi se holbă pe fereastră cu o privire 
goală. 

— Îmi închei cariera, care ar fi trebuit să se încheie în 
Valparaiso, spuse încet, apoi ordonă navei să întoarcă. 

Pitt se îndepărtă de nava de croazieră, îndreptându-se către 
mal. Ţinta lui era şlepul ruginit folosit la operaţiunile de dragare 
a Canalului. Aproape plin de noroi, naviga adânc faţă de linia 
apei, aşteptând să fie remorcat în Pacific unde să scape de 
încărcătură. 

Pitt trase aproape de ţărmul unde se afla şlepul, legă 
remorcherul de copastia acestuia şi o luă la fugă pe punte. 
Aproape de prora, găsi parâma şlepului, pe care se luptă s-o 
dezlege dintr-o clemă uriaşă. Aruncând-o peste bord, Pitt alergă 


înapoi la remorcherul pe care-l puse la treabă. 

Se aşeză paralel pe latura şlepului împingându-l în largul apei. 
Pluti până aproape de canalul principal, aşa că Pitt se îndepărtă 
şi se aşeză la pupa şlepului pe care-l împingea către ecluze. 

La vreo sută de metri în faţă, nava chinezească Santa Rita se 
apropiase de ecluze aşteptând să se deschidă porţile. Privind 
peste umăr, Pitt văzu că Sea Splendour se întorcea în spatele lui 
folosindu-se de propulsoarele de la prora ca să facă manevra 
rapid. 

Când Pitt zări nava Sea Splendour, nava de croazieră pe care 
o salvase în Chile, se gândi că o putea folosi ca să blocheze 
intrarea în ecluze. Dar Santa Rita se afla deja acolo, ceea ce nu-i 
oferea spaţiu navei de croazieră ca să poată interveni. Planul lui 
de rezervă era şi mai îndrăzneţ, dacă nu chiar nesăbuit. Dacă nu 
putea să blocheze accesul navei Santa Rita în ecluze, tot avea 
să facă în vreun fel s-o împiedice să plece. In spaţiul limitat al 
lacului Miraflores, nu avea decât o singură cale prin care putea 
face asta. 

Împingând şlepul, îl ghidă către ecluze, apoi viră spre sud, 
urmând bifurcația căii de navigaţie. În loc să meargă către 
ecluze, remorcherul şi şlepul se îndreptau acum către digul 
adiacent. Pitt observă umbra navei uriaşe de croazieră care 
bubuia paralel cu el. 

— Sea Splendour e pregătită, se auzi prin staţia radio. 

— Am înţeles, Sea Splendour. Te ghidez eu. 

Se îndepărtă de şlep şi apoi direcţionă nava de croazieră în 
locul lui. Potrivindu-şi viteza, nava de croazieră menţinu cursul, 
periind pupa şlepului cu prora ei înaltă. 

— Arată bine, Splendour, spuse Pitt. Dă tot ce poţi. 

Împingând şlepul, nava de croazieră aplică scurt putere 
maximă. Fu o manevră scurtă, dar suficientă cât să facă şlepul 
să taie apa cu viteză. 

Pitt încercă să ţină pasul cu remorcherul, privind cum digul se 
dezvăluia din ce în ce mai aproape până când se afla la doar 
câţiva metri distanţă. 

— Bagă motoarele în marşarier, spuse Pitt prin staţia radio. 
Mulţumesc, Sea Splendour, mă ocup eu de aici încolo. 

— Mult noroc, domnule Pitt, spuse Franco. 

Ţinând remorcherul la putere maximă, prinse pupa şlepului în 
timp ce nava de croazieră dădea înapoi. 


Şlepul încărcat era ca un marfar scăpat de sub control, sub 
acţiunea remorcherului care-i păstra avântul. Pitt izbi laterala 
pupei, păstrând şlepul aliniat în timp ce gonea către mijlocul 
barajului din beton. Şlepul se apropia cu viteză, îndreptându-se 
fix către mijlocul canalului de scurgere. 

Pitt se pregăti pentru impact, care fu mai puternic decât 
anticipase. Prora întinsă a şlepului se izbi de marginea Canalului 
cu un zgomot metalic şi se opri deodată. Remorcherul ricoşă din 
pupa şlepului, iar Pitt zbură peste timonă. Impleticindu-se înapoi 
la cârmă, întoarse remorcherul şi evaluă încercarea lui eşuată 
de a sparge digul care se afla acolo încă din 1914. Reuşise doar 
să fixeze şlepul în canalul de scurgere vechi de un secol. 

Dar, apoi, de dedesubt se auzi un muget. La câţiva metri sub 
linia apei, şlepul fracturase căptuşeala digului. Crăpătura 
creştea sub presiunea apei lacului, care-şi croia loc prin fisură. 
Curbându-se deodată şi mugind, o secţiune de cincisprezece 
metri de dig se dezintegra, ducând la colapsul întregului baraj. 

Pitt privi mirat în timp ce şlepul alunecă peste margine 
dispărând şi zdrobindu-se cu un sunet care marcă impactul cu 
canalul de navigaţie care se afla la doisprezece metri mai jos. 
Remorcherul fu tras imediat de apă şi Pitt trebui să navigheze 
cât să evite curentul de sucţiune creat de apa care se scurgea 
prin crăpătură. Sea Splendour se retrăsese deja în vreme ce 
căpitanul Franco se grăbea să ducă nava de croazieră în cea 
mai adâncă parte a lacului, aproape de Pedro Miguel. Pitt îşi 
întoarse atenţia către Santa Rita. Cargobotul stătea încă în faţa 
ecluzelor, aşteptând să iasă în Pacific. 

În timp ce Pitt întorcea remorcherul dinspre digul spart, văzu 
că porţile camerei de nord se deschideau încet. Făcuse tot ce-i 
stătuse în putinţă, îşi spuse. Acum era doar o chestie de timp şi 
de fizică. 

Bolcke fu primul care realiză ce încerca Pitt să facă. Privind 
şlepul care se rostogolise prin crăpătura din dig, îl abordă pe 
Zhou pe puntea de control a navei Santa Rita. 

— Încearcă să reducă nivelul apei ca să ne prindă. Trebuie să 
intrăm în ecluză chiar acum. 

Zhou nu spuse nimic. N-avea nici un control asupra porţilor şi 
fu surprins când, o clipă mai târziu, se deschiseră de parcă li s- 
ar fi comandat asta. Cargobotul chinez se strecură în cameră în 
timp ce parâmele era fixate de micile locomotive de pe doc. 

Un călător obişnuit prin ecluze, Bolcke observă imediat că era 
ceva în neregulă. Puntea principală a cargobotului era mult prea 
jos faţă de partea de sus a docului. Asta nu trebuia să se 
întâmple până când camera nu era egalizată. Deja nivelul apei 
era cu câţiva metri mai scăzut decât în mod normal. 

Alergă la staţia radio a navei şi urlă în receptor. 

— Alo, centrala de tranzit, aici e Santa Rita. Închideţi porţile în 
urma noastră imediat. Repet, închideţi porţile în urma noastră. 

În interiorul punctul de control al ecluzei Miraflores, apelul lui 
Bolcke fu ignorat. Personalul era ocupat să determine ce se 
petrecea la canalul de scurgere. Cineva văzuse nava Sea 
Splendour şi un remorcher în zonă, dar nimeni nu observase 
nimic până la răsturnarea şlepului. Forţele de securitate ale 
ecluzei fură imediat mobilizate şi fuseseră trimise ambarcaţiuni 
pentru verificarea ambelor părţi de baraj. 

O şalupă de viteză alb cu negru îl interceptă pe Pitt în timp 
ce-şi croia drum către ecluze. 

Înainte ca forţele de securitate să-l salte, Pitt opri remorcherul 
strigând: 

— O ambarcaţiune mică a pierdut controlul şi s-a izbit de dig. 
Erau mulţi oameni la bord. Trebuie să mergeţi să căutaţi 
supraviețuitori. Eu merg la ecluză să aduc ajutor suplimentar. 

Liderul echipei muşcă momeala şi ordonă şalupei să meargă 
să investigheze. Abia mai târziu avea să-l interogheze pe Pitt 
despre ce căuta pe remorcherul Autorităţii Canalului. 

Pitt navigă în continuare, observând în depărtare un vas gri 
care aştepta să intre în camera de sud din capătul opus. Se 
îndreptă către camera de nord, în urma navei Santa Rita, 
observând că lacul îngust se golea mai repede decât se 


aşteptase. Un canal mare, care alimenta camerele cu apă din 
lac, începea să devină din ce în ce mai vizibil la suprafaţă. 

Pitt fu mulţumit să găsească porţile camerei în care se afla 
Santa Rita încă deschise şi pătrunse încet cu prora 
remorcherului. Acolo era şi mai evident cât de mult scăzuse 
nivelul apei. Santa Rita era coborâtă în cameră, cu puntea 
principală trecută bine de şase metri sub linia docului. 

Dar nu era tocmai suficient. Santa Rita se afla pe un curs de 
tranzit către Pacific şi trebuia să fie coborâtă nouă metri înainte 
să treacă prin cameră. Nivelul apei trebuia să scadă mai mult ca 
să-i împiedice trecerea. 

— Centrul de tranzit către remorcherul auxiliar 16, spune, te 
rog, ce faci acolo? se auzi o voce în staţia radio. 

Pitt ridică receptorul. 

— Centrul de tranzit, aici paza. Verificăm o posibilă avarie a 
porţilor din camera de nord. 

Dar lui Bolcke nu-i luă mult să intervină. 

— Centrul de tranzit, operatorul remorcherului e un impostor. 
E responsabil pentru stricăciunile de la dig. Puneţi mâna pe el 
imediat. 

Pitt închise staţia radio, ştiind că joaca lui se terminase. Tot ce 
putea face era să blocheze porţile deschise cu remorcherul, 
altfel avea să fie omorât. În faţa lui apărură câţiva bărbaţi 
înarmaţi pe puntea navei Santa Rita, care-şi ocupară poziţiile 
de-a lungul copastiei laterale a pupei. Dincolo de câmpul vizual 
al lui Pitt, un detaşament de oameni de pază ai Autorităţii 
Canalului ieşiră din punctul de control şi alergară către 
remorcher. 

La câteva sute de metri depărtare, ultimele vestigii ale digului 
Miraflores eliberau un şuvoi extins de apă. La malul lacului, apa 
se retrase vizibil de mult, lăsând în urmă bălți cu nămol pe 
fundul canalului de navigaţie dragat. Curentul apei rămase 
devenea din ce în ce mai puternic şi Pitt simţi cum remorcherul 
era tras în spate când opri acceleraţia. Alunecând pentru o clipă 
în exteriorul porţilor, văzu că acum canalul de scurgere exterior 
devenise complet vizibil. Nivelul scăzuse cu aproape patru metri 
de când Pitt intrase în cameră şi continua să scadă, apa 
scurgându-se prin porţile deschise. 

Observă că porţile începură să se închidă şi se aruncă în 
cameră încă o dată. Operatorul ecluzei ignoră siguranţa 


remorcherului şi ordonă ca porţile să se închidă făcând 
abstracţie de prezenţa lui. Pitt se gândi să blocheze porţile, dar 
realiză că micul remorcher avea să fie zdrobit de porţile de şase 
sute de tone. Privi din nou către Santa Rita şi realiză că nu mai 
conta. 

Nava prezenta o uşoară înclinaţie la tribord, aplecându-se 
către lateralul camerei. Nivelul apei din cameră scăzuse 
suficient cât s-o abată în carenă. 

Pitt acceleră remorcherul trecând de porţile care se 
închideau, trăgând paralel cu Santa Rita şi oprindu-se în puntea 
stângă din faţă. Bărbaţi înarmaţi apărură într-o clipă, aţintindu-şi 
armele către Pitt în timp ce acesta izbea remorcherul de 
cargobot. Cu mâinile ridicate, se îndreptă către copastie şi urcă 
la bordul cargobotului. 

Unul dintre bărbaţii înarmaţi îi lipi un AK-47 de gât 
ameninţându-l în chineză. 

Pitt îl privi aruncându-i un zâmbet aspru. 

— Unde-i şeful tău? 

Nu fu nevoie de traducător. Bolcke şi Zhou apărură un 
moment mai târziu, după ce văzuseră că Pitt trăsese lângă nava 
lor. Zhou îl privi curios, surprins să-l vadă din nou după 
întâlnirea din junglă. Bolcke, pe de altă parte, îl privea pe Pitt cu 
o furie maximă. 

— Cred că ai ceva ce aparţine ţării mele, spuse Pitt. 

— Eşti nebun? strigă Bolcke. 

— Nicidecum. Gata cu joaca, Bolcke. Ai pierdut. Dă-mi 
planurile. 

— Eşti un nebun. Vom ieşi din ecluză în scurt timp şi navigăm 
chiar şi peste cadavrul tău. 

— Nu plecaţi nicăieri, spuse Pitt. Nava voastră e prinsă în sol 
şi nu există apă în canalul de scurgere pentru umplerea 
camerei. 

În punctul de control, operatorul ecluzei ajunse la aceeaşi 
concluzie. Nivelul apei unde se afla Santa Rita era acum mult 
mai scăzut decât în următoarea cameră. N-aveau cum să 
deschidă porţile când exista un nivel neuniform în partea opusă. 

— Or să alimenteze cu apă suplimentară din lacul Gatun şi ne 
vedem de drum, spuse Bolcke. 

— Nu cu planurile. 

— Omoară-l, Zhou, îi spuse Bolcke agentului. Omoară-l acum. 


Zhou stătea cântărindu-şi opţiunile. 

— Nu mă aşteptam să-i faci rost de o călătorie gratis, îi spuse 
Pitt lui Zhou. Să înţeleg că nu i-ai spus că i-ai aruncat în aer 
stabilimentul? Bănuiesc că voi doi aveţi câte ceva de discutat. 

Suspiciunea i se citi pe faţă lui Bolcke. 

— Minciuni, spuse el. Numai minciuni. Dar ochii îi trădau 
realizarea faptului că lumea i se prăbuşea în jur. Nu mai putea 
face nimic altceva decât să reducă la tăcere mesagerul. 

Se întoarse către unul dintre oamenii de lângă el şi-i trase 
arma AK-47 din mâini. Ţinti către Pitt şi bâjbâia după trăgaci 
când se auzi un foc. Un cerc roşu apăru pe tâmpla lui Bolcke şi 
dădu ochii peste cap. Austriacul se prăbuşi pe punte, cu puşca 
automată căzându-i din mâini. 

Pitt îl văzu pe Zhou cu braţul întins ţinând un pistol chinezesc 
de nouă milimetri din ţeava căruia ieşea fum. Bărbatul se 
întoarse uşor până când pistolul fu aţintit spre pieptul lui Pitt. 

— Şi ce se întâmplă dacă fac aşa cum mi-a cerut Bolcke şi te 
omor aici? 

Pitt văzu o umbră cu colţul ochiului şi-i zâmbi agentului chinez 
cu viclenie. 

— Atunci ai să mi te alături în moarte o secundă mai târziu. 

Zhou mai mult simţi decât văzu mişcarea de deasupra. Apoi 
ridică privirea şi văzu pe docul camerei un şir de doisprezece 
oameni înarmaţi, care aţinteau carabine M4 către el şi oamenii 
lui. Erau puşcaşi marini, aduşi de distrugătorul Spruance în 
ecluza adiacentă. 

Pe faţa lui Zhou nu se citea îngrijorarea. 

— Situaţia asta ar putea provoca un incident neplăcut între 
ţările noastre, spuse el. 

— Serios? întrebă Pitt. Insurgenţi chinezi înarmaţi la bordul 
unei nave cu steagul statului Guam, prinşi când încercau să 
scoată pe furiş un traficant de sclavi? Da, cred că ai dreptate. Ar 
fi neplăcut, cel puţin pentru una din ţări. 

— Şi dacă înapoiem planurile? răspunse Zhou pe un ton 
şovăielnic. 

— Atunci ne strângem mâinile şi ne vedem fiecare de drumul 
lui. 

Zhou îl privi pe Pitt în ochii albaştri, studiindu-şi duşmanul 
prietenos, care cumva câştigase un avantaj în acea situaţie. Se 
întoarse şi îi spuse ceva unuia dintre oamenii lui. Bărbatul cobori 


încet arma şi merse pe punte. Se întoarse o clipă mai târziu 
ţinând coşul care conţinea planurile lui Sea Arrow şi pe care i-l 
înmână lui Pitt fără nici o tragere de inimă. 

Luând coşul, Pitt merse la marginea copastiei şi se opri. Se 
întoarse spre Zhou şi întinse mâna. Zhou se holbă la Pitt un 
moment înainte să-i prindă mâna şi s-o strângă cu putere. 


— Mulţumesc pentru că mi-ai salvat viaţa, spuse Pitt. De două 
ori. Zhou dădu din cap aprobator. 

— S-ar putea s-ajung să regret asta, spuse cu un zâmbet 
şters. 

Pitt se întoarse la copastie şi cobori pe scara laterală a 
camerei, ţinând cu grijă coşul. Apoi le făcu semn cu mâna drept 
mulţumire puşcaşilor marini de pe doc şi apoi fu repede arestat 
de forţele Autorităţii Canalului. 

— Se pare c-avem oaspeţi, şeful 

Aşezat într-un şezlong, sub o umbrelă, Al Giordino deschise 
cutia frigorifică şi aruncă înăuntru o sticlă goală de bere. Închise 
capacul, puse piciorul bandajat pe cutie pentru sprijin şi privi 
barca de viteză care se apropia. Era îmbrăcat ca pentru o zi pe 
plajă, cu pantaloni scurţi şi o cămaşă în stil hawaiian, şi asta 
deşi se afla pe un şlep în mijlocul Canalului Panama. 

— Sper că nu-i vreun alt reprezentant al Autorităţii Canalului. 
Pitt stătea în genunchi pe puntea alăturată, verificând mai multe 
echipamente de scufundare. 

— De fapt, pare să fie omul nostru din Washington. 

Barca de viteză trase lateral şi Rudi Gunn păşi la bordul 
şlepului. Cu geanta de voiaj pe umăr, purta pantaloni kaki şi 
cămaşă şi era leoarcă de transpiraţie. 

— Salutare, distrugătorilor de canal, spuse el şi-şi îmbrăţişă 
prietenii vechi. Nu mi-a zis nimeni că aici e mai rău decât la 
Washington în august. 

— Nu-i chiar aşa de rău, spuse Giordino, pescuindu-i o bere 
rece din cutia frigorifică. Aligatorii sunt mai micuţi aici. 

— Nu trebuia să zbori până aici pentru noi, spuse Pitt. 

_ — Crede-mă, nu pot decât să mă bucur să scap din oraşul ăla. 
In ceea ce priveşte relaţiile cu publicul, ai creat un adevărat 
coşmar cu demolarea digului şi scufundarea de nave peste tot. 

Gunn privi canalul de navigaţie şi la o navă mare şi verde care 
era prinsă de un mal. O echipă de muncitori lucra la prora 
boţită, făcând reparaţii pentru a o putea trage de pe canalul de 
navigaţie. 

— E Adelaide? 

— Da, spuse Pitt. lar noi suntem parcaţi deasupra lui 
Salzburg. 

Gunn scutură din cap. 

— Panamezii susţin că s-a întâmplat ceva foarte grav. Între 
reparaţiile digului, scoaterea la suprafaţă a navei Sa/zburg şi 
compensaţiile pentru pierderile din cauza traficului închis pe 
Canal, Unchiul Sam va trebui să scrie un cec destul de baban. 

— Şi tot e un chilipir, dacă luăm în calcul ce era să pierdem. 

— Sunt de acord. Sandecker e foarte mulţumit, iar 
preşedintele e extrem de recunoscător. Şi totuşi, din motive de 


securitate, nu poate divulga care a fost miza. Primeşte tot felul 
de mustrări din partea guvernului panamez, care numeşte totul 
o dovadă de aventurism american iresponsabil. 

Giordino luă o altă bere din cutia frigorifică şi-i scoase 
capacul. 

— Aventurism american iresponsabil? Să bem pentru asta. 

— Desigur, spuse Gunn, preşedintele va fi şi mai fericit dacă 
returnăm motorul lui Sea Arrow. 

— Cea mai bună echipă a mea lucrează la asta chiar în timp 
ce vorbim, spuse Pitt. 

Gunn privi în cealaltă direcţie a Canalului şi văzu un 
distrugător al marinei militare ancorat la scurtă distanţă. 

— Spruance, spuse Pitt. Escorta noastră pentru pază şi nava 
de întoarcere dacă avem noroc. Pitt îl privi pe Gunn în ochi. A 
fost un noroc faptul că ai trimis-o la ecluze la momentul potrivit. 
Probabil că nu mai eram aici dacă n-ar fi fost exerciţiul lor de 
forţă. 

— Am văzut cu Hiram evenimentele care se desfăşurau pe 
sistemul video al Canalului. Spruance s-a întâmplat să fie pe un 
curs de tranzitare a Canalului, aşa că i-am grăbit trecerea. Sau, 
mai bine zis, vicepreşedintele Sandecker a făcut-o. 

Privi peste bord şi văzu bulele de aer care se ridicau la 
suprafaţă de la scafandrii de sub apă. 

— Ce s-a întâmplat cu nava de croazieră? 

— Sea Splendour? Căpitanul ei credea că s-a zis cu ea, dar să 
vezi şi să nu crezi. Presa italiană l-a transformat într-un erou 
pentru rolul jucat în oprirea lui Bolcke şi expunerea taberei de 
sclavi. Odată ce vasul de croazieră a realizat că guvernul nostru 
plăteşte nota pentru daune, i-au dat omului o medalie şi l-au şi 
promovat. Pilotul Canalului care se afla la bordul navei atunci n- 
a ieşit la fel de bine, pentru că şi-a pierdut slujba. Dar am înţeles 
că l-a angajat căpitanul Franco pe vasul de croazieră. 

Gunn zâmbi. 

— Poate-mi găseşte şi mie o slujbă nouă. 

Bulele din apă deveneau din ce în ce mai mari şi la un 
moment dat apărură doi scafandri. Gunn îi recunoscu pe Dirk şi 
pe Summer, care înotară spre scara de scufundare şi urcară la 
bord. 

— Bună, Rudi, spuse Dirk. Ai venit să faci scufundări cu noi? 
Apa e caldă. 


— Nu, mulţumesc, spuse Gunn uitându-se chiorâş la apa 
tulbure. Aţi dat de urma motorului? 

— L-am găsit intact, încă legat de platforma camionului, 
spuse Summer. A fost cumva ferit de celelalte containere şi de 
Salzburg. 

— Platforma e destul de lovită, dar motorul nu pare să aibă 
nimic, spuse Dirk. Spruance ar trebui să-l poată ridica foarte 
Uşor. 

Gunn oftă uşurat. 

— Aste-s veşti minunate. NUMA nu mai trebuie să plătească 
pentru baraj acum, spuse aruncându-i lui Pitt o privire cu coada 
ochiului. 

— Nu e domeniul nostru, ca să ne pricepem, răspunse Pitt 
râzând. Autoritatea Canalului ne-a permis să supraveghem 
ridicarea lui Sa/zburg din Canal, aşa că se pare că ne vom 
bucura de vremea locală o bună perioadă. 

— Pe mine să nu vă bazaţi, spuse Gunn ştergându-şi fruntea 
cu mâneca. Dar aş vrea să-i iau cu mine pe Dirk şi pe Summer 
ca să ajute la raportarea evenimentelor. Gunn se întinse după 
geanta de voiaj. Ceea ce-mi aminteşte că am un pachet pentru 
voi pe care am fost rugat să vi-l dau. 

Căută prin geantă şi scoase o cutie subţire pe care i-o întinse 
lui Summer, care o deschise şi scoase o scrisoare lungă scrisă 
de mână ataşată unui jurnal cu legături de piele. 

În timp ce ea citea scrisoarea, Dirk se uită la cutie şi văzu 
adresa. 

— E de la Perlmutter. Ce zice St. Julien? 

— Zice că nu ne întoarcem la Washington cu Rudi, spuse 
Summer privindu-şi tatăl cu ochi blânzi. Zice în schimb că facem 
o excursie în Tierra del Fuego. 

Traseul Mount Vernon era o oază de linişte în sudul 
Alexandriei, unde doar zumzăitul slab al traficului de la 
autostrada apropiată îi întrerupea liniştea. De-a lungul râului 
erau împrăştiaţi doar câţiva alergători şi biciclişti matinali, care 
trăgeau să-şi termine exerciţiile zilnice înainte ca ziua de muncă 
să înceapă. 

Dan Fowler se forţa şi el să alerge ultimii paşi ai rutei lui de 
trei kilometri, trecând o linie imaginară de finiş înainte să reducă 
ritmul. Merse agale până la o ţâşnitoare, unde sorbi dintr-un 
şuvoi de apă rece. 

— Bună dimineaţa, Dan. Cum a fost cursa? 

Fowler se înecă, rotindu-se în timp ce apa i se scurgea pe 
bărbie. Şocul pe care-l avu la auzul vocii familiare fu evident 
când se întoarse şi o văzu pe Ann Bennett stând în faţa lui, 
îmbrăcată în hainele obişnuite de serviciu. 

— Ann... ce faci? se bâlbâi el. 

— Bine. 

— Unde ai fost? Am fost cu toţii îngrijoraţi de moarte. 

— A trebuit să plec într-o călătorie. 

— Dar n-ai spus nimănui. Am alertat poliţia să te caute. E 
totul în regulă? 

— Da. A intervenit o problemă personală pe nepusă masă. 

Fowler se uită agitat de jur-împrejur, zărind doar câţiva 
alergători şi un bărbat care-şi repara o roată la bicicletă. 

— Eşti singură? M-am temut că eşti în pericol. 

— Sunt bine. Voiam doar să vorbim în intimitate. 

— Desigur. Fowler zări o pădurice lângă râul Potomac, care 
oferea ceva intimitate. Hai să ne plimbăm, spuse conducând-o 
încet de pe alee. 

— Am avut mult timp la dispoziţie să mă gândesc la caz cât 
am fost plecată, spuse ea. 

— Probabil că nu eşti pusă la punct cu ultimele noutăţi, spuse 
Fowler, testând-o. Cineva a deturnat unul dintre motoarele lui 
Sea Arrow când se afla în drum spre Groton. 

— Da, ştiam asta. Există suspecți? 

— Nu, ancheta FBl-ului nu a dus nicăieri. 

— Nu mă miră. Spune-mi, Dan, ce ştii despre sistemul ADS? 

— ADS? Nu e nu ştiu ce dispozitiv de controlare a mulţimii 


ticluit de armată? Nu ştiu prea multe despre el. 

— Ticluit, da, spuse Ann gândindu-se la prima ei întâlnire cu 
dispozitivul în New Orleans. Nu ziceai că ai făcut parte din 
laboratorul de cercetare al armatei? 

— Ba da, am petrecut puţină vreme acolo. De ce întrebi? 

— Conform spuselor directorului de resurse umane, te-ai 
ocupat de securitatea proiectului ADS. In această funcţie, 
trebuie să fi avut acces la toate planurile. Poate că ţi s-ar părea 
interesant să afli că nu doar armata deţine această tehnologie. 
Ba mai exact, Edward Bolcke are un astfel de dispozitiv pe una 
dintre navele lui. 

— Unde vrei să baţi, Ann? 

— Dan, de câtă vreme te afli pe statul de plată al lui Bolcke? 

Se aflau deja aproape de copaci. 

— E absurd, spuse Fowler zâmbindu-i lui Ann. Amândoi ştim 
că Tom Cerny de la Casa Albă este cel mai probabil implicat. 
Ann, n-ar trebui să te lansezi în acuzaţii dacă nu ştii ce vorbeşti. 

Ann ignoră insulta. 

— Tom Cerny a susţinut că pista e falsă. Am prins momeala o 
vreme, până când am revăzut detaliile permisului de acces. In 
ciuda insinuărilor, n-are nici o legătură cu nici una dintre 
tehnologiile militare care au fost compromise. Şi nici n-a pus 
piciorul în America Centrală de mai bine de douăzeci de ani. E 
curat. 

Fowler nu spuse nimic în timp ce se îndreptau către marginea 
păduricii. 

— Pe de altă parte, spuse Ann, tocmai ce-am descoperit că tu 
ai fost membru fondator al Securetek, firma subcontractoare 
care a fost mai târziu cumpărată de Edward Bolcke. 

— Exagerezi acum. 

— Serios? Am urmărit plăţile care au fost făcute de compania 
lui Bolcke către un cont bancar pe numele tău de aici, din 
Washington. De data aceasta mergea la cacealma, dar era 
convinsă că investigaţiile amănunțite aveau să dovedească şi 
asta. 

Fowler continuă să meargă conducând-o şi mai departe în 
pădurice. 

— Să presupunem că ai dreptate, spuse el după o pauză 
lungă. Ce se întâmplă acum? 

— Vei fi judecat pentru spionaj şi-ţi vei petrece restul vieţii în 


închisoare. 

Ascuns vederii, Fowler se năpusti la Ann, strângând-o de gât 
şi izbind-o de un stejar mare şi roşu. 

— Nu, spuse Fowler. Cred că se termină aici. 

Ann rămase ţintuită de copac în timp ce Fowler scoase o 
eşarfa din buzunar pe o care i-o înfăşură în jurul gâtului şi trase 
de capete ca s-o sugrume. 

Ea încercă să se lupte cu el, dar era prea puternic, proptind-o 
de copac cu picioarele. Capul i se învârtea şi începu să se 
sufoce, apoi auzi o voce aspră venind din spatele lui Fowler. 

— Dă-i drumul! 

Fowler se întoarse şi văzu doi bărbaţi costumaţi în alergători 
care aţinteau către el pistoale Glock. 

Bărbatul pe care-l văzuse reparând roata de la bicicletă veni 
alergând şi ţinând o armă HK. 

— FBI, strigă el. Eşti arestat. 

Fowler eliberă strânsoarea din jurul gâtului lui Ann, lăsând 
eşarfa să cadă la pământ. Unul dintre agenţii FBI îl trase în timp 
ce altul îi puse cătuşele. 

Inainte să fie dus la maşina care aştepta, Ann se apropie de el 
şi-l privi în ochi. 

— Dan, ascultă-mă ce-ţi spun. Eu ştiu ce vorbesc. 

Apele din Tierra del Fuego se ridicau la renumele câştigat 
datorită latitudinii, adică Vânturile furioase de la 50 de grade 
latitudine sudică. Un vânt din vest bătea cu putere, ridicând 
valuri care se spărgeau în flori de spumă. Curenţii puternici se 
adăugau furiei, împingând câte un ghețar rătăcit care plutea 
dinspre Antarctica. De-a lungul secolelor, aceste forţe 
combinate aduseseră sfârşitul multor nave în apele îngheţate 
care înconjurau Capul Horn. Lipseau doar rafalele violente care 
loveau fără vreo avertizare. 

Un mic trauler trecea jucăuş prin furtună, oferindu-le 
ocupanților lui o experienţă ca într-un carusel. lnăuntru, la 
timonerie, Summer luă diagrama în timp ce barca se afla pe un 
val de cinci metri. 

— N-ai găsit un vas mai mare? îşi întrebă fratele pe un ton 
plângăcios. 

Dirk scutură din cap zâmbind. În oraşul argentinian apropiat, 
Ushuaia, variantele nautice fuseseră puţine în timpul scurt avut 
la dispoziţie. Se simţi norocos că găsise traulerul. Din Ushuaia şi 
prin Canalul Beagle, avuseseră o călătorie relativ liniştită, dar 
când ajunseseră în largul oceanului, lucrurile se schimbaseră 
dramatic. 

— Chiar în faţă e insula Nueva, spuse căpitanul, un bărbat 
scund şi gras cu păr grizonant. 

Summer privi pe fereastra timoneriei la insula cu dealuri verzi 
care se afla la un kilometru jumătate în faţă. 

— Destul de pitorească, pentru un loc îndepărtat. Cât e de 
mare? 

— Lungă de vreo treisprezece kilometri, spuse Dirk. Ar trebui 
să putem cerceta întregul perimetru în patru sau cinci ore. 

— Cu siguranţă că ea a ajuns departe de casă. 

„Ea” era Barbarigo. Căutarea lor improvizată era ghidată de 
pachetul pe care îl primiseră de la Perlmutter în Panama. 
Înăuntru găsiseră jurnalul de bord al marinarului Leigh Hunt, 
care vorbea despre călătoria lui în jurul lumii. Intrigat de ce 
descoperise Summer în Madagascar, Perlmutter căutase familia 
marinarului. Unul dintre copiii lui Hunt găsise jurnalul după o 
căutare în podul casei. Jurnalul oferea relatări detaliate ale 
poziţiei marinarului când zărise Năluca din sudul Atlanticului. 


Summer ridică jurnalul şi reexamină notițele lui Hunt în timp 
ce alunecau prin valuri. 

— Zice că naviga la nord de insulele Nueva şi Lennox când a 
văzut Năluca plutind către Nueva. Asta înseamnă că e foarte 
probabil să fi plutit spre coasta de vest a insulei. 

Traulerul se apropia de ţărmul estic al insulei Nueva, care se 
afla în faţa unor stânci înalte şi întunecoase. Valurile se izbeau 
de ţărmul stâncos, aruncând nori de spumă albă. 

— Sper că pe partea cealaltă e mai blândă coasta, spuse Dirk. 
Dacă a dat de stânci pe aici, n-o s-o găsim acum în nici un caz. 

Dirk îl puse pe căpitan să apropie cât mai mult traulerul de 
țărm, şi începură să cerceteze insula în sensul invers acelor de 
ceasornic. Efectiv, căutau orice urmă vizibilă a submarinului, 
dacă ar fi eşuat pe insulă. Dacă nu descopereau nimic, o 
scanare cu sonarul a apelor înconjurătoare avea să urmeze la 
sosirea unei nave NUMA de cercetare. 

Studiară zeci de imagini din satelit ale insulei trimise de 
Yaeger, identificând câteva anomalii costale care ar fi putut fi 
rămăşiţele lui Barbarigo. Singura cale prin care puteau afla era 
să inspecteze locurile, în ciuda apelor furioase. 

Ajunseră în partea de nord a insulei, trecând de stâncile 
masive care ar fi putut sfărâma un vas care se apropia. Două 
zone marcate pe fotografiile din satelit se dovediră a fi 
formaţiuni stâncoase care aduceau de departe cu un submarin. 

În timp ce-şi croiau drum spre vest, ţărmul devenea mai lin, 
dezvăluind un mal combinat de plaje cu nisip dur şi roci ascuţite. 

— Ajungem în cea de-a treia zonă, spuse Dirk comparând o 
fotografie din satelit cu ecranul de navigaţie al traulerului. 

Summer duse un binoclu la ochi, chinuindu-se să se 
concentreze în timp ce vasul urca şi cobora. 

— Spune-mi când suntem fix pe direcţia țărmului. 

Dirk calculă cam cât înaintase nava. 

— Cam acum. 

Summer cercetă ţărmul, analizând o plajă mică cu pietriş 
dintre două grămezi stâncoase. Zări o formă plană, apoi se izbi 
de peretele navei din cauza unui val mare. 

— Du-ne mai aproape. 

Căută din nou obiectul şi zări o intercalaţie alungită ascunsă 
între stânci. 

— E ceva acolo, deşi nu pare să fie foarte mare, spuse 


pasându-i binoclul fratelui ei. la uită-te. 

— Da, e un obiect făcut de mâna omului. Să mergem să 
vedem ce e, spuse coborând binoclul şi privindu-şi sora. 

Căpitanul fu nevoit să mai navigheze încă un kilometru 
jumătate de-a lungul coastei până găsi un mic golfuleţ care să 
ofere protecţie împotriva valurilor. Lansară o mică barcă de 
cauciuc şi Dirk şi Summer văsliră pe mica distanţă rămasă între 
navă şi țărm. In timp ce trăgeau barca pe plajă, se porni o vijelie 
şi începu să plouă torențial. 

— Ultima oară când ne-am aflat pe o insulă, aş fi omorât 
pentru o astfel de ploaie, spuse Dirk. 

Incepură să-şi târască picioarele urcând coasta prin ploaie şi 
luptându-se cu briza dură care le lovea faţa cu picături ca nişte 
ace. In ciuda condiţiilor groaznice, Summer observă frumuseţea 
brută a acestei insule care se afla în extremitatea Americii de 
Sud. Dar terenul coastei era monoton sub ploaia care turna şi 
după jumătate de oră de mers, începuseră să se îndoiască de 
locul în care văzuseră anomalia. 

Stând la marginea apei şi studiind stâncile care-i înconjurau, 
Summer zări în cele din urmă obiectul mai departe pe plajă. Era 
o placă ruginită din oţel, ondulată, lungă de aproape doi metri, 
fixată bine între stânci. 

— Îmi dau doar cu presupusul, spuse Dirk, dar ar putea fi o 
parte din chioşcul unui submarin. 

Summer schiţă un gest de încuviinţare şi privi către mare. 

— Probabil că s-a lovit de stâncile astea şi s-a scufundat. Sau 
a plutit în derivă înapoi pe mare. 

— Nu, spuse Dirk cu vocea plină de mirare. Cred că am căutat 
în direcţia greşită. O bătu pe Summer pe umăr şi-i arătă către 
interiorul insulei. Summer văzu doar o plajă îngustă cu pietriş. 
Dincolo de ea era o scobitură acoperită de arbuşti la baza unui 
deal stâncos. Plaja era goală, aşa că privi către scobitură şi 
rămase cu gura căscată. 

Printre arbuşti, la cinci metri spre interiorul insulei, se vedea 
restul chioşcului. 

Traversară plaja până în vegetaţia deasă unde, printre 
tufişuri, găsiră ascunsă întreaga cocă. Nava era pe trei sferturi 
îngropată, dar Dirk îşi dădu seama că se aflau la pupa ei. Unde 
se aflase cândva o elice, văzu acum doar axul deformat al 
acesteia. Merseră de-a lungul cocii până când ajunseră la 


chioşcul expus, care se ridica precum un castel abandonat. 
Summer scoase o fotografie alb-negru din buzunar şi o compară 
cu coca veche şi ruginită. Se potrivea perfect. 

— E Barbarigo, îi spuse zâmbind fratelui ei. 

Se căţărară pe rămăşiţele turtite ale chioşcului, de unde 
văzură în ansamblu coca impunătoare a întregii navei de sub 
tufişuri. 

— Cum de-a eşuat tocmai aici? întrebă Summer. 

— Probabil că a fost un val uriaş. Zona din jurul Capului Horn 
e renumită pentru ele. Trebuie să fi fost un val cu adevărat 
monstruos dacă a aruncat-o atât de departe pe uscat. 

Summer se uită la proră. 

— Crezi că mai are încărcătura încă la bord? 

Era întrebarea de şaizeci şi patru de mii de dolari şi motivul 
pentru care se grăbiseră să ajungă în Tierra del Fuego. Şi asta 
pentru că Perlmutter descoperise mai mult decât un jurnal de 
bord. Întregise puzzle-ul ultimului voiaj al submarinului 
Barbarigo. 

Totul începuse cu cercetătorul german Oswald Steiner, care 
se îmbarcase la bordul submarinului în Malaysia. Perlmutter 
descoperise că Steiner era un fizician respectat şi cunoscut 
pentru cercetările avansate în electromagnetică. Forţat de 
nazişti să intre în domeniul cercetării militare, se ocupa, printre 
altele, de programul lor atomic înainte de a se concentra asupra 
unui proiect secret personal: un tun magnetic. 

Steiner formulase teoria conform căreia un proiectil lansat la 
viteze extreme ar putea călători pe raze de până la optzeci de 
kilometri, ceea ce le-ar fi permis nemților să bombardeze coasta 
de sud-est a Angliei din Normandia. Pentru ca sistemul să 
funcţioneze, avea nevoie de cei mai puternici magneţi din lume, 
şi ei proveneau dintr-o singură sursă. Pământurile rare. 

În 1942, cererea era foarte mică pentru vreunul dintre 
elementele de pământuri rare, care erau greu de extras şi de 
prelucrat. Germania şi cei cuceriţi de ea aveau puţine minerale, 
dar Steiner descoperise o singură sursă care putea să-i satisfacă 
necesităţile. O mică mină de rocă rubinie din Malaysia, care se 
afla sub control japonez, extrăgea samarskit ca produs 
secundar. Samarskitul conţinea concentraţii mari de samariu, un 
element-cheie în producerea magneţilor de mare performanţă. 

Călătorind în Malaysia, Steiner fu uimit să descopere un 


munte de minereu, strâns de-a lungul anilor de extracţie 
minieră. Muncitorii din zonă îi spuneau Moartea Roşie din cauza 
roşului închis, dar Steiner fu cel care determină că minereul era 
uşor radioactiv şi din acest motiv provocase, de-a lungul 
timpului, boli observate la unii mineri. 

Incântat de descoperirea făcută, Steiner ceruse să transporte 
samarskitul în Germania. Un submarin italian numit Tazzoli 
fusese desemnat pentru misiune, dar fusese scufundat pe drum. 
Când Barbarigo ajunsese în Singapore, programat să preia o 
încărcătură de cauciuc şi zinc, Steiner a făcut în aşa fel încât să-i 
schimbe ordinele şi l-a umplut cu samarskit. S-a alăturat 
submarinului pentru drumul spre casă şi şi-a găsit sfârşitul 
împreună cu echipajul italian după ce au fost nevoiţi să 
abandoneze submarinul afectat. 

Dirk se uită sub puntea principală a lui Barbarigo, la o 
bucăţică expusă de oţel de lângă prora. Cobori pe chioşcul 
submarinului şi traversă puntea din faţă, care era acoperită cu 
nămol şi pietre căzute de pe dealul de deasupra. Summer îl 
urmă până într-o secţiune deformată de lângă prora. Dând 
deoparte solul depus, dezvălui puntea ruginită. Descoperi în 
cele din urmă o tijă buclată sudată orizontal. Era mânerul 
tambuchiului. Summer i se alătură fratelui ei în efortul de a 
înlătura depunerile, până când curăţară tambuchiul, cu tot cu 
roata de închidere. 

— Crezi c-o să se clintească? întrebă Summer. 

Dirk lovi ferm de câteva ori roata ca să rupă sigiliul. 

— Ajută-mă şi vom afla. 

Apucară amândoi roata şi se lăsară pe ea cu toată greutatea. 
După câteva încercări, încuietoarea cedă şi se învârti cu 
uşurinţă. Dirk, plin de speranţă, îi făcu cu ochiul surorii lui şi 
ridică tambuchiul. 

Un miros rece şi cu iz de mucegai se ridică prin deschizătură. 
Nu se vedeau prea multe din moment ce interiorul întunecat era 
plin până sus de sedimente. Nisip, noroi sau minereuri, nu-şi 
dădeau seama. Dirk băgă mâna înăuntru şi bâjbâi de jur- 
împrejur până când apucă o bucată de material. O ridică pentru 
a o vedea şi Summer. 

Era o piatră, întunecată şi totuşi strălucitoare şi şlefuită. În 
lumina gri a vijeliei, Summer îşi dădu seama doar de nuanţa 
roşiatică. 


— E Moartea Roşie? 
Dirk se uită la piatră şi rânji. 
— Nu. Nu, are nuanţa mărului caramelizat. 

Şase luni mai târziu 


La adăpostul unui cer răcoros şi înnorat, o gloată de demnitari 
şi veterani din marină, aproape trei mii de bărbaţi aspri, dădură 
năvală pe porţile bazei navale New London. Vizitatorii erau 
ghidaţi către un doc unde mai multe şiruri de scaune pliante 
erau aşezate cu faţa către râul Thames din Connecticut. 

Priveliştea era completată de ultimul submarin rapid de atac, 
USS Worth Dakota. După ce terminase toate testele pe mare, 
aştepta acum ultimul act formal de lansare, înainte să intre în 
serviciul ţării sale. 

Pitt şi Loren îşi croiră drum prin mulţime ca să-şi ocupe 
locurile din al doilea rând, în spatele unei turme de amirali 
îmbrăcaţi în uniformă. Privindu-i pe oficialii marinei militare, Pitt 
se întreba dacă locurile lor din primele rânduri se datorau 
eforturilor lui de a salva Sea Arrow sau importanţei lui Loren în 
Capitol Hill. Când preşedintele operaţiunilor marine se opri şi se 
gudură pe lângă soţia lui, se hotări că era vorba de varianta a 
doua. 

La scurt timp după, sosi vicepreşedintele Sandecker, condus 
de o mulţime de oficiali ai Pentagonului. Un trabuc de marcă îi 
atârna din gură în timp ce era condus la locul din apropierea 
podiumului. Zărindu-i pe Pitt şi pe Loren, se strecură de lângă 
escortele lui şi-şi croi drum către cei doi. 

— Arăţi minunat ca întotdeauna, Loren, spuse el, în ciuda 
vagabondului care-ţi stă atârnat de braţ. 

— Eu sunt destul de mulţumită, spuse Loren râzând. Mă bucur 
să vă revăd, domnule vicepreşedinte. 

— Unde sunt Summer şi Dirk? Am crezut că-or să fie aici. 

La fel de curioasă, Loren ridică o sprânceană. 

— Sunt amândoi la Roma, spuse Pitt. Guvernul italian 
organizează un memorial pentru membrii echipajului de pe 
Barbarigo recuperaţi din Madagascar. Copiii au fost invitaţi ca 
oaspeţi de onoare. 

— Am fi fost pierduţi dacă nu erau ei, spuse Sandecker. 
Descoperirea rămâăşiţelor echipajului au ajutat să-i convingem 
pe italieni să ne dea elementele rare care se aflau în submarin. 
Ne-a salvat să nu avem o zi de pomină azi, spuse făcându-i cu 


ochiul lui Pitt. 

— Apropo de elemente de pământuri rare, spuse Loren, am 
auzit un zvon în Hill în legătură cu chinezii, cum că ar ridica 
interdicţia de export. 

— Îţi dai seama. Odată ce australienii au intervenit şi au 
preluat mina lui Edward Bolcke de la Mount Weld, chinezii au 
pierdut orice speranţă de a deţine monopolul pieţei. Şi eforturile 
noastre de reconstruire a minei Mountain Pass sunt cu mult 
înaintea programului. Din fericire, materialele rămase pe care 
le-am obţinut de la fostele operaţiuni ale lui Bolcke din Panama 
şi Madagascar ne-au ţinut ocupați. 

Un consilier care apăru lângă Sandecker îl informă pe 
vicepreşedinte că ceremonia era pe cale să înceapă. 

— Mă cheamă datoria. Înainte să se întoarcă la locul lui, se 
plecă în faţa lui Loren şi-i strânse mâna lui Pitt. 

Un moment mai târziu, Ann Bennett îşi croi drum pe culoar şi 
se aşeză pe scaunul gol de lângă Loren. 

— Bună, spuse ea cu căldură. Nu credeam că mai ajung. 

— Abia ce ai aterizat? întrebă Loren. 

— Da. Condamnarea lui Dan Fowler a fost în dimineaţa asta şi 
n-am vrut s-o ratez. 

— lronică sincronizare, spuse Pitt. Cât a primit? 

— Treizeci de ani, spuse ea zâmbind mulţumită, exact cum au 
sperat procurorii. 

Un amiral urcă pe podium şi-l prezentă pe vicepreşedinte, 
care ţinu un discurs înălţător despre protejarea apelor împotriva 
tuturor tipurilor de inamici. Mai mulţi oficiali ai marinei militare 
ţinură discursuri la fel de ceremonioase. 

În acest timp, Ann se aplecă peste Loren şi-l întrebă pe Pitt: 

— E în apă? 

— Şi pregătit pentru testele pe mare. 

— Am înţeles că totul pare să fie în ordine. 

— Am crezut că North Dakota şi-a finalizat testele pe mare, 
spuse Loren. 

— Da, aşa e, draga mea, spuse Pitt fără să mai adauge nimic. 

Pe podium, fu prezentat naşul onorific al navei care, conform 
tradiţiei, rosti şi prima urare. 

— Vânt din pupa! 

Echipajul şi ofiţerii lui Worth Dakota păşiră la bordul 
submarinului în uralele mulţimii care asista. Privirea lui Pitt 


alunecă dincolo de navă, concentrându-se asupra unui şlep 
motorizat înconjurat de numeroase balize de avertizare în roşu 
şi alb. 

— Unde este? şopti Ann. 

— Lângă şlepul de pe partea cealaltă. 

Loren observă că şi alţi oficiali ai marinei militare păreau şi ei 
mult mai interesaţi de şlep decât de nou botezata Worth Dakota. 

— Ce aveţi cu toţii? întrebă ea. Vă purtaţi toţi de parcă s-ar 
petrece ceva mult mai important decât lansarea navei Worth 
Dakota. Şi de ce se holbează toată lumea la balizele alea de 
lângă şlep? 

Pitt îi zâmbi soţiei lui strângându-i mâna. 

— Marea nu-şi dezvăluie toate secretele, spuse el. Nici măcar 
sub ameninţarea unui cuţit de unt ruginit. 

Plin de suspans şi de o imaginaţie debordandă, Săgeata 
lui Poseidon este încă o dovadă că atunci când vine vorba de 
romanul de aventuri, nimeni nu-l bate pe Clive Cussler. 


„Dirk Pitt este reacţia oceanografiei la Indiana Jones. Locaţii 
exotice, ticăloşi fără milă şi evadări la mustață — fanii lui Cussler 
vin pentru aventură, iar autorul le oferă exact asta.“ 

Associated Press 


„Cussler e un maestru în crearea suspansului și a tensiunii.“ 
Richmond Times-Dispatch 


„Un roman nou de Clive Cussler e ca o vizită de la cel mai bun 
prieten al tău.“ 

